CAMILLA LÄCKBERG Seria: Fjällbacka Volumul 6 SIRENA Original: Sjöjungfrun [The Drowning] (2008) Traducere din suedeză de: SIMONA ŢENŢEA virtual-project eu 2013 1 Fusese conştient că, mai devreme sau mai târziu, totul avea să iasă din nou la iveală Ar fi fost cu neputinţă să ascundă aşa ceva Fiecare vorbă îl adusese mai aproape de acel lucru cumplit şi de nerostit Un lucru pe care, timp de mulţi ani, se chinuise să-l reprime În clipele acelea nu mai exista cale de scăpare Mergând cât de repede îl ţineau picioarele, simţea aerul dimineţii năpădindu-i plămânii Inima îi spărgea pieptul Nu voia să se ducă, însă nu avea de ales Drept urmare, lăsase ca soarta să decidă Dacă avea să găsească pe cineva acolo, se vedea nevoit să rupă tăcerea Dacă nu găsea pe nimeni, îşi continua drumul spre serviciu, ca şi cum nimic nu s-ar fi întâmplat Însă bătăile sale în uşă căpătară un răspuns Pătrunse înăuntru şi, cu ochii întredeschişi, se chinui să distingă ceva, în semiîntuneric Persoana din faţa sa nu era cea pe care se aştepta să o vadă Dinaintea lui se afla cu totul altcineva Părul lung al femeii se undui ritmic, dintr-o parte în alta, în vreme ce el o urmă în camera alăturată Bărbatul începu să vorbească şi să pună întrebări Gândurile i se învârteau în minte Nimic nu era aşa cum părea; nimic nu era bine, deşi ai fi zis că lucrurile stau exact invers Deşi complet nelalocul lui, totul părea a se potrivi Brusc, bărbatul amuţi Ceva îl izbise în plex, cu o forţă ce-i curmase vorbele, în mijlocul frazei Îşi plecă privirea şi văzu cum sângele începe să şiroiască, de-ndată ce cuţitul fu scos din rană Apoi simţi o nouă săgetare, mai multă durere şi o lamă ascuţită răsucindu-i-se în trup Era conştient că îi sosise sfârşitul Totul avea să se încheie în clipa aceea, deşi îi rămăseseră atât de multe lucruri de făcut, de privit, de trăit În acelaşi timp, era şi o fărâmă de dreptate în toate astea Nu meritase traiul bun de care se bucurase şi nici toată dragostea ce-i fusese dăruită Nu şi după faptele săvârşite După ce durerea îi paraliză simţurile, iar cuţitul încetă să se mai răsucească, apa îl împresură O barcă se legănă pe valuri Odată învăluit de marea glacială, bărbatului i se curmară toate celelalte simţiri Ultimul lucru pe care şi-l aminti fu părul ei Lung şi închis la culoare ••• — Dar au trecut trei luni de-atunci! De ce nu l-aţi găsit? Patrik Hedström îşi aţinti privirea asupra femeii aflate dinaintea lui De fiecare dată când o vedea, aceasta îi părea şi mai extenuată Iar femeia venea o dată pe săptămână la secţia de poliţie din Tanumshede În fiecare zi de miercuri Căpătase obiceiul odată cu dispariţia soţului ei, la începutul lunii noiembrie — Facem tot posibilul, Cia Doar ştii asta Ea dădu din cap, fără să spună o vorbă Mâinile, pe care şi le ţinea împreunate în poală, îi tremurau Apoi femeia îl privi, cu ochii înlăcrimaţi Nu era prima oară când Patrik se confrunta cu o asemenea situaţie — Nu se mai întoarce, nu-i aşa? În clipele acelea, nu îi tremurau doar mâinile, ci şi vocea, iar Patrik fu nevoit să reziste impulsului de a ocoli biroul şi de a o alina pe femeie cu o îmbrăţişare Însă el rămase calm şi plin de profesionalism, reflectând asupra modului în care să reacţioneze, cu toate că un asemenea comportament se opunea vehement instinctelor sale protectoare În cele din urmă, trase adânc aer în piept şi spuse: — Nu, nu cred că se mai întoarce Femeia nu-i mai adresă alte întrebări, însă Patrik îşi dădu seama că vorbele sale nu făcuseră decât să confirme ceea ce Cia Kjellner ştia deja Soţul ei n-avea să se mai întoarcă niciodată acasă Pe data de trei noiembrie, Magnus se trezise la ora şase şi jumătate, făcuse duş, se îmbrăcase, apoi îi salutase mai întâi pe cei doi copii ai săi, apoi pe soţia sa, care tocmai plecau împreună La scurt timp după ora opt, Magnus fusese văzut părăsind casă, în direcţia locului său de muncă, Ferestre Tanum După aceea, nimeni n-a mai ştiut încotro o apucase Nu-şi făcuse apariţia acasă la colegul său, care trebuia să-l ducă spre birou cu maşina Undeva între locuinţa sa, din cartierul învecinat terenului de sport, şi casa colegului, din zona terenului de golf în miniatură, Magnus Kjellner se făcuse nevăzut Poliţiştii examinaseră fiecare aspect al vieţii lui Emiseseră o alertă generală de dispariţie şi interogaseră peste cincizeci de persoane, incluzând colegi de muncă, membri ai familiei şi prieteni Căutaseră datorii care l-ar fi putut sili să fugă, căutaseră amante secrete Investigaseră posibilitatea ca el să fi deturnat fonduri ale companiei la care era angajat – orice ar fi putut explica motivul pentru care un bărbat respectabil, în vârstă de patruzeci de ani, cu nevastă şi doi copii adolescenţi, şi-ar fi părăsit pur şi simplu căminul şi ar fi dispărut Însă poliţia nu găsise nicio urmă Nimic nu indicase faptul că ar fi plecat în străinătate şi nici nu fuseseră extraşi bani din contul bancar comun al cuplului Magnus Kjellner pur şi simplu dispăruse fără urmă După ce o conduse pe Cia spre ieşire, Patrik bătu prudent la uşa Paulei Morales — Intră, zise ea Bărbatul păşi înăuntru, închizând uşa în urma lui — Iar a venit soţia? — Da, oftă Patrik, luând loc pe scaunul pentru vizitatori Îşi ridică picioarele pe birou, dar le coborî apoi rapid, după ce Paula îi aruncă o privire fioroasă — Crezi că e mort? — Mă tem că da, răspunse Patrik, exprimându-şi pentru prima dată cu voce tare bănuiala pe care o avusese din momentul dispariţiei lui Magnus — Am verificat totul, individul nu avea niciunul dintre motivele obişnuite pentru a se face nevăzut S-ar părea că a plecat într-o zi de acasă şi dus a fost — Dar nu a fost găsit niciun cadavru — Aşa e, niciun cadavru, zise Patrik Şi unde ar trebui să căutăm? Nu putem să dragăm toată marea şi nici să scotocim toate pădurile de pe lângă Fjällbacka Tot ce putem face e să stăm cu mâinile-n sân şi să sperăm că îl va găsi cineva Mort sau viu Fiindcă eu altă soluţie nu văd Şi nici nu ştiu ce să spun atunci când Cia îşi face apariţia aici, săptămână de săptămână, sperând ca noi să fi făcut cine ştie ce progrese în cadrul anchetei — E modul ei de a face faţă situaţiei Îi dă senzaţia că acţionează totuşi într-un fel, în loc să stea pur şi simplu acasă, aşteptând veşti Pe mine, de exemplu, m-ar înnebuni o situaţie ca asta Paula aruncă o privire către fotografia pe care o ţinea lângă computer — Înţeleg, zise Patrik Însă nici nu ajută în vreun fel — Nu, fireşte că nu Timp de câteva clipe, biroul înghesuit se cufundă în tăcere În cele din urmă, Patrik se ridică în picioare — Sperăm că o să apară Într-un fel sau altul — Presupun că ai dreptate, spuse Paula, părând însă la fel de abătută precum Patrik ••• — Ce grăsună! — Tu vorbeşti! exclamă Anna, privindu-şi sora în oglindă şi făcând semn spre pântecele Ericăi Erica Falck se întoarse din profil, întocmai ca Anna, şi se văzu nevoită să-i dea dreptate acesteia Dumnezeule, era imensă! Arăta ca o burtă gigantică de care, doar de dragul aparenţelor, era ataşată o micuţă Erica Întocmai aşa se şi simţea Prin comparaţie, trupul său fusese miraculos de suplu pe vremea când era gravidă cu Maia Însă de data aceasta, Erica purta în pântece doi bebeluşi — Chiar nu te invidiez deloc, spuse Anna cu sinceritatea brutală a unei surori mai mici — Mulţumesc mult, zise Erica, înghiontind-o uşor cu pântecele Anna o împinse, la rându-i, şi amândouă se dezechilibrară Preţ de o clipă, îşi fluturară mâinile prin aer, încercând să rămână în picioare, după care începură să râdă atât de tare, încât fură nevoite să se aşeze pe podea — E incredibil! exclamă Erica, ştergându-şi ochii de lacrimi Nimeni n-ar trebui să arate în halul ăsta Sunt o corcitură între Barbapapa şi bărbatul din filmul cu Monty Python, care explodează după ce mănâncă o ciocolăţică mentolată! — Ei bine, sunt etern recunoscătoare pentru faptul că vei avea gemeni Datorită ţie, prin comparaţie, mă simt ca o nimfă suplă — Să-ţi fie de bine, răspunse Erica, încercând să se ridice Dar nu reuşi — Stai, te ajut eu! strigă Anna, care însă pierdu, la rându-i, lupta cu gravitaţia şi ajunse iar în poziţia şezut Privindu-se una pe cealaltă, amândurora le trecu prin minte acelaşi gând Apoi strigară la unison: — Dan! — Ce e? se auzi de la parter vocea bărbatului — Nu ne putem ridica în picioare! ţipă Anna — Ce-ai zis? Îl auziră urcând pe scări şi venind spre dormitorul pe podeaua căruia se aflau ele — Ce naiba faceţi voi două? se amuză Dan, văzându-le pe logodnica lui, Anna, şi pe sora acesteia stând jos, în faţa oglinzii — Nu ne putem ridica în picioare, zise Erica, încercând să pară cât mai demnă cu putinţă atunci când întinse mâna spre el — Staţi aşa, să aduc macaraua, zise Dan, prefăcându-se că pleacă înapoi la parter — Ia potoleşte-te, spuse Erica, în vreme ce Anna râdea atât de tare, încât fu nevoită să se întindă pe podea — Bine, hai să încerc Dan o apucă de mână pe Erica şi începu să o tragă în sus — Ufffff, gemu bărbatul — Te rog, încetează cu efectele sonore! îi porunci Erica, ridicându-se cu greu în picioare — Fir-ar să fie, eşti imensă! exclamă Dan Drept răspuns, femeia îl lovi cu pumnul peste braţ — Ai zis asta de o sută de ori, şi nu eşti singurul Ce-ar fi să nu te mai holbezi la mine şi să-ţi concentrezi în schimb atenţia asupra propriei tale grăsune! — Mda, bine Dan o ajută pe Anna să se ridice în picioare, apoi o sărută pe buze — Ar trebui să vă găsiţi o cameră dacă vă arde de aşa ceva, zise Erica, împungându-l pe Dan — Asta este camera noastră, răspunse Dan, sărutând-o din nou pe Anna — În regulă Atunci să ne concentrăm asupra motivului pentru care mă aflu eu aici, zise Erica, îndreptându-se către dulapul surorii sale — Nu ştiu de ce ai impresia că ţi-aş putea fi de ajutor, spuse Anna, mergând legănat în urma Ericăi Nu cred că am ceva care să-ţi vină — Şi-atunci, ce mă fac? întrebă Erica, în timp ce căuta printre hainele de pe umeraşe Diseară e lansarea cărţii lui Christian, şi singurul lucru care mă încape e cortul Maiei! — În regulă, îi dăm cumva de cap Pantalonii pe care îi porţi par în regulă şi cred că am o cămaşă care s-ar putea să-ţi vină În orice caz, pentru mine e un pic cam mare Anna se întinse după o tunică brodată, de culoarea lavandei Erica îşi scoase tricoul şi, cu ajutorul Annei, îşi trase HAINA peste cap Deşi comparabilă cu împănatul unui cârnat de Crăciun, misiunea de a-i acoperi pântecele cu tunica se dovedise un succes Apoi Erica se întoarse către oglindă şi se privi cu o expresie critică — Arăţi fantastic, spuse Anna, şi Erica bombăni drept răspuns Având în vedere silueta pe care o avea, „fantastic” suna imposibil de atins, totuşi Erica arăta mulţumitor şi părea să-şi fi dat osteneala — Merge, zise ea Încercă să-şi scoată singură HAINA, însă fu nevoită să se dea bătută şi să accepte ajutorul Annei — Unde are loc petrecerea? întrebă Anna, netezind tunica şi punând-o pe umeraş — La Grand Hotel — Frumos din partea editurii să dea o petrecere de lansare pentru un autor debutant, zise Anna şi se îndreptă spre scări — Sunt foarte entuziasmaţi de carte Iar precomenzile sunt incredibil de bune pentru un roman de debut, aşa că ei sunt mai mult decât bucuroşi să dea o petrecere Pare să existe mult sprijin şi din partea presei, din câte mi-au spus cei de la editură — Şi ţie cum ţi se pare cartea? Presupun că îţi place, altminteri nu ai fi recomandat-o Însă cât e de bună? — Este Coborând cu grijă scările, în urma surorii sale, Erica reflectă câteva clipe — Este magică Întunecată şi frumoasă, tulburătoare şi intensă şi ei bine, magică – acesta e cuvântul cel mai potrivit pentru a o descrie — Christian trebuie să fie în al nouălea cer — Da, presupun că da, spuse Erica pe un ton oarecum şovăitor, în vreme ce intră în bucătărie Cunoscând deja unde se aflau toate lucrurile, merse ţintă spre cafetieră — În acelaşi timp, însă Se opri puţin, pentru a nu pierde numărul lingurilor de cafea puse în filtru — A fost în culmea fericirii atunci când i s-a acceptat cartea spre publicare, dar am senzaţia că scrisul l-a tulburat oarecum E greu de zis, fiindcă nu-l cunosc atât de bine Nu sunt sigură de ce mi-a cerut mie sfatul, însă l-am ajutat cu drag În plus, am multă experienţă în editarea manuscriselor, cu toate că eu nu scriu romane La început, totul a mers ca pe roate, iar Christian părea deschis sugestiilor mele Spre sfârşit însă, bătea uneori în retragere atunci când eu voiam să discut anumite aspecte Mi-e greu să explic Ce-i drept, este un pic excentric Poate că asta-i tot — În cazul ăsta, presupun că şi-a ales meseria potrivită, spuse Anna pe un ton serios Erica se întoarse cu faţa spre ea — Aşadar, mai nou nu sunt doar grasă, ci şi excentrică! — Şi să nu uităm, distrată! adăugă Anna, făcând semn cu capul spre cafetiera pe care sora sa tocmai o pornise N-ar strica să pui mai întâi nişte apă în ea! Cafetiera bolborosi de parcă i-ar fi dat dreptate şi Erica o opri, aruncându-i surorii sale o privire urâcioasă • Mişcându-se ca un robot, se ocupă de toate treburile casnice obişnuite După ce le clăti, aşeză farfuriile şi tacâmurile în maşina de spălat vase Îndepărtă cu mâna resturile de mâncare din chiuvetă, după care o curăţă cu săpun şi cu peria de vase Apoi udă o cârpă, o stoarse şi frecă suprafaţa mesei din bucătărie, pentru a îndepărta firimiturile şi petele lipicioase — Mama, pot să mă duc la Sandra? întrebă Elin, intrând în bucătărie Privirea obraznică de pe chipul fetei de cincisprezece ani arăta că se resemnase din timp, la gândul unui răspuns negativ — Ştii că nu se poate În seara asta vin bunicul şi bunica — Dar vin atât de des pe-aici! De ce trebuie să fiu mereu de faţă? Elin ridică vocea, căpătând acel ton plângăreţ pe care Cia nu-l putea suferi — Vin ca să vă vadă pe tine şi pe Ludvig Ştii doar că ar fi dezamăgiţi dacă n-ai apărea — Dar e aşa de plicticos! Iar bunica mereu începe să plângă, după care bunicul îi spune să se potolească Vreau să mă duc acasă la Sandra Toţi prietenii mei vor fi acolo — Exagerezi, spuse Cia, clătind cârpa de vase şi agăţând-o peste robinet Mă îndoiesc că vor fi toţi acolo Poţi merge la Sandra în altă seară, când nu ne vizitează bunica şi bunicul — Tata m-ar fi lăsat să merg Cia simţi că se sufocă Nu era în stare de aşa ceva În clipele acelea, nu putea face faţă furiei şi sfidării Magnus ar fi ştiut cum să procedeze El ar fi rezolvat situaţia creată de Elin Însă ea nu o putea face Nu de una singură — Tata nu e aici — Atunci unde e? ţipă Elin, iar ochii i se umplură de lacrimi Unde s-a dus? Probabil că s-a săturat de tine şi de cicăleala ta Pisăloago! Cia îşi simţi mintea golită Ca şi cum sunetele s-ar fi risipit complet, iar totul din jurul ei s-ar fi transformat într-o pâclă cenuşie — A murit Vocea femeii păru să izvorască de altundeva, ca şi cum ar fi aparţinut unui străin Elin o privi fix — A murit, repetă Cia În mod straniu, se simţi calmă, de parcă ar fi plutit undeva deasupra bucătăriei, observând imperturbabil întreaga scenă — Minţi, răspunse Elin, gâfâind ca după o cursă de câţiva kilometri — Nu mint Asta cred poliţiştii Iar eu ştiu că este adevărat Când se auzi spunând acele vorbe, Cia îşi dădu seama cât de mult adevăr era în afirmaţia sa Refuzase să-i dea crezare şi se agăţase de o vagă speranţă Adevărul însă era că Magnus se prăpădise — De unde ştii asta? De unde ştiu poliţiştii? — Tata nu ne-ar fi lăsat de izbelişte Elin scutură din cap, ca pentru a nu îngădui acelei idei să pună stăpânire asupra ei Dar Cia văzu că şi fiica sa era conştientă de adevăr Magnus pur şi simplu nu le-ar fi abandonat niciodată Făcu câţiva paşi şi o cuprinse în braţe pe fată Elin înţepeni, dar apoi se înduplecă, lăsându-se îmbrăţişată, de parcă ar fi fost un copilaş Cia îi mângâie părul, în vreme ce fata suspină amar — Gata, gata, şopti Cia şi simţi cum îi sporesc puterile pe măsură ce fiica sa cădea pradă mâhnirii Poţi să mergi la Sandra în seara asta Le explic eu bunicii şi bunicului • Christian Thydell se privi în oglindă Uneori chiar nu ştia cum să se raporteze la propria-i imagine Avea patruzeci de ani Cumva, anii trecuseră în zbor, iar el se trezise în faţa imaginii unui bărbat care nu numai că înaintase în vârstă, ci şi începuse să încărunţească pe la tâmple — Cât de distins arăţi Christian tresări când Sanna apăru în spatele lui şi îl cuprinse de talie — M-ai speriat Să nu te mai furişezi aşa Se eliberă din îmbrăţişarea ei şi, înainte de a se întoarce cu faţa, îi zări în fugă expresia dezamăgită, în oglindă — Îmi pare rău, spuse femeia, aşezându-se pe pat — Şi tu arăţi minunat, zise el, simţindu-se şi mai vinovat atunci când complimentul său o făcu să se lumineze la faţă Nu putea suferi când Sanna se purta ca un căţeluş care dădea din coadă de-ndată ce stăpânul său îi oferea câtuşi de puţină atenţie Soţia lui era cu zece ani mai tânără decât el, dar uneori avea senzaţia că îi despărţeau cel puţin douăzeci de ani — Mă ajuţi cu cravata? Se apropie de Sanna, care se ridică în picioare şi îi făcu nod, ca o expertă Acesta ieşi perfect încă de la prima încercare şi femeia se dădu câţiva paşi în spate, pentru a-şi inspecta capodopera — Îi vei da gata diseară — Mmm , mormăi el, neştiind ce anume se aştepta Sanna să audă din partea lui — Mami! Nils m-a lovit! Melker dădu buzna în cameră, de parcă l-ar fi urmărit o haită de lupi Căutând adăpost, el îşi încleştă degetele lipicioase în jurul primelor lucruri apărute în cale: picioarele lui Christian — La naiba! Christian se descotorosi rapid de fiul său în vârstă de cinci ani, însă era prea târziu Pantalonii aveau deja pete lucioase de ketchup în jurul genunchilor Se strădui din răsputeri să-şi păstreze cumpătul – lucru care se dovedise din ce în ce mai greu în ultima vreme — Nu poţi să-i ţii în frâu pe copii? se răsti el şi îşi desfăcu în mod ostentativ nasturii pantalonilor de la costum, ca să se poată schimba — Sunt sigură că-i pot curăţa, zise Sanna, înşfăcându-l pe Melker, care se îndrepta spre pat, cu degetele sale lipicioase — Şi cum crezi că o să faci asta, când eu trebuie să fiu acolo peste o oră? Va trebui să mă schimb — Dar cred că pot , începu Sanna – părea gata să izbucnească în plâns — Mai bine ocupă-te de copii Sanna tresări la auzul fiecărei vorbe, de parcă ar fi fost biciuită Fără să mai răspundă, îl apucă pe Melker de braţ şi îl scoase afară din cameră După ce femeia ieşi, Christian se aşeză greoi pe pat Aruncă o privire în oglindă Un bărbat ursuz Îmbrăcat în sacou, cămaşă, cravată şi lenjerie intimă Gârbovit, de parcă toate necazurile din lume s-ar fi sprijinit pe umerii lui Încercă să-şi îndrepte spinarea şi să-şi umfle pieptul Deja arăta mai bine Era noaptea lui Şi nimeni nu putea să strice asta • — Vreo noutate? întrebă Gösta Flygare, întinzând ibricul de cafea spre Patrik, care tocmai îşi făcuse apariţia în mica bucătărie a secţiei de poliţie Patrik dădu afirmativ din cap, semn că voia cafea, după care se afundă într-unul din scaunele de la masă Auzindu-i, Ernst, câinele, veni târâş-grăpiş în cameră şi se întinse sub masă, în speranţa că vreun dumicat avea să fie scăpat pe podea, numai bine cât să-l înfulece el — Poftim Gösta aşeză dinaintea lui Patrik o ceaşcă de cafea neagră, apoi luă loc de cealaltă parte a mesei — Eşti cam palid la faţă azi, spuse Gösta, studiindu-şi colegul mai tânăr Patrik dădu din umeri — Doar un pic obosit Maia nu doarme bine şi de-asta e cam iritabilă Iar Erica e complet epuizată Ceea ce înseamnă că lucrurile nu au fost întocmai uşoare pe-acasă — Şi va fi şi mai greu, zise Gösta Patrik râse — Vai, ce încurajator Însă ai dreptate, probabil că aşa va fi — Aşadar, n-ai descoperit nimic nou în legătură cu Magnus Kjellner? Gösta furişă un biscuit pe sub masă, iar Ernst dădu bucuros din coadă, atingând picioarele lui Patrik — Nu, absolut nimic, zise Patrik şi sorbi din cafea — Am văzut că iar a fost pe-aici soţia lui — Da, e ca un ritual obsesiv – dar presupun că n-ar trebui să şocheze pe nimeni Cum altfel să reacţioneze o femeie atunci când soţul ei dispare pe neaşteptate? — Poate că ar trebui să mai stăm de vorbă şi cu alte persoane, zise Gösta, furişând pe sub masă încă un biscuit pentru Ernst — Pe cine ai în vedere? Patrik îşi dădu seama cât de iritat sunase — Am vorbit cu familia şi prietenii Am bătut la uşi prin tot cartierul, am pus anunţuri şi am făcut apel la ziarul local, pentru a căpăta mai multe informaţii Ce altceva am mai putea face? — Nu-ţi stă în fire să te dai bătut aşa repede — Ei bine, dacă ai alte sugestii, aş dori să le aud Patrik regretă imediat tonul aspru pe care vorbise, cu toate că Gösta nu părea jignit — Sună groaznic să sperăm că bărbatul va fi găsit mort, adăugă el, pe un ton calm Dar sunt convins că abia atunci ne vom putea da seama ce i s-a întâmplat Pun pariu că nu a dispărut de bunăvoie, iar dacă am avea un cadavru, atunci măcar am putea porni de undeva — Cred că ai dreptate E cumplit să te gândeşti că pluteşte pe undeva sau zace în pădure Dar şi eu am acelaşi sentiment Şi probabil e îngrozitor să — Să nu ştii? La asta te referi? întrebă Patrik, mutându-şi picioarele, care i se încălziseră sub greutatea considerabilă a câinelui — Ei bine, imaginează-ţi cum e să nu ştii unde a dispărut cineva drag La fel şi în cazul părinţilor ai căror copii sunt daţi dispăruţi Există un site american dedicat copiilor cărora nu li s-a putut da de urmă Pagini întregi de fotografii Tot ce pot spune e Iisuse Hristoase! — M-ar ucide un asemenea lucru, murmură Patrik Şi-o imagină pe fetiţa sa zglobie Gândul să-i fie luată era insuportabil — Ce naiba discutaţi voi acolo? Parc-am fi la înmormântare Vocea veselă a Annikăi risipi atmosfera sumbră de-ndată ce femeia li se alătură la masă Cel mai tânăr membru al secţiei, Martin Molin, îşi făcu apariţia imediat după ea, ademenit de mirosul cafelei şi de toate vocile care se auzeau dinspre bucătărie Molin lucra doar cu jumătate de normă în perioada aceea, fiindcă era în concediu de paternitate, şi nu lăsa să-i scape vreo ocazie de a sta cu colegii lui şi de a participa la discuţii — Vorbeam despre Magnus Kjellner, zise Patrik, pe un ton ce indica faptul că discuţia luase sfârşit Pentru a se asigura că se făcuse înţeles, el schimbă subiectul — Cum merge treaba cu fetiţa? — O, ieri am primit poze noi, zise Annika, scoţând câteva fotografii din buzunarul hainei Uitaţi ce mare s-a făcut Aşeză fotografiile pe masă, iar Patrik şi Gösta se uitară pe rând la ele Martin le văzuse în avanpremieră, când ajunsese la serviciu în dimineaţa aceea — Oh, ce drăguţă e, spuse Patrik Annika dădu aprobator din cap — Are zece luni acum — Când o să puteţi merge acolo după ea? întrebă entuziasmat Gösta Era pe deplin conştient de rolul pe care îl jucase în a-i convinge pe Annika şi pe Lennart să ia în considerare la modul serios adopţia Drept urmare, căpătase un real interes pentru fetiţa din fotografii — Ei bine, nu prea ştiu, spuse Annika, adunând pozele şi vârându-le înapoi în buzunar Dar cred că peste vreo două luni — Pesemne că aşteptarea vi se pare interminabilă, zise Patrik, apoi se ridică şi îşi puse ceaşca în maşina de spălat vase — Da, aşa e Însă măcar a fost demarată procedura Şi ştim că fetiţa va fi a noastră — Asta fără doar şi poate, zise Gösta Dintr-un impuls, bărbatul îşi aşeză mâna peste cea a Annikăi, după care şi-o retrase brusc — Mda, acum înapoi la treabă N-avem timp să stăm aici, la taclale, bombăni el jenat, în timp ce se ridică în picioare Cei trei colegi priviră amuzaţi cum bărbatul plecă gârbovit din bucătărie • — Christian! Directoarea editurii, învăluită într-un nor de parfum, se îndreptă spre Christian, pentru a-i da o îmbrăţişare puternică Christian îşi ţinu respiraţia, spre a nu fi nevoit să inhaleze mireasma îmbătător de dulceagă În cazul lui Gaby von Rosen nu se putea vorbi de subtilitate La ea, totul era în exces: păr mult prea umflat, machiaj mult prea strident, o tonă de parfum, toate acestea combinate cu un simţ estetic ce putea fi descris, la modul politicos, drept înspăimântător În seara aceea, pentru a marca ocazia specială, femeia purta o ţinută de un roz ţipător, cu un trandafir de pânză, de culoare verde, prins la rever În plus, se mai şi clătina pe nişte tocuri periculos de înalte Dar, în ciuda aspectului său uşor ridicol, Gaby, în calitate de şefă a celei mai noi şi mai în vogă edituri din Suedia, era o forţă demnă de luat în seamă Avea o experienţă de peste treizeci de ani în domeniu şi o minte la fel de ascuţită precum îi era şi limba Cei care, la început, o subestimau ca adversar nu comiteau de două ori aceeaşi greşeală — Va fi aşa de distractiv! exclamă radioasă Gaby, ţinându-l de braţ pe Christian Chinuindu-se în continuare să respire în norul de parfum, Christian nu fu în stare decât să dea aprobator din cap — Cei de la hotel, Lars-Erik şi Ulla-Lena, au fost pur şi simplu fantastici, continuă femeia Ce oameni încântători! Iar bufetul arată minunat! Pare locul ideal pentru a lansa romanul tău genial Aşadar, cum te simţi? Christian reuşi într-un final să se sustragă şi făcu un pas înapoi — Ei bine, oarecum ireal, trebuie să recunosc Am lucrat atât de mult la acest roman, iar acum ei bine, iată-l Aruncă o privire către stivele de cărţi aşezate pe masa de lângă ieşire Pe cotorul fiecărui exemplar îşi putu citi numele, alături de titlul volumului, Sirena Simţi un gol în stomac Nu era un vis! — Uite care e planul de bătaie, zise Gaby, apucându-l de mânecă şi trăgându-l după ea Christian o urmă fără să se împotrivească — Pentru început ne vom întâlni cu jurnaliştii aflaţi aici, ca să poată discuta cu tine în linişte Suntem foarte mulţumiţi de reacţia mass-mediei Jurnalişti de la Göteborgs Posten, Göteborgs Tidningen, Bohusläningen şi Strömstads Tidning – cu toţii sunt prezenţi Nimeni de la publicaţiile naţionale, însă nu-i nimic, dacă e să ţinem cont de recenzia fantastică apărută azi în Svenska Dagbladet — O recenzie? întrebă Christian, în vreme ce era condus spre un mic podium aflat lângă scena de unde avea să discute cu presa — Îţi spun eu mai târziu, răspunse Gaby, îmboldindu-l spre un scaun lipit de perete Christian încercă să recapete oarecum controlul asupra situaţiei, dar avu senzaţia că fusese aspirat într-o centrifugă din care i-ar fi fost imposibil să evadeze Iar sentimentul îi fu întărit şi mai mult atunci când o văzu pe Gaby făcând cale întoarsă şi lăsându-l în urmă Asistenţii alergau în toate direcţiile, aranjând mesele Nimeni nu era atent la Christian Bărbatul îndrăzni să închidă ochii preţ de o clipă Se gândi la cartea lui, Sirena, şi la toate orele petrecute în faţa computerului Sute, mii de ore Se gândi la ea, la Sirenă — Christian Thydell? O voce îl deşteptă din visare, făcându-l să ridice privirea Bărbatul aflat dinaintea sa avea mâna întinsă şi părea să aştepte un răspuns Drept urmare, Christian se ridică şi îi strânse mâna — Birger Jansson, de la Strömstads Tidning, spuse bărbatul, aşezându-şi pe podea geanta pentru camera foto — Ah, păi bine aţi venit Luaţi loc, vă rog, zise Christian, uşor zăpăcit O căută cu privirea pe Gaby, însă nu-i zări decât în fugă ţinuta de un roz ţipător, agitându-se de colo-colo, în dreptul uşii de la intrare — Se face multă promovare cărţii dumneavoastră, spuse Jansson, privind în jur — Da, aşa s-ar părea, aprobă Christian, după care amândoi tăcură, uşor încurcaţi — Să începem? Sau să-i aşteptăm şi pe ceilalţi? Christian îi aruncă reporterului o privire goală De unde să fi ştiut el? Nu mai făcuse niciodată aşa ceva Dar Jansson păru să treacă din mers peste acel obstacol, aşezând pe masă un reportofon şi pornindu-l — Aşadar, zise el, fixându-l cu privirea pe Christian Acesta e primul dumneavoastră roman, nu? Christian se întrebă dacă ar fi trebuit să facă şi altceva în afară de a confirma spusele reporterului — Da, aşa este, răspunse el, dregându-şi vocea — Mi-a plăcut mult, spuse Jansson pe un ton aspru, care contrazicea întregul compliment — Mulţumesc, îi răspunse Christian — Ce aţi dorit să transmiteţi prin acest roman? întrebă Jansson, după care se asigură că reportofonul înregistra bine sunetul — Ce am vrut să transmit? Chiar nu ştiu E un roman, o poveste la care m-am tot gândit, o poveste ce trebuia să iasă la iveală — E o poveste foarte întunecată Aproape că aş numi-o sumbră, zise Jansson, analizându-l pe Christian, ca şi cum ar fi încercat să-i pătrundă în cele mai adânci cotloane ale sufletului Aşa vedeţi dumneavoastră societatea? — Nu ştiu dacă rolul acestei cărţi a fost de a transmite felul în care privesc eu societatea, zise Christian, încercând cu disperare să spună ceva inteligent Niciodată nu îşi privise cartea din acel punct de vedere Povestea fusese parte din el vreme atât de îndelungată, îi bântuise mintea atât de mult până când, într-un final, se simţise nevoit s-o aştearnă pe hârtie Dar să fi avut oare vreo legătură cu ceea ce credea el despre societate? Gândul acela nici măcar nu-i trecuse prin minte În cele din urmă, Gaby îi sosi în ajutor, urmată de ceilalţi jurnalişti Jansson îşi închise reportofonul, iar ceilalţi făcură prezentările şi se aşezară în jurul mesei Totul dură câteva minute, iar Christian profită de ocazie pentru a-şi aduna gândurile Apoi Gaby făcu semn cu mâna, pentru a le atrage atenţia tuturor — Bine aţi venit la această reuniune în cinstea noii stele de pe firmamentul literar, Christian Thydell Întreaga echipă de la editură se mândreşte nespus cu faptul că i-am publicat primul roman, Sirena Şi considerăm că se marchează astfel începutul unei lungi şi uimitoare cariere de scriitor Christian încă nu a văzut recenziile Aşadar, Christian, te anunţ cu mare bucurie că astăzi au apărut nişte cronici fantastice în Svenska Dagbladet, Dagens Nyheter şi Arbetarbladet, ca să numesc doar câteva Permiteţi-mi să vă citesc nişte pasaje Îşi puse ochelarii şi se întinse după un morman de hârtii aflat în faţa ei, pe masă Un marker roz fusese utilizat pentru a însemna frazele scrise pe fundalul alb — „O performanţă lingvistică uluitoare, înfăţişând necazurile oamenilor de rând, fără a pierde din vedere imaginea de ansamblu” Asta a fost din Svenska Dagbladet, îi explică Gaby lui Christian, dând uşor din cap, după care se întoarse la următoarea cronică „Lectura cărţii lui Christian Thydell este atât agreabilă, cât şi dureroasă, întrucât proza lui neîncărcată demască falsele promisiuni ale societăţii cu privire la siguranţă şi democraţie Cuvintele sale taie ca un cuţit prin carne, muşchi şi conştiinţă, fapt care m-a determinat să citesc cartea cu nerăbdare şi febrilitate şi, precum un fachir, să caut acea durere chinuitoare, însă nemaipomenit de purificatoare” Asta e din Dagens Nyheter, zise Gaby, scoţându-şi ochelarii şi înmânându-i lui Christian teancul de recenzii Uluit până peste măsură, acesta luă cronicile Ascultase toate acele vorbe şi savurase abundenţa de laude, însă pur şi simplu nu înţelegea despre ce vorbeau criticii Nu făcuse altceva decât să vorbească despre ea, să-i spună povestea Dezlănţuise un potop de cuvinte şi de amintiri legate de ea, potop care uneori îl secătuise complet Nu avusese nicio intenţie de a spune ceva în legătură cu societatea Voise doar să vorbească despre ea Însă îşi înăbuşi impulsul de a protesta Nimeni nu avea să-l înţeleagă, şi poate că era mai bine să lase lucrurile aşa cum erau Nu ar fi fost vreodată în stare să le explice — Asta e grozav, spuse el, simţind cum buzele îi rostiră acele vorbe fade Urmară apoi şi mai multe întrebări Şi mai multe laude şi comentarii cu privire la cartea sa Iar Christian îşi dădu seama că nu fusese în stare să dea vreun răspuns logic niciunei întrebări Cum ar fi putut oare descrie ceva ce-i umpluse cele mai mici unghere ale vieţii? Ceva care nu reprezenta doar o poveste – ci avea de-a face cu supravieţuirea Cu durerea Christian îşi dăduse toată silinţa, încercând să se exprime clar şi cu grijă Pesemne că şi reuşise, întrucât Gaby dăduse mereu aprobator din cap Odată încheiată sesiunea de interviuri, singura dorinţă a lui Christian era să meargă acasă Se simţea sleit de puteri Însă fu nevoit să mai zăbovească în superba sală de festivităţi din Grand Hotel Trase adânc aer în piept şi se pregăti să întâmpine oaspeţii care începură să vină în valuri Zâmbi, însă era un zâmbet care necesita mai mult efort decât şi-ar fi închipuit vreodată cineva • — Crezi că reuşeşti să nu te îmbeţi în seara asta? îşi repezi Erik Lind soţia, însă îndeajuns de discret pentru a nu fi auzit de celelalte persoane care aşteptau la rând, ca să intre la petrecere — Crezi că reuşeşti să-ţi ţii mâinile acasă în seara asta? îi răspunse Louise, fără a se mai obosi să-i şoptească — Nu ştiu la ce te referi, zise Erik Şi te rog, vorbeşte mai încet Louise îi aruncă o privire glacială soţului său Era un bărbat elegant – măcar atât se vedea nevoită să recunoască Iar cândva, demult, acel lucru i se păruse atrăgător Se cunoscuseră în facultate, iar multe fete o invidiaseră fiindcă reuşise să pună mâna pe Erik Lind De atunci încolo – încet, dar sigur – bărbatul îi călcase în picioare orice fărâmă de dragoste, respect sau încredere nutrite vreodată Pe de altă parte, Erik Lind nu părea să întâmpine probleme în a-şi găsi amante dornice, în afara patului conjugal — Bună! Aţi venit şi voi? Ce bine! Cecilia Jansdotter îşi croi drum spre ei şi le dădu câte o sărutare obligatorie pe obraz Era coafeza Louisei şi, de asemenea, amanta lui Erik, din ultimul an Însă, fireşte, cei doi nu credeau că Louise ştia ceva — Bună, Cecilia! zâmbi Louise Era o fată drăguţă, iar dacă Louise le-ar fi purtat pică tuturor celor care se culcaseră cu soţul ei, nu ar mai fi reuşit să trăiască în Fjällbacka În plus, de ani de zile nu-i mai păsa Le avea pe fete Şi mai avea acea minunată invenţie: vinul la cutie La ce-i mai trebuia Erik? — Ce minunat să avem încă un scriitor aici, în Fjällbacka! mai întâi Erica Falck, iar acum Christian Cecilia aproape că ţopăia de pe un picior pe altul — I-aţi citit cartea? — Eu nu citesc decât reviste de afaceri, zise Erik Louise îşi dădu ochii peste cap Era tipic pentru el să flirteze spunând că nu citea niciodată cărţi — Sper să putem lua un exemplar cu noi acasă, zise ea, înfăşurându-se în haină Îşi dorea să se mişte mai repede coada, pentru a putea intra la căldură — Da, la noi acasă, Louise e cea care citeşte Pe de altă parte, ce altceva să faci, dacă nu eşti nevoit să munceşti? Nu-i aşa, iubito? Louise ridică din umeri, nelăsându-se afectată de remarca usturătoare Nu ar fi ajutat cu nimic să sublinieze că, de fapt, Erik insistase ca ea să rămână acasă, atâta vreme cât fetele erau mici Şi că ea trudea din zori până-n seară pentru a fi sigură că totul mergea ca pe roate în căminul bine organizat pe care bărbatul îl lua de-a gata Bârfa măruntă continuă, odată cu avansarea în rând Într-un final, reuşiră să intre în foaier şi să-şi lase hainele, înainte de a coborî scările spre sala de festivităţi Cu privirea lui Erik aţintită asupra ei, Louise se duse direct la bar • — Nu te strofoca prea tare! spuse Patrik, sărutând-o pe Erica înainte ca aceasta să iasă legănându-se din bucătărie, cu pântecele înainte Maia scânci puţin când îşi văzu mama dispărând, dar se potoli de-ndată ce Patrik o puse în faţa televizorului, ca să se uite la Bolibompa Tocmai începuse emisiunea cu dragonul verde Maia fusese mult mai agitată şi mai greu de strunit în ultimele câteva luni, iar toanele ce urmau ori de câte ori i se spunea „nu” erau comparabile cu ale unei adevărate dive Patrik înţelegea oarecum situaţia Pesemne că fetiţa era în acelaşi timp nerăbdătoare şi neliniştită fiindcă urmau să apară doi noi membri ai familiei Dumnezeule mare! Gemeni! Cu toate că ştiuseră încă de la prima ecografie, din cea de-a optsprezecea săptămână de sarcină a Ericăi, lui Patrik tot nu-i venea să creadă Uneori se întreba cum aveau să facă faţă situaţiei Fusese îndeajuns de greu cu un singur bebeluş; cum aveau să se descurce cu doi? Cum aveau să rezolve alăptatul, nevoia de somn şi toate celelalte? Şi trebuiau să cumpere o maşină nouă, îndeajuns de mare pentru trei copii şi cărucioarele lor Iar acela nu era decât unul dintre multele aspecte ce trebuiau luate în calcul Patrik se aşeză pe canapea lângă Maia şi privi în gol Fusese atât de obosit în ultima vreme Se simţea secătuit de energie, iar în unele dimineţi abia se putea ridica din pat Însă poate că nu era chiar atât de ciudat Pe lângă toate evenimentele de acasă – Erica sleită de puteri şi Maia transformată într-un monstruleţ obraznic – Patrik se mai confrunta şi cu necazuri la muncă În toţi anii scurşi de când o cunoscuse pe Erica, el şi colegii lui se confruntaseră cu nenumărate şi dificile anchete ale unor crime Natura morbidă a meseriei lui şi conflictul permanent cu şeful său, Bertil Mellberg, începeau să-şi pună amprenta asupra lui Patrik Acum se ocupau de cazul dispariţiei lui Magnus Kjellner Patrik nu ştia dacă experienţa ori instinctul îi dădea sentimentul acesta, însă era ferm convins că bărbatul păţise ceva Imposibil de spus dacă fusese victima unui accident sau a unei fapte josnice, însă Patrik era în stare să parieze pe legitimaţia sa de poliţist că Magnus Kjellner nu mai era în viaţă Începuse să-l tulbure faptul că în fiecare zi de miercuri era nevoit s-o întâlnească pe soţia bărbatului, care îi părea de fiecare dată mai mică şi mai pricăjită Poliţiştii făcuseră tot ce le stătuse în putere, însă lui Patrik îi era în continuare imposibil să-şi şteargă din minte imaginea Ciei Kjellner — Tati! Cu forţe vocale de care nici măcar nu era conştientă, Maia îl trezi din visare Fetiţa arăta cu degetul spre ecranul televizorului, iar Patrik înţelese de îndată ce se întâmplase Pesemne că stătuse pe gânduri vreme îndelungată, deoarece Bolibompa se terminase, fiind înlocuită de o emisiune pentru adulţi ce nu îi trezea nicidecum interesul Maiei — Rezolvă tati, spuse el, ridicând palmele Ce zici de Pippi Şoseţica? Având în vedere că Pippi era marea favorită a momentului, Patrik ştia care avea să fie răspunsul fiicei sale Scoase DVD-ul, iar atunci când la televizor porni Pippi Şoseţica în Mările Sudului, el se aşeză lângă Maia, punându-şi braţul în jurul ei Ca un animăluţ drăgăstos, fetiţa se cuibări fericită la subsuoara tatii Cinci minute mai târziu, Patrik dormea • Christian transpira abundent Gaby tocmai îl anunţase că în curând trebuia să urce pe scenă Sala de festivităţi nu era plină ochi, dar la mese erau aşezaţi în jur de şaizeci de oaspeţi, cu nerăbdarea citindu-li-se pe chip şi cu farfurii de mâncare şi pahare de bere sau vin dinaintea lor Cât despre Christian, el nu reuşise să mănânce nimic, dar băuse vin roşu Era deja la al treilea pahar, deşi era conştient că n-ar fi trebuit să bea atât de mult N-ar fi fost deloc bine să bolborosească în microfon drept răspuns la întrebări Însă fără vin, n-ar fi fost deloc în stare să funcţioneze Cuprinse camera cu privirea, când simţi o atingere pe braţ — Bună Cum merge? Pari un pic cam încordat, zise Erica, privindu-l cu îngrijorare — Cred că sunt doar emoţii, se contesă el, găsind consolare în acea mărturisire — Ştiu exact ce simţi, spuse Erica Prima mea apariţie publică a fost la un eveniment în Stockholm, dedicat autorilor debutanţi, iar la final aproape că au fost nevoiţi să mă culeagă de pe podea Şi nu-mi amintesc niciun cuvânt rostit pe scenă — Am senzaţia că şi pe mine va trebui să mă culeagă de pe podea, zise Christian, ducându-şi mâna spre grumaz Preţ de o clipă, se gândi la scrisori, apoi fu copleşit de panică Genunchii îi cedară şi singurul motiv pentru care nu se prăbuşi fu acela că Erica era prinsă de braţul său — Hopa sus, zise ea S-ar părea că ai dat gata câteva băuturi tari Poate că ar fi bine să nu mai bei nimic înainte de-a urca pe scenă Îndepărtă cu grijă paharul de vin roşu din mâna lui Christian şi îl aşeză pe masa cea mai apropiată — Îţi promit că totul va fi bine Pentru început, Gaby te va prezenta pe tine, apoi romanul După care eu îţi voi pune câteva întrebări – şi deja am discutat care vor fi acelea Ai încredere în mine Singura problemă va fi cum să remorcăm imensitatea asta de corp al meu până pe scenă Râse, iar Christian i se alătură Nu din toată inima, ba chiar sună uşor strident, însă gluma avu efectul scontat Bărbatul se mai eliberă de tensiune şi putu din nou să respire Îşi îndepărtă orice gând legat de scrisori N-avea să se lase afectat de aşa ceva în seara asta Sirena căpătase o voce prin intermediul cărţii lui, iar Christian voia să considere acum capitolul acesta încheiat — Bună, iubitule Sanna li se alătură, privind în jurul său, cu ochii licărind Christian ştia că momentul era important pentru ea Poate chiar mai important decât pentru el — Cât de bine arăţi, îi spuse, iar femeia savură laudele Într-adevăr, arăta minunat Christian îşi dădea seama că fusese norocos să o întâlnească Sanna îndurase foarte mult din partea lui, mai mult decât ar fi fost dispuşi să îndure alţi oameni Nu era vina ei că nu putea umple golul dinăuntrul lui Christian Probabil că nimeni n-ar fi putut-o face Bărbatul o cuprinse cu un braţ şi îi sărută părul — Cât de drăguţi sunteţi voi doi! exclamă Gaby, venind val vârtej spre ei, cu tocurile pantofilor răsunând Cineva ţi-a trimis flori, Christian Bărbatul privi ţintă spre buchet Era frumos, dar simplu, alcătuit în întregime din crini albi Cu degetele tremurându-i incontrolabil, Christian se întinse după plicul alb, ataşat buchetului Era atât de agitat, încât abia reuşi să-l deschidă, fiind prea puţin conştient de privirile surprinse ale femeilor aflate în jurul său Biletul era, de asemenea, foarte simplu O felicitare obişnuită, albă, groasă, cu un mesaj scris cu cerneală neagră, cu aceleaşi litere elegante folosite de obicei în scrisori Christian fixă cuvintele cu privirea Apoi totul i se făcu negru în faţa ochilor 2 Era cea mai frumoasă fiinţă pe care o văzuse vreodată Mirosea aşa de bine, iar părul său lung era prins la spate cu o panglică albă Strălucea atât de puternic, încât aproape că simţi nevoia să închidă ochii Făcu şovăitor un pas spre ea, nefiind sigur dacă i se va îngădui să fie părtaş la toată acea frumuseţe Ea întinse braţele, în semn de îngăduinţă şi, cu paşi iuţi, el se cufundă în îmbrăţişarea ei Departe de întuneric, departe de nenorociri Fu învăluit de alb, de lumină, de mireasma florilor, iar un păr ca de mătase îi mângâie obrazul — Acum eşti mama mea? zise el în cele din urmă, făcând şovăielnic un pas înapoi Femeia încuviinţă din cap — Adevărat? Se aştepta ca dintr-o clipă în alta să apară cineva şi, cu o remarcă fulgerătoare, să spulbere totul, şoptindu-i că doar visase Şi că minunata făptură nu putea nicicum să fie mama unuia ca el Însă nu apăru niciun glas În schimb, femeia doar clătină din cap, iar el nu se mai putu abţine I se aruncă din nou în braţe – nu voia să mai plece vreodată Undeva, în mintea lui, existau alte imagini, alte scene şi sunete ce dădeau să iasă la suprafaţă, însă fură înăbuşite de mirosul de flori şi de foşnetul rochiei femeii Alungă acele imagini Le obligă să dispară, să fie înlocuite de tot ce era nou şi minunat De tot ce era incredibil Îşi privi noua mamă, iar inima aproape că îi spărgea pieptul de fericire Atunci când femeia îl prinse de mână şi îl conduse departe de acolo, el o urmă de bunăvoie ••• — Am auzit că lucrurile au luat o întorsătură destul de zbuciumată aseară Ce-o fi fost în capul lui Christian, să se îmbete la un eveniment ca ăsta? Kenneth Bengtsson ajunse târziu la birou, după o dimineaţă cam neplăcută acasă Îşi aruncă haina pe canapea, însă o privire dezaprobatoare din partea lui Erik îl făcu să o ridice din nou şi să o atârne în cuierul de pe hol — Ai dreptate Fără doar şi poate, seara a avut un sfârşit lamentabil, răspunse Erik Pe de altă parte, Louise a părut hotărâtă să evadeze în aburii alcoolului, aşa că măcar am fost cruţat de experienţa cu pricina — Chiar aşa rău stau lucrurile? întrebă Kenneth, privindu-l pe Erik Se întâmpla foarte rar ca acesta să-i destăinuie chestiuni personale Aşa fusese dintotdeauna Atât pe vremea când erau copii şi se jucau împreună, cât şi în prezent, ca adulţi Erik îl tratase pe Kenneth de parcă abia l-ar fi tolerat, de parcă i-ar fi făcut o favoare binevoind să petreacă timp cu el Prietenia lor s-ar fi încheiat cu multă vreme în urmă dacă Erik nu ar fi avut vreun folos de pe urma lui Kenneth În vreme ce Erik plecase la facultate şi lucrase în Göteborg, Kenneth rămăsese în Fjällbacka şi pusese pe picioare o mică firmă de contabilitate, care, de-a lungul anilor, devenise o afacere de succes Asta deoarece Kenneth chiar se pricepea Îşi dădea seama că nu era tocmai arătos ori şarmant şi nu-şi făcea iluzii că ar fi avut o inteligenţă peste medie Însă avea o abilitate remarcabilă de a face minuni atunci când venea vorba de cifre Putea jongla cu sumele dintr-un raport de profituri şi pierderi sau dintr-o foaie de bilanţ ca un adevărat David Beckham al lumii contabile Din pricina asta şi a talentului său de a convinge autorităţile fiscale să vadă lucrurile din perspectiva lui, Kenneth devenise brusc şi, pentru întâia oară, o persoană extrem de valoroasă pentru Erik Reprezentase alegerea firească atunci când Erik avusese nevoie de un asociat, odată cu intrarea pe piaţa de construcţii şi cu pornirea unei afaceri care, în ultima vreme, devenise extrem de profitabilă, pe coasta de vest a Suediei Fireşte că Erik precizase de la bun început că asociatul său trebuia să-şi vadă lungul nasului, din moment ce nu deţinea decât o treime din companie, şi nu jumătate – cu toate că aşa ar fi trebuit, având în vedere contribuţia sa în cadrul firmei, însă nu conta Kenneth nu era interesat să adune averi şi putere Se mulţumea să facă lucrurile la care se pricepea şi să fie asociatul lui Erik — Chiar n-am idee ce să fac în legătură cu Louise, spuse Erik, ridicându-se de la birou Dacă n-ar fi fost copiii Scutură din cap şi îşi puse haina pe el Kenneth dădu şi el din cap, în semn de solidaritate Ştia prea bine cum stăteau lucrurile Şi nu aveau nimic de-a face cu copiii Ceea ce îl oprea pe Erik să divorţeze de Louise era faptul că ea ar fi avut dreptul la jumătate din banii şi celelalte bunuri ale lor — Mă duc să iau prânzul şi voi fi plecat o vreme Un prânz lung astăzi — În regulă, zise Kenneth Un prânz lung Ah, da • — E acasă? întrebă Erica, de pe veranda familiei Thydell Sanna păru să ezite preţ de câteva secunde, apoi se dădu la o parte şi îi permise să intre — E la etaj În camera de lucru Stă în faţa computerului şi priveşte în gol — Pot să urc şi să stau de vorbă cu el? Sanna dădu afirmativ din cap — Sigur Nimic din ceea ce spun eu nu pare să-l ajute Poate că ai tu mai mult noroc Tonul femeii era amar, şi Erica se opri un moment, pentru a o studia Părea obosită Însă mai era ceva ce îi scăpa Ericăi — Să văd ce pot face Erica începu să urce încet scările, susţinându-şi cu o mână pântecele supradimensionat În ultima vreme, până şi cel mai mic efort o secătuia de toate puterile — Bună Bătu delicat în uşa deschisă, iar Christian se întoarse Stătea aşezat pe scaunul de la birou, însă ecranul computerului era gol — Hai că ieri chiar ne-ai tras o sperietură, zise Erica, prăbuşindu-se în fotoliul din colţ — Cred că sunt doar uşor epuizat din cauza muncii, răspunse Christian, însă ochii îi erau puternic încercănaţi, iar mâinile îi tremurau În plus, am fost îngrijorat din cauza dispariţiei lui Magnus — Eşti sigur că nu mai există şi alt motiv? întrebă ea, pe un ton mult mai strident decât intenţionase Am cules ieri asta şi am adus-o cu mine Întinse mâna spre buzunarul hainei şi scoase felicitarea care sosise odată cu buchetul de crini albi — Pesemne că ţi-a scăpat din mână Christian se uită ţintă la bilet — Pune-l deoparte — Ce înseamnă acest mesaj? întrebă Erica, privind îngrijorată spre acel bărbat pe care începuse să-l considere prieten El nu-i răspunse Erica repetă întrebarea, de data aceasta, cu mai multă blândeţe — Christian, ce înseamnă? Reacţia ta de ieri a fost cu totul neobişnuită Aşa că nu încerca să mă faci să cred că erai doar extenuat din cauza muncii În continuare, niciun răspuns Brusc, tăcerea fu întreruptă de vocea Sannei, venită din dreptul uşii — Povesteşte-i Ericăi de scrisori, zise ea Rămase pe loc, aşteptând o reacţie din partea soţului ei Se scurseră alte câteva minute de tăcere până când Christian oftă şi trase afară sertarul de jos al biroului, din care scoase o grămăjoară de scrisori — Le am de ceva vreme Erica luă scrisorile şi frunzări cu atenţie paginile Foi albe, cu cerneala neagră Şi nu exista niciun dubiu, scrisul de pe felicitarea pe care o adusese era acelaşi Ba chiar şi unele cuvinte păreau familiare Propoziţiile erau diferite, însă tema rămânea neschimbată Erica începu să citească cu voce tare din prima scrisoare — Merge alături de tine, te urmează pretutindeni Nu ai niciun drept asupra propriei tale vieţi Aceasta îi aparţine ei Îşi ridică uluită privirea — Ce mai e şi asta? Înţelegi ceva? — Nu, veni răspunsul iute şi răspicat al lui Christian Nu, n-am nicio idee Nu cunosc pe nimeni care să-mi vrea răul Cel puţin, nu cred să cunosc Şi n-am idee nici cine este „ea” Ar fi trebuit să arunc scrisorile alea, spuse bărbatul, întinzându-se după ele Însă Erica n-avea de gând să le dea drumul din mână — Ar trebui să le spui poliţiştilor despre asta Christian scutură din cap — Nu, probabil că e doar cineva care se distrează pe seama mea — Mie nu-mi sună a glumă Şi văd că nici ţie nu ţi se pare amuzant — Exact asta am spus şi eu, interveni Sanna Cred că e foarte sinistru, mai ales că avem copii şi tot restul Dacă o fi vreun bolnav mintal Îl fixă pe Christian cu privirea, iar Erica îşi dădu seama că nu era prima oară când purtau discuţia aceea, însă bărbatul scutură iar cu încăpăţânare din cap — Nu vreau să-i dau prea multă amploare — De când durează mai precis toată situaţia asta? — De când ai început să scrii cartea, zise Sanna, alegându-se astfel cu o privire iritată din partea soţului său — Cam aşa ceva, recunoscu acesta Acum un an şi jumătate — Să existe oare o legătură? Ai scris în carte despre vreo persoană sau vreun eveniment real? Cineva care să se fi simţit ameninţat fiindcă l-ai pomenit? Erica îl ţintui cu privirea pe Christian, care părea extrem de stânjenit Era evident că nu voia să discute despre asta — Nu, este o operă de ficţiune, zise el, cu o grimasă Nimeni n-ar trebui să se poată recunoaşte în povestea mea Doar ai citit manuscrisul Ţi se pare cumva autobiografic? — Nu e ceva de care să-mi pot da seama, spuse Erica, ridicând din umeri Însă ştiu din proprie experienţă că scriitorii includ în cărţile lor părţi ale propriilor vieţi, în mod conştient sau inconştient — Ei bine, eu n-am făcut-o! exclamă Christian, împingându-şi scaunul şi ridicându-se în picioare Dându-şi seama că sosise vremea să plece, Erica încercă să se ridice din fotoliu Însă trupul său greoi se împotrivi cu vehemenţă, iar femeia nu fu în stare decât să mormăie de câteva ori Expresia neînduplecată a lui Christian se înmuie, şi bărbatul îi întinse o mână — Probabil e vreun ţăcănit care a auzit despre cartea mea şi au început să-i vină idei Atâta tot, zise el, părând mai calm Erica se îndoia că aşa era, însă părerea ei se baza mai mult pe instinct decât pe vreo dovadă concretă Îndreptându-se către maşină, spera ca bărbatul să nu observe că în sertarul lui se aflau doar cinci scrisori, în loc de şase Erica nu ştia ce anume o determinase să facă un pas atât de îndrăzneţ, însă dacă amicul ei nu intenţiona să-i spună adevărul, atunci avea să afle ea de una singură Tonul scrisorilor era în mod evident ameninţător şi Erica se temea pentru Christian • — A trebuit să anulezi vreo programare? întrebă Erik, ciugulind sfârcul Ceciliei Femeia gemu, întinzându-se pe patul din apartamentul ei Salonul de frumuseţe a cărui proprietară era se afla chiar la parterul clădirii, aşadar foarte aproape — Ai vrea tu, nu? Să auzi că a trebuit să-mi reprogramez clienţii pentru a-ţi face ţie loc în calendar Ce te face să crezi că eşti într-atât de important? — Ce-ar putea fi mai important decât asta? spuse el, plimbându-şi limba de-a lungul sânului Ceciliei Femeia îl trase apoi nerăbdătoare deasupra ei La sfârşit, se întinse lângă el, cu capul rezemat de braţul lui Câteva firicele aspre îi gâdilară obrazul — A fost un pic ciudat să mă întâlnesc ieri cu Louise Şi cu tine — Mmm, făcu Erik, moţăind Nu avea niciun chef să discute cu amanta despre mariajul şi soţia lui — Ştii, îmi place de Louise, şopti Cecilia, jucându-se cu părul de pe pieptul lui Erik Iar dacă ar şti — Dar nu ştie, se răsti Erik, rezemându-se în coate Şi nici nu va afla Cecilia ridică privirea spre el, iar bărbatul înţelese din experienţă cum avea să decurgă discuţia — Mai devreme sau mai târziu va trebui să afle Erik oftă în sinea lui De ce trebuia mereu să discute despre trecut şi despre viitor? Îşi trecu picioarele peste marginea patului şi începu să se îmbrace — Deja trebuie să pleci? întrebă Cecilia Expresia lezată de pe chipul femeii îl irită şi mai mult — Am multă treabă, spuse el tăios, închizându-şi nasturii de la cămaşă Mirosul partidei de sex îi gâdila nările, însă avea să facă un duş la birou Întotdeauna păstra un schimb de haine acolo, tocmai pentru asemenea ocazii — Deci aşa vor sta lucrurile? Cecilia era încă întinsă pe pat, iar Erik nu-şi putea lua ochii de la trupul ei dezgolit Sânii îi erau fermi, iar sfârcurile mari şi închise la culoare i se întăriseră din cauza temperaturii scăzute din cameră Erik făcu un scurt calcul mental Nu era neapărat nevoie să se grăbească înapoi la birou, şi nu i-ar fi displăcut o nouă rundă Avea să fie nevoie de o oarecare insistenţă, însă freamătul care deja îi cuprinsese trupul îl făcu să creadă că ar fi meritat efortul Se aşeză pe marginea patului şi dezmierdă obrazul femeii, temperându-şi în acelaşi timp vocea şi expresia — Cecilia, spuse el, după care începu să-i şoptească vorbe la fel de uşor de rostit ca şi în multe alte ocazii Atunci când femeia îşi lipi trupul de al lui, Erik îi simţi prin cămaşă sânii Se întinse şi începu să-şi desfacă nasturii • După un prânz târziu luat la restaurantul Källaren, Patrik îşi parcă maşina în faţa clădirii joase, de culoare albă, care niciodată nu avea să câştige premii pentru arhitectură, apoi intră în zona recepţiei din secţia de poliţie Tanumshede — Ai un vizitator, îl anunţă Annika, privindu-l peste ochelari — Cine? — N-aş putea zice, însă arată bine Poate uşor plinuţă, dar am senzaţia că îţi va plăcea — Ce tot spui tu acolo? exclamă uluit Patrik Se întrebă de ce îşi asumase dintr-odată Annika rolul de peţitoare pentru colegii ei fericiţi şi aşezaţi la casele lor — Va trebui să mergi şi să te convingi de unul singur Te aşteaptă în birou, zise Annika, făcându-i cu ochiul Patrik intră în birou şi rămase blocat în faţa uşii — Bună, iubito Ce cauţi aici? Erica stătea aşezată în scaunul pentru vizitatori din faţa biroului, răsfoind distrată un număr al revistei Poliţia — Dar ştiu c-ai întârziat cu prânzul, nu glumă, spuse ea, ignorându-i întrebarea Aşa arată o zi încărcată la secţia de poliţie? Patrik îi răspunse doar printr-un mormăit Ştia cât de mult îi plăcea Ericăi să-l tachineze — Aşadar, ce faci aici? o întrebă el, aşezându-se pe scaunul de la birou Se aplecă spre soţia sa ca s-o studieze mai îndeaproape Văzu din nou cât de frumoasă putea să fie Îşi aminti când îl vizitase la secţie prima oară, în legătură cu uciderea prietenei sale, Alexandra Wijkner, şi avu senzaţia că în timpul scurs de atunci, ea devenise şi mai încântătoare Uita asta din când în când, prins în rutina zilnică Zilele se scurgeau una după alta, încărcate cu îndatoriri, dusul şi adusul Maiei de la creşă, cumpărături pentru casă şi seri în care cădea răpus de oboseală în faţa televizorului, pe canapea Însă uneori îl copleşea gândul iubirii ieşite din comun pe care i-o purta Ericăi Iar în clipele acelea, când femeia se afla chiar dinaintea sa, cu părul ei blond, luminat de soarele iernatic care strălucea prin fereastră, şi purtând în pântece doi copilaşi, dragostea pe care o simţea Patrik era atât de intensă, încât ar fi putut dura o viaţă întreagă Brusc, îşi dădu seama că nu auzise vorbele Ericăi, aşa că o rugă să le repete — Ziceam doar că în dimineaţa asta am fost să-l văd pe Christian şi să stau de vorbă cu el — Cum se simte? — Părea în regulă, însă un pic şubred Şi , se opri ea, muşcându-şi buza — Şi ce? Credeam doar că a băut un pic cam mult, asta pe lângă faptul că a avut emoţii — Hmmm Ei bine, eu cred că asta nu-i totul Erica scoase din geantă o pungă de plastic şi i-o întinse lui Patrik — Biletul ăsta era lângă buchetul de flori ce i-a fost trimis ieri Iar scrisoarea este una dintre cele şase pe care le-a primit de-a lungul timpului, începând de acum un an şi jumătate Deschizând punga, Patrik îşi privi lung soţia — Cred că ar fi mai bine să le citeşti fără să le scoţi din pungă Christian şi cu mine le-am atins deja, însă n-ar mai trebui să adăugăm şi alte amprente Patrik o privi din nou, dar îi ascultă sfatul şi citi biletul şi scrisoarea prin folia de plastic — Ce crezi că înseamnă? întrebă Erica şi se mută puţin mai în faţă, pentru a sta pe marginea scaunului Însă atunci când acesta aproape că se răsturnă, se văzu nevoită să-şi redistribuie rapid greutatea, schimbându-şi poziţia — Ei bine, amândouă sună a ameninţări, cu toate că nu sunt foarte detaliate — Da, aşa m-am gândit şi eu Iar Christian e de aceeaşi părere, deşi a tot încercat să minimalizeze întreaga poveste A refuzat să arate scrisorile poliţiei — Atunci cum de ai ? întrebă Patrik, ridicând punga — Ei, poate că le-am luat din greşeală Ce aiurită sunt! Îşi lăsă capul într-o parte şi îşi puse la bătaie arsenalul de farmece, însă soţul ei nu era uşor de păcălit — Aşadar, le-ai furat de la Christian? — Nu ştiu dacă aş folosi cuvântul „furt” Mai degrabă le-am împrumutat pentru o vreme — Şi ce anume ai dori să fac eu cu aceste materiale împrumutate? întrebă Patrik, deşi îi era clar ce răspuns avea să urmeze — Cineva încearcă, în mod evident, să-l ameninţe pe Christian, iar el e speriat Mi-am dat seama când l-am văzut astăzi Ia foarte în serios aceste ameninţări, aşa că nu ştiu de ce nu vrea să meargă la poliţie Însă poate că ai vrea tu să examinezi în mod discret felicitarea şi scrisoarea, să vezi dacă nu cumva afli nişte lucruri utile? Erica îi vorbi pe tonul ei cel mai stăruitor, iar Patrik îşi dădu seama că avea să cedeze Ori de câte ori soţia lui se afla în dispoziţia aceea, era imposibil de tratat cu ea, lucru pe care Patrik îl învăţase pe propria-i piele — Bine, bine, spuse el, ridicându-şi mâinile în aer Mă predau Să văd dacă pot afla ceva Însă nu e prioritatea mea principală Erica îi zâmbi — Mulţumesc, iubitule — Acum du-te acasă şi odihneşte-te, zise Patrik; nu rezistă şi se aplecă să-i dea o sărutare După ce plecă Erica, Patrik îşi făcu de lucru absent cu punga de plastic ce conţinea mesajele de ameninţare Îşi simţea mintea înceată şi îndărătnică, dar chiar şi aşa, ceva începuse să nu-i dea pace Christian şi Magnus erau prieteni Să fi existat vreo ? Patrik îndepărtă imediat acel gând, însă el reveni cu încăpăţânare, făcându-l pe bărbat să se uite la fotografia lipită pe peretele din faţa sa Să fi existat vreo legătură? • Bertil Mellberg împinse căruciorul în care, bucuros şi mulţumit ca de obicei, stătea aşezat Leo, zâmbind din când în când pentru a-şi arăta cei doi dinţişori inferiori ce îi ieşiseră de curând În ziua aceea, Ernst fusese lăsat la secţia de poliţie În mod normal, câinele obişnuia să meargă pe lângă cărucior, asigurându-se că nimic nu avea să i se întâmple acelei făpturi care, cu foarte mare rapiditate, devenea cea mai importantă din lumea sa Pentru Mellberg, Leo deja era centrul universului Lui Mellberg nu i-ar fi trecut niciodată prin minte că putea nutri sentimente atât de puternice faţă de cineva Din clipa în care asistase la naşterea bebeluşului, apoi fusese primul care îl ţinuse în braţe, avusese senzaţia că Leo îi cucerise complet inima Fără îndoială că lui Mellberg îi era foarte dragă şi bunica lui Leo, însă micuţul se afla primul pe lista lui de persoane iubite Şovăind, Mellberg împinse căruciorul spre secţia de poliţie De fapt, de Leo ar fi trebuit să aibă grijă la prânz colega lui Mellberg, Paula, în vreme ce partenera ei, Johanna, era plecată cu nişte treburi în oraş Însă atunci când Paula fusese nevoită să plece pentru a rezolva un caz de violenţă domestică, sărind în ajutorul unei femei care susţinea că fostul soţ o „bătea de-i suna apa-n cap”, Mellberg intervenise prompt şi se oferise să ducă bebeluşul la plimbare Dar venise timpul să-l şi aducă înapoi Mellberg era extrem de gelos pe Paula, care în curând avea să-şi ia concediu de maternitate Şi lui i-ar fi surâs să-şi mai reducă din orele de muncă, pentru a putea petrece mai mult timp cu Leo De fapt, nici nu ar fi fost o idee rea Ca un şef destoinic ce se afla, ar fi trebuit să le dea subalternilor lui şansa de a face câteva cursuri de perfecţionare În plus, Leo avea nevoie de la bun început de o influenţă masculină puternică Cu două mame şi nici urmă de tată în preajmă, ar fi fost bine să se gândească la ce era mai bine pentru băiat şi să-i dea şansa de a învăţa de la un bărbat pe cinste Un bărbat precum Mellberg, de exemplu Bertil îşi folosi şoldul pentru a ţine deschisă uşa greoaie de la intrarea în secţie şi trase înăuntru căruciorul Annika se lumină la chip când îi văzu, iar lui Mellberg i se umplu inima de mândrie — Văd că voi doi aţi fost afară, la plimbare, zise Annika, ridicându-se pentru a-l ajuta pe Mellberg — Da, fetele au avut nevoie de ajutor, zise bărbatul, începând grijuliu să-i scoată bebeluşului hăinuţele de exterior Annika îl privi, amuzată Pesemne că vremea miracolelor nu se terminase încă — Haide, fiule, să vedem dacă e mami pe-aici, gânguri Mellberg, ridicându-l pe Leo din cărucior — Nu, Paula încă nu s-a întors, zise Annika şi se aşeză iar la birou — Of, ce păcat Se pare că n-ai de ales şi mai rămâi un pic cu bătrânul tău bunic, spuse Mellberg, pe un ton mulţumit, şi se îndreptă spre bucătărie, cu Leo în braţe Atunci când el şi Rita se mutaseră împreună, cu câteva luni în urmă, fetele sugeraseră să-l numească „bunicul Bertil” Drept urmare, el nu rata nicio ocazie de a folosi acea denumire care îi aducea atât de multă bucurie Bunicul Bertil • Era ziua de naştere a lui Ludvig, iar Cia încerca să se poarte ca şi cum ar fi fost o aniversare ca oricare alta Împlinea treisprezece ani Exact atâţia ani se scurseseră de când îi dăduse naştere, la maternitate, amuzându-se teribil datorită asemănării incredibile dintre tată şi fiu Însă în prezent, în adâncul sufletului ei, se vedea nevoită să admită că îi era greu până şi să-l privească pe Ludvig Să-i vadă ochii căprui, cu mici irizări verzi, părul blond pe care soarele, chiar şi la începutul verii, îl decolorase, făcându-l aproape alb Statura şi gesturile lui Ludvig erau şi ele asemănătoare cu ale lui Magnus Amândoi erau înalţi şi deşiraţi, iar atunci când fiul ei îi dădea o îmbrăţişare, braţele acestuia păreau identice cu ale tatălui Până şi mâinile celor doi semănau Cu degete tremurânde, femeia scrise cu glazură pe tort numele lui Ludvig Încă un lucru pe care îl aveau în comun: Magnus era în stare să mănânce de unul singur un tort întreg, fără să se îngraşe un gram Cât despre Cia, ea nu trebuia decât să se uite puţin la un rulou cu scorţişoară, că şi lua un kilogram întreg în greutate Însă în perioada aceea, era la fel de slabă precum îşi dorise dintotdeauna De când Magnus dispăruse, kilogramele păruseră să se topească De fiecare dată când se chinuia să mănânce, dumicatul pur şi simplu refuza să fie înghiţit Iar în stomac simţea un nod din clipa în care se trezea dimineaţa şi până se culca noaptea, când aluneca într-un somn agitat Nodul din stomac nu părea să lase prea mult loc pentru mâncare Cu toate acestea însă, începu să se preocupe din ce în ce mai puţin de propria înfăţişare De fapt, abia dacă se mai privea în oglindă Ce mai conta, din moment ce Magnus nu mai era acolo? Uneori îşi dorea ca bărbatul să fi murit în faţa ochilor ei Să fi suferit un atac de cord, ori să fi fost lovit de o maşină Orice, numai să fi ştiut ce anume păţise şi să fi putut organiza o înmormântare, să se fi ocupat de bunurile sale lumeşti şi să fi rezolvat toate celelalte formalităţi Poate că astfel ar fi simţit chinurile doliului, până când acestea aveau să pălească treptat, lăsând în urma lor durerea surdă a pierderii, împreună cu amintirile frumoase Acum, nu avea nimic I se părea că trăieşte într-un vid imens Magnus dispăruse, iar Cia nu avea de ce să îşi lege suferinţa – nu avea cum să meargă înainte Se simţea incapabilă să se întoarcă la muncă, însă nu ştia cât avea să poată sta acasă, în concediu medical Îşi coborî privirea asupra tortului aniversar Glazura era împrăştiată aiurea Era imposibil de citit ceva din vârtejurile dezordonate ce acopereau stratul de marţipan de deasupra Imaginea îi secătui şi ultimele fărâme de putere Se prăbuşi la podea, cu spatele rezemat de frigider, suspinele i se înălţau din adâncurile sufletului, cerând să fie eliberate — Nu plânge, mamă Cia simţi o mână atingând-o pe umăr Era mâna lui Magnus! Ba nu, era a lui Ludvig Femeia scutură din cap Avu senzaţia că realitatea se furişa pe lângă ea, pe nesimţite Voia să-i dea drumul, pentru a putea evada în bezna ce-i era destinată O beznă caldă şi frumoasă, care ar fi învăluit-o pe veci dacă i-ar fi dat voie Însă printre lacrimi, Cia văzu acei ochi căprui şi acel păr blond şi înţelese că nu se putea lăsa învinsă — Tortul , spuse ea printre hohote, încercând să se ridice Ludvig o ajută să se pună pe picioare, după care îi luă din mână tubul de glazură — Îl aranjez eu, mamă Ce-ar fi să te duci şi să te întinzi puţin, cât mă ocup eu de tort? Femeia îi dezmierdă obrazul Avea treisprezece ani, nu mai era un copilaş Se transformase în tatăl lui Devenise Magnus – sprijinul ei Era conştientă că nu ar fi trebuit să-i îngăduie preluarea unui asemenea rol; era încă prea tânăr Însă puţina forţă care îi rămăsese nu îi permitea nimic altceva decât să facă schimb de atribuţii cu fiul ei Îşi şterse lacrimile cu mâneca de la cămaşă, în vreme ce Ludvig scoase un cuţit şi râcâi cu grijă glazura plină de cocoloaşe de pe tortul lui aniversar Ultimul lucru pe care Cia îl văzu înainte de-a ieşi din bucătărie fu strădania fiului său de a da formă celei dintâi litere a propriului nume L, de la Ludvig 3 — Tu eşti băieţelul meu frumos, ştii asta? zise mama, în vreme ce îi pieptăna părul El nu făcu decât să dea aprobator din cap Da, ştia asta Era băieţelul frumos al mamei I-o repetase la nesfârşit, de când îi fusese permis să meargă acasă cu ei, şi nu se sătura de vorbele acelea Uneori se gândea cum fuseseră lucrurile înainte Se gândea la întuneric, la singurătate Însă tot ce trebuia să facă era să privească acea făptură minunată care îi devenise mamă, iar toate celelalte se mistuiau şi se făceau nevăzute Ca şi cum nu ar fi existat niciodată Tocmai ieşise din cadă, iar mama îl învelise în halatul verde cu floricele galbene — Ar vrea scumpul meu nişte îngheţată? — Îl alinţi prea mult, se auzi vocea tatii, din dreptul uşii Băiatul se ghemui în halatul său şi ridică gluga pentru a se refugia de vorbele dure ce ricoşau de faianţa din baie Ca să se ascundă din calea întunericului ce-şi făcea din nou apariţia la suprafaţă — Spun doar că nu-l ajuţi cu nimic dacă îl cocoloşeşti aşa — Insinuezi cumva că nu ştiu să-l cresc pe fiul nostru? Ochii mamei se înnegurară, părând nemărginiţi Ca şi cum ar fi vrut să îndepărteze orice urmă a existenţei tatălui cu o simplă privire Şi, ca de obicei, furia sa păru să o risipească întru totul pe cea a tatii Bărbatul se micşoră şi se veşteji, deveni un amărât de tată cenuşiu — Tu ştii mai bine, murmură el, apoi dispăru, cu privirea în pământ După aceea, se auziră zgomotele de paşi stingându-se şi uşa de la intrare închizându-se încetişor Tata pleca din nou afară, la plimbare — Nu-i dăm noi atenţie lui, şopti mama, apăsându-şi buzele aproape de urechea ascunsă sub halatul verde din prosop Fiindcă noi doi ne iubim mult Suntem doar tu şi cu mine Băiatul se lipi de ea ca un animăluţ şi se lăsă consolat — Doar tu şi cu mine, şopti el ••• — Ba nu! Nu vreau! ţipa Maia – epuizându-şi astfel mare parte din vocabularul ei restrâns – vineri, când Patrik încerca să o lase în grija Evei, educatoarea de la creşă Strigând din toţi rărunchii, fiica sa i se prinse de pantaloni, până când, într-un final, Patrick reuşi să-i descleşteze degetele, unul câte unul Îl duru sufletul când o văzu dispărând cu educatoarea, ţinând încă braţele întinse după el În drum spre maşină, îi răsuna încă în minte acel strigăt înlăcrimat: „Tati!” Rămase acolo o vreme, uitându-se în gol, prin parbriz, cu cheile de la maşină în mână Aşa stătuseră lucrurile în ultimele două luni, iar acela era, fără îndoială, modul în care Maia reacţiona la sarcina Ericăi Patrik fusese nevoit să ducă greul în fiecare dimineaţă Ba chiar se oferise voluntar Era mult prea dificil pentru Erica să o îmbrace şi să o dezbrace pe Maia Şi ar fi fost de neconceput să se aplece ca s-o ajute pe micuţă cu legatul şireturilor Aşa că altă soluţie nu exista Dar strădaniile de zi cu zi începeau să-şi pună amprenta asupra nervilor lui Patrik, fiindcă problemele începeau cu mult înainte ca ei să ajungă măcar la creşă De-ndată ce venea timpul ca Maia să se îmbrace, fetiţa refuza să coopereze Patrik se jena să admită că uneori se enerva atât de tare, încât o apuca un pic cam brusc pe Maia, făcând-o să ţipe ca din gură de şarpe După aceea, avea senzaţia că era cel mai groaznic părinte din lume Obosit, se frecă la ochi, inspiră adânc, apoi răsuci cheia în contact Dar în loc să meargă spre Tanumshede, întoarse, din obişnuinţă, şi se îndreptă către zona rezidenţială de dincolo de Kullen Parcă maşina în faţa casei familiei Kjeller şi, ezitând puţin, merse până în dreptul uşii de la intrare Trebuia să-i fi anunţat că avea să treacă pe la ei, însă era prea târziu, din moment ce se afla deja acolo Ridică mâna şi ciocăni iute în uşa de lemn vopsită în alb O coroniţă de Crăciun încă stătea atârnată pe ea; pesemne că nimănui nu-i trecuse prin minte să o dea jos Dinăuntru nu se auzea niciun sunet, aşa că Patrik ciocăni din nou Poate că nu era nimeni acasă Însă apoi auzi paşi, iar Cia îi deschise uşa Încremeni când îl văzu, iar Patrik se grăbi să scuture din cap — Nu, nu de-asta am venit, îi spuse el, şi amândoi înţeleseră la ce se referise Umerii femeii se gârboviră, iar aceasta se dădu la o parte, făcându-i loc să intre Patrik se descălţă, apoi îşi atârnă haina într-unul din cârligele neocupate încă de jachetele copiilor — M-am gândit să stăm puţin de vorbă, spuse el, devenind dintr-odată nesigur de felul în care să prezinte ceea ce nu erau decât nişte vagi speculaţii Cia dădu din cap şi îl conduse în bucătărie, care se afla în dreapta uşii de la intrare Patrik o urmă Mai fusese acolo cu câteva ocazii După dispariţia lui Magnus, stătuseră la masa din bucătărie şi parcurseseră totul de nenumărate ori Îi pusese întrebări cu privire la lucruri ce nu ar fi trebuit divulgate vreodată, însă toate acele aspecte încetaseră să mai fie private în clipa în care Magnus Kjeller ieşise pe uşă, fără să se mai întoarcă Casa părea neschimbată Plăcută şi obişnuită, uşor dezordonată, purtând pretutindeni urmele unor copii neglijenţi Însă ultima dată când Patrik şi Cia stătuseră de vorbă acolo, încă mai exista o fărâmă de speranţă Acum, resemnarea se instalase asupra întregului cămin Şi, de asemenea, asupra Ciei — A mai rămas nişte tort Ieri a fost ziua lui Ludvig, îi spuse Cia, apatică Se ridică pentru a scoate din frigider un sfert de tort cu mai multe straturi Patrik încercă să protesteze, dar Cia aşeză deja farfurii şi furculiţe pe masă, iar bărbatul înţelese că în ziua aceea avea să mănânce tort la masa de prânz — Câţi ani a împlinit? întrebă Patrik, tăindu-şi politicos felia de tort cea mai subţire cu putinţă — Treisprezece, răspunse Cia, cu o vagă urmă de zâmbet pe chip, după care îşi tăie, la rându-i, o bucăţică minusculă de tort Patrik şi-ar fi dorit să o vadă mâncând mai mult, având în vedere cât slăbise de-a lungul ultimelor luni — Minunată vârstă Sau poate că nu, zise el, realizând cât de nefiresc îi sunase vocea Avea impresia că frişca de pe tort i se umflă în gură — Seamănă atât de mult cu tatăl lui, murmură Cia, în vreme ce furculiţa i se ciocni de farfurie O puse deoparte şi îl privi pe Patrik — Ce anume doreşti? Bărbatul îşi drese vocea — S-ar putea să par băgăreţ, însă ştiu că vrei să facem tot posibilul, aşa că va trebui să mă ierţi dacă — Spune ce ai de spus, îl întrerupse femeia — În regulă Ei bine, mă tot întreb ceva, de o vreme încoace Magnus era prieten cu Christian Thydell, nu? Cum s-au cunoscut? Cia îl privi mirată, însă nu contracară În schimb, rămase gânditoare câteva clipe, apoi vorbi — Nu prea ştiu Cred că s-au cunoscut imediat după ce Christian şi Sanna s-au mutat aici Ştii, ea e de loc din Fjällbacka Am senzaţia că asta se întâmpla acum vreo şapte ani Da, aşa e, fiindcă Sanna a rămas însărcinată cu Melker la puţin timp după aceea, iar micuţul are acum cinci ani Îmi aduc aminte, ni s-a părut pe-atunci că lucrurile s-au întâmplat destul de rapid — S-au cunoscut fiindcă tu şi Sanna eraţi prietene? — Nu, Sanna e cu zece ani mai tânără decât mine, aşa că n-am fost prea apropiate Sinceră să fiu, chiar nu-mi pot aminti cum anume au ajuns să se cunoască Tot ce reţin e că Magnus a sugerat să-i invităm la cină pe Christian şi pe Sanna, după care ne-am tot văzut destul de des Sanna şi cu mine nu avem prea multe în comun, însă e o fată de treabă, iar lui Elin şi lui Ludvig li se pare distractiv să se joace cu băieţeii ei Iar despre Christian am o părere cu mult mai bună în comparaţie cu ceilalţi amici ai lui Magnus — Şi care ar fi aceştia? — Vechii lui prieteni din copilărie: Erik Lind şi Kenneth Bengtsson Ne-am văzut uneori cu ei şi cu soţiile lor, însă numai pentru că Magnus a dorit asta Din punctul meu de vedere, par a fi oameni de un cu totul alt tip — Dar Magnus şi Christian? Erau prieteni apropiaţi? Cia zâmbi — N-aş crede să aibă Christian prieteni apropiaţi E o persoană destul de posomorâtă, greu de cunoscut cu adevărat Însă era complet diferit în compania lui Magnus Soţul meu avea acel efect asupra oamenilor Cu toţii îl plăceau Îi făcea să se relaxeze Femeia înghiţi în sec, iar Patrik îşi dădu seama că ea vorbise despre soţul său la timpul trecut — Dar de ce mă întrebi despre Christian? Să nu-mi spui că a păţit ceva, adăugă Cia, părând îngrijorată — Nu, nu Nimic grav — Am auzit ce s-a întâmplat la acea lansare de carte Fusesem invitată, însă m-aş fi simţit ciudat să merg fără Magnus Sper că nu l-am jignit pe Christian fiindcă nu m-am dus — N-aş crede, zise Patrik Dar s-ar părea că de peste un an încoace, a tot primit scrisori de ameninţare Posibil să mă agăţ şi de cea mai mică speranţă acum, dar a primit cumva şi Magnus vreun bilet similar? Se cunoşteau, aşa că poate există o legătură — Scrisori de ameninţare? zise Cia Nu crezi că v-aş fi povestit în legătură cu aşa ceva? De ce v-aş ascunde orice fel de informaţie care v-ar putea ajuta să aflaţi ce s-a întâmplat cu Magnus? adăugă ea, ridicând tonul şi făcându-l să capete o notă stridentă — Sunt sigur că ne-ai fi anunţat dacă ai fi ştiut, se grăbi Patrik să-i răspundă Însă poate că Magnus nu ţi-a zis nimic ca să nu te îngrijorezi — Şi-atunci, cum v-aş putea spune ceva în legătură cu asta? — Din experienţa mea, soţiile sunt în stare să simtă anumite lucruri, chiar dacă soţii nu le povestesc ce anume îi supără Cel puţin, consoarta mea aşa face Cia zâmbi din nou — Aici ai dreptate Aşa e Aş fi ştiut dacă pe Magnus l-ar fi împovărat ceva Însă era lipsit de griji, ca de obicei Omul cel mai statornic şi mai de încredere, aproape întotdeauna bine dispus şi jovial Uneori chiar mă enerva cu asta şi trebuie să recunosc, din când în când mai încercam să-i stârnesc o reacţie negativă, dacă mă simţeam eu furioasă ori supărată Însă niciodată nu am reuşit Aşa era felul de-a fi al lui Magnus Dacă l-ar fi supărat ceva, mi-ar fi spus Iar dacă, din cine ştie ce motiv, ar fi decis să nu o facă, tot mi-aş fi dat seama Ştia totul despre mine, aşa cum şi eu ştiam totul despre el Nu aveam secrete unul fată de celălalt Femeia vorbise cu multă siguranţă de sine, iar Patrik îşi dădu seama că ea vorbise cât se poate de serios Însă el tot avea îndoieli Era imposibil să ştii totul despre altă persoană Chiar şi una pe care o iubeai şi cu care aleseseşi să-ţi petreci viaţa O privi pe Cia — Te rog să mă ierţi dacă îţi cer prea mult, însă te-ar deranja dacă aş arunca o privire prin casă? Doar cât să-mi fac o idee mai clară în legătură cu ce fel de persoană era Magnus Cu toate că discutaseră deja despre Magnus la timpul trecut, Patrik regretă modul în care îşi formulase ultima remarcă Dar Cia nu comentă deloc În schimb, făcu semn cu mâna către uşă, spunând: — Caută unde vrei Vorbesc serios Fă ce vrei, întreabă-mă tot ce-ţi trece prin minte, doar să îl găsiţi Cu o mişcare aproape violentă, ea îşi şterse o lacrimă cu dosul palmei Patrik îşi dădu seama că femeia avea nevoie de puţină intimitate, aşa că profită de ocazie şi părăsi bucătăria Îşi începu căutările în camera de zi Aceasta era foarte asemănătoare cu miile de astfel de încăperi din casele suedeze O canapea mare, bleumarin, de la IKEA Rafturi Billy pentru cărţi, cu lumini încorporate, tot de la IKEA Un televizor cu ecran plat, aşezat pe o comodă din lemn deschis la culoare, identic cu cel din care era făcută măsuţa pentru cafea Flecuşteţe şi suvenire din călătorii; poze ale copiilor, pe pereţi Patrik se îndreptă către o fotografie de nuntă, mare şi înrămată, ce trona deasupra canapelei Nu era genul de portret tradiţional, ceremonios Magnus, îmbrăcat în haine elegante, era întins în iarbă, pe o parte, sprijinindu-şi capul cu mâna În spatele lui stătea Cia, îmbrăcată într-o rochie dantelată de mireasă Era cu zâmbetul pe buze şi cu un picior ferm plasat deasupra lui Magnus — Părinţii noştri au rămas oripilaţi când ne-au văzut fotografia de la nuntă, zise Cia, făcându-l pe Patrik să se întoarcă spre ea — Cu siguranţă este oarecum diferită, spuse el, privind din nou poza Îl întâlnise pe Magnus de câteva ori de când se mutase în Fjällbacka, însă niciodată nu schimbaseră mai mult decât uzualele saluturi politicoase Acum, privindu-i chipul sincer şi fericit, Patrik îşi dădu seama că l-ar fi simpatizat — Pot să urc la etaj? întrebă el Stând în cadrul uşii, Cia încuviinţă din cap Peretele de lângă scară era şi el înţesat de poze, iar Patrik se opri să le studieze Stăteau mărturie pentru o viaţă intensă, dedicată familiei şi plăcerilor simple Şi era evident că Magnus Kjellner fusese extraordinar de mândru de copiii săi Îndeosebi una dintre poze îl făcu pe Patrik să simtă un gol în stomac O fotografie de vacanţă, în care un Magnus zâmbitor stătea între Elin şi Ludvig, cu braţele în jurul amândurora Chipul bărbatului radia atât de multă fericire, încât Patrik nu-l mai putu privi Se întoarse, continuându-şi drumul pe scări Primele două camere le aparţineau copiilor Cea a lui Ludvig era surprinzător de ordonată, fără haine aruncate pe podea Patul era făcut, iar suportul de pixuri şi toate lucrurile de pe birou fuseseră meticulos aranjate Băiatul era fără îndoială un mare fan al sportului Prins deasupra patului, la loc de cinste, stătea tricoul echipei naţionale de fotbal a Suediei, cu autograful lui Zlatan pe el În rest, dominau poze ale echipei IFK din Göteborg — Ludvig şi Magnus mergeau la meciuri ori de câte ori aveau ocazia Patrik tresări Din nou, vocea Ciei îl luase pe nepregătite Femeia părea în stare să păşească fără a scoate vreun sunet, fiindcă n-o auzise urcând scările — Un tânăr foarte ordonat — Da, exact ca tatăl lui Magnus se ocupa de obicei cu ordinea şi curăţenia prin casă Eu sunt mai dezordonată Dacă arunci o privire în următoarea cameră, vei vedea care dintre copii seamănă cu mine Patrik deschise uşa celuilalt dormitor, în ciuda avertizării scrise cu litere mari: BATEŢI LA UŞĂ ÎNAINTE SĂ INTRAŢI! — Aoleu! exclamă Patrik, dându-se un pas înapoi — Da, ăsta e cuvântul potrivit, oftă Cia, încrucişându-şi braţele pentru a evita impulsul de a face ordine În camera lui Elin domnea o dezordine de nedescris Şi culoarea roz — Credeam că, mai devreme sau mai târziu, va trece peste acea etapă roz, însă dimpotrivă, pare să se fi amplificat Acum oscilează între nuanţe pale şi unele ţipătoare, fosforescente Bărbatul clipi nedumerit Aşa avea să arate oare camera Maiei peste câţiva ani? Şi dacă gemenii aveau să fie de fapt gemene? Patrik s-ar fi înecat de tot în culoarea roz! — M-am dat bătută O rog doar să ţină uşa închisă, ca să nu fiu nevoită să văd haosul ăla Din când în când îmi mai vâr nasul, să mă asigur că nu începe să miroasă a mort pe-acolo Tresări puţin când rosti cuvintele, însă povesti mai departe — Magnus nu suporta să ştie ce dezordine era acolo, însă eu l-am convins să o lase în pace Şi eu am fost la fel în copilărie, aşa că ştiam că nu avea niciun rost s-o cicălească În cazul meu, am devenit mai ordonată din clipa în care am avut propriul meu apartament, şi cred că la fel va fi şi pentru Elin Închise uşa, apoi arătă cu degetul spre încăperea de la capătul holului — Acela e dormitorul nostru Nu m-am atins deloc de lucrurile lui Magnus Patrik remarcă imediat aşternuturile, care erau identice cu ale lui şi ale Ericăi În carouri alb-albastre, cumpărate de la IKEA Într-un fel, descoperirea îl făcu să se simtă extrem de încurcat Îi dădea un sentiment de vulnerabilitate — Magnus dormea pe partea de lângă fereastră Patrik se apropie de pat Ar fi preferat să cerceteze de unul singur, în linişte În schimb, se simţea ca şi cum ar fi cotrobăit prin lucruri care nu-l priveau, senzaţie ce sporea cu cât Cia stătea mai mult în cameră, fixându-l cu privirea Patrik nu avea idee ce anume căuta Voia doar să se apropie mai mult de Magnus Kjellner, să îl perceapă drept o persoană reală, în carne şi oase, şi nu doar o fotografie pe un perete din secţia de poliţie Simţi în continuare privirea Ciei fixându-l, iar într-un final se întoarse cu faţa spre ea — Sper să nu te superi, dar m-ai putea lăsa să arunc singur o privire în jur? Spera din tot sufletul că femeia avea să înţeleagă — Iartă-mă Sigur, spuse ea, zâmbindu-i în chip de scuză Îmi dau seama că te încurc dacă stau aici Mă duc la parter, am puţină treabă, aşa că tot etajul va fi al tău — Mulţumesc, zise Patrik De îndată ce femeia plecă, se aşeză pe marginea patului şi începu să cerceteze noptiera O pereche de ochelari, un teanc de foi, ce se dovedi a fi o copie după manuscrisul cărţii Sirena, un pahar gol, o folie de paracetamol Atâta tot Patrik trase afară sertarul şi studie cu atenţie conţinutul Nimic interesant Un roman poliţist, Furtună solară, de Åsa Larsson, o cutiuţă cu dopuri pentru urechi şi un pacheţel de dropsuri mentolate Patrik se ridică şi se apropie de dulapurile ce acopereau un întreg perete al dormitorului Se amuză atunci când, deschizând uşile, văzu imediat un exemplu clar al diferenţei dintre soţi în ceea ce priveşte ordinea Jumătatea dinspre fereastră a dulapului era impecabilă Toate erau împăturite şi aranjate cu grijă în coşuri de sârmă: şosete, lenjerie intimă, cravate şi curele Deasupra acestora stăteau atârnate cămăşi şi jachete călcate perfect, alături de cămăşi cu mânecă scurtă şi tricouri Tricouri pe umeraşe! Ideea în sine îl zăpăcea pe Patrik Efortul cel mai mare pe care îl făcea legat de tricouri era să şi le îndese într-un sertar, pentru ca mai apoi să blesteme faptul că arătau atât de şifonate când le îmbrăca Jumătatea de dulap a Ciei părea să fi fost organizată după metoda lui Patrik Toate amestecate laolaltă, de parcă cineva ar fi deschis pur şi simplu uşa, ar fi aruncat totul înăuntru, pentru ca mai apoi să închidă repede dulapul Patrik închise uşile glisante, întorcându-şi privirea către pat Orice pat în care nu se dormea decât pe o singură parte avea ceva sfâşietor Se întrebă dacă cineva s-ar fi putut obişnui să doarmă într-un pat dublu care era pe jumătate gol Gândul de a dormi singur, fără Erica, îi părea inimaginabil Când Patrik se întoarse în bucătărie, Cia punea la loc farfuriile pe care le folosiseră Îi aruncă o privire întrebătoare, iar el îi răspunse pe un ton prietenos: — Mulţumesc că m-ai lăsat să arunc o privire Nu ştiu dacă va conta în vreun fel, însă măcar acum simt că ştiu mai multe despre Magnus şi despre cum era adică este el — Contează Pentru mine, cel puţin Patrik îşi luă rămas-bun şi plecă Se opri pe verandă ca să se uite la coroniţa de Crăciun ofilită, care stătea agăţată de uşă După o clipă de ezitare, o ridică de acolo Având în vedere cât de ordonat era Magnus, probabil că n-ar fi vrut să mai dea cu ochii de acea coroniţă veche • Amândoi copiii ţipau ca din gură de şarpe Sunetul ricoşa de pereţii bucătăriei, dându-i lui Christian impresia că avea să-i explodeze capul Nu mai dormise bine de câteva nopţi încoace Gândurile i se învârteau neîncetat prin minte, de parcă ar fi trebuit să analizeze fiecare idee în parte, înainte de a trece la următoarea Se gândise să se retragă pe barcă, pentru a scrie Însă tăcerea nopţii şi bezna de afară i-ar fi eliberat stihiile, iar Christian nu avea îndeajuns de multă forţă pentru a le îneca în scrierile sale Drept urmare, rămăsese locului, fixând tavanul cu privirea, în vreme ce deznădejdea cobora asupra lui din toate direcţiile — Potoliţi-vă în clipa asta! Sanna îi despărţi pe băieţi, care se hârjoneau pentru un pacheţel de O’Boy care, prin cine ştie ce împrejurare, ajunsese mult prea aproape de ei doi Apoi Sanna se întoarse către Christian, care stătea la masă, uitându-se în gol, cu sandvişul neatins în farfurie şi cu cafeaua încă în ceaşcă — Ar fi frumos dacă m-ai putea ajuta un pic! — N-am dormit bine, răspunse el, sorbind din cafea Se ridică şi azvârli restul în chiuvetă, apoi îşi turnă o ceaşcă proaspătă, în care adăugă un strop de lapte — Sunt foarte conştientă că ai multe pe cap în momentul ăsta, iar tu ştii că te-am sprijinit toată perioada în care ai lucrat la carte Dar există o limită până şi în cazul meu Sanna înşfăcă lingura din mâna lui Nils, exact când acesta se pregătea să-l lovească pe fratele lui mai mare O aruncă zgomotos în chiuvetă Apoi inspiră adânc, ca pentru a prinde curaj, înainte de a-şi vărsa tot amarul Christian îşi dori să fi putut apăsa un buton de pauză, ca s-o împiedice să vorbească În clipele acelea pur şi simplu nu mai făcea fată — Niciodată nu am spus nimic atunci când mergeai de la muncă direct pe barcă şi stăteai acolo toată seara, scriind Îi luam pe copii de la creşă, pregăteam cina, le dădeam de mâncare, făceam ordine în casă, îi puneam să se spele pe dinţi, le citeam o poveste şi îi culcam Am făcut toate astea fără să mă plâng, în vreme ce tu te devotai nenorocitelor tale de eforturi creatoare! Sanna rosti ultimele cuvinte cu un sarcasm pe care Christian nu-l mai auzise niciodată la ea Închise ochii şi încercă să ignore criticile Însă femeia continuă, neînduplecată — Mi se pare fantastic că totul merge atât de bine Că ai publicat cartea şi că a avut parte de o primire atât de bună Mi se pare fantastic şi nu-ţi port deloc pică Dar cu mine cum rămâne? Unde-i locul meu în toată treaba asta? Pe mine nu mă ridică nimeni în slăvi, nimeni nu se uită la mine, nimeni nu-mi spune: „Vai, Sanna, eşti uimitoare Christian e un bărbat norocos fiindcă te are pe tine” Nici măcar tu nu îmi spui asta Tu doar iei de-a gata faptul că eu slugăresc aici, acasă, îngrijindu-mă de copii şi de cămin, în vreme ce tu „îţi vezi de treburile tale” Schiţă cu degetele în aer semnul ghilimelelor — Şi aşa e Eu chiar mă ocup de tot Şi duc greul cu bucurie Doar ştii cât de mult îmi place să am grijă de copii, însă asta nu îmi face povara mai uşoară Mi-ar plăcea să primesc măcar câteva cuvinte de apreciere din partea ta! Îţi cer oare prea mult? — Sanna, nu cred că ar trebui să-i lăsăm pe băieţi să audă , începu Christian, însă înţelese imediat că greşise în alegerea cuvintelor — Sigur Mereu găseşti câte o scuză ca să nu stăm de vorbă şi ca să nu mă iei în serios! Eşti prea obosit sau nu ai destul timp fiindcă trebuie să lucrezi la carte, sau nu vrei să discuţi de faţă cu copiii, sau aia, sau ailaltă Băieţii nu scoseseră o vorbă, fixându-şi părinţii cu nişte priviri speriate Christian îşi simţi oboseala făcând loc furiei Acela era unul dintre lucrurile pe care le detesta la Sanna şi discutaseră de multe ori cu privire la chestiunea respectivă Femeia nu ezita niciodată să-i târască şi pe copii în certurile lor Christian ştia că în felul acela ea încerca să-i transforme pe băieţi în aliaţii ei, într-o luptă care devenise din ce în ce mai încrâncenată Însă ce soluţie să fi existat? Era conştient că toate problemele lor se datorau faptului că nu o iubea şi nu o iubise niciodată Şi faptului că Sanna ştia asta, cu toate că refuza să o recunoască Tocmai din acel motiv o şi alesese pe ea – era o persoană pe care nu ar fi putut-o iubi vreodată Nu la fel ca pe Trânti cu pumnul în masă Sanna şi băieţii tresăriră speriaţi Mâna îl duru din cauza impactului, lucru pe care îl şi intenţionase Durerea îi îndepărtă orice alt gând pe care nu îşi permitea să-l aibă, şi începu să simtă că redobândea controlul — Nu vom avea discuţia asta acum, zise el cu asprime Cu toate că evită să dea ochii cu Sanna, îi simţi privirea aţintită asupra lui, atunci când se îndreptă spre holul de la intrare, îşi puse haina şi pantofii şi ieşi Ultimul lucru pe care îl auzi înainte ca uşa să se trântească fu explicaţia dată de Sanna băieţilor, şi anume că tatăl lor era un idiot • Partea cea mai groaznică era monotonia Încercarea de a-şi umple timpul cu ceva care să fi avut măcar un strop de însemnătate, cât timp fetele erau la şcoală Problema nu era că Louise nu avea ce face Faptul că trebuia să se asigure de buna funcţionare a vieţii lui Erik nu lăsa loc pentru lene Cămăşile trebuiau să fie curate şi călcate; cinele pentru partenerii lui de afaceri trebuiau planificate şi găzduite cu succes; iar întregul cămin trebuia să strălucească Bineînţeles că aveau pe cineva care venea o dată pe săptămână pentru a face curăţenie – cineva plătit la negru, de altfel –, însă tot mai rămâneau lucruri de care era nevoită să se ocupe ea personal Zeci de mărunţişuri ce trebuiau rezolvate elegant, pentru ca Erik să nu cumva să observe toată tevatura din spatele lor Însă problema venea din faptul că totul era extrem de plictisitor Louise iubise la nebunie să stea acasă când fetele fuseseră mici Iubise la nebunie să aibă grijă de ele Nici măcar nu o deranjase să le schimbe scutecele, cu toate că Erik nu se oferise niciodată s-o ajute Însă ea nu ţinuse cont, deoarece se simţise utilă Avusese un scop Copiii fuseseră tot universul ei şi se bucurase să se trezească prima dimineaţa, pentru a face soarele să strălucească! Însă acele vremuri erau de mult apuse Fetele erau mari Îşi petreceau timpul liber cu prietenii şi cu tot felul de activităţi Acum ele o priveau mai degrabă ca pe cineva ce stătea mereu la cheremul lor Şi Erik o vedea în aceeaşi lumină Spre mâhnirea ei, Louise începea să simtă că toţi trei deveneau insuportabili Erik compensa lipsa de implicare în viaţa fiicelor sale cumpărându-le tot ceea ce îşi doreau, iar sfidarea lui faţă de soţie începuse să le-o transmită şi fetelor Louise îşi trecu mâna peste blatul de lucru din bucătărie Marmură italiană Erik însuşi o alesese, cu ocazia unei călătorii de afaceri Ei nu-i plăcea Prea rece şi prea dură Dacă i s-ar fi permis să aleagă, ar fi optat pentru ceva făcut din lemn, poate stejar de culoare închisă Deschise unul dintre dulăpioarele strălucitoare şi netede, însă cu un aspect rece şi impersonal În combinaţie cu blatul din stejar, închis la culoare, pe care l-ar fi preferat, ea ar fi ales dulăpioare albe, în stil rustic, pictate manual pentru a face încăperea mai caldă, mai intimă Luă între palme un pahar mare pentru vin Cadou de nuntă din partea părinţilor lui Erik Lucrat manual, desigur Mama lui Erik o supusese la o prelegere interminabilă cu privire la micul, dar exclusivistul atelier de sticlărie din Danemarca unde fuseseră comandate acele pahare scumpe Brusc, avu o străfulgerare lăuntrică, iar degetele i se răsfirară incontrolabil Paharul se făcu ţăndări pe podeaua neagră din gresie cu pietricele turnate Fireşte că şi aceasta provenea din Italia Era unul dintre multele puncte comune pe care Erik le avea cu părinţii săi: niciun lucru suedez nu era îndeajuns de bun Cu cât mai îndepărtată originea unui obiect, cu atât mai bine Atâta vreme cât nu venea din Taiwan Louise chicoti, se întinse după un alt pahar şi, încălţată cu papuci de casă, păşi peste cioburile de pe podea După care se duse ţintă spre cutia cu vin de pe masă Erik îşi bătea mereu joc de vinul ei la cutie Din punctul lui de vedere, singurul vin care îl satisfăcea era îmbuteliat în sticlă şi costa sute de coroane Nici prin gând nu i-ar fi trecut vreodată să-şi întineze papilele gustative cu un vin ce costa două sute de coroane cutia Uneori, din răutate, Louise îi umplea lui Erik paharul cu vinul ei, în locul pretenţioaselor sortimente franceze ori sud-africane, care întotdeauna erau acompaniate de interminabile discursuri despre caracteristicile lor speciale În mod straniu, vinul său ieftin părea să posede exact aceleaşi calităţi, din moment ce Erik nu remarcase niciodată vreo diferenţă Acele mici răzbunări îi făceau viaţa mai suportabilă, fiind singurul mod în care putea să ignore că bărbatul încerca mereu să le întoarcă pe fete împotriva ei, se purta mizerabil cu ea şi, în plus, mai avea şi o nenorocită de amantă coafeză Louise ţinu paharul sub robinetul cutiei cu vin şi îl umplu până la refuz Apoi îl ridică în aer, într-un toast pentru propria sa oglindire, vizibilă în uşa din oţel inoxidabil a frigiderului • Erica nu-şi putea lua gândul de la scrisori Rătăci o vreme prin casă, până când începu să simtă la şale o durere surdă, care o obligă să se aşeze la masa din bucătărie Se întinse după un carnet şi un pix aflate prin preajmă şi începu să noteze în mare grabă tot ce-şi putea aminti din scrisorile văzute acasă la Christian Avea o memorie vizuală bună, drept care fu aproape sigură că izbutise să recreeze textul din scrisori Citi de câteva ori ceea ce notase, iar de fiecare dată, scurtele propoziţii îi sunau din ce în ce mai ameninţătoare Cine ar fi avut motiv să fie atât de furios pe Christian? Aşezată la masă, Erica scutură din cap Era imposibil de stabilit dacă rândurile fuseseră scrise de o femeie sau de un bărbat Însă tonul şi modul în care erau exprimate părerile o făceau să creadă că se confrunta cu ura unei femei Nu a unui bărbat Ezitând, se întinse după telefon, apoi îşi retrase mâna Poate că era totuşi o prostie Însă recitind ceea ce-şi notase în carneţel, înşfăcă iar telefonul şi formă numărul de mobil, pe care îl ştia pe de rost — Gaby la telefon, zise directoarea editurii, răspunzând încă de la primul apel — Bună, sunt Erica — Erica! Vocea stridentă a lui Gaby mai urcă o octavă, iar Erica fu nevoită să mute receptorul de lângă ureche — Ce mai faci, scumpo? Încă n-au apărut bebeluşii? Ştii că de obicei gemenii se nasc mai devreme, nu? Gaby respira precipitat; părea că aleargă — Nu, încă n-au apărut bebeluşii, zise Erica, încercând să-şi tempereze senzaţia de iritare Nu putea înţelege de ce toată lumea îi spunea că gemenii se nasc de obicei mai repede Avea oricum să afle în curând dacă era aşa — De fapt, te sun în legătură cu Christian — O, cum se simte? întrebă Gaby Am încercat să-l sun de vreo câteva ori, dar soţia lui mi-a zis că nu e acasă, ceea ce nu cred A fost îngrozitor, să leşine aşa! Mâine are prima sesiune de autografe şi chiar ar trebui să anunţăm dacă e nevoie să anulăm totul, ceea ce ar fi mai mult decât regretabil — Am fost în vizită la el şi sunt sigură că va fi în stare să participe Nu e cazul să-ţi faci griji cu privire la asta, zise Erica, pregătindu-se să pomenească de adevăratul subiect pe care dorea să-l discute Inspiră pe cât de profund îi permitea capacitatea redusă a plămânilor săi şi zise: — Voiam să discut ceva cu tine — Sigur, te ascult — Aţi primit la editură ceva care să aibă vreo legătură cu Christian? — La ce te referi? — Ei bine, mă întrebam dacă aţi primit vreo scrisoare sau vreun e-mail legat de Christian, sau ceva adresat direct lui Orice care să fi sunat a ameninţare? — Adică mesaje de ură? Erica începea să se simtă din ce în ce mai mult ca un elev care îşi pâra colegul, însă deja nu mai exista cale de întoarcere — Da Vezi tu, Christian a tot primit scrisori de ameninţare în ultimul an şi jumătate, cam de când a început să scrie cartea Şi îmi dau seama că e tulburat, cu toate că el refuză să recunoască Mă gândeam că poate şi editura a primit ceva — Nu-mi vine să cred ce aud, însă nu, noi n-am văzut nimic de genul ăsta E trecut vreun nume pe scrisori? Christian ştie din partea cui vin? Gaby îşi găsea cu greu cuvintele, iar sunetul tocurilor pe podea încetă, semn că femeia se oprise — Toate sunt anonime şi nu cred că el să aibă vreo idee cine i le-a trimis Dar îl cunoşti pe Christian Nu sunt sigură că ar spune cuiva, chiar dacă ar şti Dacă n-ar fi fost Sanna, nici eu n-aş fi aflat asta Sau că leşinul de la petrecerea de miercuri a fost provocat de faptul că biletul ataşat buchetului de flori ce îi fusese livrat părea să fi fost scris de aceeaşi persoană care îi trimisese şi scrisorile — Sună de-a dreptul nebunesc! Are vreo legătură cu cartea? — Şi eu l-am întrebat acelaşi lucru Însă mi-a spus foarte răspicat că nimeni nu s-ar fi putut recunoaşte în ceea ce a scris el în carte — Ei bine, e îngrozitor Trebuie să mă anunţi dacă mai afli ceva, bine? — Da, încerc, zise Erica Şi, te rog, nu-i spune lui Christian că am vorbit cu tine — Bineînţeles că nu Rămâne între noi două O să fiu atentă când vom primi orice fel de corespondenţă pentru Christian Probabil se va întâmpla asta, acum că volumul a apărut pe piaţă — Apropo, excelente recenzii, spuse Erica, schimbând subiectul — Da, e minunat! exclamă Gaby cu un asemenea entuziasm încât Erica fu din nou nevoită să-şi mute receptorul din dreptul urechii Deja am auzit numele lui Christian pomenit în legătură cu prestigiosul Premiu August Ca să nu mai zic că am tipărit zece mii de exemplare, care în clipa de faţă se află în drum spre librării — E incredibil! se bucură Erica, în vreme ce inima îi crescu de mândrie Ştia prea bine cât de mult lucrase Christian la carte, era nespus de mulţumită că eforturile lui păreau să dea roade — Da, e într-adevăr incredibil, ciripi Gaby Scumpo, nu mai pot vorbi Trebuie să dau un telefon scurt Ceva din ultima remarcă a lui Gaby o nelinişti pe Erica Ar fi trebuit să se gândească bine înainte de a o suna pe editoare N-ar fi fost cazul să se ambaleze atât de mult Ca pentru a-i confirma îndoielile, unul din gemeni o lovi puternic în coaste • Fericirea i se părea o senzaţie atât de stranie! Anna acceptase treptat sentimentul, ba chiar începuse să se înveţe cu el Dar trecuse multă vreme de când se simţise aşa Poate chiar nu mai trăise asta niciodată — Dă-o înapoi! Belinda o zbughi pe urmele lui Lisen, mezina lui Dan, aceasta din urmă pitulându-se în spatele Annei, cu un ţipăt strident În mână, fetiţa ţinea strâns peria surorii sale mai mari — N-am zis că o poţi împrumuta! Dă-mi-o înapoi! — Anna Lisen stărui pe lângă Anna, însă femeia o întoarse cu faţa spre ea, ţinând-o uşurel pe după umăr — Dacă i-ai luat peria Belindei fără să-i ceri voie, atunci va trebui să i-o dai înapoi — Vezi, ce ţi-am zis! interveni Belinda Anna îi aruncă tinerei o privire de avertisment — Cât despre tine, Belinda, chiar nu e nevoie să-ţi alergi surioara prin toată casa Belinda ridică din umeri — E vina ei dacă-mi ia lucrurile — Lasă că vezi tu când apare frăţiorul mai mic, replică Lisen O să-ţi strice toate lucrurile! — În curând mă voi muta de-aici, aşa că mai degrabă ţi le va strica pe-ale tale! zise Belinda, scoţând limba la ea — Ei, haide Ai optsprezece ani sau cinci? spuse Anna, dar nu se putu abţine să nu râdă Şi de ce sunteţi voi două atât de sigure că o să am un băieţel? — Fiindcă mama spune că dacă ai fundul aşa de mare, sigur va fi băiat — Sst, zise tânăra, aruncându-i o privire urâcioasă surioarei sale, care nu prea înţelegea ce anume spusese greşit Scuze, adăugă Belinda — Nu-i nimic Anna zâmbi, cu toate că se simţi oarecum jignită Aşadar, fosta soţie a lui Dan considera că avea fundul mare? Însă nici măcar o remarcă precum aceea – în care, se vedea nevoită să recunoască, exista un sâmbure de adevăr – nu i-ar fi putut afecta buna dispoziţie Putea spune, fără să exagereze, că trecutul ei fusese un adevărat iad Şi pentru copiii ei la fel În ciuda tuturor lucrurilor prin care trecuseră, Emma şi Adrian erau în clipele acelea doi copii foarte încrezători şi fericiţi Annei abia dacă îi venea să creadă uneori 4 — O să te porţi frumos când vor sosi oaspeţii noştri, nu-i aşa? zise mama, privindu-l cu seriozitate Băiatul încuviinţă din cap Nici prin gând nu i-ar fi trecut să se poarte urât şi să o facă de râs pe mama Nu dorea nimic mai mult decât să-i facă pe plac, pentru ca ea să continue să-l iubească Se auzi ţârâitul soneriei şi mama lui se ridică brusc în picioare — Au sosit Băiatul simţi nerăbdarea din vocea femeii, lucru care îl nelinişti Uneori, mama lui se transforma într-o cu totul altă persoană de îndată ce se auzea sunetul soneriei între pereţii dormitorului ei Însă poate că de data aceea lucrurile aveau să stea în mod diferit — Pot să vă iau haina? se auzi de la parter vocea tatii, însoţită de murmurul oaspeţilor — Mergi tu înainte Vin şi eu într-o clipă Mama făcu semn cu mâna spre el, iar băiatul îi adulmecă parfumul Femeia se aşeză la măsuţa de toaletă şi, admirându-se în oglindă, îşi aranjă coafura şi făcu ultimele retuşuri ale machiajului Fruntea i se brăzdă atunci când întâlni în oglindă privirea băiatului — Nu ţi-am zis să te duci la parter? îi spuse ea, tăios, făcându-l pentru o clipă să se simtă cuprins de întuneric Ruşinat, el îşi plecă uşor capul şi se îndreptă către murmurul vocilor, venit din holul principal Intenţiona să se poarte frumos Nu avea să o facă de râs pe mama ••• Aerul rece îi şfichiuia traheea Iubea senzaţia aceea Cu toţii îl considerau nebun fiindcă pleca să alerge în miez de iarnă, însă el prefera să parcurgă kilometri pe vreme geroasă, în loc să fugă în căldura dogoritoare a verii Iar la sfârşit de săptămână avea grijă să parcurgă acea rută de două ori Kenneth aruncă o privire spre ceasul de la mână Acesta afişa toate datele necesare pentru a-i valorifica la maximum cursa Îi lua pulsul şi îi număra paşii; ba chiar măsura timpul trecut de la ultima sesiune Ţelul său era să alerge în cadrul maratonului din Stockholm Mai participase de două ori de asemenea, şi la cel din Copenhaga Alerga de douăzeci de ani, iar dacă ar fi avut de ales, ar fi preferat să-şi găsească sfârşitul în plină cursă, peste alţi douăzeci sau treizeci de ani Fiindcă nimic pe lume nu se compara cu sentimentul pe care îl avea atunci când alerga, atunci când picioarele îi zburau deasupra pământului – izbindu-l ritmic, într-un tempo stabil, care într-un final părea a se contopi cu bătăile inimii Cu fiecare an scurs, învăţase să aprecieze din ce în ce mai mult până şi oboseala sau amorţeala picioarelor, provocată de creşterea nivelului de acid lactic Simţea că renaşte ori de câte ori alerga Apropiindu-se de casă, începu să încetinească pasul Odată ajuns în faţa uşii de la intrare, Kenneth alergă pe loc vreme de câteva secunde, apoi se ţinu de balustradă pentru a-şi întinde muşchii încordaţi Răsuflarea i se transformă într-un norişor de cristale îngheţate, iar bărbatul se simţi puternic şi purificat după ce alergase aproape douăzeci de kilometri într-un ritm destul de alert — Tu eşti, Kenneth? auzi el vocea lui Lisbet, din camera de zi, în timp ce închise uşa în urma sa — Da, eu sunt, dragă Mă duc să fac un duş, după care vin să te văd Dădu drumul robinetului până când apa se făcu fierbinte, apoi stătu sub ploaia măruntă a duşului Practic, aceea reprezenta partea cea mai plăcută Se simţea atât de bine, încât fu nevoit să facă un efort pentru a închide apa Odată ieşit din cabină, Kenneth începu să tremure Prin comparaţie, baia era ca un iglu — Poţi să-mi aduci ziarul? — Sigur, dragostea mea Blugi, un tricou şi un pulover Era gata Îşi îndesă picioarele goale într-o pereche de papuci Crocs, cumpăraţi cu o vară în urmă, şi se duse la cutia poştală Atunci când luă ziarul, Kenneth observă un plic alb lipit de fundul cutiei Pesemne că nu-l remarcase cu o zi înainte Simţi un gol în stomac când îşi văzu numele scris cu cerneală neagră Nu încă unul! De îndată ce ajunse înapoi în casă, rupse plicul şi scoase biletul dinăuntrul său Stând în holul de la intrare, parcurse rândurile Mesajul era scurt şi straniu Kenneth întoarse foaia ca să vadă dacă nu exista ceva scris şi pe spate Însă nu văzu nimic Singurul mesaj era alcătuit din cele două propoziţii criptice — Ce e, Kenneth? Brusc, îndesă biletul înapoi în plic — Verificam doar ceva Vin acum Cu ziarul în mână, se îndreptă către uşa femeii Felicitarea albă cu scris elegant părea să-i ardă buzunarul de la spate al pantalonilor • Era ca un drog Sanna devenise dependentă de euforia pe care i-o dădeau verificatul e-mailurilor lui, umblatul prin buzunare şi examinarea pe furiş a facturii sale de telefon De fiecare dată când nu găsea nimic, îşi simţea întregul trup relaxându-se Însă acel sentiment nu dura mult La puţin timp după aceea, anxietatea o cuprindea din nou, iar odată cu ea, se amplifica şi încordarea din trup, până când dispăreau toate argumentele logice care o îndemnau să se abţină În momentele acelea, femeia se aşeza din nou în faţa computerului Introducea adresa de e-mail şi parola lui Christian, care fuseseră uşor de spart Pentru a fi sigur că nu-şi uita parola, bărbatul folosea mereu acelaşi cod Data sa de naştere La drept vorbind, nu exista nicio explicaţie pentru acel sentiment care-i frângea inima şi o măcina lăuntric, aducând-o în pragul isteriei Christian nu făcuse nimic care să-i dea Sannei ocazia să-l suspecteze De-a lungul anilor în care femeia îi monitorizase corespondenţa, ea nu găsise niciodată nici cea mai vagă urmă a vreunor fapte îndoielnice Îşi citea soţul pe toate feţele Însă totuşi Uneori avea senzaţia că bărbatul se afla departe, într-un cu totul alt loc, în care accesul Sannei nu era permis Şi de ce oare îi povestise el atât de puţin despre trecutul său? Îi spusese că părinţii lui muriseră cu multă vreme în urmă, iar femeia nu avusese niciodată ocazia de a-i cunoaşte şi alte rude, cu toate că probabil avea câteva Nici prieteni din copilărie nu părea să aibă, şi nici vechile cunoştinţe nu luaseră legătura cu el Era aproape ca şi cum nu ar fi existat deloc până când o întâlnise pe ea şi se mutase în Fjällbacka Nici măcar nu-i văzuse apartamentul din Göteborg, pe vremea când abia se cunoscuseră Christian se dusese acolo singur, cu camionul de mutare, ca să-şi ia puţinele lucruri personale Sanna aruncă o privire asupra mesajelor din inbox Câteva e-mailuri de la editură, nişte ziare ce doreau să îl intervieveze, câteva ştiri din partea consiliului municipal, în legătură cu slujba sa de la bibliotecă Doar atât Şi de data aceea, sentimentul de uşurare fusese la fel de minunat ca întotdeauna când ieşea din contul lui de e-mail Înainte de-a opri computerul, făcu o verificare de rutină a istoricului din browserul de internet, însă nu găsi nimic ciudat Christian intrase pe site-urile ziarelor Expressen şi Aftonbladet, dar şi pe pagina web a editurii În plus, el căutase şi un scaun auto nou pentru copii Însă tot mai rămânea problema scrisorilor Bărbatul susţinuse cu fermitate că nu ştia cine îi trimisese acele mesaje criptice Dar ceva din tonul vocii sale îi contrazicea afirmaţia Sanna nu-şi putea da seama despre ce era vorba, lucru care o înnebunea Ce anume îi ascundea? Cine îi trimisese acele scrisori? Să fi fost o femeie cu care se iubise în trecut? Sau una care îi era amantă în prezent? Încleştă şi descleştă pumnii, forţându-se să respire calm Senzaţia temporară de uşurare se stinsese deja, iar Sanna încercă în zadar să se convingă de faptul că totul era în regulă O asigurare Doar atât îşi dorea Asigurarea că soţul ei o iubea Însă lăuntric era conştientă că el nu-i aparţinuse niciodată De-a lungul tuturor anilor în care fuseseră împreună, Christian căutase întotdeauna altceva, pe altcineva Ştia că nu o iubise niciodată Nu sincer Iar într-o bună zi, el avea să găsească acea persoană alături de care dorea să fie, cea pe care o iubea cu adevărat, iar atunci Sanna avea să se trezească singură Preţ de o clipă, Sanna îşi strânse braţele în jurul taliei Apoi se ridică de pe scaun Cu o zi în urmă sosise factura de la telefonul mobil al lui Christian Examinarea acesteia avea să-i ia doar un minut • Erica umbla fără ţintă prin casă Acea eternă aşteptare avea să o înnebunească Terminase de scris cea mai recentă carte a sa, dar acum nu avea îndeajuns de multă energie pentru a începe un nou proiect Şi nici prin casă nu putea face prea multe, fără ca spinarea şi încheieturile să-i protesteze Îşi petrecea timpul citind sau uitându-se la televizor Ori şi-l petrecea făcând exact ceea ce făcea în momentul cu pricina – umbla prin casă fără vreo ţintă anume, din pură frustrare Măcar era sâmbătă şi Patrik avea ziua liberă Plecase afară cu Maia la o scurtă plimbare, să ia puţin aer Erica număra clipele până când cei doi aveau să se întoarcă Când auzi soneria, inima îi sări din loc Până să apuce să răspundă, uşa fu deschisă cu putere, iar în holul de la intrare îşi făcu apariţia Anna — Şi tu o iei razna? spuse ea, scoţându-şi fularul şi haina — Cum de-ai ghicit? întrebă Erica, simţindu-se brusc mai veselă Intrară în bucătărie şi Anna puse pe blatul de lucru o pungă aburindă — Rulouri proaspete Producţia Belindei — Serios? se miră Erica, încercând să şi-o imagineze pe fiica vitregă a Annei purtând şorţ şi frământând aluatul, cu unghiile ei vopsite în negru — E îndrăgostită, zise Anna, ca şi cum acel lucru ar fi explicat totul De fapt, chiar era o lămurire bună — Ei bine, eu nu-mi amintesc să fi avut asemenea efecte asupra mea, zise Erica, aşezând rulourile pe o farfurie — Din câte am înţeles, tipul i-a spus ieri că-i plac fetele gospodine Anna ridică din sprâncene şi îi aruncă surorii sale o privire atotştiutoare — Ei, nu zău! Anna izbucni în râs şi se întinse după un rulou — Calmează-te, nu-i nevoie să mergi la el acasă şi să-i tragi o chelfăneală L-am cunoscut şi crede-mă că, peste o săptămână, Belinda se va plictisi de el şi se va întoarce la rataţii ei îmbrăcaţi în negru, care cântă prin formaţii rock obscure şi nu sunt interesaţi dacă e ea gospodină sau nu — Să sperăm Deşi trebuie să recunosc că nu sunt deloc rele aceste rulouri Erica mestecă ţinând ochii închişi În situaţia ei de acum, rulourile proaspăt scoase din cuptor îi produceau o plăcere vecină cu orgasmul — Ei bine, singurul avantaj pe care ni-l aduce situaţia în care ne aflăm acum e că putem să ne îndopăm cu câte rulouri vrem, zise Anna, muşcând din al doilea — Sigur, însă vom plăti pentru asta mai târziu, răspunse Erica, deşi nu se putu abţine din a urma exemplul surorii sale şi a lua încă un rulou Belinda părea să aibă talent la gătit — Fiindcă ai gemeni, vei scăpa curând de toate kilogramele în plus, ba chiar vei slăbi! se amuză Anna — Probabil că ai dreptate Gândurile Ericăi zburară în altă parte, şi Anna păru să ghicească unde anume — Nu-ţi face griji Va fi bine În plus, de data asta nu eşti singură Mă ai pe mine să-ţi ţin companie Putem muta două fotolii unul lângă celălalt, în faţa televizorului, şi ne putem uita la Oprah în timp ce alăptăm bebeluşii, cât e ziulica de mare — Şi putem face cu schimbul, comandând acasă mâncare, atunci când ni se întorc soţii de la muncă — Sigur O să vezi Totul va fi minunat, spuse Anna, lingându-şi degetele şi lăsându-se pe spate, cu un geamăt Of, cred că am mâncat prea mult Îşi rezemă picioarele umflate pe scaunul de lângă ea şi se prinse cu mâinile de burtă — Ai vorbit cu Christian? — Da Am trecut joi pe la el Erica urmă exemplul Annei, proptindu-şi şi ea picioarele pe un scaun Pe farfurie nu mai rămăsese decât un singur rulou, care aproape că o îndemna să-l mănânce După o scurtă încercare, Erica se întinse să-l ia — Şi deci, ce s-a întâmplat? Erica ezită preţ de o clipă, însă nefiind obişnuită să aibă secrete faţă de sora sa, îi dezvălui într-un final totul despre acele scrisori şi tonul lor ameninţător — Doamne, e groaznic! replică Anna, scuturând din cap Mi se pare ciudat că a început să le primească înainte chiar ca romanul să fie publicat Ar fi părut mult mai logic dacă soseau în urma valului de atenţie din partea mass-mediei Şi par a fi scrise de cineva care e uşor nebun! — Sunt de acord Christian refuză să le ia în serios Cel puţin, asta mi-a spus mie Însă mi-am dat seama că Sanna era tulburată — Nu-mi vine să cred, spuse Anna, lingându-şi degetul arătător, apoi înmuindu-l în zahărul rămas pe farfurie — Astăzi are prima sesiune de autografe, zise Erica, fără să-şi poată ascunde urma de mândrie din voce Din multe puncte de vedere, ea contribuise la succesul lui Christian şi, prin intermediul acestuia, îşi retrăia propriul debut în calitate de scriitoare Acele prime sesiuni de autografe! Era ceva nemaipomenit Cu adevărat nemaipomenit — Excelent! Unde vor avea loc? — Mai întâi la librăria Böcker och Blad, din Torp, după care la Bokia, din Uddevalla — Sper să aibă public Ar fi deprimant să se trezească acolo de unul singur, zise Anna Erica se schimonosi, cu gândul la prima ei sesiune de autografe într-o librărie din Stockholm Stătuse acolo o oră întreagă, încercând să nu pară neliniştită, în vreme ce toţi clienţii trecuseră pe lângă ea, de parcă nici nu ar fi existat — S-a făcut atâta publicitate pentru cartea asta, încât sunt sigură că vor apărea oameni – măcar din curiozitate dacă nu din alte motive, zise Erica, rugându-se să aibă dreptate — Bine că nu s-a aflat în presă despre acele scrisori de ameninţare, preciză Anna — Da, ai dreptate, răspunse Erica, după care schimbă subiectul Însă acel sentiment de nelinişte refuza să o părăsească 5 Se pregăteau de vacanţă, iar el abia aştepta Nu era foarte sigur ce anume presupunea asta, dar cuvântul în sine suna promiţător Vacanţă Şi aveau să ia rulota ce stătea parcată afară Niciodată nu i se dăduse voie să se joace în ea De câteva ori încercase să arunce o privire pe geam, ca să descopere ce se ascundea îndărătul draperiilor maro Însă nu reuşise să vadă nimic, iar rulota fusese întotdeauna încuiată În clipele acelea însă, uşa era larg deschisă, pentru a o „aerisi cum trebuie”, conform spuselor mamei, şi o grămadă de perne fuseseră puse la spălat, pentru a le scăpa de mirosul iernii Totul părea de necrezut, o aventură ca de basm Se întrebă dacă avea să-i fie permis să stea înăuntru în timp ce se aflau în mişcare, ca şi cum ar fi călătorit într-o căsuţă pe roţi, îndreptându-se către locuri noi şi necunoscute Însă nu îndrăzni să întrebe Mama lui se comportase ciudat în ultima vreme În voce i se distingea limpede un ton strident şi fioros, iar tata, atunci când nu se ascundea în spatele ziarului, începuse să facă plimbări mult mai dese Din când în când o surprindea uitându-se la el într-un mod straniu Felul în care îl privea se schimbase, înspăimântându-l şi chiar împingându-l înapoi, în bezna pe care o lăsase în urmă — Ai de gând să stai acolo, gură-cască, sau ţi-a trecut prin minte să-mi dai o mână de ajutor? zise mama, ţinându-şi mâinile în şolduri Băiatul tresări la auzul acelui ton aspru şi alergă spre ea — Ia astea şi pune-le în spălătorie, zise ea, aruncându-i cu o asemenea forţă nişte pături rău mirositoare, încât băiatul aproape că îşi pierdu echilibrul — Da, mamă, spuse el, mergând degrabă spre casă De-ar fi ştiut măcar unde greşise Întotdeauna îşi ascultase mama Niciodată nu-i răspunsese cu obrăznicie, mereu se purtase frumos şi nu-şi murdărise vreodată hainele Însă cu toate acestea, îi părea că uneori mama lui nu suporta să-l privească Încercase să-i pună întrebări tatălui său Într-una din rarele ocazii în care fuseseră singuri, doar ei doi, băiatul îşi luase inima-n dinţi şi îl întrebase de ce mama nu-l mai plăcea Preţ de o clipă, tata pusese deoparte ziarul şi îi răspunsese tăios că întrebase o prostie şi nu voia să mai audă vreodată aşa ceva din partea lui Mama s-ar fi întristat cumplit dacă l-ar fi auzit spunând acele lucruri Ar fi trebuit să se arate recunoscător fiindcă avea o mamă ca ea Nu mai puse alte întrebări Ultimul lucru pe care îl dorea era să-şi supere mama Voia doar ca aceasta să fie fericită şi să-i mângâie părul, aşa cum o făcuse cândva, numindu-l băieţelul ei frumos Doar atât îşi dorea Aşeză păturile în faţa maşinii de spălat şi înlătură gândurile posomorâte şi întunecate Aveau să plece în vacanţă În rulotă ••• Christian bătu cu pixul în măsuţa la care stătea aşezat Lângă el era un teanc de exemplare din Sirena Nu se mai sătura să le privească Îi părea ireal că numele său apărea pe copertă Pe coperta unei cărţi adevărate Lumea încă nu se îngrămădea să cumpere, iar el nu-şi făcuse prea mari speranţe Numai autori precum Liza Marklund şi Jan Guillou erau în stare să atragă mulţimi Christian se mulţumea şi cu cele cinci exemplare semnate până atunci Însă trebuia să admită că se simţea oarecum pierdut, aşezat acolo Oamenii treceau grăbiţi pe lângă el, privindu-l curioşi, însă fără a se opri Nu era sigur dacă să-i salute atunci când îi observa fixându-l cu privirea sau doar să pretindă că e ocupat cu altceva Îi sări în ajutor Gunnel, proprietara librăriei Veni către el şi făcu semn spre teancul de cărţi — Ai putea să semnezi câteva? E minunat să ai câteva exemplare cu autograf, pe care să le vinzi ulterior — Desigur Câte să semnez? întrebă Christian, bucuros să aibă ceva de făcut — Hmm Vreo zece, îi răspunse Gunnel, aranjând stiva, care între timp se strâmbase puţin — Nicio problemă — Am făcut destul de multă publicitate sesiunii de autografe, zise Gunnel — Nu mă îndoiesc, îi răspunse Christian, zâmbind Înţelese că femeia se temea ca el să nu creadă că vina pentru numărul insuficient de oameni prezenţi ar fi putut fi cauzată de lipsa de PR din partea librăriei — Nu sunt tocmai un nume cunoscut, aşa că nu aveam speranţe mari — Măcar am vândut câteva exemplare, spuse ea cu blândeţe, apoi se îndreptă spre tejgheaua sa Christian luă o carte, scoase capacul pixului, după care începu să semneze Observă cu coada ochiului o persoană care stătea lângă măsuţă Atunci când ridică privirea, se trezi în faţă cu un microfon mare şi galben — Ne aflăm în librăria în care Christian Thydell oferă autografe cu ocazia apariţiei primului său roman, intitulat Sirena Christian, numele tău se află astăzi pe toate panourile de afişaj ale ziarelor Cât de îngrijorat eşti cu privire la ameninţările făcute la adresa ta? A fost implicată şi poliţia? Reporterul nu se prezentase, dar, judecând după inscripţia de pe microfon, era de la postul local de radio Îl privi pe Christian cu o expresie nerăbdătoare pe chip Christian îşi simţi mintea goală — Panourile de afişaj ale ziarelor? repetă el — Da, apari pe panoul celor de la GT Nu l-ai văzut? Reporterul nu aşteptă un răspuns din partea lui Christian, ci repetă întrebarea pe care o pusese iniţial — Eşti îngrijorat din cauza ameninţărilor? Ţi-a fost oferită azi protecţie specială din partea poliţiei? Jurnalistul aruncă o privire în jur, dar apoi reveni asupra lui Christian, care stătea cu pixul deasupra cărţii pe care se pregătea să o semneze — Nu ştiu cum aţi , se bâlbâi el — Dar e adevărat, nu-i aşa? Ai primit ameninţări cât timp ai lucrat la carte, iar miercuri ai leşinat fiindcă o nouă scrisoare ţi-a fost adusă în cadrul lansării — Păi, da, ei bine Christian simţi cum i se tăie răsuflarea — Ştii cine ţi-a trimis ameninţările? Poliţia ştie? Din nou, microfonul era la doar câţiva centimetri de gura lui Christian, iar bărbatul se abţinu din a-l împinge la o parte Nu dorea să răspundă acelor întrebări Nu ştia cum aflaseră jurnaliştii despre întreaga situaţie Se gândi la scrisoarea din buzunarul hainei Cea care sosise cu o zi în urmă şi pe care izbutise să o scoată din maldărul de corespondenţă înainte ca Sanna să o descopere Cuprins de panică, începu să caute o scăpare Dădu cu privirea de Gunnel, care păru să înţeleagă imediat că se întâmplase ceva Femeia veni în dreptul lor şi întrebă: — Ce se petrece aici? — Îi iau un interviu, zise reporterul — L-aţi întrebat pe Christian dacă doreşte să fie intervievat? replică ea, privind spre Christian, care scutura din cap Nu este interesat Îl fixă cu privirea pe reporter, care îşi coborî microfonul — În plus, Christian e ocupat Semnează cărţi pentru librăria noastră Aşa că vă rog să-l lăsaţi în pace — Da, dar , începu jurnalistul Apoi se opri Apăsă pe unul dintre butoanele echipamentului său de înregistrare „Nu am putut lua un scurt interviu fiindcă ” — Pleacă de-aici, zise Gunnel, iar Christian nu se putu abţine din a zâmbi ştrengăreşte — Mulţumesc, zise el după ce reporterul plecă — Ce-a mai fost şi asta? Părea hotărât, nu glumă Sentimentul de uşurare pe care i-l dădu plecarea jurnalistului se stinse rapid, iar Christian înghiţi în sec, înainte de a spune: — Susţinea că numele meu a apărut pe panoul de afişaj al ziarului GT Am primit nişte scrisori de ameninţare şi s-ar părea că presa a aflat de ele — Vai de mine! Gunnel păru mai întâi tulburată, apoi îngrijorată — Ai vrea să merg eu până afară şi să-ţi cumpăr ziarul, ca să vezi ce au scris? — Ai fi atât de drăguţă? zise el, simţind cum inima îi spărgea pieptul — Sigur, mă întorc imediat, răspunse femeia, bătându-l încurajator pe umăr Christian rămase nemişcat o clipă, uitându-se în gol Apoi ridică pixul şi începu să semneze cărţile, aşa cum îl rugase Gunnel După o vreme, îşi dădu seama că avea nevoie la toaletă Fiindcă nu existau cumpărători în jurul măsuţei lui, îşi imagină că o scurtă absenţă nu avea să fie băgată în seamă Se grăbi, trecând prin camera de serviciu a angajaţilor, aflată în spatele librăriei Câteva minute mai târziu, se întoarse deja la post Se aşeză la masă Gunnel încă nu se întorsese cu ziarul, dar Christian se pregăti sufleteşte pentru ce avea să urmeze Se întinse după pix, observând cu mirare cărţile pe care trebuia să le semneze Să le fi lăsat oare într-o asemenea dezordine, pe masă? Nu păreau să fie la fel ca atunci când o zbughise el spre toaletă, şi se gândi că poate cineva profitase de ocazie pentru a-i şterpeli un exemplar, cât timp fusese plecat Însă grămada nu părea mai mică, drept care hotărî că-şi imaginase el totul Ridică exemplarul de deasupra şi îl deschise, pentru a-i scrie câteva rânduri cititorului Pagina nu mai era goală Şi putea recunoaşte scrisul dintr-o mie Ea fusese acolo Gunnel se îndreptă cu ziarul spre el, iar Christian observă o fotografie de-a lui pe prima pagină Ştia ce scria în articol Trecutul era pe cale de a-l ajunge din urmă Ea nu avea să renunţe vreodată • — Dumnezeule mare, eşti conştientă câţi bani ai cheltuit ultima oară când ai fost la Göteborg? zise Erik, ţinând în mână desfăşurătorul cardului de credit şi uitându-se ţintă la cifre — Cred că în jur de zece mii de coroane, răspunse calmă Louise, continuând să-şi dea unghiile cu ojă — Zece mii! Cum e posibil să cheltuieşti zece mii dintr-un foc? Erik flutură în aer factura, după care o azvârli pe masa de bucătărie aflată în faţa sa — Dacă mi-aş fi cumpărat poşeta la care îmi stătea gândul, s-ar fi apropiat mai degrabă de treizeci de mii, spuse ea, examinând satisfăcută culoarea roz a unghiilor sale — Eşti nebună de legat! Bărbatul ridică iar factura şi o fixă cu privirea, de parcă i-ar fi putut reduce suma totală de plată prin simpla putere a minţii — Vrei să spui că nu ne permitem? întrebă soţia sa, privindu-l cu un zâmbet şiret pe buze — Nu e vorba dacă ne permitem sau nu, ci de faptul că eu trebuie să lucrez din zori şi până-n seară ca să fac banii pe care tu îi risipeşti apoi pe cumpărături stupide — A, da Eu toată ziua pierd timpul prin casă, replică Louise, ridicându-se în picioare şi fluturând din mâini, pentru a-şi usca mai repede lacul de unghii Vegetez pe-aici, mâncând bomboane şi uitându-mă la telenovele toată ziua Iar tu le-ai crescut de unul singur pe fete, fără să primeşti o mână de ajutor din partea mea, nu-i aşa? Tu le-ai schimbat scutecele, tu le-ai hrănit, le-ai spălat, le-ai dus cu maşina oriunde trebuiau să ajungă, tu ai făcut ordine şi curăţenie în toată casa La asta te referi? Fugi iute din cameră, fără să-l mai privească Era o discuţie pe care o avuseseră de mii de ori Şi fără îndoială că urma să mai aibă loc, dacă n-aveau să fie luate măsuri drastice Amândoi erau ca nişte dansatori bine antrenaţi, care ştiau toţi paşii, fiind capabili să se mişte cu o eleganţă desăvârşită — Asta e una dintre descoperirile făcute la Göteborg Drăguţă, nu? Femeia se întoarse, ţinând în mână o jachetă din piele, pe care o luase din cuierul de pe hol — Era la reduceri, a costat numai patru mii I-o prezentă, după care o agăţă din nou în hol şi urcă la etaj Pesemne că nici de data asta n-avea să iasă învingător vreunul dintre ei Erau adversari egali şi fiecare dintre certurile pe care le avuseseră de-a lungul anilor se terminase cu o remiză În mod ironic, ar fi fost poate mai bine ca unul dintre ei să fi fost mai slab decât celălalt Astfel, mariajul lor nefericit şi-ar fi putut găsi sfârşitul — Data viitoare îţi tai cardul de credit! urlă el Fetele erau în vizită la o prietenă, aşa că ei n-aveau de ce să vorbească în şoaptă — Atâta vreme cât vei continua să cheltuieşti bani cu amanta, nu te vei atinge de cardul meu Te crezi singurul care e atent la detaliile de pe desfăşurător? Erik înjură Ştia că ar fi trebuit să schimbe adresa, pentru ca facturile să-i fie trimise la birou Nu putea nega faptul că era un om generos atunci când venea vorba de oricine ar fi avut plăcerea şi onoarea de a se culca cu el Înjură din nou şi se încălţă Înţelese că, indiferent ce ar fi spus, Louise câştigase runda aceea Şi ea era conştientă de asta — Mă duc să cumpăr ziarul, strigă el, trântind apoi uşa Pietrişul zbură în toate direcţiile atunci când plecă în trombă cu BMW-ul, iar pulsul nu-i încetini decât odată cu apropierea de sat Ce bine ar fi fost dacă ar fi cerut un contract prenupţial! Astfel, Louise n-ar mai fi rămas decât o amintire neplăcută Însă în vremurile acelea îndepărtate, ei fuseseră nişte studenţi săraci, iar când adusese vorba de asta în urmă cu câţiva ani, Louise nu făcuse decât să-i râdă în nas Aşa că acum refuza s-o lase să plece cu jumătate din lucrurile pe care singur le clădise, pentru care se luptase şi muncise ca un sclav Niciodată! Lovi cu pumnul în volan, dar se calmă odată ajuns în parcarea supermarketului Konsum Era sarcina Louisei de a face cumpărăturile pentru casă, aşa că trecu rapid pe lângă rafturile înţesate cu produse alimentare În drum spre chioşcul de ziare, aflat exact lângă casele de marcat, paşii lui se opriră brusc De pe panourile de afişaj îi atraseră atenţia literele mari şi negre: Stea în ascensiune, autorul Christian Thydell se teme pentru viaţa sa! apoi literele mai mici: Leşin la petrecerea de lansare a cărţii, după primirea unei scrisori de ameninţare! Erik îşi forţă picioarele să-l ducă mai aproape Avea senzaţia că mergea prin ape adânci Luă un exemplar al ziarului GT şi, cu degetele tremurânde, frunzări prin el până când ajunse la pagina căutată Când termină de citit articolul, o luă la fugă spre ieşire Nici măcar nu plătise ziarul, iar de undeva, de departe, îl auzea pe vânzător strigând după el Însă Erik continuă să alerge Trebuia să ajungă acasă • — Cum naiba au aflat ziariştii? Patrik şi Maia fuseseră la cumpărături şi, înainte de a pune mâncarea în frigider, bărbatul aruncă pe masă o copie a ziarului GT Maia se căţărase pe un scaun din bucătărie şi îl ajuta cu înfocare la golitul pungilor de cumpărături — Păi veni singurul răspuns din partea Ericăi Patrik se opri din ce făcea Îşi cunoştea îndeajuns de bine soţia pentru a-i putea descifra reticenţa — Ce-ai făcut, Erica? întrebă el, privind-o drept în ochi şi ţinând în mână o cutie de margarină Lätt & Lagom — Cred că a ieşit la iveală din cauza mea — Cum a fost posibil? Cu cine ai vorbit? În clipele acelea, până şi Maia era conştientă de atmosfera tensionată din bucătărie Stătu pe scaun, privindu-şi atentă mama Erica înghiţi în sec şi răspunse: — Cu Gaby — Cu Gaby! exclamă Patrik, cât pe ce să se înece I-ai zis lui Gaby? Ai fi putut, la fel de bine, să le dai tu însăţi telefon celor de la GT — Nu m-am gândit că — Nu, sunt sigur că nu te-ai gândit Christian ce are de zis în legătură cu asta? întrebă Patrik, arătând cu degetul spre titlurile de ziar imense — Nu ştiu, murmură Erica Gândul la cum avea să reacţioneze Christian îi stătea ca un pietroi în stomac — În calitate de poliţist, trebuie să-ţi spun că e cel mai rău lucru care s-ar fi putut întâmpla Genul acesta de atenţie nu îl va instiga doar pe autorul scrisorilor, ci va da naştere şi unora noi — Nu ţipa la mine Ştiu că am făcut o prostie Erica simţi cum lacrimile îi năpădesc ochii Ea plângea uşor până şi în situaţii banale, iar acum, toţi hormonii năvalnici cauzaţi de sarcină îi amplificau şi mai mult starea — Pur şi simplu nu m-am gândit Am sunat-o pe Gaby ca să afle dacă au primit şi la editură scrisori de ameninţare, şi mi-am dat imediat seama că n-ar fi trebuit să-i divulg nimic Însă deja era prea târziu Patrik îi întinse un şerveţel, apoi o luă în braţe, mângâindu-i părul Îi şopti la ureche: — Nu fi supărată, iubito Îmi pare rău că am ţipat Ştiu că nu ai vrut să se întâmple asta Încetează acum O legănă până când suspinele începură să se stingă — Nu m-am gândit vreodată că ea o să — Ştiu, ştiu Însă e foarte diferită de tine Şi trebuie să înveţi că nu toată lumea gândeşte la fel Se îndepărtă uşor de ea şi o privi Erica îşi şterse lacrimile cu şerveţelul pe care i-l dăduse Patrik — Ce mă fac acum? — Trebuie să vorbeşti cu Christian Să-ţi ceri scuze şi să-i explici — Dar nu pot — Nu mă contrazice Altă soluţie nu există — Ai dreptate, zise Erica Dar trebuie să recunosc că mi-e groază Şi voi discuta la modul serios şi cu Gaby — Mai presus de orice, va trebui să te gândeşti bine data viitoare, înainte de a spune ceva Şi va trebui să ai în vedere persoana cu care stai de vorbă Prioritatea numărul unu a lui Gaby o reprezintă editura Voi, restul, sunteţi pe locul doi Pur şi simplu aşa stau lucrurile — Bine, bine, ştiu asta Nu-i nevoie să răsuceşti cuţitul în rană, spuse Erica, aruncându-i soţului său o privire urâcioasă — Atunci încheiem aici discuţia, decise Patrik şi se apucă iar să aranjeze cumpărăturile — Ai reuşit să arunci o privire mai amănunţită peste scrisori? — Nu, n-am avut o clipă liberă, răspunse Patrik — Însă o vei face, nu-i aşa? insistă Erica Patrik dădu aprobator din cap şi începu să taie legumele pentru cină — Sigur, sigur că o voi face Însă ar fi mai uşor dacă şi Christian ar coopera Atunci aş putea arunca o privire şi asupra celorlalte scrisori — Păi, vorbeşte cu el Poate că îl vei convinge — Atunci şi-ar da seama că tu mi-ai spus totul — Unde mai pui că l-am dat în vileag într-unul dintre cele mai importante ziare suedeze, aşa că ai grijă, fiindcă probabil e pornit împotriva mea — Nu va fi aşa de rău — Dacă aş fi eu în locul lui, n-aş vrea să mai aud vreodată de mine — Nu mai fi atât de afectată şi de pesimistă, zise Patrik, aşezând-o pe Maia sus, pe blatul de lucru Fetiţei îi plăcea la nebunie să-l privească gătind şi voia întotdeauna să-l ajute — Du-te mâine până la el şi explică-i ce s-a întâmplat Spune-i că nu ai intenţionat niciodată ca lucrurile să ia o asemenea întorsătură După care voi sta şi eu de vorbă cu el şi voi încerca să-i câştig bunăvoinţa Îi dădu Maiei o felie de castravete, pe care fetiţa începu imediat să o ronţăie, folosindu-se de puţinii, dar tăioşii dinţi pe care îi avea — Mâine? În regulă, oftă Erica — Da, mâine, zise Patrik, aplecându-se şi sărutându-şi soţia pe buze • Ludvig se surprinse aruncând mereu priviri spre marginea terenului de fotbal Pur şi simplu nu mai era la fel fără tatăl său Acesta participase la fiecare antrenament, indiferent de vreme Fotbalul era pasiunea lor Era motivul pentru care prietenia dintre ei rezistase, în ciuda încăpăţânării lui Ludvig de a se rupe de părinţi Chiar fuseseră prieteni, el şi tatăl său Fireşte că se mai certaseră din când în când, la fel ca toţi fiii şi taţii Cu toate acestea, rămăseseră prieteni Ludvig închise ochii, evocând în minte imaginea tatălui său Îmbrăcat în blugi şi cu un pulover din lână, cu inscripţia „Fjällbacka” pe piept Era puloverul pe care îl purtase atât de mult, încât îşi exasperase soţia Şi-l amintea cu mâinile îndesate în buzunare şi cu privirea aţintită asupra mingii Şi asupra fiului său Însă niciodată nu ţipa la el – cum făceau alţi părinţi care veneau la antrenamente şi la meciuri şi care urlau de pe marginea terenului „Fă bine şi revino-ţi, Oscar!” sau: „La naiba, mişcă-te, Danne!” Nimic de genul ăsta Nu din partea tatălui său El nu zicea decât: „Bine, Ludvig!”, „Excelentă pasă!”, „Arată-le tu, Ludde!” Observă cu coada ochiului că mingea urma să-i fie pasată lui, şi o trimise automat mai departe Nu-l mai bucura deloc jocul de fotbal Însă tot îşi dădea silinţa, alergând rapid şi luptându-se pentru a câştiga, în ciuda frigului Ar fi putut cu uşurinţă să se dea bătut Să evite antrenamentele, să lase în voia sorţii fotbalul şi întreaga echipă Nimeni nu l-ar fi învinuit; cu toţii ar fi înţeles Cu excepţia tatălui său Pentru acesta, abandonul nu reprezentase niciodată o opţiune Drept urmare, Ludvig se afla acolo Făcea parte din echipă Dar îi lipsea toată fericirea, iar marginea terenului era pustie Tatăl său pierise Era conştient de asta Tata pierise 6 Nu-i fusese permis să stea în rulotă Iar aceea nu reprezentase decât prima dintr-o serie lungă de dezamăgiri suferite în timpul aşa-zisei vacanţe Nimic nu ieşise după cum ar fi sperat el Tăcerea, întreruptă doar de vorbe aspre, îi păruse şi mai apăsătoare atunci când nu avea la dispoziţie o casă întreagă, prin care să poată umbla Ai fi zis că vacanţa oferise şi mai mult timp pentru certuri ori pentru răbufnirile mamei Iar tata devenise şi mai amărât, şi mai cenuşiu Fusese prima dată când el îi însoţise, dar, din câte înţelesese, mama şi tata luau în fiecare an rulota şi mergeau într-un loc cu o denumire stranie Fjällbacka Numele însemna „Dealul Muntelui” în suedeză, însă el nu văzuse niciun munte, ci doar câteva deluşoare Terenul din zona campingului în care parcaseră, la înghesuială cu zeci de alte rulote, era în întregime plat Nu era sigur dacă îi plăcea Însă tata îi explicase că familia mamei provenea din acea regiune, motiv pentru care voiau să meargă acolo Însă şi acela era un lucru straniu, fiindcă el nu cunoscuse vreo rudă În timpul unei discuţii aprinse din spaţiul înghesuit al rulotei, pricepuse într-un final că o persoană pe nume „Hoaşca Bătrână” locuia acolo şi că la ea se referea mama atunci când pomenea de familie Ce nume straniu Hoaşca Bătrână Însă mama nu părea să fi ţinut prea mult la ea, deoarece tonul îi devenea şi mai aspru ori de câte ori era pomenită acea femeie, pe care, de altfel, nici nu au vizitat-o Atunci de ce mai trebuia să meargă în acel loc? Însă lucrul pe care îl urâse cel mai mult legat de Fjällbacka şi de vacanţă fusese înotul Nu mai înotase niciodată în mare La început nu ştiuse ce să creadă Însă mama îl certase Spusese că nu voia să aibă un fiu fricos, şi îi ordonase să înceteze cu smiorcăiala Aşa că băiatul trăsese adânc aer în piept şi înaintase timid în apa rece ca gheaţa, cu toate că frigul şi sarea pe care le simţise la picioare îi tăiaseră respiraţia Odată ce apa îi ajunsese la piept, se oprise Era mult prea frig, nu putea respira În plus, simţise ceva mişcându-i-se pe lângă picioare şi atingându-i gambele, târându-se şi lunecând pe lângă el Râzând, mama pornise dinspre mal în direcţia lui, apoi îl luase de mână şi îl dusese mai în larg Brusc, se simţise fericit Mama îl ţinea de mână, iar râsul îi sălta pe suprafaţa apei, atingându-l şi pe el Picioarele păreau să i se mişte singure, ca şi cum ar fi părăsit fundul nisipos al mării, şi începuseră să plutească Într-un final, nu mai simţise nimic sub tălpi, însă nu conta, fiindcă mama îl ţinea bine, îl ducea în braţe, îl iubea Apoi ea îi dădu drumul Palma femeii trecu pe nesimţite peste a lui, apoi degetele îi alunecară, îndepărtându-se, până când băiatul se trezi dând haotic din picioare şi din mâini Îşi simţi din nou pieptul împresurat de frig, iar nivelul apei păru a creşte Îi ajunse la umeri, apoi la gât, şi el ridică bărbia ca să nu înghită apă, însă nivelul apei se ridică şi el repede, fără ca băiatul să i se poată împotrivi Îşi simţi gura sărată şi rece pe măsură ce apa îi trecea de obraji, de ochi, închizându-i-se precum un capac deasupra creştetului, până când făcu să dispară tot zgomotul, în afară de vâjâitul creaturii ce-i dădea târcoale Bătu puternic din braţe, încercând să îndepărteze forţa care voia să-l tragă spre fundul mării Dar apoi căzu pradă unui val imens Atunci când într-un final simţi atingerea pielii unei persoane şi o mână apucându-l de braţ, primul său instinct fu de apărare Cineva îl trase la suprafaţă, iar băiatul izbuti să scoată capul deasupra apei Prima respiraţie fu violentă şi dureroasă, apoi însă sorbi cu lăcomie aerul Mama sa îl prinse cu putere de braţ, însă creatura aceea nu mai conta Fiindcă apa nu mai încerca să îl prindă Ridică privirea spre ea, recunoscător pentru că îl salvase, pentru că nu îl lăsase să piară Însă în ochii mamei sale nu văzu decât dispreţ Cumva, reuşise din nou să greşească, o dezamăgise iar De-ar fi ştiut măcar motivul Vânătăile de pe braţ îi rămăseseră drept amintire zile întregi ••• — Chiar era nevoie să mă târăşti azi aici? Se întâmpla rar ca el să-şi exprime nervozitatea Kenneth era de părere că, indiferent de situaţie, trebuia să rămână calm şi concentrat Dar Lisbet păruse atât de mâhnită când el o anunţase că Erik dăduse telefon şi că trebuia să meargă la birou câteva ore, cu toate că era duminică Femeia nu se plânsese, lucru care, pe de o parte, îngreunase întreaga situaţie Ea ştia cât de puţine clipe mai aveau de petrecut împreună Cât de importante erau, cât de nepreţuite Însă chiar şi-aşa, Lisbet nu obiectase În schimb, Kenneth văzuse cum îşi adună forţele pentru a zâmbi şi a spune: „Fireşte că trebuie să te duci Eu voi fi în regulă” Aproape că îşi dorea ca soţia lui să se înfurie şi să strige la el Să-i spună că era timpul să-şi stabilească priorităţile Însă ei nu-i stătea în fire să facă asemenea lucruri Kenneth nu-şi putea aminti vreo ocazie cu care Lisbet să fi ridicat vocea la el, de-a lungul celor douăzeci de ani de căsătorie De fapt, nu-şi amintea ca ea să fi ridicat vocea la nimeni Acceptase cu stăpânire de sine toate dificultăţile şi necazurile, ba chiar îşi susţinuse bărbatul ori de câte ori acesta era pe cale de-a ceda De fiecare dată când lui îi lipsise energia de a merge mai departe, ea adunase îndeajuns de multă forţă pentru amândoi Iar în clipele acelea, Kenneth o lăsa singură acasă, fiindcă trebuia să meargă la muncă Avea să irosească ore preţioase, pe care le-ar fi putut petrece împreună, şi se dispreţui pentru faptul că întotdeauna sărea la datorie, ori de câte ori Erik bătea din palme Nu putea înţelege motivul pentru care o făcea Era un tipar stabilit cu atât de multă vreme în urmă, încât practic devenise parte din el Iar Lisbet avusese mereu de suferit din cauza asta Erik nici măcar nu se mai obosi să-i răspundă la întrebare Privi ţintă spre computer, de parcă s-ar fi aflat în altă lume — Chiar era nevoie să vin astăzi? repetă Kenneth Duminica? Nu putea aştepta până mâine? Erik se întoarse încet cu faţa spre Kenneth În cele din urmă, spuse: — Am tot respectul faţă de situaţia în care te afli Însă dacă nu ne rezolvăm toate socotelile până la licitaţia de săptămâna viitoare, am putea la fel de bine să închidem de tot compania Cu toţii trebuie să facem sacrificii Kenneth se întrebă în sinea lui ce fel de sacrificii făcuse vreodată Erik În plus, nimic nu era atât de cumplit după cum prevestise el Ar fi putut să adune cu uşurinţă toate documentele a doua zi Afirmaţia că se aflau în pragul falimentului era o pură exagerare Mai degrabă Erik avea doar nevoie de un motiv pentru a scăpa de-acasă Însă de ce simţise nevoia să-l târască după el şi pe Kenneth? Răspunsul era evident: fiindcă avea puterea să o facă Se întoarseră amândoi la sarcinile lor şi, pentru o vreme, lucrară în tăcere Biroul consta într-o cameră de dimensiuni mari, drept care nu exista posibilitatea de a închide o uşă, pentru a avea puţină intimitate Kenneth îi aruncă pe furiş o privire lui Erik Ceva era diferit la el Era greu de spus ce, însă bărbatul arăta mai puţin distins şi mai mult epuizat Părul nu-i era pieptănat impecabil, ca de obicei, iar cămaşa îi era uşor şifonată Nu, chiar nu era în apele lui în ziua aceea Lui Kenneth îi trecu prin minte să-l întrebe dacă totul era în regulă acasă, dar se abţinu În schimb, spuse pe cât putu de calm: — Ai văzut azi ştirile despre Christian? Erik tresări — Da — E groaznic! Să fie ameninţat în felul ăsta, de vreun ţicnit, zise Kenneth, pe un ton firesc, aproape degajat Însă inima îi spărgea pieptul — Hmm Erik rămase cu privirea aţintită asupra monitorului Fără însă a atinge tastatura sau mouse-ul — Christian ţi-a povestit ceva în legătură cu asta? Era ca şi cum s-ar fi chinuit să nu rupă coaja de pe o rană în curs de vindecare Nu voia să abordeze subiectul şi era evident că nici Erik nu părea interesat Însă Kenneth nu se putea abţine — Ei bine, ţi-a povestit? — Nu, niciodată nu mi-a pomenit de vreo ameninţare, zise Erik, începând să-şi sorteze documentele de pe birou Însă a fost foarte ocupat cu cartea lui, aşa că nu ne-am prea văzut în ultima vreme Şi presupun că majoritatea oamenilor preferă să nu împărtăşească asemenea chestiuni — N-ar trebui să discute cu poliţia? — De unde ştii că n-a făcut-o încă? răspunse Erik, continuând să răvăşească la întâmplare mormanele de documente — Adevărat Foarte adevărat , spuse Kenneth şi rămase tăcut o clipă Însă ce-ar fi putut face poliţia dacă scrisorile sunt anonime? Adică, puteau proveni de la orice nebun — De unde să ştiu eu? zise Erik, înjurând după aceea, fiindcă se tăiase într-o foaie La naiba! Îşi ţinu degetul în gură — Crezi că ameninţările sunt serioase? Erik oftă — De ce trebuie să speculăm în legătură cu toate astea? Ţi-am zis, n-am idee Ridică uşor vocea, rostind ultimele cuvinte cu un glas tremurător Kenneth îl privi mirat Erik chiar nu era în apele lui Să fi fost ceva legat de companie? Nu avusese niciodată încredere în Erik Să fi făcut vreo prostie? Respinse imediat acea idee El cunoştea prea bine socotelile firmei; ar fi băgat de seamă orice mişcare financiară dubioasă făcută de Erik Probabil avea legătură cu Louise Era un mister pentru el cum cei doi izbutiseră să rămână împreună vreme atât de îndelungată Oricine altcineva în afară de Erik şi de Louise putea să-şi dea seama că ei doi ar fi avut numai de câştigat dacă şi-ar fi luat adio şi ar fi pornit pe drumuri separate Însă nu era treaba lui Kenneth să facă asemenea observaţii Avea el destule griji pe cap — Mă întrebam şi eu, zise Kenneth Deschise fişierul Excel în care se aflau ultimele extrase lunare Însă gândurile îi zburau într-o cu totul altă direcţie • Rochia purta încă mireasma ei Christian şi-o apropie de nas, inhalând particulele microscopice de parfum, ce erau imprimate în ţesătură Ori de câte ori adormea cu nările mângâiate de acea mireasmă, îşi putea recrea în minte imaginea femeii Părul brunet ce-i ajungea până la talie şi pe care îl purta de obicei împletit sau adunat într-un coc, la ceafă Altei femei i-ar fi putut da un aspect demodat, ba chiar de fată bătrână, însă nu era şi cazul ei Mişcările îi erau de dansatoare, cu toate că îşi abandonase cariera cu mult timp în urmă Dăduse vina pe lipsa ei de ambiţie Nu din cauza absenţei talentului, ci fiindcă nu avusese determinarea necesară de a pune mereu dansul pe primul loc, de a-şi sacrifica dragostea, timpul, râsetele şi prietenii Iubise mult prea mult viaţa Drept urmare, încetase să mai danseze Însă atunci când se întâlneau, şi până în ultima clipă, trupul său îşi păstrase ritmul sprinten al dansatoarelor Bărbatul era în stare să o privească ore întregi Să o urmărească mergând prin casă, făcând ordine şi fredonând, în vreme ce tălpile i se mişcau atât de graţios, încât părea să plutească Îşi apăsă din nou rochia peste chip Cât de răcoros şi revigorant se simţea materialul pe obrazul lui înfierbântat, agăţându-se uneori de ţepii scurţi ai bărbii nerase Ultima dată când femeia purtase acea rochie fusese de Sânziene Albastrul stofei se oglindise în culoarea ochilor ei, iar părul împletit ce-i atârna pe spate strălucise la fel de puternic precum ţesătura lucioasă Ziua fusese de vis Una dintre puţinele sărbători de Sânziene care să le fi oferit un soare strălucitor, în vreme ce ei stătuseră afară, în curte, mâncând hering şi cartofi copţi Pregătiseră împreună masa Bebeluşul stătuse în căruţ, cu plasa de ţânţari fixată la locul ei, pentru a ţine departe toate insectele Copilaşul fusese bine protejat Numele bebeluşului îi trecu prin minte, făcându-l să tresară, ca şi cum ar fi fost împuns în braţ de ceva ascuţit Se forţă să se gândească la paharele reci de bere şi la prietenii care le ridicaseră într-un toast, în cinstea verii, a dragostei şi a lor Se gândi la căpşunele aduse de ea într-un castron mare Îşi aminti cum stătuse şi le curăţase la masa din bucătărie, şi cum el o tachinase pentru mizeria făcută şi pentru faptul că după trei-patru căpşune curăţate, una îi ajungea în gură, în loc de castron În acel castron care mai târziu avea să le fie oferit musafirilor, alături de frişcă şi un strop de zahăr, după cum o învăţase bunica Îi răspunsese la tachinări printr-un zâmbet, după care îl trăsese mai aproape şi îl sărutase cu buze ce aveau gustul căpşunelor coapte Stând acolo, ţinând rochia în mână, bărbatul începu să suspine Nu se putu abţine Din cauza lacrimilor, pe material apărură mici pete negre, pe care el le şterse rapid cu mâneca de la cămaşă – nu voia să păteze rochia, refuza să năruie puţinul care îi mai rămăsese Christian puse grijuliu rochia înapoi în valiză Doar atât mai rămăsese din ei doi Singurul lucru pe care fusese în stare să-l păstreze Închise valiza şi o împinse înapoi în colţ Nu voia să o găsească Sanna Simţi un nod în stomac la simpla idee ca ea să o deschidă, să o răscolească şi să atingă rochia Ştia că nu era drept, însă pe Sanna o alesese dintr-un singur motiv: înfăţişarea sa era complet diferită Buzele ei nu aveau gust de căpşune şi nici mişcările nu îi erau de dansatoare Dar într-un final se dovedise insuficient Trecutul îl prinsese totuşi din urmă La fel cum, răuvoitor, o prinsese şi pe ea, îmbrăcată în rochia albastră Iar în clipele acelea, Christian nu vedea nicio cale de ieşire • — Aţi putea să-l supravegheaţi pe Leo puţin? întrebă Paula, privindu-şi mama, dar apoi aruncându-i o privire şi mai optimistă lui Mellberg La scurt timp după naşterea fiului lor, atât ea, cât şi Johanna realizaseră că noul prieten al Ritei era dădaca perfectă Mellberg era complet incapabil să le refuze — Păi, de fapt noi ne pregăteam să , începu Rita Însă Mellberg sări şi spuse entuziasmat: — Nicio problemă O să avem mare grijă de el Voi două ar trebui să ieşiţi un pic şi să faceţi ce-aveţi de făcut Dându-se bătută, Rita oftă, însă privi totuşi cu multă recunoştinţă spre acel bărbat – fără exagerări, acel diamant brut – pe care îl alesese drept partener Ştia că mulţi îl considerau bădăran, un bărbat şleampăt şi neobrăzat Însă chiar de la bun început, descoperise la Bertil alte calităţi, unele pe care ea, ca femeie, nu putea decât să le încurajeze Şi nu se înşelase Bertil Mellberg o trata ca pe o regină Era de ajuns ca Rita să-l vadă privindu-i nepotul, pentru a-şi da seama ce calităţi ascunse avea Dragostea lui faţă de bebeluş era de necrezut Singura problemă o reprezenta faptul că ea căzuse brusc pe locul doi, însă nu era ceva peste care să nu poată trece În plus, începuse să facă progrese cu Bertil pe ringul de dans Acesta nu fusese niciodată regele salsei, însă măcar nu mai era nevoită să poarte pantofi cu vârfuri de metal — Dacă nu te-ar deranja să stai singur cu el pentru o vreme, poate că mama ar putea să ne însoţească Ne gândeam să mergem până în Torp şi să cumpărăm câteva lucruri pentru camera lui Leo — Dă-l încoace, zise Bertil entuziasmat, făcând semn spre bebeluşul aflat în braţele Paulei Ne descurcăm noi câteva ore Un biberon sau două când i se face foame, după care puţină distracţie cu bunicul Bertil Mai mult de-atât nici că şi-ar putea dori flăcăul Paula îşi lăsă fiul în braţele lui Mellberg Dumnezeule, ce echipă stranie alcătuiau ei doi! Însă nu putea să conteste legătura specială care exista între ei Cu toate că, din punctul său de vedere, Bertil Mellberg era cel mai rău şef pe care şi l-ar fi putut imagina, el se dovedise a fi cel mai grozav bunic din lume — Eşti sigur că veţi fi în regulă? întrebă Rita, uşor agitată Deşi Bertil le ajuta deseori cu Leo, experienţa lui cu bebeluşii era puţin spus limitată Propriul său fiu, Simon, era deja adolescent când îşi făcuse pentru prima oară apariţia în viaţa lui Mellberg — Fireşte că sunt sigur, răspunse Bertil, părând ofensat Mănâncă, face caca, doarme Cât de greu ar putea să fie? Şi eu fac cam aceleaşi lucruri de aproape şaizeci de ani încoace Le zori pe femei afară din apartament, apoi închise uşa în urma lor În sfârşit, pace şi linişte pentru el şi Leo! Două ore mai târziu, Mellberg era ud leoarcă de transpiraţie Leo ţipa ca din gură de şarpe, iar în camera de zi se instalase precum o pâclă mirosul de scutece murdare Bunicul Bertil încerca disperat să-l legene pe bebeluş, ca să-l adoarmă, însă Leo nu făcea decât să plângă mai tare Părul lui Mellberg, aranjat de obicei în vârful capului, ca un cuib, îi alunecase peste urechea dreaptă, iar bărbatul îşi simţi subsuorile năpădite de transpiraţie, sub forma unor pete mari cât farfuriile Era pe cale de-a intra în panică şi aruncă o privire spre telefonul mobil aşezat pe măsuţa de cafea Să le sune oare pe fete? Probabil că se aflau încă în Torp, şi le-ar fi luat vreo trei sferturi de oră pentru a se întoarce acasă, chiar dacă ar fi pornit imediat la drum Iar dacă avea să le telefoneze pentru a le cere ajutor, poate că ele nu l-ar mai fi lăsat niciodată singur cu fiul lor Nu, se vedea obligat să găsească de unul singur o soluţie La vremea lui, se bătuse cu nişte indivizi destul de periculoşi Fusese nevoit să tragă cu arma şi să aibă de-a face cu drogaţi nebuni, înarmaţi cu cuţite Aşa că trebuia să înfrunte situaţia În definitiv, Leo era cam de aceeaşi mărime cu o franzelă, asta în ciuda faptului că poseda o voce îndeajuns de stridentă pentru a-i putea aparţine unui om matur — În regulă, băiete, mai întâi trebuie să evaluăm situaţia, zise Mellberg, punând jos bebeluşul înfuriat Să vedem S-ar părea că ai făcut mizerie în scutec Şi probabil că ţi-e şi foame Cu alte cuvinte, ne confruntăm cu o criză la ambele capete Acum trebuie doar să stabilim care va căpăta prioritate Mellberg vorbea cu voce tare, pentru a acoperi ţipetele — În regulă, mâncatul vine pe primul loc – cel puţin, în cazul meu Aşa că hai să-ţi găsim un biberon mare cu lăptic Bertil îl ridică pe Leo şi îl duse în bucătărie Îi fuseseră date instrucţiuni clare cu privire la prepararea laptelui şi, folosindu-se de cuptorul cu microunde, Mellberg rezolvă problema în câteva clipe Verifică temperatura, sugând el însuşi puţin din biberon — Mmm, nu prea are cine ştie ce gust, băiete Însă va trebui să aştepţi până te faci mai mare, ca să primeşti ceva gustos Leo ţipă şi mai tare atunci când văzu biberonul, aşa că Bertil se aşeză la masa din bucătărie şi îl ţinu pe bebeluş cu braţul stâng Odată ajunsă tetina în dreptul buzelor sale, Leo începu să sugă lacom, umflându-şi burtica Termină întregul biberon într-o clipită, iar Mellberg îi simţi trupuşorul relaxându-se Însă curând băiatul începu din nou să se zvârcolească, iar mirosul deveni atât de puternic, încât Mellberg nu-l mai putu suporta Singura problemă era că schimbatul scutecelor nu era o sarcină pe care să o fi îndeplinit cu prea mare succes până atunci — În regulă, ne-am ocupat de un capăt Acum să-l rezolvăm şi pe celălalt, zise el pe un ton vioi, care contrasta cu adevăratele sale sentimente faţă de însărcinarea aceea Mellberg îl duse în baie pe Leo, care scâncea în continuare Le ajutase pe fete să prindă o măsuţă pentru înfăşat, iar acolo găsi toate cele trebuincioase pentru Operaţiunea Scutecul Murdar Aşeză bebeluşul pe masă şi îi scoase salopeta, încercând să respire pe gură, lucru care însă nu-l prea ajută, fiindcă miasma era copleşitoare Mellberg desfăcu benzile scutecului şi fu cât pe ce să leşine când în faţa ochilor îi apăru întreaga mizerie, în toată splendoarea ei — Iisuse Hristoase, bombăni el Aruncă disperat o privire în jur şi dădu de un pachet cu şerveţele umede Când se întinse după ele, dând drumul picioruşelor lui Leo, acesta profită de ocazie pentru a-şi afunda tălpile în scutecul murdar — Nu, nu, nu face asta, zise Mellberg, apucând un pumn de şerveţele umede pentru a-i usca bebeluşului şezutul şi picioarele Însă nu reuşi decât să-l mânjească mai rău, până când înţelese într-un final că era nevoie să îndepărteze cauza problemei Îl ridică pe Leo de picioruşe şi trase repede scutecul pe care, neputându-şi înlătura grimasa de pe chip, îl aruncă în coşul de gunoi de pe podea După ce consumă aproape o jumătate de pachet de şerveţele umede, zări în cele din urmă luminiţa de la capătul tunelului În mare, mizeria fusese curăţată, iar Leo se calmase Mellberg îl şterse cu grijă o ultimă dată, apoi scoase un scutec nou de pe raftul de deasupra măsuţei — În regulă Aproape c-am terminat, zise el mulţumit, în vreme ce Leo dădu din picioare, părând să-l încânte şansa de a-şi aerisi dosul gol Mă întreb cum se pune ăsta Mellberg întoarse scutecul pe toate părţile, iar într-un final decise că desenele cu animale veneau la spate, precum eticheta de pe o piesă de îmbrăcăminte Nu părea să-i vină prea bine, iar banda nu se lipea Cât de greu le-ar fi fost să iasă pe piaţă cu un scutec corespunzător? Noroc că era el o persoană atât de eficientă, care considera problemele nişte provocări Îl ridică pe Leo, îl duse înapoi în bucătărie şi îl ţinu lipit de umărul său, în vreme ce căută în sertarul de jos al bufetului Acolo, găsi ce căuta O rolă de bandă adezivă Se duse în camera de zi, aşeză băiatul pe canapea, după care înfăşură de câteva ori banda în jurul scutecului Apoi se dădu câţiva paşi în spate, pentru a-şi admira capodopera — În regulă acum Fetele se temeau că nu aş fi în stare să-ţi port de grijă Ce zici, Leo? Nu crezi că ne-am câştigat dreptul să tragem un mic pui de somn? Bertil ridică bebeluşul straşnic badijonat şi îl ţinu în braţe, în timp ce se aşeză comod pe canapea Leo se agită un pic, înainte de a-şi ascunde feţişoara în scobitura de pe gâtul şefului poliţiei Când femeile din viaţa lor se întoarseră acasă o oră mai târziu, amândoi dormeau buştean • — Christian e acasă? Nimic nu i-ar fi plăcut mai mult Ericăi decât să se întoarcă şi să o ia la fugă, odată ce Sanna deschise uşa Însă Patrik avea dreptate Nu exista altă cale — Da, însă e în pod Să-l chem Sanna se întoarse către scară — Christian! Ai un musafir! strigă ea, apoi o privi din nou pe Erica Haide, intră Coboară într-o clipă — Mulţumesc Erica se simţi ciudat, stând acolo, în holul de la intrare, lângă Sanna, dar la puţin timp, amândouă auziră paşi pe scări Când Christian apăru în faţa lor, Erica observă cât de istovit părea, iar sentimentul ei de vinovăţie deveni şi mai cumplit — Bună, zise el, uşor nelămurit fiindcă se revedeau după foarte puţin timp; însă chiar şi aşa, veni spre ea pentru a-i da o îmbrăţişare — Trebuie să-ţi vorbesc în legătură cu ceva, spuse Erica, simţind iar impulsul de a se întoarce brusc şi a o zbughi pe uşă — Serios? Păi, intră atunci, zise Christian, făcându-i semn spre camera de zi Femeia îşi scoase haina şi se descălţă, după care merse în urma lui — Vrei ceva de băut? — Nu, mulţumesc, îi răspunse ea, scuturând din cap Nu îşi dorea decât să termine odată cu întreaga poveste — Cum a mers la sesiunea de autografe? îl întrebă, aşezându-se pe un colţ al canapelei din camera de zi şi afundându-se adânc între perne — Bine, zise Christian pe un ton care nu invita la întrebări suplimentare Ai văzut ziarul de azi? spuse el, în schimb În lumina iernii care se strecura pe fereastră, chipul său era de un cenuşiu palid — Da, în legătură cu asta voiam să-ţi vorbesc Erica se opri pentru a-şi aduna curajul de a merge mai departe Unul dintre gemeni o lovi puternic în coaste, făcând-o să icnească — Dau din picioruşe? — Ba bine că nu, zise ea, după care inspiră adânc şi continuă E vina mea că s-a aflat în presă — Cum adică? întrebă Christian, îndreptându-şi spinarea — Nu eu le-am vândut pontul, se grăbi să-i explice Dar am fost îndeajuns de proastă încât să menţionez ceva cui nu trebuia Nu îndrăzni să dea ochii cu Christian În schimb, îşi privi mâinile — Te referi la Gaby? afirmă el, sleit de puteri Dar nu ţi-ai dat seama că va Erica îl întrerupse — Şi Patrik a zis acelaşi lucru Aveţi amândoi dreptate Ar fi trebuit să-mi dau seama că nu e de încredere şi că are să vadă totul ca pe o şansă de a căpăta un pic de publicitate Mă simt foarte prost N-ar fi trebuit să fiu atât de naivă — Ei bine, acum nu prea mai avem ce face, spuse Christian Atitudinea lui resemnată o făcu pe Erica să se simtă şi mai rău Aproape că îşi dorea ca el să ţipe Ar fi preferat asta, în loc să se confrunte cu expresia obosită şi dezamăgită de pe chipul său — Îmi pare rău, Christian Îmi pare rău pentru toată situaţia — Să sperăm doar că avea dreptate — Cine? — Gaby Atunci măcar o să vând mai multe cărţi — Nu înţeleg cum o persoană poate fi atât de cinică Să te arunce în groapa cu lei doar pentru că s-ar putea să ajute vânzările — N-a ajuns să aibă succesul pe care îl are fiind drăguţă cu toată lumea — Însă chiar şi-aşa Merită oare? Erica se simţi împovărată de remuşcări pentru ceea ce făcuse, deşi acţionase cu bună-credinţă Nu izbutea nici în ruptul capului să înţeleagă cum cineva care avea o conştiinţă se putea purta aşa cum o făcuse Gaby Şi totul de dragul unui profit — Sunt sigur că va fi dat uitării, zise Christian, fără însă a părea convins — Te-au hăituit azi reporterii? Erica îşi schimbă poziţia, încercând să se facă mai comodă Indiferent cum stătea, avea senzaţia că-i era înţepat când un organ intern, când altul — După primul telefon de ieri, mi-am închis mobilul Nu intenţionez să mai pun şi eu paie pe foc — Şi-atunci cum rămâne cu , spuse Erica, ezitând Ai mai primit ameninţări? Ştiu că nu mai poţi să te încrezi în mine după tot ce s-a întâmplat, dar să ştii că mi-am învăţat lecţia Christian păru să se distanţeze Se uită pe fereastră, ca şi cum s-ar fi decis în privinţa unui răspuns Atunci când se hotărî să vorbească, vocea îi sună şubredă şi vlăguită — Nu vreau să tot stărui în legătură cu asta S-a făcut din ţânţar armăsar De la etaj se auzi un trosnet, urmat de plânsetele stridente şi ascuţite ale unui copil Christian nu făcu niciun efort de a se ridica, însă Erica o auzi pe Sanna zbughind-o la etaj — Se înţeleg copiii? întrebă făcând semn spre camera de deasupra — Nu prea Băiatul mai mare urăşte concurenţa Presupun că ăsta e un mod bun de a descrie problema, spuse Christian, zâmbind — Mai toţi oamenii au tendinţa de a se concentra un pic cam mult asupra celui dintâi copil, de îndată ce el se naşte, zise Erica — Bănuiesc că ai dreptate, răspunse Christian şi zâmbetul îi dispăru Avea pe chip o expresie ciudată, ale cărei semnificaţii Erica nu le putu descifra cu adevărat La etaj, amândoi băieţii plângeau, însoţiţi de mustrările furioase ale Sannei — Trebuie să stai de vorbă cu poliţia, zise Erica I-am povestit lui Patrik situaţia şi nu regret că am făcut-o El e de părere că ar trebui în mod cert să iei lucrurile în serios, iar primul pas e să raportezi totul poliţiei Ai putea începe prin a sta de vorbă cu el, la modul neoficial, dacă vrei Îşi dădu seama că părea să pledeze pe lângă el, dar scrisorile o tulburaseră cumplit şi avea senzaţia că şi Patrik simţea la fel — Nu vreau să mai vorbesc despre asta, zise el, ridicându-se în picioare Ştiu că nu a fost intenţia ta ca lucrurile să ia o asemenea întorsătură după discuţia cu Gaby Însă trebuie să respecţi faptul că nu vreau să dau amploare situaţiei Ţipetele de la etaj urcaseră deja cu câţiva decibeli, iar Christian se îndreptă către scări — Scuză-mă, dar trebuie să o ajut pe Sanna, înainte ca băieţii să se omoare între ei Ştii pe unde să ieşi, da? Apoi plecă fără să-şi ia rămas-bun, iar Erica avu clara senzaţie că bărbatul se bucurase de evadare 7 Aveau oare să se mai întoarcă vreodată? Cu fiecare zi ce trecea, rulota părea să se micşoreze, iar el deja explorase fiecare colţişor al campingului Poate că odată ajunşi acasă, aveau să-l placă din nou În locurile acelea, el părea să nu existe deloc în ochii lor Tata stătea şi rezolva cuvinte încrucişate, iar mama era bolnavă Cel puţin aceea fusese explicaţia primită când încercase să intre la ea, pentru a o vedea Femeia îşi petrecea zilele în restrânsul spaţiu de dormit al rulotei Nu mai mersese deloc să înoate cu el Cu toate că nu putea uita groaza ori sentimentul că o vietate îi şerpuise pe lângă picioare, le-ar fi preferat pe amândouă, în locul permanentei exilări din rulotă — Mama e bolnavă Du-te afară, la joacă Aşadar, pleca, umplându-şi de unul singur timpul La început, ceilalţi copii din camping încercaseră să se joace cu el, însă băiatul nu fusese interesat Dacă nu îi era permis să stea cu mama lui, atunci nu voia să stea cu nimeni Atunci când femeia nu se înzdrăveni, el începu să se îngrijoreze din ce în ce mai mult Uneori o auzea vomând Era atât de palidă Dacă suferea de ceva grav? Dacă şi ea avea să moară, lăsându-l în urmă? La fel ca mămica lui Gândul în sine îl făcea să vrea să se târască într-un colţişor şi să se ascundă Să închidă strâns ochii, atât de strâns încât bezna să nu-l poată înhăţa Refuză să se gândească la aşa ceva Frumoasa lui mamă nu putea muri Nu şi ea Găsise un loc special în care să stea singur Sus, pe coastă, cu o privelişte asupra campingului şi a apei Dacă întindea gâtul, putea chiar să vadă acoperişul rulotei lor Acela fu locul în care începu să-şi petreacă zilele, singurul loc în care era lăsat în pace Acolo, sus, putea face orele să zboare Şi tata voia să se întoarcă înapoi acasă Îl auzise spunând asta Însă mama refuzase „N-am de gând să-i dau satisfacţie Hoaştei Bătrâne”, zisese ea, întinzându-se în pat, mai palidă şi mai firavă ca de obicei Voia ca Hoaşca Bătrână să ştie că fuseseră acolo întreaga vară, ca de obicei, cu toate că nu îi făcuseră nici măcar o vizită Nu, n-aveau să meargă acasă Ar fi preferat să moară decât să plece mai devreme Subiectul încetă să mai fie dezbătut Odată ce mama lua o hotărâre, aşa avea să fie Zi de zi, el pleca în locul său special şi stătea acolo, cu braţele în jurul genunchilor, în vreme ce prin minte îi zburau tot felul de gânduri şi închipuiri De s-ar fi putut măcar întoarce acasă, totul ar fi fost ca înainte Era sigur de asta ••• — Nu fugi prea departe, Rocky! strigă Göte Persson, dar câinele nu îi dădu ascultare, ca de obicei Göte abia ce izbutise să zărească puţin coada exemplarului de golden retriever, că Rocky o şi luă spre stânga, făcându-se nevăzut, dindărătul unui bolovan Göte încercă să iuţească pasul, dar piciorul său drept nu-l asculta De când cu atacul cerebral, piciorul ţinuse greu pasul cu tot restul corpului, însă chiar şi aşa, bărbatul se considera norocos Doctorii îi dăduseră puţine speranţe de a se mai putea mişca de unul singur, deoarece îi fusese afectată toată partea dreaptă a corpului Însă ei nu avuseseră în vedere cât de încăpăţânat putea fi Göte Persson Mulţumită tenacităţii cu care îl înzestrase Dumnezeu, dar şi fizioterapeutului care îl încurajase de parcă s-ar fi antrenat pentru olimpiadă, Göte căpătase din ce în ce mai multă mobilitate, cu fiecare săptămână Din când în când mai suferise nişte reculuri şi trebuia să recunoască faptul că, în câteva ocazii, fusese foarte aproape de a se da bătut Însă continuase lupta, făcând mereu progrese ce îl aduseseră mai aproape de obiectivul său Deja putea face plimbări zilnice de o oră, alături de Rocky Mergea încet şi cu un şchiopătat vizibil, însă nimic nu îl oprea Ieşeau din casă indiferent de vreme, iar fiecare metru parcurs reprezenta o victorie Zări iar câinele Era pe plajă, adulmecând pe lângă zona de înot Sälvik şi ridicând uneori privirea, pentru a se asigura că stăpânul lui nu se pierduse Göte profită de ocazie şi luă o pauză pentru a-şi trage sufletul Pentru a mia oară, îşi vârî mâna în buzunar, atingând telefonul mobil pe care îl luase cu el Da, încă mai era acolo Pentru a fi sigur, îl scoase şi verifică dacă era pornit şi dacă nu cumva îi dezactivase din greşeală soneria Nu voia să rateze vreun apel, însă nimeni nu încercase să-l sune Nerăbdător, îndesă mobilul înapoi în buzunar Ştia că era ridicol să-şi controleze telefonul o dată la cinci minute Îi promiseseră că vor suna de îndată ce plecau la spital Primul lui nepot! Fiica sa, Ina, trecuse deja cu două săptămâni de termen, iar Göte nu putea înţelege cum de ea şi soţul său puteau fi atât de calmi Deşi trebuia să admită că simţise o urmă de iritare în vocea fetei atunci când o sunase pentru a zecea oară pe ziua respectivă, întrebând-o dacă se întâmplase ceva Însă el părea mult mai îngrijorat decât viitorii părinţi Îşi petrecuse cea mai mare parte a ultimelor câtorva nopţi treaz de-a binelea, uitându-se când la ceasul deşteptător, când la telefonul mobil Genul acela de lucruri tindeau să se petreacă pe timp de noapte Şi dacă ar fi dormit atât de adânc, încât să nu audă telefonul sunând? Căscă Statul de veghe pe timpul nopţii începuse să-şi spună cuvântul Îi fuseseră stârnite atât de multe sentimente când Ina şi Jesper anunţaseră că urmau să aibă un copil Îi făcuseră dezvăluirea la scurt timp după atacul său cerebral, în urma căruia fusese dus de urgenţă la spitalul din Uddevalla De fapt, ei plănuiseră să mai aştepte până să-i dea vestea, având în vedere că sarcina Inei era în primul trimestru şi că abia ce aflaseră şi ei Însă nimeni nu crezuse că Göte avea să supravieţuiască Nici măcar nu erau siguri dacă îi putea auzi, întins fiind pe patul spitalului, conectat la tot felul de aparate şi tuburi Însă el îi auzise; le auzise fiecare vorbă Iar vestea îi oferise acelui om încăpăţânat ceva de care să se ţină cu dinţii Ceva pentru care să trăiască Avea să fie bunic Unica lui fiică, lumina ochilor săi, urma să aibă un bebeluş Cum să fi ratat el o asemenea ocazie importantă? Ştia că Britt-Marie îl aştepta, şi chiar nu l-ar fi deranjat să se desprindă de viaţa aceea, pentru a putea fi din nou alături de ea De când femeia murise, lăsându-i singuri pe el şi pe Ina, Göte îi dusese dorul zi de zi, clipă de clipă Însă era nevoie de el în clipele acelea, îi explicase Göte lui Britt-Marie, spunându-i că încă nu putea veni, deoarece trebuia să-i fie alături fiicei lor Britt-Marie îl înţelesese Întocmai cum se aşteptase şi el Îşi recăpătase cunoştinţa, trezindu-se dintr-un somn atât de diferit şi, din multe puncte de vedere, atât de ispititor Se ridicase din pat, iar fiecare pas făcut începând din clipa respectivă fusese făcut de dragul nepoţelului sau al nepoţicii Avea mult de dăruit şi intenţiona să profite de fiecare clipă a vieţii cu care fusese binecuvântat, pentru a-şi răsfăţa descendentul Ina şi Jesper puteau să protesteze cât voiau Era privilegiul lui de bunic Telefonul mobil din buzunar ţârâi strident, făcându-l să tresară şi smulgându-l din reflectările sale Nerăbdător, el scoase repede telefonul, cât pe ce să îl scape jos Se uită la ecran Umerii i se gârboviră cu dezamăgire când văzu că numele era cel al unui bun prieten Nu îndrăzni să-i răspundă Nu voia ca telefonul să fie ocupat, în caz că îl suna fiica lui Nu îl mai putea zări pe Rocky, aşa că îşi puse telefonul înapoi în buzunar şi şchiopătă în direcţia în care îşi văzuse ultima oară câinele Preţ de o clipă, el sesiză cu coada ochiului o scânteiere şi întoarse capul spre apă — Rocky! strigă bărbatul, pe un ton evident alarmat Câinele se aventurase de-a lungul gheţii Stând cu capul plecat, se afla acum la aproape douăzeci de metri depărtare Când se auzi strigat de Göte, începu să latre cu frenezie şi să râcâie gheaţa cu labele Göte îşi ţinu respiraţia Dacă ar fi fost o iarnă cumplit de geroasă, nu s-ar fi îngrijorat atât de mult Adeseori, în general imediat după revelion, el şi Britt-Marie luau sandvişuri şi un termos de cafea şi mergeau de-a lungul gheţii până pe una dintre insulele aflate în apropiere Dar în anul respectiv, lacul ba îngheţase, ba se dezgheţase, drept pentru care gheaţa era primejdioasă — Rocky! strigă el din nou Vino încoace! Încercă să sune pe cât se putea de sever, însă câinele nu-l luă în seamă Lui Göte nu-i trecu decât un singur lucru prin minte Nu-l putea pierde pe Rocky Câinele ar fi murit dacă gheaţa s-ar fi crăpat, aruncându-l în apa rece Göte pur şi simplu nu putea suporta gândul ăsta Fuseseră tovarăşi timp de zece ani, iar bărbatul şi-l imaginase de multe ori pe câine jucându-se cu viitorul său nepot Nu putea concepe viaţa fără Rocky Merse de-a lungul malului, apoi încercă gheaţa cu un picior Mii de fisuri minuscule apărură imediat la suprafaţă, însă gheaţa rezistă Pesemne că era îndeajuns de groasă pentru a-i suporta greutatea, aşa că se îndreptă spre câine, care în continuare lătra şi râcâia gheaţa cu labele — Vino aici, băiete, îl îndemnă Göte, însă Rocky rămase pe loc, refuzând să se clintească Gheaţa părea mai solidă acolo decât în jurul malului, însă Göte hotărî totuşi să minimizeze riscul şi să se culce pe burtă Se lăsă în jos cu mult efort, apoi se întinse, încercând să nu ia în seamă frigul cumplit care începea să-i intre pe sub haine, în ciuda faptului că era încotoşmănat Îi era greu să avanseze din acea poziţie Picioarele îi tot alunecau când încerca să se proptească în ele, făcându-l să-şi dorească să fi lăsat mândria la o parte şi să fi purtat încălţări cu crampoane Aşa procedau în Suedia toţi pensionarii cu capul pe umeri, atunci când afară era gheţuş Aruncă o privire în jur şi descoperi două beţe care s-ar fi putut dovedi utile Reuşi să se târască până la ele şi, improvizând, le folosi pentru a-şi croi mai uşor drum înainte, spre câine Din când în când îl mai striga pe Rocky, însă acesta era atât de interesat de ceea ce găsise acolo, încât nici nu se uita în direcţia lui Odată ajuns în dreptul lui Rocky, bărbatul auzi cum gheaţa începu să trosnească sub greutatea sa Îi trecu prin minte cât de ironic ar fi fost ca el să fi petrecut luni întregi pentru a-şi recăpăta mobilitatea, ca mai apoi să se înece în Sälvik Însă gheaţa continuă să reziste, iar Göte fu îndeajuns de aproape pentru a întinde mâna şi a-i atinge blana lui Rocky — În regulă, băiete, n-ar trebui să fii aici, zise el pe un ton liniştitor, şi alunecă puţin înainte, încercând să-l apuce de zgardă Nu ştia cum avea să ajungă înapoi pe mal, trăgând după el un câine încăpăţânat Însă trebuia să se descurce cumva — Ce-o fi aşa interesant acolo? Îl prinse pe Rocky de zgardă Apoi îşi plecă privirea În clipa aceea, telefonul mobil îi sună în buzunar • Ca de obicei, era greu să facă mare lucru într-o dimineaţă de luni Patrik stătea la birou, cu picioarele proptite de margine Studia o fotografie a lui Magnus Kjellner, ca pentru a-l soma pe acesta să dezvăluie unde era Sau, mai bine zis, să dezvăluie unde se aflau rămăşiţele sale Patrik îşi făcea griji şi din cauza lui Christian Trase afară sertarul de pe latura dreaptă a biroului şi scoase din el punguliţa de plastic ce conţinea scrisoarea şi felicitarea Ar fi vrut să le trimită pe amândouă laboratorului, spre a fi verificate de amprente Însă avea atât de puţine lucruri pe care să se bazeze şi încă nu se petrecuse nimic în mod special Nici măcar soţia lui care, spre deosebire de Patrik, citise toate scrisorile nu putea fi sigură de faptul că vreo persoană avea de gând să îi facă rău lui Christian Dar instinctul Ericăi îi spunea că bărbatul se afla în pericol Iar Patrik era de aceeaşi părere Amândoi sesizaseră o anumită rea-voinţă în cele două texte Zâmbi, gândindu-se la alegerea sa de cuvinte Rea-voinţă Nu reprezenta o descriere întocmai ştiinţifică Însă cert era că scrisorile păreau să transmită intenţia cuiva de a-i face rău Mai bine de atât nu ar fi putut-o descrie Iar sentimentul acela îi dădea o cumplită stare de nelinişte Discutase totul cu Erica după ce ea se întorsese de la Christian Patrik voise să meargă, la rândul său, pentru a sta de vorbă cu el, însă Erica îl convinsese că nu ar fi fost de dorit şi îl rugase pe Patrik să aştepte până când articolele din ziare aveau să se mai domolească Acesta fusese de acord Însă odată aflat în biroul său, uitându-se fix la acel scris elegant, Patrik se întrebă dacă luase decizia corectă Tresări când sună telefonul — Patrik Hedström, zise el Aşeză punga de plastic la loc, în sertar, pe care apoi îl închise Brusc, încremeni — Poftim? Cum? Ascultă încordat, apoi intră imediat în acţiune, de îndată ce conversaţia se încheie Dădu câteva telefoane înainte să se năpustească în hol şi să bată la uşa lui Mellberg Intră valvârtej, fără să mai aştepte un răspuns, trezindu-i astfel şi pe stăpân, şi pe câine — Ce naiba Mellberg se îndreptă de spate, asumându-şi poziţia dreaptă, pe scaun, şi îl privi ţintă pe Patrik — Tu n-ai învăţat să baţi la uşă înainte de-a intra? zise şeful poliţiei, aranjându-şi frizura în formă de cuib Ei bine? Nu vezi că sunt ocupat? Ce vrei? — Cred că l-am găsit pe Magnus Kjellner Mellberg stătu şi mai drept — Nu zău? Şi unde se află? Pe o insulă, în Caraibe? — Nu chiar E sub gheaţă Undeva lângă Sälvik — Sub gheaţă? Simţind tensiunea din aer, Ernst îşi ciuli urechile — Un bărbat în vârstă, care îşi plimba câinele prin zonă, tocmai a sunat pentru a ne raporta că a găsit un cadavru Bineînţeles că nu putem fi încă siguri de identitatea acestuia Dar îmi pare foarte probabil ca el să îi aparţină lui Magnus Kjellner — Atunci ce naiba mai aşteptăm? zise Mellberg, sărind ca ars Înşfăcă haina şi trecu pe lângă Patrik, înghiontindu-l — Nu înţeleg de ce sunteţi cu toţii nişte pierde-vară în secţia asta de poliţie! Cât durează să împrăştiaţi o veste? Hai să mergem! Tu conduci! Mellberg alergă spre garaj, în vreme ce Patrik merse degrabă în birou, pentru a-şi lua jacheta Oftă Ar fi preferat să nu fie însoţit de şeful său, dar în acelaşi timp era conştient că Mellberg nu voia să rateze ocazia de a se afla în mijlocul acţiunii Fireşte, atâta timp cât nu era nevoit să muncească în vreun fel — În regulă, dă-i bice! Mellberg era deja instalat în scaunul de lângă şofer Patrik se aşeză la volan şi întoarse cheia în contact • — E prima apariţie TV? ciripi femeia care se ocupa de machiaj Christian îi întâlni privirea în oglindă şi dădu din cap Gura îi era uscată, iar mâinile, asudate În urmă cu două săptămâni, acceptase invitaţia de a apărea la emisiunea matinală de pe TV4, decizie pe care o regreta amarnic în acele clipe Cu o noapte în urmă, în timpul lungii călătorii cu trenul, spre Stockholm, fusese nevoit să-şi înfrâneze impulsul de a face cale întoarsă şi a merge acasă Gaby fusese încântată la culme atunci când primise telefonul producătorului de la TV4 Acesta spunându-i că auzise nişte zvonuri conform cărora o nouă stea a literaturii era pe cale de a fi descoperită şi insistând ca televiziunea lui să fie prima care să îi solicite un interviu Gaby îi explicase lui Christian că oportunitatea de marketing ar fi fost nemaipomenită şi că ar fi vândut o grămadă de cărţi în urma unei apariţii oricât de scurte Christian se lăsase fermecat de acea idee Îşi luase liber de la slujba sa din cadrul bibliotecii, iar Gaby îi cumpărase biletul de tren şi îi făcuse rezervarea la hotel în Stockholm Iniţial, fusese chiar nerăbdător să apară la TV pentru a promova Sirena Însă panourile de afişaj ale ziarelor stricaseră totul Cum de îi permisese lui Gaby să-l convingă? El dusese timp de mulţi ani o viaţă izolată şi se convinsese că deja ar fi fost în regulă să iasă în faţă Chiar şi atunci când scrisorile începuseră să apară, continuase să trăiască mai departe, având impresia greşită că totul se încheiase, că el era în siguranţă Titlurile din ziare îl aduseseră cu picioarele pe pământ Cineva avea să remarce, cineva avea să-şi amintească Totul avea să fie din nou făcut public Se cutremură, atrăgând privirea femeii care se ocupa de machiajul său — Nu-mi spune că ţi-e frig, e aşa cald aici Te paşte vreo răceală? Christian dădu din cap şi zâmbi Era cel mai uşor mod de a-i răspunde, pentru a nu fi nevoit să dea explicaţii Stratul de machiaj de pe chipul său părea gros şi nefiresc Îi fusese aplicată până şi pe urechi şi mâini o cremă în nuanţa pielii În lipsa machiajului, la televizor culoarea normală a tenului avea un aspect palid şi oarecum verzui Într-un fel, nu îl deranja Era ca şi cum şi-ar fi pus o mască, în spatele căreia se putea ascunde — În regulă Am terminat Regizorul secund va veni după tine într-o clipă Femeia îşi inspectă munca, în vreme ce Christian se privi fix în oglindă Masca îl ţintui, la rându-i, cu privirea Câteva minute mai târziu, fu condus în foaierul artiştilor, aflat la intrarea în studioul TV Fusese instalat un impresionant bufet pentru micul dejun, însă Christian nu luă decât un pahar cu suc de portocale Adrenalina îi galopa în trup, iar mâna îi tremură uşor atunci când ridică paharul — A sosit timpul, zise regizorul secund Vino cu mine Îi făcu semn să îl urmeze Christian lăsă jos paharul, pe jumătate plin Cu picioarele tremurându-i, o urmă pe femeie în platou, aflat cu un etaj mai jos — Poţi lua loc aici, şopti femeia, conducându-l spre scaunul său Christian se aşeză, tresărind apoi, când simţi o mână pe umăr — Scuze Trebuie doar să îţi ataşez microfonul, şopti un bărbat ce purta cască radio Christian încuviinţă Gura îi era şi mai uscată în clipele acelea, dacă un asemenea lucru era cu putinţă, aşa că bău întregul pahar cu apă ce-i fusese aşezat dinainte — Bună, Christian Îmi pare bine să te văd Ţi-am citit cartea şi trebuie să recunosc, mi se pare fantastică Kristin Kaspersen îi întinse mâna şi, după o clipă de ezitare, Christian îi răspunse, politicos Având în vedere cât de asudată îi era palma, probabil că salutul dintre cei doi se asemănase cu strângerea în mână a unui burete ud La scurt timp îşi făcu apariţia Anders Kraft, celălalt prezentator al emisiunii Luă loc, îl salută pe Christian şi se prezentă Un exemplar al cărţii stătea pe masă În spatele lor, meteorologul îşi transmitea prognoza, aşa că fură nevoiţi să îşi continue conversaţia în şoaptă — Eşti nervos, nu? întrebă Kristin, zâmbindu-i Nu ai de ce Rămâi concentrat asupra noastră şi totul va fi bine Christian scutură din cap, fără a spune nimic Paharul îi fusese reumplut şi, din nou, îl bău dintr-o înghiţitură — Intrăm în emisie în douăzeci de secunde, zise Anders Kraft, făcându-i cu ochiul Christian se simţi calmat de siguranţa pe care o degajau bărbatul şi femeia aflaţi dinaintea lui Făcu tot posibilul să nu se gândească la camerele din jurul lor, pregătite să transmită în direct programul către un segment considerabil al populaţiei suedeze Kristin începu să vorbească, privind într-un punct aflat în spatele lui, iar Christian îşi dădu seama că emisiunea începuse Inima îi spărgea pieptul, simţea un foşnet în urechi, şi se forţă să asculte ceea ce spunea Kristin După o scurtă introducere, femeia îi puse prima întrebare — Christian, criticii îţi ridică în slăvi romanul de debut, Sirena În plus, a existat încă de la început un interes neobişnuit de mare din partea cititorilor Cum te simţi? Vocea îi tremură uşor atunci când începu să vorbească, dar Kristin rămase cu ochii aţintiţi asupra lui, făcându-l să se concentreze la ea, şi nu la cameră, pe care bărbatul o zărise cu coada ochiului După ce se bâlbâi de câteva ori, el îşi simţi vocea devenind mai puternică — A fost incredibil Întotdeauna am aspirat să devin scriitor, iar faptul că îmi văd acest vis cu ochii şi primesc asemenea reacţii îmi depăşeşte şi cele mai nebuneşti fantezii — Editura îţi promovează intens cartea Am văzut reclame în toate vitrinele librăriilor, şi se zvoneşte că prima ediţie a fost scoasă într-un tiraj mult mai mare decât în mod normal Paginile de specialitate ale tuturor ziarelor par să se întreacă în a te compara cu mari nume din lumea literară Ţi s-a părut oarecum copleşitor? întrebă Anders Kraft, aruncându-i o privire prietenoasă Christian se simţea mai încrezător şi inima îi bătea într-un ritm normal — Înseamnă mult faptul că editura crede în mine şi promovează atât de asiduu cartea Însă îmi pare uşor straniu să fiu comparat cu alţi autori Cu toţii avem propriul stil unic de a scrie Se afla deja pe teren stabil Începu să se relaxeze şi, după alte câteva întrebări, avu senzaţia că ar fi putut sta acolo toată ziua, la discuţii Kristin Kaspersen luă un obiect de pe masă şi îl îndreptă spre cameră Atunci când văzu despre ce era vorba, pe Christian îl trecură din nou toate apele Era ediţia de sâmbătă a ziarului GT, având numele lui scris cu litere mari pe prima pagină Cuvintele „AMENINŢĂRI CU MOARTEA” păreau să urle la el Nu mai avea apă în pahar, aşa că înghiţi în sec, încercând să-şi umezească gura uscată — Începe să devină destul de comun în Suedia fenomenul ca persoanele celebre să fie supuse ameninţărilor Dar în cazul tău a început chiar înainte ca numele să fie cunoscut publicului larg Cine crezi că ţi-a trimis aceste scrisori de ameninţare? La început, el nu scoase decât un sunet gutural, dar apoi reuşi să spună: — E ceva care a fost scos din context şi amplificat peste măsură Există mereu oameni invidioşi sau cu probleme psihice şi ei bine, nu prea am multe de spus cu privire la asta Întregul trup îi era încordat, iar pe sub masă, Christian îşi şterse palmele de pantaloni — Îţi mulţumim că ai venit să stai de vorbă cu noi în legătură cu Sirena, romanul tău aclamat de critici Anders Kraft îndreptă cartea spre cameră şi zâmbi Un sentiment de uşurare îl năpădi pe Christian atunci când îşi dădu seama că interviul luase sfârşit — A mers foarte bine, zise Kristin Kaspersen, adunându-şi hârtiile — Da, aşa e, spuse Anders Kraft, ridicându-se în picioare Scuzaţi-mă, acum trebuie să fiu gazda emisiunii-concurs Bărbatul ce purta cască radio îl despovără pe Christian de cablul microfonului, permiţându-i astfel să se ridice Christian îi mulţumi lui Kristin, apoi îl urmă pe regizorul secund, în afara platoului Mâinile încă îi tremurau Merseră la etaj, pe lângă zona cu mâncare, apoi afară, în aerul răcoros Se simţea năucit şi confuz, nefiind sigur dacă putea să se mai întâlnească şi cu Gaby, la editură, după cum se înţeleseseră În vreme ce taxiul se îndreptă spre oraş, el privi în gol, pe geam Şi îşi dădu seama că pierduse, în clipele acelea, tot controlul • — În regulă, cum facem? întrebă Patrik, privind întinderea de gheaţă Ca de obicei, Torbjörn Ruud nu părea câtuşi de puţin îngrijorat Întotdeauna avea o purtare calmă, indiferent cât de dificilă era sarcina cu care se confrunta Fiind unul dintre specialiştii în criminalistică din Uddevalla, era obişnuit să rezolve tot felul de probleme — Va trebui să facem o gaură în gheaţă, apoi să îl scoatem cu o funie — O să reziste gheaţa sub greutatea voastră? — Cu echipament corespunzător, oamenii mei nu ar trebui să întâmpine vreo dificultate Părerea mea e că riscul cel mai mare ar fi ca noi să facem o gaură, iar cadavrul să se desprindă şi să alunece sub gheaţă, dus de curenţi — Şi cum veţi evita asta? zise Patrik — Vom începe prin a face o mică deschizătură ca să prindă bine cadavrul, înainte de a sparge şi mai multă gheaţă — Aţi mai făcut vreodată aşa ceva? întrebă Patrik, nefiind pe deplin convins — Hmm , ezită Torbjörn, părând a-şi cântări răspunsul Nu, nu cred să mai fi avut vreodată un trup neînsufleţit blocat în gheaţă Probabil că mi-aş fi adus aminte — Înţeleg, spuse Patrik, cu privirea ţintă spre locul în care se presupunea că era cadavrul Dă-i drumul şi fă lucrurile aşa cum ştii mai bine Eu trebuie să stau de vorbă cu martorul Patrik observase că Mellberg purta o conversaţie aprinsă cu bărbatul care descoperise trupul Niciodată nu era o idee bună ca Mellberg să petreacă prea mult timp cu cineva, fie că era vorba de un martor sau de altcineva — Bună ziua Mă numesc Patrik Hedström, spuse el, alăturându-li-se lui Mellberg şi persoanei cu care discuta acesta — Göte Persson, îi răspunse bărbatul, scuturându-i mâna şi, în acelaşi timp, încercând să ţină sub control un golden retriever neastâmpărat — Rocky vrea să se întoarcă acolo Mi-a fost tare greu să îl conving să vină înapoi pe uscat, zise Göte, smucind lesa câinelui, pentru a-i arăta cine era şeful — Câinele dumneavoastră l-a găsit? Göte dădu aprobator din cap — Da, s-a dus pe gheaţă şi a refuzat să se mai întoarcă Stătea pur şi simplu acolo, lătrând M-am temut să nu cadă prin gheaţă, aşa că am plecat după el Apoi am văzut Bărbatul se făcu palid când îşi aminti imaginea chipului inert, dedesubtul stratului de gheaţă Dar îşi reveni imediat şi culoarea îi apăru în obraji — Mai aveţi nevoie de mine pentru mult timp? Fiica mea e în drum spre maternitate E primul meu nepot Patrik zâmbi — Atunci vă înţeleg dorinţa de a dispărea cât mai repede Mai rămâneţi un pic şi apoi vă putem da drumul să plecaţi, pentru a nu rata nimic Göte păru mulţumit, aşa că Patrik îi mai puse câteva întrebări Însă curând înţelese că bărbatul nu avea cu ce să mai contribuie Pur şi simplu avusese ghinionul de a fi în locul nepotrivit la timpul nepotrivit – sau poate în locul potrivit la timpul potrivit, în funcţie de modul în care privea el situaţia După ce îşi notă datele sale de contact, Patrik îi permise viitorului bunic Göte să plece de la locul faptei Şchiopătând uşor, însă teribil de grăbit, bărbatul se îndreptă spre parcare Patrik se întoarse aproape de locul unde un specialist încerca să strecoare un cârlig printr-o copcă pentru a agăţa cadavrul Pentru mai multă siguranţă, el stătea întins pe burtă, cu o funie legată în jurul taliei Atât funia sa, cât şi cablul ataşat cârligului ajungeau până pe mal Torbjörn nu îşi asuma niciun fel de risc atunci când venea vorba de echipajul său — Aşa cum am spus, după ce îl apucăm zdravăn, facem o gaură mai mare în gheaţă şi îl scoatem Lui Patrik îi sări inima din loc atunci când auzi vocea lui Torbjörn, venind din stânga sa Fusese atât de concentrat, încât nici măcar nu îl auzise apropiindu-se — Şi atunci îl aduceţi la mal? — Nu, fiindcă e posibil să pierdem dovezi ce s-ar putea afla pe hainele lui În schimb, vom încerca să îl băgăm într-un sac pentru cadavre, acolo pe gheaţă, înainte de a-l muta pe mal — Să mai existe oare vreo probă după ce a stat în apă atât de multă vreme? întrebă Patrik, cu scepticism — Probabil că mai toate au fost distruse Însă nu ştii niciodată Ar putea avea ceva în buzunare sau în cutele de la haine E bine să nu riscăm deloc — Sunt sigur că ai dreptate în privinţa asta Patrik nu credea că existau şanse prea mari de a găsi ceva Mai văzuse cadavre scoase din apă, iar dacă stătuseră acolo îndeajuns de multă vreme, niciodată nu mai rămăsese pe ele vreo dovadă Îşi feri ochii de lumină Soarele urcase un pic mai mult pe cer, şi reflexia orbitoare de pe gheaţă îl făcea să lăcrimeze Privind cu ochii întredeschişi, îşi dădu seama că probabil cârligul fusese prins bine de cadavru, fiindcă în gheaţă se tăia în clipele acelea o gaură mai mare Încet, foarte încet, cadavrul fu scos din apă Se afla mult prea departe ca să poată vedea vreun detaliu, lucru pentru care Patrik era recunoscător Un alt membru al echipei de criminalişti se târî pe gheaţă, iar imediat ce trupul fu scos complet din apă, două perechi de mâini îl vârâră cu atenţie într-un sac special, de culoare neagră, pe care mai apoi îl legară cu meticulozitate La un semn făcut celor de pe mal, cablul se întinse Centimetru cu centimetru, sacul era tras către uscat Din instinct, Patrik se dădu cu câţiva paşi în spate când sacul ajunse aproape, dar apoi se învinovăţi că fusese atât de fricos Îi rugă pe criminalişti să deschidă sacul şi se forţă să privească în jos, spre bărbatul care stătuse sub gheaţă Bănuielile îi fură confirmate Era aproape sigur că îl găsiseră pe Magnus Kjellner Patrik simţi un imens gol lăuntric, în vreme ce-i privi pe specialişti sigilând bine sacul, ridicându-l şi cărându-l până pe gazonul de lângă plajă, care servea drept spaţiu de parcare Zece minute mai târziu, trupul se afla în drum spre laboratorul de medicină legală din Göteborg, pentru a i se face autopsia Pe de o parte, însemna că aveau să afle nişte răspunsuri şi puteau să urmărească nişte piste Avea să existe un verdict Pe de altă parte, de-ndată ce se confirma identitatea cadavrului, el trebuia să anunţe familia Iar acela era un lucru pe care nu îl aştepta cu nerăbdare 8 În cele din urmă, vacanţa luase sfârşit Tata împachetase toate lucrurile, stivuindu-le în automobil şi în rulotă Mama stătea întinsă în pat, ca de obicei Era şi mai slabă, şi mai palidă În clipele acelea, nu îşi dorea decât să meargă acasă Într-un final, tata îi spusese de ce femeia arăta atât de rău De fapt, ea nu era bolnavă Purta în pântece un bebeluş Un frăţior sau o surioară, cu care el avea să se poată juca Însă după aceea, băiatul îi auzise vorbind pe mama şi pe tata, moment în care înţelesese Aflase motivul pentru care nu mai era băieţelul frumos al mamei, de ce ea nu îi mai mângâia părul, de ce îl privea în felul acela Aflase cine anume i-o răpise de lângă el Cu o zi în urmă, se întorsese la rulotă, mişcându-se precum neînfricaţii pieile-roşii Se strecurase fără a scoate un sunet, mergând în vârfurile picioarelor, încălţat în mocasini şi cu o pană prinsă în păr El era Nor Furios, iar mama şi tata erau feţele-palide Îi văzuse umblând prin rulotă, dindărătul perdelelor Mama nu era în pat Stătea în picioare şi vorbea, făcându-l pe Nor Furios să se bucure, în speranţa că ea se simţea mai bine, că bebeluşul nu-i mai provoca stări de rău Iar femeia păruse bine dispusă – ostenită, dar bine dispusă Nor Furios se furişase mai aproape, vrând să audă glasul vioi al feţei-palide Pas cu pas, el se apropiase din ce în ce mai mult, până când ajunsese chiar sub fereastra deschisă Cu spinarea lipită de rulotă, închisese ochii şi ascultase Însă îi deschisese de îndată ce părinţii începuseră să vorbească despre el În clipele acelea, întreaga întunecime se revărsase deasupra lui, cu toată puterea Se afla din nou alături de ea, cumplitul miros îi învăluia nările, iar ecoul tăcerii îi acapara mintea Vocea mamei străpunsese liniştea, străpunsese întunericul Pe cât de mic era, băiatul înţelesese întocmai vorbele femeii Aceasta regreta faptul că devenise mama lui, având în vedere că urmau să aibă propriul lor copil Dacă ar fi ştiut din timp, nu l-ar fi adus niciodată acasă Iar tata, cu vocea sa mohorâtă şi istovită, spusese: — Dar băiatul e aici, acum – drept urmare, va trebui să luăm lucrurile aşa cum sunt Nor Furios nu se mişcase din loc, iar în clipele acelea, luase naştere ura sa Nu şi-ar fi putut descrie sentimentele, însă ceea ce simţise era un amestec între ceva minunat şi ceva îngrozitor de dureros Aşadar, în vreme ce tata încărcase maşina cu plita de gătit, cu hainele lor şi cu toate conservele şi celelalte mărunţişuri, băiatul se încărcase cu ură Aceasta umpluse întreaga banchetă din spate, pe care era aşezat Însă nu pe mama o detesta Cum să fi făcut aşa ceva? Pe ea o iubea De urât, îl ura pe cel ce i-o răpise de lângă el ••• Erica mersese cu maşina până la biblioteca din Fjällbacka Ştia că prietenul său, Christian, nu era la muncă Se descurcase bine la emisiunea matinală, cel puţin până aproape de sfârşit Odată ce prezentatorii începuseră să-l întrebe despre ameninţări, emoţiile lui deveniseră evidente De fapt, fusese atât de dureros să îl privească înroşindu-se la faţă şi asudând, încât Erica stinsese televizorul chiar înainte de terminarea emisiunii Iar acum, chipurile, se uita la cărţile din bibliotecă, încercând de fapt să găsească o cale de a discuta cu May, colega lui Christian Fiindcă pe măsură ce se gândea la scrisori, era tot mai convinsă că pe Christian nu-l ameninţa un necunoscut Nu, părea mult prea personal; făptaşul trebuia să se numere printre persoanele care făceau parte din viaţa lui Christian, sau care făcuseră parte, în trecut Problema o reprezenta faptul că bărbatul fusese întotdeauna reticent în a povesti despre el însuşi În dimineaţa aceea, Erica se hotărâse să-şi noteze orice lucru pe care îl auzise până atunci în legătură cu Christian şi cu trecutul său Se trezise stând cu pixul în mână, în faţa unei pagini goale Realizase că de fapt nu ştia mai nimic despre el Cu toate că ea şi Christian petrecuseră mult timp împreună, editând manuscrisul şi, cu toate că, în opinia ei, deveniseră buni prieteni, bărbatul nu îi spusese nimic în legătură cu viaţa lui personală Nu menţionase locul său de baştină, numele părinţilor sau cu ce se ocupaseră aceştia Nu îi spusese la ce şcoală învăţase ori dacă fusese interesat de vreun sport anume, în anii tinereţii Nu vorbise niciodată despre vechii lui prieteni şi nici nu pomenise dacă mai păstra sau nu legătura cu vreunii dintre ei Erica nu ştia nimic despre Christian Asta o punea pe gânduri Oamenii dezvăluiau mereu în conversaţie tot felul de mărunţişuri despre ei înşişi, mici informaţii despre cum fuseseră în trecut şi despre lucrurile ce îi influenţaseră, de-a lungul vieţii Christian era atât de atent cu privire la ceea ce spunea, încât o făcuse pe Erica să fie sigură de faptul că bărbatul îi ascundea ceva Întrebarea era dacă el izbutise să fie la fel de prudent atunci când venea vorba şi de restul oamenilor din jur Poate că vreun coleg cu care lucrase zi de zi aflase ceva Erica îi aruncă o privire piezişă lui May, care tasta la computer Din fericire, în acel moment, ele două erau singurele persoane din bibliotecă, aşa că ar fi putut discuta fără întreruperi Într-un final, se hotărî asupra unei posibile tactici Nu putea pur şi simplu să îşi facă apariţia şi să o întrebe pe May în legătură cu Christian; era nevoie de o abordare mai ocolită Se apăsă cu mâna peste şale, oftă greoi şi se afundă într-unul din scaunele aflate în faţa măsuţei la care stătea May — Cred că nu ţi-e uşor Am înţeles că ai gemeni, zise May, aruncându-i Ericăi o privire încărcată de compasiune maternă — Aşa e Am doi aici, înăuntru Erica îşi mângâie pântecele, încercând să pară ca şi cum ar fi avut cu adevărat nevoie de odihnă Nu era nevoie să joace prea mult teatru Ori de câte ori lua loc undeva, întreaga spinare i se relaxa, plină de recunoştinţă — Stai aici şi odihneşte-te puţin — Mulţumesc, aşa voi face, spuse Erica, zâmbind L-ai văzut pe Christian la televizor în dimineaţa asta? adăugă ea, după o clipă — Nu, l-am ratat, din nefericire Eram aici, la muncă, însă mi-am programat DVD playerul să înregistreze emisiunea Cel puţin, cred că am făcut-o Niciodată nu mă voi obişnui cu maşinăriile astea moderne S-a descurcat bine? — Fără îndoială E minunat că romanul său primeşte atât de multă atenţie — Da, sunt foarte mândră de el, zise May, luminându-se la chip N-am avut idee că era scriitor, până când am auzit că urma să îi fie publicată cartea Şi ce carte! Recenziile au fost formidabile — E uimitor, nu-i aşa? zise Erica, apoi rămase tăcută preţ de o secundă Toţi cei care îl cunosc pe Christian trebuie să fie tare bucuroşi pentru el Sper ca şi foştii lui colegi să se bucure Mai ştii unde a lucrat, înainte de a veni în Fjällbacka? Erica pretinse că ştia, dar nu îşi putea aminti — Hmm Spre deosebire de Erica, May chiar dădu impresia că îşi scotocea prin memorie — Ştii ceva? Acum că mă gândesc mai bine, niciodată n-am ştiut unde a lucrat în trecut Ce ciudat Ce-i drept, el deja lucra aici, la bibliotecă, în momentul în care m-am angajat eu, aşa că n-am discutat despre fostele sale ocupaţii — Aşadar, nu-i cunoşti locul de baştină sau unde a locuit înainte de a se muta în Fjällbacka? Erica îşi dădu seama că păruse prea curioasă, aşa că se chinui să îşi păstreze un ton mai neutru — Pur şi simplu mi-a trecut azi prin minte, în vreme ce urmăream interviul Întotdeauna am avut senzaţia că vorbeşte cu accent de Småland, însă dintr-odată mi s-a părut că aud crâmpeie ale unui dialect diferit, pe care nu l-am putut desluşi Nu era o minciună foarte bună, însă trebuia să se mulţumească şi cu ea May păru să-i accepte explicaţia — Ei bine, din Småland nu e, asta pot spune cu siguranţă Însă mai mult de-atât nu ştiu Bineînţeles că stăm de vorbă aici, la muncă, iar Christian e atât de plăcut şi de prietenos Păru a se gândi cum anume să-şi transpună gândurile în vorbe — Dar îmi dă mereu senzaţia că ridică o barieră între el şi restul oamenilor De parcă ar spune: „E în regulă să te apropii, însă nu şi mai aproape de atât” Poate că sunt eu absurdă, însă niciodată nu i-am pus întrebări personale, fiindcă întotdeauna mi-a transmis cumva că genul acela de discuţii nu aveau să fie binevenite — Ştiu ce zici, replică Erica Aşadar, nu a pomenit vreodată ceva, în treacăt? May făcu o pauză, pentru a se gândi — Nu, nu-mi amintesc să fi Stai o clipă — Da? zise Erica, blestemându-şi în sinea ei propria nerăbdare — Era doar un mărunţiş Dar am senzaţia că La un moment dat, vorbeam despre Trollhättan, fiindcă mersesem în vizită la sora mea, care locuieşte acolo Iar el a părut să cunoască orăşelul Apoi a reacţionat ca şi cum ar fi fost luat pe nepregătite, şi a început să vorbească despre altceva Ţin minte clar că am remarcat asta Faptul că a schimbat subiectul atât de brusc — Ţi s-a părut că o fi locuit acolo cândva? — Cred că da Însă, după cum am mai zis, nu pot fi sigură Nu era cine ştie ce pistă Dar îi oferea măcar un punct de plecare Trollhättan • — Intră, Christian! Gaby îl întâmpină la uşă, iar Christian pătrunse precaut în peisajul alb ce reprezenta sediul editurii Cu toate că Gaby, directoarea companiei, prefera culorile ţipătoare şi avea un stil personal extravagant, biroul era auster mobilat, zugrăvit în nuanţe pale Însă poate că totul era intenţionat, fiindcă asigura fundalul perfect pentru a o face pe ea să strălucească — Doreşti cafea? întrebă Gaby, făcând apoi semn spre un cuier şi o etajeră pentru pălării Christian îşi agăţă jacheta — Da, mulţumesc Mi-ar face plăcere O urmă pe Gaby, care merse înainte, cu tocurile răsunând de-a lungul coridorului Bucătăria era decorată în culori la fel de pale precum restul editurii, însă ceştile scoase de Gaby din bufet erau de un roz fosforescent şi nu păreau să mai fie şi altele — Latte? Cappuccino? Espresso? întrebă femeia, arătând spre o cafetieră imensă ce domina masa Christian se gândi o clipă — Aş vrea, te rog, un latte — Imediat Femeia se întinse după ceaşca lui şi începu să apese pe butoane Când cafetiera încetă cu păcănelile şi pufăiturile, Gaby îi făcu semn lui Christian să o urmeze — Hai să mergem în biroul meu Pe-aici aleargă prea mulţi oameni, zise ea, făcând semn cu capul spre o tânără având în jur de treizeci de ani, care intrase în bucătărie Judecând după expresia alarmată de pe chipul femeii, Christian se gândi că probabil Gaby îşi ţinea din scurt angajaţii — Ia loc Biroul lui Gaby se afla imediat lângă uşa de la bucătărie Era ordonat şi plăcut, dar impersonal Fără poze cu membrii familiei, fără flecuşteţe Nimic care să fi putut dezvălui adevărata personalitate a lui Gaby, iar Christian suspectă faptul că exact aceasta şi dorea femeia — Ai fost minunat în dimineaţa asta! exclamă ea, aşezându-se radioasă la birou El scutură din cap, pe deplin conştient că femeia îi remarcase neliniştea Se întrebă dacă o chinuia vreo mustrare de conştiinţă în legătură cu modul în care îl aruncase jurnaliştilor, lipsit de apărare în faţa potopului ce avea să urmeze — Dai foarte bine la televizor! Când îi zâmbi, dinţii ei de un alb strălucitor îl orbiră Erau prea albi, nenatural de albi Christian apucă strâns în palmele asudate ceaşca de un roz fosforescent — Vom încerca să-ţi mai facem rost de câteva apariţii TV, susură Gaby Carin, la nouă şi jumătate seara, Malou, pe Kanal 4, poate şi vreo emisiune-concurs Mă gândeam să — Nu mai merg la emisiuni TV Gaby îl privi ţintă — Poftim? Cred că n-am auzit bine Ai zis cumva că nu mai mergi la emisiuni TV? — Aşa e Ai văzut ce s-a întâmplat în dimineaţa asta N-am de gând să mă mai supun vreodată la aşa ceva — Dar televiziunea vinde cărţi, spuse Gaby, umflându-şi nările Să vezi numai interviul ăsta scurt de azi ce creşteri în vânzări va determina, zise ea, bătând nerăbdătoare în birou cu unghiile sale lungi — Sunt sigur că ai dreptate, însă nu contează Nu mai fac niciodată aşa ceva Iar Christian chiar vorbise la modul cel mai serios Nu dorea să mai apară vreodată în lumina reflectoarelor Nu putea Până şi acel interviu fusese prea mult; îndeajuns cât să provoace o reacţie Poate că totuşi ar fi reuşit să ţină soarta în frâu dacă oprea totul Însă trebuia să o facă acum — Să ştii că nu eşti deloc cooperant Nu-ţi pot vinde cartea şi nu îi pot face pe cititori s-o observe dacă tu nu vrei să mă ajuţi Iar asta înseamnă să participi la eforturile de promovare Vorbele lui Gaby fură glaciale Christian simţi un zumzăit în cap Fixă cu privirea unghiile roz ale lui Gaby, ce contrastau cu biroul deschis la culoare, şi încercă să oprească vâjâitul care devenea din ce în ce mai puternic, începu să-şi scarpine palma stângă Simţi o ciupitură pe sub piele Precum o eczemă care se întindea pe măsură ce o atingea — Nu mai fac niciodată aşa ceva, repetă el Nu îndrăzni să dea ochii cu ea Uşoara nelinişte pe care o simţise înainte de a veni la întâlnire se transformase în panică Gaby nu îl putea forţa Sau oare ? Ce anume prevedea contractul pe care îl semnase? Nu prea îl citise cu atenţie, deoarece fusese din cale-afară de entuziasmat la ideea că romanul său fusese acceptat pentru publicare Vocea lui Gaby răzbi prin vâjâitul puternic care îl chinuia pe Christian — Ne aşteptăm să îţi faci apariţia, Christian Eu mă aştept să îţi faci apariţia Nervozitatea femeii îi stimulă şi mai mult senzaţia lăuntrică de ciupituri şi furnicături Îşi scărpină şi mai tare palma, până când simţi o durere ascuţită Atunci când plecă privirea, văzu urme însângerate, pe care şi le făcuse cu unghiile Se uită din nou în sus — Acum trebuie să merg acasă Gaby îl studie, încruntată, apoi întrebă: — Chiar, cum îţi mai merge? Brazda de pe frunte i se adânci când îi văzu palma însângerată — Christian Păru să nu mai ştie ce să-i spună, iar bărbatul cedă nervos Gândurile îi vâjâiau din ce în ce mai tare prin minte, spunându-i lucruri pe care nu voia să le audă Toate întrebările, toate conexiunile, toate se adunaseră laolaltă, până când mâncărimea de sub piele fu singura pe care o mai remarcă Sări în picioare, apoi ieşi în fugă din cameră • Patrik privi ţintă către telefon Avea să dureze ceva vreme până să primească un raport complet cu privire la cadavrul găsit sub gheaţă, însă el conta pe primirea cât mai rapidă a confirmării identităţii lui Magnus Kjellner Fără îndoială că zvonurile începuseră deja să circule prin Fjällbacka, şi nu dorea ca soţia lui Magnus să afle de la altcineva, şi nu de la poliţie Însă până în clipele acelea, telefonul rămăsese tăcut — Nimic? zise Annika, băgând capul pe uşă, pentru a-i arunca o privire întrebătoare Patrik scutură din cap — Nu Dar mă aştept să primesc în orice clipă veşti de la Pedersen — Să sperăm că aşa va fi, spuse Annika De îndată ce se întoarse pentru a merge la recepţie, telefonul zbârnâi Patrik înhăţă receptorul — Hedström Patrik ascultă, făcându-i semn Annikăi să aştepte Pe fir se afla Tord Pedersen, şeful laboratorului criminalistic — Da În regulă Înţeleg Mulţumesc Puse jos receptorul şi răsuflă zgomotos — Pedersen a confirmat identitatea lui Magnus Kjellner Nu poate estima o dată a morţii până când nu va face autopsia, însă ne poate spune cu siguranţă că Magnus Kjellner a fost victima unui atac violent Trupul său prezintă urme de înjunghiere — Biata Cia Patrik încuviinţă Îşi simţi inima grea atunci când se gândi la sarcina care îl aştepta Însă chiar şi aşa, voia să o anunţe personal I-o datora – venise de atâtea ori la secţia de poliţie, de fiecare dată mai tristă, mai trasă la faţă, însă cu speranţă în suflet În clipele acelea, speranţa nu mai exista, iar singurul lucru pe care i-l putea oferi Patrik era certitudinea că soţul ei murise — Ar trebui să merg imediat şi să stau de vorbă cu Cia, zise el, ridicându-se Înainte ca altcineva să-i spună — Te duci singur? — Nu, o iau pe Paula cu mine Merse până lângă biroul colegei sale şi bătu la uşa care stătea deschisă — El e? Ca de obicei, Paula trecuse direct la subiect — Da Va trebui să stau de vorbă cu soţia lui Ai putea veni şi tu? — Sigur, zise ea, îmbrăcându-şi haina şi urmându-l pe bărbat, care deja se îndrepta către uşa principală La recepţie, fură opriţi de Mellberg — Aţi aflat ceva? întrebă el, curios — Da Pedersen a confirmat că victima e Magnus Kjellner Patrik se întoarse şi se îndreptă spre maşina de poliţie, însă Mellberg nu era pregătit să îi dea drumul — Deci s-a înecat, nu? Ştiam eu că s-a sinucis Pesemne vreun necaz cu o femeie sau poate că pierduse o grămadă de bani jucând poker pe internet Eram sigur — Nu pare a fi sinucidere Patrik îşi cântări atent vorbele Din experienţa sa amară, ştia că Mellberg folosea după placul inimii toate informaţiile căpătate, fapt care putea foarte uşor să conducă la rezultate dezastruoase — La naiba! Vrei să spui că a fost ucis? — Momentan nu ştim prea multe, zise Patrik, a cărui voce căpătă o nuanţă dojenitoare Singurul lucru pe care mi l-a putut spune Pedersen a fost că trupul lui Magnus Kjellner prezintă numeroase răni — La naiba! exclamă iar Mellberg Asta înseamnă că ancheta va stârni mult interes Trebuie să grăbim pasul Să punem sub microscop tot ce s-a făcut până acum – şi tot ce nu s-a făcut, de altfel N-am fost foarte implicat până acum, însă va trebui să folosim toate resursele din secţie pentru ancheta asta Patrik şi Paula făcură schimb de priviri Ca de obicei, Mellberg nici măcar nu realiza lipsa de încredere pe care o aveau ei faţă de abilităţile sale de lider Bărbatul continuă cu entuziasm: — Trebuie să organizăm o şedinţă şi să parcurgem întreg materialul de care dispunem Mă aştept ca toată lumea să fie prezentă şi cu chef de muncă, la ora trei după-masa Deja am irosit mult prea mult timp Dumnezeule mare, chiar trebuie să dureze trei luni până să găsim un om? Sunt de-a dreptul ruşinat Îi aruncă o privire aspră lui Patrik, care se strădui din răsputeri să îşi controleze impulsul copilăresc de a-i trage şefului său un şut sănătos — Ora trei, zise Patrik Am înţeles Însă, dacă nu te superi, noi trebuie să plecăm Paula şi cu mine suntem în drum spre nevasta lui Kjellner — Mergeţi, mergeţi, spuse Mellberg, nerăbdător, făcându-le semn să plece Părea deja să fi căzut adânc pe gânduri, hotărând cum să împartă sarcinile în ceea ce se dovedise a fi ancheta unei crime • Toată viaţa lui, Erik deţinuse controlul El luase deciziile El fusese vânătorul Însă în prezent, el era cel hăituit – şi de către o persoană pe care nu o putea vedea Iar asta îl înspăimânta mai tare decât orice altceva Totul ar fi fost mai uşor dacă ar fi ştiut cine se afla pe urmele lui Însă el pur şi simplu nu avea idee Cântărise îndelung situaţia, ba chiar făcuse un inventar al vieţii sale Realizase o listă mentală a tuturor femeilor cu care fusese, a partenerilor de afaceri, a prietenilor şi a inamicilor Nu putea nega faptul că lăsase în urma lui o dâră de amărăciune şi de furie Însă de ură? Nu era foarte sigur în acea privinţă Scrisorile pe care le primise mocneau pur şi simplu de ură şi de intenţia de a-i face rău Nu exista niciun dubiu Pentru prima dată în viaţa sa, Erik se simţi singur pe lume Pentru prima dată, înţelese cât de subţire era învelişul său protector şi cât de puţin însemnau, până la urmă, succesul şi laudele Îi trecuse chiar prin gând să i se destăinuie soţiei lui Sau lui Kenneth Însă nu păru să fi găsit vreo clipă în care ea să nu-l fi privit cu dispreţ Iar Kenneth era mereu atât de supus Niciunul dintre ei nu părea a fi persoana potrivită, căreia să-i vorbească, să îşi divulge neliniştea simţită încă de la primirea celei dintâi scrisori Nu avea pe nimeni la care să poată apela Înţelese că numai el fusese de vină pentru acea izolare, însă era îndeajuns de conştient că nu s-ar fi purtat altfel, chiar dacă ar fi avut ocazia Gustul succesului era mult prea dulce Sentimentul de a fi superior şi idolatrizat era mult prea îmbătător Nu avea regrete, însă îşi dorea totuşi să fi putut sta de vorbă cu cineva Din lipsă de altceva, hotărî să caute cel de-al doilea lucru în topul plăcerilor sale Sexul Nimic altceva nu îl făcea să se simtă mai invincibil, permiţându-i, în acelaşi timp, să abandoneze controlul, într-un mod altminteri necunoscut lui Nu avea nimic de-a face cu partenera pe care o avea Acestea se schimbaseră într-atât de des în ultimii ani, încât el nu mai putea atribui nume tuturor chipurilor Îşi amintea că una dintre femei avea sânii perfecţi, dar indiferent cât şi-ar fi chinuit memoria, tot nu i-ar fi putut evoca figura O altă femeie avusese o savoare incredibilă, făcându-l să vrea să o guste şi să îi inhaleze aroma Însă numele ei? Erik nu avea nicio idee În prezent, amanta lui era Cecilia, despre care el nu considera că avea să îşi amintească vreun lucru în mod special Era doar utilă Din toate punctele de vedere Complet acceptabilă în pat, însă nimic senzaţional Un corp cu forme îndeajuns de apetisante pentru a-l aţâţa, fără însă a fi acel trup pe care şi-l imagina atunci când se afla în pat, cu ochii închişi, profitând de ocazia că era singur acasă Cecilia îi era la îndemână, disponibilă şi dornică Acelea reprezentau motivele pentru care îl atrăgea, şi Erik era conştient că avea să se plictisească de ea cât de curând Însă pentru moment, era cu siguranţă îndeajuns de bună Nerăbdător, el sună la uşă, sperând că nu va trebui să converseze prea mult înainte de-a o putea poseda, eliberându-şi astfel toată încordarea În momentul în care femeia deschise uşa, el realiză că speranţele urmau să-i fie spulberate Îi trimisese un SMS, întrebând-o dacă putea să treacă pe la ea, şi primise drept răspuns un simplu „da” Îşi dădu seama că ar fi trebuit să o sune, pentru a vedea în ce ape se scălda Fiindcă în acele clipe femeia avea un aer hotărât Nu furios, nu iritat Doar hotărât şi calm – ceea ce era cu mult mai îngrijorător decât dacă ar fi fost nervoasă — Intră, Erik, zise ea, dându-se la o parte pentru a-i face loc „Erik” Nu era niciodată un semn bun când cineva îi rostea numele în felul acela Însemna că dorea să scoată în evidenţă ceea ce urma să spună Însemna că era nevoie de întreaga lui atenţie Îi trecu prin gând să se întoarcă, spunând că trebuia brusc să plece – orice motiv pentru a evita intrarea în acel aranjament de neclintit al femeii Însă uşa rămase larg deschisă, iar Cecilia se afla deja în drum spre bucătărie Erik nu avea de ales Fără prea multă tragere de inimă, el închise uşa în urma sa, îşi atârnă haina, apoi o urmă pe Cecilia — E bine că ai venit Chiar mă gândeam să te sun, zise ea Bărbatul stătu rezemat de bufet, cu mâinile încrucişate Aştepta Era pe cale să înceapă Ca de obicei Dansul Atunci când femeia dorea să conducă, să preia hăţurile şi să facă paşi înainte; atunci când femeia îşi expunea condiţiile şi cerea promisiuni pe care el nu avea să le respecte niciodată Uneori, astfel de clipe îi dădeau un sentiment de satisfacţie Îi făcea plăcere să strivească încet şi meticulos toate speranţele penibile ale femeii Însă nu şi acum În momentele acelea, el nu dorea decât să-i simtă pielea dezgolită şi să-i inhaleze miresmele dulci; avea nevoie să se întindă peste ea şi să trăiască o eliberare care să-l secătuiască de puteri Trebuia să ţină la distanţă acea persoană care îl hăituia De ce alesese acea stupidă femeie tocmai ziua respectivă pentru a-i da lui Erik ocazia de a-i nărui speranţele? Bărbatul stătu neclintit, aruncându-i o căutătură glacială femeii, care îi întoarse privirea, cu un calm incredibil Acela era un lucru nemaiîntâlnit Erik era obişnuit să vadă ochi nervoşi şi obraji îmbujoraţi, anunţând ce avea să urmeze, şi combinate apoi cu exaltarea dată de faptul că femeia găsise resurse pentru a-l înfrunta Însă acum Cecilia îl fixa cu privirea Se pregăti să-i vorbească, dar telefonul mobil din buzunarul lui Erik începu să vibreze Bărbatul apăsă pe mesaj şi îl citi Era o singură propoziţie O propoziţie care aproape îi făcu genunchii să tremure În acelaşi timp, de departe, el auzi vocea femeii Aceasta îi vorbea, îi spunea ceva Cuvintele ei nu aveau niciun înţeles Erik se forţă să asculte, îşi forţă creierul să acorde semnificaţie silabelor articulate de Cecilia — Sunt însărcinată, Erik • Nu spuseră o vorbă tot drumul spre Fjällbacka Înainte de-a pleca, Paula îl întrebase pe Patrik dacă voia să-i dea ea vestea femeii, însă el doar scutură din cap O luaseră cu ei şi pe Lena Appelgren, femeia-pastor a bisericii, care stătea aşezată pe bancheta din spate Şi ea rămăsese tăcută după ce aflase ceea ce trebuia să ştie legat de acele împrejurări Când viră pe aleea din faţa casei Kjellner, Patrik regretă faptul că luaseră o maşină de poliţie, în loc de Volvoul personal Cia nu putea să interpreteze decât într-un singur fel prezenţa unui vehicul al poliţiei în faţa casei sale Patrik sună la uşă, iar în mai puţin de cinci secunde, aceasta fu deschisă de Cia Expresia femeii trăda faptul că văzuse maşina şi că deja trăsese concluziile — L-aţi găsit, nu-i aşa? zise ea, înfăşurându-se strâns în puloverul cu nasturi, în vreme ce vântul rece al iernii suflă prin uşa deschisă — Da, zise Patrik L-am găsit Preţ de o clipă, Cia îşi păstră calmul, dar apoi picioarele i se înmuiară şi se prăbuşi la podea Patrik şi Paula o ajutară să se ridice Sprijinindu-se de ei, femeia se îndreptă către bucătărie, unde luă loc pe un scaun — Ai vrea să sunăm pe cineva? Patrik se aşeză lângă Cia şi o prinse de mână Femeia păru să reflecteze asupra întrebării Privirea îi era sticloasă, iar Patrik bănui că îi venea foarte greu să-şi adune gândurile — Vrei să-i aducem pe părinţii lui Magnus? spuse el cu blândeţe, iar femeia dădu din cap — Au aflat deja? întrebă ea, cu vocea tremurândă — Nu, zise Patrik Însă doi poliţişti au plecat spre ei, aşa că le pot telefona, să-i întreb dacă vor să vină aici Dar nu mai fu nevoie Chiar atunci, o altă maşină de poliţie opri lângă cea a lui Patrik, care înţelese că Gösta şi Martin îi anunţaseră deja pe părinţii lui Magnus Aceştia coborâră din maşină Intrară în casă fără să mai sune la uşă Paula ieşi în hol pentru a discuta în şoaptă cu colegii săi Pe geamul de la bucătărie, Patrik îi zări pe Gösta şi pe Martin ieşind înapoi în frig şi plecând cu maşina Paula se întoarse în bucătărie, însoţită de Margareta şi Torsten Kjellner — M-am gândit că patru poliţişti ar fi fost prea mulţi, aşa că i-am trimis înapoi la secţie, îl anunţă Paula pe Patrik Sper că e în regulă Bărbatul încuviinţă Margareta merse drept la Cia şi o luă în braţe De îndată ce soacra ei făcu asta, Cia începu să plângă şi durerea se dezlănţui în hohote amare, violente Torsten era palid şi tulburat Lena se duse către el şi se recomandă — Luaţi loc şi între timp voi face eu nişte cafea pentru toată lumea, spuse ea Se cunoşteau doar după nume, şi Lena înţelese că sarcina pe care o avea în momentul acela presupunea să stea mai retrasă, intervenind doar dacă era nevoie Fiecare om reacţiona în mod diferit la aflarea veştii unei morţi, iar uneori tot ce trebuia să facă Lena era să le ofere o băutură fierbinte şi liniştitoare Începu să caute prin dulăpioare şi găsi repede lucrurile necesare pentru a face cafeaua — Gata, gata, acum, Cia, zise Margareta, mângâindu-şi pe spate nora Peste creştetul Ciei, femeia întâlni privirea lui Patrik, căruia îi era foarte greu să fie martorul durerii adânci pe care o vedea în ochii unei mame ce tocmai aflase de moartea fiului ei Cu toate acestea, Margareta era îndeajuns de puternică pentru a-i oferi sprijin soţiei fiului său Unele femei dovedeau o asemenea tărie sufletească, încât nimic nu le putea zdrobi Poate că le mai gârbovea uneori Însă de zdrobit, nu le putea zdrobi — Îmi pare rău Patrik se întoarse spre tatăl lui Magnus, care se uita în gol, aşezat la masa din bucătărie Torsten nu îi răspunse — Uitaţi nişte cafea pentru dumneavoastră Lena aşeză ceaşca în faţa lui Torsten, după care îl atinse cu mâna pe umăr La început, bărbatul nu reacţionă, dar apoi zise, cu o voce slabă: — Zahăr? — Îl aduc imediat Lena căută din nou prin bufet, până când găsi o cutie cu zahăr — Nu înţeleg , zise Torsten, închizându-şi ochii, apoi deschizându-i iar Nu înţeleg Cine ar vrea să îi facă rău lui Magnus? Cine ar vrea să-l rănească pe băiatul nostru? Îşi privi soţia, dar aceasta nu îl auzi Încă stătea cu braţele în jurul Ciei, în vreme ce pe puloverul său gri, o pată umedă se tot mărea — Nu ştim, Torsten, zise Patrik, dând din cap, în semn de mulţumire faţă de Lena, care îi oferi o ceaşcă de cafea, înainte de a li se alătura la masă — Atunci ce anume ştim? Din cauza furiei şi a durerii, vorbele părură să îi rămână blocate în gât lui Torsten Margareta îi aruncă o privire de avertizare De parcă i-ar fi spus: Nu acum Nu e nici locul, nici momentul potrivit Bărbatul se supuse privirii neînduplecate a soţiei şi se întinse după zahăr, turnându-şi puţin în cafea şi amestecându-l cu o linguriţă Tăcerea învălui camera Suspinele Ciei se potoliseră, dar Margareta încă o ţinea aproape, lăsându-şi la o parte propria mâhnire, pentru moment Cia îşi ridică privirea Obrajii îi erau pătaţi de lacrimi, iar vorbele i se auziră cu greu: — Copiii Încă n-au aflat Sunt la şcoală Trebuie să vină acasă Patrik scutură din cap Se ridică, apoi el şi Paula se îndreptară către maşină 9 Îşi ţinu mâinile peste urechi Nu putea înţelege cum ceva atât de mic era în stare să facă o asemenea gălăgie şi nici cum ceva atât de urât putea să atragă aşa de multă atenţie Totul se schimbase după acele săptămâni de vacanţă petrecute în camping Mama se îngrăşase din ce în ce mai mult, până când într-un final dispăruse timp de o săptămână şi se întorsese acasă cu surioara mai mică El fusese uşor nelămurit în legătură cu toate astea, dar nimeni nu se obosise să-i răspundă la întrebări De fapt, nimeni nu-i mai dădea niciun pic de atenţie Tata era la fel ca dintotdeauna Iar mama nu vedea decât ghemotocul plin de cute Umbla mereu de colo-colo, ducând-o în braţe pe surioară, care nu se oprea nicicând din plâns Mereu o ţinea lângă ea, o hrănea, o schimba, o dezmierda şi îi vorbea drăgăstos El pur şi simplu îi stătea în cale Singurele ocazii când primea atenţie din partea mamei erau cele în care îl mustra Lui nu-i plăcea, însă orice era mai bine decât atunci când privea fix prin el, de parcă ar fi fost invizibil Cel mai mult o deranja când băiatul mânca prea mult Era foarte severă atunci când venea vorba de mâncare „Trebuie să ai grijă la greutate”, spunea mereu atunci când tata îi mai cerea o porţie de sos Băiatul începuse să mănânce de fiecare dată porţii suplimentare Nu una singură, ci două sau trei La început, mama încercase să-l oprească Însă el pur şi simplu se uita fix la ea, turnându-şi ostentativ mai mult sos ori încărcându-şi farfuria cu mai mulţi cartofi piure În cele din urmă, femeia se dăduse bătută, mulţumindu-se doar să-i arunce priviri furioase Iar porţiile se tot măriseră Într-un fel, băiatul savura acel dezgust pe care îl vedea în ochii ei ori de câte ori îl privea îndesându-şi mâncare în gură Măcar în felul acela se mai uita spre el Însă nimeni nu îl mai numea „băieţel frumos” Încetase să mai fie drăgălaş Se sluţise Atât lăuntric, cât şi în exterior Însă măcar aşa femeia nu-l mai ignora Deseori, după ce aşeza bebeluşul în pătuţ, mama se întindea pentru a trage un pui de somn În momentele acelea, el se ducea să-şi privească surioara Altminteri nu îi era permis să o atingă, nu şi când mama era cu ochii pe el „Ia mâinile, pot fi murdare” Însă atunci când mama dormea, el putea privi bebeluşul Îl putea atinge Înclină capul într-o parte şi o studie Avea chip de bătrână Uşor crăpat şi roşu În somn, fetiţa îşi încleştă mâinile în doi pumnişori, răsucindu-se apoi de câteva ori Se dezvelise Băiatul nu o acoperi la loc cu pătura De ce să fi făcut aşa ceva? Ea îi furase totul Allis Până şi numele ei îl umplea cu dezgust O ura pe Allis ••• — Vreau să le dai fiicelor lui Laila bijuteriile mele — Lisbet, draga mea, treaba asta nu mai poate aştepta? O prinse de mâna care stătea aşezată deasupra cuverturii O strânse uşurel, simţind cât de fragile îi erau oasele Precum ale unei păsări — Nu, Kenneth, nu mai poate aştepta Nu mă pot odihni până când nu ştiu că am pus ordine în toate Nu-mi voi afla niciodată liniştea dacă ştiu că las o asemenea dezordine în urma mea, spuse femeia, zâmbind — Dar Kenneth îşi drese glasul şi mai făcu o încercare — Este atât de Vocea i se frânse din nou, iar ochii i se umplură de lacrimi Bărbatul le şterse iute Trebuia să rămână stăpân pe situaţie, trebuia să fie puternic Însă lacrimile îi căzură pe cuvertura înflorită, cea pe care o avuseseră încă de la bun început Culorile i se şterseseră cu timpul, fiindcă fusese spălată de nenumărate ori Kenneth o întindea mereu pe patul femeii, ştiind cât de mult îi plăcea — Nu trebuie să te prefaci în faţa mea, zise Lisbet, mângâindu-l — Iar îmi dezmierzi chelia? spuse el, încercând să zâmbească Femeia îi făcu semn cu ochiul — Întotdeauna am considerat că podoaba capilară e un lucru supraestimat Doar ştii asta Un cap frumos şi lucios e mult mai atrăgător Bărbatul izbucni în râs Lisbet reuşise întotdeauna să-l facă să râdă Cine avea să mai facă asta? Cine avea să îl mai mângâie, spunându-i cât de norocoasă se considera fiindcă Dumnezeu îi lăsase lui Kenneth o fâşie pleşuvă în vârful capului, pe care ea să o poată dezmierda? Soţul ei nu era cel mai atrăgător bărbat din lume Dar Lisbet aşa îl considera Iar Kenneth se minuna în continuare de faptul că avea o soţie atât de frumoasă Chiar şi în clipele acelea, când cancerul îi răpise tot ce s-ar fi putut răpi, măcinându-i fiecare părticică a trupului Fusese atât de supărată fiindcă îşi pierduse părul, iar Kenneth încercase să facă aceeaşi glumă cu privire la ea Spunându-i că Dumnezeu îi dăduse şi ei o fâşie pleşuvă, pe care să o poată dezmierda el Însă nu reuşise să-i smulgă vreun zâmbet Se mândrise întotdeauna cu părul ei Blond şi cârlionţat Ochii i se umpleau de lacrimi ori de câte ori stătea în faţa oglinzii, trecând cu mâna prin şuviţele rare ce-i mai rămăseseră în urma tratamentului Kenneth încă o considera frumoasă, dar în acelaşi timp înţelegea cât de nefericită era din cauza părului Drept urmare, cu prima ocazie cu care ajunsese în Göteborg, intrase într-un magazin şi îi cumpărase o eşarfă Hermès Femeia şi-o dorise de multă vreme, însă mereu venise cu proteste când el încercase să i-o cumpere „Nu merită să plăteşti aşa de mulţi bani pentru o bucăţică de material”, fusese răspunsul ei, la insistenţele lui Kenneth Cu toate acestea, odată ajuns în Göteborg, el îi cumpărase eşarfa Cea mai scumpă din magazin Cu un efort, ea se dăduse jos din pat şi deschisese cadoul, scoţând eşarfa şi ducându-se cu ea până în faţa oglinzii Privindu-se atent, femeia înfăşurase în jurul capului pătratul de mătase lucioasă, cu model galben şi auriu Astfel nu se mai vedea că nu are păr şi nici nu-i mai era frig Dar, mai presus de toate, îi redase acea licărire din priviri, pe care tratamentul dur i-o răpise, laolaltă cu părul Kenneth se aşezase pe pat, iar Lisbet, fără a spune o vorbă, se îndreptase spre el, se aplecase şi îi dăduse o sărutare pe creştet După care se vârâse înapoi în pat Din clipa aceea, a purtat mereu eşarfa înfăşurată în jurul capului — Vreau ca Annette să primească acel colier masiv din aur, iar lui Josefine să-i dai perlele Restul îl pot împărţi după cum cred ele de cuviinţă Să sperăm doar că nu vor ajunge să se certe din cauza asta Lisbet râse, sigură de faptul că fetele surorii sale aveau să cadă totuşi de acord cu privire la împărţitul bijuteriilor lăsate de ea Kenneth tresări Rămăsese pierdut în propriile sale amintiri, iar cuvintele soţiei lui îl deşteptară cu neînduplecare Îşi înţelegea soţia şi nevoia acesteia de a pune totul în ordine, înainte de a se stinge În acelaşi timp însă, el nu putea suporta să i se reamintească inevitabilul, care deja nu mai era prea îndepărtat, conform medicilor Ar fi dat orice să nu se afle acolo, ţinându-i mâna plăpândă într-a sa şi ascultând cum soţia lui îşi împărţea bunurile lumeşti — Şi nu vreau să trăieşti singur tot restul vieţii Să mai ieşi din când în când, să vezi ce mai e prin lume Dar să stai departe de acele site-uri matrimoniale de pe internet, fiindcă mi se par — Ei, gata cu prostiile astea, zise el, dezmierdându-i obrazul Tu chiar crezi că s-ar mai putea compara vreo altă femeie cu tine? Nici n-are rost să mai caut — Nu vreau să fii singur, spuse ea pe un ton grav, prinzându-l de mână cât putu de tare M-ai auzit? Trebuie să-ţi vezi de viaţă Pe frunte îi apărură broboane de sudoare, pe care Kenneth i le şterse delicat cu batista de pe noptieră — Acum eşti aici, cu mine Iar ăsta e singurul lucru care contează O vreme, cei doi stătură în linişte, privindu-se în ochi şi rememorându-şi viaţa petrecută împreună Pasiunea fantastică de la început, care de fapt nu dispăruse, cu toate că evenimentele cotidiene o mai erodaseră puţin Râsetele, prietenia şi afecţiunea care îi legase Toate nopţile în care stătuseră întinşi unul lângă celălalt, atât de aproape încât obrazul femeii se rezema de pieptul lui Toţi anii în care tânjiseră după copii ce nu apăruseră niciodată, năruindu-le speranţele, până când într-un final, ajunseseră la o calmă resemnare Vieţile lor înţesate de prieteni, interese comune şi dragoste reciprocă Mobilul sună pe holul de la intrare Cu toate că îi dădu drumul mâinii, el nu se ridică Însă telefonul continuă să sune şi, în cele din urmă, Lisbet îi făcu un semn — Ar fi bine să răspunzi Se pare că cineva încearcă să dea de tine Fără prea multă tragere de inimă, Kenneth se ridică, merse în hol şi ridică mobilul de pe birou Pe ecran apărea afişat „Erik” Din nou, simţi cum îl cuprinde furia Până şi în acele momente, bărbatul tot insista să-l deranjeze — Da? răspunse el, fără să facă vreun efort să-şi ascundă sentimentele Dar starea de spirit i se schimbă pe măsură ce îl asculta pe Erik Puse câteva întrebări scurte, apoi termină conversaţia şi se întoarse în camera lui Lisbet Inspiră adânc şi fixă cu privirea chipul femeii, atât de mistuit de boală, dar care lui i se părea atât de frumos şi încadrat de o aură galben-aurie — Se pare că l-au găsit pe Magnus Şi e mort • Erica încercase de câteva ori să-l sune pe Patrik, însă acesta nu-i răspunse Pesemne că era foarte ocupat la secţie Femeia era acasă, în faţa computerului şi făcea nişte căutări pe internet Cu toate că se străduia cu încăpăţânare să se concentreze asupra acelei misiuni, nu putea nega faptul că o distrăgeau teribil cele două perechi de picioruşe năzdrăvane din pântecele său Îi era greu să îşi ţină gândurile în frâu Dar şi grijile Îşi aminti începuturile cu Maia, care nu se asemănaseră deloc cu viziunile roz închipuite de ea Perioada respectivă fusese precum o gaură neagră, iar în curând avea să se dubleze Doi bebeluşi de hrănit, doi care se trezeau în miez de noapte, doi care aveau neîncetat nevoie de atenţia ei Poate că era ea egoistă, poate acela era motivul pentru care îi venea greu să-şi pună întreaga existenţă, întreaga viaţă, în mâinile altcuiva În mâinile copiilor să-i Ideea aceea o făcu să se schimonosească, apoi să se simtă extrem de vinovată De ce oare o neliniştea atât de mult faptul că urma să aibă doi copii, două daruri minunate în acelaşi timp? Nu ştia motivul, ci doar faptul că era îngrijorată – într-o asemenea măsură, încât se simţea sfâşiată pe dinăuntru Însă măcar de data aceea, rezultatul final îi era cunoscut Maia fusese o bucurie atât de mare, încât Erica nu regretase nici măcar o clipă dificila perioadă prin care trecuse Dar amintirile mai puţin plăcute nu dispăruseră şi o tulburau în continuare Brusc, simţi o lovitură puternică şi fu nevoită să îşi tragă sufletul Probabil că unul dintre bebeluşi avea talent la fotbal Durerea o aduse înapoi în prezent Înţelegea că se concentra asupra problemelor lui Christian fiindcă astfel îşi ţinea departe propriile gânduri şi griji Şi nu vedea nimic rău în asta Intră pe Google şi tastă numele bărbatului: Christian Thydell Găsi câteva pagini Toate se legau de cartea publicată; niciuna nu avea legătură cu trecutul lui Încercă să adauge „Trollhättan” Nimic Însă dacă ar fi locuit acolo, cu siguranţă ar fi lăsat câteva indicii în urma sa Iar în felul acela, Erica ar fi fost în stare să afle mai multe despre el Îşi muşcă uşor degetul mare şi se gândi Să fi pornit oare pe o pistă greşită? Nu exista vreun indiciu în scrisori cum că ele ar fi provenit de la o persoană pe care Christian o cunoscuse înainte să se mute în Fjällbacka Erica se tot întorcea la aceeaşi întrebare: de ce era Christian atât de secretos cu privire la trecutul său? Era ca şi cum bărbatul şi-ar fi şters cu buretele întreaga viaţă pe care o avusese înainte de a se muta în Fjällbacka Ori să fi fost Erica singura persoană cu care el refuza să discute? Gândul o duru, însă nu şi-l putu îndepărta din minte Ce-i drept, Christian nu fusese tocmai deschis nici cu colega sa de la muncă, însă aceea reprezenta o cu totul altă situaţie Ericăi i se păruse că ea şi Christian se împrieteniseră cât lucraseră la manuscris, făcând schimb de gânduri şi idei, discutând tonul şi nuanţa stilului, însă poate că Erica se înşelase Înţelese că, înainte de a-şi da frâu liber imaginaţiei, ar fi trebuit să stea de vorbă cu mai mulţi prieteni de-ai lui Christian Însă care erau aceştia? Avea doar o vagă bănuială în legătură cu persoanele care făceau parte din cercul lui de prieteni Magnus Kjellner fu primul care îi trecu prin minte, însă fără un miracol, opţiunea respectivă nu exista Christian şi Sanna păreau să se mai vadă cu Erik Lind, proprietarul firmei de construcţii, şi cu partenerul acestuia, Kenneth Bengtsson Erica nu avea idee cât de apropiaţi erau de Christian, sau cu care dintre ei ar fi trebuit să vorbească pentru a căpăta cele mai multe informaţii În plus, cum avea să reacţioneze Christian dacă ar fi aflat că ea umbla prin oraş, punând întrebări tuturor cunoscuţilor lui? Hotărî să ignore asemenea scrupule, care oricum cântăreau mult mai puţin decât curiozitatea Ericăi Şi, în definitiv, era în interesul lui Christian Dacă el refuza să dea de urma celui care îi trimisese scrisorile de ameninţare, atunci se vedea nevoită să o facă ea în locul lui Brusc, femeia ştiu cu cine avea să discute mai întâi • Ludvig aruncă din nou o privire asupra ceasului Curând avea să sune Matematica era materia pe care o detesta cel mai mult, iar ora se scurgea înfiorător de greu, ca de obicei Mai erau încă cinci minute În ziua aceea, pauza avea să fie împreună cu cei din a VII-a A, ceea ce însemna şi împreună cu Sussie Fata îşi avea dulăpiorul în rândul imediat următor şi, cu puţin noroc, Ludvig ar fi putut ajunge acolo cam în acelaşi timp cu ea, pentru a-şi pune cărţile, după curs Trecuseră mai mult de şase luni de când fata îi căzuse cu tronc Nimeni nu ştia, cu excepţia prietenului său cel mai bun, Tom Iar Tom era conştient că ar fi intrat în mare bucluc dacă secretul ieşea la iveală Clopoţelul sună, iar Ludvig îşi luă recunoscător cărţile de matematică şi o zbughi din clasă În drum spre dulăpiorul lui, se tot uită în jur, dar Sussie nu era de găsit nicăieri Poate că nu terminase încă ora În curând avea să îşi ia inima-n dinţi şi să-i vorbească Aşa se hotărâse Doar că nu era sigur cum să înceapă şi ce anume să îi spună Încercase să-l convingă pe Tom să o distragă pe prietena lui Sussie, pentru ca el să poată vorbi cu fata Însă Tom refuzase, aşa că Ludvig se vedea nevoit să conceapă un alt plan Zona din jurul dulăpiorului său era pustie Descuie lacătul, îşi puse cărţile înăuntru, apoi închise totul cu grijă Poate că fata nu era la şcoală în ziua aceea Nu o văzuse nici mai devreme, aşa că poate era bolnavă, ori nu avea cursuri Ideea aceea îl deprimă atât de mult, încât îi trecu prin minte să chiulească la ultima oră Tresări când cineva îl bătu pe umăr — Scuze, Ludvig N-am vrut să te sperii Lângă el se afla directoarea şcolii Femeia părea agitată şi palidă, iar într-o fracţiune de secundă, Ludvig îşi dădu seama despre ce era vorba Gândurile cu privire la Sussie şi la orice altceva, gânduri care cu o clipă în urmă îi păruseră atât de importante, se mistuiră instantaneu, înlocuite de o durere atât de puternică, încât avu impresia că n-o să-şi mai revină niciodată — Aş vrea să vii la mine în birou Elin ne aşteaptă acolo Băiatul scutură din cap Nu avea rost să mai întrebe despre ce era vorba, din moment ce ştia, oricum Durerea păru să-i radieze din vârfurile degetelor, iar Ludvig nu îşi mai simţi picioarele, în timp ce o urmă pe directoare Înainta, făcând paşi, unul după celălalt, aşa cum ştia că trebuie, însă picioarele îi erau complet amorţite Pe coridor, la jumătatea distanţei spre biroul directoarei, o văzu pe Sussie Fata îl privi drept în ochi Însă lui i se păru că trecuse o eternitate de atunci când asemenea întâlniri însemnau ceva pentru el, aşa că nici măcar nu o remarcă Nu mai exista decât suferinţă Restul era un gol imens Elin izbucni în lacrimi atunci când îl văzu Pesemne că stătuse acolo, înfrânându-şi suspinele Drept urmare, când băiatul intră în cameră, ea îi sări în braţe Ludvig o îmbrăţişă, mângâind-o uşurel pe spinare Ofiţerii de poliţie, cu care băiatul se mai întâlnise de câteva ori, stăteau în apropiere, dându-le fraţilor câteva clipe în care să se consoleze reciproc Băiatul încă nu rostise vreun cuvânt — Unde l-aţi găsit? spuse în cele din urmă Ludvig, însă fără să-şi dea seama că formulase o întrebare Nici măcar nu era sigur că voia să afle un răspuns — Lângă Sälvik, zise poliţistul al cărui nume era Patrik, din câte îşi amintea băiatul Colega lui se dădu cu câţiva paşi înapoi Părea că nu-şi găseşte cuvintele Ludvig o înţelese perfect Nici el nu ştia ce să spună Şi nici ce să facă — Ne-am gândit să vă ducem acasă cu maşina Patrik îi făcu semn Paulei să îi conducă Elin şi Ludvig o urmară Fata se opri în cadrul uşii, întorcându-se spre Patrik — Tata s-a înecat? Ludvig se opri, la rându-i, însă înţelese că poliţistul nu intenţiona să le mai dea şi alte informaţii, pentru moment — Hai acasă, Elin Vom afla detaliile mai târziu, spuse el încet, prinzându-şi sora de mână La început, fata se împotrivi Nu avea de gând să plece Voia să afle ce se întâmplase Dar apoi se întoarse şi o urmă pe Paula • — În regulă Să aruncăm o privire Mellberg făcu o pauză teatrală Arătă spre panoul pe care Patrik prinsese cu grijă toate materialele adunate în legătură cu dispariţia lui Magnus Kjellner — Am strâns aici tot ceea ce ştim până în momentul de faţă, şi nu prea avem mare lucru De trei luni ne ocupăm de cazul cu pricina şi numai atât am fost în stare să găsim? Nu mă mir, în fundul ăsta de ţară! Păi, pe vremea când eram în Göteborg, eu ştiam ce însemna să lucrezi sub presiune Am fi rezolvat un asemenea caz într-o săptămână! Patrik şi Annika făcură schimb de priviri În calitate de şef al poliţiei din Tanumshede, Mellberg le reamintea mereu colegilor săi de vremurile petrecute în Göteborg Cu toate că părea să-şi fi pierdut speranţele de a fi transferat înapoi la oraş Fusese oricum singurul care crezuse în acea posibilitate — Am făcut tot ce ne-a stat în putinţă, zise Patrik, istovit Ştia prea bine cât de inutil era să riposteze acuzaţiilor lui Mellberg — În plus, abia azi s-a transformat în ancheta unei crime Până acum, am tratat-o ca pe un caz de dispariţie — Bine, bine Ai putea să treci în revistă tot ce s-a întâmplat? Unde a fost găsit cadavrul, cine l-a găsit şi ce ţi-a spus Pedersen până în clipa de faţă? Îi voi da un telefon mai târziu, fireşte Doar că n-am avut timp până acum Aşa că va trebui să ne descurcăm cu informaţiile pe care le avem Patrik raportă evenimentele produse în acea zi — Chiar era blocat în gheaţă? întrebă Martin Molin, cutremurându-se când îl privi pe Patrik — Vom avea mai târziu fotografii de la locul faptei, însă da, era îngheţat bocnă Dacă nu s-ar fi dus câinele pe gheaţă, ar fi durat multă vreme până ca Magnus Kjellner să fie găsit Asta dacă l-am mai fi găsit vreodată De îndată ce s-ar fi topit gheaţa, trupul lui s-ar fi desprins şi ar fi plutit mai departe Ar fi putut ajunge oriunde, zise Patrik, scuturând din cap — Să înţeleg din asta că nu vom putea lucra la locul faptei, nu? Gösta, cu o expresie mohorâtă pe chip, îl mângâia absent pe Ernst, care stătea lipit de piciorul său — Gheaţa a apărut abia prin decembrie Va trebui să aşteptăm raportul lui Pedersen, pentru a vedea de cât timp e mort Magnus, dar eu bănuiesc că a murit la scurt timp după dispariţie Însă, după cum am spus, nu avem rezultate care să confirme acea teorie, aşa că nu o putem folosi drept bază în ancheta noastră, zise Patrik, ridicând degetul arătător, în semn de avertisment — Totuşi, pare o ipoteză rezonabilă, spuse Gösta — Ai pomenit de nişte urme de înjunghiere Ce ştim în legătură cu asta? Ochii căprui ai Paulei se îngustară, în vreme ce femeia bătu nerăbdătoare cu pixul în carnetul de notiţe aflat dinaintea ei, pe masă — N-am aflat multe nici în legătură cu asta Doar ştii cum e Pedersen Nu îi place să zică nimic până nu face un control minuţios Singurul lucru pe care mi l-a spus e că bărbatul a fost victima unui atac, în urma căruia s-a ales cu plăgi multiple — Ceea ce pare să indice faptul că a fost înjunghiat cu un cuţit, adăugă Gösta — Probabil că da — Când vom primi mai multe informaţii din partea lui Pedersen? Mellberg se aşeză în capul mesei şi pocni din degete, chemându-l pe Ernst la el Câinele îl părăsi imediat pe Gösta şi alergă pentru a-şi pune capul pe genunchiul stăpânului — A zis că se va ocupa de autopsie la sfârşitul săptămânii Aşadar, cu puţin noroc, vom afla mai multe până în weekend Altminteri, cândva la începutul săptămânii viitoare Patrik oftă Uneori, constrângerile meseriei sale îi testau răbdarea El voia răspunsuri în clipa aceea, nu peste o săptămână — În regulă Ce se ştie în legătură cu dispariţia lui? Mellberg ridică ostentativ în direcţia Annikăi ceaşca goală de cafea, dar femeia se prefăcu a nu observa Mellberg încercă apoi şi cu Martin, ceea ce dădu rezultate mai bune Martin nu dobândise încă statutul necesar pentru a-şi putea ignora şeful Mellberg se lăsă pe spate, mulţumit, în vreme ce colegul lui mai tânăr se ridică în picioare, îndreptându-se către bucătărie — Ştim că Magnus Kjellner a părăsit casa la puţin timp după ora opt dimineaţa Cia plecase deja la şapte jumătate pentru a ajunge la slujba sa din Grebbestad Lucrează cu jumătate de normă într-un birou de imobiliare de acolo Copiii au fost nevoiţi să plece înainte de ora şapte, ca să prindă autobuzul spre şcoală După ce Martin le reumplu tuturor ceştile, Patrik făcu o pauză ca să ia o gură de cafea Paula profită de ocazie pentru a sări cu o întrebare — De unde ştim că Magnus Kjellner a plecat imediat după ora opt? — Atunci l-a văzut un vecin părăsind casa — A plecat cu maşina? — Nu, Cia luase unicul automobil al familiei şi, conform spuselor ei, Magnus a plecat pe jos — Dar n-a mers pe jos până în Tanum, nu? întrebă Martin — Nu, de regulă îl ducea cu maşina un coleg, Ulf Rosander, care locuieşte lângă terenul de minigolf În direcţia aceea a plecat Însă în dimineaţa cu pricina, i-a telefonat lui Rosander, spunându-i că avea să întârzie După care nu a mai apărut deloc — Suntem siguri de asta? întrebă Mellberg L-am cercetat cum trebuie pe acest Rosander? În definitiv, nu avem decât cuvântul lui că Magnus nu şi-a făcut apariţia — Gösta a mers să stea de vorbă cu Rosander, şi nu există nimic din ceea ce a spus, sau din purtarea lui, care să indice faptul că minte, zise Patrik — Poate că nu l-aţi strâns îndeajuns cu uşa, spuse Mellberg, notându-şi ceva în carnet Ridică privirea şi se uită ţintă la Patrik — Hai să-l aducem aici şi să-l mai perpelim un pic — Nu e cam drastic? S-ar putea ca oamenii să ezite pe viitor să mai stea de vorbă cu poliţia, dacă aud că târâm martorii la secţie, obiectă Paula Ce-ar fi să mergeţi voi până la el, în Fjällbacka? Îmi dau seama, fireşte, că tu eşti extrem de ocupat acum, aşa că m-aş putea duce eu cu Patrik, în locul tău, dacă vrei, zise ea, făcându-i lui Patrik un semn discret cu ochiul — Hmm, e adevărat Chiar am destul de multe pe cap momentan E o idee bună, Paula Tu şi Patrik puteţi merge până acolo, să mai staţi de vorbă cu Rosell — Rosander, îl corectă Patrik — Aşa Asta am şi zis Mellberg îi aruncă o privire urâcioasă lui Patrik — În orice caz, vreau ca tu şi Paula să discutaţi cu el Cred că ar putea ieşi ceva din asta Ei bine, altceva? Ce altceva mai ştim? întrebă el, dând nerăbdător din mână — Am bătut la uşi pe tot traseul pe care Magnus îl parcurgea până acasă la Rosander Nimeni nu a văzut nimic, dar asta nu înseamnă mare lucru Oamenii sunt mereu ocupaţi cu treburile lor matinale, zise Patrik — S-ar părea că Magnus a dispărut într-un nor de fum, din clipa în care a ieşit pe uşă Bine, până când l-am găsit noi sub gheaţă Lui Martin i se citi pe chip resemnarea atunci când îl privi pe Patrik, care făcu un efort de a părea mult mai optimist decât se simţea cu adevărat — Nimeni nu dispare pur şi simplu Undeva trebuie să existe indicii cu privire la ce s-a întâmplat Trebuie doar să le dăm de urmă Patrik se auzi rostind la repezeală acele platitudini, însă altceva nu avea de oferit — Dar viaţa lui personală? Am săpat îndeajuns de adânc? Au ieşit la iveală toate rufele murdare din familie? Mellberg râse la propria-i glumă, însă nimeni nu îi urmă exemplul — Prietenii cei mai apropiaţi ai lui Magnus şi ai Ciei erau Erik Lind, Kenneth Bengtsson şi Christian Thydell Ei şi soţiile lor Am discutat cu toţi, asta pe lângă membrii familiei lui Magnus Dar singurul lucru pe care l-am aflat a fost că Magnus era un tată devotat şi un bun prieten Fără bârfe, fără secrete, fără zvonuri — Aiurea! pufni Mellberg Toată lumea are câte ceva de ascuns Trebuie doar să faci destule săpături E clar că nu v-aţi dat toată silinţa „Desigur ”, se pregăti Patrik să-i răspundă Dar apoi tăcu, dându-şi seama că era posibil ca Mellberg să aibă şi el dreptate – ca niciodată Poate că nu făcuseră îndeajuns de multe săpături, poate că nu puseseră întrebările corecte — Desigur că vom mai face o serie de interogatorii cu familia şi prietenii lui, continuă el Brusc, Patrik îşi aminti de Christian Thydell şi de scrisoarea aflată în sertarul biroului său Însă nu voia să o aducă în discuţie, cel puţin nu până când avea să dispună de informaţii concrete În clipele acelea, nu se baza decât pe instinct — În regulă, atunci Hai să luăm totul de la capăt şi să o facem cum trebuie! Mellberg se ridică atât de repede, încât Ernst, care până atunci îşi rezemase capul de piciorul stăpânului, aproape că se răsturnă Şeful poliţiei se pregătea deja să iasă pe uşă, când se întoarse şi le aruncă o privire neînduplecată subalternilor săi, aflaţi în jurul mesei — Şi haideţi să-i dăm odată bice! • Întunericul se lăsase îndărătul ferestrelor de tren Se trezise atât de devreme în dimineaţa aceea, încât i se părea că venise deja seara, cu toate că ceasul nu îi arăta decât că era după-amiaza târziu În buzunar, mobilul îi ţârâia cu încăpăţânare, însă îl ignoră Indiferent cine încerca să-l sune, era precis cineva care voia ceva de la el Cineva care se străduia să îi dea de urmă şi să-i ceară ceva Christian privi în gol, pe fereastră Tocmai trecuseră de Herrljunga Îşi lăsase maşina în Uddevalla De acolo şi până acasă, în Fjällbacka, făcea cam patruzeci şi cinci de minute, cu maşina Îşi rezemă fruntea de geam şi închise ochii Simţi răcoarea pe piele Întunericul de afară părea să îşi croiască drum spre interior, spre el I se tăie respiraţia, deschise ochii şi îşi trase înapoi capul Fruntea şi vârful nasului lăsaseră o urmă clară pe geam Ridică mâna şi o şterse Nu voia să o privească, nu voia să vadă nicio urmă de-a sa Odată sosit trenul în Uddevalla, Christian se simţi atât de obosit, încât abia putu să mai vadă Încercase să aţipească de-a lungul ultimei ore a călătoriei, însă imaginile continuaseră să i se învârtă prin minte, ţinându-l treaz Se opri la McDonald’s, în drum spre Torp, şi cumpără o cafea mare, pe care o bău dintr-o înghiţitură, de dragul cofeinei Mobilul îi ţârâi din nou, însă el nici măcar nu se obosi să-l scoată din buzunar, darămite să mai şi stea de vorbă cu persoana care tot insista să dea de el Probabil că era Sanna Avea să fie supărată pe el, odată ajuns acasă, însă lui nu îi păsa Simţi furnicături în tot corpul şi îşi schimbă poziţia, pe scaunul şoferului Farurile maşinii din spate îi bătură în oglinda retrovizoare, orbindu-l preţ de o clipă, atunci când îşi mută privirea asupra drumului de dinaintea sa Ceva legat de farurile acelea – distanţa constantă şi lumina orbitoare – îl făcu să privească din nou în oglinda retrovizoare Era aceeaşi maşină care stătuse în urma lui încă de la oprirea în Torp Sau să nu fi fost aşa? Se frecă la ochi Nu mai era sigur de nimic Luminile îl însoţiră şi atunci când viră pe autostradă, la indicatorul spre Fjällbacka Christian miji ochii, încercând să-şi dea seama de marca maşinii care îl urmărea, însă era prea întuneric, iar farurile, prea puternice Cu palmele asudate, strânse şi mai tare volanul Îl ţinu atât de bine, încât mâinile începură să-l doară, făcându-l să-i dea drumul preţ de o secundă, pentru a-şi pocni degetele Şi-o imagină pe ea Îmbrăcată în rochia albastră, ţinând bebeluşul în braţe Se gândi la parfumul de căpşune, aroma buzelor ei Senzaţia dată de materialul rochiei atunci când îi atingea pielea Părul ei, lung şi brunet Ceva sări în faţa maşinii Christian frână brusc şi, preţ de câteva secunde, pierdu contactul cu şoseaua Maşina alunecă spre şanţ, iar el simţi că pierde controlul vehiculului Nu se împotrivi Însă câteva clipe mai târziu, la puţini centimetri de bordură, maşina se opri În lumina farurilor se distinse crupa albă a unei căprioare, pe care bărbatul o observă săltând speriată, de-a lungul câmpului Motorul încă mergea, dar sunetul îi era înăbuşit de vâjâitul din mintea lui Christian Văzu în retrovizor că maşina din spate oprise, la rându-i, şi se gândi că ar fi trebuit să plece Departe de acele faruri ce-i străluceau în oglindă O portieră se deschise şi cineva coborî din vehicul Cine venea înspre el? Era aşa de întuneric afară, că nu îşi putea da seama dacă persoana care se apropia era bărbat sau femeie Încă vreo câţiva paşi, iar silueta întunecată avea să ajungă lângă portiera lui Mâinile lui Christian începură să tremure, încleştate în continuare pe volan Bărbatul îşi mută privirea dinspre oglinda retrovizoare şi se uită spre câmpul vast, de la marginea pădurii, care se distingea vag, la mică distanţă Privi fix şi aşteptă Uşa de pe latura pasagerului se deschise — Eşti bine? Totul în regulă? Se pare că era să loveşti o căprioară Christian întoarse capul spre voce Stând acolo şi privindu-l era un bărbat cărunt, care avea în jur de şaizeci de ani — Sunt în regulă, murmură Christian Doar că m-am speriat Atâta tot — Te înţeleg E groaznic când ceva îţi sare aşa în faţa maşinii Sigur eşti bine? — Fără îndoială Acum o să mă duc acasă Sunt în drum spre Fjällbacka — Aha, înţeleg Eu merg spre Hamburgsund Condu cu prudenţă Bărbatul trânti uşa, iar Christian îşi simţi pulsul domolindu-se Nu erau decât stihii, amintiri din trecut Nimic care să-i fi putut face rău O voce lăuntrică stinsă încercă să-i vorbească despre scrisori Acelea nu erau plăsmuiri ale imaginaţiei sale Însă el nu plecă urechea, refuzând să-i dea ascultare Dacă ar fi început să aibă asemenea gânduri, ea ar fi căpătat din nou controlul Iar acela era un lucru pe care nu îl putea permite Se chinuise atât de mult să o dea uitării Nu avea să pună din nou stăpânire asupra lui Începu să conducă, îndreptându-se spre Fjällbacka În buzunarul hainei, telefonul continuă să sune 10 Allis plângea neîncetat, zi şi noapte Băiatul îi auzise pe mama şi pe tata vorbind Spuseseră că avea ceva ce se numea „colici” Indiferent ce însemna asta, gălăgia pe care o făcea Allis era insuportabilă Zgomotul îi acapara întreaga viaţă, răpindu-i totul De ce nu o ura mama atunci când plângea aşa de mult? De ce o ţinea în braţe, cântându-i, legănând-o până adormea şi privind-o cu o expresie atât de blândă, încât parcă i-ar fi fost milă de ea? N-avea de ce s-o compătimească pe Allis Se purta aşa intenţionat Era convins Uneori, când se apleca deasupra pătuţului său şi o privea stând acolo, ca un gândac urât, ea îl privea înapoi Uitându-se la el de parcă i-ar fi spus că nu voia ca mama să-l iubească De aceea şi plângea, cerând totul din partea femeii Pentru ca ea să nu mai aibă nimic de oferit lui Din când în când, vedea că şi tata era de aceeaşi părere Şi el îşi dădea seama că Allis făcea totul în mod intenţionat, pentru ca nici tata să nu o mai împartă pe mama cu ea Cu toate acestea, tata nu făcea nimic De ce nu acţiona? Era mare Ar fi trebuit să o poată opri pe Allis Şi tatii abia dacă îi era permis să atingă bebeluşul Uneori el încerca, ridicând-o, bătând-o uşurel peste şezut şi spinare, pentru a o calma Însă mama spunea mereu că nu făcea lucrurile cum trebuie, că mai bine o lăsa pe Allis în seama ei Iar atunci tata se retrăgea din nou Dar într-o zi, tata hotărî să preia controlul Allis plânsese mai rău ca niciodată, timp de trei nopţi consecutive Băiatul stătuse în camera lui, apăsându-şi perna peste faţă, pentru a înăbuşi zgomotul Iar sub pernă, ura îi crescuse, începuse să se împrăştie, instalându-se greoaie deasupra lui, abia permiţându-i să respire, făcându-l să ridice perna, ca să poată răsufla Mama era deja istovită după trei nopţi nedormite Aşa că făcu o excepţie, lăsând bebeluşul în grija tatălui, în vreme ce ea se culcă Iar tata hotărî să-i facă baie lui Allis, întrebându-l şi pe el dacă voia să se uite Tata verifică grijuliu temperatura apei, înainte de a umple cada Pe Allis, care stătea cuminte, ca niciodată, o privi cu aceeaşi expresie pe care o avea în general mama Nicicând nu mai păruse tata atât de important De obicei, el era o figură invizibilă, care dispărea în spatele aurei mamei, era o figură pe care femeia o îndepărtase din relaţia ei cu Allis Însă brusc, el devenise important Îi zâmbi lui Allis, iar aceasta îi zâmbi înapoi Tata coborî atent în apă trupuşorul dezgolit O puse într-un scăunel de baie pentru bebeluşi, căptuşit cu prosop, oarecum asemănător unui mic hamac, astfel încât fetiţa nu era decât parţial culcată Îi spălă delicat braţele, picioruşele şi burtica rotofeie Ea dădu din mânuţe şi mişcă iute din picioare Nu plângea În sfârşit, încetase să mai plângă, însă nu mai conta Ieşise învingătoare Până şi tata îşi părăsise locul de refugiu dindărătul ziarului şi venise pentru a-i zâmbi ei El stătu în cadrul uşii, tăcut Nu îşi putea lua ochii de la mâinile tatii, care dezmierdau trupuşorul acela Tata, care păruse să-i fie aliat atunci când mama încetase să-i mai ofere atenţie! Soneria ţârâi, făcându-l să tresară Tata o privi nesigur pe Allis, neştiind ce să facă În cele din urmă, spuse: — Poţi să ai grijă de surioara ta o clipă? Trebuie doar să merg şi să văd cine e Mă întorc imediat Băiatul ezită preţ de o secundă Dar apoi se trezi încuviinţând din cap Tata se ridică şi îi spuse să se apropie Picioarele îi parcurseră automat distanţa până la cădiţă Allis ridică privirea spre el Cu coada ochiului, îl văzu pe tata părăsind baia Erau singuri, doar el şi Allis ••• Erica îl privi uluită pe Patrik — În gheaţă? — Da, pesemne că bietul om care l-a găsit a avut un şoc Patrik îi rezumase Ericăi evenimentele din acea zi — Cred şi eu! Erica se prăbuşi pe canapea, iar Maia încercă imediat să i se urce în braţe – sarcină nu tocmai uşoară — Bună! Bună! strigă Maia, apăsându-şi gura de pântecele mamei sale De când îi explicaseră că bebeluşii o puteau auzi, ea profitase de fiecare ocazie pentru a vorbi cu ei Dat fiind că vocabularul îi era, puţin spus, limitat, conversaţiile nu aveau prea multă varietate — Probabil că dorm, aşa că hai să nu-i trezim, spuse Erica, ducându-şi un deget spre buze Maia imită gestul, apoi îşi apăsă urechea de burtica mamei, pentru a asculta dacă bebeluşii într-adevăr dormeau — Pare să fi fost o zi groaznică, şopti Erica — Da, aşa e, zise Patrik, încercând să-şi înlăture din minte expresiile pe care le văzuse pe chipurile Ciei şi ale copiilor ei În special privirea lui Ludvig Semăna atât de mult cu Magnus, iar acea expresie avea să îl urmărească pe Patrik vreme îndelungată — Măcar acum ştiu Cred că uneori mai groaznică e incertitudinea, spuse el, aşezându-se lângă Erica, astfel încât Maia ajunse între ei doi Fetiţa alunecă bucuroasă în poala mult mai încăpătoare a tatălui şi se alintă la pieptul său Bărbatul îi dezmierdă părul bălai — Probabil că ai dreptate În acelaşi timp, e greu când speranţa dispare Erica ezită, dar apoi îl întrebă: — Poliţia are vreo idee în legătură cu ce s-a întâmplat? Patrik scutură din cap — Nu, momentan nu ştim nimic Absolut nimic — Dar scrisorile ce i-au fost trimise lui Christian? întrebă ea, oarecum nesigură Să-i pomenească oare de excursia făcută la bibliotecă în ziua aceea? Şi de lucrurile la care se gândise, cu privire la trecutul lui Christian? Hotărî să nu menţioneze nimic până când nu avea să afle mai multe informaţii — Încă n-am avut vreme să mă gândesc la scrisori Însă vom sta iar de vorbă cu familia şi prietenii lui Magnus, aşa că voi putea deschide subiectul când îl interoghez pe Christian — L-au întrebat despre scrisori în dimineaţa asta, la emisiunea TV, spuse Erica, înfiorându-se la gândul că şi ea era implicată în acea poveste — Şi ce-a zis? — N-a vrut să comenteze, chiar şi după ce s-au făcut presiuni asupra lui, pentru a discuta subiectul — Nu mă mir Patrik îşi sărută fiica pe creştet — Tu ce zici, Maia? Mergem să gătim cina pentru mama şi bebeluşi? Se ridică, ţinând-o în braţe pe fetiţă Aceasta dădu nerăbdătoare din cap — Ce să preparăm? „Cârnăciori căcăciori” cu ceapă? Maia râse atât de tare, încât sughiţă Era ageră pentru vârsta ei şi tocmai descoperise plăcerile umorului „murdar” — Hmm , zise Patrik Nu, cred că mai bine vom face crochete de peşte cu piure de cartofi Da? Păstrăm cârnăciorii căcăciori pentru altă zi Fiica sa cântări o clipă opţiunile, după care încuviinţă din cap, binevoitoare Decizia fusese luată: crochete de peşte • Sanna măsura camera cu pasul Băieţii erau în faţa televizorului din camera de zi şi se uitau la Bolibompa Însă ea pur şi simplu nu putea sta locului Umbla prin casă, fără noimă, cu telefonul mobil strâns în mână Din când în când, îi forma numărul Nimic Christian nu răspunsese la telefon toată ziua, iar Sanna îşi imagina scenariile cele mai cumplite cu putinţă Mai ales după veştile despre Magnus, care şocaseră întregul oraş Îi verificase e-mailul lui Christian de cel puţin zece ori în acea zi Simţea cum ceva se acumula în ea, devenind din ce în ce mai puternic, până când avea să ceară fie o dezminţire, fie o confirmare În adâncul ei, îşi dorea să afle ceva pentru care să-l învinovăţească Măcar aşa ar fi putut avea o supapă pentru neliniştea şi groaza care o măcinau În realitate, ea era conştientă că nu proceda bine Îl îndepărta şi mai mult cu acea nevoie a sa de a controla totul şi cu întrebările neîncetate în legătură cu cine se întâlnea şi la ce se gândea Era conştientă, la nivel raţional, de aceste lucruri, dar sentimentele o copleşeau întru totul Avea senzaţia că nu se putea încrede în el, că soţul ei îi ascundea ceva, că ea nu era îndeajuns de bună Că el nu o iubea Gândul acela o duru atât de mult, încât fu nevoită să se aşeze pe podeaua din bucătărie şi să-şi încolăcească braţele în jurul genunchilor Frigiderul zumzăia undeva, în spatele ei, însă femeia abia dacă-l luă în seamă Singurul lucru pe care îl conştientiza era deşertăciunea sa lăuntrică Unde se afla el? De ce nu o sunase? De ce nu putea să dea de el? Îi formă hotărâtă numărul Mobilul lui Christian sună în neştire, dar în continuare fără niciun răspuns Sanna se ridică şi merse pentru a arunca o privire asupra scrisorii de pe masa din bucătărie Sosise în aceeaşi zi, iar ea o deschisese imediat Mesajul era la fel de criptic ca întotdeauna Ştii că nu poţi evada Mă aflu în inima ta şi de aceea nu poţi vreodată să te ascunzi, indiferent unde te-ai duce în lume Scrisul cu cerneală neagră era foarte familiar Cu degetele tremurânde, Sanna ridică scrisoarea şi o apropie de nas Mirosea a hârtie şi cerneală Fără parfum sau orice altceva care să fi dat vreun indiciu cu privire la identitatea expeditorului Cu toate că soţul ei continuase să susţină cu îndârjire că nu ştia cine îi trimisese acele scrisori, ea nu îl credea Pur şi simplu nu îl credea Cuprinsă de furie, Sanna aruncă scrisoarea pe masă, se răsuci şi alergă la etaj Unul dintre băieţi o strigă din camera de zi, însă femeia îl ignoră Trebuia să ştie, trebuia să afle răspunsul Era ca şi cum cineva ar fi pus stăpânire pe corpul ei, ca şi cum ea pierduse întreg controlul Începu cu dormitorul, trăgând sertarele de la biroul lui Christian şi răvăşindu-le conţinutul Scoase totul afară, examinând cu grijă fiecare obiect, după care dădu cu mâna prin interiorul sertarelor goale Nimic Absolut nimic, în afară de tricouri, şosete şi lenjerie Se duse în mijlocul camerei şi aruncă o privire în jur Ce-ar fi fost să caute în dulapuri? Se duse în faţa pieselor imense de mobilier, ce acopereau un perete întreg, şi le parcurse minuţios Toate lucrurile lui Christian ajunseră pe podea Cămăşi, pantaloni, curele şi pantofi Nu găsi nimic personal, nimic care să-i vorbească mai mult despre soţul ei, sau să-i permită să doboare zidul pe care acesta şi-l clădise în jurul său Îi scoase hainele cu o repeziciune crescândă Într-un final, rămaseră doar rochiile şi alte articole de îmbrăcăminte ale ei Se întinse pe pat, trecând cu mâna peste cuvertura pe care i-o cususe bunica Sanna avea atât de multe lucruri care vorbeau despre ea şi originile sale Cuvertura, măsuţa de toaletă care îi aparţinuse cândva celeilalte bunici, colierul dăruit de mama sa Ca să nu mai pună la socoteală toate scrisorile de la prieteni şi membri ai familiei, scrisori pe care le ţinea în cutii, în dulap În plus, mai avea şi anuarele şcolare, frumos ordonate pe un raft, ba chiar şi toca de la absolvire, pe care o păstra într-o cutie pentru pălării, aşezată lângă buchetul uscat, de mireasă Atâtea lucruri mărunte care făceau parte din istoria ei personală, din viaţa ei Brusc, Sanna îşi dădu seama că soţul ei nu avea asemenea lucruri Pesemne că nu era la fel de sentimental ca ea Şi nici nu avea veleităţi de colecţionar Însă trebuia să existe ceva Nimeni nu trecea prin viaţă fără să păstreze măcar vreo câteva amintiri Lovi cu pumnii în cuvertură Frustrarea îi făcea inima să bată cu putere Cine era Christian? Cine era el cu adevărat? Îi veni o idee şi se ridică brusc în picioare Mai exista un loc în care nu scotocise Podul • Erik învârti paharul în mână, studiind roşul intens al vinului, mai deschis la culoare către margini Semn că era un vin tânăr, după cum învăţase la unul dintre nenumăratele seminarii la care participase Întreaga sa viaţă era pe punctul de a se prăbuşi, iar el nu putea înţelege cum se petrecuse totul Avea senzaţia că era purtat de un curent atât de puternic, încât nu avea cum să i se împotrivească Magnus murise Unul din şocuri se contopise cu celălalt, aşa că abia în clipele acelea, Erik conştientiză ceea ce Louise îi scrisese în SMS Mai întâi primise vestea că fusese găsit trupul lui Magnus şi, aproape concomitent, venise şi anunţul Ceciliei, cum că era însărcinată Două evenimente care îl zguduiseră până în adâncul sufletului, două evenimente despre care auzise la interval de treizeci de secunde, unul după celălalt — Ai putea măcar să îmi răspunzi, spuse Louise, pe un ton aspru — Poftim? zise el, dându-şi seama că nu fusese atent Ce-ai spus? — Te-am întrebat unde erai azi când ţi-am trimis mesajul despre Magnus Mai întâi te-am sunat la birou, însă nu erai acolo Apoi am încercat de vreo câteva ori pe mobil, dar mi-a răspuns mesageria vocală Rosti cu greutate vorbele, după cum făcuse de-a lungul întregii seri Pesemne că începuse să bea încă de după-amiază Dezgustul îi umplu gura lui Erik, amestecându-se cu vinul şi dându-i acestuia o notă amăruie, ca de oţel I se părea dezgustător faptul că Louise pierduse într-un asemenea fel controlul propriei vieţi De ce nu îşi putea veni odată în fire, în loc să se uite la el cu acea expresie de martiră şi cu trupul intoxicat cu vin la cutie? — Eram afară cu o treabă — O treabă? Louise mai luă o înghiţitură de vin — A, da Îmi şi imaginez ce fel de treabă ai avut tu — Opreşte-te, zise el, istovit Nu azi Nu tocmai azi — De ce nu azi? Femeia părea pusă pe harţă Fetele se culcaseră cu ceva timp în urmă, aşa că nu mai erau decât ei doi Erik şi Louise — Unul dintre prietenii noştri cei mai apropiaţi a fost găsit mort azi Nu putem avea puţină linişte în seara asta? Louise nu îi răspunse Bărbatul văzu că era stânjenită Pentru o clipă, şi-o imagină drept tânăra pe care o cunoscuse la facultate: drăguţă, inteligentă, cu mintea ageră Dar acea viziune dispăru fulgerător, iar în faţa ochilor îi rămaseră figura puhavă şi dinţii stacojii, pătaţi cu vin Din nou, Erik simţi acel gust amar Apoi mai rămânea Cecilia Ce era de făcut în legătură cu ea? Din câte ştia Erik, era pentru prima oară când vreuna din amantele sale rămânea însărcinată Poate că doar fusese norocos Însă în clipele acelea, norocul îl părăsise Femeia îi spusese că voia să păstreze copilul Stătuse în faţa lui, în bucătărie, şi îi făcuse calmă acea declaraţie Fără certuri, fără discuţii Îi spusese fiindcă aşa i se păruse firesc, şi îi oferise şansa de a lua parte Sau nu Brusc, Cecilia îi păruse atât de matură Comportamentul superficial încetase Stătuse faţă în faţă cu ea şi realizase, judecând după expresie, că pentru prima dată femeia îl vedea aşa cum era el de fapt Ceea ce îl pusese în încurcătură Nu voia să se privească prin ochii ei Nu voia să se privească deloc Oamenii îl admiraseră întreaga lui viaţă, iar el le luase întotdeauna laudele de-a gata Unii se temeau de el, ceea ce fusese la fel de satisfăcător Însă Cecilia, ţinându-şi o mână protectoare peste pântece, îl privise cu sfidare Aventura lor se încheiase Femeia îi prezentase opţiunile Putea să ţină secret numele tatălui, în schimbul unei sume considerabile de bani, depusă în contul ei bancar lună de lună, începând cu naşterea copilului şi până în momentul în care acesta avea să împlinească optsprezece ani Altminteri, Cecilia urma să-i divulge totul Louisei, apoi avea să facă tot ce îi stătea în putere pentru a-i distruge lui Erik onoarea şi respectul Privindu-şi soţia, Erik se întrebă dacă făcuse alegerea corectă Nu o iubea pe Louise O trăda şi o rănea în mod constant Ştia că ar fi fost mai fericită fără el Însă avea să fie dificil să renunţe la lucrurile cu care fusese obişnuit Viaţa de burlac nu venea cu nimic tentant – maldăre de vase murdare şi mormane de haine aşteptând să fie spălate Sau mâncare congelată Findus, servită în faţa televizorului Sau vizitatul fiicelor sale doar la sfârşit de săptămână Louise ieşise învingătoare fiindcă era mult mai convenabil aşa, dar şi fiindcă avea dreptul la jumătate din bunurile lui Reprezenta soluţia mai simplă, însă pentru acel confort, Erik avea să plătească cu vârf şi îndesat, pentru următorii optsprezece ani • Preţ de aproape o oră, Christian stătuse în maşină, la mică distanţă faţă de casă O vedea pe Sanna mişcându-se înăuntru Îşi dădea seama din limbajul trupului său că femeia era supărată Nu avea îndeajuns de multă energie pentru a se confrunta cu furia, planşetele şi acuzaţiile ei Dacă nu ar fi fost băieţii Christian porni maşina, îndreptându-se spre aleea din faţa casei, fără să-şi ducă gândul până la capăt Ori de câte ori simţea cum dragostea faţă de fiii săi îi umplea pieptul, Christian era năpădit de teamă Încercase să nu le permită apropierea Încercase să ţină la distanţă primejdia şi veninul Dar scrisorile îl făcuseră să realizeze că veninul era deja acolo Iar dragostea faţă de fiii săi erau adâncă şi irevocabilă Trebuia să îi protejeze, cu orice preţ Nu putea să eşueze din nou Altminteri, întreaga sa viaţă şi toate lucrurile în care crezuse până atunci aveau să fie schimbate pentru totdeauna Îşi rezemă capul de volan şi aşteptă să audă în orice clipă uşa de la intrare deschizându-se Dar pesemne că Sanna nu auzise maşina, oferindu-i astfel câteva secunde în plus pentru a-şi veni în fire Considerase că ar fi putut crea un sentiment de siguranţă dacă şi-ar fi zăvorât acea parte a inimii care aparţinea fiilor săi Dar se înşelase Nu exista scăpare Iar el nu putea să nu îi iubească Drept urmare, era nevoit să lupte, să dea ochii cu forţele răului Să confrunte acel secret lăuntric, ce fusese eliberat de cartea lui Pentru prima dată, îi trecu prin gând că nu ar fi trebuit să scrie acel roman Totul ar fi fost diferit dacă el nu ar fi existat În acelaşi timp, îşi dădea seama că nu acţionase de bunăvoie şi nesilit de nimeni Fusese obligat să îl scrie; fusese obligat să povestească despre ea În clipa aceea, se deschise uşa de la intrare Christian ridică privirea dinspre volan Sanna stătea în cadrul uşii, tremurând, cu puloverul înfăşurat strâns în jurul său Lumina din hol o făcea să semene cu o sfântă, deşi era îmbrăcată într-un pulover scămoşat şi purta papuci de casă Ea era în siguranţă Christian realiză asta când o privi Femeia nu izbutise să pătrundă în sufletul lui Niciodată nu fusese în stare de asta, şi nici nu avea să o facă vreodată Nu avea nevoie de protecţie Însă tot trebuia să-i dea socoteală pentru comportamentul său Când coborî din maşină, îşi simţi picioarele greoaie şi amorţite Apăsă pe buton pentru a închide automat uşile, apoi se îndreptă spre lumină Sanna făcu un pas înapoi pe hol, privindu-l fix Chipul său era extrem de palid — Am încercat să dau de tine Întruna De la prânz tot încerc, şi tu nu te-ai obosit să îmi răspunzi Spune-mi că ţi s-a furat mobilul sau că e stricat Spune-mi orice care să-mi explice în mod rezonabil de ce nu am putut da de tine Christian ridică din umeri Nu avea nicio explicaţie — Nu ştiu, zise el, scoţându-şi haina Şi braţele îi păreau amorţite — Nu ştii? Rosti vorbele împleticindu-se şi, cu toate că închisese uşa principală, femeia încă avea braţele înfăşurate în jurul ei, de parcă ar fi îngheţat — Am fost obosit, zise el, conştient cât de penibil îi sunase scuza A fost un interviu greu în dimineaţa asta, apoi a trebuit să mă văd cu Gaby şi am fost obosit Nu avea forţa de a-i spune ce se petrecuse la întâlnirea cu editoarea În clipele acelea, nu voia decât să meargă la etaj şi să se târască sub pătură, pentru a adormi cât mai repede şi a uita de toate — S-au culcat băieţii? întrebă el, trecând pe lângă Sanna Din greşeală, Christian o atinse uşor, iar femeia se clătină, rămânând însă în picioare Atunci când nu îi răspunse la întrebare, el repetă — S-au culcat băieţii? — Da Christian merse la etaj, spre camera fiilor săi Păreau nişte îngeraşi, în pătuţurile lor Aveau obrajii îmbujoraţi, iar genele lor erau precum nişte mici evantaie negre Se aşeză pe marginea patului lui Nils şi îi mângâie părul bălai, ascultând în acelaşi timp cum Melker sforăia uşor în somn Apoi se ridică, aşezând bine păturile peste cei doi, după care se întoarse la parter Sanna încă stătea în acelaşi loc, pe hol Christian începu să simtă că atitudinea ei nu se datora unor nemulţumiri şi acuzaţii obişnuite Ştia că femeia îl verifica în toate felurile posibile, ştia că îi citea e-mailurile şi suna la bibliotecă, invocând motive născocite, doar pentru a se convinge că el chiar era la muncă Christian cunoştea şi accepta totul Însă acum era vorba despre altceva Dacă ar fi avut de ales, s-ar fi întors şi s-ar fi dus înapoi la etaj, ca să se întindă în pat Însă era conştient că nu avea rost Sanna voia să îi spună ceva, şi ar fi făcut-o indiferent dacă se afla acolo sau în pat — S-a întâmplat ceva? întrebă el, simţind brusc o înfrigurare copleşindu-i trupul Să fi făcut ea oare asta? Ştia de ce era capabilă — Azi a venit o scrisoare, zise Sanna, hotărând într-un final să se mişte din loc Merse în bucătărie, iar Christian îşi imagină că trebuia să o urmeze — O scrisoare? oftă el, uşurat Asta-i tot? — Ca de obicei, spuse femeia, aruncând plicul pe masa din faţa lui Cine îţi tot trimite aceste scrisori? Şi nu-mi spune că n-ai idee Nu te cred, zise ea, pe un ton ridicat Cine e ea, Christian? E cea cu care ai mers să te întâlneşti azi? De-aia n-am putut da de tine? De ce îţi trimite scrisorile astea? Întrebările şi acuzaţiile curseră neîntrerupt Christian se afundă obosit în scaunul cel mai apropiat de fereastră Ţinu scrisoarea în mână, fără a se uita la ea şi fără a o citi — N-am idee, Sanna Undeva, în adâncul inimii, simţi imboldul de a-i spune Însă nu fu în stare — Minţi Sanna începu să plângă în hohote Îşi plecă încet capul şi se şterse la nas cu mâneca puloverului Apoi ridică privirea — Ştiu că minţi Există o femeie, sau măcar a existat Azi am umblat ca nebuna prin casă şi am căutat ceva care să îmi ofere şi cel mai mic indiciu cu privire la bărbatul cu care m-am căsătorit Şi ştii ceva? N-am găsit nimic Nimic! N-am idee cine eşti! Sanna deja ţipa la el, iar Christian se lăsă inundat de furia ei Avea dreptate Lăsase totul în urmă – cine era şi cine fusese cândva Lăsase absolut totul în urmă Însă ar fi trebuit să-şi dea seama că ea avea să refuze să fie uitată, să rămână în trecut Ar fi trebuit să-şi dea seama — Spune ceva! Christian tresări Sanna era aplecată în faţă, împrăştiind salivă atunci când ţipa la el Bărbatul ridică încet braţul, pentru a-şi şterge chipul Atunci, ea se apropie şi mai mult, coborându-şi glasul, de parcă ar fi şoptit — Dar am continuat să caut Cu toţii avem un lucru pe care nu vrem să îl divulgăm Aşa că ceea ce vreau eu să ştiu este Făcu o pauză, iar Christian, alarmat, îşi simţi pielea furnicându-l Femeia avea o expresie satisfăcută pe chip, o expresie nouă şi înfricoşătoare El nu dorea să mai audă altceva, nu voia să mai joace acel joc, însă era conştient că Sanna avea să înainteze asiduu către obiectivul său Se întinse după ceva aşezat pe unul dintre scaunele de pe cealaltă parte a mesei din bucătărie Ochii îi scânteiară – erau expresia tuturor presimţirilor pe care le avusese de-a lungul anilor petrecuţi împreună — Ceea ce vreau eu să ştiu este cui îi aparţine asta? zise Sanna, ridicând ceva albastru Christian văzu îndată despre ce era vorba Fu nevoit să-şi înfrâneze instinctul de a i-o smulge din mâini Nu avea dreptul să atingă acea rochie! Voia să i-o spună, să-i urle acele cuvinte şi să o facă să înţeleagă că întrecuse măsura Însă gura îi era uscată, iar Christian nu fu în stare să rostească o vorbă Întinse mâna după materialul albastru, pe care îl ştia într-atât de moale la atingere şi de uşor ca un fulg Femeia făcu un pas înapoi, ţinând rochia departe de el — Cui îi aparţine? Glasul îi scăzuse şi mai mult în intensitate, devenind aproape stins Sanna despături rochia şi o ţinu atârnată dinaintea sa, ca şi cum ar fi fost într-un magazin şi ar fi vrut să vadă dacă i se potrivea culoarea Christian nu o privi; ochii îi erau aţintiţi asupra rochiei Nu suporta să o vadă întinată de mâinile altcuiva În acelaşi timp, mintea îi lucra într-un mod surprinzător de rece şi metodic Cele două lumi, pe care le ţinuse cu atât de multă grijă separate, erau pe cale de a intra în coliziune, iar el nu putea dezvălui adevărul Acesta nu putea fi rostit niciodată cu voce tare Însă minciuna cea mai bună era întotdeauna aceea care conţinea fragmente de adevăr Brusc, se simţi perfect calm Avea să îi ofere Sannei ceea ce îşi dorea Avea să îi dăruiască un fragment din trecutul său Aşa că începu să vorbească, iar după o vreme, Sanna se aşeză pentru a-i asculta povestea, cu toate că bărbatul nu îi spusese decât o parte din ea • Respiraţia lui Lisbet era neregulată Trecuseră luni de când dormise ultima oară în patul dublu de la etaj În cele din urmă, boala o împiedicase să mai urce scările către dormitor, aşa că bărbatul îi aranjase camera de oaspeţi de la parter O făcuse pe cât se putea de confortabilă, însă indiferent de eforturile sale, aceasta rămăsese tot camera de oaspeţi Iar în clipele respective, oaspete era cancerul Ocupase încăperea cu mirosul său, cu tenacitatea sa şi cu semnele sale, prevestitoare ale morţii În curând, cancerul avea să-i părăsească, dar în timp ce stătea acolo, ascultând respiraţia greoaie a lui Lisbet, Kenneth îşi dori ca musafirul să mai zăbovească Fiindcă el nu avea să plece de unul singur; avea să-i răpească persoana cea mai dragă din lume Eşarfa galbenă stătea pe noptieră El se întoarse pe partea lui, îşi rezemă capul cu mâna şi îşi studie soţia, în lumina ştearsă venită dinspre stâlpii de iluminat ce se aflau dindărătul ferestrei Kenneth întinse mâna şi-i mângâie cu blândeţe puful pe de cap Femeia se agită, făcându-l să îşi retragă în mare grabă mâna, de frică să nu o trezească din somnul de care avea atâta nevoie, cu toate că rareori dormea mai mult de câteva ore Kenneth nu mai putea dormi alături de ea – nu ca pe vremuri Fusese un lucru pe care amândoi îl iubiseră, iar la început făcuseră câteva încercări, apropiindu-se unul de celălalt, sub pătură El o cuprinsese cu braţul, aşa cum făcuse dintotdeauna, încă din prima lor noapte împreună Dar boala le răpise până şi acea bucurie O durea mult prea mult să fie atinsă, şi tresărise ori de câte ori Kenneth se cuibărise aproape Drept urmare, aşezase un pat lângă al ei Gândul de a nu dormi în aceeaşi cameră era insuportabil Nici măcar nu îi trecuse prin minte să se culce singur, la etaj, în patul lor Nu se odihnea bine pe patul pliant Îl durea spatele în fiecare dimineaţă, iar articulaţiile îi erau înţepenite Se gândise să cumpere un pat normal, pe care să îl aşeze lângă al ei, însă realizase că ar fi fost inutil Cu toate că nu îi plăcea să se gândească la asemenea lucruri, ştia că în curând patul suplimentar nu avea să mai fie necesar În curând, avea să doarmă singur, la etaj Kenneth clipi de mai multe ori, pentru a-şi îndepărta lacrimile, şi o privi pe Lisbet respirând greoi şi chinuit Ochii i se mişcau dindărătul pleoapelor, ca şi cum ar fi visat Se întrebă ce anume vedea în vise Era oare sănătoasă? Alerga, cu eşarfa galbenă legată în jurul părului său lung? Se întoarse Trebuia să adoarmă cumva; în definitiv, avea o slujbă, a doua zi Mult prea multe nopţi stătuse întins acolo, pe patul pliant, învârtindu-se de pe o parte pe alta, privind-o, cu teama de a nu rata nici măcar o clipă Oboseala pusese stăpânire pe el şi părea că n-o să mai scape de ea Îşi dădu seama că trebuie să meargă la toaletă Cu un efort, se întoarse, pentru a se putea ridica Spatele îi trosni, urmat apoi de patul pliant Rămase pe margine pentru o vreme, cât să îşi întindă muşchii amorţiţi Simţi podeaua rece sub picioare atunci când se ridică şi porni spre hol Baia se afla chiar în următoarea încăpere, la stânga, iar Kenneth clipi în lumina orbitoare pe care o aprinse Ridică uşurel colacul de toaletă, îşi trase în jos pantalonii de pijama, închise ochii şi simţi presiunea eliberându-se Brusc, simţi un curent de aer pe la picioare Deschise ochii şi privi în sus Uşa de la baie stătea deschisă, iar pe ea păru să fi pătruns un vânt ca de gheaţă Privi peste umăr, însă nu îşi terminase treaba, şi nu voia să rateze ţinta Când fu gata, îşi trase pantalonii de pijama şi se întoarse către uşă Probabil că i se păruse lui, fiindcă nu mai simţea frigul în clipele acelea Însă ceva îi spunea să fie atent Coridorul era slab luminat Licărirea din baie nu ajungea decât la o scurtă distanţă înaintea lui, iar restul casei era cufundat în întuneric În luna noiembrie, Lisbet agăţa mereu pe la geamuri steluţe de Crăciun, iar acestea rămâneau acolo până în martie, deoarece femeia iubea felul în care străluceau Însă în anul acela, ea nu avusese puterea să o mai facă, iar Kenneth nu apucase nici el să se ocupe Bărbatul merse tiptil către vestibul Nu fusese o închipuire Temperatura era cu siguranţă mai mică, de parcă uşa de la intrare ar fi stat deschisă Merse până acolo şi apăsă pe clanţă Nu era închisă Lucru obişnuit, fiindcă el uita deseori să încuie uşa, chiar şi noaptea De dragul protecţiei, se asigură că închise bine uşa, apoi trase zăvorul Era pe cale de a se întoarce în pat, când brusc i se făcu pielea de găină Ceva nu părea la locul lui Se uită spre uşa ce dădea în bucătărie, care era iluminată doar de o vagă scânteiere a unui felinar de pe stradă Kenneth privi cu ochii întredeschişi, apoi făcu un pas înainte Pe masa din bucătărie stătea ceva lucios şi alb, ceva care nu fusese acolo atunci când el pusese farfuriile la loc, înainte de a se aşeza în pat Mai făcu nişte paşi Valuri de teamă îi asaltau corpul În mijlocul mesei văzu o scrisoare O altă scrisoare Iar lângă plic, cineva aşezase cu grijă un cuţit de bucătărie Lama acestuia strălucea în lumina felinarului de afară Kenneth privi împrejur, însă realiză că intrusul plecase Lăsând în urma lui o scrisoare şi un cuţit Kenneth îşi dori să fi înţeles semnificaţia acelui mesaj 11 Ea îi zâmbi Un zâmbet larg, fără dinţi, doar cu gingiile Însă el nu îi căzu pradă Îi cunoştea prea bine intenţiile Avea de gând să tot ia, până când lui nu îi mai rămânea nimic Brusc, simţi în nări mirosul Mirosul acela dulceag, respingător Îl mai simţise şi în trecut, iar în clipele acelea, revenise Pesemne că venea de la ea Îşi plecă privirea spre acel corpuşor moale şi lucios Îl dezgusta totul legat de ea Burtica rotofeie, fanta ascunsă între picioare, părul închis la culoare şi împrăştiat neuniform pe ţeastă Îi puse mâna pe cap Simţi o pulsaţie pe sub piele Apropiată şi fragilă O apăsă mai tare cu mâna, iar fetiţa alunecă şi mai jos Continuă să râdă de el Apa îi acoperi picioarele, împroşcând de îndată ce călcâiele îi atinseră fundul căzii Auzea vocea tatii undeva departe, lângă uşa de la intrare Glasul se ridică şi cobora, fără să pară că avea să se întoarcă prea curând Băiatul încă mai simţea pulsaţiile sub palmă, iar bebeluşul începu să scâncească Zâmbetul îi apărea şi îi dispărea, de parcă nu era sigură dacă să fie fericită ori tristă Poate că simţea cât de mult o ura, cât detesta fiecare secundă pe care trebuia să o petreacă în prezenţa ei Ar fi fost mult mai bine fără ea, fără toate acele planşete Nu ar mai fi fost nevoit să vadă bucuria de pe chipul mamei, ori de câte ori îşi privea bebeluşul, sau absenţa acelei bucurii atunci când femeia îl privea pe el Era evident De fiecare dată când mama îşi întorcea privirea dinspre Allis către el, era ca şi cum s-ar fi stins o lumină Ca şi cum ar fi pierit Din nou, el ascultă vocea tatii Allis părea că se hotărâse să nu plângă, iar băiatul o privi, zâmbindu-i După care îi puse cu grijă braţul pe după cap, sprijinindu-l, aşa cum văzuse la mama Cu cealaltă mână, el trase de scăunelul pentru baie care o ţinea în poziţie înclinată Nu îi fu uşor Fetiţa era alunecoasă şi se tot agita În cele din urmă, el îndepărtă scăunelul şi îl împinse deoparte, cu grijă În momentul acela, întreaga ei greutate se sprijinea pe braţul său stâng Mirosul dulce, sufocant devenea din ce în ce mai puternic Îngreţoşat, băiatul îşi întoarse capul Simţi privirea bebeluşului arzându-i obrazul, în vreme ce pielea umedă şi alunecoasă a acestuia i se lipi de braţ O detesta fiindcă adusese înapoi acel miros, fiindcă îl obligase să îşi amintească Încet, îşi trase braţul şi o privi Căpşorul îi căzu pe spate, înspre cadă, şi chiar înainte de a atinge apa, fetiţa luă aer în piept, pregătindu-se să ţipe Însă deja era prea târziu, iar chipul său micuţ dispăru sub apă Ochii ei îl ţintuiră Dădu necontrolat din mâini şi picioare, însă nu se putu ridica Era prea micuţă, prea firavă El nici măcar nu fu nevoit să îi ţină capul sub apă Acesta rămase pe fundul căzii, fetiţa neputând decât să şi-l mişte dintr-o parte în cealaltă Băiatul se lăsă pe vine, rezemându-şi bărbia de marginea căzii, privind-o pe surioară chinuindu-se Nu ar fi trebuit să încerce să i-o fure pe minunata lui mamă Fetiţa merita să moară Nu era vina lui După o vreme, mâinile şi picioarele încetară să se mai mişte, scufundându-se lent Se simţi cuprins de o linişte desăvârşită Mirosul dispăruse, permiţându-i din nou să respire Totul avea să fie ca înainte Cu capul înclinat, rezemându-se de emailul rece al căzii, o privi pe Allis, care în clipele acelea stătea întinsă şi perfect nemişcată • — Intraţi, intraţi, spuse Ulf Rosander, părând abia trezit din somn, cu toate că era complet îmbrăcat Le făcu semn să intre — Mulţumim că aţi fost de acord să venim într-un timp atât de scurt, zise Paula — Nicio problemă A trebuit doar să sun la muncă şi să le spun că voi întârzia Având în vedere circumstanţele, au fost extrem de înţelegători Cu toţii am pierdut un coleg Se îndreptă spre camera de zi, urmat îndeaproape de cei doi Încăperea arăta ca în urma exploziei unei bombe Peste tot erau împrăştiate jucării şi tot felul de alte obiecte Ulf dădu la o parte un morman de haine pentru copii, ca să se poată aşeza cu toţii pe canapea — Întotdeauna e haos dimineaţa, înainte să plece copiii la creşă, zise el, cerându-şi scuze — Câţi ani au? întrebă Paula, în vreme ce Patrik se aşeză, lăsând-o pe ea să preia conducerea În calitate de poliţist, nu subestima niciodată importanţa plezanteriilor — Trei şi cinci ani, zise Rosander, luminându-se la chip Două fete Sunt seria a doua Mai am doi fii dintr-o altă căsătorie, în vârstă de paisprezece şi şaisprezece ani Însă ei locuiesc momentan cu mama lor, altminteri casa ar fi arătat şi mai rău — Şi cum se înţeleg între ei, având în vedere diferenţa mare de vârstă? se întrebă Patrik — Mult mai bine decât ne-am fi aşteptat Băieţii sunt adolescenţi tipici, aşa că uneori lucrurile nu merg perfect Însă fetele îi adoră, iar băieţii le plac şi ei pe surioarele lor mai mici De fapt, fetele îi numesc Fraţii Elani Patrik râse, dar Paula rămase nedumerită — E dintr-o carte pentru copii, îi spuse el Mai aşteaptă câţiva ani şi vei înţelege Apoi deveni serios, atunci când îi spuse lui Rosander: — Ei bine, probabil aţi auzit că i-am dat de urmă lui Magnus Zâmbetul de pe faţa lui Rosander pieri imediat Îşi trecu mâna prin păr, care şi-aşa era ciufulit — Ştiţi cum a murit? L-a luat marea? Era un mod învechit de a se referi la un naufragiu, însă o expresie obişnuită printre cei care locuiau într-o comunitate atât de apropiată de apă Patrik scutură din cap — Încă nu ştim Dar momentan e important să aflăm ce s-a întâmplat în dimineaţa dispariţiei sale — Înţeleg Însă eu chiar nu ştiu cu ce să vă ajut, zise Rosander, ridicând din braţe Singurul lucru pe care îl ştiu e că m-a sunat să-mi spună că va întârzia — Era un lucru neobişnuit? întrebă Paula — Ca Magnus să întârzie? se încruntă Rosander Acum că puneţi problema în felul acesta, nu cred să se mai fi întâmplat vreodată — De cât timp mergeaţi împreună la muncă? întrebă Patrik, îndepărtând discret o gărgăriţă din plastic, pe care stătuse până atunci — De când am început să lucrez pentru Ferestre Tanum, acum cinci ani Înainte de asta, Magnus lua mereu autobuzul, dar la un moment dat, i-am propus să vină cu mine, în maşina mea În schimb, el îşi plătea partea lui pentru benzină — Şi de-a lungul acestor cinci ani, v-a telefonat vreodată pentru a vă anunţa că urma să întârzie? repetă Paula întrebarea — Nu, niciodată Ar fi trebuit să-mi dau seama mai devreme — Cum părea atunci când v-a telefonat? întrebă Patrik Calm? Supărat? A pomenit de motivul întârzierii? — Nu, nu l-a pomenit Nu pot fi tocmai sigur, fiindcă a trecut ceva vreme de atunci, însă nu cred să fi fost în apele lui — Ce anume vreţi să spuneţi cu asta? întrebă Patrik, înclinându-se spre el — Supărat e prea mult spus, dar am avut senzaţia că se petrecuse ceva M-am gândit că poate s-o fi certat cu Cia ori cu copiii — V-a zis ceva care să indice asta? întrebă Paula, făcând schimb de priviri cu Patrik — Nu, nu chiar Conversaţia a durat câteva secunde Magnus m-a sunat şi mi-a zis că era în întârziere şi că dacă avea să dureze prea mult, să plec înainte, fără el A zis că s-ar fi descurcat el să ajungă la serviciu După care a închis Am aşteptat o vreme, apoi am plecat Asta a fost tot Presupun că tonul vocii lui mi-a dat impresia că fusese vreo problemă pe-acasă — Ştiţi de vreun necaz în mariajul lor? — Nu l-am auzit vreodată pe Magnus spunând ceva rău despre Cia Din contră Păreau să se înţeleagă de minune Fireşte că e imposibil să-ţi dai seama ce se petrece în alte familii, însă eu l-am considerat întotdeauna pe Magnus un soţ fericit Adevărat, nu vorbeam noi prea mult despre asemenea lucruri Mai degrabă despre vreme şi fotbal — Aţi zice că eraţi prieteni? întrebă Patrik Rosander ezită înainte de-a răspunde — Nu, n-aş prea spune Mergeam împreună la muncă şi discutam uneori în pauza de prânz, însă nu eram apropiaţi Cu toţii avem prietenii noştri şi asta e greu de schimbat — Deci dacă ar fi avut ceva pe suflet ori dacă cineva l-ar fi supărat, nu vi s-ar fi destăinuit? întrebă Paula — Nu, nu cred că ar fi făcut-o Însă eu îl vedeam cinci zile pe săptămână, aşa că ar fi trebuit să îmi pot da seama dacă îl îngrijora ceva Era la fel ca întotdeauna Bine dispus, calm şi încrezător Pe scurt, un tip fantastic Rosander se uită în jos, privindu-şi mâinile — Îmi pare rău că nu vă pot fi de mai mult folos — Aţi fost extrem de cooperant Patrik se ridică, urmat îndeaproape de Paula Amândoi îi scuturară mâna lui Rosander, mulţumindu-i apoi pentru timpul acordat Odată ajunşi înapoi în maşină, începură să discute — Ce părere ai? zise Paula, privindu-l pe Patrik din profil, în vreme ce bărbatul se aşeză lângă ea, pe locul pasagerului — Auzi, ia stai cu ochii pe şosea! Patrik se apucă de mânerul portierei, în vreme ce Paula abia reuşi să evite coliziunea cu un camion, în curba strâmtă de dinainte de Mörhult — Hopa, exclamă femeia, îndreptându-şi toată atenţia asupra parbrizului şi a şoselei de dinaintea sa — Şoferiţele astea, bombăni Patrik Paula era conştientă că doar o tachina şi hotărî să ignore acea remarcă În plus, ea fusese pasageră în maşină, avându-l şofer pe Patrik, şi i se păruse un miracol simplul faptul că el încă mai avea carnet — Nu cred că Ulf Rosander să aibă vreo legătură cu această crimă, îi răspunse Patrik Paula dădu din cap — Sunt de acord De data asta, Mellberg chiar umblă după cai verzi pe pereţi — Aşadar, va trebui să-l convingem de asta — Însă tot a fost bine că ne-am dus Lui Gösta trebuie să-i fi scăpat acea informaţie Trebuie să existe un motiv pentru care Magnus să fi întârziat pentru prima oară în cinci ani Lui Rosander i-a dat impresia că era supărat sau, cel puţin, că nu era în apele lui când l-a sunat Nu cred să fie o coincidenţă faptul că a dispărut chiar în acea dimineaţă — Ai dreptate Doar că pur şi simplu nu ştiu cum vom afla ce anume îl supărase Mai devreme i-am pus şi Ciei aceeaşi întrebare, dacă se întâmplase ceva ieşit din comun în acea dimineaţă, şi mi-a răspuns că nu A plecat la muncă înaintea lui Magnus, dar ce să se fi întâmplat într-o perioadă aşa de scurtă, cât timp a fost singur acasă? — A verificat cineva evidenţa convorbirilor telefonice? întrebă Paula, rămânând cu privirea fixată asupra şoselei — De câteva ori Nimeni nu le-a telefonat în acea dimineaţă Nimeni nu l-a sunat pe mobil Singurul apel a fost cel făcut de Magnus către Rosander După aia, nimic — Crezi că o fi venit cineva să discute cu el faţă în faţă? — Nu cred, zise Patrik, scuturând din cap Vecinii aveau o vedere bună asupra casei Luau micul dejun atunci când Magnus a plecat Fireşte că e posibil să le fi scăpat când cineva a sunat la uşă, însă au fost destul de siguri că nu s-a întâmplat aşa ceva — Dar e-mailul său? Din nou, Patrik scutură din cap — Cia ne-a dat permisiunea de a-i cerceta computerul, însă nu am găsit vreun e-mail care să ne trezească interesul Merseră în tăcere o vreme, amândoi cufundaţi în gânduri Ce să se fi întâmplat cu Magnus Kjellner pentru ca acesta să dispară fără urmă, apoi să iasă la iveală după trei luni, într-un bloc de gheaţă? Ce se petrecuse cu adevărat în dimineaţa aceea? • Nesăbuită, Erica se hotărâse să meargă pe jos Avea impresia că locuinţa ei din Sälvik se afla la o aruncătură de băţ faţă de locul destinaţiei De fapt, ar fi trebuit să fie o aruncătură-record de băţ Erica se apăsă cu mâna pe şale, apoi făcu o pauză, pentru a-şi trage sufletul Privi în direcţia biroului firmei de construcţii, aflat încă la o distanţă considerabilă Însă tot la fel de mult ar fi avut de parcurs şi dacă se întorcea spre casă, aşa că fie se aşeza în troienele de zăpadă, fie mergea mai departe Zece minute mai târziu, ea intră extenuată în birou Nu sunase în prealabil, gândindu-se că astfel s-ar fi aflat în avantaj, făcându-le o vizită surpriză Se asigură că maşina lui Erik nu era parcată afară Cel cu care dorea să stea de vorbă era Kenneth De preferinţă, fără întreruperi — Bună ziua? Nimeni nu păru să fi auzit uşa închizându-se în urma ei, aşa că merse înainte Locul dădea impresia unei case obişnuite, care fusese transformată în spaţiu pentru birouri O porţiune mare a parterului era complet deschisă, iar pereţii erau mărginiţi de rafturi pe care stăteau aşezate dosare Mai existau şi afişe mari cu structurile clădite de companie, şi câte un birou la fiecare capăt al camerei Kenneth stătea aşezat la unul din ele Părea să nu fi observat prezenţa Ericăi, fiindcă avea în continuare privirea fixată într-un punct, fără a se mişca — Bună ziua? Kenneth tresări — O, bună ziua! Îmi cer scuze, dar nu te-am auzit intrând Se ridică, îndreptându-se spre ea — Erica Falck, dacă nu mă înşel — Adevărat Dădu mâna cu el şi îi zâmbi Kenneth observă că femeia pusese nerăbdătoare ochii pe unul dintre scaunele pentru vizitatori, şi îi făcu semn să se aşeze — Te rog, ia loc Trebuie să fie greu, cu asemenea greutate suplimentară Pare să se apropie în curând termenul Recunoscătoare, femeia se lăsă pe spate în scaun, simţind cum apăsarea de pe spinare începu să i se domolească — Va mai dura un pic Însă voi avea gemeni, zise ea, părând uşor surprinsă de propriile-i vorbe — În cazul acesta, cu siguranţă vei fi ocupată, spuse Kenneth cu blândeţe, aşezându-se lângă ea Eşti în căutarea unei case noi? Erica fu surprinsă atunci când îi văzu chipul din prim-plan, în lumina lămpii aflate în apropiere Bărbatul părea obosit şi tras la faţă De fapt, „hăituit” era mai degrabă cuvântul pe care îl căuta Brusc, îşi aminti zvonul că soţia lui era extrem de bolnavă Rezistă impulsului de a-i atinge mâna, gândindu-se că poate nu avea să aprecieze un asemenea gest de compasiune Durerea şi osteneala îi erau atât de evidente, atât de bine întipărite în cutele de pe chipul lui — Cum se simte soţia ta? întrebă Erica, sperând ca întrebarea să nu-l supere — Lucrurile stau rău Nu se simte deloc bine Amândoi tăcură o clipă După aceea, Kenneth îşi îndreptă spatele şi încercă să zâmbească, deşi acest lucru nu îi ascunse durerea — Aşadar, tu şi Patrik vă gândiţi la o casă nouă? Cea pe care o aveţi acum e chiar frumoasă În orice caz, Erik este cel cu care ar trebui să discutaţi tu şi soţul rău Eu mă ocup de finanţe şi registrele contabile şi nu sunt prea vorbăreţ Însă cred că Erik va fi aici după prânz, aşa că dacă doreşti să revii atunci — Nu, n-am venit aici în legătură cu o casă — A? Atunci ce te aduce la noi? Erica ezită De ce trebuia să fie atât de curioasă, încât să îşi vâre nasul în treburile tuturor? Cum avea să-i explice? — Presupun că ai aflat despre Magnus Kjellner? Că trupul său a fost găsit? începu ea Kenneth se făcu şi mai cenuşiu la faţă, apoi dădu aprobator din cap — Şi, din câte am înţeles, voi doi vă întâlneaţi destul de des Aşa e? — De ce mă întrebi asemenea lucruri? zise Kenneth, căpătând brusc o mină îngrijorată — Voiam doar Femeia căută o explicaţie bună, dar nu găsi vreuna Se văzu nevoită să apeleze la o minciună — Ai citit prin ziare în legătură cu scrisorile de ameninţare primite de Christian Thydell? Kenneth dădu din cap, părând în continuare circumspect Avu o străfulgerare prin faţa ochilor, însă aceasta dispăru atât de repede, încât Erica nici măcar nu fu sigură dacă văzuse ceva sau nu — Christian îmi e prieten şi vreau să îl ajut, continuă ea Cred că există o legătură între ameninţările primite de el şi ceea ce s-a întâmplat cu Magnus — Ce fel de legătură? întrebă Kenneth, aplecându-se în faţă — Nu pot intra acum în detalii, zise ea, evaziv Însă mi-ar fi de mare folos dacă mi-ai povesti câte ceva despre Magnus Avea duşmani? Există cineva care să-i fi vrut răul? — Nu, nu pare verosimil Kenneth se lăsă din nou pe spate, în scaun Întreaga sa postură semnala faptul că nu era dispus să continue acel subiect — De cât timp vă cunoaşteţi? Erica se strădui să dirijeze conversaţia într-o zonă mai puţin tensionată Uneori era mai bine să abordeze lucrurile pe ocolite Iar tactica funcţiona Kenneth păru să se relaxeze — În principiu, de o viaţă întreagă Suntem de aceeaşi vârstă, aşa că am fost colegi de clasă în şcoala primară şi în gimnaziu Noi trei am fost prieteni dintotdeauna — Voi trei? Adică tu, Magnus şi Erik Lind? — Da, aşa e Dacă ne-am fi cunoscut pentru prima oară fiind adulţi, nu cred că am fi devenit prieteni, însă Fjällbacka e atât de mică, iar noi am crescut oarecum împreună, aşa că am păstrat mereu legătura Când Erik a locuit în Göteborg, nu l-am prea văzut, însă odată mutat înapoi aici, ne-am întâlnit destul de des, laolaltă cu familiile Din obişnuinţă, bănuiesc — Ai zice că voi trei sunteţi apropiaţi? Uitându-se pe fereastră şi privind fix de-a lungul gheţii, Kenneth se gândi câteva clipe, înainte de-a răspunde — Nu, n-aş spune asta Fireşte, Erik şi cu mine lucrăm împreună, aşa că ne vedem foarte des Însă prieteni nu suntem Nu cred să existe cineva care să îi fie apropiat lui Erik Iar Magnus şi cu mine eram atât de diferiţi Nu am nimic rău de spus împotriva lui Magnus; nu cred să aibă nimeni Întotdeauna ne-am înţeles bine, însă niciodată nu am fost ceea ce s-ar putea numi confidenţi Din punctul acesta de vedere, cel mai mult timp l-au petrecut împreună Magnus şi nou-venitul grupului, Christian — Cum şi-a făcut apariţia Christian? — Nu prea ştiu Magnus a fost cel care a hotărât să-i includă în cerc pe el şi pe Sanna, imediat după ce Christian s-a mutat aici Apoi a devenit de-al casei — Ştii ceva despre trecutul lui? — Nu, zise el, rămânând tăcut pentru o clipă Acum că ai pomenit despre asta Chiar nu ştiu nimic despre viaţa lui de dinainte de Fjällbacka Nu am vorbit niciodată despre asta Kenneth păru surprins de propriile-i vorbe — Tu şi Erik cum vă înţelegeţi cu Christian? — E greu de înţeles la început, iar uneori poate fi morocănos Dar e un tip de treabă, iar după vreo câteva pahare de vin îşi mai dă drumul şi ne simţim bine, de obicei — Ţi s-a părut stresat în ultima vreme? Îngrijorat din vreo cauză? — La Christian te referi? În privirea lui Kenneth apăru din nou o licărire, însă dispăru foarte rapid — Da Tot primeşte aceste scrisori de aproape un an şi jumătate — Aşa mult timp? N-am ştiut — Deci tu şi Erik nu aţi observat nimic? Bărbatul scutură din cap — După cum am zis, Christian e destul de complicat, să zicem aşa E greu să ştii ce anume ascunde De exemplu, până aproape de data publicării, eu n-am avut idee că a scris o carte — Ai citit-o? Îţi dă fiori, zise Erica Kenneth clătină din cap — Nu prea sunt pasionat de lectură Însă am auzit că recenziile au fost excelente — Da, incredibile chiar, zise Erica Dar Christian nu v-a zis ţie ori lui Erik despre scrisori? — Nu, niciodată nu a pomenit de ele Însă, după cum am zis, de obicei ne-am văzut la evenimente mondene Serate, petreceri, de Anul Nou şi de Sânziene Cam aşa ceva Cred că Magnus a fost singura persoană cu care e posibil să fi stat de vorbă Christian — Şi nici Magnus nu a pomenit vreun lucru? — Nu, zise Kenneth, ridicându-se Îmi cer scuze, dar acum trebuie să mă întorc la lucru Eşti sigură că tu şi Patrik nu aţi vrea o casă nouă? Îi zâmbi şi făcu semn spre afişele de pe zid — Mulţumesc, dar ne e foarte bine acolo unde suntem, însă casele voastre sunt extrem de atrăgătoare Erica făcu un efort de a se ridica, însă rezultatul fu la fel de stângaci ca de obicei Kenneth îi întinse mâna şi o ajută să stea în picioare — Mulţumesc, zise Erica, înfăşurându-şi fularul în jurul gâtului Îmi pare foarte rău, zise ea apoi Pentru soţia ta Sper să Nu ştiu ce să mai spună, iar Kenneth dădu din cap Păşind înapoi în frigul de afară, Erica începu să tremure • Christian se concentra cu mare greutate În mod normal îi făcea plăcere slujba sa de la bibliotecă, însă în ziua cu pricina, îi era imposibil să se concentreze, imposibil să îi stea gândul la orice altceva Toţi cei care intrau simţeau nevoia de a spune ceva în legătură cu Sirena Unii deja citiseră cartea, alţii aveau de gând să o facă, unii îl văzuseră la emisiunea TV Iar Christian le răspunse întotdeauna politicos, mulţumindu-le pentru comentariile favorabile şi oferindu-le celor interesaţi un mic sumar al romanului În realitate însă, el nu voia decât să urle Nu îşi putea lua gândul de la ce i se întâmplase lui Magnus Senzaţia de furnicături îi apăru din nou pe mâini, împrăştiindu-se rapid Către braţe, peste piept, în jos, către picioare Uneori îi părea că întregul său corp îl mânca şi îl ardea Îi era extrem de greu să stea locului Din acel motiv se şi tot ridica pentru a merge la rafturi, mutând cărţile ce ajunseseră acolo unde nu le era locul, şi îndreptându-le cotoarele pentru a forma rânduri frumoase şi uniforme Brusc, se opri Rămase pe loc, cu o mână ridicată, aşezată deasupra unor cărţi, incapabil să o mişte de acolo În clipa aceea îl năpădiră gândurile, cele care îi apăruseră din ce în ce mai des Ce căuta el acolo? De ce se afla acolo, în acel loc, în acel moment? Scutură din cap, încercând să-şi îndepărteze gândurile, dar acestea nu făcură decât să i se adâncească şi mai mult în minte Cineva trecu pe lângă el, îndreptându-se spre ieşire Nu o zări decât pentru o fracţiune de secundă, simţindu-i mai degrabă mişcarea, fără a vedea nimic Dar sentimentul care îl copleşi imediat fu identic cu cel avut în noaptea când mersese acasă cu maşina Sentimentul unui lucru ostil, dar în acelaşi timp, familiar Fugi spre uşa de la intrare şi se uită în direcţia în care plecase persoana Nu era nimeni acolo Nu se auzeau paşi ori alte sunete Nu se vedea nimeni Să fi fost o plăsmuire de-a lui? Christian îşi apăsă tâmplele cu vârfurile degetelor Închise ochii, imaginându-şi-o pe Sanna, văzând din nou expresia de pe faţa acesteia, din clipa în care îi divulgase jumătate adevăr, jumătate minciuni Gura căscată, compasiunea amestecată cu groază Nu avea să-i mai pună şi alte întrebări Cel puţin, nu pentru o vreme Iar rochia albastră se întorsese în pod, acolo unde îi era locul Dezvăluindu-i o frântură de adevăr, el obţinuse un răgaz temporar Însă mai devreme sau mai târziu, femeia avea să înceapă din nou cu întrebările, căutând răspunsuri şi acea parte a poveştii pe care el nu voise să i-o destăinuie Acea parte trebuia să rămână îngropată Nu exista altă opţiune Încă avea ochii închişi atunci când auzi pe cineva dregându-şi vocea Christian îşi deschise ochii — Scuzaţi-mă, numele meu e Lars Olsson Sunt reporter Mă întrebam dacă nu am putea sta puţin de vorbă Am încercat să dau de dumneavoastră prin telefon, însă nu mi-a răspuns nimeni — Mi-am închis mobilul Christian îşi luă mâinile de la tâmple — Ce doriţi? — Ieri a fost găsit un bărbat într-un bloc de gheaţă Magnus Kjellner Dispărut din luna noiembrie Şi, din câte am înţeles, voi doi eraţi buni prieteni — De ce îmi pomeniţi mie despre lucrurile acestea? Christian se îndepărtă, retrăgându-se dindărătul măsuţei sale — Nu vi se pare o coincidenţă stranie? Aţi primit ameninţări o perioadă lungă de timp, după care unul dintre prietenii cei mai apropiaţi ai dumneavoastră e găsit mort? Am aflat, de asemenea, că probabil a fost ucis — Ucis? întrebă Christian, ascunzându-şi sub masă mâinile, care îi tremurau îngrozitor — Da, trupul său prezenta urme de răni, indicând faptul că a fost victima unui atac Aveţi idee dacă Magnus Kjellner a primit şi el ameninţări? Sau ştiţi cine v-ar fi putut trimite dumneavoastră acele scrisori? Jurnalistul îi vorbi pe un ton agresiv, lăsând clar să se înţeleagă faptul că aştepta un răspuns din partea lui Christian — Nu ştiu nimic în legătură cu asta Absolut nimic — Dar s-ar părea că vă aflaţi în vizorul cuiva şi nu ar fi absurd să presupunem că persoanele apropiate de dumneavoastră ar putea fi luate în ţintă, la rândul lor Aveţi vreun membru al familiei care să fi primit asemenea ameninţări? Christian nu fu în stare decât să dea din cap Imaginile începură să i se aglomereze în minte, iar el le îndepărtă rapid Nu le putea lăsa să pună stăpânire asupra lui — Din câte am înţeles, ameninţările au apărut înainte de toată vâlva din presă odată cu lansarea cărţii Ceea ce pare să indice faptul că lucrurile sunt de natură personală Aveţi ceva de comentat cu privire la asta? Din nou, Christian scutură din cap, de data aceea, cu mai multă forţă Îşi încleştă fălcile atât de strâns, încât faţa îi păru o mască împietrită Voia să fugă de toate acele întrebări, să nu se mai gândească la ea şi la faptul că, după atâţia ani, îl prinsese, într-un final, din urmă Nu acceptă să o mai primească înapoi În acelaşi timp, realiză că deja era prea târziu Ea deja ajunsese acolo; nu îi mai putea scăpa Poate că de fapt nu fusese vreodată capabil să-i scape — Aşadar, nu aveţi idee cine s-ar putea afla în spatele scrisorilor de ameninţare? Sau dacă există vreo legătură cu asasinarea lui Magnus Kjellner? — Parcă aţi zis că deţineţi informaţii care să indice faptul că a fost ucis Nu că ar fi ceva dovedit — Adevărat Însă e o bănuială rezonabilă, îi răspunse jurnalistul Şi trebuie să fiţi de acord că într-un orăşel precum Fjällbacka, e o coincidenţă stranie ca un om să primească ameninţări, ca apoi unul dintre prietenii lui să fie găsit mort Aşa ceva stârneşte o grămadă de întrebări Christian îşi simţi furia crescând Ce drept aveau ei să dea buzna în viaţa lui, cerând răspunsuri şi având de la el pretenţia să scornească ceva? — Nu mai am nimic de spus referitor la asta — Înţelegeţi că noi tot vom scrie, fie că veţi colabora sau nu Ar fi în interesul dumneavoastră să ne spuneţi părerea cu privire la acest subiect — Am spus tot ce-am avut de spus, spuse Christian, dar jurnalistul nu păru să se dea bătut În clipa aceea, Christian se ridică Merse de-a lungul bibliotecii, intră în toaletă şi închise uşa în urma sa Tresări atunci când îşi văzu în oglindă chipul Era ca şi cum l-ar fi privit un străin Nu se recunoscu deloc Închise ochii şi, cu mâinile pe chiuvetă, se aplecă înainte Respiraţia îi era accelerată şi înăbuşită Prin puterea voinţei, încercă să-şi încetinească pulsul şi să recapete controlul Însă viaţa sa era pe cale de a-i fi răpită Ştia asta Cândva, demult, ea îi luase totul, iar în clipele acelea se pregătea să o facă din nou Imagini îi pâlpâiră dindărătul pleoapelor Auzi chiar şi voci A ei şi a lor Fără a se putea opri, îşi dădu capul pe spate Apoi, cu o forţă puternică, se aruncă înainte Auzi sunetul oglinzii spulberându-se, simţi sânge pe frunte, însă fără durere Fiindcă în clipele în care cioburile îi străpunseră pielea, vocile amuţiră O tăcere binecuvântată • Trecuse cu puţin de miezul zilei, iar Louise se afla într-o minunată stare de ebrietate Exact cât trebuia Relaxată, amorţită, fără însă a pierde controlul asupra realităţii Îşi umplu din nou paharul Casa era pustie Fetele erau la şcoală, iar Erik, la birou Sau altundeva, poate cu stricata lui Se purtase ciudat în ultimele câteva zile Fusese mai tăcut şi mai supus Iar sentimentul ei de aversiune era amestecat cu speranţă Aşa se simţea întotdeauna când credea că Erik ar fi putut să o părăsească Era ca şi cum ar fi fost scindată Pe de o parte, se simţea uşurată fiindcă ar fi putut scăpa din închisoarea mariajului lor, plin de nimic altceva în afară de minciuni şi trădare Pe de altă parte, era copleşită de panică la gândul că avea să fie abandonată Fireşte că ar fi primit o parte semnificativă din banii lui Erik, însă la ce avea să-i folosească dacă rămânea singură? Nu prea se bucura de companie în prezent, însă tot era mai bine decât nimic Avea alături un trup călduţ noaptea, avea pe cineva care stătea la masa din bucătărie, citind ziarul, la micul dejun Avea pe cineva Dacă ar fi părăsit-o, ar fi fost de-a dreptul abandonată Fetele creşteau; erau ca nişte musafiri temporari în casă, mereu în drum spre şcoală ori prieteni Deja începuseră să adopte comportamentul taciturn al adolescenţilor, abia răspunzând atunci când femeia le vorbea Când erau acasă, Louise vedea mai degrabă uşile închise ale camerelor lor, iar singurul semn de viaţă îl reprezenta permanentul zgomot înăbuşit al muzicii pe care o ascultau Încă un pahar de vin dispăruse, aşa că femeia îşi mai turnă unul Unde se afla Erik în clipele acelea? Să fi fost la birou, ori cu ea? Se tăvălea oare peste trupul gol al Ceciliei, penetrând-o, dezmierdându-i sânii? Acolo, acasă, nu făcea niciodată asemenea lucruri Nu o atinsese de doi ani La început, ea încercase să îşi furişeze mâna pe sub pătură, pentru a-l atinge Dar Louise se dăduse bătută după câteva respingeri, când el se răsucise ostentativ pe cealaltă parte, cu spatele la ea, sau pur şi simplu îi îndepărtase mâna Îşi văzu propria oglindire în uşa din oţel inoxidabil a frigiderului Ca de obicei, se studie, ridicând mâna pentru a-şi atinge chipul Nu arăta chiar aşa rău, nu? Cândva, ea fusese atrăgătoare Şi rămăsese suplă, atentă la ceea ce mânca, dispreţuindu-şi semenii care le permiteau chiflelor şi rulourilor dulci să le rotunjească siluetele, pe care mai apoi încercau să le ascundă sub o rochie florală cât un cort, cumpărată de la Lindex Spre deosebire, Louise încă mai putea îmbrăca o pereche strâmtă de blugi, în care să arate prezentabil Ridică bărbia Aceasta începuse să-i atârne puţin O ridică din nou În regulă, aşa trebuia să arate Plecă bărbia, observând cum pielea i se relaxă într-un mic pliu Fu nevoită să reziste impulsului de a lua din suport unul dintre cuţitele de bucătărie şi de a-şi tăia acea cută respingătoare Brusc, fu dezgustată de propria sa imagine Nu era de mirare că Erik nu dorea să o mai atingă Nu era de mirare că prefera să simtă sub degete carne fermă, că voia să atingă ceva care nu îmbătrânea şi se descompunea încet, dinspre interior Îşi ridică paharul cu vin şi îi azvârli conţinutul spre frigider, ştergându-şi reflexia şi înlocuind-o cu strălucitorul lichid stacojiu ce se prelinse pe suprafaţa netedă Telefonul se afla dinaintea ei, pe masă, aşa că formă numărul de la birou Trebuia să afle unde era — Bună, Kenneth Erik e pe acolo? Atunci când puse jos receptorul, inima îi spărgea pieptul, cu toate că se obişnuise deja cu situaţia Bietul Kenneth De câte ori de-a lungul anilor nu fusese el nevoit să îl acopere pe Erik? Să inventeze repede câte o minciună în legătură cu locul în care se afla şi sarcina de care se ocupa, asigurând-o pe femeie că trebuia să se întoarcă dintr-o clipă în alta la birou Louise îşi umplu paharul, fără a se mai obosi să şteargă ceea ce aruncase pe frigider, apoi se îndreptă cu hotărâre spre camera de lucru a lui Erik Nu avea voie să intre acolo El pretindea că îi erau deranjate lucrurile dacă mai folosea şi altcineva respectiva încăpere, drept care femeii îi era strict interzis să pună piciorul înăuntru Iar acela era exact motivul pentru care şi mergea acolo Bâjbâind, ea aşeză paharul pe birou şi începu să tragă afară sertarele În toţi anii plini de suspiciuni pe care şi-i petrecuse alături de Erik, nu-i umblase niciodată prin lucruri Preferase să nu ştie Bănuielile erau mai bune decât adevărul, cu toate că, în cazul ei, diferenţa era foarte mică Cumva, ştiuse întotdeauna identitatea persoanelor cu care se vedea Erik Două secretare, pe vremea când locuiau în Göteborg; una dintre educatoarele de la creşă; mama unei colege de-a fetelor Îşi dădea seama datorită expresiilor vagi şi oarecum vinovate pe care le aveau acele femei în preajma sa Le simţise parfumul, observase câte o atingere grăbită şi nelalocul ei În clipele acelea, pentru prima dată, ea trase toate sertarele de la biroul lui Erik, scotocindu-i printre hârtii, fără să îi pese dacă el avea să îşi dea seama Fiindcă devenise din ce în ce mai convinsă că liniştea apăsătoare din ultimele câteva zile nu putea însemna decât un singur lucru Bărbatul intenţiona să o părăsească Să o arunce ca pe un gunoi, ca pe un bun folosit, cu toate că dăduse naştere copiilor lui, îi păstrase căminul curat, îi pregătise toate acele dineuri nenorocite pentru nenorociţii lui de asociaţi, care erau de obicei atât de plictisitori, încât Louise ar fi preferat să crape decât să fie obligată să converseze cu ei Erik se înşela amarnic dacă avea impresia că ea se va da la o parte ca un animal rănit, fără să lupte cu dârzenie În plus, îi cunoştea toate aranjamentele dubioase făcute de-a lungul anilor în afaceri Avea să îl coste scump dacă făcea greşeala de a o subestima Ultimul sertar era încuiat Îl smuci, din ce în ce mai tare, însă acesta refuză să se clintească Era conştientă că trebuia să îl deschidă Cu siguranţă exista vreun motiv pentru care Erik îl încuiase, conţinea ceva ce nu trebuia văzut Privi suprafaţa biroului – piesă modernă de mobilier, cu alte cuvinte, nu la fel de greu de spart precum unul mai vechi şi mai solid Privirea îi fu atrasă de un deschizător de scrisori Avea să fie de ajuns Trase de sertar până când broasca îl opri Apoi introduse deschizătorul de scrisori în orificiu şi începu să spargă broasca La început, sertarul păru că nu vrea să coopereze, dar apoi ea încercă mai cu forţă, iar speranţa îi crescu atunci când auzi lemnul crăpând Când broasca cedă într-un final, totul se petrecu atât de brusc, încât femeia aproape căzu pe spate În ultima clipă, se prinse de marginea biroului, reuşind să rămână în picioare Cu o curiozitate amplificată, aruncă o privire înăuntrul sertarului Pe fundul acestuia stătea ceva de culoare albă Întinse mâna, încercând să se concentreze, fiindcă vedea uşor prin ceaţă Plicuri albe Sertarul nu conţinea decât scrisori în plicuri albe De fapt, chiar îşi aminti de momentele în care acestea sosiseră cu poşta, dar la vremea respectivă nu le dăduse atenţie Toate îi erau adresate lui Erik, drept care le adăugase mormanului său de corespondenţă, pe care bărbatul o deschidea mereu atunci când se întorcea de la muncă De ce le pusese oare într-un sertar încuiat? Louise scoase scrisorile şi se aşeză pe podea, răsfirându-le dinaintea sa Cinci la număr, toate având pe plic numele şi adresa lui Erik, scrise cu cerneală neagră, într-o caligrafie elegantă Pentru o clipă, îi trecu prin minte să le îndese înapoi în sertar şi să continue ca de obicei, ignorând totul Însă oricum spărsese broasca şi, de îndată ce sosea acasă, Erik avea să ştie că ea fusese acolo Aşa că putea foarte bine să arunce o privire Se întinse după paharul cu vin, simţind nevoia ca alcoolul să-i alunece pe gât, în stomac, alinându-i durerea Trei guri Apoi îl aşeză alături de ea, pe pardoseală, şi deschise prima scrisoare După ce le parcurse pe toate, femeia le aşeză una peste cealaltă Nu pricepea nimic În afară de faptul că o persoană dorea să îi facă rău lui Erik Un ticălos le ameninţa viaţa şi familia, iar el nu spusese nimic Fu năpădită de o furie mai puternică decât orice alt sentiment pe care l-ar fi putut avea El nu o considerase egala sa, nu îndeajuns de mult pentru a-i destăinui o chestiune atât de importantă Însă avea să-i dea socoteală Nu o mai putea trata cu o asemenea lipsă de respect Hotărî să meargă în oraş, la biroul lui Erik Aşeză scrisorile alături, pe scaunul de lângă şofer Dură ceva până să bage cheia în contact, dar după ce inspiră adânc de câteva ori, femeia izbuti Era conştientă că nu ar fi trebuit să conducă în momentele acelea, dar ca în multe alte ocazii din trecut, ea îşi înlătură scrupulele, ieşind cu vehiculul în stradă 12 Îi păru cât de cât drăguţă, stând acolo nemişcată, fără să mai plângă, ori să mai ceară, ori să mai fure Întinse mâna pentru a-i atinge fruntea Mişcarea agită din nou apa, iar trăsăturile îi fură înceţoşate de unduirile de la suprafaţă Păru că tata îşi lua la revedere de la persoana care sunase la uşă Auzi paşi apropiindu-se Tata avea să înţeleagă Şi el fusese dat la o parte Şi lui îi fusese răpit ceva Învârti cu degetele prin apă, făcând modele şi valuri Mâinile şi picioarele fetiţei se odihneau pe fundul căzii Din apă nu îi ieşeau puţin decât genunchii şi o părticică din frunte Îl auzi pe tata apropiindu-se de baie Nu ridică privirea Brusc, avu senzaţia că nu îşi mai putea lua ochii de la ea Îi plăcea în momentele acelea Pentru prima oară, o plăcea Îşi apăsă şi mai tare obrazul de marginea căzii Ascultând şi aşteptând ca tata să-şi dea seama că scăpaseră de ea Că o aveau din nou pe mama, atât el, cât şi tata Bărbatul avea să se bucure; era sigur de asta Apoi se simţi smucit de lângă cadă Uimit, privi în sus Figura tatii era schimonosită de atâtea sentimente, încât nu ştiu cum să le interpreteze Însă fericit nu părea — Ce-ai făcut? urlă acesta, scoţând-o repede pe Allis din cadă Neputincios, el îi ţinu în braţe trupşorul inert, după care o aşeză cu grijă pe covor — Ce-ai făcut? repetă el, fără a-l privi „A luat-o pe mama” Băiatul îşi simţi vorbele blocându-i-se în gât, incapabile de a ieşi la suprafaţă Nu înţelegea nimic Credea că tata avea să fie bucuros Tata nu scoase o vorbă Îi aruncă doar o privire rapidă, în vreme ce pe chip i se citi uimirea Apoi se aplecă şi apăsă uşor cu degetele peste pieptul bebeluşului O apucă de nas pe fetiţă, suflându-i încetişor în gură, după care îi apăsă din nou pieptul — Tată, de ce faci asta? Îşi dădu seama cât de plângăcioasă îi fusese vocea Mamei nu îi plăcea când se smiorcăia Îşi trase genunchii la piept, înfăşurându-şi braţele în jurul lor, apoi se rezemă de cadă Nu aşa trebuia să se petreacă totul De ce îi arunca tata privirile acelea stranii? Nu numai că era furios pe el; tata părea de-a dreptul înspăimântat Bărbatul continuă să sufle în gura lui Allis Braţele şi picioarele acesteia stăteau nemişcate pe covor, la fel de nemişcate precum stătuseră pe fundul căzii Din când în când, ele tresăreau atunci când tata o apăsa cu degetele pe piept, însă mişcarea se datora bărbatului Nu le mişca ea singură Însă atunci când tata se opri din suflat pentru a patra oară, una din mânuţe îi tremură După care urmă tusea, apoi ţipătul Acel ţipăt strident, atât de cunoscut Nu o mai plăcea pe Allis Pe scări se auziră paşii mamei Tata o ridică pe Allis, ţinând-o atât de aproape, încât îşi udă cămaşa Fetiţa urla atât de tare, încât baia părea să vibreze, iar băiatul îşi dori ca ea să înceteze, să fie la fel de tăcută şi drăguţă ca înainte de intervenţia tatii Pe măsură ce mama se apropie, tata se lăsă pe vine, în faţa lui Cu ochii mari şi speriaţi, el se aplecă şi îi şopti: — Nu vom discuta vreodată despre ce s-a întâmplat aici Iar dacă mai faci aşa ceva, te voi trimite de-aici atât de repede, încât nici măcar nu vei auzi uşa trântindu-se în urma ta Ai priceput? Să nu o mai atingi niciodată! — Ce se întâmplă aici? se auzi vocea mamei, din cadrul uşii Cum urc şi eu să trag un pui de somn, totul se dă peste cap Ce are? I-a făcut el ceva? Se întoarse spre băiatul aşezat pe podea Preţ de câteva secunde, singurul răspuns veni doar din partea lui Allis, care ţipa necontenit Apoi tata se ridică, ţinând-o încă în braţe, şi spuse: — Nu, doar că n-am înfăşurat-o eu destul de repede cu prosopul atunci când am scos-o din baie E doar supărată — Eşti sigur că nu i-a făcut el ceva? Femeia îl privi ţintă, însă el nu făcu decât să-şi plece capul, prefăcându-se că se joacă, trăgând de ciucurii covorului — Nu, el mă ajuta A fost foarte drăguţ cu ea Cu coada ochiului, tata îi aruncă o privire de avertizare Mama păru mulţumită de răspuns Nerăbdătoare, ea se întinse după Allis şi, după o clipă de ezitare, tata îi dădu bebeluşul Odată ce femeia părăsi încăperea, pentru a-şi calma copilaşul, cei doi se priviră Niciunul nu rosti o vorbă Însă băiatul văzu în ochii tatii că vorbise foarte serios Nu aveau să mai pomenească vreodată de cele întâmplate ••• — Kenneth? Vocea i se frânse când încercă să-şi strige soţul Nu primi niciun răspuns Să-şi fi imaginat ea oare? Nu, era sigură că auzise uşa deschizându-se, apoi închizându-se la loc — Kenneth? În continuare, niciun răspuns Lisbet încercă să se ridice în şezut, însă puterile o părăsiseră atât de repede în ultimele câteva zile, încât nu fu în stare Ultimele rămăşiţe de energie şi le păstra pentru ceasurile în care Kenneth era acasă Toate acestea pentru a-l convinge că se simţea mai bine decât era de fapt, pentru ca el să o lase să mai stea acasă încă puţin Ca să scape de mirosul spitalului şi de felul în care cearşafurile apretate îi zgâriau pielea Îl cunoştea atât de bine pe Kenneth Ar fi dus-o imediat la spital dacă ar fi ştiut cât de rău se simţea în realitate Ar fi făcut-o deoarece încă se agăţa cu disperare de ultimele fărâme de speranţă Însă corpul lui Lisbet îi spunea că sosise clipa Îşi epuizase toate rezervele, iar boala pusese stăpânire pe ea Ieşise învingătoare Nu voia decât să moară acasă, învelită în pătura ei şi cu capul sprijinit de pernă Şi cu Kenneth dormind noaptea alături de ea Ştia cât de incomod era pentru el să doarmă în patul acela şubred Dar nu o lăsa inima să îi spună să meargă la etaj Poate că era egoistă, dar îl iubea mult prea mult pentru a fi departe de el în acele ultime ceasuri care le mai rămăseseră — Kenneth? strigă ea din nou Tocmai se convinsese că îşi imaginase totul, când auzi scârţâitul familiar al scândurii desprinse din parchetul de pe hol Aceasta protesta ori de câte ori cineva călca pe ea — Tu eşti? Începu să se teamă Se uită în jur, după telefon, pe care Kenneth îşi amintea de obicei să-l lase la îndemână Dar în ultima vreme, bărbatul fusese atât de obosit dimineaţa, încât mai uita uneori Ca de exemplu, în ziua aceea — E cineva acolo? Se apucă de marginea patului şi încercă din nou să se ridice Se simţi precum personajul principal dintr-o povestire preferată a ei, Metamorfoza de Franz Kafka, în care Gregor Samsa era transformat într-o gânganie ce nu se putea rostogoli dacă ateriza pe spate Pur şi simplu stătea locului, neajutorat Brusc, femeia auzi paşi pe coridor Indiferent cine ar fi fost, se mişca prudent, dar se apropia din ce în ce mai mult Lisbet se simţi cuprinsă de panică Cine ar fi refuzat să-i răspundă strigătelor? Kenneth cu siguranţă nu ar fi tachinat-o în felul acela Nu-i făcuse niciodată farse sau surprize, şi nu credea că ar fi început tocmai atunci Paşii erau foarte aproape Privi ţintă către uşa din lemn, pe care o şlefuise şi o vopsise chiar ea, într-o zi care părea să facă parte dintr-o cu totul altă viaţă Atunci când uşa nu se clinti, crezu din nou că pesemne îi juca farse mintea, că boala i se răspândise până şi acolo, făcând-o să nu mai gândească limpede sau să nu-şi mai dea seama ce era real şi ce nu Dar apoi, încet, uşa începu să se deschidă De cealaltă parte se afla cineva, cineva care o împingea Lisbet strigă după ajutor, strigă cât putu de tare, încercând să alunge tăcerea înspăimântătoare Atunci când uşa se deschise complet, femeia se opri Iar persoana începu să vorbească Vocea îi era cunoscută şi totuşi, parcă nu, iar Lisbet se chinui să o vadă mai bine Părul lung şi negru pe care îl văzu o făcu să-şi atingă din instinct propriul cap, pentru a se asigura că eşarfa galbenă era la locul ei — Cine eşti? întrebă ea, dar persoana ridică un deget în aer Lisbet amuţi Vocea se auzi din nou De data aceea, ea venea de la marginea patului, aproape de chipul ei, spunându-i lucruri care o făceau să vrea să-şi astupe urechile Lisbet scutură din cap, nu vru să o asculte, însă vocea continuă Era vrăjită şi neînduplecată Spunea o poveste, iar ceva din tonul şi felul în care povestea, curgea înainte şi înapoi o făcu să înţeleagă faptul că era adevărată Iar adevărul era insuportabil Ascultă, paralizată, neiertătoarea revărsare de cuvinte Cu cât auzea mai mult, cu atât îşi simţea mai vlăguită strânsoarea asupra firului delicat ce o ţinuse până atunci în viaţă Trăise numai datorită unui miracol şi voinţei, bazându-se pe dragostea şi pe încrederea de care avea parte Odată ce acestea îi fură luate, renunţă la luptă Ultimul lucru pe care îl auzi fu acea voce După care, inima îi cedă ••• — Când crezi că vom putea sta din nou de vorbă cu Cia? întrebă Patrik, privindu-şi colega — Mi-e teamă că nu mai putem aştepta, zise Paula Sunt sigură că înţelege faptul că noi trebuie să lucrăm în continuare la anchetă — Probabil că ai dreptate, spuse Patrik, fără însă a părea convins Era greu să păstreze un echilibru În meseria lui era obligat uneori să deranjeze pe cineva în momente de supărare Iar dacă dădea dovadă de compasiune, îşi punea meseria pe planul al doilea În acelaşi timp, vizitele constante ale Ciei la secţia de poliţie, în fiecare zi de miercuri, îi arătaseră şi ceea ce considera ea a fi o prioritate principală — Ce să facem? Ce n-am făcut până acum? Sau mai e ceva care trebuie reanalizat? Am pierdut din vedere ceva? — Ei bine, pentru început, Magnus a trăit toată viaţa aici, în Fjällbacka, aşa că dacă avea secrete, fie acum, fie în trecut, ar trebui să le putem da de urmă aici Lucru care uşurează cât de cât situaţia Telefonul fără fir este de obicei foarte eficace, şi cu toate astea, noi încă nu am aflat nimic în legătură cu Magnus Nimic care să poată explica de ce ar vrea cineva să-i facă rău, ba chiar să recurgă la soluţia extremă de a-l ucide — Pare să fi fost un familist adevărat O căsnicie stabilă, copii bine educaţi, un cerc de prieteni normal Şi totuşi, cineva l-a atacat cu un cuţit Să fi fost un act de nebunie? Vreun nebun care să-l fi ales drept victimă la întâmplare? Paula nu părea prea convinsă de această teorie — Nu putem exclude posibilitatea, însă nu cred să se fi întâmplat aşa Mai ales că Magnus Kjellner i-a telefonat lui Rosander pentru a-l anunţa că va întârzia În plus, Rosander a zis că Magnus nu părea în apele lui Nu, ceva s-a întâmplat în dimineaţa aceea — Cu alte cuvinte, va trebui să ne concentrăm asupra oamenilor cunoscuţi — Uşor de zis, greu de făcut, răspunse Patrik Fjällbacka are aproximativ o mie de locuitori Şi toţi se cunosc între ei, mai mult sau mai puţin — Ah, minunat Încep să înţeleg problema, râse Paula Tanumshede venise de curând şi deja se obişnuise cu faptul că aici toată lumea cunoştea pe toată lumea — Dar, în principiu, ai dreptate Aşadar, sugerez să începem dinspre centru spre margine Vom discuta cu Cia cât mai curând posibil Şi cu copiii, dacă Cia ne va permite Apoi vom trece la prietenii cei mai apropiaţi ai lui Magnus: Erik Lind, Kenneth Bengtsson şi, mai ales, Christian Thydell E ceva legat de scrisorile acelea Patrik deschise sertarul biroului şi scoase folia de plastic în care se aflau scrisoarea şi felicitarea Îi spuse colegei sale întreaga poveste a modului în care Erica făcuse rost de ele Paula ascultă, uluită Citi apoi în tăcere cuvintele ostile — E grav, zise ea Ar trebui să le trimitem laboratorului, pentru examinare — Ştiu, spuse Patrik Dar hai să nu tragem concluzii pripite Am senzaţia că toate se leagă cumva între ele — Sunt de acord, răspunse Paula, ridicându-se Şi nici coincidenţă nu cred să fie Se opri o clipă, înainte de-a ieşi din biroul lui Patrik — Să vorbim azi cu Christian? — Nu, aş vrea mai întâi să adunăm toate informaţiile pe care le putem găsi în legătură cu cei trei: Christian, Erik şi Kenneth Apoi vom parcurge împreună tot materialul mâine-dimineaţă, pentru a stabili dacă putem afla ceva folositor De asemenea, cred că amândoi ar trebui să citim notiţele de la interogările efectuate imediat după dispariţia lui Magnus Atunci am putea să dăm de ceva care să nu se lege cu ceea ce au afirmat iniţial oamenii — Vorbesc eu cu Annika Sunt sigură că ne poate fi de ajutor cu materialele auxiliare — Bun Eu o voi suna pe Cia, ca să vedem dacă e în stare să se întâlnească cu noi După ce Paula părăsi biroul, Patrik stătu vreme îndelungată şi se uită la telefon, îngândurat • — Nu mai sunaţi aici! Sanna trânti receptorul telefonului Sunaseră încontinuu, toată ziua Jurnalişti care voiau să discute cu Christian Niciodată nu spuneau cu exactitate ce anume doreau, însă nu era greu de ghicit Faptul că Magnus fusese găsit mort la un timp atât de scurt după ieşirea la suprafaţă a scrisorilor de ameninţare îi îndemnase pe reporteri să facă legătura între cele două evenimente Dar aşa ceva era absurd Nu aveau nicio legătură Se zvonise, de asemenea, că Magnus fusese omorât, însă până avea să afle asta de la o sursă de încredere, şi nu de la bârfitorii oraşului, Sanna refuza să îi dea crezare Chiar dacă acel lucru de neconceput s-ar fi dovedit adevărat, de ce să fi existat o legătură cu scrisorile primite de soţul ei? Într-o încercare de a o linişti, Christian îi spusese că probabil acele ameninţări fuseseră făcute de o persoană cu probleme mintale, care hotărâse să-l ia pe el în vizor, din cine ştie ce motiv O asigurase că probabil persoana era inofensivă Dacă într-adevăr aşa stăteau lucrurile, voise să-l întrebe de ce reacţionase atât de violent la petrecerea de lansare a cărţii Nu îşi credea propria teorie? Însă toate întrebările îi dispărură de îndată ce el îi divulgase secretul rochiei albastre În lumina acelei revelaţii, orice altceva păli, în jurul său Era înfiorător şi o duruse sufletul când îi auzise explicaţia În acelaşi timp, era consolator să ştie adevărata poveste, deoarece clarifica multe lucruri Şi scuza multe, de asemenea În plus, grijile sale îi părură infime atunci când se gândi la Cia şi la calvarul prin care trecuse aceasta Christian avea să-i ducă dorul lui Magnus Şi ea, la rându-i, cu toate că relaţia dintre ei fusese uşor încordată uneori, lucru care însă era normal Erik, Kenneth şi Magnus copilăriseră împreună şi aveau un trecut comun Sanna ştiuse de ei, dar, fiind mult mai tânără, doar când apăruse Christian ajunsese să-i cunoască Bineînţeles, era conştientă că soţiile acestora o considerau tânără şi poate uşor naivă Însă mereu o primiseră cu braţele deschise, iar de-a lungul anilor, acel grup de prieteni devenise o parte integrantă a vieţii lor Îşi petreceau sărbătorile împreună, iar din când în când luau cina, în weekenduri Dintre soţii, cel mai mult o plăcea pe Lisbet Era o persoană tăcută, avea un umor special şi o trata mereu pe Sanna ca pe egalul său În plus, Melker şi Nils o adorau Părea nedrept ca ea şi Kenneth să nu fi avut propriii lor copii Dar Sanna avea conştiinţa încărcată deoarece nu fusese în stare să meargă în vizită la Lisbet Încercase de sărbători, când îi dusese cadou o floare numită „Steaua Crăciunului” şi o cutie cu bomboane de ciocolată De îndată ce o văzuse întinsă în pat, mai mult moartă decât vie, se gândise să facă imediat cale întoarsă şi să fugă cât mai departe posibil Lisbet observase asta Sanna îşi dăduse seama după reacţia femeii – un amestec de înţelegere şi dezamăgire Nu suporta să vadă iar acel chip decepţionat, nu suporta să dea ochii cu moartea, deghizată în acea femeie, pentru ca apoi să pretindă că întinsă în pat se afla totuşi prietena ei — Hei, cum de eşti acasă aşa devreme? Sanna îl privi uimită pe Christian intrând pe uşă, apoi agăţându-şi tăcut haina — Eşti bolnav? Nu trebuia să stai azi la muncă până la cinci? — Nu mă simt bine, bombăni el — Nici nu arăţi prea bine, zise îngrijorată femeia, studiindu-i chipul Ce-ai păţit la frunte? Fluturând din mână, Christian îi respinse întrebarea — Nu-i nimic — Te-ai zgâriat? — Hai să o lăsăm baltă, în regulă? N-am chef de interogatorii Inspiră profund, apoi spuse pe un ton mai calm: — Azi a venit un jurnalist la bibliotecă, să-mi pună întrebări despre Magnus şi despre scrisori M-am săturat de toată chestia asta — Au sunat şi aici întruna Tu ce i-ai zis? — Cât mai puţin posibil, răspunse el, după care făcu o grimasă Probabil că oricum va apărea ceva în ziarul de mâine Scriu după cum îi taie capul — Măcar Gaby va fi fericită, zise Sanna, cu acreală Chiar, cum a mers întâlnirea cu ea? — Bine, răspunse el sec, însă ceva din tonul său indică faptul că nu era în întregime sincer — Serios? Aş înţelege să fii supărat fiindcă te-a aruncat în felul ăsta în groapa cu lei — Am zis că a decurs bine! se răsti Christian Mereu trebuie să-mi diseci vorbele? Furia îl cuprinse din nou, iar Sanna nu putu decât să stea acolo, privindu-l fix Avea o expresie fioroasă atunci când se apropie de ea, continuând să urle — Pentru numele lui Dumnezeu, chiar nu mă poţi lăsa în pace? Nu pricepi? Nu-ţi mai băga nasul unde nu-ţi fierbe oala! Femeia îşi privi în ochi soţul, pe care crezuse că-l cunoaşte bine după toţi anii petrecuţi împreună Însă cel care o privea devenise un străin Şi, pentru prima oară, Sanna se temu de el • Mijind ochii, Anna luă curba de lângă clubul de sporturi nautice şi se îndreptă spre Sälvik Judecând după culoarea părului şi îmbrăcăminte, persoana pe care o văzu la distanţă semăna izbitor cu sora ei Iar dimensiunile sale îi aminteau oarecum de personajul Barbamama de la televizor Anna încetini, după care opri şi lăsă geamul în jos — Bună! Eram în drum spre tine S-ar părea că ai nevoie de o maşină pentru restul drumului — Ar fi excelent, spuse Erica, deschizând portiera şi afundându-se în scaun Mi-am subestimat crunt abilitatea de a merge pe jos Sunt obosită moartă şi udă leoarcă! — Aşadar, pe unde ai umblat? Anna schimbă în viteza întâi şi se îndreptă spre casa în care îşi petrecuseră copilăria şi care, între timp, devenise căminul Ericăi şi al lui Patrik Fuseseră cât pe ce să piardă casa cu pricina, dar Anna îşi îndepărtă repede acele gânduri legate de trecut şi de fostul ei soţ, Lucas Acele vremuri se duseseră Pentru totdeauna — M-am dus să stau puţin de vorbă cu Kenneth La biroul firmei lor de construcţii, îl ştii? — De ce? Doar n-ai de gând să vinzi casa? — Nu, nu, se grăbi Erica să o liniştească Voiam doar să vorbesc cu el în legătură cu Christian Şi cu Magnus Anna parcă maşina în faţa acelei case superbe — Dar de ce? întrebă ea, regretând imediat întrebarea Natura iscoditoare a surorii sale o pusese uneori pe aceasta în nişte situaţii despre care Anna prefera să nu afle — Mi-am dat seama că nu ştiu nimic despre trecutul lui Christian Nu mi-a povestit nimic despre viaţa lui, răspunse Erica şi coborî cu greutate din maşină În plus, întreaga chestie mi se pare un pic ciudată Se presupune că Magnus a fost ucis, iar Christian a primit ameninţări Având în vedere că amândoi erau buni prieteni, nu cred să fi fost o simplă coincidenţă — Da, dar a primit oare şi Magnus scrisori de ameninţare? Anna o urmă pe Erica în hol, unde îşi atârnară hainele — Din câte ştiu, nu Sunt sigură că Patrik ar fi aflat — Şi crezi că Patrik ţi-ar fi spus dacă s-ar fi descoperit asta în cadrul anchetei? Erica zâmbi — Vrei să spui că soţul meu ar fi bun la păstratul secretelor? — Ai şi tu dreptate aici, râse Anna, aşezându-se la masa din bucătărie Patrik nu rezista niciodată prea mult, mai ales dacă Erica se hotăra să-i sustragă vreo informaţie — În plus, am văzut că Patrik a fost surprins atunci când i-am arătat scrisorile primite de Christian Ar fi reacţionat diferit dacă şi Magnus ar fi primit ceva asemănător — Hmm, probabil ai dreptate Aşadar, ai aflat ceva de la Kenneth? — Nu, nu mare lucru Dar am senzaţia că l-au stânjenit toate întrebările mele Pare totuşi să existe un punct nevralgic aici, însă nu-mi pot da seama ce anume ar putea fi — Cât de bine se cunosc? — Nu sunt foarte sigură Nu văd ce ar putea avea Christian în comun cu Kenneth sau cu Erik Mai degrabă Magnus pare genul lui de prieten — Mie dintotdeauna mi-au părut un cuplu straniu Christian şi Sanna Erica se opri o clipă, în căutarea celui mai potrivit răspuns Nu voia să sune ca şi cum ar fi discreditat pe cineva — Sanna pare doar puţin cam tânără, zise ea, într-un final Şi cred, de asemenea, că e îngrozitor de geloasă Şi, până într-un punct, o şi înţeleg Christian e un bărbat chipeş, iar relaţia lor nu pare foarte egală Puse pe masă două ceşti cu ceai, împreună cu puţină miere şi puţin lapte — Ce vrei să spui prin „egală”? întrebă Anna — N-am petrecut mult timp cu ei, dar am sentimentul că Sanna îl adoră pe Christian, în vreme ce el o tratează cu oarecare indiferenţă — Nu sună foarte plăcut, zise Anna, luând o gură de ceai, care însă era prea fierbinte Lăsă ceaşca jos, ca să se răcească puţin — Nu, deloc Şi poate că mă pripesc, judecând după cât am văzut Însă ceva mă face să-i văd mai degrabă ca pe un părinte cu copilul său — Măcar i se vinde bine cartea — Da, şi îşi merită succesul, zise Erica Christian e unul dintre cei mai talentaţi scriitori pe care i-am întâlnit vreodată şi sunt atât de fericită că publicul îl apreciază — Şi l-a mai ajutat şi publicitatea Niciodată nu trebuie subestimată curiozitatea oamenilor atunci când e vorba de un scandal — Adevărat, însă atâta vreme cât află despre carte, nu-mi pasă de mijloace, zise Erica, servindu-se cu încă o lingură de miere Încercase să se obişnuiască să bea ceaiul fără să-l îndulcească atât de mult încât să i se lipească mierea de dinţi, însă nu reuşise — Cum te descurci cu cei doi? Anna arătă spre pântecul Ericăi, neputându-şi ascunde îngrijorarea din voce Nu prea fusese prin preajmă, pentru a o ajuta pe Erica în perioada grea de după naşterea Maiei, fiindcă avusese propriile sale probleme Însă acum, era chiar îngrijorată Nu voia să o vadă pe Erica scufundându-se din nou în depresie — Te-aş minţi dacă aş spune că nu sunt neliniştită, răspunse Erica, ezitând De data asta mă simt mai pregătită din punct de vedere psihic Ştiu la ce să mă aştept şi cât de grele pot fi primele luni În acelaşi timp, mi-e imposibil să-mi imaginez cum va fi cu doi bebeluşi dintr-un foc Ar putea fi de zece ori mai greu, indiferent cât de pregătită mă consider eu Îşi aminti, de asemenea, cum se simţise imediat după naşterea Maiei Uitase detalii din viaţa ei de zi cu zi din perioada respectivă Din acel punct de vedere, nu vedea decât beznă atunci când încerca să privească în urmă Sentimentul însă era foarte puternic, şi Erica se panică la simplul gând de a se afunda iar în disperarea nemărginită şi în uitarea completă de sine cu care se confruntase în trecut Anna îşi dădu seama ce gânduri o tulburau pe Erica Se întinse spre ea, punându-şi mâna peste cea a surorii sale — De data asta nu va fi la fel Fireşte că va trebui să munceşti mai mult decât cu Maia; nu-mi imaginez să fie altfel Însă eu îţi voi fi alături, şi Patrik la fel, iar amândoi te vom ajuta să nu te copleşească problemele Promit Uită-te la mine, Erica Anna îşi obligă sora să-şi ridice privirea şi să dea ochii cu ea Atunci când avu parte de întreaga ei atenţie, Anna îi repetă calmă: — Nu te vom mai lăsa să ajungi ca data trecută Femeia clipi de câteva ori pentru a-şi îndepărta câteva lacrimi, apoi îi strânse mâna surorii sale Atât de multe lucruri se schimbaseră între ele de-a lungul ultimilor ani Erica nu mai făcea pe mama-surogat a Annei Nici măcar pe sora ei mai mare Cele două deveniseră pur şi simplu surori Şi prietene — Am în congelator o cutie de îngheţată Ben & Jerry’s cu ciocolată şi caramel S-o scot? — Şi ai aşteptat atât de mult până să-mi zici? exclamă Anna, prefăcându-se insultată Adu îngheţata, până nu te dezmoştenesc! • Erik oftă când văzu maşina lui Louise frânând brusc în parcarea din faţa biroului Femeia abia dacă trecea vreodată pe acolo, aşadar venirea ei nu-i căzu prea bine lui Erik În plus, încercase să dea de el la telefon cu puţină vreme în urmă Kenneth îi spusese asta de îndată ce Erik se întorsese la birou Pentru prima dată, îi putuse mărturisi adevărul colegului său în legătură cu locul în care se aflase Se întrebă de ce Louise era atât de hotărâtă să dea de el Să fi aflat de aventura lui cu Cecilia? Nu, asta nu reprezenta o motivaţie atât de puternică, încât să o determine să se urce în maşină şi să conducă prin zloată Brusc, Erik împietri Să fi aflat de sarcina Ceciliei? Să fi încălcat aceasta înţelegerea, cu toate că ideea îi aparţinuse chiar ei? Să se fi dovedit oare dorinţa de a-i face rău şi de a se răzbuna mai puternică decât perspectiva de a primi o sumă lunară cu care să se întreţină pe ea şi pe bebeluş? O văzu pe Louise coborând din maşină Îl paraliză gândul trădării Ceciliei Nu ar fi trebuit niciodată să subestimeze o femeie Cu cât se gândea mai mult, cu atât îi părea mai verosimil ca ea să fi sacrificat banii pentru satisfacţia de a-i distruge viaţa Louise intră pe uşă Părea supărată Când se apropie, Erik simţi un miros puternic de vin — Ai înnebunit? Ai condus beată până aici? mârâi el Cu coada ochiului, îl văzu pe Kenneth prefăcându-se extrem de interesat de ceea ce avea pe monitorul computerului Însă nu mai conta, fiindcă oricum le putea auzi discuţia — La naiba cu asta, bolborosi Louise Conduc mai bine beată decât conduci tu treaz Se legănă puţin, iar Erik se uită spre ceas Ora trei după-amiaza, iar femeia era deja beată criţă — Ce doreşti? întrebă el, vrând să termine odată cu întregul circ Dacă Louise intenţiona să-l facă albie de porci, atunci măcar să înceapă odată Fusese întotdeauna un bărbat de acţiune, care nu ezita să înfrunte situaţia Însă Louise nu-i aruncă deloc acuzaţii legate de Cecilia şi nici nu îi spuse că ştia despre bebeluş; nu îl batjocori şi nici nu-i zise că avea să-i ia toată averea În schimb, vârî mâna în buzunarul hainei şi scoase ceva alb Cinci plicuri albe Erik ştiu de îndată despre ce era vorba — Ai fost în camera mea de lucru? Mi-ai cotrobăit prin birou? — Nu e evident? Niciodată nu îmi spui nimic Nici măcar atunci când cineva îţi trimite scrisori de ameninţare Mă crezi nebună? Ai impresia că nu ştiu că sunt aceleaşi despre care s-a tot scris prin ziare? La fel cu cele primite de Christian Iar acum Magnus e mort Femeia clocoti de mânie — De ce nu mi le-ai arătat niciodată? Un nebun trimite ameninţări la noi acasă şi tu nu crezi că am dreptul să ştiu? Când stau acasă toată ziua, expusă? Erik îi aruncă o privire lui Kenneth, iritat de faptul că acesta putea auzi tot ce striga Louise Dar atunci când îi văzu expresia lui Kenneth, împietri Bărbatul nu se mai uita la monitor Privirea îi era aţintită asupra celor cinci plicuri pe care Louise le aruncase pe birou Faţa îi era palidă Preţ de o secundă, el se uită la Erik, după care se întoarse Însă era prea târziu Erik înţelese — Şi tu ai primit scrisori din astea? Pe Louise o surprinse întrebarea lui Erik Se întoarse spre Kenneth La început, el nu păru să fi auzit, deoarece continuase să studieze un tabel complicat, conţinând veniturile şi cheltuielile, în detaliu Însă Erik nu avea de gând să renunţe — Kenneth, ţi-am pus o întrebare! Acela era tonul imperativ al lui Erik Neschimbat, de atâţia ani Iar Kenneth reacţionă la fel ca pe vremea când erau copii Continuase să fie acel tip supus, umil, subjugat autorităţii şi nevoii de control ale lui Erik Se învârti încet cu scaunul, până dădu cu ochii de Erik şi Louise Îşi împreună mâinile în poală şi spuse, pe un ton şoptit: — Am primit patru Trei prin poştă, iar una mi-a fost lăsată pe masa din bucătărie Louise se albi la faţă Furia direcţionată către Erik tocmai îi fusese amplificată, iar femeia se întoarse spre el — Ce mai e şi asta? Mai întâi Christian, apoi tu şi Kenneth? Ce-aţi făcut voi trei? Şi cu Magnus cum rămâne? A primit şi el scrisori de-astea? Îi aruncă o privire plină de ură soţului ei, apoi lui Kenneth, apoi din nou lui Erik Amândoi rămaseră în tăcere câteva clipe Apoi Kenneth îşi privi colegul şi ridică din umeri Erik scutură din cap — Din câte ştiu, nu Magnus n-a pomenit nimic, dar asta nu prea înseamnă mare lucru Tu ştii ceva? Întrebarea îi fu adresată lui Kenneth, care dădu, la rându-i, din cap — Nu Dacă ar fi fost să spună cuiva, atunci Magnus i-ar fi zis lui Christian — Când ai primit-o pe prima? Mintea lui Erik începuse să proceseze noile informaţii Întorcându-le pe toate părţile, încercând să vină cu o soluţie, pentru a prelua controlul — Nu-mi aduc aminte foarte bine În orice caz, înainte de Crăciun Cândva în decembrie Erik se întinse după scrisorile aflate pe birou Louise bătuse în retragere, iar furia îi dispăruse Se uita la soţul ei cum sorta corespondenţa în funcţie de data la care fusese trimisă Pe prima o puse la fundul grămezii, după care o ridică din nou pentru a se uita la ştampilă — Cincisprezece decembrie — Deci cam în aceeaşi perioadă cu mine, zise Kenneth, cu privirea plecată — Mai ai scrisorile? Poţi verifica datele de pe cele trimise prin poştă? întrebă Erik, pe cel mai protocolar şi eficient ton al său Kenneth dădu din cap şi trase adânc aer în piept — Atunci când am primit cea de-a patra scrisoare, plicul era chiar lângă un cuţit de bucătărie — Eşti sigur că nu ai pus tu cuţitul acolo? întrebă Louise, fără a se mai chinui să pronunţe cuvintele Frica o trezise de tot, împrăştiindu-i ceaţa din minte — Nu, sunt sigur că am pus totul la loc, iar pe masă nu mai era nimic atunci când m-am dus la culcare — Uşa de la intrare era încuiată? Tonul lui Erik era în continuare glacial şi pragmatic — Nu Nu închid mereu uşa noaptea — Ei bine, toate scrisorile pe care le-am primit eu au venit prin poştă, zise Erik, scotocind prin plicuri Apoi îşi aminti ceva din articolele despre Christian — Christian a fost primul care a primit scrisori de ameninţare Au început să vină acum un an şi jumătate Noi doi le-am primit în urmă cu doar trei luni Dacă toate au legătură cu el? Dacă el e adevărata ţintă a expeditorului acestor scrisori, iar noi suntem amestecaţi în toată mizeria asta fiindcă îl cunoaştem? Vocea lui Erik căpătă un ton indignat — Să-l ia naiba dacă ştie ceva şi nu vorbeşte! Să ne pună pe mine şi pe familia mea în pericol, fără nicio avertizare! — Dar el nu ştie că şi noi am primit scrisori, obiectă Kenneth, iar Erik se văzu nevoit să-i dea dreptate — Nu, însă urmează să afle acum Erik strânse toate plicurile într-un teanc, apoi le trânti pe birou — Deci vrei să te duci să vorbeşti cu el? Kenneth păru neliniştit, iar Erik oftă Uneori chiar nu putea suporta acea frică de conflict a colegului său Aşa fusese întotdeauna Kenneth se lăsa mereu purtat de val, nu spunea niciodată nu, întotdeauna aproba Lucruri care, de fapt, funcţionaseră în avantajul lui Erik, deoarece nu putea exista decât un singur şef Până atunci, el fusese acela, aşa cum avea să rămână şi pe viitor — Fireşte că mă voi duce să discut cu el Şi cu poliţia Ar fi trebuit să fac asta cu multă vreme în urmă, însă abia atunci când am citit în ziar despre scrisorile lui Christian, am început să iau totul în serios — Era şi timpul, bombăni Louise Erik îi aruncă o privire cruntă — Nu vreau să o supăr pe Lisbet Kenneth ridică bărbia, cu o privire sfidătoare — Cineva ţi-a intrat în casă, a lăsat o scrisoare pe masa din bucătărie şi a pus un cuţit lângă ea În locul tău, aş fi mult mai îngrijorat în legătură cu asta decât cu supărarea lui Lisbet E singură acasă o mare parte din zi Dacă intră cineva peste ea, cât timp eşti tu plecat? Erik îşi dădu seama că lui Kenneth îi trecu acelaşi gând prin minte Deşi îl irita lipsa de iniţiativă a colegului său, încercă să ignore faptul că şi el neglijase să raporteze poliţiei ce se întâmplase Pe de altă parte însă, lui nu-i fusese plasată direct în casă niciuna dintre scrisori — În regulă, haide Du-te acasă, ia-ţi scrisorile primite, ca să le ducem pe toate la poliţie, împreună După care, ei se pot apuca imediat de lucru Kenneth se ridică în picioare — Plec chiar acum şi mă întorc imediat — Bine Aşa să faci, zise Erik După ce Kenneth plecă, trântind uşa în urma sa, Erik se întoarse către Louise, privind-o timp de câteva secunde — Avem multe de discutat Louise se uită la el pentru o clipă După care ridică mâna şi îi trase o palmă 13 — Am zis că n-are nimic! Vocea mamei era furioasă, iar femeia stătea să plângă El plecă pe nesimţite şi se aşeză la o oarecare distanţă, în spatele canapelei Însă nu îndeajuns de departe încât să nu poată auzi discuţia dintre ei Orice lucru legat de Allis era important Fetiţa îi plăcea mai mult Nu-l mai privea ca şi cum i-ar fi spus că avea de gând să-i răpească ceva În general, stătea liniştită şi făcea foarte puţină gălăgie, ceea ce lui i se părea minunat — Are opt luni şi n-a încercat deloc să se târască ori să se mişte Trebuie să o examineze un doctor, spuse tata, pe un ton grav Era vocea pe care o folosea atunci când voia să o convingă pe mama de ceva cu care ea nu era de acord Îi puse mâinile pe umeri, obligând-o astfel să asculte ce îi spunea — Ceva nu e tocmai în regulă cu Allis Cu cât apelăm mai repede la cineva, cu atât mai bine Nu o ajuţi deloc dacă te faci că nu observi problemele Mama scutură din cap Părul ei lucios şi negru îi atârna pe spate, iar băiatul îşi dori să i-l poată mângâia Însă ştia că mamei nu i-ar fi plăcut; s-ar fi ferit de atingerea lui Mama continuă să dea din cap Lacrimile îi curseră pe obraji, iar el înţelese că începea să se înduplece Tata se întoarse, uitându-se brusc la el, în vreme ce stătea aşezat în spatele canapelei Îi zâmbi tatii, fără să ştie ce anume voia să-i transmită acesta Pesemne însă că zâmbetul lui nu fusese bun, fiindcă tata se încruntă şi păru furios, dorindu-şi parcă o altă expresie din partea băiatului Nu înţelegea nici motivul pentru care mama şi tata erau atât de îngrijoraţi şi de trişti Allis devenise aşa de calmă şi drăguţă Mama nu mai era nevoită să o poarte mereu în braţe, fiindcă ea stătea liniştită, oriunde ar fi aşezat-o Însă mama şi tata nu erau fericiţi Şi cu toate că se făcuse loc şi pentru el, cei doi se purtau ca şi cum ar fi fost invizibil Nu îi păsa prea mult de ceea ce făcea tata; nu tata era cel care conta Însă nici mama nu îl băga în seamă, iar atunci când o făcea, chipul său exprima numai ură şi dezgust Fiindcă el nu părea să se poată opri Nu îşi putea înfrâna dorinţa de a ridica neîncetat furculiţa, îndesându-şi mâncare în gură, mestecând, înghiţind, luând încă o porţie, simţindu-şi corpul umflându-i-se Teama era mult prea mare Teama ca ea să nu-l mai observe vreodată Încetase să mai fie băieţelul frumos al mamei Însă el se afla acolo şi ocupa prea mult spaţiu ••• Când se întoarse, casa era cufundată în tăcere Probabil că Lisbet încă dormea Se gândi să meargă direct la ea, însă nu o făcu, de teamă să nu o trezească, în caz că abia adormise Mai bine să treacă pe la ea chiar înainte de plecare Avea nevoie de toată odihna posibilă Kenneth se opri un moment pe holul de la intrare În curând avea să fie nevoit să trăiască în tăcerea aceea Bineînţeles că mai stătuse singur şi pe vremuri Lisbet fusese foarte implicată în munca sa de profesoară, şi de multe ori lucrase peste program, seara Însă era o tăcere diferită atunci când el ajungea acasă înaintea ei Era o tăcere promiţătoare, plină de nerăbdare, în aşteptarea momentului în care uşa de la intrare se deschidea, iar femeia îşi făcea apariţia, spunând: „Bună, iubitule, am venit acasă” N-avea să mai audă vreodată acele cuvinte Lisbet urma să plece de acasă, dar n-avea să se mai întoarcă niciodată Brusc, se simţi copleşit de durere Se chinuise atât de mult să-şi ţină amărăciunea la distanţă; nu voia s-o lase să se instaleze prea devreme Însă în momentele acelea Kenneth nu o mai putu stăpâni Se rezemă cu fruntea de zid şi fu năpădit de lacrimi Se lăsă copleşit, plângând în tăcere, cu lacrimile căzându-i la picioare Pentru prima oară, îşi îngădui să simtă cum ar fi fost fără Lisbet Din multe puncte de vedere, ea deja nu se mai afla acolo Dragostea dintre ei era la fel de puternică, însă diferită Deoarece Lisbet, care stătea întinsă în camera de oaspeţi, nu era decât o umbră a femeii pe care o iubea Aceasta nu mai exista, iar lui Kenneth îi lipsea îngrozitor Stătu acolo vreme îndelungată, cu fruntea lipită de perete În cele din urmă, suspinele i se domoliră, iar lacrimile îi curseră mai lent Atunci când se opriră de tot, el inspiră adânc, îşi ridică privirea, apoi îşi şterse cu mâna obrajii umezi Era îndeajuns Atât avea să îşi îngăduie pentru moment Intră în camera de lucru Scrisorile se aflau în sertarul de sus al biroului Primul său instinct fusese de a le arunca, de a le ignora Însă ceva îl oprise Iar atunci când sosise şi cea de-a patra, adusă chiar în propria lui casă, cu o noapte în urmă, Kenneth se bucurase că păstrase celelalte scrisori Fiindcă îşi dăduse seama că trebuia să le ia în serios Cineva voia să îi facă rău Ştia că ar fi trebuit să ducă imediat scrisorile la poliţie, fără să se fi îngrijorat într-atât de mult că avea să o supere pe Lisbet, care îşi aştepta sfârşitul Ar fi trebuit să o protejeze, luând lucrurile în serios Fusese norocos fiindcă îşi dăduse seama la timp, fiindcă Erik îl făcuse să înţeleagă la timp Nu şi-ar fi iertat-o niciodată dacă femeia ar fi păţit ceva din cauza obişnuitei lui neputinţe de a acţiona Cu degetele tremurându-i, Kenneth ridică scrisorile, merse tăcut de-a lungul holului, spre bucătărie, şi le puse pe toate într-o pungă mare Îi trecu prin gând să dispară imediat, ca să n-o trezească pe Lisbet Însă nu fu în stare să plece fără a-i face o scurtă vizită Trebuia să se asigure că totul era în regulă, trebuia să-i vadă chipul – dormind liniştit, aşa cum spera Deschise cu grijă uşa camerei de oaspeţi Aceasta se clinti fără vreun sunet, dezvăluind-o pe Lisbet culcată în pat Dormea Avea ochii închişi, iar Kenneth îi studie fiecare trăsătură, fiecare detaliu al chipului Era slabă, iar pielea îi era precum pergamentul, însă femeia rămăsese tot frumoasă Kenneth făcu pe nesimţite câţiva paşi în cameră, neputând rezista dorinţei arzătoare de a-şi atinge soţia Brusc însă, simţi că ceva nu era în regulă Lisbet arăta la fel ca întotdeauna când dormea, însă în clipa aceea, Kenneth îşi dădu seama ce anume era diferit Totul era cufundat în tăcere Nu se auzea niciun sunet Nici măcar o răsuflare Kenneth se năpusti înainte Îi puse două degete pe gât apoi, bâjbâind, le mută pe încheietura mâinii stângi, după care înapoi pe gât, sperând din tot sufletul să găsească pulsul dătător de viaţă În zadar, însă Nu mai era nimic Tăcerea se lăsase deasupra camerei şi deasupra ei Femeia îl părăsise Auzi un scâncet ca de animal Gutural şi încărcat cu disperare Şi îşi dădu seama că sunetul provenea de la el Se aşeză pe marginea patului şi o ridică grijuliu pe Lisbet, ca şi cum ea încă ar fi putut simţi durere Capul femeii se odihni greoi în poala lui Kenneth Bărbatul îi dezmierdă obrazul şi simţi cum lacrimile îl năpădesc din nou Amărăciunea îl acapară cu o forţă care anulă orice sentiment avusese până atunci; era devorat de suferinţă O suferinţă fizică, ce i se răspândea în întregul corp, răsucindu-i fiecare nerv Durerea îl făcu să urle Sunetul plânsetelor sale se auzea precum un ecou în camera cea mică, izbindu-se de tapetul şters, pentru ca după aceea să fie aruncat înapoi spre Kenneth Mâinile femeii erau împreunate la piept, iar el le desfăcu încetişor Voia să o mai ţină de mână, pentru ultima oară Îi simţi pielea aspră Îşi pierduse moliciunea în urma tratamentelor, însă lui tot netedă îi părea Îi ridică spre buze mâna, sărutând-o, apoi plânse atât pe mâinile ei, cât şi pe ale lui, unindu-le prin suferinţă Închise ochii şi gustă lacrimile sărate ce se amestecau cu mireasma femeii Ar fi vrut să rămână acolo pe vecie, fără să-i mai dea drumul vreodată Ştiu însă că era imposibil Lisbet nu-i mai aparţinea, nu se mai afla acolo, iar el trebuia să o lase să plece Măcar ea nu mai suferea; totul se terminase Cancerul ieşise învingător, dar, în acelaşi timp, pierduse, fiindcă odată cu Lisbet pierise şi el Kenneth îi lăsă braţul jos, aşezându-l cu blândeţe pe lângă trup Mâna dreaptă încă stătea aşezată pe piept, iar bărbatul o ridică pentru a o muta într-o parte Tresări când, în palma femeii, observă ceva alb Inima începu să-i bată frenetic Vru să-i împreuneze iar mâinile, ascunzând ceea ce văzuse, dar nu fu în stare Cu degetele tremurânde, Kenneth îi deschise palma dreaptă Obiectul alb se rostogoli şi căzu pe cuvertură O bucăţică de hârtie împăturită în două, astfel încât mesajul să fie ascuns Dar el ştiu care era acesta Simţi prezenţa răului în încăpere Kenneth se întinse după hârtie Ezită preţ de o clipă, după care citi mesajul • Anna tocmai plecase, când se auzi soneria La început, Erica se gândi că sora ei uitase ceva, dar Anna nu se obosea niciodată să sune la uşă De obicei, pur şi simplu deschidea, apoi intra Erica puse jos ceştile pe care tocmai le debarasa şi se îndreptă către uşă — Gaby? Ce cauţi aici? Se dădu la o parte pentru a-i face loc să intre directoarei editurii În ziua aceea, femeia înveselea atmosfera hibernală printr-o haină de un turcoaz ţipător şi nişte cercei imenşi sclipitori, din aur — Am fost în Göteborg la o întâlnire, aşa că m-am gândit să dau o fugă pe-aici, să stăm de vorbă Să dea o fugă pe-acolo? Până la Göteborg făcea o oră şi jumătate cu maşina, iar femeia nici măcar nu telefonase în prealabil, pentru a se asigura că Erica era acasă Ce putea oare să fie atât de urgent? — Voiam să-ţi vorbesc în legătură cu Christian, zise Gaby când intră, răspunzând întrebării încă nerostite de Erica Ai nişte cafea? — Păi da, desigur Ca de obicei, să-i facă faţă lui Gaby era ca şi cum s-ar fi ciocnit cu un tren Femeia nu se obosi să-şi mai scoată cizmele, ci doar le şterse superficial de preş, înainte de a păşi pe podeaua din lemn, cu tocurile sale zgomotoase Erica cercetă îngrijorată scândurile lustruite ale podelei, sperând ca directoarea să nu lase vreo urmă de murdărie, însă ar fi fost inutil să-i spună ceva lui Gaby Erica nu-şi amintea să o fi văzut vreodată descălţându-se, aşa că se întrebă dacă măcar îşi scotea cizmele atunci când se suia în pat — Cât de intim ai aranjat pe-aici, spuse Gaby, cu un zâmbet larg Însă Erica îşi dădu seama că femeia era oripilată de jucăriile şi hainele Maiei, de hârtiile lui Patrik şi de toate celelalte lucruri împrăştiate peste tot Gaby le mai făcuse vizite, însă atunci Erica ştiuse că avea să vină şi făcuse din timp curăţenie Înainte de-a se aşeza, directoarea editurii scutură câteva firimituri de pe un scaun din bucătărie Erica luă repede o cârpă de vase şi şterse cu ea masa, lucru pe care nu apucase să-l facă după micul dejun şi vizita Annei — Tocmai ce-a fost aici sora mea, explică ea, îndepărtând cutia goală de îngheţată — Ştii doar că e un mit să mănânci cât pentru doi atunci când eşti însărcinată, zise Gaby, holbându-se la pântecele imens al Ericăi — Hmm, mormăi aceasta, abţinându-se din a-i servi o replică tăioasă Gaby nu era cunoscută pentru tactul său Silueta ei zveltă era rezultatul unei diete disciplinate şi al exerciţiilor fizice efectuate de trei ori pe săptămână cu un antrenor personal la sala de fitness Sturebadet, din centrul Stockholmului În plus, trupul său nu dădea semne că ar fi suferit vreo sarcină în trecut Cariera fusese întotdeauna pe primul loc pentru ea Din răutate, Erica aşeză pe masă un platou cu pateuri, împingându-l spre Gaby — Doreşti un pateu? Urmări apoi cum în sufletul lui Gaby se dădu o luptă între dorinţa de a fi politicoasă şi nevoia disperată de a spune „nu, mulţumesc” În cele din urmă, femeia ajunse la un compromis — Voi lua o jumătate, dacă nu te deranjează Gaby rupse cu grijă o bucată, schimonosindu-se de parcă urma să îşi îndese în gură un gândac de bucătărie — Spuneai că vrei să îmi vorbeşti despre Christian, nu? zise Erica, fără să-şi mai poată stăpâni curiozitatea — Da Nu pot înţelege ce se întâmplă cu el Gaby păru uşurată odată cu încheierea dilemei legate de pateu, aşa că luă o gură sănătoasă de cafea ca să-i alunece mai uşor pe gât bucăţica pe care tocmai o mâncase — Zice că refuză să mai promoveze cartea, dar aşa ceva nu se face E lipsit de profesionalism! — Nu prea pare să reacţioneze bine la toată atenţia primită din partea presei, se aventură Erica, simţindu-se iar vinovată pentru rolul său din întreaga situaţie Gaby gesticulă, mişcându-şi prin aer degetele cu manichiură impecabilă — Ştiu Şi înţeleg asta Dar în curând se va potoli, iar toată nebunia asta a crescut mult vânzările cărţii Oamenii sunt curioşi în legătură cu el şi romanul său Adică, într-un final, Christian va culege roadele Şi trebuie să conştientizeze faptul că am investit mulţi bani şi mult timp în lansarea pe piaţă a cărţii sale Aşadar, în schimbul acestora, noi contăm pe un pic de cooperare din partea lui — Sigur, fireşte, murmură Erica, deşi nu era sigură ce anume credea despre situaţia respectivă Pe de o parte, îi înţelegea comportamentul lui Christian Pesemne că era groaznic ca jurnaliştii să-i expună viaţa privată în felul acela Tocmai debutase în cariera de scriitor şi se presupunea că atenţia primită în momentele acelea avea să îi fie de folos mulţi ani la rând — De ce nu stai tu de vorbă cu el? întrebă ea, circumspectă Nu ar trebui să porţi discuţia asta cu Christian? — Am avut ieri o întâlnire, răspunse tăios Gaby Şi am putea spune că nu a decurs prea bine Strânse din buze, ca pentru a sublinia ceea ce tocmai afirmase Erica îşi dădu seama că trebuie să fi fost un dezastru — Vai, ce ghinion Dar cred că e foarte stresat acum şi poate că ar fi bine să trecem cu vederea — Eu înţeleg, dar în acelaşi timp conduc o afacere şi am un contract cu Christian Cu toate că nu sunt descrise în detaliu obligaţiile sale cu privire la promovarea în presă, ajutorul în strategia de marketing şi aşa mai departe, se înţelege că avem anumite pretenţii de la el Poate că unii autori scapă uşor dacă se poartă precum nişte sihaştri şi nu participă la evenimente pe care le consideră nedemne de ei Însă acei scriitori sunt deja consacraţi, iar cărţile lor au un public larg Christian încă nu a ajuns la un asemenea statut, nici pe departe! S-ar putea să se întâmple într-o bună zi, dar cariera unui scriitor nu se clădeşte peste noapte şi, având în vedere începutul fantastic pe care l-a avut cu Sirena, e dator faţă de el însuşi, dar şi faţă de editură, să facă anumite sacrificii Gaby se opri şi o privi ţintă pe Erica — Speram să-i explici tu asta — Eu? Erica nu ştiu ce să răspundă Nu era deloc convinsă de faptul că ea ar fi fost persoana potrivită pentru a-l convinge pe Christian să se arunce din nou în groapa cu lei Mai ales că ea îi adusese la uşă toate acele necazuri — Nu ştiu dacă ar fi atât de , spuse ea, căutând o modalitate politicoasă de a refuza, însă Gaby o întrerupse — Excelent Atunci rămâne aşa Explică-i ce dorim de la el — Dar ce , începu Erica, privind-o pe Gaby şi întrebându-se ce anume spusese, care să fi putut suna a răspuns afirmativ Însă Gaby deja se ridicase în picioare Îşi netezi fusta, apoi îşi luă poşeta, aruncându-şi peste umăr cureaua acesteia — Mulţumesc pentru cafea şi discuţie Îmi pare bine că noi două avem o relaţie profesională aşa de bună Se aplecă şi o sărută de la distanţă pe ambii obraji, după care păşi zgomotos de-a lungul podelei, îndreptându-se către uşa de la intrare — Nu te ridica Mă descurc eu, strigă ea, peste umăr Pa, pa! — Pa, pa, zise Erica, făcându-i cu mâna De data aceea, întâlnirea nu păruse o coliziune cu un tren – Erica simţea, mai degrabă, că fusese făcută una cu pământul • Patrik şi Gösta urcară în maşină şi plecară la nici cinci minute după primirea apelului La început, Kenneth Bengtsson abia putuse articula câteva cuvinte, însă după câteva momente, Patrik înţelesese ce anume voia să spună Soţia lui fusese omorâtă — Ce naiba se întâmplă aici? zise Gösta, scuturând din cap şi încercând să se ţină bine de mânerul aflat deasupra geamului Întotdeauna făcea asta când Patrik era la volan — Chiar e nevoie să iei curbele aşa de repede? Aproape că sunt lipit de parbriz — Scuze Patrik încetini puţin, însă nu dură mult până când apăsă din nou cu piciorul pe acceleraţie — Ce se întâmplă, întrebi tu? Şi eu aş vrea să ştiu, zise el, cu o grimasă, uitându-se în oglinda retrovizoare pentru a se asigura că Paula şi Martin îi urmau îndeaproape — Ce a zis? Prezenta şi ea urme de înjunghiere? întrebă Gösta — N-am putut afla mare lucru de la el Părea a fi în stare de şoc A zis doar că s-a întors acasă, unde şi-a găsit soţia ucisă — Din câte am auzit, ea nu mai avea mult de trăit, spuse Gösta Ura din tot sufletul orice lucru legat de boală şi moarte Toată viaţa, se aşteptase să capete vreo boală incurabilă Unica lui dorinţă era să joace cât mai multe runde de golf cu putinţă, înainte ca acest lucru să se întâmple Dar acum, cel care părea să sufere de o sănătate şubredă era mai degrabă Patrik — Apropo, nu arăţi prea bine — Habar n-ai ce zici, răspunse Patrik, iritat Nu ştii cum e să ai şi o slujbă cu normă întreagă, şi un bebeluş acasă Imposibil să ţii pasul, imposibil să dormi îndeajuns Patrik îşi regretă cuvintele de îndată ce le rosti Ştia că durerea cea mai mare din viaţa lui Gösta fusese că fiul lui murise la scurt timp după naştere — Iartă-mă A fost o prostie, zise el Gösta dădu din cap — Nu-i nimic O vreme, amândoi rămaseră tăcuţi Îndreptându-se spre Fjällbacka, ascultară zgomotul roţilor pe carosabil — Mă bucur pentru Annika şi pentru fetiţa pe care o va adopta, zise într-un final Gösta şi chipul i se îmblânzi — Da, însă aşteptarea e foarte lungă, spuse Patrik, fericit că schimbaseră subiectul — Mă surprinde faptul că durează aşa de mult N-aş fi crezut Doar copilaşul e chiar acolo, aşadar care e problema? Gösta părea aproape la fel de frustrat precum Annika şi soţul ei, Lennart — Birocraţie, zise Patrik Şi presupun că ar trebui să fim recunoscători fiindcă îi verifică pe toţi aşa cum se cuvine şi nu dau copii oricui — Ai dreptate în privinţa asta — În regulă, am ajuns Patrik viră pe aleea din faţa casei familiei Bengtsson şi parcă maşina O secundă mai târziu, îşi făcu apariţia şi celălalt vehicul al poliţiei, având-o la volan pe Paula Atunci când femeia opri motorul, unicul sunet rămas fu cel al vântului fremătând prin pădurile din apropiere Kenneth Bengtsson le deschise uşa Era palid şi părea confuz — Patrik Hedström, se recomandă Patrik, scuturându-i mâna lui Kenneth Unde se află? Le făcu semn colegilor să-l aştepte afară Ar fi creat probleme echipei de criminalişti dacă ar fi tropăit cu toţii prin casă Kenneth deschise uşa mai larg şi arătă de-a lungul coridorului — Acolo Eu v-ar deranja dacă eu aş rămâne aici? Ochii îi erau îndreptaţi spre Patrik, însă privirea sa era goală — Rămâneţi aici, cu colegii mei, şi voi merge doar eu înăuntru, zise Patrik, aruncându-i o privire lui Gösta, semn că el era însărcinat să se ocupe de soţul victimei Abilităţile de poliţist ale lui Gösta lăsau mult de dorit, însă bărbatul se pricepea să discute cu oamenii, iar Patrik ştiu că Bengtsson avea să fie pe mâini bune Medicii urmau să ajungă dintr-o clipă în alta Le dăduse telefon înainte de a pleca de la secţie, aşa că ambulanţa trebuia să apară Patrik intră şi se descălţă Porni în direcţia indicată de Kenneth, presupunând că bărbatul se referise la uşa din capătul culoarului Era închisă, iar Patrik se opri chiar înainte de a-i atinge mânerul Era posibil să existe amprente Folosindu-şi cotul, el apăsă pe clanţă şi deschise uşa, rezemându-se de ea Femeia era întinsă în pat, cu ochii închişi, cu braţele pe lângă corp Era ca şi cum ar fi dormit Se apropie câţiva paşi, căutându-i plăgi pe trup Nu existau răni ori sânge, însă corpul femeii prezenta semne clare ale bolii Oasele i se vedeau prin pielea întinsă şi uscată, iar pe sub eşarfa pe care o purta, capul său părea lipsit de păr Îl duru sufletul când se gândi la chinurile prin care probabil că trecuse nu numai ea, ci şi Kenneth, obligat să-şi vadă soţia în acea stare Însă nu exista nimic care să indice altceva în afară de faptul că ea murise în somn Patrik se dădu înapoi, cu atenţie Atunci când păşi afară, în frig, Gösta îi vorbea lui Kenneth cu o voce liniştitoare, în vreme ce Paula şi Martin îl ajutau pe şoferul ambulanţei să dea maşina cu spatele pe alee — Am mers să o văd, îi şopti Patrik lui Kenneth, apucându-l cu braţul pe după umăr Şi nu văd vreun semn că ar fi fost ucisă, după cum aţi zis la telefon Din câte am înţeles, soţia dumneavoastră era foarte bolnavă Aşa e? Kenneth scutură din cap, fără a spune un cuvânt — Nu pare mai degrabă să fi murit în somn? — Nu, a fost ucisă, răspunse Kenneth, vehement Patrik făcu schimb de priviri cu Gösta Nu era neobişnuit ca o persoană aflată în stare de şoc să reacţioneze ciudat sau să spună lucruri stranii — De ce credeţi asta? După cum am spus, tocmai am fost să o văd pe soţia dumneavoastră şi corpul său nu prezintă leziuni evidente, nimic care să indice vreun lucru ieşit din comun — A fost ucisă! insistă Kenneth, iar Patrik începu să-şi dea seama că nu mai puteau face nimic Avea să-i roage pe doctori să se ocupe de bietul bărbat — Uitaţi-vă aici! Kenneth scoase ceva din buzunar şi i-l dădu lui Patrik, care îl luă, fără să stea pe gânduri Era o bucăţică albă de hârtie, împăturită în două Patrik îl privi întrebător pe Kenneth, apoi despături hârtia Cu cerneală neagră era scris: „Adevărul despre tine a ucis-o” Patrik recunoscu imediat scrisul — Unde ai găsit asta? — În mâna lui Lisbet, rosti cu greu Kenneth — Şi nu a scris-o ea? Patrik cunoştea deja răspunsul, dar simţi totuşi nevoia de a pune întrebarea, pentru a elimina orice urmă de îndoială Era acelaşi scris Iar cuvintele erau la fel de sumbre precum cele din scrisoarea pe care o luase Erica de la Christian După cum era de aşteptat, Kenneth scutură din cap — Nu, zise el, ridicând şi ceva care îi scăpase lui Patrik, cu toate că se afla strâns în mâna bărbatului Aceeaşi persoană a trimis şi astea Într-o pungă se găseau câteva plicuri albe Adresa de pe ele fusese notată cu cerneală neagră, cu un scris elegant La fel ca pe hârtia din mâna lui Patrik — Când le-aţi primit? întrebă el, simţind cum inima îi spărgea pieptul — Noi tocmai eram pe cale să le predăm poliţiei, şopti Kenneth, înmânându-i lui Patrik punga — La cine vă referiţi prin „noi”? — Erik şi cu mine Amândoi am primit scrisori similare — Erik Lind? Şi el are scrisori? repetă Patrik, dorind să se asigure că auzise corect Kenneth încuviinţă — De ce nu aţi spus până acum poliţiei? Patrik încercă să-şi ascundă frustrarea din voce Bărbatul aflat dinaintea lui tocmai îşi pierduse soţia, aşa că nu era momentul potrivit pentru reproşuri — Eu noi Abia azi ne-am dat seama că amândoi am primit genul acesta de scrisori Iar despre Christian am aflat doar când am citit în ziare, la sfârşitul săptămânii Nu pot vorbi în numele lui Erik, însă în ceea ce mă priveşte, nu am vrut să o supăr pe Vocea i se stinse treptat Patrik mai aruncă o privire în pungă — Doar trei dintre ele au adresă şi timbru Una are pe plic doar numele Cum a sosit? — Cineva a intrat în casă noaptea trecută şi a lăsat-o pe masa din bucătărie Kenneth ezită, însă Patrik nu vorbi, simţind că bărbatul mai avea ceva de spus — Şi lângă scrisoare am găsit un cuţit Unul dintre cuţitele noastre de bucătărie Presupun că e un mesaj care poate fi interpretat în mai multe feluri Am crezut că mie voia să-mi facă rău cineva De ce Lisbet? De ce să o omoare pe Lisbet? continuă el, începând să plângă Îşi şterse o lacrimă cu podul palmei, ruşinat probabil fiindcă plângea în faţa lui Patrik şi a celorlalţi poliţişti — Nu ştim dacă a fost ucisă, îi spuse Patrik, cu blândeţe, însă cineva a fost cu siguranţă în casa dumneavoastră Aveţi idee cine ar fi putut să fie? Sau cine v-ar fi putut trimite aceste scrisori? Rămase cu privirea aţintită asupra lui Kenneth, vrând să observe dacă avea să i se schimbe în vreun fel expresia Din câte îşi dădu seama, bărbatul spuse adevărul atunci când i se confesă: — M-am gândit mult, de când a apărut prima scrisoare Asta se întâmpla chiar înainte de Crăciun Însă nu-mi vine în minte nimeni care să-mi vrea răul Absolut nimeni Niciodată nu mi-am făcut astfel de duşmani Sunt mult prea neimportant — Dar Erik? De cât timp primeşte el aceste scrisori? — Cam la fel ca şi mine Le are pe toate la birou Eu doar mă întorceam acasă ca să le iau pe ale mele, după care urma să contactăm poliţia Vocea îi pieri din nou, iar Patrik îşi dădu seama că gândurile îi zburaseră înapoi la camera în care îşi găsise soţia moartă — Ce credeţi că înseamnă mesajul din bilet? întrebă Patrik, precaut Se referă la un „adevăr despre tine” – ce credeţi că ar putea fi? — Nu ştiu, şopti Kenneth Chiar nu am idee, zise el şi trase adânc aer în piept Ce veţi face acum cu ea? — Va fi dusă în Göteborg, pentru o examinare mai atentă — O examinare mai atentă? Vă referiţi la o autopsie? spuse Kenneth, chinuit — Da O autopsie Mă tem că e necesară, pentru a putea stabili ce anume s-a petrecut de fapt aici Kenneth dădu din cap, însă privirea îi era înceţoşată, iar buzele, uşor vinete Dându-şi seama că stătuseră mult prea mult timp afară, în frig, mai ales având în vedere hainele subţiri în care era îmbrăcat Kenneth, Patrik adăugă: — E frig aici, ar trebui să intraţi în casă Rămase tăcut câteva clipe — Aţi vrea să mergeţi până la birou cu mine? Vreau să spun, la biroul dumneavoastră Atunci vom putea sta de vorbă cu Erik Să nu vă fie jenă să mă refuzaţi dacă nu doriţi; voi merge singur Apropo, vreţi să telefonaţi cuiva? — Nu, aş vrea să merg cu dumneavoastră, zise Kenneth, aproape sfidător Vreau să ştiu cine a făcut asta — În regulă, atunci Patrik îl prinse uşor de braţ, conducându-l spre maşină Deschise portiera, pentru ca bărbatul să poată intra După care se duse până la Martin şi la Paula, dându-le câteva instrucţiuni concise Intră în casă, căutând o jachetă pentru Kenneth, apoi îi făcu semn lui Gösta să-l urmeze Echipa de criminalişti era pe drum, iar Patrik spera să se întoarcă înainte ca ei să îşi termine treaba Altminteri, s-ar fi văzut nevoit să discute cu ei mai târziu Dar în clipele acelea discuţia cu Erik era atât de urgentă, încât nu mai putea aştepta Când dădură cu spatele pe alee, Kenneth aruncă o privire lungă spre casă Buzele i se mişcară, de parcă şi-ar fi luat în tăcere rămas-bun • Nimic nu se schimbase cu adevărat; părea la fel de pustie ca şi până atunci Singura diferenţă era că avea un trup de înmormântat, iar ultima licărire de speranţă pierise Premoniţiile Ciei se adeveriseră, în cele din urmă Dumnezeule, cât îşi dorea să se fi înşelat Cum avea să trăiască fără Magnus? Cum avea să arate viaţa fără el? Îi părea ireal ca soţul ei, tatăl copiilor ei, să zacă într-un mormânt, în cimitir Acel Magnus care întotdeauna fusese atât de plin de viaţă, care întotdeauna se distrase şi îi antrenase şi pe cei din jurul său Fireşte că uneori pe Cia o enervaseră atitudinea lui lipsită de griji şi permanentele şicanări O scotea din sărite ori de câte ori voia să poarte o discuţie serioasă cu Magnus, iar acesta glumea şi o tachina, până când femeia nu se mai putea abţine şi izbucnea în râs Însă chiar şi aşa, ea nu ar fi vrut să schimbe nimic la el Ce n-ar fi dat ca să mai petreacă un ceas cu el! O jumătate de oră, ba chiar un minut Nu îşi încheiaseră viaţa împreună; dimpotrivă, abia o începuseră Nu apucaseră să parcurgă decât jumătate din drumul pe care şi-l planificaseră împreună Prima lor întâlnire atât de emoţionantă, pe când aveau nouăsprezece ani Perioada de început, când fuseseră atât de îndrăgostiţi Clipa când Magnus o ceruse în căsătorie, apoi nunta lor din biserica Fjällbacka Copiii Nopţile pline de scâncetele bebeluşilor, când dormiseră pe rând Toate orele petrecute jucându-se şi râzând cu Elin şi Ludvig Nopţile în care făcuseră dragoste sau adormiseră pur şi simplu, ţinându-se de mână Şi ultimii câţiva ani, când copiii crescuseră, iar ea şi Magnus avuseseră şansa de a se descoperi din nou Însă mai existau atât de multe lucruri pe care ar fi dorit să le facă; drumul aflat dinaintea lor păruse lung şi înţesat cu experienţe pe care ei le aşteptaseră cu înfrigurare Magnus fusese nerăbdător să-i tachineze pe primii iubiţi şi pe primele iubite ale copiilor săi, care aveau să-şi facă apariţia, timizi şi speriaţi, în casa lor, pentru a le fi prezentaţi Amândoi voiau să-i ajute pe Elin şi pe Ludvig să se mute în primele lor apartamente, să le ducă mobila, să le zugrăvească pereţii şi să le cumpere perdelele În calitate de tată, Magnus avea să ţină un discurs atunci când copiii lor urmau să se căsătorească Ar fi vorbit mult prea mult, ar fi devenit sentimental şi ar fi dat cu siguranţă mult prea multe detalii cu privire la copilăria lor Cia şi Magnus îşi imaginaseră chiar şi primul lor nepot, cu toate că mai era mult până atunci Însă îi aştepta undeva, acolo, în viitor, ca o promisiune, strălucind ca un giuvaier Iar ei aveau să fie cei mai grozavi bunici din lume Întotdeauna pregătiţi să dea o mână de ajutor şi să îşi răsfeţe nepoţii Să le dea tort la cină şi să le cumpere exagerat de multe jucării Oferindu-le timpul lor, tot timpul de care ar fi dispus Însă totul se năruise Aspiraţiile lor n-aveau să se mai împlinească niciodată Brusc, Cia simţi o mână pe umăr Îi auzi vocea, care însă era atât de asemănătoare cu cea a lui Magnus, încât femeia o înlătură, refuzând să-i dea ascultare După o vreme, vocea amuţi, iar mâna se îndepărtă Dinaintea sa, ea văzu drumul dispărând, ca şi cum n-ar fi existat vreodată • Pe ultima sută de metri spre locuinţa lui Christian, Erica avu senzaţia că se îndrepta către Golgota Sunase la bibliotecă, dar aflase că bărbatul nu mai era acolo Drept urmare, ea se aşezase cu greu la volanul maşinii, îndreptându-se către casa lui Încă nu era sigură dacă ar fi trebuit să dea curs rugăminţii lui Gaby În acelaşi timp, nu-i trecea prin minte nicio soluţie pentru a scăpa din acea situaţie Gaby nu accepta vreodată un răspuns negativ — Ce doreşti? întrebă Sanna atunci când deschise uşa Femeia părea şi mai tristă decât în mod normal — Trebuie să stau de vorbă cu Christian, îi răspunse Erica, sperând să nu-i fie cerute explicaţii — Nu e acasă — Când trebuie să apară? întrebă Erica, răbdătoare, aproape simţind recunoştinţă la gândul că ar fi putut amâna întâlnirea — Scrie Pe barcă Poţi să mergi până acolo dacă vrei, însă îl vei deranja pe riscul tău — E în regulă Voi risca, spuse Erica E important Sanna ridică din umeri — Faci cum vrei Ştii unde e? Erica dădu din cap Îl mai vizitase de câteva ori pe Christian în bârlogul lui de scriitor Cinci minute mai târziu, ea parca maşina lângă un şir de căsuţe plutitoare Cea în care lucra bărbatul fusese moştenită de la familia Sannei Bunicul ei din partea mamei o cumpărase pe nimica toată, iar acum barca era una din puţinele aflate în proprietatea cuiva care locuia în Fjällbacka pe parcursul întregului an Pesemne că bărbatul îi auzise maşina, fiindcă deschise uşa înainte ca Erica să apuce să bată Femeia observă că pe frunte avea o tăietură, însă hotărî că nu era momentul să îi pună întrebări legate de ea — Ce faci aici? o întrebă el, cu aceeaşi lipsă de entuziasm de care dăduse dovadă şi Sanna Erica începu să se simtă ca şi cum ar fi fost ciumată — Suntem doar eu şi încă vreo doi, încercă ea să glumească, dar Christian nu păru amuzat — Lucrez, îi spuse el, fără a da impresia că urma să o poftească înăuntru — Te voi deranja doar câteva minute — Tu, în mod special, ar trebui să înţelegi cum e să fii concentrat asupra scrisului, zise el Lucrurile decurgeau mult mai rău decât se aşteptase Erica — Am primit o vizită din partea lui Gaby acum ceva vreme, zise ea Mi-a povestit despre întâlnirea voastră Christian lăsă umerii în jos şi oftă — A bătut drumul până aici doar ca să-ţi spună despre asta? — Fusese în Göteborg, la o întâlnire E foarte supărată Şi s-a gândit că poate eu N-am putea intra înăuntru, în loc să stăm aici, în faţa uşii? Fără a spune o vorbă, Christian se dădu în sfârşit la o parte, lăsând-o să intre Tavanul era atât de jos, încât el fu nevoit să-şi plece puţin capul, dar Erica, fiind cu mult mai scundă, putu rămâne dreaptă Christian îi întoarse spatele şi o conduse până în camera cu vedere la mare Computerul era pornit şi paginile scrise stăteau împrăştiate pe masa extensibilă din faţa ferestrei, semn că el într-adevăr lucra — În regulă, ce-a spus? Bărbatul se aşeză picior peste picior, încrucişându-şi apoi braţele Întregul său corp radia antipatie — După cum am zis, e foarte supărată Sau poate că „îngrijorată” ar fi cuvântul mai potrivit Spune că tu refuzi să mai dai interviuri sau să îţi mai promovezi în vreun fel cartea — Aşa e, răspunse Christian, părând şi mai sfidător — Pot să te întreb de ce? — Sunt sigur că ştii de ce, se răsti bărbatul, făcând-o pe Erica să tresară Christian îi observă reacţia şi păru să-şi regrete tonul — Ştii de ce, repetă el, fără tragere de inimă Nu pot Pur şi simplu nu pot Nu şi după tot ce s-a spus în presă — Eşti îngrijorat că ai putea atrage mai multă atenţie? Asta e problema? Ai mai primit ameninţări? Ştii cine ţi le trimite? Erica lansă un val de întrebări Christian scutură puternic din cap — N-am idee N-am absolut nicio idee! zise el, pe un ton crescând în intensitate Vreau doar puţină linişte pentru a lucra fără să fiu deranjat şi fără să Bărbatul îi întoarse spatele Erica îl studie în tăcere Nu se potrivea deloc în acel ambient Gândul respectiv îi mai trecuse Ericăi prin minte, devenind cu atât mai puternic în clipele acelea, când îl văzu din nou pe Christian în căsuţa plutitoare Părea aşa de nelalocul lui printre toate acele unelte de pescuit şi plase care împodobeau pereţii Micuţa baracă semăna cu o căsuţă pentru păpuşi în care el îşi îndesase braţele lungi, împotmolindu-se apoi şi nemaiputând să iasă Într-un fel, era posibil ca tocmai asta să se fi întâmplat Femeia aruncă o privire asupra manuscrisului de pe masă Era imposibil să-şi dea seama despre ce era vorba în text, dar estimă că se aflau acolo aproape o sută de pagini — E o carte nouă? Nu avea nicio intenţie să abandoneze subiectul care părea să-l deranjeze atât de mult pe Christian, însă era dispusă să-i ofere o clipă de răgaz, ca să se calmeze — Da, zise el, părând să se relaxeze puţin — E continuarea la Sirena? Christian zâmbi — Nu există o continuare pentru Sirena, răspunse el, întorcându-se pentru a privi marea Nu înţeleg cum ar avea cineva curajul, adăugă, ezitând — Poftim? Erica nu avu impresia să fi spus vreun lucru care să-l poată face să zâmbească — Ce anume vrei să spui cu acest „curaj”? — De a plonja în apă Erica se întoarse pentru a vedea încotro se îndrepta privirea lui Christian şi înţelese brusc la ce se referise acesta — Să plonjeze de pe trambulină? Cea din Badholmen? — Da, răspunse Christian, uitându-se ţintă la ea, fără să clipească — Eu n-am îndrăznit niciodată Însă trebuie să recunosc că mi-e frică de apă, lucru destul de jenant, având în vedere faptul că am crescut aici — Nici eu n-am îndrăznit Vocea lui Christian păru îndepărtată, aproape visătoare Erica aşteptă cu sufletul la gură ca bărbatul să continue Ceva plutea în aer, o tensiune ce părea să fi atins punctul său maxim Erica nu îndrăzni să se clintească, abia dacă îndrăzni să respire După câteva clipe, Christian continuă, fără a mai părea conştient de prezenţa ei — Ea a îndrăznit — Cine? şopti Erica Pentru început, nu crezu că va primi vreun răspuns Se aşternu tăcerea Apoi, cu o voce atât de joasă, încât cuvintele abia i se auziră, Christian spuse: — Sirena — În carte? Erica nu înţelegea Ce voia să spună? Şi unde se afla Christian? În niciun caz nu era acolo Nu în clipa prezentă, nu alături de ea Era în altă parte, iar Erica îşi dori să fi ştiut unde anume În secunda următoare, întreaga atmosferă se risipi Christian trase adânc aer în piept şi se întoarse cu faţa spre ea Revenise — Vreau să mă concentrez asupra noului manuscris Nu vreau să acord interviuri şi să scriu urări pentru ziua de naştere a cuiva, în cărţile pe care sunt rugat să le semnez — Asta face parte din sarcina ta, Christian, îi atrase atenţia Erica O iritase puţin aroganţa lui — Vrei să spui că nu am de ales? Bărbatul îi vorbise calm, deşi încordarea încă se simţea — Dacă nu erai pregătit să iei asupra ta şi acea sarcină, trebuia să fi precizat de la bun început Editura, piaţa de desfacere şi cititorii – şi, pentru Dumnezeu, ei sunt cei mai importanţi! – se aşteaptă ca noi să le dedicăm puţin din timpul nostru Dacă un autor nu vrea să o facă, el trebuie să clarifice asta de la început Nu poţi schimba regulile chiar în toiul jocului Christian se uită în jos, către podea, şi Erica văzu că o asculta cu atenţie Atunci când ridică privirea, ochii îi erau înlăcrimaţi — Nu pot, Erica Îmi e imposibil să-ţi explic, dar Scutură din cap şi mai făcu o încercare — Nu am cum Pot să mă persecute, pot să mă treacă pe lista neagră, nu-mi pasă Eu voi continua să scriu, fiindcă asta trebuie să fac Însă nu pot juca după cum îmi cântă ei Începu să-şi scarpine viguros braţele, de parcă i-ar fi mişunat furnici pe sub piele Erica îl privi cu îngrijorare Christian era precum o coardă întinsă, care putea să plesnească dintr-o clipă în alta Însă îşi dădu seama că nu avea ce să-i facă El nu voia să-i vorbească Dacă intenţiona să rezolve misterul acelor scrisori, se vedea nevoită să caute răspunsuri de una singură, fără a conta pe ajutorul lui Christian o fixă cu privirea timp de o secundă, apoi îşi trase brusc scaunul mai aproape de masa pe care stătea computerul — Acum trebuie să-mi văd de muncă Chipul său era lipsit de orice expresie Închistat Erica se ridică în picioare Şi-ar fi dorit să-i poată pătrunde în minte, ca să-i afle secretele care cu siguranţă se ascundeau acolo Era sigură că ele ar fi putut dezlega totul Însă bărbatul îşi îndreptă atenţia spre monitor, absorbit de cuvintele pe care le scrisese, de parcă acestea ar fi fost ultimele pe care avea să le citească Erica plecă fără a spune nimic Nici măcar la revedere • Patrik rămase în birou, încercând să ţină la distanţă o senzaţie copleşitoare de oboseală Trebuia să se concentreze şi să fie vigilent în clipele acelea, când ancheta ajunsese într-un stadiu crucial Paula îşi vârî capul pe uşă — Ce se petrece? întrebă ea, observând paloarea nesănătoasă a lui Patrik şi broboanele de sudoare de pe fruntea acestuia Îşi făcea griji în legătură cu Patrik Nu avea cum să-i scape faptul că el părea epuizat în ultima vreme Patrik trase adânc aer în piept şi îşi îndreptă cu forţa gândurile spre evenimentele cele mai recente — Trupul lui Lisbet Bengtsson a fost dus la Göteborg pentru autopsie Nu am vorbit cu Pedersen, dar având în vedere că mai durează până vom primi rezultatele despre Magnus Kjellner, nu afirm nimic cu privire la Lisbet până la începutul săptămânii următoare, asta cel mai devreme — Şi ce crezi? A fost ucisă? Patrik ezită — În ceea ce-l priveşte pe Magnus, sunt sigură că e vorba de crimă Rănile pe care le prezenta nu şi le-ar fi putut face singur; nu puteau fi decât rezultatul unui atac Cât despre Lisbet chiar nu ştiu ce să zic Nu avea nicio leziune vizibilă şi era grav bolnavă, aşa că ar fi putut foarte uşor să moară din acea cauză Asta dacă nu ar fi existat biletul Cineva a fost în camera ei şi i-a strecurat în mână bucăţica de hârtie Însă e imposibil de spus dacă asta s-a întâmplat înainte să moară, în timp ce murea sau după ce a murit Va trebui să aşteptăm mai multe informaţii din partea lui Pedersen — Cum rămâne cu scrisorile? Ce-au zis Erik şi Kenneth? Aveau vreo teorie în legătură cu persoana care să le fi trimis? Sau cu motivul acesteia? — Nu Niciunul nu are vreo idee Iar în clipa de faţă, nu văd de ce nu i-aş crede Însă pare puţin probabil că trei oameni au fost selectaţi la întâmplare pentru a primi asemenea scrisori Se cunosc între ei şi petrec timp împreună Trebuie să existe un numitor comun Ceva care să ne fi scăpat — În cazul ăsta, de ce n-a primit şi Magnus scrisori? întrebă Paula — Nu ştiu O fi primit, dar fără să fi spus cuiva — Ai întrebat-o pe Cia? — Da, imediat cum am aflat de scrisorile trimise lui Christian A spus că soţul ei nu a primit aşa ceva Dacă s-ar fi întâmplat, ea ar fi ştiut şi ne-ar fi anunţat de la bun început Dar e greu să fii sigur Poate că Magnus a păstrat tăcerea pentru a o proteja pe ea — Se pare că întreaga chestiune a început să se agraveze Să intri în casa cuiva, în toiul nopţii, este mult mai grav decât să-i trimiţi scrisori prin poştă — Ai dreptate, zise Patrik Aş vrea să-i ofer lui Kenneth protecţie din partea poliţiei, însă pur şi simplu nu avem personalul necesar — Nu, chiar nu avem, aprobă Paula Însă dacă se dovedeşte că soţia lui a fost totuşi ucisă, atunci — În cazul ăsta, vom fi nevoiţi să regândim întreaga anchetă, răspunse Patrik, istovit — Apropo, ai trimis scrisorile la laborator, pentru analiză? — Da, fără întârziere Şi am inclus-o şi pe cea pe care a luat-o Erica de la Christian — Vrei să spui pe care a furat-o Erica, zise Paula, încercând să-şi ascundă zâmbetul Îl tachinase când el încercase să justifice faptele soţiei lui — În regulă, da, a furat scrisoarea, se îmbujoră Patrik Însă nu cred că ar trebui să ne punem speranţele în asta Deja au umblat mulţi oameni cu acele scrisori, şi e greu să dai de urma unei hârtii obişnuite, albe şi a unei cerneli negre Le poţi cumpăra aproape oriunde în Suedia — Adevărat, zise Paula În plus, mai există şi riscul de a ne confrunta cu o persoană care să şteargă cu multă grijă propriile urme — E posibil, dar se poate şi să avem noroc — Până acum nu s-a întâmplat asta, bombăni Paula — Aşa e Patrik se afundă iar în scaun şi, alături de colega sa, cugetă în linişte la anchetă — Mâine vom lua totul de la început Ne vom întâlni la ora şapte pentru a parcurge întregul material, după care vom porni de acolo — Un nou început mâine, repetă Paula, întorcându-se apoi în propriul său birou Chiar aveau nevoie de rezultate Iar lui Patrik i-ar fi prins bine un somn odihnitor Paula hotărî să stea cu ochii pe el Nu arăta deloc bine • Scrisul mergea destul de greu Cuvintele i se adunau în minte, fără însă a forma propoziţii Cursorul de pe ecran îl enerva, clipind neîncetat Cartea se dovedea mult mai dificil de scris; îngloba prea puţin din propria lui persoană Dimpotrivă, Sirena conţinuse prea mult Christian era uimit de faptul că nimeni nu observase asta Citiseră cartea ca pe o poveste, o închipuire întunecată Teama lui cea mai mare se dovedise nefondată Tot timpul cât depusese munca dificilă, dar necesară pentru roman, el se luptase cu frica de lucrurile ce s-ar fi putut întâmpla dacă ar fi ridicat bolovanul Ce anume s-ar fi târât afară, de îndată ce lumina zilei avea să atingă lucrurile aflate sub el? Însă nimic nu se întâmplase Oamenii erau atât de naivi, atât de obişnuiţi să fie îndopaţi cu poveşti fictive, încât nu puteau recunoaşte realitatea, nici măcar dacă aceasta purta cele mai slabe deghizări posibile Privi din nou ecranul computerului Încercă să-şi adune laolaltă cuvintele, să revină la o poveste cu adevărat fictivă Era aşa cum îi spusese Ericăi: nu mai exista o continuare pentru Sirena Acea poveste luase sfârşit Se jucase cu focul, iar flăcările îi arseseră picioarele Ea se afla extrem de aproape; era conştient de asta Îi dăduse de urmă, iar vina nu îi aparţinea decât lui Oftând, închise computerul Avea nevoie să se destindă puţin Îşi puse haina pe el şi îi trase fermoarul până sus După care părăsi barca şi, cu mâinile în buzunare, se îndreptă cu paşi repezi spre Piaţa Ingrid Bergman Străzile erau aglomerate şi pline de viaţă pe timpul verii, însă în perioada aceea domnea liniştea Lucru care, de fapt, îi convenea mai mult Merse fără vreun ţel anume, până când coti spre debarcaderul unde stăteau legate bărcile pazei de coastă Paşii îl purtaseră până în Badholmen, cu înalta lui platformă de sărituri, ce se contura pe fundalul cerului înnegurat al iernii Vântul bătea cu putere În timp ce merse de-a lungul cheiului pietruit care îl ducea spre mica insulă, o rafală puternică îi umflă haina ca o velă Îşi găsi adăpost între pereţii din lemn ce separau cabinele de schimb, dar de îndată ce păşi pe bolovanii dinspre turn, vântul îl izbi din nou cu toată puterea Rămase locului, lăsându-se clătinat înainte şi-napoi; într-un final dădu capul pe spate şi privi în sus, către turn Nu era tocmai frumos, dar fără îndoială avea o oarecare prestanţă De pe cea mai înaltă platformă, apărea o impresionantă privelişte a întregului oraş Fjällbacka şi a golfului ce se deschidea către mare Locul încă avea o demnitate seculară Precum o bătrână care trăise o viaţă lungă, şi o trăise bine, fără să-i fie ruşine să o arate Ezită preţ de o clipă, înainte de a merge înainte şi a urca prima treaptă Se ţinu cu mâini reci de balustradă Turnul scârţâi şi protestă Pe timp de vară, făcea faţă hoardelor de adolescenţi nerăbdători care goneau de-a lungul său, dar în clipele acelea vântul îl izbea cu o asemenea forţă, încât bărbatul se îndoi dacă avea măcar să-i susţină greutatea lui Însă nu conta Trebuia să ajungă în vârf Christian urcă mai sus Turnul se mişca precum un pendul, balansându-şi trunchiul dintr-o parte în alta Dar Christian continuă, până când ajunse în vârf Închise ochii pentru o secundă, se aşeză pe platformă şi expiră adânc Apoi deschise ochii Ea se afla acolo, îmbrăcată în rochia albastră Dansa pe gheaţă, purtând bebeluşul în braţe, fără să lase vreo urmă în zăpadă Cu toate că era desculţă, la fel ca în acea zi de Sânziene, femeii nu părea să-i fie frig Iar copilaşul purta haine subţiri, pantaloni albi şi o cămăşuţă, dar zâmbea în viforul iernii, ca şi cum nimic nu l-ar fi putut atinge Christian se ridică în picioare, şovăind Privirea îi era fixată asupra ei Voia să strige şi să o avertizeze Gheaţa era subţire, femeia nu ar fi trebuit să se afle acolo, nu ar fi trebuit să danseze pe gheaţă Christian văzu crăpăturile, unele începând să se extindă, altele deschizându-se larg Însă ea continuă să danseze pe gheaţă cu bebeluşul în braţe, în vreme ce rochia îi flutură în jurul picioarelor Râse şi îi făcu semn cu mâna, iar părul negru îi încadră figura Turnul se legănă Dar el rămase drept, întinzându-şi braţele de-o parte şi de alta a trupului, pentru a contracara mişcarea Încercă să o strige, dar din piept îi ieşi doar un sunet-aspru După care o văzu Mâna catifelată şi albă Ieşind din apă, încercând să o prindă de picioare pe femeia care dansa, încercând să o apuce de rochie, vrând să o tragă spre adâncuri O văzu pe Sirenă Cu chipul său palid, întinzându-se cu însetare după femeie şi după copil, după tot ceea ce iubea el Însă femeia nu o văzu Continuă să danseze, ţinându-şi copilaşul de mână, mişcându-şi picioarele de-a lungul gheţii, uneori la doar câţiva centimetri de mâna albă care se chinuia să o prindă Brusc, el avu o străfulgerare Nu putea face nimic Era neajutorat Christian îşi apăsă mâinile peste urechi, apoi închise ochii După care urmă ţipătul Răsunător şi strident, acesta îi izvorî din gâtlej, ricoşă în gheaţa şi stâncile dimprejur, spintecându-i rana din piept Atunci când încetă să mai urle, Christian îşi îndepărtă cu grijă mâinile de la urechi Apoi deschise ochii Femeia şi copilul dispăruseră Însă el ştia, în clipele acelea Ea nu avea să se dea bătută până nu îi răpea totul 14 Allis încă îi solicita foarte mult Mama îşi dedica orele ocupându-se de ea, îndoindu-i articulaţiile, făcând exerciţii cu poze şi muzică Făcuse tot ce era omeneşte posibil înainte de-a accepta, într-un final, situaţia Ceva nu era în regulă cu Allis Însă el nu mai era atât de furios Nu îşi ura surioara, în ciuda multelor ceasuri pe care i le răpea mamei Nu o mai ura, fiindcă privirea triumfătoare îi dispăruse Fetiţa era calmă şi liniştită În marea parte a timpului, stătea singură, repetând aceleaşi mişcări ore întregi, privind pe geam sau uitându-se fix la zid, spre ceva care i se arăta numai ei Şi învăţase unele lucruri Mai întâi, cum să stea în picioare, apoi cum să se legene înainte, iar în cele din urmă, cum să meargă Ca şi ceilalţi copii Doar că lui Allis îi luă mai mult timp Din când în când, tata îl mai privea pe băiat, peste căpşorul ei Pentru o clipă, una foarte scurtă, privirile celor doi se întâlneau, iar expresia tatii avea ceva de nedescifrat Însă băiatul pricepu că tata veghea asupra lui şi asupra lui Allis Voia să-i spună tatii că nu era necesar De ce i-ar fi făcut ceva fetiţei, când ea era atât de liniştită? La ea nu ţinea Numai pe mama o iubea Însă pe ea o tolera Allis ajunsese să facă parte din lumea lui, ajunsese să fie o bucăţică din realitatea lui, la fel ca televizorul, cu zgomotele sale, ori patul în care se căţăra noaptea, ori foşnetul ziarelor pe care le citea tata Fetiţa reprezenta o parte la fel de normală a vieţii de zi cu zi, şi însemna la fel de puţin pentru el În schimb, Allis îl adora El nu putea înţelege De ce îl alesese pe el, şi nu pe frumoasa lor mamă? Fetiţa se lumina la chip ori de câte ori îl vedea, întinzând braţele spre el, pentru a fi ridicată Altfel, nu îi plăcea să fie atinsă Deseori, ea se retrăgea şi se ferea atunci când mama venea aproape, dorind să o dezmierde şi să o ţină în braţe El nu putea înţelege Dacă mama ar fi vrut să-l atingă şi să-l mângâie pe el, i s-ar fi aruncat în braţe, cu ochii închişi, fără să mai vrea să plece vreodată Dragostea necondiţionată a lui Allis faţă de el îl surprindea Şi, cu toate acestea, îi dădea un sentiment de satisfacţie, fiindcă măcar exista cineva care să ţină la el Uneori, îi testa iubirea Cu puţinele ocazii în care tata uita să mai stea cu ochii pe ei şi pleca până la toaletă sau până în bucătărie, băiatul testa limitele dragostei pe care i-o purta Allis Uneori o ciupea, alteori o trăgea de păr La un moment dat, îi scosese cu grijă pantofiorul şi o zgâriase pe talpă cu briceagul pe care îl găsise şi pe care, din acea clipă, îl purtase mereu în buzunar Nu-i plăcea să-i facă rău, însă ştia cât de superficială putea fi dragostea şi cât de uşor se putea nărui Spre marea lui mirare, Allis nu plângea niciodată; nici măcar nu-l privea dojenitor Ea pur şi simplu tolera orice i-ar fi făcut Tăcută, privindu-l cu acei ochi luminoşi Şi nimeni nu remarca vreodată micile semne vinete ori negre, şi nici tăieturile de pe trupul său Fetiţa căpăta mereu cucuie şi vânătăi, cădea, alerga şi se lovea de obiecte, ori se tăia Era ca şi cum s-ar fi mişcat cu o vigilenţă întârziată cu câteva secunde, iar deseori nu reacţiona decât în clipa când deja se lovea Însă fetiţa nu plângea niciodată, nici măcar atunci Pe dinafară nu existau semne, nimic vizibil Până şi el se vedea nevoit să recunoască faptul că părea un îngeraş Dacă mama o ducea afară în cărucior – şi deja era prea mare pentru aşa ceva, însă îi era permis să stea în cărucior fiindcă dura foarte mult să meargă singură, pe propriile picioare –, oamenii necunoscuţi făceau mereu comentarii cu privire la fizionomia lui Allis „Ce copil minunat”, ciripeau aceştia Aplecându-se deasupra lui Allis, o priveau cu ochi hrăpăreţi, de parcă ar fi vrut să-i absoarbă tot farmecul Iar băiatul ridica atunci privirea spre mama sa care, timp de câteva secunde, se umplea de mândrie şi dădea uşor din cap Dar apoi totul se năruia într-o clipă Allis îşi întindea braţele spre admiratori, cu salivă picurându-i de pe buze Cu toţii făceau brusc un pas înapoi, aruncându-i mamei o privire mai întâi şocată, apoi compătimitoare, în vreme ce expresia mândră a femeii pierea Pe el nu îl priveau niciodată El nu era decât o siluetă care mergea în urma lui Allis şi a mamei Un maldăr voluminos şi amorf, pe care nimeni nu îl băga în seamă Însă lui nu-i păsa Ca şi cum furia ce îi clocotise în piept murise odată cu scufundarea în apă a chipului fetiţei Acel miros dulceag dispăruse, de parcă nu ar fi existat vreodată Apa îl îndepărtase până şi pe acesta Cu toate că amintirea încă dura Nu ca o amintire a unei situaţii reale, ci mai degrabă ca un sentiment că ceva se schimbase El devenise altcineva Cineva conştient că mama nu-l mai iubea ••• Începuseră dis-de-dimineaţă Patrik refuzase să plece urechea la protestele prin care i se cerea să nu ţină şedinţa la ora şapte fix — Am o idee foarte vagă cu privire la persoana aflată în spatele acestor fapte, zise el, după ce făcu un rezumat al anchetei S-ar părea că avem de-a face cu un individ foarte instabil psihic, dar, în acelaşi timp, extrem de prudent şi bine organizat Iar asta e o combinaţie periculoasă — Nu ştim cu siguranţă dacă aceeaşi persoană care l-a ucis pe Magnus e răspunzătoare şi pentru scrisorile şi intrarea prin efracţie în casa lui Kenneth, zise Martin — Nu, dar nici nu există ceva care să contrazică teoria Sugerez ca, pentru moment, să presupunem că există o legătură Patrik îşi trecu mâna peste faţă Se răsucise în pat toată noaptea şi se simţea mai obosit ca oricând — Îi voi telefona lui Pedersen după ce terminăm aici, să aflu dacă putem primi un răspuns definitiv în legătură cu cauza morţii lui Magnus — Probabil că va dura încă vreo câteva zile până să primim raportul lui Pedersen, zise Paula — Ştiu, însă nu strică să facem nişte presiuni, spuse Patrik, făcând semn către panoul, atârnat de perete Deja am irosit mult prea mult timp Au trecut trei luni de la dispariţia lui Magnus, iar noi am aflat abia în ultimele câteva zile despre ameninţări trimise celorlalţi Privirile tuturor erau aţintite asupra fotografiilor prinse una lângă cealaltă — Avem patru prieteni: Magnus Kjellner, Christian Thydell, Kenneth Bengtsson şi Erik Lind Unul e mort Ceilalţi trei au primit scrisori de ameninţare din partea unei persoane pe care noi o bănuim a fi femeie Din păcate, nu ştim dacă Magnus a primit şi el asemenea scrisori În orice caz, soţia lui, Cia, nu ştie să fi existat aşa ceva Prin urmare, probabil că nu vom şti niciodată cu siguranţă — Dar de ce ei patru? întrebă Paula, mijind ochii spre fotografii — Dacă am şti asta, am afla şi cine este în spatele ameninţărilor, zise Patrik Annika, ai aflat ceva interesant cu privire la trecutul lor? — Nu prea Cel puţin, nu încă Nimic surprinzător cu privire la Kenneth Bengtsson Multe lucruri despre Erik Lind, însă nimic relevant pentru noi În mare parte, suspiciuni referitoare la afaceri dubioase şi chestiuni de genul ăsta — Pun pariu că Erik e implicat cumva, zise Mellberg E un tip alunecos şi dat naibii Am auzit multe zvonuri cu privire la afacerile lui Mai e şi afemeiat Aşa că ar trebui să stăm cu ochii pe el, spuse şeful poliţiei — Dar de ce a fost omorât Magnus? zise Patrik, primind drept răspuns o privire enervată — Încă n-am aflat prea multe despre Christian, continuă calmă Annika Dar voi insista şi bineînţeles că îţi voi da de ştire de îndată ce aflu ceva util — Nu uita că e primul căruia i-au fost trimise scrisori, zise Paula, cu privirea încă aţintită asupra panoului Au început să apară acum un an şi jumătate În plus, Christian a primit mai multe scrisori decât prietenii lui În acelaşi timp, pare ciudat ca şi ceilalţi să fie târâţi în situaţia asta, dacă ţinta era o singură persoană Am un puternic sentiment că între cei patru există o legătură — Sunt de acord De asemenea, pare important faptul că, dintre toţi, Christian a fost primul care să atragă atenţia persoanei cu pricina Patrik îşi şterse fruntea Era cald şi înăbuşitor în cameră, iar bărbatul începuse să transpire Se întoarse către Annika — Concentrează-te asupra lui Christian, pentru moment — Eu tot consider că trebuie să fim cu ochii pe Erik, zise Mellberg, aruncându-i o privire neînduplecată lui Gösta Ce zici, Flygare? Noi doi suntem cei cu experienţă Nu crezi că ar trebui să ne concentrăm mai mult asupra lui Erik Lind? Gösta se schimonosi De-a lungul întregii sale cariere de poliţist, el adoptase politica de a merge pe drumul care necesita cât mai puţină împotrivire Însă după câteva secunde bune de lupte lăuntrice, scutură într-un final din cap — Ei bine, chiar dacă îţi înţeleg punctul de vedere, mă tem că va trebui să fiu de acord cu Hedström – Christian Thydell prezintă cel mai mare interes în momentul de faţă — Bine, dacă vreţi să pierdeţi şi mai mult timp, daţi-i drumul, zise Mellberg, ridicându-se de la masă, cu o mină jignită Am lucruri mai bune de făcut decât să stau aici şi să stric orzul pe gâşte După care părăsi încăperea Printre „lucrurile mai bune de făcut” despre care pomenise Mellberg se număra şi un pui de somn Însă Patrik nu avea de gând să-l oprească Cu cât Mellberg stătea mai departe de anchetă, cu atât era mai bine — În regulă Să te concentrezi, aşadar, asupra lui Christian, repetă Patrik, făcându-i semn Annikăi Când crezi că vei avea ceva pentru noi? — Până mâine ar trebui să am o imagine mai clară cu privire la trecutul său — Excelent Martin şi Gösta, aş vrea să mergeţi până la Kenneth acasă Încercaţi să mai aflaţi câteva detalii despre scrisori şi cele întâmplate ieri Apoi ar trebui să mai discutăm şi cu Erik Lind În ceea ce mă priveşte, îi voi telefona lui Pedersen de îndată ce se face ora opt Patrik aruncă o privire asupra ceasului Încă o jumătate de oră — Apoi cred că Paula şi cu mine ar trebui să mergem până la Cia Paula încuviinţă — Să mă anunţi când eşti gata şi ne vom îndrepta într-acolo — Bine Aşadar, acum toată lumea ştie ce are de făcut Martin ridică mâna — Da? — Nu ar fi bine să le oferim protecţie lui Christian şi celorlalţi? — Fireşte, m-am gândit la asta Dar pur şi simplu nu avem resursele necesare şi nici nu prea cunoaştem întreaga situaţie Aşa că vom aştepta Altceva? Nimeni nu vorbi — În regulă, atunci hai la treabă Patrik îşi şterse din nou fruntea Data viitoare, în ciuda gerului, aveau să deschidă o fereastră, pentru a aerisi puţin După ce plecară toţi, Patrik rămase aşezat o vreme la masă, studiind lucrurile prinse pe panou Patru bărbaţi Patru prieteni Unul decedat Care să fi fost legătura dintre ei? • Sanna avea senzaţia că întotdeauna prezenţa ei îl încurca mereu atunci când se afla în jurul lui Mariajul lor nu fusese niciodată bun, nici măcar la început Era nevoie de curaj pentru a o admite, însă ea nu mai putea ignora adevărul Christian nu îi permisese niciodată să pătrundă în viaţa lui Întotdeauna îi spusese ceea ce ea aştepta din partea lui, făcuse lucrurile pe care trebuia să le facă, o curtase şi o lăudase Însă ea nu îi dăduse niciodată crezare, cu toate că în trecut refuzase s-o recunoască Iar asta se întâmplase fiindcă bărbatul era cu mult mai presus decât se încumetase ea să viseze Poate că meseria lui dădea impresia unei persoane plictisitoare şi prăfuite, însă el era la polul opus De neatins şi chipeş, cu o privire ce părea să cuprindă totul Iar când o privise cu ochii aceia, Sanna făcuse tot posibilul să umple golul, de una singură Nu o iubise niciodată, şi ea înţelegea acum că ştiuse dintotdeauna Şi totuşi, se amăgise, văzând doar acele lucruri pe care voise să le vadă În prezent, Sanna pur şi simplu nu ştia ce să facă Nu voia să-l părăsească pe Christian Cu toate că dragostea nu îi era împărtăşită, ea totuşi îl iubea, spunându-şi că avea să fie de ajuns, atâta timp cât el îi rămânea alături În acelaşi timp, la gândul că aşa avea să trăiască alături de el, oferindu-i dragoste şi neprimind nimic în schimb, Sanna se simţea pustiită şi rece Se ridică în capul oaselor şi îşi privi soţul, în pat Dormea adânc Încetişor, ea întinse mâna pentru a-i atinge părul Acel păr des, înspicat cu gri O şuviţă rebelă îi căzuse peste ochi, iar Sanna i-o dădu uşurel la o parte Lucrurile nu decurseseră bine cu o noapte în urmă, fapt care devenea din ce în ce mai frecvent Niciodată nu ştia când bărbatul avea să îşi piardă cumpătul din vreun motiv ori altul, indiferent că era important sau nu Cu o zi înainte, copiii făcuseră prea multă gălăgie Apoi nu îi plăcuse cina preparată de Sanna, iar aceasta îi spusese ceva pe un ton greşit Lucrurile nu puteau continua în felul acela Toate dificultăţile din anii petrecuţi împreună puseseră brusc stăpânire peste prezent, iar în curând nu avea să mai rămână nimic bun Era ca şi cum s-ar fi îndreptat cu viteza luminii către necunoscut, către întuneric, iar Sanna voia să strige „stop!” şi să-i pună capăt Dorea ca viaţa lor să fie ca la început Însă chiar şi-aşa, în ciuda tuturor lucrurilor, ea înţelegea mai mult în clipele acelea Christian îi oferise o bucăţică minusculă a trecutului său Şi indiferent cât de groaznică era povestea, Sanna avea senzaţia că primise un cadou frumos împachetat El îi făcuse o dezvăluire personală, îi împărtăşise ceva ce nu mai spusese nimănui Iar Sanna păstra cu sfinţenie acel lucru Însă nu ştia ce anume era de făcut cu informaţia primită Voia să îl ajute, să stea mai mult de vorbă şi să afle şi alte lucruri necunoscute de nimeni altcineva Dar bărbatul nu îi oferea nimic Ea mai făcuse o încercare cu o zi în urmă, cu singurul rezultat că soţul ei părăsise casa, trântind atât de puternic uşa în urma lui, încât ferestrele vibraseră Nu ştia când se întorsese, într-un final, acasă Până la ora unsprezece, ea deja adormise plângând, iar când se trezise, nu cu mult timp în urmă, el se afla alături, în pat Deja se apropia de ora şapte Dacă bărbatul intenţiona să meargă la serviciu, ar fi trebuit să se trezească Se uită spre ceasul deşteptător, însă acesta nu fusese potrivit Să-l trezească oare ea? Stând pe marginea patului, Sanna ezită Ochii lui Christian se mişcau repede, dindărătul pleoapelor Ar fi dat orice să-i afle visele, acele imagini pe care le vedea Se zvârcoli, iar faţa îi păru îndurerată Sanna îşi ridică încet mâna, aşezându-i-o uşor pe umăr Avea să fie furios dacă întârzia la serviciu din cauză că ea nu îl trezise Însă dacă era liber în ziua aceea, avea să se supere fiindcă ea nu îl lăsase să doarmă Sanna îşi dori să fi ştiut cum să îl satisfacă pe Christian, cum să îl facă fericit Tresări la auzul vocii lui Nils, venind dinspre camera copiilor O striga, părând speriat Sanna se ridică în picioare şi ascultă Preţ de o clipă, avu senzaţia că îşi imaginase ea totul, că vocea lui Nils era un ecou al propriilor vise, în care băieţii o strigau mereu, având nevoie de ea Însă vocea se auzi din nou — Mama! De ce părea speriat? Inima Sannei începu să bată frenetic, iar picioarele i se mişcară iute Îşi aruncă pe ea halatul şi dădu buzna în camera alăturată, pe care o împărţeau băieţii Nils stătea ridicat în pat Ochii îi erau larg deschişi, îndreptaţi spre uşă, privind-o fix pe Sanna Avea braţele întinse, precum o mică siluetă a lui Iisus pe cruce Femeia simţi şocul izbind-o Văzu degetele răsfirate şi tremurânde ale fiului său, îi văzu pieptul şi pijamaua cu ursuleţi Deja fusese spălată de atâtea ori, încât mânecile erau tocite Apoi văzu culoarea roşie Mintea nu îi fu în stare să conştientizeze situaţia Apoi ridică privirea spre peretele de deasupra şi un ţipăt îi clocoti lăuntric, ajungându-i în gâtlej şi apoi dezlănţuindu-se — Christian! CHRISTIAN! • Plămânii lui Kenneth ardeau Era o senzaţie stranie, în mijlocul negurii care îl împresurase De când o găsise pe Lisbet moartă în pat, cu o zi în urmă, viaţa îi era învăluită de ceaţă Casa îi păruse atât de tăcută, odată întors de la poliţie O luaseră de acolo Ea nu mai era Îi trecuse prin minte să meargă în altă parte Brusc, îi păruse imposibil să mai pună piciorul în căminul lor Dar unde să se fi dus? Nu avea pe nimeni la care să fi putut sta În plus, pe ea nu ar fi putut-o găsi decât în acea casă În fotografiile de pe pereţi şi în perdelele de la geamuri, în scrisul de pe micuţele etichete lipite pe pachetele de mâncare din frigider În postul de radio pe care îl auzea ori de câte ori pornea aparatul, în bucătărie şi în toate ingredientele ciudate care umpleau cămara: uleiul de trufe, biscuiţii din secară şi straniile mâncăruri la conservă Lucruri pe care ea le adusese acasă, cu multă satisfacţie, dar pe care nu le folosise niciodată Kenneth o tachinase de atâtea ori cu privire la marile sale planuri culinare şi la ambiţioasele reţete, care întotdeauna erau lăsate la o parte, în favoarea unor mâncăruri mai simple Cât şi-ar fi dorit să o mai poată tachina încă o dată Kenneth mări viteza Erik îi spusese că nu era nevoie să vină la serviciu în ziua respectivă, însă el avea nevoie de rutină Ce să fi făcut acasă, de unul singur? Se trezise ca de obicei, atunci când sunase ceasul deşteptător, se dăduse jos din patul pliant aflat lângă cel mare şi gol al soţiei sale Fusese chiar bucuros să simtă durerea de spate Erau aceiaşi muşchi inflamaţi care îl chinuiseră şi pe vremea când trăia Lisbet Într-o oră trebuia să fie la birou În fiecare dimineaţă, îi luă patruzeci de minute să îşi facă alergarea obişnuită prin pădure Trecuse de terenul de fotbal cu câteva minute în urmă, ceea ce însemna că era cam pe la jumătatea drumului Mări pasul Plămânii îi spuneau că se apropia de limitele forţei sale fizice, însă paşii continuară să lovească pământul Era bine Durerea din plămâni o mai slăbea pe cea din suflet Îndeajuns cât el să nu se întindă pur şi simplu la pământ, să se ghemuiască şi să se lase cuprins de mâhnire Nu ştia cum avea să trăiască fără ea Era precum traiul lipsit de oxigen La fel de imposibil, la fel de sufocant Prin faţa ochilor îi licăriră punctuleţe de lumină, iar câmpul vizual i se îngustă Îşi fixă privirea într-un loc, la distanţă, acolo unde, printre crengi, se strecura cea dintâi scânteiere a luminii dimineţii Felinarele încă răspândeau o strălucire supărătoare Drumul se îngustă într-o cărare, şi pământul deveni mai denivelat, presărat cu gropi În plus, era şi puţin îngheţat, însă Kenneth cunoştea într-atât de bine ruta, încât nu se mai obosi să privească în jos Se uită fix către lumină, concentrându-se la răsăritul ce se apropia La început, Kenneth nu pricepuse cele întâmplate Era ca şi cum cineva ar fi ridicat brusc un perete invizibil, chiar în faţa lui Fusese prins atunci când tocmai ridica piciorul pentru a face un pas După care, bărbatul se prăvăli Din instinct, întinse mâinile în faţă, pentru a-şi amortiza căzătura, iar şocul simţit când palmele se izbiră de pământ se transmise prin braţe, până către umeri După aceea, durerea se schimbă O senzaţie mistuitoare, ca de foc, îi tăie respiraţia Îşi coborî privirea către mâini Ambele palme îi erau acoperite cu sticlă Bucăţi mari şi mici de sticlă transparentă, ce se colorau în roşu, de la sângele prelins din tăieturile făcute de cioburi, atunci când îi străpunseseră pielea Bărbatul nu se clinti, iar în jurul său se lăsă tăcerea Când încercă să se ridice într-un final, el realiză că picioarele îi erau prinse în ceva Se uită în jos Sticla îi zdrelise pielea, trecând prin pantaloni Apoi Kenneth aruncă o privire în jur Iar în clipa aceea, văzu funia • — Haide, trebuie să mă ajuţi un pic! Erica era udă leoarcă În vreme ce mama ei încercase a o îmbrăca, Maia se împotrivise fiecărui articol de îmbrăcăminte, de la lenjerie până la costumaşul cu fermoar Se făcuse roşie la faţă şi plângea, în timp ce Erica se chinuia să-i pună mănuşile — E frig afară Trebuie să porţi mănuşi, zise ea, cu toate că niciun fel de persuasiune verbală nu dăduse roade în dimineaţa respectivă Erica însăşi se afla pe punctul de a izbucni în lacrimi Se simţea vinovată pentru toate mustrările şi certurile, şi nimic nu ar fi bucurat-o mai mult decât să-i scoată Maiei hainele de exterior şi să o lase să stea acasă, în loc să meargă la creşă Atunci, ele două ar fi putut petrece împreună o zi plăcută Însă ştia că ideea nu ar fi fost bună Nu avea energia de a-i purta singură de grijă Maiei, de-a lungul întregii zile şi, pe lângă asta, lucrurile aveau să fie mai dificile a doua zi, dacă i-ar fi cedat atunci Dacă Patrik se vedea nevoit să treacă prin aşa ceva în fiecare dimineaţă, atunci era de înţeles evidenta lui oboseală Cu un efort, se ridică şi, fără să mai stea la discuţii, îşi prinse fiica de mână şi o conduse către uşă Îi îndesă mănuşile în buzunar Poate că lucrurile aveau să se îmbunătăţească până să ajungă la creşă; cel puţin, speră ca educatoarele să aibă mai mult succes decât ea În drum spre maşină, Maia se opri locului, refuzând să se mai clintească — Haide, Maia, nu te pot căra Erica o strânse mai tare de mână, iar ca rezultat, Maia se rostogoli şi începu să plângă în hohote Iar în clipele acelea, şi Ericăi îi dădură lacrimile Dacă ar fi văzut-o cineva, ar fi telefonat cu siguranţă la autoritatea pentru protecţie socială Se lăsă încet pe vine, încercând să ignore apăsarea din pântece O ajută pe Maia să se ridice, după care spuse pe un ton mai blând: — Îmi pare rău că mama a fost aşa de prostuţă Vrei o îmbrăţişare? Maia nu scăpa niciodată ocazia de a se alinta la pieptul ei, însă în momentele acelea, ea doar o privi urâcios pe Erica şi plânse mai tare Suna precum o sirenă pentru ceaţă — Haide, haide, scumpo, zise Erica, dezmierdându-i obrazul După câteva minute, ea începu să se calmeze, iar hohotele se transformară în suspine Erica mai făcu o încercare: — Nu vrei să o iei în braţe pe mama? Maia ezită o clipă, dar apoi se lăsă îmbrăţişată de Erica Se gudură cu faţa pe lângă gâtul mamei sale, iar Erica se simţi udată cu lacrimi şi mucus — Îmi pare rău N-am vrut să te fac să cazi Te-ai lovit — A-ha, suspină Maia, arătând deplorabil — Să pup să treacă? întrebă Erica De obicei, trucul funcţiona Maia scutură din cap — Unde să pup? Unde te doare? Maia se gândi o secundă, apoi începu să arate cu degetul spre orice parte a corpului pe care o putea atinge Erica o sărută peste tot, apoi scutură zăpada de pe costumul roşu cu fermoar al Maiei — Nu crezi că te aşteaptă prietenii tăi la creşă? zise Erica Apoi jucă asul din mânecă — Pun pariu că Ture e acolo, sperând să te vadă cât mai curând Maia încetă să mai plângă Ture era dragostea vieţii ei Era cu trei luni mai mare decât ea, avea o energie debordantă şi o plăcea pe Maia la fel de mult cum îl adora aceasta pe el Erica îşi ţinu respiraţia Apoi Maia zâmbi brusc — Mergem la Ture — Da, aşa e, zise Erica Mergem să-l vedem pe Ture Şi am face bine să ne grăbim, altminteri Ture şi-ar putea găsi o slujbă în vreo ţară străină sau ceva de genul ăsta Maia o privi nedumerită, făcând-o pe Erica să izbucnească în râs — N-o asculta pe prostuţa de mama Acum hai să mergem să-l vedem pe Ture 15 Avea zece ani când totul se schimbase De fapt, el chiar se adaptase destul de bine până atunci Nu era fericit, nu în felul în care crezuse că avea să fie, în clipa în care o zărise pentru prima oară pe mama sa cea frumoasă, sau în felul în care fusese înainte ca Allis să înceapă să crească în pântecele femeii Dar nici nefericit nu era Avea locul său în viaţă, se putea visa departe de tot, prin intermediul cărţilor, şi se mulţumea cu asta Iar grăsimea de pe trupul său îi oferea protecţie; era armura lui împotriva lucrurilor care îl rodeau lăuntric Allis îl iubea la fel de mult ca şi până atunci Îl urma precum o umbră, fără însă a spune multe, ceea ce lui îi convenea Dacă avea nevoie de ceva, fetiţa era chiar acolo Dacă îi era sete, ea îi aducea apă; dacă voia ceva de mâncare, ea se strecura în cămară şi îi aducea pateurile ascunse de mama Uneori, tata mai avea acea privire stranie, însă nu îl mai veghea constant Allis se făcuse mare Avea cinci ani şi în sfârşit învăţase să meargă şi să vorbească Însă nu arăta precum ceilalţi copii decât dacă stătea locului şi nu vorbea În clipele acelea, era atât de drăguţă, încât oamenii se opreau să o privească, după cum făcuseră şi în trecut, când era mică şi stătea în cărucior Dacă se mişca ori spunea ceva, o expresie compătimitoare apărea pe chipurile străinilor, care începeau să scuture din cap Doctorul spusese că nu avea să fie bine niciodată Fireşte că băiatului nu îi era permis să meargă la consultaţiile de la medic Nu avea voie să-i însoţească nicăieri, însă el nu uitase cum să se furişeze precum un brav indian Mergea prin casă fără a scoate un sunet şi avea întotdeauna urechile ciulite Le auzea discuţiile şi ştia tot ce se spunea în legătură cu Allis Mama era cea care vorbea, cu precădere Ea o ducea pe Allis la doctor, încercând să găsească vreun tratament nou, o metodă nouă sau un tip nou de exerciţiu care să o fi ajutat pe Allis şi care să-i fi ajustat mai bine mişcările, vorbirea şi abilităţile, la felul în care arăta Despre el nu vorbea nimeni Tot trăgând cu urechea aflase şi lucrul acela Era ca şi cum nu ar fi existat; el doar ocupa loc în spaţiu Dar se obişnuise cu asta În puţinele momente când se simţea rănit, se gândea la mirosul din trecut şi la ceea ce începuse să pară mai degrabă o povestire malefică, dar îndepărtată O amintire vagă Acele lucruri erau de ajuns pentru a-i permite să-şi accepte statutul invizibil pentru toţi din jur, toţi în afară de Allis Fiindcă pe ea o făcuse să fie drăguţă Un telefon schimbase totul Hoaşca Bătrână murise, iar casa ei îi rămăsese moştenire mamei Casa din Fjällbacka Nu mai fuseseră acolo de la naşterea lui Allis, din vara petrecută în rulotă, vara în care el pierduse totul Iar în clipele acelea, ei aveau să se mute acolo Decizia îi aparţinuse mamei Tata încercase să obiecteze, dar, ca de obicei, nimeni nu îl luase în seamă Lui Allis nu îi plăceau schimbările Voia ca totul să rămână la fel, aceleaşi lucruri în fiecare zi, aceleaşi rutine Aşa că atunci când toate lucrurile îi fuseseră împachetate, iar ei ajunseseră în maşină, cu tata la volan, Allis se întorsese şi apăsase cu nasul de geamul din spate, privind casa până când aceasta îi pierise din faţa ochilor Apoi se întorsese cu faţa în sensul de mers şi se apropiase de el Îşi lăsase obrazul pe umărul lui, iar pentru o clipă, băiatul se gândise să o consoleze, mângâind-o uşor pe cap sau luând-o de mână Însă nu o făcuse Fata stătuse rezemată de el tot drumul până în Fjällbacka ••• — Ştiu că m-ai făcut de râs ieri, zise Erik Stătea în faţa oglinzii din dormitor, încercând să-şi facă nod la cravată Louise nu îi răspunse, ci doar îi întoarse spatele, aşezându-se pe o parte — Ai auzit ce-am zis? Ridică uşor vocea, însă nu îndeajuns încât să poată fi auzit de către fete, din camerele lor aflate de-a lungul coridorului — Am auzit, şopti ea — Să nu mai faci niciodată aşa ceva Niciodată! Una e să te porţi ca o beţivă aici, acasă, în timpul zilei Atâta vreme cât te poţi ţine pe picioare când fetele sunt în preajmă, nu-mi pasă de altceva Dar n-o să accept să vii aşa la birou Niciun răspuns Îl enerva faptul că Louise nu se apăra deloc Decât tăcerea, îi prefera acele remarci caustice — Mă dezguşti Eşti conştientă de asta? Nodul de la cravată ajunse mult prea jos, iar bărbatul înjură, desfăcându-l pentru a face o nouă încercare Îi aruncă o privire Louisei Încă stătea întinsă pe pat, cu spatele întors, doar că umerii îi tremurau La naiba Dimineaţa aceea era din ce în ce mai proastă Ura stările ei de după beţie, acompaniate de lacrimi şi văicăreli — Opreşte-te Trebuie să-ţi vii în fire Simţi cum vechile mustrări, repetate la nesfârşit, începeau să-i macine răbdarea — Încă te mai vezi cu Cecilia? Vocea îi era înăbuşită de pernă Apoi femeia se întoarse cu faţa spre el, în aşteptarea unui răspuns Erik o privi, dezgustat Fără machiaj şi fără deghizarea hainelor scumpe, ea arăta cumplit Femeia repetă întrebarea — Încă te mai vezi cu ea? Ţi-o tragi cu ea? Aşadar, aflase Nu ar fi crezut-o în stare — Nu Se gândi la ultima conversaţie avută cu Cecilia Nu voia să discute despre asta — De ce nu? Deja te-ai plictisit de ea? Louise se agăţase de subiect cu înverşunarea unui pitbull — Haide s-o lăsăm baltă! Nu veniră zgomote dinspre camerele fetelor, şi Erik speră ca ele să nu fi auzit Îşi dădu seama că probabil ţipase Însă nu voia să se gândească la Cecilia sau la copilul pe care se vedea nevoit să-l întreţină în secret — Nu vreau să discut despre ea, zise el, pe un ton mai calm, terminând în sfârşit nodul de la cravată Louise îl privea fix, cu gura căscată Părea bătrână La colţurile ochilor i se strânseseră lacrimi Buza îi tremură, în vreme ce ea îl privi în continuare, fără a spune o vorbă — Plec la birou acum Mişcă-ţi fundul din pat şi vezi să nu întârzie fetele la şcoală Dacă eşti în stare Îi aruncă o privire glacială, apoi se întoarse cu spatele Poate că totuşi ar fi meritat să scape de ea Existau o grămadă de femei care ar fi fost extaziate să accepte lucrurile pe care le avea el de oferit Louise ar fi fost uşor de înlocuit • — Crezi că e în stare să discute cu noi? îl întrebă Martin pe Gösta Se aflau în drum spre casa lui Kenneth, cu toate că niciunul dintre ei nu voia să îl deranjeze pe acesta atât de repede după moartea soţiei sale — Nu ştiu, răspunse Gösta, pe un ton care indica în mod clar faptul că nu dorea să discute Amândoi rămaseră tăcuţi După o vreme, Gösta întrebă: — Aşadar, cum merge cu fetiţa? — Excelent! spuse Martin, luminându-se la chip După o serie lungă de relaţii eşuate, aproape că îşi pierduse speranţa de a-şi întemeia o familie Însă Pia schimbase totul şi în toamna aceea născuse o fetiţă Viaţa lui de burlac îi părea în clipele de faţă un vis atât de îndepărtat şi nu tocmai plăcut Liniştea îi învălui din nou Gösta bătu cu degetele pe volan, dar se opri de îndată ce Martin îi aruncă o privire enervată Amândoi tresăriră atunci când lui Martin îi sună telefonul mobil După ce răspunse, expresia acestuia deveni din ce în ce mai sobră — Schimbare de plan, zise Martin, când termină conversaţia — Ce vrei să spui? Ce anume se petrece? — Era Patrik la telefon S-a întâmplat ceva acasă la Christian Thydell A sunat la poliţie şi abia dacă a putut vorbi Dar e ceva legat de copiii lui — La naiba, zise Gösta, apăsând pedala de acceleraţie Ţine-te bine, îi spuse el lui Martin, gonind şi mai repede Îşi simţi stomacul încordându-se Dintotdeauna îi fusese greu să aibă de-a face cu anchete în care erau implicaţi copii Iar lucrurile nici nu se îmbunătăţiseră de-a lungul anilor — N-a putut Patrik să-ţi spună mai multe? — Nu, răspunse Martin Christian era într-un asemenea hal, încât Patrik n-a reuşit să înţeleagă mare lucru El şi Paula se află, de asemenea, pe drum, însă noi vom ajunge primii Patrik a zis să nu-i aşteptăm Martin părea, la rându-i, palid la faţă Era şi-aşa destul de dificil să ajungă la locul faptei chiar şi dacă s-ar fi pregătit sufleteşte pentru ce aveau să vadă Însă în momentele acelea, nici măcar nu ştiau ce anume îi aştepta Odată ajunşi în faţa casei familiei Thydell, nu se mai obosiră să parcheze corespunzător maşina Gösta apăsă brusc frâna, iar amândoi săriră afară Nimeni nu le răspunse atunci când apăsară pe sonerie, aşa că deschiseră singuri uşa — Bună ziua! E cineva acasă? Auziră zgomote venind de la etaj, aşa că o luară la fugă într-acolo — Bună ziua Poliţia Strigară din nou, însă tot nu primiră vreun răspuns Dintr-o cameră, auziră plânsete şi ţipete de copii, amestecate cu sunetul stropilor de apă Gösta trase adânc aer în piept şi se uită înăuntru Sanna era aşezată pe podeaua din baie, plângând atât de amarnic, încât tremura din toţi rărunchii În cadă stăteau cei doi băieţei Apa avea o tentă roz, iar Sanna le spăla energic trupuşoarele — Ce s-a întâmplat? Sunt răniţi? întrebă Gösta, privind ţintă spre copiii din cadă Sanna se întoarse, le aruncă o privire grăbită, după care se înapoie la fiii săi — Sunt răniţi, Sanna? Să chemăm o ambulantă? Gösta se apropie de ea, se lăsă pe vine şi îi puse braţul pe după umăr Însă femeia nu îi răspunse Continuă să spele, fără prea multe rezultate Culoarea roşie nu se ducea De fapt, chiar părea să se întindă Gösta aruncă o privire mai atentă asupra băieţilor şi îşi simţi pulsul domolindu-se Culoarea roşie nu era sânge — Cine a făcut asta? Sanna plânse în hohote, folosindu-şi dosul palmei pentru a îndepărta picăturile de apă roz ce-i fuseseră împroşcate în faţă — Ei ei Dinţii îi clănţăneau, iar Gösta o strânse de umăr, pentru a o linişti Cu coada ochiului, îl zări pe Martin în cadrul uşii — E vopsea, îi spuse acestuia Apoi o privi din nou pe Sanna Femeia inspiră adânc, după care făcu o nouă încercare de a vorbi — Nils striga după mine Era în pat Aşa aşa arătau amândoi Cineva scrisese pe perete, iar vopseaua trebuie să se fi prelins şi pe paturile lor Am crezut că era sânge — Dar tu şi Christian nu aţi auzit nimic în timpul nopţii? Sau în dimineaţa asta? — Nu, nimic — Unde e camera copiilor? întrebă Gösta Sanna îi făcu semn spre coridor — Mă duc să arunc o privire, spuse Martin, întorcându-se cu spatele la ei — Vin şi eu Gösta o obligă pe Sanna să se uite la el, înainte de a se ridica — Ne întoarcem imediat În regulă? Femeia dădu din cap Gösta se ridică şi merse în hol Dinspre camera copiilor, el auzi voci stridente — Christian, pune-o jos — Trebuie să şterg asta Christian părea la fel de confuz precum Sanna, iar când Gösta intră în cameră, îl văzu ţinând o găleată cu apă, pregătindu-se să-i arunce conţinutul pe zid — Mai întâi va trebui să aruncăm noi o privire Martin întinse mâna spre Christian, care era îmbrăcat doar în lenjerie intimă Pe piept avea mici stropi de vopsea roşie, căpătaţi fără îndoială atunci când o ajutase pe Sanna să îi ducă pe băieţi în baie În clipa aceea, bărbatul încercă să arunce apa spre perete, dar Martin sări şi îi înşfăcă găleata Christian nu se împotrivi deloc Dădu drumul mânerului şi stătu acolo, legănându-se uşor Odată ce Christian fu ţinut sub control, Gösta se putu concentra asupra cuvintelor pe care bărbatul încercase să le şteargă Pe peretele de deasupra paturilor celor doi băieţi, cineva scrisese: „Nu îi meriţi” Vopseaua roşie se prelingea din litere, care păreau să fi fost scrise cu sânge Aceeaşi impresie lăsa şi vopseaua de pe patul copiilor Gösta înţelese în clipele acelea şocul cumplit pe care trebuia să-l fi avut Sanna când intrase în cameră De asemenea, înţelese şi reacţia lui Christian Figura acestuia era lipsită de orice expresie, privind în gol, spre perete, în timp ce bombănea nedesluşit Gösta se dădu mai aproape, încercând să audă ce spunea — Nu îi merit Nu îi merit Gösta îl apucă grijuliu de braţ — Christian, du-te şi pune nişte haine pe tine, după care vom sta de vorbă Blând, însă ferm, Gösta îl scoase pe uşă, mergând cu el spre dormitor Christian îl urmă ascultător, însă apoi nu făcu decât să se aşeze pe pat, fără a încerca să se îmbrace Gösta aruncă o privire în jur, până când găsi un halat agăţat într-un cârlig, în spatele uşii Îi dădu halatul lui Christian, care îl puse pe el, cu mişcări încete şi apatice — Trebuie să îi mai verific o dată pe Sanna şi pe copii După care vom merge în bucătărie şi vom sta de vorbă Christian încuviinţă Privirea îi era goală şi sticloasă Gösta îl lăsă stând pe pat şi se duse după Martin, care încă se afla în camera copiilor — Ce naiba se întâmplă aici? întrebă Gösta Martin scutură din cap — E ceva macabru Persoana care a făcut asta trebuie să fie nebună Şi ce înseamnă? „Nu îi meriţi” Ce să merite? Copiii? — Asta trebuie să aflăm Patrik şi Paula vor ajunge dintr-o clipă în alta Ai putea să mergi până jos, să le dai drumul înăuntru? Şi sună după un doctor Nu cred să fie răniţi copiii, însă întreaga familie a suferit un şoc puternic Probabil că ar fi mai bine să îi examineze un medic Mă duc să o ajut pe Sanna să scoată vopseaua de pe copii Îi perie atât de tare, încât o să le ia şi pielea de pe ei — Trebuie să chemăm şi echipa de criminalişti — Exact De îndată ce ajunge Patrik, roagă-l să ia cât mai repede legătura cu Torbjörn, ca să trimită un echipaj Şi ar trebui să încercăm să nu umblăm prea mult pe aici — Măcar am izbutit să salvăm peretele, spuse Martin — Da, am avut mare noroc Merseră împreună la parter, şi Gösta găsi rapid uşa care dădea spre pivniţă Scările erau luminate de un singur bec, aşa că bărbaţii coborâră cu grijă Ca în orice pivniţă, şi în cea a familiei Thydell se găseau tot felul de vechituri: cutii de carton, jucării aruncate, lăzi etichetate „ornamente de Crăciun”, unelte care nu păreau să fi fost folosite prea des şi un raft cu materiale pentru pictat: cutii din metal, sticle, pensule, cârpe Gösta se întinse după o sticlă pe jumătate plină cu terebentină, dar în clipa în care degetele i se strânseră în jurul recipientului, el observă ceva cu coada ochiului Pe podea era aruncată o cârpă Stropită cu vopsea roşie Examină rapid cutiile cu vopsea de pe raft Niciuna nu conţinea vopsea roşie Însă Gösta nu avea îndoieli că nuanţa de pe cârpă era aceeaşi cu cea din camera băieţilor Persoana care scrisese acele cuvinte pe zid trebuie să fi adus cu ea vopseaua, după care se dusese la subsol, ca să se cureţe Se uită la sticla pe care o ţinea în mână La naiba Era posibil să aibă amprente pe ea Însă avea nevoie de terebentină Băieţii trebuiau curăţaţi de vopsea O sticlă goală de cola rezolvă problema Fără a-şi schimba poziţia degetelor pe recipientul cu terebentină, el turnă conţinutul acestuia în sticla de plastic, după care îl puse înapoi pe raft Cu puţin noroc, amprentele nu se stricaseră Şi cârpa ar fi putut servi, la rându-i, drept indiciu Cu sticla de cola în mână, Gösta urcă la etaj Patrik şi Paula nu ajunseseră încă, dar nu puteau fi prea departe Atunci când Gösta intră în baie, Sanna încă îşi spăla cu încăpăţânare fiii Aceştia plângeau disperaţi Gösta se lăsă pe vine şi spuse cu blândeţe: — Nu vei scoate vopseaua doar frecând cu săpun Trebuie să folosim nişte terebentină Îi arătă femeii sticla pe care o adusese din pivniţă Sanna se opri şi se uită fix la el Gösta luă un prosop de mâini dintr-un cârlig de lângă chiuvetă şi turnă puţin lichid pe el, sub privirile Sannei Ridică prosopul şi i-l arătă femeii, după care îl apucă de braţ pe băiatul mai mare În clipa aceea nu mai avea rost să încerce să-i calmeze Trebuia doar să acţioneze rapid — Vezi? Vopseaua se duce imediat Cu toate că băiatul se zvârcolea neîncetat, Gösta reuşi să îndepărteze mare parte din vopsea — Aşa trebuie făcut Îşi dădu seama că îi vorbea Sannei de parcă ar fi fost un copilaş, însă tactica păru să dea roade, fiindcă ea devenea tot mai calmă — Bun Am terminat cu el Gösta puse jos prosopul, după care luă duşul, pentru a spăla solventul de pe corpul băiatului Acesta începu să dea frenetic din picioare atunci când Gösta îl ridică din cadă, dar Sanna reacţionă prompt, înfăşurându-l într-un halat Îl trase în poala sa şi îl legănă, ţinându-l strâns — În regulă, micuţule Acum e rândul tău Băiatul mai mic păru să înţeleagă că dacă îl lăsa pe poliţist să îl cureţe, avea să poată ieşi din cadă, ca să stea în braţele mamei Se opri brusc din plâns şi stătu nemişcat în timp ce Gösta mai turnă puţină terebentină pe prosop şi începu să îndepărteze vopseaua La puţin timp după aceea, băieţelul rămase colorat doar într-o vagă nuanţă de roz, şi avu voie să stea în braţele Sannei, înfăşurat din cap până-n picioare într-un prosop mare de baie Gösta auzi voci şi zgomot de paşi apropiindu-se, de la parter Patrik îşi făcu apariţia în cadrul uşii — Ce s-a întâmplat? întrebă el, gâfâind E toată lumea în regulă? Martin a zis că nu păreau răniţi copiii Privirea lui Patrik rămase fixată asupra căzii, plină cu apă de un roşu-aprins — Copiii sunt în ordine Doar puţin şocaţi La fel şi părinţii Gösta se ridică şi merse pe hol, însoţit de Patrik Îi povesti pe scurt colegului său cele întâmplate — Ce nebunie Cine ar face aşa ceva? — Martin şi cu mine am zis la fel Ceva nu e în regulă Cred că Thydell ştie mai multe decât ne spune nouă Îi repetă ceea ce îl auzise pe Christian murmurând — Sunt de acord, spuse Patrik Am sentimentul ăsta de o vreme încoace Unde e Christian? — În dormitor Să vedem dacă e în stare să poarte o discuţie cu noi — Cred că ar fi timpul Telefonul mobil al lui Patrik sună Bărbatul îl scoase din buzunar şi răspunse Apoi tresări brusc — Ce-ai spus? Poţi repeta? Îl privi pe Gösta, cu o expresie panicată pe chip Gösta încercă în zadar să audă ceea ce spunea persoana de la telefon — În regulă Am înţeles Suntem în casa familiei Thydell Şi aici s-a întâmplat ceva, însă avem totul sub control Apoi termină convorbirea — Kenneth Bengtsson a fost dus la spitalul din Uddevalla Alerga în dimineaţa asta, iar cineva i-a întins o capcană O funie care să-l împiedice, pentru ca mai apoi să cadă direct pe un strat cu cioburi de sticlă — Dumnezeule mare, şopti Gösta Şi, pentru a doua oară în dimineaţa aceea, spuse: — Ce naiba se întâmplă aici? • Erik privi ţintă spre telefonul mobil Kenneth era în drum către spital Corect ca întotdeauna, îi convinsese pe medicii de pe ambulanţă să sune la birou pentru a anunţa că el nu va putea veni la muncă Cineva îi întinsese o capcană de care avea să dea cu siguranţă, pe traseul său Erik nici măcar nu luase în considerare posibilitatea unei greşeli, a unei glume proaste care mersese prea departe Kenneth urmărea acelaşi traseu în fiecare dimineaţă Toată lumea din zonă ştia asta, şi oricine altcineva ar fi putut lesne afla Aşadar, nu exista nicio îndoială că cineva voise să-i facă rău lui Kenneth Ceea ce însemna că şi Erik se afla în pericol Lucrurile scăpaseră de sub control De-a lungul anilor, Erik îşi asumase multe riscuri şi călcase peste multe cadavre pentru a ajunge în faţă Însă niciodată nu ar fi anticipat aşa ceva, sau teroarea pe care o simţea în momentele acelea Se întoarse spre computer şi intră pe site-ul băncii lui Trebuia să-şi facă o idee în legătură cu posibilităţile pe care le avea Gândurile i se învârteau prin minte, dar el încercă să se concentreze asupra banilor pe care îi avea în conturile bancare, pentru a-şi putea canaliza temerile într-un plan, într-un mijloc de evadare Pentru o clipă, reflectă asupra celui care trimisese scrisorile şi care probabil îl omorâse pe Magnus Era clar că persoana cu pricina îşi mutase atenţia asupra lui Kenneth Cel puţin, pentru moment Apoi Erik îşi îndepărtă acele gânduri Speculaţiile nu aveau să-l ajute cu nimic Putea să fi fost oricine În momentele respective, trebuia să-şi salveze propria piele, să ia toate fondurile disponibile şi să părăsească ţara, îndreptându-se către un loc mai călduros, unde nimeni nu s-ar fi putut atinge de el Şi trebuia să rămână acolo până la rezolvarea întregii situaţii Fireşte că avea să le simtă lipsa fetelor Însă ele erau măricele, şi poate că totul s-ar fi dovedit un bun motiv ca Louise să îşi vină în fire, odată ce responsabilitatea pentru fiicele lor avea să fie doar a ei, fără să se mai poată bizui pe sprijinul lui Erik Şi oricum nu le-ar fi lăsat el fără vreun ban S-ar fi îngrijit ca ele să aibă destul în bancă ca să se descurce o vreme Însă Louise avea să fie nevoită să lucreze I-ar fi prins bine În definitiv, nu se putea aştepta ca el să o întreţină pentru tot restul vieţii Erik avea tot dreptul să-şi urmeze planul, iar banii economisiţi de-a lungul anilor ar fi fost suficienţi pentru a-şi clădi o viaţă nouă Şi pentru a rămâne în siguranţă Situaţia era sub control; nu-i mai rămânea decât să se ocupe de nişte chestiuni practice Pentru început, trebuia să discute cu Kenneth Hotărî să meargă la spital în dimineaţa aceea, în speranţa că partenerul lui avea să se simtă îndeajuns de bine pentru a verifica nişte bilanţuri Fireşte că urma să îi fie greu lui Kenneth să părăsească firma la un timp atât de scurt după moartea lui Lisbet şi fără îndoială că aveau să existe nişte repercusiuni obositoare, însă Kenneth era băiat mare şi poate că Erik îi făcea un serviciu, obligându-l să stea pe propriile lui picioare Cu cât se gândea mai mult, cu atât considera că situaţia avea să le facă bine şi lui Kenneth, şi Louisei, din moment ce el nu i-ar mai fi putut ţine de mână pe amândoi Apoi mai rămânea Cecilia Însă ea deja îi spusese verde în faţă că nu avea nevoie de ajutorul lui, cu excepţia celui financiar Oricum, Erik plănuia să pună deoparte o mică sumă de bani şi pentru ea Aşa avea să procedeze Cecilia era în stare să-şi poarte singură de grijă; cu toţii o puteau face Şi probabil că fetele aveau să înţeleagă Cu timpul, fetele aveau să înţeleagă • Durase mult până să-i fie îndepărtate toate fragmentele de sticlă Mai rămăseseră două Se înfipseseră atât de adânc, încât era nevoie de o procedură mai complicată pentru a le scoate Însă toată lumea căzuse de acord: bărbatul fusese extrem de norocos Sticla ratase arterele principale Altminteri, lucrurile ar fi putut lua o întorsătură foarte neplăcută Exact asta îi spusese şi doctorul Kenneth se întoarse cu faţa spre perete Ei chiar nu înţelegeau că mai rău de atât nu se putea? Dacă ar fi fost după el, ar fi vrut ca sticla să-i fi pătruns şi mai adânc, retezându-i durerea şi îndepărtându-i răul din suflet L-ar fi curăţat de amintirea ticăloşiei Fiindcă în ambulanţa ce rula cu viteză mare, în timp ce sirenele îi urlau în urechi, şi fiecare zguduire îi schimonosea chipul, el înţelesese brusc Ştiu cine îi hăituia Cine îi ura pe toţi şi voia să le facă rău Şi cine i-o luase pe Lisbet de lângă el Ideea că soţia lui murise cu adevărul răsunându-i în urechi era mai mult decât putea îndura Îşi privi braţele care se odihneau deasupra păturii Erau acoperite cu bandaje La fel şi picioarele Îşi parcursese ultimul său maraton Doctorul spusese că ar fi fost nevoie de un miracol ca rănile să i se vindece cum trebuie Însă nu mai conta în acele momente Nu voia să mai alerge vreodată Şi nici nu intenţiona să mai fugă de ea Deja îi răpise lucrul cel mai important Restul nu conta Exista acolo un fel de justiţie divină, imposibil de combătut Ochi pentru ochi, dinte pentru dinte Kenneth închise ochii şi văzu imaginile pe care le alungase într-un cotlon îndepărtat al memoriei sale După atâţia ani, era ca şi cum nimic nu s-ar fi întâmplat Cu o singură ocazie acele amintiri ieşiseră din nou la suprafaţă În ziua de Sânziene, când totul fusese gata să se năruie Dar zidurile rezistaseră, iar el înăbuşise încă o dată acele imagini, ascunzându-le în cele mai întunecate unghere ale minţii Iar în clipele acelea, imaginile se întorseseră Ea le scosese la iveală, obligându-l pe Kenneth să le privească Dar el nu le putea suporta Mai presus de orice, nu putea să îndure gândul că ele fuseseră ultimele lucruri pe care le auzise Lisbet Să fi schimbat oare totul? Să fi pierit Lisbet cu un gol imens în suflet, acolo unde sălăşluise odată dragostea pentru el? Să fi devenit oare un străin pentru ea, în clipele acelea? Deschise din nou ochii Cu privirea aţintită asupra tavanului, simţi lacrimile şiroindu-i pe obraji Putea să vină şi să-l ia Nu avea de gând să mai fugă Ochi pentru ochi, dinte pentru dinte 16 — La o parte, grăsanule! Băieţii se ciocniră intenţionat de el când îl depăşiră pe coridor Se străduise să-i ignore, să fie la fel de invizibil la şcoală, ca şi acasă Însă nu funcţionase Era ca şi cum ar fi aşteptat pe cineva ca el, cineva care ieşea în evidenţă, un ţap ispăşitor, de care să se poată lega El înţelegea După ce petrecuse atât de multe ceasuri citind cârti, ajunsese să cunoască şi să înţeleagă mai multe decât puştii de vârsta lui Se remarca la toate materiile, iar profesorii îl iubeau Însă la ce bun, când nu era în stare să dea cu piciorul într-o minge, să alerge repede ori să scuipe la distanţă? Acelea erau îndemânările care contau, talentele care aveau importanţă Îşi croi încet drum spre casă Se tot uită în jur pentru a preîntâmpina vreo ambuscadă Din fericire, nu avea mult de mers până la şcoală Drumul era înţesat cu pericole, însă măcar era scurt Tot ce trebuia să facă era să coboare panta Håckebacken, să vireze la stânga, spre cheiul dinspre Badholmen, iar acolo se găsea căminul lui Casa pe care o moşteniseră de la Hoaşca Bătrână Mama încă o numea aşa Rostea acel nume cu o satisfacţie răutăcioasă, de fiecare dată când arunca vreun lucru de-al bătrânei, zvârlindu-l în cutia de gunoi pe care o aşezaseră în curte atunci când se mutaseră — De-ar putea să vadă asta Hoaşca Bătrână Uite cum se duc scaunele ei preţioase, zicea mama, făcând ordine şi îndepărtând cu frenezie lucrurile Iar acum voi arunca porţelanurile bunicii tale Vezi? Băiatul nu ştia de ce-i spunea aşa: Hoaşca Bătrână Sau de ce mama era atât de furioasă pe ea Odată, îl întrebase timid pe tata, însă acesta nu făcuse decât să bombăne ceva drept răspuns — Deja ai venit? Mama o pieptăna pe Allis când el intră în casă — Şcoala s-a terminat la aceeaşi oră ca de obicei, zise el, ignorând zâmbetul lui Allis Ce avem la cină? — Arăţi de parcă ai fi mâncat deja pentru tot restul anului Azi nu primeşti cina Poţi să supravieţuieşti din rezervele de grăsime Era doar ora patru după-amiaza, iar băiatul îşi dădu seama cât de flămând avea să fie Însă atunci când o privi pe mama, înţelese că nu avea rost să protesteze Merse în camera lui, închise uşa şi se aşeză pe pat, cu o carte Plin de speranţă, îşi îndesă mâna sub saltea Cu puţin noroc, avea să găsească ceva Însă acolo nu era nimic Femeia era foarte inteligentă Întotdeauna găsea mâncarea şi dulciurile ascunse de el, indiferent unde le-ar fi vârât Câteva ore mai târziu, stomacul îi protesta zgomotos Era atât de flămând, încât nu mai avea mult şi izbucnea în plâns De la parter venea miros de chifle proaspăt coapte, iar băiatul ştiu că mama făcea rulouri cu scorţişoară doar pentru ca aroma acestora să-l înnebunească de foame Adulmecă aerul, apoi se întoarse pe o parte, cufundându-şi faţa în pernă Uneori îi trecea prin minte să fugă de acasă Nimeni nu s-ar fi sinchisit Poate că Allis i-ar fi dus dorul, însă lui nu îi păsa deloc Ea o avea pe mama Mama îi dedica lui Allis tot timpul său liber Aşadar, cum se putea ca Allis să nu o privească pe femeie cu la fel de multă veneraţie? Şi de ce nu aprecia lucrurile care lui i-ar fi părut cele mai importante în viaţă? Pesemne că adormise, fiindcă îl trezi o bătaie timidă în uşă Cartea îi căzuse peste faţă, iar băiatul salivase în somn, deoarece perna îi era udă Îşi şterse obrazul cu mâna şi se ridică ameţit pentru a deschide uşa Dinaintea lui stătea Allis Ţinea în mână un rulou, pe care i-l întinse băiatului Acesta ezită, deşi îi lăsa gura apă Mama avea să fie tare furioasă dacă ar fi aflat că Allis se strecurase la etaj şi îi adusese ceva de mâncare Allis îl privi cu ochi mari Voia ca el s-o vadă, s-o iubească Băiatului îi apăru o imagine în minte Imaginea şi senzaţia trupului ud şi alunecos al unui bebeluş Allis privindu-l din apă Felul în care dăduse din mâini, apoi rămăsese nemişcată Înşfăcă ruloul şi îi trânti uşa în faţă Însă fără folos Imaginile îl bântuiau mai departe ••• Patrik îi trimisese pe Gösta şi pe Martin în Uddevalla, ca să-l viziteze pe Kenneth şi să stabilească dacă acesta se simţea îndeajuns de bine încât să stea de vorbă cu ei Echipa de criminalişti a lui Torbjörn Ruud se afla pe drum Aveau să se despartă, ca să se poată ocupa şi de locul în care căzuse Kenneth, şi de locuinţa lui Christian şi a Sannei Gösta nu ar fi vrut să plece; ar fi preferat să stea şi să discute cu Christian Însă Patrik voise ca în locul lui să rămână Paula Considerase că ar fi fost mai bine ca o femeie să stea de vorbă cu Sanna şi copiii ei Totuşi, fusese impresionat de felul în care Gösta tratase situaţia şi mai ales de faptul că găsise cârpa şi sticla în pivniţă Cu puţin noroc, acele obiecte aveau să le dezvăluie amprentele şi ADN-ul făptaşului Până atunci, acesta îşi ştersese cu grijă urmele Îl fixă cu privirea pe bărbatul aflat dinaintea lui, la masa din bucătărie Christian părea frânt şi îmbătrânit Ca şi cum ar fi îmbătrânit cu zece ani, de ultima oară când îl văzuse Patrik Nu se obosise să-şi lege bine halatul, drept care pieptul său dezgolit îl făcea să pară cu atât mai vulnerabil Patrik se întrebă dacă ar fi trebuit să-i atragă atenţia, dar hotărî să tacă din gură Fără îndoială că ţinuta era acum ultima problemă a lui Christian — Băieţii s-au calmat Colega mea, Paula, va sta de vorbă cu ei şi cu soţia ta Va avea grijă să nu spună ceva care să-i sperie ori să-i supere mai tare În regulă? Patrik încercă să-i întâlnească privirea, pentru a vedea dacă bărbatul era atent La început, nu primi vreun răspuns, aşa că se gândi să repete ce spusese Dar Christian scutură din cap, în cele din urmă — Între timp, m-am gândit să stăm şi noi un pic de vorbă, continuă Patrik Ştiu că nu prea ai vrut să discutăm în trecut, însă de data aceasta, nu ai de ales Cineva a intrat în casa voastră şi a pătruns în camera în care dormeau fiii voştri Băieţilor nu li s-a făcut vreun rău fizic, dar experienţa trebuie să fi fost terifiantă Dacă ai idee cine s-ar putea afla în spatele acestor lucruri, trebuie să-mi spui Înţelegi? Din nou, se scurse un lung răstimp până ce bărbatul să scuture din cap Îşi drese vocea, ca pentru a spune ceva, însă nu zise nimic Patrik continuă: — Abia ieri am aflat că Erik şi Kenneth au primit, la rândul lor, scrisori de ameninţare din partea aceleiaşi persoane care te-a vizat pe tine Iar în dimineaţa asta, Kenneth a fost grav rănit, în vreme ce alerga Cineva i-a întins o capcană Speriat, Christian ridică privirea, însă apoi o coborî iar spre pământ — Nu deţinem informaţii cum că Magnus ar fi primit scrisori asemănătoare, dar plecăm de la premisa că moartea lui a fost provocată de aceeaşi persoană Iar eu am senzaţia că nu ne spui tot ce ştii Poate fiindcă e vorba despre ceva ce nu vrei să scoţi la iveală, sau poate e un lucru ce ţi se pare neînsemnat, însă trebuie să ne laşi pe noi să decidem ce e important Până şi cel mai mic indiciu ar putea fi semnificativ Christian trasă cu degetul cerculeţe pe masă Apoi, ridicându-şi privirea, dădu cu ochii de Patrik Preţ de o secundă, păru ca şi cum Christian ar fi vrut să spună ceva Apoi bărbatul rămase iar tăcut — N-am idee, zise el Nu ştiu cu nimic mai mult decât voi — Eşti conştient că atât tu, cât şi familia ta sunteţi în mare pericol, cât timp persoana asta se află în libertate? Chipul lui Christian deveni nefiresc de calm Îi dispăru orice urmă de grijă ori teamă În schimb, căpătă o expresie pe care Patrik nu putu să o descrie decât ca fiind hotărâtă — Înţeleg Şi sunt sigur că veţi face tot posibilul pentru a-l găsi pe făptaş Dar mă tem că nu vă pot ajuta Pur şi simplu nu ştiu nimic — Nu te cred, zise Patrik, fără menajamente Christian ridică din umeri — Ei bine, eu nu pot schimba asta Îţi spun ceea ce ştiu Adică nimic Dându-şi brusc seama că era aproape gol, Christian se înfăşură în halat şi strânse bine cordonul acestuia Cuprins de frustrare, Patrik vru să-l zgâlţâie pe bărbat Era convins că-i ascundea ceva Nu ştia ce anume, sau dacă avea vreo importanţă în cadrul anchetei Însă cu siguranţă exista ceva despre care Christian nu voia să discute — La ce oră te-ai culcat azi-noapte? întrebă Patrik, hotărând să schimbe subiectul, însă doar pentru o clipă N-avea de gând să-l lase pe Christian să scape atât de uşor Văzuse groaza de pe chipurile copiilor lui Data următoare n-avea să mai fie vorba de vopsea roşie Trebuia să-l facă pe Christian să priceapă gravitatea situaţiei — M-am culcat târziu, după ora unu N-am idee când a adormit Sanna — Ai fost acasă toată seara? — Nu, m-am dus să mă plimb Sanna şi cu mine ne confruntăm cu nişte probleme Am avut nevoie să iau puţin aer — Unde ai fost? — Nu sunt foarte sigur Nicăieri în mod special Pur şi simplu m-am învârtit puţin prin zonă, după care m-am plimbat prin oraş — Singur? În toiul nopţii? — Nu voiam să stau în casă Unde să mă fi dus? — Aşadar, te-ai întors acasă pe la ora unu? Eşti sigur? — Sunt foarte sigur M-am uitat la ceas când eram în Piaţa Ingrid Bergman, şi arăta unu fără un sfert Durează cam zece ori cincisprezece minute să merg de acolo până acasă Aşa că trebuie să fi fost ora unu când am ajuns — Sanna dormea? Christian dădu din cap — Da, dormea Şi băieţii la fel Casa era cufundată în tăcere — Ai aruncat o privire în camera copiilor când te-ai întors? — Întotdeauna fac asta Nils dăduse la o parte pătura de pe el, ca de obicei, aşa că l-am învelit — Şi nu ai observat nimic ciudat sau ieşit din comun? — Adică nişte litere mari şi roşii pe perete? zise el, sarcastic Patrik începu să se enerveze — Repet întrebarea Nu ai văzut nimic straniu, nimic care să-ţi trezească o reacţie, când te-ai întors acasă? — Nu, zise Christian N-am văzut nimic care să-mi trezească vreo reacţie Dacă ar fi fost aşa, crezi că m-aş fi culcat? — Nu, probabil că nu Patrik începu din nou să transpire De ce era atât de cald în casele tuturor? Îşi trase de gulerul cămăşii Avu senzaţia că se înăbuşă — Ai încuiat uşa după ce te-ai întors acasă? Christian se gândi puţin — Nu ştiu, zise el Cred că da De obicei încui uşa principală Dar nu-mi amintesc s-o fi făcut În clipele acelea, tot sarcasmul îi dispăru din voce Aproape că şopti atunci când spuse: — Nu-mi amintesc să fi încuiat uşa — Şi n-ai auzit nimic în timpul nopţii? — Nu, nimic Eu nu, în orice caz Nu cred să fi auzit nici Sanna Amândoi dormim profund Nu m-am trezit decât atunci când Sanna a început să ţipe, în dimineaţa asta Nici măcar pe Nils nu l-am auzit Patrik hotărî să mai facă o încercare — Şi n-ai idee cine ar fi putut face asemenea lucru? Sau ce motiv ar fi avut să-ţi trimită scrisori de ameninţare, timp de un an şi jumătate? Nici măcar o suspiciune? — De ce naiba nu eşti atent la ceea ce spun? Izbucnirea veni din senin, făcându-l pe Patrik să tresară Bărbatul ţipase atât de strident, încât Paula îşi făcu apariţia, de la etaj — E totul în regulă? — Suntem bine, îi răspunse Patrik, sperând să nu se înşele Christian părea a fi pe punctul de a se prăbuşi Avea faţa roşie ca racul şi se scărpina zdravăn în palmă — Nu ştiu nimic, repetă el, încercând cu disperare să nu ridice glasul Se scărpina atât de puternic, încât îşi lăsa urme pe piele Patrik aşteptă ca bărbatul să se relaxeze puţin şi ca obrajii să-i revină la o culoare cât de cât normală Când încetă să se mai scarpine, Christian privi surprins către urmele din palmă, ca şi cum n-ar fi înţeles de unde i se trăgeau — Aţi avea unde să staţi până când aflăm noi mai multe? întrebă Patrik — Sanna şi băieţii ar putea merge la sora ei, în Hamburgsund, pentru a sta acolo o vreme — Dar tu? — Eu rămân aici, spuse Christian, pe un ton ferm — Nu pare a fi o idee bună, zise Patrik, la fel de hotărât Nu-ţi putem oferi protecţie nonstop din partea poliţiei Aş prefera să locuieşti în altă parte, unde să te simţi mai în siguranţă — Rămân aici Tonul lui Christian indică faptul că nu mai exista loc pentru discuţii — În regulă, zise Patrik, şovăind Asigură-te ca familia ta să plece cât mai curând posibil Vom încerca pe cât putem să stăm cu ochii pe casă, dar nu avem resurse pentru a — Nu am nevoie de protecţie din partea poliţiei, îl întrerupse Christian Voi fi în regulă Patrik îl privi fix — Un nebun se află în liberate Individul ăsta a comis deja o crimă, poate chiar două, şi pare hotărât ca tu, Kenneth, posibil şi Erik, să vă aflaţi sfârşitul Nu e un joc Tu nu pari să înţelegi Vorbi rar, pronunţând clar fiecare cuvânt, pentru a se convinge că este înţeles — Te asigur că înţeleg pe deplin cât de serioasă e situaţia Dar eu rămân aici — Dacă te răzgândeşti, ştii unde să dai de mine Şi, după cum am zis, nu cred nicio secundă că nu ştii nimic despre asta Sper că înţelegi cât de mult rişti prin tăcerea ta Indiferent ce ascunzi, noi tot vom afla, mai devreme sau mai târziu Întrebarea e dacă o vom face înainte sau după ce va avea de suferit cineva — Cum se simte Kenneth? murmură Christian, evitând să-l privească pe Patrik — Tot ce ştiu e că a fost rănit Nimic mai mult — Ce s-a întâmplat? — Cineva a întins o funie de-a lungul potecii, apoi a presărat un strat gros de sticlă pe jos Aşa că poate înţelegi acum de ce îţi tot cer să cooperezi Christian nu-i răspunse Se întoarse şi privi pe fereastră Chipul său era la fel de şters precum zăpada de afară, iar fălcile îi erau încleştate Însă privind fix într-un punct, bărbatul repetă, pe un ton glacial şi lipsit de orice fel de emoţie: — Nu ştiu nimic Nu Ştiu Nimic • — Doare? Martin se uită la braţele bandajate ale bărbatului, aşezate deasupra păturii Kenneth dădu din cap — Eşti în stare să ne răspunzi la câteva întrebări? Gösta îşi trase un scaun şi îi făcu semn lui Martin să-i urmeze exemplul — Având în vedere că deja v-aţi aşezat, s-ar părea că presupuneţi să fiu în stare, zise Kenneth, cu un zâmbet vag Martin nu îşi putu lua privirea de la bandaje Trebuia să fi durut îngrozitor să cazi pe cioburile alea, apoi să-ţi fie îndepărtate Îi aruncă o privire nesigură lui Gösta Uneori avea senzaţia că nu deţinea îndeajuns de multă experienţă pentru a şti cum să procedeze în diferite situaţii care apăreau în meseria de poliţist Să se fi aruncat înainte, punând întrebări? Sau să fi dat dovadă de respect faţă de colegul său mai în vârstă, lăsându-l pe acesta să conducă discuţia? Era o chestiune foarte delicată El era întotdeauna cel mai tânăr, cel trimis mereu să rezolve câte ceva Şi el ar fi preferat să rămână acasă la Christian, ceea ce tot repetase şi Gösta, în drum spre Uddevalla Ar fi vrut să-i interogheze pe Christian şi pe soţia lui, să stea de vorbă cu Torbjörn şi cu echipa sa, odată ajunşi la locul faptei; ar fi preferat să se afle în miezul evenimentelor Era dezamăgit de faptul că Patrik alegea de regulă să lucreze cu Paula, cu toate că Martin intrase în poliţie cu câţiva ani înaintea ei Fireşte că Paula avea experienţă, deoarece lucrase în Stockholm, în vreme ce el îşi petrecuse scurta carieră în secţia de poliţie Tanumshede Dar să fi fost neapărat un lucru negativ? Cunoştea zona, ştia toţi scandalagiii locului, şi cunoştea modul de gândire al oamenilor şi felul în care funcţiona un orăşel micuţ De fapt, chiar fusese coleg de şcoală cu unii dintre cei care provocau probleme, în vreme ce aceştia erau complet necunoscuţi pentru Paula Iar după ce zvonurile cu privire la viaţa ei personală se răspândiseră prin zonă cu iuţeala fulgerului, mulţi oameni începuseră să o privească cu suspiciune Personal, Martin nu avea nimic împotriva celor care alegeau un partener de acelaşi sex, dar mulţi oameni cu care aveau de-a face în mod regulat nu erau la fel de înţelegători Aşadar, îi părea uşor ciudat ca Patrik să o tot aleagă pe Paula în locul lui Martin nu voia decât puţin respect din partea colegilor săi Ar fi vrut ca aceştia să nu-l mai trateze ca pe un puşti căruia abia îi mijise mustaţa Nu mai era atât de tânăr Ba chiar devenise şi tată — Poftim? Martin fusese atât de afundat în gândurile sale, încât ratase tot ceea ce îi spusese Gösta — Tocmai ziceam că poate ai vrea să începi Martin îl privi surprins pe Gösta Să-i fi citit oare gândurile? Însă el profită de ocazie şi întrebă: — Ne-aţi putea spune, în propriile dumneavoastră cuvinte, ce anume s-a întâmplat? Kenneth se întinse după un pahar cu apă ce stătea pe masa de lângă pat, însă abia apoi îşi dădu seama că nu-şi putea folosi mâinile — Lăsaţi-mă pe mine Martin ridică paharul şi îl ajută să bea cu un pai După care Kenneth se lăsă pe spate, între perne Pe un ton calm şi neutru, le povesti ce se întâmplase, începând din clipa când îşi legase şireturile, înainte de a pleca din casă — La ce oră aţi părăsit casa? Martin îşi scosese carnetul şi pixul — Şapte fără un sfert, răspunse Kenneth, iar Martin notă ora, fără a sta pe gânduri Considera că, dacă bărbatul spusese şapte fără un sfert, atunci aceea şi fusese ora Fără niciun dubiu — Plecaţi mereu să alergaţi la aceeaşi oră în fiecare dimineaţă? întrebă Gösta, lăsându-se pe spate şi încrucişându-şi braţele — Da, cu câteva minute în plus sau în minus — Şi nu v-a trecut prin gând să nu Adică, având în vedere că , se bâlbâi Martin — Nu v-a trecut prin gând să nu mergeţi să alergaţi, având în vedere că soţia dumneavoastră a murit ieri? îl întrerupse Gösta, fără să pară lipsit de compasiune Şi fără a transforma întrebarea într-o acuzaţie Kenneth nu răspunse imediat Înghiţi în sec, apoi spuse cu o voce stinsă: — Dacă a existat vreodată o dimineaţă în care să fi avut nevoie să alerg, atunci azi a fost acea dimineaţă — Înţeleg, zise Gösta Parcurgeţi întotdeauna acelaşi traseu? — Da, cu excepţia sfârşitului de săptămână, când fac traseul de două ori Cred că sunt cam plicticos Nu-mi plac surprizele, aventurile sau schimbările Apoi Kenneth rămase tăcut Gösta şi Martin înţeleseră amândoi la ce se gândea, şi nu spuseră nimic Kenneth îşi drese vocea, după care se întoarse, pentru ca ei să nu-i poată vedea lacrimile din ochi Îşi drese din nou vocea şi vorbi fără ezitări — După cum am spus, îmi place rutina Parcurg acelaşi traseu de peste zece ani — Şi presupun că mulţi oameni ştiu asta, nu? Martin ridică privirea, după ce notă în carnet „zece ani” şi trasă un cerc în jurul cuvintelor — N-am avut de ce să ţin secret Un zâmbet îi apăru brusc pe buze lui Kenneth, însă pieri la fel de rapid — Aţi întâlnit pe cineva în timp ce alergaţi în dimineaţa aceasta? întrebă Gösta — Nu, absolut pe nimeni Rareori mi se întâmplă să văd pe cineva Uneori mai întâlnesc oameni care îşi plimbă devreme câinii sau pe cineva care împinge vreun cărucior Dar se întâmplă foarte rar De obicei, sunt singur pe potecă Aşa cum am fost şi în dimineaţa asta — Şi nu aţi observat o maşină parcată pe undeva, pe lângă drum? Martin căpătă o privire plină de apreciere din partea lui Gösta, atunci când rosti întrebarea Kenneth se gândi puţin — Nu, nu cred Nu pot fi sigur E posibil să fi fost cineva acolo, iar eu să nu-l fi văzut Dar nu, sunt sigur că aş fi remarcat — Aşadar, nu era nimic ieşit din comun? insistă Gösta — Nu, era ca în orice altă dimineaţă Cu diferenţa că Vorbele îi rămaseră în aer şi lacrimile începură să-i curgă pe obraji Martin era încurcat; i se părea jenant să-l vadă plângând pe Kenneth Nu-şi găsea cuvintele şi nici nu ştia dacă să intervină sau nu Dar Gösta se întinse calm peste Kenneth şi luă un şerveţel de pe masă Apoi şterse încet lacrimile de pe faţa bărbatului După aceea, se întinse iar, aşezând şerveţelul înapoi pe masă — Aţi aflat ceva? şopti Kenneth În legătură cu Lisbet? — Nu, e mult prea devreme Va dura ceva până să aflăm părerea medicului legist — Ea a omorât-o Bărbatul din pat tresări, după care începu să se ghemuiască, privind în gol — Scuze, ce aţi spus? întrebă Gösta, aplecându-se către el Cine e „ea”? Ştiţi cine v-a făcut asta, dumneavoastră şi soţiei? Martin îşi dădu seama că Gösta îşi ţinea respiraţia Şi el făcea exact acelaşi lucru În ochii lui Kenneth apăru o scânteiere — N-am idee, zise el, ferm — Aţi spus „ea”, sublinie Gösta Kenneth evită să-l privească — Scrisul de pe scrisori pare să-i aparţină unei femei Aşadar, presupun că este vorba de o „ea” — A, deci la asta vă refereaţi, zise Gösta, sugerându-i lui Kenneth că de fapt nu-l credea, deşi nu avea de gând să i-o spună drept în faţă Trebuie să existe ceva care să vă fi transformat în ţinte pe voi patru Magnus, Christian, Erik şi dumneata Cineva are socoteli neîncheiate cu voi Şi voi toţi – ei bine, cu excepţia lui Magnus – susţineţi sus şi tare că nu ştiţi cine v-ar putea face asta sau de ce Însă trebuie să existe multă ură îndărătul unor asemenea fapte Întrebarea e: ce anume a declanşat această ură? Îmi vine greu să cred că niciunul dintre voi nu ştie nimic Trebuie măcar să aveţi o teorie, zise el, aplecându-se mai aproape de Kenneth — Pesemne e vorba de o persoană cu probleme psihice Nu-mi vine în gând o altă explicaţie Kenneth se întoarse, strângând tare din buze Martin făcu schimb de priviri cu Gösta Amândoi erau conştienţi că n-aveau să mai capete şi alte informaţii din partea lui Kenneth Cel puţin, nu în clipele acelea • Erica privi şocată spre telefon Patrik o sunase de la secţie pentru a-i spune că avea să întârzie Îi explicase pe scurt motivul, iar femeii abia dacă-i venea să creadă Cineva se legase de copiii lui Christian! Şi de Kenneth O funie întinsă dintr-o parte în cealaltă a potecii – simplu, dar ingenios Mintea Ericăi începu imediat să lucreze Trebuia să existe o cale de a accelera ancheta Îşi dădea seama cât de frustrat era Patrik şi îl compătimea Evenimentele începuseră să se precipite, iar poliţia nu găsise nimic relevant Cântări telefonul mobil într-o mână, în vreme ce reflectă pe îndelete asupra situaţiei Patrik avea să fie furios dacă ea s-ar fi implicat în vreun fel Însă Erica era obişnuită să facă cercetări pentru cărţile sale Fireşte, lucrurile scrise de ea aveau legătură cu crime deja elucidate, însă o anchetă aflată în curs nu ar fi trebuit să difere cu mult În plus, era atât de plictisitor să stea mereu în casă Era nerăbdătoare să facă ceva util De asemenea, Erica putea conta pe instinctul său O ajutase de nenumărate ori, în trecut Iar în clipa de faţă, acesta îi spunea că răspunsul putea fi găsit la Christian În definitiv, el fusese primul care primise acele scrisori, era foarte secretos cu privire la trecutul lui, şi era neliniştit, în mod evident Elemente mici, însă cruciale Şi după discuţia lor de pe barcă, Erica trăise cu sentimentul că bărbatul ştia ceva; îi ascundea ceva Repede, pentru a nu avea timp să-şi regrete decizia, femeia îşi puse pe ea haina de iarnă Din maşină, ea avea să o sune pe Anna, rugând-o să o ia pe Maia de la creşă Erica avea să ajungă acasă înainte de lăsarea nopţii, dar nu îndeajuns de devreme pentru a-şi lua fiica Drumul cu maşina până în Göteborg dura o oră şi jumătate – o distanţă considerabilă, având în vedere că hotărârea fusese luată brusc Însă dacă nu ar fi descoperit nimic, ar fi putut măcar să treacă pe la Göran, fratele său vitreg, de existenţa căruia aflase recent Gândul că ea şi Anna aveau un frate mai mare încă era de neconceput Fusese dureros să afle că în timpul celui de-al Doilea Război Mondial, mama lor născuse un fiu, pe care îl dăduse mai apoi spre adopţie Însă evenimentele dramatice care ieşiseră la lumină cu o vară în urmă avuseseră un efect pozitiv, într-un final, iar Erica şi Anna clădiseră o relaţie strânsă cu Göran Erica ştia că putea oricând să treacă în vizită pe la el şi pe la femeia care îl crescuse şi căreia îi spunea „mamă” Anna fu imediat de acord să o ia pe Maia, care era iubită de toţi copiii, atât ai Annei, cât şi ai lui Dan Erica ştia că fetiţa avea să se întoarcă acasă epuizată de atâta joacă – şi cu buzunarele pline de dulciuri Apoi Erica îşi îndreptă atenţia asupra a ceea ce avea de făcut Să scrie cărţi despre crime reale – cărţi care avuseseră mare succes la public –, învăţase ce înseamnă să faci cercetări Îşi dorea să fi ştiut codul numeric personal al lui Christian; astfel, ar fi scutit un număr considerabil de discuţii Însă trebuia să se mulţumească doar cu numele său Îşi aminti brusc că Sanna îi menţionase faptul că soţul ei locuia la Göteborg atunci când se cunoscuseră La bibliotecă, May pomenise de Trollhättan, un detaliu care nu-i dădea pace, însă Erica decise că punctul logic de plecare trebuia să fie Göteborg Acolo locuise Christian înainte de a se muta în Fjällbacka, drept urmare, de acolo avea să înceapă şi Erica Spera ca mai apoi să poată face cale întoarsă, dacă era necesar Nu avea niciun dubiu că adevărul se ascundea în trecutul lui Christian După ce discută cu patru persoane diferite, Erica descoperi într-un final ceva: adresa la care locuise Christian, înainte de-a se muta în Fjällbacka, alături de Sanna Opri la o benzinărie Statoil aflată la intrarea în Göteborg şi cumpără o hartă a oraşului Profită de ocazie pentru a folosi toaleta şi pentru a-şi dezmorţi picioarele Îi era extrem de incomod să conducă maşina, având doi bebeluşi între ea şi volan Spatele şi picioarele îi erau ţepene şi dureroase Imediat cum se strecură înapoi pe scaunul şoferului, telefonul mobil începu să-i sune Ţinând paharul de cafea într-o mână, ea înhăţă telefonul cu cealaltă şi se uită la ecran Patrik Ar fi fost mai bine să lase căsuţa vocală să-i răspundă Avea să-i explice totul mai târziu În special dacă s-ar fi întors acasă cu informaţii folositoare pentru anchetă Astfel, ar fi putut evita reproşurile care presimţea că aveau să urmeze După ce aruncă o privire asupra hărţii, porni maşina, ieşind pe şosea Trecuseră aproximativ şapte ani de când Christian locuise la adresa spre care se îndrepta ea Brusc, femeia fu cuprinsă de îndoieli Ce şanse ar fi avut să găsească indicii lăsate acolo de Christian? Oamenii se mutau mereu, fără să lase vreun semn în urma lor Erica oftă Ei bine, deja se afla acolo, şi cu siguranţă că Göran avea să-i ofere o ceaşcă de cafea, la întoarcere Aşa că timpul n-avea să fie pierdut în zadar Auzi un bip Patrik îi lăsase un mesaj pe telefonul mobil • — Unde sunt cu toţii? Mellberg privi în jur, părând încă buimac Aţipise vreo câteva minute, iar la trezire, secţia de poliţie era pustie Să fi plecat cu toţii la cafenea, fără să-i fi cerut lui permisiunea? Se grăbi la recepţie, unde o găsi pe Annika — Ce se întâmplă aici? Toată lumea are impresia că e sfârşit de săptămână? De ce nu lucrează nimeni? Dacă trag chiulul, or s-o ia pe cocoaşă, la întoarcere Municipalitatea se aşteaptă să ne facem întotdeauna meseria şi avem obligaţia de a fi aici când concetăţenii au nevoie de noi, spuse el, ridicând ameninţător un deget în aer Mellberg iubea la nebunie să se audă vorbind, mai ales atunci când adopta un ton autoritar Annika îl privi fără a spune un cuvânt Mellberg începu să se foiască Se aşteptase ca femeia să-l fi copleşit cu scuze şi pretexte, în numele colegilor ei În schimb, bărbatul se simţi brusc cuprins de un sentiment foarte neplăcut După o clipă, Annika îi spuse, calmă: — Au fost chemaţi în Fjällbacka S-au întâmplat multe în vreme ce tu ai lucrat în birou Pronunţase cuvântul „lucrat” fără vreo notă de sarcasm, însă ceva îi spunea lui Mellberg că Annika era foarte conştientă de faptul că el îşi făcuse siesta Drept urmare, se văzu nevoit să îndrepte singur întreaga situaţie — De ce n-am fost anunţat? — Patrik a încercat Ţi-a bătut mult la uşă Însă n-ai răspuns În cele din urmă, a fost nevoit să plece — Păi da, ei bine, uneori lucrez atât de concentrat, încât nu aud nimic, zise Mellberg, înjurând în sinea sa De ce trebuia oare să doarmă într-atât de profund? Era atât un dar, cât şi un blestem — Hmmm , replică Annika, întorcându-se cu spatele la monitorul computerului — Aşadar, ce s-a întâmplat? ceru să afle Mellberg, simţind în continuare că fusese făcut de râsul lumii Annika îi făcu un scurt rezumat despre cele întâmplate acasă la Christian şi pe poteca pe care alergase Kenneth Mellberg o ascultă, cu gura căscată Lucrurile deveneau din ce în ce mai stranii — Se vor întoarce în curând; cel puţin, Patrik şi Paula Îţi vor putea da ei mai multe detalii Martin şi Gösta au mers în Uddevalla pentru a sta de vorbă cu Kenneth, aşa că s-ar putea să mai dureze până să se întoarcă — Spune-i lui Patrik să vină la mine, de îndată ce îşi face apariţia, zise Mellberg Şi zi-i să bată mai tare la uşă, de data asta — Bine, îi voi spune Şi mă voi asigura că bate mai tare În caz că lucrezi iar Annika îi aruncă o privire serioasă, dar Mellberg tot avu senzaţia că femeia îşi bătea joc de el • — Nu poţi veni cu noi? De ce trebuie să rămâi aici? întrebă Sanna, aruncând câteva cămăşi în valiză Christian nu-i răspunse, lucru care o supără şi mai mult — Răspunde-mi! De ce trebuie să rămâi de unul singur, în casă? E aşa de nebunesc, de Furioasă, aruncă o pereche de blugi în valiză, dar aceştia nu atinseră ţinta, aterizând pe podea, la picioarele lui Christian Merse până acolo, pentru a-i lua de pe jos, dar în schimb îi cuprinse faţa lui Christian între palme Încercă să-l privească în ochi, dar bărbatul se eschivă — Christian, iubitule Nu înţeleg De ce nu vii cu noi? Nu eşti în siguranţă aici — Nu ai ce să înţelegi, zise el, îndepărtându-i mâinile Eu stau aici şi gata Nu intenţionez să fug — De cine să fugi? De ce? Sper din tot sufletul că spui adevărul şi chiar nu ştii cine face toate lucrurile astea Lacrimile îi năpădiră obrajii, şi încă mai simţi în palme căldura feţei lui Christian Niciodată n-o lăsa să se apropie de el, ceea ce o durea teribil În situaţii precum aceea, ar fi trebuit să se sprijine reciproc Însă bărbatul îi întorcea spatele, refuzând să o primească alături Umilită, Sanna se îmbujoră şi întoarse privirea Apoi îşi văzu din nou de împachetat — Cât crezi că vom sta acolo? întrebă ea, îndesând în valiză o grămăjoară de lenjerie şi ciorapi, scoasă din primul sertar — De unde să ştiu? Christian îşi scosese halatul, îndepărtase vopseaua roşie de pe piept şi se îmbrăcase în blugi şi tricou Sanna încă îl considera cel mai chipeş bărbat pe care îl văzuse vreodată Îl iubea atât de mult încât o durea sufletul Femeia închise încet sertarul şi privi spre hol, unde se jucau băieţii Erau mai tăcuţi ca de obicei Mai serioşi Nils îşi împingea maşinuţa înainte şi înapoi, în vreme ce Melker regiza o bătaie între două figurine Amândoi se jucau fără să facă zgomotele obişnuite şi fără să se certe, lucru care nu se întâmpla aproape niciodată — Crezi că le-a ? Femeia începu din nou să plângă, aşa că fu nevoită să ia totul de la capăt — Crezi că le-a făcut vreun rău? — N-au nicio zgârietură — Nu mă refeream la un rău fizic Femeia nu înţelegea cum de Christian putea fi atât de rece, de calm În dimineaţa aceea, bărbatul păruse la fel de şocat, confuz şi speriat precum ea Iar acum se purta de parcă nimic nu s-ar fi întâmplat sau ar fi fost un fleac În vreme ce ei dormeau, cineva pătrunsese în căminul lor, intrând apoi în camera celor doi băieţi Şi era posibil ca aceştia să se simtă speriaţi şi în primejdie pentru tot restul vieţii, fără a mai avea siguranţa că nu li se putea întâmpla nimic atunci când erau acasă, în propriile lor paturi Siguranţa că nu li se putea întâmpla nimic atunci când părinţii lor se aflau la câţiva metri distanţă de ei Era posibil ca sentimentul lor de securitate să se fi năruit pe veci Însă cu toate acestea, tatăl băieţilor stătea acolo, distant şi calm, de parcă nu i-ar fi păsat Motiv pentru care, în clipa aceea, Sanna îl urî — Copiii uită aşa de repede, zise Christian, privindu-şi mâinile Sanna îi observă zgârieturile adânci din palme şi se întrebă cum le căpătase Dar nu îl luă la întrebări Ca niciodată, nu zise nimic Să fi fost acela sfârşitul mariajului lor? Dacă bărbatul nu o putea lăsa să se apropie de el şi nu o putea iubi nici măcar atunci când erau ameninţaţi de ceva atât de înspăimântător, atunci poate că sosise vremea ca Sanna să se dea bătută Continuă să arunce lucruri în valiză, fără să-i pese ce fel de haine împacheta Lacrimile sale făceau ca totul să pară înnegurat, iar femeia pur şi simplu apuca orice putea scoate de pe umeraşe În cele din urmă, valiza fu umplută până la refuz, obligând-o pe Sanna să se aşeze pe ea, pentru a o putea închide bine — Stai să te ajut Christian se ridică şi apăsă, la rându-i, pe geamantan, pentru ca Sanna să îi poată închide fermoarul — Îl duc eu jos Apucă mânerul şi cără valiza afară din cameră, trecând pe lângă băieţi — De ce trebuie să mergem la mătuşa Agneta? De ce luăm atâtea lucruri? O să fim plecaţi mult timp? Melker păruse atât de nedumerit, încât Christian se opri pe scări, la jumătatea drumului După care continuă, fără a scoate o vorbă Sanna se duse la fiii săi, lăsându-se pe vine lângă ei Încercă să pară calmă atunci când le spuse: — Să ne facem că plecăm în vacanţă Însă nu vom merge departe, ci doar în vizită la mătuşa şi la verişorii voştri De obicei, vi se pare distractiv Iar eu vă voi pregăti ceva special diseară, la cină Iar din moment ce suntem în vacanţă, puteţi mânca dulciuri după cină, cu toate că nu e sâmbătă La început, băieţii o priviră cu oarecare suspiciune, însă perspectiva dulciurilor păru a face minuni — Plecăm cu toţii? întrebă Melker, după care fratele său repetă, uşor peltic: — Plecăm cu toţii? Sanna trase adânc aer în piept — Nu, doar noi trei Tata va rămâne aici — Aşa e Tata trebuie să stea aici şi să se bată cu oamenii ăia proşti, zise Melker — Care oameni proşti? întrebă Sanna, dezmierdându-i obrazul — Cei care ne-au stricat camera Băiatul îşi încrucişă braţele şi păru furios — Dacă se întorc, tata poate să-i bată! — Tata nu se va bate cu niciun om prost, fiindcă nimeni nu se va mai întoarce Îi mângâie părul lui Melker, blestemându-l în sinea sa pe Christian De ce nu voia să vină cu ei? De ce nu spunea nimic? Sanna se ridică în picioare — Va fi atât de distractiv O aventură în toată regula Trebuie doar să merg să-l ajut pe tata cu bagajele, apoi mă întorc după voi Bine? — Bine, spuseră amândoi, fără însă a părea foarte entuziasmaţi Sanna îi simţi privind-o, în vreme ce cobora scările Îl găsi pe Christian lângă maşină, încărcând valizele în portbagaj Se apropie de el şi îl prinse de braţ — E ultima ta şansă, Christian Dacă ştii ceva, dacă ai şi cel mai mic indiciu cu privire la persoana care ne-a făcut asta, te rog din suflet să-mi spui acum De dragul nostru Dacă nu îmi spui şi aflu mai târziu că ai ştiut ceva, atunci s-a terminat totul Ai înţeles? S-a terminat! Christian se opri, cu geamantanul pe jumătate vârât în portbagaj O clipă, Sanna avu impresia că el era pe punctul de a-i dezvălui ceva Apoi bărbatul îi îndepărtă mâna şi dădu drumul valizei înăuntru — Nu ştiu nimic Nu mă mai cicăli! Trânti cu putere uşa de la portbagaj • Atunci când Patrik şi Paula ajunseră înapoi la secţie, Annika îl opri pe bărbat, înainte ca acesta să se îndrepte spre birou — Mellberg s-a trezit după ce aţi plecat cu toţii A fost un pic supărat că nu l-aţi informat şi pe el — Am stat în faţa biroului său şi am bătut la uşă, dar nu mi-a deschis — Asta i-am zis şi eu, dar a susţinut că probabil lucrase atât de concentrat, încât nu te-a auzit — Da, sigur, zise Patrik, remarcând din nou cât de mult se săturase de şeful lui incompetent Însă, dacă era să fie sincer, absenţa lui Mellberg îl bucurase Aruncă o scurtă privire către ceas — În regulă, mă duc acum să o informez pe onorabila noastră căpetenie Hai să ne întâlnim în bucătărie pentru o scurtă şedinţă, peste vreun sfert de oră Anunţă-i, te rog, şi pe Gösta şi Martin Se întorc chiar acum Patrik merse ţintă spre biroul lui Mellberg şi bătu cu putere în uşă — Intră Mellberg păru adânc cufundat în studierea unui morman de documente — Am auzit că lucrurile se precipită şi trebuie să o spun – nu dă bine ca poliţia să răspundă unor asemenea apeluri urgente fără ca şeful să fie prezent Patrik deschise gura pentru a-i răspunde, însă Mellberg ridică o mână Pesemne că nu terminase — Le dăm impresia greşită cetăţenilor dacă nu luăm în serios aceste situaţii — Dar — Nu, să nu mai aud o vorbă Îţi accept scuzele Dar să nu se mai repete Patrik îşi simţi pulsul clocotind Nenorocitul! Încleştă pumnii, dar apoi le dădu drumul şi inspiră adânc Trebuia să-l ignore pe Mellberg şi să se concentreze asupra lucrului important: ancheta — Spune-mi ce s-a întâmplat Ce aţi aflat? întrebă Mellberg, aplecându-se în faţă, cu nerăbdare — Mă gândeam să ne strângem cu toţii la o şedinţă, în bucătărie Dacă îţi convine şi ţie? zise Patrik, printre dinţi Mellberg se gândi o clipă — S-ar putea să fie o idee bună Atunci nu va trebui să mai parcurgem totul de două ori În regulă, mergem, Hedström? Când ne confruntăm cu asemenea anchete, nu avem timp de pierdut, înţelegi? Patrik îi întoarse spatele şi părăsi camera Mellberg nu se înşela deloc într-o privinţă Chiar nu aveau timp de pierdut 17 Nu conta decât supravieţuirea Însă aceasta presupunea eforturi sporite cu fiecare an scurs Mutarea le priise tuturor cu excepţia lui Tata îşi găsise o slujbă de care era mulţumit, iar mamei îi plăcea să locuiască în casa Hoaştei Bătrâne, pe care o redecorase până când aceasta ajunsese de nerecunoscut, având în vedere că fuseseră îndepărtate orice fel de urme de-ale femeii Allis părea să se simtă bine în atmosfera calmă şi liniştită a orăşelului Fjällbacka – calmă şi liniştită, ce-i drept, vreme de nouă luni pe an Mama o educa de acasă La început, tata se împotrivise ideii, spunând că Allis avea nevoie să iasă în lume, să cunoască şi alţi copii de vârsta ei Trebuia să stea printre oameni Însă mama nu făcuse decât să îl privească şi să îi spună, pe un ton glacial: — Allis nu are nevoie decât de mine Astfel se încheiase discuţia respectivă Între timp, băiatul se îngrăşa din ce în ce mai mult şi mânca în mod constant Era ca şi cum pofta lui de mâncare căpătase forţe proprii Îşi îndesa în gură toată mâncarea pe care o putea găsi Însă lucrul acela nu mai atrăgea atenţia mamei Din când în când, femeia arunca o privire dezgustată în direcţia lui, dar de cele mai multe ori, îl ignora Trecuse multă vreme de când el o considerase „mama lui frumoasă” şi de când tânjise după afecţiunea sa Băiatul se dăduse bătut, acceptând faptul că pe el nu îl putea iubi nimeni; el nu merita să fie iubit Singura persoană care îl iubea era Allis Acea monstruozitate, asemenea lui Fata mergea împleticindu-se, îşi bolborosea cuvintele şi nu era în stare să îndeplinească nici cele mai simple sarcini Avea opt ani şi nici măcar nu se putea lega la şireturi Tot timpul se ţinea după el, precum o umbră Dimineaţa, când el pleca spre autobuzul şcolii, ea stătea la fereastră, privindu-l, cu palmele lipite de geam şi cu o expresie visătoare pe chip El nu o înţelegea, dar nici nu încerca s-o oprească Şcoala era un chin În fiecare dimineaţă, când cobora din autobuz, avea senzaţia că se îndrepta spre puşcărie Aştepta cu nerăbdare materiile predate, însă restul lucrurilor îl îngrozeau Ei îl urmăreau întotdeauna, îl tachinau şi îl loveau, vandalizându-i dulăpiorul şi strigându-i vorbe de ocară, în curtea şcolii Nu era prost; ştia că reprezenta un ţap ispăşitor perfect Trupul său voluminos îl făcea vinovat de păcatul cel mai groaznic: era diferit Faptul că înţelegea totul nu simplifica deloc situaţia — Ţi-o găseşti când trebuie să faci pipi sau îţi stă burta în drum? Erik Cocoţat pe una dintre mesele aflate în curtea şcolii, unde era înconjurat, ca de obicei, de o grămadă de gură-cască El era cel mai rău dintre toţi Cel mai popular băiat, chipeş şi încrezător Le răspundea obraznic profesorilor şi făcea cu uşurinţă rost de ţigări, pe care le fuma, dar le şi împărţea adepţilor săi Nu putea spune pe cine detesta mai mult Pe Erik, mânat parcă de o ticăloşie pură şi aflat mereu în căutarea unor metode noi de a-i face rău Sau pe idioţii batjocoritori ce îi stăteau alături, plini de admiraţie faţă de colegul lor preferat, din a cărui glorie se înfruptau şi ei În acelaşi timp, era conştient că ar fi dat orice să li se asemene Să-i fie permis să stea pe masă cu Erik, să-i accepte ţigările oferite şi să facă tot felul de comentarii despre fetele care se perindau prin faţa lor şi care le răspundeau prin chicoteli încântate şi obraji îmbujoraţi — Auzi! Cu tine vorbesc Răspunde când te întreb ceva! Erik se dădu jos de pe masă, iar ceilalţi doi băieţi îl priviră, entuziasmaţi Cel atletic, Magnus, chiar îl privi în ochi Uneori, i se părea că întrezăreşte o urmă de compasiune în expresia băiatului, însă chiar dacă ar fi fost aşa, aceasta nu era destulă pentru ca Magnus să rişte a cădea în dizgraţia lui Erik Kenneth era pur şi simplu un laş, care întotdeauna evita să-l privească în ochi În momentele acelea, Kenneth se uita ţintă spre Erik, ca şi cum i-ar fi aşteptat ordinele Însă în ziua cu pricina, Erik nu păru să aibă energia de a cauza probleme, fiindcă se aşeză din nou şi spuse, râzând: — Cară-te de-aici, grăsan dezgustător! Dacă-i dai zor şi o întinzi acum, nu primeşti bătaie azi Băiatul n-ar fi vrut decât să-i ţină piept lui Erik, spunându-i să se ducă naibii Cu mişcări precise şi puternice, l-ar fi bătut într-un asemenea hal pe Erik, încât toată lumea din jur ar fi realizat că eroul lor avea să decadă Apoi, cu mare efort, Erik şi-ar fi ridicat din pământ capul, cu sângele curgându-i pe nas, şi l-ar fi privit cu un respect nou dobândit După aceea, şi-ar fi căpătat în sfârşit locul în grup Ar fi aparţinut de ceva În schimb, se întoarse şi o rupse la fugă Cât putu de repede, străbătu curtea şcolii Îl durea pieptul, iar straturile de grăsime i se scuturau în sus şi-n jos În urma sa, băiatul îi auzi râzând ••• Cu inima cât un purice, Erica trecu de sensul giratoriu din Korsvägen Traficul din Göteborg îi dădea mereu emoţii, iar intersecţia respectivă era cea mai cumplită Însă trecu de ea fără vreo problemă, apoi conduse încet de pe Eklandagatan, în căutarea străzii pe care trebuia să vireze Rosenhillsgatan Clădirea de apartamente se afla chiar în capătul străzii, orientată spre Korsvägen şi Liseberg Verifică adresa, apoi parcă maşina chiar în faţă Aruncă o privire asupra ceasului Planul ei era să sune la uşă, în speranţa că avea să găsească pe cineva acasă Dacă nu, hotărâse cu Göran şi cu mama acestuia să viziteze puţin oraşul, înainte de a face o nouă încercare În caz că s-ar fi întâmplat aşa, Erica avea să ajungă târziu acasă, aşa că spera să aibă noroc şi să-l găsească acasă pe chiriaş Memorase numele după convorbirile telefonice pe care le avusese în drum spre Göteborg, şi îl reperă imediat pe interfonul clădirii – Janos Kovács Apăsă butonul Niciun răspuns Încercă din nou, apoi auzi nişte pârâituri şi o voce cu un accent puternic: — Cine e? — Mă numesc Erica Falck Aş dori să vă pun câteva întrebări cu privire la cineva care a locuit în apartamentul dumneavoastră Christian Thydell Femeia aşteptă, încordată Explicaţia îi păru până şi ei uşor suspectă, dar speră ca bărbatul să fie îndeajuns de curios pentru a-i da drumul înăuntru Un bâzâit dinspre uşă indică faptul că avea noroc Liftul se opri la al doilea etaj şi femeia coborî Una dintre uşi era întredeschisă, iar prin acea crăpătură o privea atent un bărbat scund, uşor supraponderal, în vârstă de şaizeci şi ceva de ani Atunci când îi zări pântecele imens, el trase lanţul de siguranţă şi deschise larg uşa — Intraţi, intraţi, spuse bărbatul, plin de zel — Vă mulţumesc, zise Erica, păşind înăuntru Simţi în nări o aromă apăsătoare ce se trăgea de la mulţi ani de gătit mâncăruri picante Erica îşi simţi stomacul dându-i-se peste cap Izul nu era tocmai neplăcut, dar sarcina îi dăduse o sensibilitate olfactivă atunci când venea vorba de anumite mirosuri înţepătoare — Am cafea Bună şi tare Arătă spre o bucătărioară aflată la capătul holului Femeia îl urmă, aruncând o privire în ceea ce părea a fi singura încăpere din apartament, care funcţiona atât ca o cameră de zi, cât şi ca dormitor Aşadar, acolo locuise Christian înainte de a se muta în Fjällbacka Erica îşi simţi inima bătându-i puternic — Luaţi loc Janos Kovács aproape că o împinse pe un scaun cu spătar drept, apoi o servi cu cafea Cu un chiot triumfător, el îi aşeză dinainte un platou mare cu prăjituri — Prăjituri cu mac Specialitate ungurească! Mama mea îmi trimite deseori pachete cu prăjituri cu mac, fiindcă ştie cât de mult le iubesc Poftiţi Îi făcu semn să se servească, aşa că Erica luă o prăjitură de pe farfurie şi muşcă din ea, circumspectă Era cu siguranţă un gust nou, însă bun Brusc, îşi dădu seama că nu mâncase nimic de la micul dejun, iar stomacul îi bolborosi, recunoscător, atunci când luă prima înghiţitură — Mâncaţi cât pentru doi Mai luaţi una, luaţi două, luaţi câte doriţi! Janos Kovács împinse farfuria mai aproape de ea, cu ochii licărind — Bebeluş mare, spuse el, zâmbind şi arătând spre pântecele ei Erica îi zâmbi, la rându-i Buna dispoziţie a bărbatului era molipsitoare — Ei bine, vedeţi dumneavoastră, de fapt voi avea doi — Vai, gemeni, spuse el, bătând din palme, încântat Ce binecuvântare — Aveţi copii? întrebă femeia, cu gura plină Janos Kovács îşi ridică bărbia şi spuse mândru: — Am doi fii pe cinste Sunt deja mari acum Amândoi au slujbe bune La Volvo Şi am cinci nepoţi — Şi soţia dumneavoastră? spuse ea, precaută, aruncând o privire în jur Apartamentul nu părea locuit de o femeie Kovács încă zâmbea, dar zâmbetul său nu mai era la fel de luminos — În urmă cu vreo şapte ani, a venit acasă într-o zi şi a spus: „Eu mă mut” După care dusă a fost, zise el, ridicând brusc mâinile Şi atunci m-am mutat aici Locuiam în clădirea asta, într-un apartament de trei camere, de mai jos, explică el, arătând spre podea Însă atunci când am fost nevoit să mă pensionez anticipat şi când nevasta m-a părăsit, nu am mai putut rămâne acolo Şi din moment ce Christian cunoscuse cam în aceeaşi perioadă o fată şi urma să se mute, ei bine, am venit eu aici Totul s-a încheiat cu bine, exclamă el, părând să fi vorbit serios — Aşadar, îl cunoşteaţi pe Christian înainte ca el să se mute? întrebă Erica, sorbindu-şi cafeaua, care era delicioasă — Ei bine, n-aş putea spune că l-am cunoscut cu adevărat Însă ne întâlneam des pe-aici, prin clădire Eu sunt foarte priceput, zise Kovács, ridicându-şi mâinile Aşa că mai ajut când pot Iar Christian nu putea să schimbe nici măcar un bec — Îmi imaginez, spuse Erica, zâmbind — Îl cunoaşteţi pe Christian? De ce îmi puneţi întrebări în legătură cu el? A locuit aici cu multă vreme în urmă Sper că n-a păţit nimic — Sunt jurnalist, zise Erica, asumându-şi rolul asupra căruia se hotărâse în timpul călătoriei spre oraş Christian a publicat o carte, iar eu scriu un articol important despre el, aşa că încerc să aflu câte ceva în legătură cu trecutul lui — A publicat o carte? Ca să vezi! Ce-i drept, întotdeauna avea câte-o carte în mână Iar un întreg perete din apartamentul lui era acoperit cu cărţi — Ştiţi cu ce se ocupa pe vremea când stătea aici? Unde lucra? Janos Kovács scutură din cap — Nu, nu ştiu Şi nici nu am întrebat E important să respecţi intimitatea vecinilor Să nu fi prea băgăreţ Dacă o persoană vrea să-ţi vorbească despre ceva, o va face Părea o filosofie bună, iar Erica îşi dori ca mai mulţi oameni din Fjällbacka să-i fi împărtăşit atitudinea — Avea mulţi musafiri? — Niciodată De fapt, chiar îmi părea cam rău pentru el Întotdeauna era singur Oamenilor nu le e bine aşa Cu toţii avem nevoie de companie În gândul său, Erica îi dădu dreptate, sperând ca şi Janos Kovács să aibă pe cineva care să îl viziteze din când în când — A lăsat ceva în urmă atunci când s-a mutat? Poate în magazie? — Nu, apartamentul era gol când am venit eu Nu rămăsese nimic Erica se hotărî să renunţe Janos Kovács nu părea să deţină mai multe informaţii despre viaţa lui Christian Femeia îi mulţumi politicos, dar refuză categoric oferta de a lua acasă cu ea o grămăjoară de prăjituri Tocmai se pregătea să iasă pe uşă, când Kovács o opri — Staţi! Nu ştiu cum de-am putut uita Poate că am început să fiu uşor senil Îşi bătu uşor cu degetul peste tâmplă, după care se întoarse, mergând spre încăperea principală a apartamentului După o clipă, bărbatul se întoarse, ţinând ceva în mână — Când îl vedeţi pe Christian, îi puteţi da astea? Spuneţi-i că am făcut precum mi-a zis şi am aruncat toată corespondenţa sosită Însă astea Ei bine, mi s-a părut oarecum ciudat să le arunc la coş Având în vedere că am primit câte una sau două în fiecare an după ce el s-a mutat, e evident că totuşi cineva încearcă din răsputeri să dea de el N-am avut noua adresă a lui Christian, aşa că le-am pus deoparte Aşa că dacă nu v-ar deranja, aţi putea să i le daţi, cu salutări din partea mea? Zâmbi voios şi îi înmâna o grămadă de plicuri albe Erica îşi simţi mâinile tremurând atunci când le luă ••• Brusc, întreaga casă fu cuprinsă de o tăcere insuportabilă Christian se aşeză la masa din bucătărie, odihnindu-şi fruntea între palme Tâmplele îi zvâcneau, iar mâncărimile începuseră din nou Întregul trup îi ardea şi simţi o usturime când începu să-şi frece rănile din palmă Închise ochii şi se aplecă, atingând blatul mesei cu obrazul Încercă să se calmeze şi să îndepărteze orice senzaţie care încerca să i se târâie pe sub piele O rochie albastră Fluturându-i dindărătul pleoapelor Dispărând, apoi reîntorcându-se Bebeluşul din braţele ei De ce nu vedea niciodată chipul pruncului? Era pustiu şi lipsit de orice expresie Fusese el vreodată în stare să şi-l imagineze aşa cum trebuia? Sau să fi fost copilul mereu eclipsat de imensa lui dragoste faţă de ea? Nu-şi putea aminti Trecuse atât de multă vreme Începu să plângă încet, iar lacrimile i se adunară pe masă Apoi începură hohotele, fierbându-i din piept şi revărsându-se necontenit, făcându-l să tremure din toţi rărunchii Christian ridică privirea Trebuia să îndepărteze acele imagini, să o înlăture pe ea Altminteri ar fi cedat şi s-ar fi prăbuşit Îşi plecă din nou greoi capul pe masă, lăsându-şi obrazul să izbească suprafaţa Simţi lemnul pe piele şi ridică neîncetat din cap, lovindu-l de blatul dur Prin comparaţie cu usturimea şi fierbinţeala din trup, acea durere aproape că era plăcută Însă nu îl ajută nicicum să scape de imagini Femeia se afla tot dinaintea lui, în mărime naturală Zâmbi şi îi întinse mâna, atât de aproape, încât l-ar fi putut atinge dacă s-ar mai fi mişcat puţin înainte Să fi fost un sunet la etaj? Brusc, încetă să se mai mişte, rămânând cu fruntea la câţiva centimetri deasupra mesei, ca şi cum cineva ar fi apăsat butonul de pauză pe filmul vieţii sale Ascultă, fără a se clinti din loc Da, se auzea ceva deasupra Păreau sunete vagi de paşi Christian îşi îndreptă încetişor spinarea Întregul trup îi era încordat, în stare de alertă Se ridică de pe scaun şi merse către scară, pe cât putu de silenţios Ţinându-se de balustradă, o porni spre etaj, cât mai aproape de perete, unde zgomotul ar fi fost mai redus Cu coada ochiului, văzu ceva fluturând, trecând în grabă pe coridorul de la etaj Sau să-şi fi imaginat doar? Dispăruse deja, iar tăcerea învăluise din nou casa O treaptă îi scârţâi sub talpă, iar Christian îşi ţinu respiraţia Dacă ea se afla sus, avea să ştie că bărbatul urma să vină Oare îl aştepta? Simţi o linişte stranie instalându-se deasupra lui Familia îi plecase Nu putea să le mai facă rău Se afla singur acolo; totul era între ei doi, la fel ca la început Un copil scânci Să fi fost cu adevărat un copil? Îl auzi din nou, dar sunetul semănă mai degrabă cu multele zgomote făcute de o casă veche Christian mai urcă grijuliu nişte trepte pentru a ajunge la etajul următor Coridorul era pustiu Nu se auzea decât respiraţia lui Uşa de la camera băieţilor stătea deschisă Înăuntru era o dezordine cumplită Criminaliştii de la poliţie înrăutăţiseră şi ei situaţia, lăsând prin toată încăperea urme negre de la praful pentru amprente La prima vedere, vopseaua încă îi păru sânge „Nu îi meriţi” Era conştient că ea avea dreptate Nu îi merita Christian îşi aţinti în continuare privirea asupra acelor cuvinte, lăsând mesajul să-i pătrundă în conştiinţă Trebuia să îndrepte lucrurile Numai el putea să o facă Reciti cuvintele, în tăcere Pe el îl căuta Şi era conştient unde trebuia să se ducă Avea să-i ofere ceea ce îşi dorea • — Va fi o şedinţă scurtă Patrik se întinse după un şervet de hârtie din sulul de pe masă, pentru a-şi tampona fruntea Asuda neîncetat Pesemne că se afla într-o formă mai proastă decât şi-ar fi imaginat — Uitaţi cum stau lucrurile: Kenneth Bengtsson e în spital Gösta şi Martin ne vor povesti într-o clipă, zise el făcându-le semn Iar cineva a pătruns azi-noapte în locuinţa lui Christian Thydell Persoana cu pricina nu a făcut nimănui vreun rău fizic, dar a scris un mesaj cu vopsea roşie pe peretele din camera copiilor Evident că întreaga familie se află în stare de şoc Va trebui să presupunem că avem de-a face cu o persoană dezechilibrată, ceea ce înseamnă şi periculoasă — Fireşte că aş fi vrut să vă însoţesc în dimineaţa asta când aţi fost chemaţi la locul faptei, zise Mellberg, dregându-şi vocea Din nefericire, nu am fost informat cu privire la cele întâmplate Patrik hotărî să-l ignore şi continuă, întorcându-se spre Annika — Ai aflat mai multe despre trecutul lui Christian? Annika ezită — Posibil, dar va trebui să verific mai întâi anumite lucruri — Aşa să faci, zise Patrik, întorcându-se apoi spre Gösta şi Martin Voi ce-aţi aflat după discuţia cu Kenneth? Şi, apropo, cum se simte? Martin îi aruncă o privire lui Gösta, care îi făcu semn să înceapă el — Rănile nu îi pun viaţa în pericol, însă doctorii spun că a avut noroc Cioburile i-au tăiat rău braţele şi picioarele Dacă sticla i-ar fi perforat vreo arteră principală, ar fi murit acolo, pe potecă — Întrebarea e dacă făptaşul a intenţionat asta? Să fi vrut doar să-l rănească pe Kenneth? Ori să fi fost o încercare de a-l ucide? Nimeni nu se strădui măcar să răspundă la întrebarea lui Patrik, aşa că Martin continuă: — Conform spuselor lui Kenneth, era un fapt cunoscut că el parcurgea aceeaşi rută în fiecare dimineaţă şi, în general, cam la aceeaşi oră Aşa că din acest punct de vedere, îi putem trata drept suspecţi pe toţi locuitorii din Fjällbacka — Însă nu ar trebui să presupunem că făptaşul e din zonă Ar putea fi cineva aflat în vizită, interveni Gösta — Cum ar şti un străin despre rutina zilnică a lui Kenneth? Nu pare mai verosimil ca făptaşul să fie din zonă? întrebă Martin Patrik se gândi preţ de o clipă — Ei bine, nu cred că ar trebui să-i eliminăm pe cei care nu locuiesc aici E posibil să fi stat prin preajmă îndeajuns cât să îl urmărească pe Kenneth timp de câteva zile şi să confirme faptul că nu se abate de la rutină Apoi adăugă: — Ce-a avut de spus Kenneth? Are idee cine s-ar putea afla în spatele atacului? Gösta şi Martin făcură din nou schimb de priviri, însă de data aceea luă cuvântul Gösta — Zice că n-are habar, dar atât eu, cât şi Martin am avut senzaţia că minte Ştie el ceva, dar, dintr-un motiv sau altul, nu spune A folosit cuvântul „ea” atunci când s-a referit la făptaş — Serios? O cută adâncă îşi făcu apariţia între sprâncenele lui Patrik — Şi eu am avut aceeaşi senzaţie când am discutat cu Christian – că ne ascunde ceva În cazul lui Christian, întreaga lui familie pare a se afla în pericol Iar Kenneth e convins că soţia lui a fost ucisă, cu toate că noi nu am stabilit încă adevărul Aşa că de ce nu cooperează cu noi? — Nici Christian nu a spus nimic? Gösta desfăcu atent două segmente ale unui biscuit Ballerina şi linse umplutura Jumătatea de vanilie i-o strecură pe sub masă lui Ernst, care stătea aşezat la picioarele lui — Nu, n-am putut să-l descos nicicum, zise Patrik Fără îndoială, se afla în stare de şoc Dar susţine constant că nu ştie cine e autorul acestor fapte sau ce motiv ar putea avea şi, ce-i drept, până în clipa de faţă, nimic nu îl contrazice În afară de un instinct pe care îl am eu, întocmai cum aţi avut şi voi cu Kenneth Şi Christian insistă cu încăpăţânare să rămână în casă Din fericire, i-a trimis pe copii şi pe Sanna la sora acesteia, Agneta, în Hamburgsund Să sperăm că vor fi în siguranţă acolo — Au aflat criminaliştii ceva interesant? Le-ai spus de cârpă, nu? Şi de sticlă? întrebă Gösta — În orice caz, au stat mult pe-acolo Şi da, au luat cu ei obiectele pe care le-ai găsit în pivniţă Apropo, Torbjörn a zis să-ţi transmit că ai făcut o treabă bună Însă, ca de obicei, va dura ceva până să aflăm rezultate concrete Am de gând să-i telefonez din nou lui Pedersen şi să-l rog să se grăbească puţin N-am putut da de el în dimineaţa asta Să sperăm că vor avansa cu ancheta, ca să putem avea în curând rezultatul autopsiei Având în vedere modul în care au început să evolueze lucrurile, nu ne mai putem permite să irosim timpul — Să-mi zici dacă vrei să-l sun eu Doar ca să dau puţină greutate cererii, zise Mellberg — Mulţumesc, dar voi încerca singur Va fi complicat, însă îmi voi da silinţa — În regulă Dar să ştii că poţi conta pe ajutorul meu În orice fel, zise Mellberg — Paula, ce-a zis soţia lui Christian? întrebă Patrik, întorcându-se către colega lui Veniseră împreună cu maşina din Fjällbacka, dar nu avusese timp să o întrebe despre Sanna Telefonul mobil îi sunase nonstop — Nu cred să ştie ceva, spuse Paula E foarte confuză şi tulburată Şi speriată Nu crede că soţul ei ştie despre cine e vorba, însă a ezitat puţin atunci când a spus asta – ceea ce mă face să suspectez faptul că nu e tocmai sigură Ar fi bine să discutăm cu ea în circumstanţe mai relaxate, după atenuarea şocului iniţial Apropo, am înregistrat discuţia cu ea, aşa că o poţi asculta şi tu Dacă vrei E la mine pe birou Poate descoperi ceva ce mi-a scăpat mie — Mulţumesc, zise din nou Patrik, chiar vorbind serios de data aceea Întotdeauna se putea bizui pe Paula şi era excelent pentru el să o aibă în echipa sa Privi spre grupul mic adunat în bucătărie — În regulă, atunci Am terminat aici Annika, lucrează în continuare la materialul despre trecutul lui Christian, şi vom lua din nou legătura cu tine peste câteva ore Cred că eu voi merge cu Paula până acasă la Cia Încă n-am apucat să o vizităm astăzi, iar acum pare cu atât mai urgent, după cele întâmplate în dimineaţa asta Moartea lui Magnus are cumva legătură cu tot ce se petrece acum Sunt sută la sută sigur de asta • Erica intră într-o cafenea şi comandă o cafea, ca să poată citi scrisorile în linişte Nu avea scrupule atunci când era vorba să deschidă corespondenţa altcuiva Dacă ar fi vrut neapărat acele scrisori, Christian i-ar fi dat lui Janos Kovács noua sa adresă sau ar fi aranjat la oficiul poştal ca ele să-i fie redirecţionate Mâinile îi tremurară când începu să desfacă primul plic Îşi pusese nişte mănuşi din piele, pe care le ţinea mereu în maşină Se chinui să deschidă în întregime plicul, iar atunci când încercă să folosească un cuţit de pe masă, aproape că vărsă cafeaua peste celelalte scrisori Mută repede paharul la o distanţă considerabilă Scrisul de pe plic nu i se păru cunoscut Nu era acelaşi ca pe scrisorile de ameninţare pe care le văzuse şi părea, mai degrabă, să aparţină unui bărbat, decât unei femei Scoase foaia şi o despături Fu surprinsă Se aşteptase la o scrisoare, dar în schimb, se trezise în faţă cu desenul unui copil La început, îl ţinuse invers, aşa că îl întoarse pentru a arunca o privire atentă asupra lui Doi oameni, două siluete trasate din linii Una mare şi una mică Cea mare o ţinea de mână pe cea mică, iar amândouă păreau fericite În jurul lor erau flori, iar soarele strălucea în colţul din dreapta, sus Siluetele stăteau pe o linie verde, care probabil voia să reprezinte iarba Deasupra siluetei mari, cineva scrisese „Christian”, cu litere dezordonate Deasupra celei mici stătea scris „Eu” Erica se întinse după paharul cu cafea şi luă o înghiţitură Îşi dădu seama că spuma groasă îi lăsase o urmă de lapte deasupra buzei şi o şterse neatentă pe mâneca puloverului Cine era „Eu”? Cine era acea persoană mai scundă, aşezată lângă Christian? Îşi puse jos paharul şi se întinse după celelalte plicuri, pe care le deschise repede Strânse o grămăjoară de desene dinaintea ei, pe masă Din câte îşi dădu seama, ele fuseseră făcute de aceeaşi persoană Fiecare imagine înfăţişa două personaje: Christian cel înalt şi „Eu” cel scund În rest, scena era diferită în fiecare desen Într-unul, silueta mai mare se afla într-un loc ce semăna cu o plajă, în vreme ce capul şi braţele siluetei mai mici se vedeau ieşind din apă Alt desen avea pe fundal clădiri, inclusiv o biserică Doar ultima imagine conţinea mai multe siluete Însă era greu de stabilit câte anume, fiindcă nu se distingea decât un amalgam de braţe şi picioare În plus, desenul era mai întunecat decât celelalte, fără soare, fără flori Silueta mai mare fusese exilată în colţul din stânga Nu mai avea zâmbetul pe chip şi nici silueta micuţă nu părea fericită Un alt colţ era acoperit cu linii negre Erica miji ochii, încercând să-şi dea seama ce ar fi putut reprezenta, dar desenul era prea stângaci, imposibil de înţeles Se uită la ceas şi îşi dădu seama brusc că voia să se îndrepte spre casă Ultimul desen avea ceva care o îngrozise Nu ştia exact motivul, însă imaginea aceea, în mod special, o afectase puternic Cu un efort, Erica se ridică în picioare Hotărî să nu mai meargă în vizită la Göran Cu siguranţă că bărbatul urma să fie dezamăgit, însă aveau să fie nevoiţi să se întâlnească altă dată Pe drumul de întoarcere spre Fjällbacka, se tot gândi la cele întâmplate Desenele îi treceau prin minte neîncetat Silueta mare, Christian, şi cea mică, „Eu” Realiză instinctiv că „Eu” reprezenta explicaţia pentru toate acele întâmplări Şi o singură persoană i-ar fi putut dezvălui identitatea Dis-de-dimineaţă, avea să stea de vorbă cu Christian De data aceea, chiar se va vedea nevoit să-i răspundă la întrebări • — Ce coincidenţă Tocmai mă pregăteam să te sun Vocea lui Pedersen era la fel de seacă şi de corectă precum întotdeauna Însă Patrik ştia că dedesubtul faţadei laconice sălăşluia un simţ al umorului Îl auzise chiar făcând glume cu câteva ocazii, deşi asemenea lucruri nu se întâmplau des — Serios? Ştii, tocmai mă întrebam dacă nu te-aş putea zori un pic Avem nevoie de informaţii Orice ne-ai putea oferi pentru a avansa cu ancheta — Nu sunt sigur cât de mult vă va ajuta Dar m-am asigurat personal să se grăbească autopsiile care aveau legătură cu ancheta voastră Aseară am încheiat raportul cu privire la Magnus Kjellner, iar acum tocmai am terminat şi cu Lisbet Bengtsson Brusc, Patrik şi-l imagină pe Pedersen vorbind cu el la telefon, îmbrăcat într-o uniformă medicală pătată cu sânge şi purtând mănuşi chirurgicale — Aşadar, care-i verdictul? — Să începem cu lucrurile evidente: Kjellner a fost cu siguranţă omorât Aş fi putut trage concluzia asta şi în urma unei examinări vizuale rapide, doar că nu se ştie niciodată De-a lungul anilor, am întâlnit situaţii în care persoana decedase din cauze naturale, însă căpătase, totuşi, răni după moarte — Dar nu e cazul? — Nu, cu siguranţă nu Victima prezenta urme de înjunghiere în piept şi stomac, făcute cu un obiect tăios, probabil un cuţit Fără îndoială că ele au reprezentat cauza decesului Atacul s-a produs din faţă şi Kjellner prezenta, de asemenea, răni de apărare pe mâini şi pe antebraţe — Îţi poţi da seama ce fel de cuţit a fost utilizat? — Aş prefera să nu speculez, dar judecând după leziuni, pot spune că a fost un cuţit cu lama netedă Şi Pedersen făcu o pauză, pentru a spori efectul — aş zice că s-a folosit un fel de cuţit pentru peşte, zise el, cu satisfacţie — De unde ştii? întrebă Patrik Pesemne că există un milion de feluri diferite de cuţite — Ai dreptate Şi nu pot dovedi că a fost într-adevăr un cuţit pentru peşte Însă ceea ce ştiu e că respectivul cuţit a fost utilizat la curăţarea de peşti — Asta cum ai aflat-o? Nerăbdător, Patrik îşi dori ca Pedersen să nu-l mai fiarbă atât În orice caz, medicul legist se bucura deja de întreaga lui atenţie — Am găsit solzi, spuse Pedersen — Serios? Dar cum e posibil să fi rămas înăuntru după ce cadavrul a stat în apă atâta timp? Patrik îşi simţi pulsul accelerându-se Dorea cu ardoare să afle ceva, orice, care să le ofere un indiciu, pentru a şti în ce direcţie să o apuce — Probabil că mulţi chiar au dispărut în apă Dar am găsit câţiva solzi prinşi adânc în răni I-am trimis laboratorului pentru a vedea dacă poate fi stabilită specia de peşte Sper că îţi va fi de folos — E posibil, zise Patrik, cu toate că informaţia i se părea destul de neimportantă În definitiv, era vorba de Fjällbacka O comunitate în care solzii de peşte făceau parte din viaţa de zi cu zi — Altceva în legătură cu Kjellner? — Nu prea Pedersen păru uşor dezamăgit de faptul că Patrik nu fusese mai entuziasmat la aflarea informaţiei — A fost înjunghiat mortal şi probabil că a murit instantaneu Pare să fi sângerat foarte mult Locul crimei trebuie să fi arătat ca un abator — Trupul său a fost aruncat în apă imediat după aceea? — Imposibil de ştiut, răspunse Pedersen Singurul lucru pe care ţi-l pot spune e că a stat multă vreme în apă, şi e posibil ca trupul să-i fi fost aruncat acolo la puţin timp după ce a murit Dar aici mă bazez mai puţin pe probele ştiinţifice şi mai mult pe reacţia cea mai probabilă a ucigaşului Aşa că va fi greu de dovedit Îţi voi trimite raportul prin fax, ca de obicei — Dar Lisbet? Ce concluzie ai tras cu privire la ea? — A decedat din cauze naturale — Eşti sigur? — Am efectuat o autopsie foarte meticuloasă, zise Pedersen, părând insultat — Spui deci că nu a fost ucisă? — Corect, răspunse Pedersen, încă uşor ofensat Sincer să fiu, e un miracol că a trăit aşa de mult Cancerul îi atinsese toate organele vitale Lisbet Bengtsson era foarte bolnavă Pur şi simplu s-a stins în somn — Aşadar, Kenneth s-a înşelat, şopti Patrik — Ce-ai spus? — Nimic Gândeam cu voce tare Mulţumesc că ai acordat prioritate cazului nostru În clipele acestea, chiar avem nevoie de tot ajutorul posibil — Aşa rău e? întrebă Pedersen — Da, chiar aşa de rău 18 El şi Allis aveau ceva în comun Amândoi iubeau vara În cazul lui, era pentru că se termia şcoala şi putea evada din calea torţionarilor săi În cazul lui Allis, motivul era că-i plăcea să înoate în mare Petrecea fiecare minut liber în apă Înota înainte şi-napoi sau făcea giumbuşlucuri Toată neîndemânarea pe care trupul său o afişa pe uscat dispărea de îndată ce intra în apă Acolo, se putea mişca nestânjenită şi cu uşurinţă Mama stătea şi o privea ore în şir, bătând din palme la trucurile acvatice ale fiicei sale şi încurajând-o să exerseze înotul O numea pe Allis „sirena” ei Însă fetiţei nu-i păsa prea mult de entuziasmul mamei În schimb, se uita către el şi striga: — Fii atent! După care plonja de pe stânci, ieşind apoi la suprafaţă cu zâmbetul pe buze — Ai văzut? Ai văzut ce-am făcut? întreba ea nerăbdătoare, privindu-l cu nesaţ Însă el nu-i răspundea niciodată Arunca doar o privire dinspre cartea pe care o citea, aşezat pe prosopul pe care îl întinsese de-a lungul pietrelor netede Nu ştia ce anume voia Allis de la el Mama obişnuia să răspundă în locul lui, după ce îi arunca băiatului o privire uluită şi iritată Nu putea înţelege Ea era singura care îi oferea lui Allis tot timpul şi toată dragostea ei — Am văzut, iubito! A fost minunat! obişnuia să-i strige Însă era ca şi cum Allis nu ar fi auzit vocea mamei Apoi îl chema din nou: — Priveşte-mă acum! Uite ce pot face! După care începea să înoate ieşind în larg Mişcările braţelor sale erau perfect coordonate şi ritmice Mama se ridica în picioare, părând îngrijorată — Allis, iubito, nu merge mai departe Ducându-şi mâna în dreptul ochilor, pentru a-i feri de soare, femeia îi spunea apoi lui: — Înoată mult prea departe Du-te după ea! Acum el încercă să fie ca Allis, prefăcându-se că nu aude Întoarse încet pagina, concentrându-se asupra cuvintelor, a literelor negre tipărite pe hârtia albă Apoi simţi o durere arzătoare pe scalp Mama îl apucase de păr, trăgându-l pe cât putea de tare Băiatul sări în picioare, şi mama îi dădu drumul — Du-te după sora ta Mişcă-ţi fundul ăla gras şi ai grijă să o aduci la mal Pentru o secundă, îşi aminti cum femeia îl ţinuse de mână în ziua în care merseseră să înoate împreună – îşi aminti cum îi dăduse drumul şi cum fusese tras sub apă Din ziua aceea, urâse înotul Pentru el, apa avea ceva terifiant Dincolo de suprafaţa ei zăceau lucruri pe care nu le putea vedea, în care nu putea avea încredere Mama îi apucă un strat de grăsime din jurul taliei, strângându-l cu putere — Du-te după ea Acum Altminteri aici te las când plecăm acasă Tonul vocii nu îi dădu de ales Era conştient că femeia vorbea serios Dacă nu îi dădea ascultare, chiar avea să îl lase pe acea insulă Cu inima bătându-i puternic în piept, se îndreptă spre apă Avu nevoie de întreaga sa determinare pentru a-şi mişca picioarele înainte şi a sări Nu îndrăzni să plonjeze în cap, ca Allis; pur şi simplu se aruncă în apa albastră-verzuie, cu picioarele înainte Îi intră apă în ochi, aşa că trebui să clipească, pentru a putea vedea din nou Se simţi copleşit de panică Respira cu greutate Întredeschise ochii În depărtare, mişcându-se către soare, se afla Allis Băiatul începu să înoate stângaci în direcţia ei O simţi pe mama aţintindu-şi privirea asupra lui, urmărindu-l, cu mâinile în şolduri, de pe stâncile pe care le lăsase în urmă El nu putea înota craul Mişcările îi erau neregulate, schimbătoare Însă băiatul avansa, conştient în mod permanent de adâncimile aflate dedesubtul lui Soarele îl orbi şi el nu o mai putu zări pe Allis Vedea numai lumina albă, intensă, care îl făcea să lăcrimeze Nu voia decât să se întoarcă, dar nu putea Trebuia să ajungă la Allis şi să o convingă să se întoarcă la mama Fiindcă mama o iubea pe Allis, iar el o iubea pe mama În ciuda tuturor lucrurilor, o iubea Brusc, simţi ceva încolăcindu-i-se în jurul gâtului Ceva apucându-se straşnic, trăgându-i capul sub apă Panica se instală asupra lui şi băiatul începu să mişte frenetic din braţe, încercând să evadeze şi să ajungă din nou la suprafaţă Apoi presiunea din jurul gâtului dispăru la fel de rapid precum îşi făcuse apariţia, iar el gâfâi puternic de îndată ce simţi aerul lovindu-l peste faţă — Eu sunt, prostule Allis călca apa fără vreun efort, privindu-l cu acei ochi sclipitori ai săi Părul negru pe care îl moştenise de la mama îi strălucea în soare, iar apa sărată îi licărea pe gene Văzu din nou acei ochi Acei ochi care îl priveau fix, de sub apă Trupul vlăguit şi inert, nemişcat, care doar se odihnea pe fundul căzii Scutură din cap, nedorind să mai vadă acele imagini — Mama vrea să te întorci, zise el, gâfâind Nu putea călca apa cu aceeaşi uşurinţă, iar corpul său greoi îl trăgea în jos, de parcă ar fi avut greutăţi prinse de mâini şi de picioare — Atunci va trebui să mă tragi tu, zise Allis în felul ei special, ca şi cum limba nu şi-ar fi găsit locul în gură atunci când vorbea — Nu pot face asta Haide, vino Fetiţa râse, aruncându-şi pe spate părul ud — Vin numai dacă mă tragi tu — Dar înoţi mult mai bine decât mine De ce să te trag eu? Însă îşi dădu seama că pierduse disputa Îi făcu semn să-şi încolăcească din nou braţele în jurul gâtului său Ştiind că era ea, băiatul nu se mai panică Începu să înoate Avansă cu greu, dar se descurcă Simţi în jurul gâtului braţele puternice ale lui Allis Înotase atât de mult întreaga vară, încât îşi formase muşchi vizibili Se ţinu de el, lăsându-l să o tragă până la mal, ca pe o luntre micuţă Îşi odihni obrazul pe spatele lui — Eu sunt sirena ta, zise ea Nu a mamei ••• — Nu prea ştiu Cia privea fix într-un punct din spatele lui Patrik, iar acesta observă că pupilele femeii erau dilatate Presupuse că îi fusese administrat un sedativ; de aceea avea aerul acela buimac — Ştiu că îţi tot punem aceleaşi întrebări Însă trebuie să găsim legătura dintre moartea lui Magnus şi lucrurile ce s-au întâmplat astăzi E cu atât mai important acum că am stabilit faptul că Magnus a fost într-adevăr ucis Poate e ceva la care nu te-ai gândit în trecut, un mic detaliu care ne-ar putea ajuta să avansăm, insistă Paula Ludvig păşi calm în bucătărie şi se aşeză lângă Cia Pesemne că ascultase la uşă — Vrem să vă ajutăm, zise el, cu o voce sumbră Privirea sa îl făcea să pară mult mai în vârstă decât cei treisprezece ani pe care îi avea — Ce fac Sanna şi copiii? întrebă Cia — Au fost foarte şocaţi, bineînţeles, răspunse Patrik În drum spre Fjällbacka, Patrik şi Paula discutaseră dacă să-i spună Ciei despre cele întâmplate Acum, ea chiar nu avea nevoie de alte veşti proaste În acelaşi timp, ar fi trebuit să-i spună, fiindcă avea oricum să afle de la prieteni şi cunoştinţe Şi poate că noile evenimente ar fi făcut-o să îşi amintească vreun lucru uitat — Cine să fi făcut aşa ceva? Şi unor copii , zise ea, cu o voce care păru atât compătimitoare, cât şi seacă Sedativul îi amorţise percepţiile, făcând lucrurile mai puţin copleşitoare Mai puţin dureroase — Nu ştim, îi spuse Patrik Vorbele bărbatului răsunară precum un ecou în bucătărie — Şi Kenneth , zise ea, scuturând din cap — Din cauza asta trebuie să-ţi punem asemenea întrebări Cineva i-a vizat pe Kenneth, Christian şi Erik Şi foarte probabil că şi pe Magnus, explică Paula — Dar Magnus nu a primit niciodată scrisori Nu din acelea de ameninţare — Ştim asta Dar tot credem că moartea lui se leagă de ameninţările făcute celorlalţi, zise Paula — Ce zic Erik şi Kenneth? Ei nu ştiu despre ce e vorba? Sau Christian? Unul dintre ei ar putea să aibă vreo idee, zise Ludvig, punându-şi protector braţul în jurul umerilor mamei sale — Aşa ar trebui, zise Patrik Însă cu toţii spun că nu au idee — Atunci cum aş putea eu să Vocea Ciei se stinse — S-a întâmplat vreodată ceva straniu de-a lungul tuturor anilor pe care i-aţi petrecut împreună? Orice care să te fi pus pe gânduri? Absolut orice? întrebă Patrik — Nu, nimic ieşit din comun Deja v-am spus asta Femeia trase adânc aer în piept — Magnus, Kenneth şi Erik se cunosc de când erau la şcoală Încă de la bun început, ei trei au fost împreună Niciodată nu am considerat că Magnus avea multe în comun cu ceilalţi, însă probabil că au rămas prieteni din virtutea obişnuinţei Nu prea există multe persoane cu care să te împrieteneşti aici, în Fjällbacka — Cum erau relaţiile dintre ei? întrebă Paula, aplecându-se în faţă — Cum adică? — Păi, toate relaţiile au o anumită dinamică, iar fiecare persoană îşi asumă un anumit rol Aşadar, ce fel de prietenie aveau, înainte să apară Christian? Cia făcu o pauză de gândire, apoi spuse: — Erik era întotdeauna liderul Cel care lua deciziile Kenneth era căţeluşul de companie Sună urât, însă el ascultă orice fel de comandă din partea lui Erik, iar eu mi l-am imaginat întotdeauna ca pe un căţeluş, dând din coadă şi cerşindu-i atenţia lui Erik — Dar Magnus? întrebă Patrik Cia făcu din nou o pauză, înainte de-a răspunde — Ştiu că Erik i se părea un adevărat bătăuş uneori, şi din când în când îi mai spunea că merge prea departe Spre deosebire de Kenneth, Magnus era în stare să ia atitudine şi să-l facă pe Erik să asculte — Se certau vreodată? Patrik continuă Avea un sentiment puternic că răspunsul se afla undeva în trecutul celor patru bărbaţi şi în relaţia pe care o împărtăşeau Însă acest răspuns părea a fi îngropat foarte adânc, dovedindu-se greu de scos la iveală Întreaga situaţie îl exaspera — Ei bine, presupun că se mai certau din când în când, aşa cum fac oamenii atunci când se cunosc de multă vreme Erik poate fi cam iute la mânie Însă Magnus era întotdeauna calm Niciodată nu l-am văzut răbufnind ori ridicând vocea Nici măcar o dată, în toţi anii petrecuţi împreună Iar Ludvig îi seamănă leit Se întoarse către fiul ei şi îi dezmierdă obrazul Băiatul îi zâmbi, dar mintea lui părea a fi în altă parte — Eu l-am văzut odată pe tata enervându-se Pe Kenneth — Serios? Când? întrebă uimită Cia — Nu mai ţii minte vara când tata a cumpărat camera video, iar eu alergam peste tot, filmând întruna? — O, da Dumnezeule, ce pacoste erai Ai intrat până şi în baie şi ai început să o filmezi pe Ella, stând pe toaletă Era să o încasezi după isprava aia! Privirea femeii se lumină, iar un zâmbet îi aduse puţină culoare în obraji Ludvig se ridică atât de brusc, încât aproape îşi răsturnă scaunul — Am o idee Vreau să vă arăt ceva! zise el, plecând deja din bucătărie Mergeţi în camera de zi Mă întorc imediat Îl auziră fugind la etaj Patrik şi Paula se ridicară, după cum li se ceruse După o clipă, îi urmă şi Cia — Iat-o Ludvig se întorsese la parter, ţinând o casetă mică într-o mână şi o cameră video în cealaltă Scoase un cablu şi conectă camera la TV Patrik şi Paula îl urmăriră, tăcuţi Patrik îşi simţi pulsul accelerându-se — Ce ai de gând să ne arăţi? întrebă Cia, aşezându-se pe canapea — O să vezi, spuse Ludvig Vârî caseta în aparat şi apăsă pe butonul play Brusc, figura lui Magnus umplu ecranul O auziră pe Cia icnind, iar Ludvig se întoarse, părând îngrijorat — Eşti în regulă, mamă? Dacă nu, poţi merge să aştepţi în bucătărie — Sunt bine, zise ea, dar ochii îi fură năpădiţi de lacrimi atunci când privi spre televizor Magnus se prostea, strâmbându-se şi vorbind cu persoana care ţinea camera — Am filmat întreaga petrecere de Sânziene, şopti Ludvig, iar Patrik zări lacrimi şi în ochii lui Uitaţi, acum vin Erik şi Louise, spuse el, arătând cu degetul Erik se apropie de poarta curţii interioare şi îi făcu lui Magnus semn cu mâna Louise şi Cia se îmbrăţişară, iar Louise îi înmână un pacheţel gazdei sale — Trebuie să derulez E mai încolo, zise Ludvig, apăsând un buton al camerei, pentru ca filmarea să înainteze rapid Priviră amurgul, după care se făcu mai întuneric — Tu ai crezut că ne-am dus în pat, îi spuse Ludvig mamei sale Însă noi ne-am furişat afară şi am tras cu urechea la ce spuneaţi voi Eraţi beţi cu toţii şi vă purtaţi prosteşte, iar nouă ni s-a părut comic — Ludvig! spuse Cia, jenată — Dar eraţi beţi, repetă fiul ei Şi, judecând după toată zarva, Ludvig reuşise fără îndoială să le surprindă starea, pe casetă În amurgul de vară se auzeau voci gălăgioase şi râsete; părea să fi fost o petrecere pe cinste Cia încercă să spună ceva, însă Ludvig îşi duse degetul spre buze — Sst, urmează în curând Priviră cu toţii ecranul, în tăcere Unicul sunet fu acela al petrecerii, din înregistrarea pe care o urmăreau Apoi două persoane se ridicară, îşi luară farfuriile şi se îndreptară spre casă — Voi unde eraţi ascunşi? întrebă Patrik — În camera de joacă Era perfect Puteam filma prin fereastră, zise el, ducându-şi din nou degetul spre buze Ascultaţi! Două voci, separate de celelalte Amândouă păreau mânioase Patrik îi aruncă băiatului o privire întrebătoare — Tata şi Kenneth, explică Ludvig, fără a-şi desprinde ochii de la ecran S-au strecurat să fumeze o ţigară — Cred că tata se lăsase deja de fumat pe-atunci, zise Cia, aplecându-se înainte, pentru a vedea mai bine — Uneori mai fuma o ţigară sau două la petreceri şi ocazii de genul ăsta N-ai observat niciodată? Ludvig opri caseta pentru ca discuţia lor să nu întrerupă şirul — Serios? întrebă Cia, consternată N-am ştiut — Ei bine, în orice caz, de data asta, el şi Kenneth au mers după colţ, să fumeze Îndreptă apoi telecomanda spre ecran şi porni din nou caseta Două voci Era foarte greu să le distingă, una de cealaltă — Te gândeşti vreodată la asta? Vocea respectivă îi aparţinea lui Magnus — La ce te referi? zise Kenneth, cu un glas împleticit — Ştii la ce mă refer Magnus, la rându-i, părea foarte beat — Nu vreau să discut despre asta — Dar va trebui să discutăm la un moment dat, zise Magnus Vocea lui avea un ton rugător, aproape vulnerabil, făcându-i lui Patrik pielea de găină — Cine zice că trebuie să discutăm? Ce-a fost, a fost — Dar nu ştiu cum vom trăi noi cu asta Pentru Dumnezeu, trebuie să Restul frazei se risipi într-un murmur imperceptibil Apoi Kenneth vorbi din nou În clipele acelea, bărbatul părea iritat Dar în vocea lui se mai distingea ceva Frică — Revino-ţi, Magnus! Nu ajută cu nimic dacă discutăm despre asta Gândeşte-te la Cia şi la copii Şi la Lisbet — Ştiu, dar ce naiba să fac? Uneori nu pot să nu mă gândesc, apoi simt aici ca şi cum Era prea întuneric pentru a distinge lucrul spre care arătase După aceea, deveni imposibil să le mai înţeleagă discuţia Cei doi îşi coborâseră vocile, îngăimându-şi cuvintele, după care li se alăturaseră celorlalţi Ludvig apăsă pe butonul de pauză şi îngheţă imaginea a doua siluete neclare, privite din spate — Tatăl tău a văzut asta vreodată? întrebă Patrik — Nu, am păstrat-o pentru mine De obicei, el era responsabil cu toate casetele video, însă pe asta am filmat-o pe furiş, aşa că am ascuns-o la mine în cameră Mai am câteva în dulap — Şi nu ai mai văzut-o până acum? o întrebă Paula pe Cia, aflată lângă ea, privind spre televizor, cu gura căscată — Nu, zise femeia Nu — Ştiţi la ce se refereau? întrebă Paula, atingându-i mâna Ciei — Eu nu N-am idee, spuse ea, cu privirea ţintă spre siluetele întunecate ale lui Magnus şi Kenneth Patrik o crezu Magnus îi ascunsese bine lucrul despre care pomenise în înregistrare, indiferent care ar fi fost acela — Kenneth trebuie să ştie, zise Ludvig Apăsă pe butonul de oprire, scoase caseta şi o puse înapoi în carcasă — Aş dori să împrumut asta, zise Patrik Ludvig ezită preţ de o clipă, după care aşeză caseta în mâna întinsă a poliţistului — N-o stricaţi, nu? — Îţi promit că vom avea multă grijă de ea Şi o vei primi înapoi în aceeaşi stare în care se află acum — Veţi discuta cu Kenneth despre asta? întrebă Ludvig, iar Patrik dădu din cap — Da, aşa vom face — De ce n-a pomenit nimic până acum? întrebă Cia, părând confuză — Asta am vrea şi noi să ştim, zise Paula, atingându-i din nou mâna Şi avem de gând să aflăm — Mulţumesc, Ludvig, zise Patrik, ridicând caseta S-ar putea dovedi importantă — Cu plăcere Mi-am adus aminte fiindcă aţi întrebat dacă s-au certat vreodată, zise el, înroşindu-se la faţă — Mergem? o întrebă Patrik pe colega sa, care se ridică în picioare Pe o voce stinsă, el adăugă, către Ludvig: — Ai grijă de mama ta Sună-mă dacă ai nevoie de ceva Şi îi lăsă băiatului o carte de vizită în mână Ludvig rămase în cadrul uşii, privindu-i pe poliţişti îndepărtându-se Apoi închise uşa şi intră • Timpul se scurgea greu în spital Televizorul era pornit, pe un canal ce difuza o telenovelă americană Asistenta intrase pentru a-l întreba pe Kenneth dacă dorea să-i schimbe canalul, însă atunci când bărbatul nu-i răspunse, femeia plecă Singurătatea era mai cumplită decât şi-ar fi imaginat vreodată Suferinţa era atât de puternică, încât singurul lucru pe care îl putea face era să se concentreze asupra respiraţiei sale Şi era conştient că ea avea să vină Ea aşteptase multă vreme, iar în clipele acelea nu mai exista cale de scăpare Însă el nu se temea; îi aştepta bucuros apariţia Avea să-l scape de singurătatea şi de durerea care îl sfâşiau Voia să meargă la Lisbet, să-i explice totul Spera să înţeleagă faptul că pe atunci el fusese o persoană diferită şi se schimbase datorită ei Nu putea să îndure gândul că ea murise auzindu-i păcatele Acel lucru îl apăsa mai tare decât orice altceva, transformându-i orice răsuflare într-un efort Auzi o bătaie în uşă, iar poliţistul Patrik Hedström îşi făcu apariţia În spatele lui se afla o femeie scundă, brunetă — Bună, Kenneth Cum te simţi? Poliţistul avea o mină serioasă Luă două scaune şi le aduse lângă pat Kenneth nu-i răspunse Continuă să se uite la televizor Actorii jucau în faţa unui fundal dintr-un modest platou de filmare Patrik îşi repetă întrebarea, iar Kenneth întoarse în cele din urmă capul spre vizitatorii săi — Am avut şi zile mai bune Ce altceva să fi spus? Cum să fi descris adevărata senzaţie? Fierbinţeala şi usturimea lăuntrică? Inima care nu mai avea mult şi îi plesnea? Orice răspuns ar fi sunat ca un clişeu — Colegii noştri au fost deja pe la tine azi I-ai cunoscut mai devreme pe Gösta şi pe Martin Kenneth îl văzu pe Patrik studiindu-i bandajele, ca şi cum ar fi încercat să-şi imagineze senzaţia sutelor de cioburi străpungându-i pielea — Aşa , zise Kenneth, cu indiferenţă Nu le dezvăluise nimic până atunci şi nu avea de gând să o facă nici acum Intenţiona doar să o aştepte Pe ea — Le-ai spus că nu ştii cine ar putea fi responsabil pentru cele întâmplate azi-dimineaţă Patrik se uită la el, iar Kenneth îi susţinu cu încăpăţânare privirea — Aşa e Poliţistul îşi drese glasul — Nu credem că spui adevărul Ce să fi aflat oare? Brusc, Kenneth intră în panică Nu voia ca ei să ştie, nu voia ca ei să o găsească Ea trebuia să termine ceea ce începuse Era unica lui izbăvire Dacă ar fi plătit pentru ceea ce făcuse, ar fi putut să-i explice totul lui Lisbet — Nu ştiu la ce vă referiţi, spuse el, uitându-se în altă parte, conştient însă că îi citiseră teama din priviri Amândoi poliţişti observaseră Luaseră totul ca pe un semn de slăbiciune, ca pe o ocazie de a-l prinde Se înşelau El nu avea nimic de pierdut şi totul de câştigat dacă păstra tăcerea Pentru o clipă, se gândi la Erik şi la Christian La Christian, mai presus de toţi Fusese târât în acea situaţie, chiar dacă vina nu-i aparţinuse Spre deosebire de Erik Însă Kenneth nu mai putea ţine seama de ceilalţi Singura care conta era Lisbet — Tocmai i-am făcut o vizită Ciei Am urmărit o casetă filmată acasă la ei, la o petrecere de Sânziene Patrik păru să aştepte o reacţie, însă Kenneth nu avea idee la ce se referea Vechea lui viaţă, cu petreceri şi prieteni, părea în clipele acelea atât de îndepărtată — Magnus era beat, iar voi doi v-aţi strecurat într-un colţ, să fumaţi o ţigară Părea că voiaţi să fiţi siguri că nu vă aude nimeni Kenneth încă nu putu înţelege la ce se referea Patrik Totul era învăluit în negură Nimic nu mai era clar sau desluşit — Fiul lui Magnus, Ludvig, v-a filmat pe voi doi, fără să ştiţi Magnus era supărat Dorea să îţi vorbească despre o întâmplare din trecut Tu te-ai enervat pe el şi i-ai spus că ce-a fost, a fost I-ai zis să se gândească la familia lui Îţi mai aduci aminte ceva? O, da, Kenneth îşi amintea Încă era uşor vag, însă el retrăi sentimentul pe care îl avusese atunci când zărise panica din ochii lui Magnus Nu înţelesese niciodată motivul pentru care subiectul fusese pomenit tocmai în seara cu pricina Magnus îşi dorise cu ardoare să discute, să repare greşeala Iar lucrul acela îl speriase pe Kenneth Se gândise la Lisbet, la reacţia pe care ar fi avut-o aceasta, la felul în care l-ar fi privit În cele din urmă, izbutise să-l calmeze pe Magnus Măcar atât îşi amintea Însă din acel moment, se aşteptase mereu la o întâmplare care să dezlănţuie totul Ceea ce se şi petrecuse, însă nu în felul imaginat de el Fiindcă şi în cele mai cumplite scenarii care îi trecuseră prin minte, Lisbet fusese totuşi în viaţă, pentru a-i face reproşuri Oferindu-i întotdeauna o mică şansă de a-i explica Însă lucrurile din prezent stăteau cu totul diferit, iar pentru ca el să-i poată oferi explicaţii era nevoie să se facă dreptate Nu le putea permite poliţiştilor să-i distrugă şansa Drept urmare, dădu din cap, prefăcându-se că încerca să-şi amintească — Nu, nu-mi aduc aminte — Putem aranja să urmăreşti caseta, dacă ţi-ar împrospăta memoria, zise Paula — Sigur, pot s-o văd Dar nu-mi imaginez să fi fost ceva important, altfel mi-aş fi adus aminte Probabil erau aiureli spuse la beţie Pe Magnus îl mai apuca din când în când, atunci când bea Devenea melodramatic şi sentimental Făcea din ţânţar armăsar Înţelese că poliţiştii nu-l credeau, însă nu conta, fiindcă aceştia nu-i puteau citi gândurile Era conştient şi de faptul că secretul avea să fie divulgat mai devreme sau mai târziu Echipajul de poliţie nu avea să se dea bătut până nu descoperea ceva Însă nu era nevoie ca acele lucruri să se întâmple înainte ca el să-şi primească pedeapsa Poliţiştii rămaseră o vreme cu el, însă Kenneth le evită cu uşurinţă întrebările Nu avea de gând să le facă el meseria; trebuia să se gândească la el şi la Lisbet Erik şi Christian aveau să fie nevoiţi să se descurce singuri, cât puteau de bine Înainte de-a pleca, Patrik îl privi cu blândeţe şi spuse: — Voiam, de asemenea, să-ţi spunem că am primit raportul de la autopsia lui Lisbet Nu a fost ucisă A murit din cauze naturale Kenneth îşi întoarse faţa în direcţia opusă Ştia că se înşelau • Pe drumul de întoarcere spre Uddevalla, Patrik se afla pe punctul de a adormi Preţ de o clipă, el închise chiar ochii, intrând apoi cu maşina pe contrasens — Ce faci?! strigă Paula, apucând volanul, pentru a redresa vehiculul pe banda corespunzătoare Patrik tresări şi gâfâi scurt — La naiba! Nu ştiu ce se întâmplă Sunt atât de obosit Paula îl privi cu îngrijorare — În regulă, hai să ne îndreptăm spre casa ta Iar mâine trebuie să rămâi acasă Nu arăţi bine — Nu pot face asta Am multe de rezolvat Clipi, încercând să se concentreze asupra şoselei — În regulă, uite ce vom face acum, zise Paula, cu fermitate Trage pe dreapta la următoarea benzinărie, să facem schimb de locuri Te duc eu acasă cu maşina, după care merg la birou, iau toate materialele de care ai nevoie şi ţi le aduc înapoi, în Fjällbacka De asemenea, mă voi asigura ca videocaseta să fie trimisă pentru investigaţii la laborator Însă tu va trebui să-mi promiţi că te potoleşti Ai lucrat prea mult şi nu mă îndoiesc că şi acasă e greu Ştiu cât de dificil i-a fost Johannei atunci când era însărcinată cu Leo, şi sunt sigură că în momentele astea tu porţi pe umeri o povară cu mult mai grea Şovăind, Patrik dădu din cap şi o ascultă Trase pe dreapta la benzinăria din Hogstrop şi se dădu jos din maşină Pur şi simplu era mult prea obosit pentru a se contrazice cu ea Era imposibil să-şi ia liber o zi sau măcar vreo două-trei ore, însă corpul lui refuza să coopereze Dacă ar fi putut doar să se odihnească şi să aibă destul timp pentru a parcurge toate documentele, poate că şi-ar fi recăpătat din energia de care avea nevoie pentru a continua ancheta Patrik îşi rezemă capul de geam şi aproape că aţipi chiar înainte ca Paula să intre pe şosea Când deschise ochii, se aflau în faţa casei Ameţit, el se dădu jos din maşină — Intră şi întinde-te puţin Mă întorc într-o oră Nu închide uşa, ca să-ţi pot lăsa documentele, zise Paula — În regulă Mulţumesc Doar atât reuşi să articuleze Deschise uşa, după care intră în casă — Erica! Niciun răspuns Îi telefonase după-amiază, dar nu reuşise să dea de ea Poate că se dusese la Anna şi rămăsese acolo o vreme Ca să fie sigur, hotărî să-i lase un bilet pe biroul din hol, ca să nu se sperie dacă venea acasă şi auzea pe cineva umblând pe la etaj Apoi urcă amorţit scările şi se aruncă în pat Adormi de îndată ce se puse cu capul pe pernă Însă nu avu parte de un somn adânc şi odihnitor • Ceva era pe cale să se schimbe Louise nu putea spune că îi plăcuse viaţa ei din ultimii ani, însă măcar îi era familiară Răceală, indiferenţă, schimb de remarci caustice şi sârguincios repetate Acum simţea pământul cutremurându-i-se sub picioare şi vedea crăpăturile lărgindu-se În ultima lor discuţie aprinsă, observase în privirea lui Erik ceva definitiv Respingerea lui nu era nouă, şi nu o mai afecta, însă ceva era diferit Şi o înspăimânta mai rău decât şi-ar fi imaginat vreodată Fiindcă în adâncul sufletului, crezuse întotdeauna că aveau să danseze în continuare, cu o şi mai mare eleganţă, acel dans al morţii El reacţionase ciudat când Louise pomenise numele Ceciliei De obicei, nu-i păsa dacă femeia vorbea despre amantele sale Se prefăcea doar că nu aude De ce se înfuriase atât de tare în dimineaţa aceea? Să fi fost un semn că amanta chiar însemna ceva pentru el? Louise îşi goli paharul Deja îi venea greu să-şi adune gândurile Totul era învăluit într-o moliciune plăcută, într-o senzaţie de căldură ce i se răspândea prin membre Îşi mai turnă puţin vin, uitându-se pe fereastră, de-a lungul gheţii care înlănţuise insulele, în vreme ce mâna, cu de la sine putere, îi ridică paharul spre buze Trebuia să dezlege misterul Să afle dacă acele crăpături de la picioarele ei erau reale ori imaginare Însă de un lucru era sigură Dacă dansul era pe cale de-a se termina, finalul nu avea să conţină o piruetă discretă Ea intenţiona să danseze apăsat şi să îşi mişte frenetic braţele, până când din mariajul lor nu aveau să rămână decât fărâme Nu îl dorea pe soţul ei, însă nici nu avea de gând să-i dea drumul • Maia nu plecă fără proteste când Erica merse după ea, acasă la Anna Se distra mult prea bine alături de verii ei, pentru a pleca de bunăvoie spre casă Însă după o lungă negociere, Erica izbuti să o convingă să se îmbrace şi să se aşeze cuminte în maşină I se păru uşor ciudat că nu primise vreun semn din partea lui Patrik, însă nici ea nu îşi făcuse timp pentru a-i telefona Încă nu stabilise cum anume să-şi justifice expediţia către Göteborg Însă avea să fie nevoită să spună ceva, pentru a-i putea da imediat lui Patrik desenele Ceva o făcea să creadă că acestea erau importante şi că poliţia trebuia să le vadă Şi, mai presus de orice, autorităţile trebuiau să stea de vorbă cu Christian în legătură cu desenele Erica se vedea nevoită să admită că şi ea aştepta cu nerăbdare să discute cu Christian, însă ştia că mersese deja prea departe, cu acea expediţie în Göteborg Nu putea să mai facă ceva pe la spatele lui Patrik Când parcă pe aleea din faţa casei, observă în oglinda retrovizoare că o maşină a poliţiei se afla cu puţin în urma ei Pesemne că era Patrik, se gândi ea Dar de ce nu venea cu propria lui maşină? O ridică pe Maia din scaunul ei, aruncând o privire asupra vehiculului ce se apropie şi parcă lângă ea Fu surprinsă când, în locul lui Patrik, o văzu la volan pe Paula — Bună, unde-i Patrik? întrebă Erica — E înăuntru, zise Paula, ieşind din automobil Era atât de obosit, încât i-am ordonat să meargă acasă şi să se odihnească Ştiu că mi-am depăşit atribuţiile, însă nu mi-a opus rezistenţă Femeia râse, nu-şi putea alunga neliniştea din privire — S-a întâmplat ceva? întrebă Erica, brusc copleşită de presimţiri sumbre Din câte îşi aducea aminte, Patrik nu se întorsese niciodată mai devreme de la serviciu — Nu, nu Cred doar că a lucrat prea mult în ultima vreme Pare cam extenuat Aşa că am reuşit să-l conving că nu e de folos nimănui dacă nu se odihneşte puţin — Şi a fost de acord? Pur şi simplu? — Ei bine, am făcut un compromis A fost de acord, atâta vreme cât mă duceam eu înapoi la secţie şi luam toate materialele pe care voia să le studieze Tocmai mă pregăteam să le las înăuntru, dar acum ţi le pot da ţie, spuse ea, înmânându-i Ericăi o sacoşă din hârtie — În regulă, aşa mai seamănă cu Patrik, zise Erica, simţindu-se dintr-odată mai calmă Dacă soţul ei nu se putea opri din muncă, însemna că sănătatea lui nu avea cum să fie chiar atât de şubredă Îi mulţumi Paulei şi trase sacoşa până pe hol Maia fugi iute în urma ei Erica zâmbi când observă biletul pe care Patrik i-l lăsase pe birou Ştia că s-ar fi speriat de moarte dacă nu şi-ar fi dat seama că el era acasă şi ar fi auzit dintr-odată zgomote de la etaj Frustrată fiindcă nu se putea descălţa, Maia începu să plângă Erica se grăbi să o liniştească — Sst, scumpo Tata doarme, la etaj N-am vrea să îl trezim Maia o privi ţintă, cu ochii mari, şi duse degetul către buze — Sst, spuse ea zgomotos, privind în sus, de-a lungul treptelor Erica o ajută să-şi scoată pantofii şi haina, apoi Maia fugi înăuntru pentru a se distra cu jucăriile ei, care stăteau împrăştiate pe podeaua camerei de zi Erica îşi dădu jos haina, trăgându-şi puţin de cămaşă Mai nou, transpira tot timpul Căpătase o aversiune adâncă faţă de mirosul de transpiraţie, aşa că îşi schimba cămaşa de două sau trei ori pe zi În plus, îşi aplica la subsuori o cantitate atât de generoasă de spray, încât cei de la Nivea trebuia să fi resimţit o creştere semnificativă a vânzărilor Aruncă o privire la etaj Apoi se uită înspre sacoşa din hârtie pe care i-o lăsase Paula Din nou privi în sus, apoi iar la sacoşă Înăuntrul ei se dădu o bătălie, deşi înţelese cu sinceritate, de la bun început, că lupta respectivă era sortită eşecului Nu putea rezista unei tentaţii precum aceea O oră mai târziu, parcursese toate documentele din sacoşă, fără însă a fi mai lămurită decât la început Ba chiar se strânseseră şi mai multe întrebări Printre documente, găsise şi notiţele lui Patrik: Care e legătura dintre cei patru bărbaţi? De ce Magnus a murit primul? De ce era supărat în dimineaţa dispariţiei? De ce a telefonat pentru a spune că urma să întârzie? De ce Christian a început să primească scrisori mult mai devreme decât ceilalţi? A primit şi Magnus asemenea scrisori? Dacă nu, din ce motiv? Pagini întregi de întrebări, iar pe Erica o irita faptul că nu cunoştea vreun răspuns la niciuna dintre ele În plus, avea şi ea întrebări de adăugat: De ce s-a mutat Christian fără să-şi lase noua adresă? Cine i-a trimis desenele? Cine era silueta mică din imagini? Şi, mai presus de toate: De ce era Christian atât de secretos cu privire la trecutul său? Erica se asigură că Maia încă era ocupată cu jucăriile ei, apoi se întoarse asupra materialelor Mai rămăsese o casetă audio fără etichetă Se ridică de pe canapea şi merse după reportofon Din fericire, caseta se potrivea în aparat Înainte de a apăsa pe butonul play, aruncă o privire neliniştită spre tavan şi dădu cât mai încet volumul, apoi ţinu reportofonul la ureche Caseta dură douăzeci de minute, iar Erica o ascultă în întregime, cu sufletul la gură Ce auzi nu îi oferi neapărat informaţii noi Însă un lucru o făcu să îngheţe brusc şi să deruleze banda, pentru a asculta din nou După ce termină, scoase cu grijă caseta din aparat şi o puse înapoi în carcasă, pe care o aşeză în sacoşă, alături de toate celelalte lucruri După ani buni de interviuri luate diferitelor persoane, pentru cărţile sale, Erica se pricepea să sesizeze detalii şi nuanţe într-o conversaţie Ceea ce tocmai ascultase era ceva important Era sigură de asta Îşi zise că se va ocupa de toate a doua zi dimineaţa Erica îl auzi brusc pe Patrik la etaj şi, prinzând o viteză mai mare decât avusese vreodată în ultimele câteva luni, duse sacoşa la loc în hol, se întoarse la canapea şi încercă să pară foarte atentă la jocul fetiţei • Întunericul se lăsase deasupra casei Nu aprinsese nicio lumină; i se părea inutil s-o mai facă La capăt de drum, luminile nu erau necesare Christian stătea pe jumătate dezbrăcat, pe podea, cu privirea aţintită asupra peretelui Dăduse de trei ori cu vopsea peste cuvintele ei Găsise în pivniţă o pensulă şi o cutie cu vopsea neagră Întinsese de trei ori vopseaua neagră peste cea roşie De trei ori îi estompase condamnarea, însă tot avea impresia că vede la fel de clar acele cuvinte Era mânjit cu vopsea pe mână şi pe corp O vopsea neagră ca smoala Îşi privi mâna dreaptă Era lipicioasă, şi o şterse pe piept, însă culoarea păru doar să se întindă şi mai mult Ea îl aştepta Christian fusese dintotdeauna conştient de asta Nu făcuse decât să amâne lucrurile, să se amăgească şi aproape îi trăsese şi pe fiii săi în capcană Mesajul era clar „Nu îi meriţi” Văzu copilul purtat pe braţe de femeia pe care o iubise cândva Brusc, ar fi vrut să o poată iubi pe Sanna Nu îi dorise vreodată răul, însă cu toate acestea, o trădase Nu cu alte femei, aşa cum făcea Erik în mod frecvent, ci în felul cel mai cumplit cu putinţă Fiindcă era conştient de dragostea pe care i-o purta Sanna – iar el îi oferise mereu îndeajuns cât să o facă să spere că, într-o bună zi, soţul ei avea s-o iubească, deşi aşa ceva ar fi fost imposibil El nu mai era capabil de aşa ceva Totul dispăruse odată cu acea rochie albastră Cu băieţii, lucrurile stăteau diferit Erau sânge din sângele lui şi motivul pentru care Christian trebuia să capituleze Era unicul mod de a-şi salva fiii, lucru pe care trebuia să-l fi înţeles înainte ca situaţia să se complice N-ar fi trebuit să-şi spună că totul fusese doar un coşmar, că el se afla în siguranţă Că ei se aflau în siguranţă Fusese o greşeală să revină, să încerce din nou Dar întoarcerea acolo, aproape, îi păruse o tentaţie atât de ispititoare Nici măcar el nu înţelesese cu adevărat, dar simţise impulsul de a reveni din clipa în care i se ivise ocazia Crezuse că poate avea să capete o a doua şansă O şansă de a avea o familie, atâta vreme cât îi ţinea la distanţă pe toţi şi îşi alegea o soţie care să însemne foarte puţin pentru el Dar se înşelase Cuvintele de pe perete spuneau adevărul Îi iubea pe băieţi, dar nu îi merita Nu meritase nici celălalt copil, şi nici pe femeia ale cărei buze aveau gust de căpşune Iar aceştia plătiseră scump De data aceea, avea să se asigure că el plătea pentru greşelile trecutului Christian se ridică încet, privind de jur-împrejurul camerei Într-un colţ stătea un ursuleţ zdrenţuit Fusese un cadou pentru Nils, în ziua în care se născuse, iar băiatul se jucase atât de mult cu el, încât animăluţul îşi pierduse aproape toată blana Figurinele lui Melker erau aliniate frumos într-o cutie Avea multă grijă de ele, iar pumnul său îşi făcea imediat apariţia în scenă dacă frăţiorul mai mic le atingea Christian se simţi ezitând, în timp ce îndoielile începură să se acumuleze, şi înţelese că trebuia să plece Trebuia să meargă la ea, înainte de a-şi pierde curajul Intră în baie să se îmbrace Nu mai conta ce anume alegea; hainele nu mai aveau deloc importanţă Coborî la parter, îşi înhăţă jacheta din cuier şi aruncă o ultimă privire în casă Întunecată şi tăcută Nu se mai obosi că încuie uşa în urma lui În timpul scurtei plimbări, îşi ţinu privirea în pământ; nu voia să vadă pe nimeni, nu voia să stea de vorbă cu nimeni Trebuia să se concentreze asupra lucrului pe care urma să-l facă şi asupra persoanei pe care avea s-o întâlnească Simţi din nou o mâncărime în palme, însă de data aceea, ignoră cu uşurinţă senzaţia Creierul său părea să fi întrerupt orice fel de legătură cu trupul care, în clipele acelea, devenise de prisos Singurele lucruri importante se aflau în mintea lui – imaginile, amintirile El nu mai trăia în prezent Văzu doar crâmpeie de altă dată, ca într-un film ce rula încet, în vreme ce zăpada îi scârţâia sub picioare Vântul se porni în rafale, în timp ce el traversă docul, spre Badholmen Îşi dădu seama că îi era frig, deoarece corpul său tremura, însă nu simţi răceala Locul era pustiu Întunecat şi cufundat în tăcere, fără ţipenie de om Însă Christian simţi prezenţa ei, aşa cum făcuse întotdeauna Acolo trebuia să scape de sentimentul de vinovăţie Era singurul loc posibil Din vârful platformei de sărituri, o văzuse în apă, o văzuse întinzându-şi braţele spre el În clipele acelea, avea să meargă la ea Când trecu de construcţiile din lemn ce marcau intrarea în zona pentru înot, filmul din mintea sa începu să prindă viteză Asaltul de imagini îi păru un cuţit care îi spinteca măruntaiele – într-atât de puternică şi de ascuţită era durerea Se sili să o ignore, să privească înainte Puse piciorul pe cea dintâi treaptă a turnului, iar lemnul cedă sub pantof Începu să respire cu mai multă uşurinţă; nu mai exista cale de întoarcere Zăpada făcea ca treptele să fie alunecoase, iar Christian se ţinu de balustradă, în vreme ce privirea îi stătu aţintită spre vârful turnului, ce se întrevedea pe fundalul înnegurat al cerului Stele nu erau Nu merita stele La jumătatea urcuşului, ştiu că în urma sa venea ea Nu se întoarse pentru a privi în spate, dar îi auzi paşii, urmându-l Acelaşi ritm, aceleaşi mişcări hotărâte Ea era acolo Odată ajuns pe platforma din vârf, vârî mâna în buzunar şi scoase frânghia pe care o adusese de acasă Frânghia care avea să îi suporte greutatea, plătind pentru greşelile sale Ea aşteptă pe trepte, în vreme ce el făcu toate pregătirile Legând şi înnodând frânghia, fixând-o de balustradă Preţ de o clipă, se simţi nesigur Turnul era şubred, vechi, şi părea bătut de furtuni Dacă nu avea să reziste? Însă prezenţa ei îl calmă Ea nu-l va lăsa să greşească Nu şi după ce aşteptase vreme atât de îndelungată, alimentându-şi ani de zile vrajba Când termină, Christian stătu cu spatele către scări şi cu ochii ţintă la conturul orăşelului Fjällbacka, dincolo de apă Nu se întoarse decât atunci când o auzi păşind chiar în spatele lui Fericirea lipsea cu desăvârşire din ochii ei Se putea citi în ei doar conştientizarea că, într-un final, după toate cele întâmplate, el era pregătit să plătească pentru ticăloşia sa Era la fel de frumoasă precum şi-o amintea Părul îi era ud, iar Christian fu surprins că nu-i îngheţase, din cauza frigului Însă nimic la ea nu era previzibil Nimic nu putea fi previzibil la o sirenă Ultimul lucru pe care îl văzu înainte de a păşi spre mare fu o rochie albastră, fluturând în briza verii • — Cum te simţi? îl întrebă Erica, atunci când Patrik coborî la parter, cu părul ciufulit — Un pic obosit, atâta tot, zise Patrik, cu faţa încă palidă — Eşti sigur? Nu arăţi prea bine — Mulţumesc mult Şi Paula a zis acelaşi lucru Aş vrea ca voi două să încetaţi să-mi mai spuneţi cât de groaznic arăt Începe să mă afecteze Zâmbi, însă nu părea că se trezise complet Se aplecă să o ridice în braţe pe Maia, care venise în fugă spre el — Bună, scumpo Tu crezi că tata arată bine, nu? Nu-i aşa că tata e cel mai chipeş bărbat din lume? O gâdilă pe burtică, făcând-o să chicotească — Hmm, zise ea, dând din cap cu seriozitate — Slavă cerului În sfârşit, cineva cu gusturi alese Se întoarse către Erica şi îi dădu o sărutare Maia îl prinse de obraji şi ţuguie buzele, semn că şi ea ar fi vrut un sărut — Jucaţi-vă puţin, până fac eu nişte ceai şi sandvişuri, zise Erica, îndreptându-se către bucătărie Apropo, ţi-a lăsat Paula nişte lucruri într-o sacoşă, strigă ea, pe un ton cât mai natural posibil E pe hol — Mulţumesc! îi răspunse Patrik, după care femeia îl auzi ridicându-se şi intrând în bucătărie — Ai de lucru diseară? întrebă ea, privindu-l cu coada ochiului, în timp ce turnă apă fierbinte în două ceşti, cu pliculeţe de ceai în ele — Nu, cred că o voi lua mai uşor în seara asta şi voi petrece puţin timp cu draga mea soţie, după care mă voi culca devreme Mâine-dimineaţă stau acasă şi parcurg întregul caz în pace şi linişte Uneori la secţie e un adevărat circ Oftă, după care veni în spatele Ericăi şi o luă în braţe — Nici măcar nu te mai pot cuprinde în întregime, murmură el, gudurându-se cu obrazul pe lângă ceafa ei — Ştiu Am senzaţia că nu mai am mult şi pocnesc — Eşti îngrijorată? — Te-aş minţi dacă aş spune că nu — Ne vom ajuta reciproc, zise el, îmbrăţişând-o şi mai puternic — Ştiu Şi Anna îmi spune acelaşi lucru Cred că de data asta va merge mai bine, din moment ce ştiu la ce să mă aştept Doar că vor fi doi — De două ori mai multă bucurie, spuse Patrik, zâmbind — De două ori mai multă muncă, zise Erica, întorcându-se cu faţa spre el, pentru a-l putea îmbrăţişa – lucru care nu era tocmai uşor în clipele acelea Erica închise ochii, apăsându-şi obrazul de al lui Se tot întrebase care să fi fost momentul ideal pentru a-i povesti despre mica ei excursie în Göteborg şi hotărâse că trebuia să se întâmple în noaptea aceea Însă Patrik părea atât de obosit şi, din moment ce avea de gând să lucreze de acasă în dimineaţa următoare, femeia se gândi să aştepte până atunci În plus, ar fi apucat să facă ceea ce îşi pusese în minte după ascultarea casetei audio Aşadar, hotărârea fusese luată Dacă Erica avea să descopere vreun lucru important pentru anchetă, cu siguranţă că amestecul său l-ar fi deranjat mai puţin pe Patrik 19 Nu îl deranja foarte mult faptul că nu avea deloc prieteni Fiindcă avea cărţile Însă pe măsură ce creştea, tânjea la lucrurile de care se bucura toată lumea din jurul său Sentimentul de apartenenţă la o comunitate, la un grup El era mereu singur Unica persoană care dorea să-l aibă în preajmă era Allis Uneori, ei îl fugăreau din autobuzul şcolii, care îi aducea acasă Erik, Kenneth şi Magnus Râdeau în hohote atunci când alergau după el, mişcându-se cu mult mai încet decât erau ei capabili să fugă Unicul scop era de a-l face pe el să alerge — Hai, grăsane, mişcă-te! Iar el fugea, cu toate că se dispreţuia pentru faptul că le dădea ascultare În adâncul sufletului, îşi dorea un miracol, îşi dorea ca într-o bună zi ei să se potolească pur şi simplu, să îl vadă şi să înţeleagă că era şi el cineva Însă ştia că nu era decât un vis Nimeni nu îl vedea Allis nu se punea la socoteală Ea era retardată Aşa o numeau băieţii, mai ales Erik Obişnuia să pronunţe cu emfază acel cuvânt, ori de câte ori o vedea „Retardatooo ” Allis îl aştepta deseori atunci când autobuzul se oprea în faţa casei Ura când fata făcea asta Arăta perfect normal când stătea înăuntrul refugiului din faţa autobuzului, cu părul ei negru prins la spate, în coadă, cu ochii săi albaştri vioi, căutându-l printre copiii de la liceul Tanumshede, care coborau din maşină Uneori el chiar se simţea puţin mândru atunci când autobuzul oprea în staţie, şi o vedea pe geam Acea frumuseţe cu picioare lungi şi păr negru era sora lui Dar apoi venea momentul în care cobora, iar fata dădea cu ochii de el Se îndrepta în direcţia lui, cu acel mers straniu al ei, de parcă ar fi avut ataşate de mâini şi de picioare nişte cabluri invizibile, de care cineva tot trăgea la întâmplare Apoi îi striga numele, cu vocea ei groasă, iar băieţii începeau să râdă în hohote „Retardatooo!” Allis nu înţelegea, fapt care pe el îl stânjenea cel mai mult Fata pur şi simplu le zâmbea, şi uneori le făcea chiar semn cu mâna Atunci, băiatul o rupea la fugă, nu pentru că l-ar fi alergat cineva, ci pentru a scăpa de insultele lui Erik, care răsunau prin întreg oraşul Însă de Allis nu putea scăpa niciodată Ea întotdeauna vedea situaţia ca pe un joc Îl prindea uşor din urmă şi, râzând uneori, îşi arunca braţele în jurul gâtului său cu o asemenea forţă, încât aproape îl dobora la pământ În clipele acelea, o ura la fel de mult ca pe vremea când plânsese neîncetat, luându-i-o pe mama de lângă el Voia să-i tragă un pumn în faţă ca să nu-l mai facă de râs Niciodată nu avea să facă parte din acel grup, atâta vreme cât Allis stătea acolo, în refugiul din staţia de autobuz, aşteptându-l, strigându-l pe nume şi aruncându-şi braţele în jurul gâtului său El îşi dorea cu ardoare să fie cineva Şi nu doar în ochii lui Allis ••• Când femeia se trezi, Patrik era adormit buştean Se făcuse ora şapte şi jumătate, însă până şi Maia dormea încă, deşi de obicei ea se trezea înainte de şapte Erica se simţea agitată Se trezise de câteva ori în timpul nopţii, gândindu-se la ce auzise pe casetă Era nerăbdătoare să vină dimineaţa, ca să poată lua măsuri Se dădu jos din pat, se îmbrăcă şi merse jos, în bucătărie, pentru a-şi prepara cafeaua Odată ce cofeina din prima ceaşcă de cafea începu să îşi facă efectul, ea se uită cu nerăbdare spre ceas Era posibil să se fi trezit deja Având copii mici în casă, şansele erau chiar mari Îi lăsă un bilet lui Patrik, explicându-i în termeni vagi că plecase afară, pentru a rezolva nişte lucruri Bărbatul avea să se întrebe ce anume punea la cale soţia sa, dar Erica intenţiona să îi raporteze totul, odată întoarsă acasă Zece minute mai târziu, ea ajunse cu maşina în Hamburgsund Sună la Informaţii, pentru a afla unde locuia sora Sannei, Agneta, şi găsi numaidecât adresa Era o casă mare, de cărămidă Îşi ţinu respiraţia când intră pe lunga alee privată, înghesuindu-şi maşina între două coloane de piatră, poziţionate la mică distanţă una faţă de cealaltă Să dea cu spatele urma să fie complicat, însă acum nu voia să se gândească la asta Erica văzu mişcare înăuntru şi răsuflă uşurată, descoperind că avusese dreptate Se treziseră Apăsă pe butonul soneriei şi la scurt timp auzi paşi coborând spre parter Îi deschise uşa o femeie care pesemne că era sora Sannei — Bună, zise Erica, prezentându-se Sanna s-a trezit cumva? Aş dori să stau puţin de vorbă cu ea Agneta îi aruncă o privire întrebătoare, însă nu obiectă — Sigur Sanna şi monstruleţii ei sunt treji Intră Erica păşi înăuntru, agăţându-şi apoi jacheta în cuier O urmă pe sora Sannei pe nişte scări abrupte, spre un alt coridor Apoi făcură la stânga, pătrunzând într-un spaţiu mare ce servea drept bucătărie, sufragerie şi cameră de zi Sanna şi băieţii luau micul dejun alături de verişori, un băiat şi o fată care păreau cu câţiva ani mai mari decât fiii Sannei — Îmi cer scuze că vă întrerup micul dejun, zise Erica, privind-o pe soţia lui Christian Voiam doar să te întreb ceva La început, femeia nu dădu semne că avea să se ridice Ţinu lingura în dreptul gurii, părând copleşită de gânduri Dar apoi o lăsă jos şi se ridică în picioare — Ce-ar fi să mergeţi jos, pe verandă, ca să puteţi discuta în linişte? zise Agneta Erica o urmă pe Sanna, care coborî scările, trecu prin alte câteva încăperi şi intră într-o verandă închisă cu sticlă, având vedere spre peluza din faţa casei, dar şi spre micul centru al oraşului Hamburgsund — Cum vă descurcaţi tu şi băieţii? o întrebă Erica, atunci când se aşezară — Presupun că bine Sanna părea istovită şi palidă, ca şi cum nu s-ar fi odihnit îndeajuns — Băieţii mă tot întreabă despre tatăl lor, iar eu nu ştiu ce să le spun De asemenea, nu sunt sigură dacă să încerc sau nu să-i conving să vorbească despre cele întâmplate Mă gândeam să sun azi la serviciile de psihiatrie infantilă, să cer nişte sfaturi — Pare o idee bună, zise Erica Dar copiii, în general, sunt rezistenţi Pot face faţă unor lucruri de care nu i-ai crede în stare — S-ar putea să ai dreptate Sanna privi în gol Apoi se întoarse către Erica şi o întrebă: — Despre ce anume doreai să stăm de vorbă? Ca în multe alte ocazii, Erica nu ştiu cum să înceapă Nu avea niciun drept să se afle acolo, nu deţinea mandat pentru a-i pune întrebări Totul se lega de propria-i curiozitate Şi de neliniştea sa Se gândi preţ de o clipă Apoi se aplecă şi scoase desenele din poşetă • Sven-Olov Rönn se trezise dis-de-dimineaţă Era un obicei cu care se mândrea teribil, profitând de orice ocazie pentru a-l pomeni Îi plăcea să spună cu satisfacţie: „Nu are rost să tolăneşti în pat, antrenându-te pentru azilul de bătrâni”, după care adăuga că el se trezea întotdeauna la ora şase, cel târziu Nora sa îl tachina uneori pe motiv că bărbatul se culca la ora nouă în fiecare seară „Şi asta nu se cheamă tot antrenament pentru azil?” îl întreba, cu zâmbetul pe buze Însă el prefera să ignore asemenea remarci, întotdeauna folosea din plin orele din timpul zilei După un mic dejun săţios, constând în terci de ovăz, Sven-Olov se aşeza în fotoliul preferat şi citea pe îndelete ziarul, în vreme ce întunericul dispărea încet, la fereastră Până când termina lectura, afară se lumina îndeajuns pentru ca el să poată face inspecţia matinală De-a lungul anilor, aceasta devenise un ritual Se ridică, îşi aduse binoclul ce stătea agăţat într-un cârlig şi se aşeză în faţa geamului Casa lui se afla pe un versant, dincolo de magaziile pentru bărci, având biserica în spate, drept care se bucura de o privelişte minunată a intrării în portul Fjällbacka Ridică binoclul la ochi şi începu inspecţia, pornind de la stânga spre dreapta Mai întâi, vecinii Da, se treziseră şi ei În perioada aceea nu locuiau foarte mulţi oameni prin preajmă, pe timp de iarnă, însă el era îndeajuns de norocos încât să aibă drept vecin pe unul dintre locuitorii permanenţi din zonă Şi, ca un bonus, soţia bărbatului avea obiceiul de a zburda prin casă dimineaţa, purtând doar lenjerie intimă Avea în jur de cincizeci de ani, însă un trup frumos, remarcă el, mutând apoi binoclul, pentru a-şi continua inspecţia Case goale, una după cealaltă Unele erau complet învăluite de întuneric, altele aveau lumini cu temporizatoare, aşa că pe alocuri mai vedea câte o licărire Oftă, ca de obicei Era cumplit felul în care se schimbaseră lucrurile Încă îşi mai putea aminti vremurile în care toate casele erau ocupate şi într-o permanentă agitaţie, de-a lungul întregului an Însă vizitatorii de pe timp de vară cumpăraseră deja aproape tot şi nu petreceau în Fjällbacka mai mult de câteva luni pe an Apoi se întorceau la oraş, cu un bronz de invidiat, cu care le plăcea să se laude până toamna, la petreceri şi serate: „O, da, am fost întreaga vară la căsuţa noastră din Fjällbacka Imaginează-ţi cum e să locuieşti acolo tot anul Câtă linişte Relaxare totală” Însă, fireşte, nu vorbeau serios N-ar fi rezistat nici douăzeci şi patru de ore acolo pe timp de iarnă, când totul era închis şi tăcut, şi când ar fi fost mult prea frig pentru a sta tolăniţi pe stânci, încercând să fure toate razele soarelui Binoclul îşi continuă inspecţia, traversând Piaţa Ingrid Bergman, care era pustie Sven-Olov auzise că persoanele care se ocupau de site-ul orăşelului Fjällbacka instalaseră o cameră pentru a putea intra de pe computer şi a vedea ce se întâmplă în oraş O persoană care face aşa ceva pesemne că nu are îndeajuns de multă activitate, considera el Fiindcă în mod cert nu era mare lucru de văzut Privi mai departe cu binoclul, peste Södra Hamngatan, trecând de Järnboden şi către Brandparken O clipă, se opri asupra bărcii pazei de coastă, admirând-o, ca de obicei Absolut magnifică Toată viaţa sa, iubise bărcile, iar MinLouis strălucise întotdeauna frumos, atunci când era ancorată Apoi bărbatul urmă poteca spre Badholmen Amintirile din tinereţe îl răscoleau ori de câte ori vedea construcţiile din lemn, cu gard înalt, unde oamenii îşi schimbau hainele Bărbaţii pe o parte, femeile pe cealaltă Puşti fiind, el şi prietenii lui găsiseră mereu o cale de a se uita pe furiş în cabinele femeilor Însă rareori aveau parte de succes În clipele acelea, văzu stâncile şi trambulina pe care copiii o foloseau atât de mult în timpul verii Apoi turnul, care părea cam învechit Speră să fie reparat, şi nu distrus Într-un fel, acel turn făcea parte integrantă din Fjällbacka Sven-Olov trecu de turn, pentru a se uita la apa dinspre Valön Apoi tresări şi mută înapoi binoclul Ce să fi fost oare? Ajustă focalizarea, apoi miji ochii, încercând să vadă mai clar Dacă nu se înşela, ceva atârna de turn Ceva întunecat, care se legăna în vânt Miji din nou ochii Poate că nişte copii se ţinuseră de năzbâtii şi hotărâseră să agaţe de turn o păpuşă sau ceva similar Nu prea îşi putea da seama despre ce anume era vorba Curiozitatea avu câştig de cauză Îşi puse haina pe el, se încălţă, ataşând crampoane la tălpile pantofilor Apoi ieşi afară Uitase să arunce puţin nisip pe treapta cea mai înaltă, aşa că se ţinu de balustradă, ca să nu cadă Îi fu mai uşor odată ajuns pe drum, aşa că o apucă în direcţia Badholmen, cât de repede putea Întregul oraş îi păru adormit atunci când trecu de Piaţa Ingrid Bergman Se întrebă dacă să facă semn unei maşini, în caz că avea să vadă vreuna, dar se hotărî să nu facă mare caz Ar fi fost o prostie să creeze agitaţie, dacă într-un final s-ar fi dovedit o alarmă falsă Pe măsură ce se apropia, Sven-Olov încetini De obicei, se străduia să facă o plimbare lungă măcar de câteva ori pe săptămână, aşa că avea o condiţie fizică relativ bună Însă chiar şi aşa, merse gâfâind până la construcţiile din Badholmen Se opri un moment, pentru a-şi trage sufletul Sau cel puţin, aşa îşi zise Adevărul era că avusese o presimţire sumbră de când văzuse prin binoclu acea siluetă întunecată Ezită, dar apoi trase adânc aer în piept, păşind prin intrarea de la zona pentru înot Însă nu se putu convinge să privească în sus În schimb, se uită ţintă spre picioarele sale, fixându-le bine în pământ, ca să nu cadă şi apoi să nu se mai poată ridica Însă atunci când nu-i mai rămăseseră decât foarte puţini metri până la turn, îşi înălţă capul, ridicându-şi încet privirea • Patrik se trezi cu un tresărit Ceva bâzâia Se uită de jur-împrejur, dar pentru început, nu reuşi să ghicească de unde venea sunetul Într-un final, se trezi din somn îndeajuns încât să se întindă după telefonul mobil Îi anulase soneria, dar vibraţiile încă erau activate, iar telefonul sălta frenetic pe noptieră, cu ecranul luminând în semiîntunericul din cameră — Alo? Brusc, fu complet treaz şi începu să se îmbrace, ascultând şi punând întrebări Câteva minute mai târziu, era deja îmbrăcat şi în drum spre ieşire, când văzu biletul pe care i-l lăsase Erica şi îşi dădu seama că femeia nu fusese lângă el, în pat Înjură în gând şi fugi înapoi la etaj Maia se afla în camera ei, dar se căţărase afară din pat şi stătea pe podea, jucându-se tăcută Ce era de făcut? Nu o putea lăsa acasă Nervos, o sună pe Erica, dar intră căsuţa vocală Unde să fi fost, dimineaţa devreme? Închise şi formă, în schimb, numărul Annei şi al lui Dan, răspunse Anna, iar Patrik răsuflă uşurat, explicând repede ce se întâmplase Apoi stătu în hol, sărind de pe un picior pe altul timp de zece minute, cât îi trebuiseră Annei să urce în maşină şi să vină până acolo — Nu-mi vine să cred câte apeluri de urgenţă am primit de la voi doi în ultima vreme Mai întâi a trebuit să plece ieri Erica la Göteborg, iar acum ai sunat tu, de parcă ar arde pe undeva, spuse Anna, râzând, după care trecu pe lângă Patrik şi intră în casă Bărbatul îi mulţumi rapid şi fugi spre maşină Abia când ajunse la volan îşi dădu seama ce îi spusese Anna Un drum la Göteborg? Ieri? Nu înţelegea Dar întrebarea aceea trebuia să mai aştepte Acum, avea alte probleme pe cap Toate echipajele de poliţie erau prezente la faţa locului atunci când el ajunse în Badholmen Îşi parcă maşina în faţa bărcii pazei de coastă şi alergă până pe insulă Torbjörn Ruud şi restul echipei erau deja la lucru — Când aţi primit apelul? îl întrebă Patrik pe Gösta, care îi ieşise în întâmpinare Torbjörn şi echipa sa veniseră probabil din Uddevalla, şi nu ar fi trebuit să ajungă mai repede decât el La fel şi Gösta şi Martin, de vreme ce fuseseră nevoiţi să vină din Tanumshede De ce nu îl sunase nimeni mai devreme? — Annika a încercat să dea de tine de câteva ori Se pare că şi aseară, dar n-ai răspuns Patrik îşi scoase telefonul din buzunar, pregătit să îi arate lui Gösta că se înşela Dar atunci când se uită pe ecran, observă şase apeluri ratate Trei din urmă cu o zi, iar două din acea dimineaţă — Ştii de ce m-a sunat ieri? zise Patrik, blestemând clipa în care îşi închisese sonorul, chiar dacă acest lucru se întâmplase doar o singură noapte Fireşte că trebuia să apară ceva chiar când îşi permitea şi el să nu se gândească la muncă, pentru prima dată de ani de zile — N-am idee Dar azi-dimineaţă, motivul a fost acesta Arătă spre turnul cu platforma pentru sărituri, şi Patrik tresări Imaginea unui om legănându-se în bătaia vântului, cu o funie în jurul gâtului, avea ceva barbar şi tragic — La naiba cu toate! zise el, vorbind cât se putea de serios Se gândi la Sanna şi la copii Şi la Erica — Cine l-a găsit? Patrik încercă să-şi asume doar rolul profesionist de poliţist şi să îndepărteze orice gând cu privire la repercusiuni În momentele acelea, nu trebuia să-l privească pe Christian ca pe un om care avea o soţie, copii, prieteni şi o viaţă În clipele acelea, era doar o victimă, un mister ce trebuia elucidat Singurul gând pe care şi-l îngăduia se lega de faptul că se întâmplase ceva, iar datoria lui era să afle ce anume şi din ce motiv — Bătrânul de colo Sven-Olov Rönn Locuieşte în casa albă, zise Gösta, arătând cu degetul spre una dintre casele de pe versantul din faţa şirului de magazii pentru bărci Din câte am înţeles, are obiceiul de a inspecta în fiecare dimineaţă zona, cu binoclul Şi aşa a observat ceva atârnând de turn La început a crezut că făcuseră copiii vreo poznă, însă când s-a îndreptat încoace, a văzut ce era de fapt — E în regulă? — Şocat un pic, evident, însă pare a fi un bărbat oţelit — Nu-l lăsa să plece până nu apuc să stau de vorbă cu el, zise Patrik Apoi merse în direcţia lui Torbjörn, care delimita zona din jurul turnului — Voi chiar ne daţi de lucru, spuse Torbjörn — Crede-mă, am prefera şi noi puţină linişte Patrik se pregăti să se mai uite o dată la Christian, apoi îşi ridică privirea în sus Ochii îi erau deschişi, iar capul rămăsese uşor aplecat în faţă, după cum i se frânsese grumazul Bărbatul părea să se uite ţintă spre apă Patrik se cutremură — Cât timp trebuie să-l mai lăsăm atârnat acolo? — Nu mult Trebuie doar să facem fotografii, după care îl putem da jos — Cum rămâne cu transportul? — Vine acum, zise Torbjörn, scurt şi la obiect Părea nerăbdător să-şi înceapă munca — Faceţi ce aveţi de făcut, spuse Patrik, iar Torbjörn începu imediat să împartă ordine echipei sale Patrik li se alătură lui Gösta şi bătrânului, care părea îngheţat — Patrik Hedström, secţia de poliţie Tanum, zise el, întinzându-i mâna — Sven-Olov Rönn, se prezentă bărbatul, scuturându-i mâna, aproape stând în poziţie de drepţi — Cum vă simţiţi? întrebă Patrik, studiindu-i chipul bărbatului, în căutarea unor semne ale şocului Rönn era cam palid la faţă, dar în rest părea destul de calm — Ei bine, nu a fost tocmai plăcut, zise el, dar voi bea un păhărel de tărie de îndată ce ajung acasă, după care voi fi în regulă — Aţi dori să vă vadă un medic? întrebă Patrik, cauzând apariţia unei expresii oripilate pe chipul bărbatului aflat dinaintea sa Pesemne că era genul de bătrân care prefera să îşi taie o mână decât să consulte un doctor — Nu, nu, zise Rönn, nu e nevoie — În regulă, atunci, spuse Patrik Ştiu că deja aţi discutat cu colegul meu de faţă, zise el, făcând semn spre Gösta, dar aş vrea să aud şi eu cum s-a întâmplat să îl găsiţi pe bărbatul din turn — Păi, vedeţi dumneavoastră, eu întotdeauna mă trezesc cum se luminează de ziuă, începu Rönn, după care continuă să-i spună aceeaşi poveste pe care i-o relatase şi lui Gösta, cu câteva minute în urmă, adăugând nişte detalii După ce îi puse câteva întrebări, Patrik hotărî să-l trimită pe Sven acasă — Aşadar, Gösta Ce crezi că înseamnă asta? zise el, după ce Rönn plecă — Primul lucru pe care trebuie să-l aflăm e dacă a fost sinucidere Sau să fi fost acelaşi Îşi lăsă fraza neterminată, dar Patrik îi ghici gândurile — Ai văzut ceva care să indice o încăierare sau opunere de rezistenţă? strigă Patrik către Torbjörn, care se oprise la jumătatea drumului, pe scările turnului — Nu, momentan nu Însă abia am început, zise el Mai întâi vom face fotografii, adăugă scuturând aparatul foto pe care îl ţinea în mână Apoi vom vedea dacă mai aflăm ceva Te anunţ cât pot de repede — Bine Mulţumesc, zise Patrik Îşi dădu seama că nu mai avea mare lucru de făcut în clipele acelea Şi oricum, mai exista o sarcină de care trebuia să se ocupe Martin Molin se apropie de ei, la fel de palid ca de fiecare dată când era nevoit să stea în preajma unui cadavru — Mellberg şi Paula sunt şi ei pe drum — Ce minunat, zise Patrik, fără pic de entuziasm Atât Gösta, cât şi Martin ştiau că tonul vocii lui nu se datora faptului că fusese pomenit numele Paulei — Ce vrei să facem? întrebă Martin Patrik inspiră adânc, încercând să îşi construiască un plan mental Îl tenta să atribuie altcuiva sarcina de care lui îi era groază, dar simţul răspunderii i se deşteptă şi, după ce inspiră din nou adânc, spuse: — Martin, tu aşteaptă-i aici pe Mellberg şi Paula Nu vom conta deloc pe Mellberg pentru ajutor; o să arunce doar o privire şi o să stea în drumul echipei de criminalişti Dar tu ia-o pe Paula cu tine şi începeţi să bateţi pe la uşile caselor de la intrarea în Badholmen Cele mai multe sunt goale în perioada asta, aşa că nu ar trebui să dureze prea mult Gösta, aş vrea să vii cu mine când voi sta de vorbă cu Sanna Gösta se întunecă la chip, dar spuse: — Bine, când vrei să plecăm? — Chiar acum, zise Patrik Voia doar să încheie odată acea sarcină Pentru o secundă, îi trecu prin minte să o sune pe Annika, ca să afle de ce îl căutase cu o zi înainte Însă trebuia să aştepte, până mai târziu Acum nu avea timp Când plecară din Badholmen, atât Patrik, cât şi Gösta se forţară să nu se întoarcă pentru a vedea silueta legănându-se încă în vânt • — Dar nu înţeleg Cine să i le fi trimis lui Christian? Sanna privea uluită desenele aflate dinaintea ei, pe masă Întinse mâna după unul din ele, iar Erica se bucură că avusese inspiraţia de a pune fiecare hârtie într-o învelitoare de plastic, pentru a putea fi atinsă fără a se distruge vreun potenţial indiciu — Nu ştiu Speram să poţi veni tu cu vreun fel de explicaţie Sanna scutură din cap — N-am idee Unde le-ai găsit? Erica îi povesti despre vizita făcută în vechiul apartament al lui Christian, din Göteborg, şi despre Janos Kovács, care păstrase scrisorile în toţi acei ani — De ce eşti atât de interesată de viaţa lui Christian? zise Sanna, aruncându-i o privire întrebătoare Preţ de o clipă, Erica se gândi cum anume să-şi justifice acţiunile Până şi ei îi venea greu să înţeleagă motivul pentru care se implicase atât de mult — De când am aflat despre scrisorile de ameninţare, mi-am tot făcut griji pentru el Şi fiindcă sunt aşa cum sunt, nu am putut să mă abţin Christian nu voia să îmi spună nimic, aşa că am început să fac eu singură săpături — I le-ai arătat lui Christian? întrebă Sanna, ridicând un alt desen, pentru a-l studia mai îndeaproape — Nu Am vrut să discut mai întâi cu tine După o scurtă pauză, Erica spuse: — Ce ştii în legătură cu trecutul lui Christian? Despre familia şi copilăria lui? Sanna zâmbi amar — Aproape nimic Nici prin gând nu-ţi trece N-am mai întâlnit pe nimeni atât de reticent în a povesti despre el însuşi Erau atâtea lucruri pe care aş fi vrut să le ştiu despre părinţii lui, despre modul lor de viaţă, despre lucrurile pe care le făcea când era mic, ce fel de prieteni avea toate acele întrebări pe care oamenii le pun atunci când încep să cunoască pe cineva Însă Christian nu a fost niciodată dispus să-şi povestească trecutul Mi-a spus că părinţii lui au murit, că nu mai are fraţi sau surori şi că nici copilăria nu i-a fost deosebită în vreun fel, aşa că nu merita să discute despre ea, explică Sanna, cu un nod în gât — Nu ţi s-a părut straniu? întrebă Erica, neputându-şi ascunde o urmă de compasiune din voce Înţelegea că Sanna se chinuia din răsputeri să nu plângă — Îl iubesc Şi întotdeauna se enerva dacă îl cicăleam cu asemenea întrebări, aşa că am încetat Tot ce am vrut Tot ce am vrut a fost ca el să rămână alături de mine, şopti ea, cu privirea aţintită în poală Erica simţi un impuls de a se aşeza lângă Sanna şi de a o cuprinde în braţe Brusc, femeia îi păru atât de tânără şi de vulnerabilă Nu putea fi uşor să aibă o asemenea relaţie, simţindu-se mereu defavorizată Fiindcă Erica înţelesese aluzia Sannei: ea îl iubea pe Christian, dar acesta nu îi împărtăşise niciodată sentimentul — Deci nu ştii cine ar putea fi silueta micuţă de lângă Christian? întrebă uşurel Erica — N-am idee, dar desenele trebuie să fi fost făcute de un copil Poate că are copii de care nu ştiu eu Încercă să râdă, dar rămase doar cu un nod în gât — Acum nu trage şi tu concluzii pripite Brusc, Erica se îngrijoră ca nu cumva să înrăutăţească lucrurile pentru Sanna, care în mod evident se afla în pragul unei depresii — Nu o voi face, dar trebuie să recunosc că şi eu am avut dubii De când au început să apară scrisorile, i-am pus o mie de întrebări, dar el îmi tot spune doar că nu ştie cine le-a trimis Însă nu sunt sigură că îl cred, zise ea, muşcându-şi buzele — Aşadar, nu a pomenit de iubitele sale din trecut? Nimic în legătură cu vreo femeie care să fi făcut mai demult parte din viaţa lui? Erica îşi dădu seama că era puţin cam băgăreaţă, dar poate că bărbatul spusese ceva în trecut, ceva care să fi rămas adânc îngropat în memoria Sannei Sanna dădu din cap şi râse amar — Crede-mă, mi-aş fi amintit dacă ar fi menţionat vreo altă femeie Ba chiar am crezut Se opri, părând să regrete ceea ce spusese — Ce ai crezut? întrebă Erica, dar Sanna bătu în retragere — Nimic Doar prostii de-ale mele S-ar putea spune că am probleme cu gelozia „Nu e de mirare”, gândi Erica Să locuieşti cu un străin atâţia ani şi să iubeşti pe cineva fără să-ţi fie împărtăşit sentimentul Nu era de mirare că Sanna avea momente de gelozie Însă Erica nu spuse nimic În schimb, preferă să îndrepte discuţia spre lucrul care nu îi dăduse pace cu o zi înainte — Ieri ai stat de vorbă cu una dintre colegele lui Patrik, nu-i aşa? Cu Paula Morales? Sanna dădu din cap — A fost tare drăguţă Şi de Gösta mi-a plăcut M-a ajutat să-i spăl pe copii Spune-i lui Patrik să-i mulţumească din partea mea Nu cred că mi-am amintit să o fac eu ieri — Îi voi transmite, zise Erica, oprindu-se o clipă, înainte de-a continua A fost ceva în conversaţia voastră care i-a scăpat Paulei — De unde ştii? întrebă Sanna, uimită — Paula a înregistrat discuţia voastră, iar Patrik a ascultat-o aseară, la noi acasă N-am putut să nu aud — Aa, rosti Sanna, părând să accepte minciuna nevinovată Ce anume ai — Ei bine, i-ai spus Paulei că soţului tău nu i-a fost tocmai uşor Şi păreai să te fi referit la ceva în mod special Chipul Sannei încremeni brusc Femeia evită să dea ochii cu Erica şi începu să se joace cu franjurile feţei de masă — Nu ştiu ce — Sanna , insistă Erica Nu e momentul să păstrezi secrete sau să taci pentru a proteja pe cineva, pentru a-l proteja pe Christian Întreaga ta familie se află în pericol, ca şi alţi oameni, de altfel Însă poate că vom reuşi să împiedicăm ca şi altcineva să aibă aceeaşi soartă cumplită precum Magnus Nu ştiu ce anume ascunzi sau de ce S-ar putea să nici nu aibă vreo legătură cu situaţia de faţă, şi poate că aşa consideri şi tu Altminteri, nu mă îndoiesc că ai fi menţionat ceva Mai ales după ce au păţit copiii tăi ieri Însă poţi fi cu adevărat sigură? Sanna privi pe geam, uitându-se fix într-un punct îndepărtat, dincolo de clădiri, înspre apa îngheţată şi înspre insule Nu spuse nimic, timp îndelungat, iar Erica păstră tăcerea, lăsând-o pe Sanna se hotărască — Am găsit o rochie în pod O rochie albastră, zise femeia, într-un final Apoi îi povesti Ericăi totul Despre cum îl confruntase pe Christian, despre furia şi nesiguranţa ei Despre lucrurile pe care i le dezvăluise în cele din urmă bărbatul, întreaga poveste îngrozitoare Atunci când termină, Sanna, complet secătuită, păru că se ofileşte Erica stătu nemişcată, încercând să cuprindă tot ce auzise, dar îi era imposibil Anumite lucruri erau pur şi simplu de neconceput pentru mintea umană Erica nu putu decât să întindă mâna şi să o aşeze peste cea a Sannei • Pentru prima oară, Erik se simţi copleşit de panică Christian murise Se legăna în vânt precum o păpuşă făcută din zdrenţe, atârnând de platforma pentru sărituri a turnului din Badholmen O poliţistă îi dăduse vestea prin telefon Îl avertizase să fie atent şi să nu ezite să telefoneze la poliţie Bărbatul îi mulţumise, spunându-i că nu credea să fie necesar Nu putea nicicum să înţeleagă cine se afla pe urmele lor Însă nu avea de gând să stea cu mâinile-n sân, aşteptând să îi vină rândul De data aceea, era hotărât să preia controlul, să îşi păstreze puterea Pe cămaşă îi apărură pete de transpiraţie, semn că nu era atât de calm precum pretindea Cu telefonul încă în mână, formă cu greu numărul de mobil al lui Kenneth După ce sună de cinci ori, intră căsuţa vocală Nervos, Erik închise telefonul, trântindu-l pe birou Încercă să se forţeze să aibă o purtare raţională şi să cântărească bine ceea ce avea de făcut în clipele respective Telefonul sună Tresări, apoi se uită pe ecran Kenneth — Alo? — Nu pot răspunde singur la telefon, explică bărbatul Am nevoie de ajutor Nu pot ţine telefonul în mână, zise el, fără a se văicări câtuşi de puţin Pentru o clipă, Erik se gândi că trebuia să-l fi vizitat pe Kenneth la spital Sau măcar să-i fi trimis nişte flori Ei bine, nu se putea ocupa el de toate; era nevoie de cineva la birou Era sigur că partenerul lui s-ar fi arătat înţelegător — Cum te simţi? întrebă el, încercând să pară interesat — Bine, zise Kenneth, pe un ton sec Îl cunoştea mult prea bine pe Erik ca să ştie că pe acesta nu-l interesa deloc starea lui de sănătate — Am o veste neplăcută Erik considera că era inutil să-l ia pe ocolite Kenneth nu-i răspunse, aşteptând continuarea — Christian e mort Erik se trase de gulerul cămăşii Încă mai transpira abundent şi simţi că i se umezeşte mâna cu care ţinea telefonul — Tocmai am aflat M-a sunat poliţia E atârnat de turnul din Badholmen În continuare, niciun răspuns — Alo? Ai auzit ce-am spus? Christian e mort Poliţista cu care am vorbit a refuzat să îmi dea mai multe detalii, dar orice prost îşi poate da seama că e vorba de acelaşi nebun care a făcut şi celelalte lucruri de până acum — Da, e ea, zise într-un final Kenneth, pe un ton glacial şi liniştit — Ce vrei să spui? Ştii despre cine e vorba? Erik aproape că ţipă Kenneth cunoştea făptaşul, dar nu spusese încă nimănui? Dacă neisprăvitul nu avea să păţească primul ceva, Erik intenţiona să-l ucidă cu mâinile lui! — Acum urmăm noi Calmul sinistru din vocea lui Kenneth îi făcu lui Erik pielea de găină Preţ de o clipă, se întrebă dacă nu cumva bărbatul suferise o lovitură la cap — Mi-ai putea spune şi mie, te rog? — Probabil că pe tine te va păstra pentru sfârşit Erik fu nevoit să se abţină din a trânti mobilul pe birou — Despre cine e vorba? — Vrei să spui că nu ştii? Ai făcut rău atâtor oameni, încât să nu o poţi dibui din mulţime? Mie mi-a venit uşor Ea a fost singura persoană pe care am rănit-o Nu ştiu dacă Magnus şi-a dat seama că era pe urmele lui Însă ştiu că el a suferit Ceva ce tu n-ai făcut niciodată, nu-i aşa, Erik? Niciodată nu ai suferit şi nu ai stat treaz noaptea, din cauza faptelor tale Kenneth nu părea nici furios, nici acuzator Rămăsese în continuare calm şi netulburat — La ce te referi? mârâi Erik, în vreme ce gândurile îi năpădiră mintea O vagă amintire, o imagine, un chip Ceva ce începuse să prindă viaţă Ceva care fusese îngropat atât de adânc, încât n-ar fi trebuit să mai iasă vreodată la suprafaţă Erik apucă strâns telefonul Să fi fost ? Kenneth era tăcut, iar Erik nu trebui să spună cu voce tare că înţelesese şi el despre cine era vorba Propria sa tăcere vorbea de la sine Fără să spună nimic, încheie conversaţia cu Kenneth, încercând să alunge certitudinea aceea îngrozitoare Apoi îşi deschise e-mailul şi începu repede să facă ceea ce trebuia Era urgent • Îndată ce văzu maşina Ericăi parcată în faţa casei unde locuia Agneta, Patrik avu o senzaţie neplăcută în stomac Erica era înclinată să se implice în situaţii care nu o priveau Şi cu toate că el îşi admirase de multe ori soţia pentru curiozitatea şi felul în care aceasta dădea rezultate, îl deranja atunci când Erica se amesteca în treburile poliţiei Ar fi preferat să-i protejeze pe Erica, pe Maia şi pe gemeni de tot răul din lume Lucru însă greu de realizat când venea vorba de soţia lui În repetate rânduri, ea se trezise în miezul acţiunii, iar Patrik îşi dădu seama că probabil o făcuse din nou, în ancheta curentă, fără ca el să prindă de veste — Aia nu e maşina Ericăi? întrebă laconic Gösta, când parcară lângă Volvoul bej — Ba da, răspunse Patrik Gösta nu mai puse alte întrebări, ci doar ridică din sprânceană Nu fură nevoiţi să sune la uşă Sora Sannei le deschisese deja, aşteptându-i, cu o expresie neliniştită pe chip — S-a întâmplat ceva? spuse ea, încordată — Am dori să stăm de vorbă cu Sanna, zise Patrik, fără a-i răspunde la întrebare Ar fi vrut să o fi adus şi de data aceasta pe Lena, femeia-pastor a bisericii, însă nu o găsise la telefon şi îşi dorea să scape odată de acea sarcină neplăcută Agneta se dădu la o parte, făcându-le loc să intre; era tot mai îngrijorată — E pe verandă, zise ea, indicându-le cu mâna — Mulţumesc Aţi putea să îi ţineţi ocupaţi pe copii, pentru o vreme? Agneta înghiţi în sec — Da, aşa voi face Patrik şi Gösta se îndreptară spre verandă Sanna şi Erica ridicară privirile atunci când îi auziră intrând Erica avea o expresie vinovată pe chip, însă Patrik îi făcu semn că urmau să discute mai târziu Se aşeză apoi lângă Sanna — Mă tem că am nişte veşti foarte rele, zise el, pe un ton calm Christian a fost găsit mort în dimineaţa asta, devreme Sannei i se tăie respiraţia, iar ochii i se umplură cu lacrimi — Momentan, nu ştim prea multe Însă facem tot posibilul pentru a afla ce s-a întâmplat, adăugă el — Cum ? Sanna începu să tremure incontrolabil Patrik ezită, nefiind sigur cum să-i spună — A fost găsit spânzurat De turnul din Badholmen — Spânzurat? Respiraţia îi era accelerată şi înăbuşită Patrik îi atinse braţul, încercând să o calmeze — Doar atât ştim, momentan Femeia scutură din cap Ochii îi erau sticloşi Patrik se întoarse către Erica şi îi şopti: — Ai putea face schimb cu sora ei? Roag-o pe Agneta să coboare, în vreme ce ai tu grijă de copii Erica se ridică de îndată, aruncându-i o privire Sannei, înainte de a părăsi veranda O clipă mai târziu, cei trei o auziră urcând la etaj Apoi, imediat cum se auziră paşi coborând spre parter, Gösta ieşi în hol pentru a sta de vorbă cu sora Sannei Patrik îi fu recunoscător colegului său pentru că se gândise să povestească în privat cu Agneta, pentru ca Sanna să nu fie nevoită să audă vestea de două ori Agneta intră, se aşeză lângă Sanna şi o luă în braţe Cele două femei rămaseră îmbrăţişate cât timp Patrik le întrebă dacă voiau să sune pe cineva, sau dacă doreau să stea de vorbă cu un pastor Erau întrebări pe care Patrik se bizuia, pentru a nu se pierde cu firea, la gândul celor doi băieţei aflaţi la etaj, care îşi pierduseră tatăl Însă el chiar trebuia să plece Avea o slujbă, una care presupunea ajutarea acelei familii Înainte de orice altceva Întotdeauna se gândea la victimă şi la membrii familiei acesteia, atunci când stătea la birou, în secţia de poliţie, petrecând multe ceasuri în încercarea de a găsi o soluţie în anchetele de care se ocupa – unele mai complicate decât altele Sanna plângea, răvăşită de durere, în vreme ce privirea lui Patrik se intersectă cu cea a surorii ei Agneta dădu aproape imperceptibil din cap, răspunzându-i astfel întrebării nerostite, aşa că Patrik se ridică în picioare — Sigur nu vreţi să telefonez cuiva? — Îi sun eu cât mai curând pe mama şi pe tata, zise Agneta Deşi foarte palidă, femeia avea un aer calm, făcându-l pe Patrik să nu fie îngrijorat fiindcă le lăsa în urmă — Telefonează-ne oricând, Sanna, zise el, oprindu-se în cadrul uşii Iar noi Nu ştia cât să îndrăznească să spună Fiindcă lucrul cel mai groaznic care i s-ar fi putut întâmpla unui poliţist în mijlocul unei anchete plana în clipele acelea deasupra lui Era pe cale să-şi piardă speranţa Speranţa de a mai afla vreodată cine fusese responsabil pentru toate acele evenimente cumplite — Nu uita desenele, zise Sanna cu un glas răguşit, arătând spre hârtiile de pe masă — Ce desene? — Erica le-a adus Cineva le-a trimis la vechea adresă a lui Christian, din Göteborg Patrik privi cu atenţie desenele, apoi le adună cu grijă Ce mai pusese la cale Erica de data asta? Trebuia să discute urgent cu soţia sa; se cerea o explicaţie corespunzătoare În acelaşi timp, nu putu nega senzaţia de nerăbdare pe care o avu în clipa în care zări desenele Nu ar fi fost prima dată când Erica dădea peste o informaţie crucială – în caz că desenele urmau să se dovedească importante • — Ai cam făcut pe dădaca în ultima vreme, zise Dan, intrând în casa Ericăi şi a lui Patrik Îi telefonase Annei pe mobil, iar când aceasta îi explicase unde se afla, bărbatul venise cu maşina până în Sälvik — Mda Nu ştiu în ce s-a amestecat iar Erica, şi nici nu sunt sigură că vreau să aflu, zise Anna, mergând legănat spre Dan şi înălţându-şi capul, pentru o sărutare — Nu se supără că am venit şi eu, nu? spuse Dan În secunda următoare, el aproape că fu doborât de Maia, care i se aruncă în braţe — Bună, dulceaţă! Ce face iubita mea? Încă mai eşti iubita mea, nu? Nu ţi-ai găsit vreun alt băiat, nu? zise Dan, părând serios Maia râse atât de tare, încât începu să sughiţe, după care îşi frecă năsucul de al lui, semn că Dan nu-şi pierduse statutul — Ai auzit ce s-a întâmplat? întrebă Anna, devenind serioasă dintr-odată — Nu, ce? întrebă Dan, săltând-o pe Maia, apoi lăsând-o iar brusc în jos Având în vedere cât de înalt era, fetiţa avea parte de o adevărată distracţie, spre marea ei încântare — Nu ştiu unde e Erica, dar Patrik a trebuit să plece în Badholmen Cineva l-a găsit în dimineaţa asta pe Christian Thydell – spânzurat Dan se opri imediat, iar Maia rămase cu susul în jos Fetiţa crezu că asta făcea parte din joc şi râse mai tare — Glumeşti? Încetişor, Dan o puse jos pe Maia — Nu, însă doar atât mi-a zis Patrik, înainte să plece în goană de-aici Christian a murit Anna nu o cunoştea foarte bine pe Sanna Thydell, însă uneori se mai întâlnea cu ea întâmplător – lucru inevitabil în Fjällbacka În clipele acelea, femeia se gândi la cei doi băieţei rămaşi fără tată Dan se aşeză pe un scaun, la masa din bucătărie şi Anna încercă să alunge imaginile care i se tot iveau în minte — La naiba, zise el, privind în gol, pe fereastră Mai întâi Magnus Kjellner, iar acum Christian Ca să nu mai pomenim de Kenneth Bengtsson, care e în spital Probabil că Patrik e ocupat până peste cap cu ancheta asta — Aşa e, zise Anna, turnându-i Maiei nişte suc Dar hai să vorbim despre altceva, bine? Întotdeauna o tulburau foarte mult gândurile cu privire la necazurile altora, iar sarcina o făcuse de o mie de ori mai sensibilă Nu putea suporta să audă că vreo persoană era la ananghie Dan îi pricepu semnalele şi o trase mai aproape Închise ochii şi îi puse o mână pe abdomen, răsfirându-şi degetele — În curând, iubito În curând el va fi aici Anna se lumină la chip Ori de câte ori se gândea la copilaş, avea senzaţia că niciun rău nu o putea atinge Îl iubea atât de mult pe Dan şi se topea de fericire atunci când înţelegea cum îi lega pe ei doi acea creatură micuţă ce-i creştea în pântec Îi mângâie părul lui Dan, şoptindu-i: — Trebuie să încetezi să-i tot spui „el” Fiindcă mie mi se pare că avem o prinţesă aici Cred că bebeluşul dă din picioare precum o balerină, îl tachină ea După trei fiice, Dan tânjea după un băiat În acelaşi timp, Anna ştia că el avea să-l iubească la nebunie pe bebeluş, indiferent dacă era fetiţă sau băiat Asta deoarece urma să fie copilul lor • Patrik îl lăsă pe Gösta în Badholmen După ce cugetă o clipă, el hotărî să meargă acasă Trebuia să stea de vorbă cu Erica, pentru a afla ce anume ştia soţia lui Îndată ce păşi înăuntru, făcu o pauză, pentru a inspira adânc Anna încă era acolo, şi Patrik nu voia să o târască şi pe ea în discuţia lui cu Erica Anna avea obiceiul iritant de a-i lua mereu partea surorii sale, iar Patrik nu avea nevoie de doi adversari în colţul opus al ringului Însă după ce îi mulţumi Annei – şi lui Dan, care venise pe post de doică suplimentară – Patrik încercă să le dea de înţeles că ar fi fost indicat să-i lase singuri pe el şi pe Erica Anna pricepu mesajul şi îl luă pe Dan cu ea, deşi bărbatul se chinui puţin, până ca Maia să-i dea drumul — Presupun că Maia nu va merge azi la creşă, spuse Erica, voioasă, uitându-se la ceas — Ce căutai acasă la Agneta, stând de vorbă cu Sanna? Şi ce-ai făcut ieri în Göteborg? întrebă Patrik, pe un ton incisiv — Păi, ei bine, eu Erica îşi lăsă capul într-o parte, încercând să pară cât se putea de inocentă Atunci când mişcarea aceea nu avu efectul scontat, oftă, realizând că ar fi fost mai bine să mărturisească Avusese dintotdeauna intenţia de a-i spune totul lui Patrik; doar că de data aceea, bărbatul i-o luase înainte Se aşezară la masa din bucătărie Patrik îşi împreună mâinile şi o privi drept în ochi Erica nu se grăbi, hotărându-se cum să înceapă Îi explică apoi cum o frământase neîncetat obiceiul lui Christian de a fi atât de secretos cu privire la trecutul său Aşa că hotărâse să meargă invers pe fir, ducându-se în Göteborg, la adresa la care locuise bărbatul până să se mute în Fjällbacka Îi povesti lui Patrik despre János şi despre scrisorile care sosiseră acolo, pe numele lui Christian Însă acestea nu îi parveniseră, deoarece el nu lăsase o adresă la care să îi fie redirecţionate Erica trase adânc aer în piept, după care îi dezvălui cum îi citise pe furiş întregul material pentru anchetă şi cum nu se putuse abţine din a-i asculta caseta audio Şi cum auzise ceva care îi rămăsese în minte, făcând-o să realizeze că trebuia să îi dea de capăt Acela fusese motivul vizitei matinale pe care i-o făcuse Sannei De asemenea, îi povesti lui Patrik ceea ce aflase de la Sanna Despre rochia albastră şi acele lucruri atât de cumplite, încât aproape că erau de necrezut Când termină, Erica rămase fără suflare şi abia îndrăzni să-l privească în ochi pe Patrik, care nu se clintise din loc Rămase tăcut vreme îndelungată, iar Erica înghiţi în sec, pregătindu-se să audă cea mai cumplită prelegere din viaţa ei — Am vrut doar să te ajut, adăugă ea Pari aşa de obosit în ultima vreme Patrik se ridică în picioare — Vom discuta mai târziu Trebuie să mă întorc la secţie Iau desenele cu mine Erica privi în gol multă vreme după plecarea lui Era prima dată, de când se cunoscuseră, când el pleca fără să-i dea o sărutare • Lui Patrik nu îi stătea în fire să nu o sune înapoi Cu o zi în urmă, Annika îi telefonase de câteva ori, lăsându-i un mesaj în care îi spunea că trebuia să discute cu el, fără însă a explica şi motivul Dorea să îi comunice prin viu grai ceea ce aflase Când bărbatul ajunse în cele din urmă la secţia de poliţie, iar Annika îi văzu extenuarea de pe chip, ea se îngrijoră şi mai mult Paula îi spusese că îi dăduse ordin lui Patrik să rămână acasă şi să se relaxeze, şi în sinea ei, Annika îi aprobase decizia În ultima vreme, şi ei îi trecuse prin minte să facă exact acelaşi lucru — M-ai căutat? zise Patrik, intrând în biroul ei, în spatele geamului de sticlă care o separa de zona recepţiei Femeia îşi învârti scaunul spre el — Da, şi n-a fost uşor să dau de tine la telefon, spuse ea, privindu-l pe deasupra ochelarilor Vocea sa nu avea urme de reproş, ci doar de îngrijorare — Ştiu, zise Patrik, aşezându-se pe scaunul pentru vizitatori, lipit de perete Am avut multe pe cap — Trebuie să ai mai multă grijă de tine Am o prietenă care a avut un blocaj în urmă cu câţiva ani şi încă nu şi-a revenit sută la sută cu sănătatea Durează mult până să reintri în normal, odată ce te laşi — Ştiu, ştiu, zise Patrik Însă lucrurile nu stau atât de rău Am avut doar o grămadă de treabă Îşi dădu cu mâna prin păr şi se aplecă spre Annika, sprijinindu-şi coatele de genunchi — Aşadar, despre ce doreai să îmi vorbeşti? — Am terminat verificările despre trecutul lui Christian Tăcu brusc Abia în clipele acelea, femeia realiză unde fusese Patrik întreaga dimineaţă — Apropo, cum a mers? întrebă ea încet Cum a suportat Sanna veştile? — Ca oricine altcineva, răspunse Patrik Îi făcu semn să continue, indicându-i că nu voia să discute despre veştile pe care fusese nevoit să le transmită Annika îşi drese vocea — În regulă, înainte de toate, Christian nu apare în registrele noastre Nu a fost niciodată acuzat de vreo crimă şi nici măcar nu a fost suspectat de ceva Înainte de a veni în Fjällbacka, a trăit câţiva ani la Göteborg A studiat la universitatea de acolo, apoi online, pentru a-şi obţine masterul în biblioteconomie Vezi tu, facultatea de bibliologie se află în Borås — Aha , zise Patrik, uşor nerăbdător — În plus, el n-a mai fost căsătorit niciodată şi nici nu are alţi copii, în afară de cei cu Sanna Annika rămase tăcută — Asta-i tot? zise Patrik, fără să-şi poată ascunde dezamăgirea — Nu Încă nu ţi-am povestit partea cea mai interesantă Am descoperit destul de uşor că la vârsta de trei ani Christian a rămas orfan Apropo, s-a născut în Trollhättan, acolo unde locuia şi în momentul decesului mamei sale Tatăl nu a apărut niciodată în cadru Aşa că am hotărât să fac mai multe săpături în trecut Ridică o hârtie şi începu să citească Patrik deja o asculta cu atenţie Annika realiză că prin minte i se învârteau zeci de gânduri, în încercarea de a face legătura dintre aceste noi informaţii şi puţinele pe care le aveau deja — Aşadar, când a împlinit optsprezece ani, a luat numele mamei, zise Patrik Thydell — Aşa e În plus, am aflat destule în legătură cu ea Îi înmână o hârtie lui Patrik, care o citi rapid, dornic să afle mai multe — S-ar părea că ne apropiem de rezolvarea câtorva piste, zise Annika, urmărindu-i reacţia lui Patrik Îi plăcea la nebunie să scormonească după informaţii, să examineze atent arhivele publice şi să cerceteze micile detalii care mai târziu puteau forma o întreagă imagine În special atunci când munca ei scotea la iveală un indiciu care putea face ancheta să avanseze — Da, iar acum ştiu de unde să pornesc, zise Patrik, ridicându-se în picioare Voi începe cu acea rochie albastră Annika îl privi uluită când părăsi biroul La ce s-o fi referit? • Cecilia nu fu surprinsă când văzu cine se afla în faţa uşii sale De fapt, chiar se aşteptase Fjällbacka era un orăşel micuţ, iar secretele nu aveau viaţă lungă — Intră, Louise, spuse ea, dându-se la o parte Trebui să reziste impulsului de a-şi atinge abdomenul cu mâna, lucru pe care începuse să-l facă des în ultima vreme, de când sarcina îi fusese confirmată — Sper că Erik nu e pe-aici, zise Louise Cecilia o auzi vorbind împleticit şi, pentru o clipă, simţi o urmă de compasiune faţă de ea Odată încheiată aventura dintre ei, Cecilia realizase cât de cumplit trebuia să fi fost traiul alături de Erik Probabil că şi ea s-ar fi apucat de băutură dacă ar fi fost în locul Louisei — Nu, Erik nu e aici Intră, repetă ea, conducând-o spre bucătărie Louise o urmă Era îmbrăcată elegant, ca de obicei, într-un costum clasic, croit pe corp, şi purta bijuterii discrete, din aur Cecilia se simţi neîngrijită, în ţinuta ei lejeră Primul client de la salon avea programare abia la ora unu, aşa că femeia îşi permitea să se relaxeze acasă, dimineaţa În plus, suferea şi de greţuri matinale, care îi schimbaseră obiceiurile — Au fost atâtea femei în viaţa lui, încât m-a sleit, într-un final Cecilia se întoarse uimită pentru a o privi pe Louise Nu era genul de deschidere la care s-ar fi aşteptat În schimb, se pregătise să audă furie şi acuzaţii Însă Louise părea doar tristă Iar atunci când Cecilia se aşeză lângă ea, îi observă micile fisuri din faţada elegantă Părul Louisei era mat, iar lacul de pe unghii se dusese Îşi încheiase greşit nasturii de la bluză, iar o margine a acesteia îi ieşea de sub betelia pantalonilor — I-am zis să se ducă naibii, îi explică Cecilia, realizând cât de minunat era să spună acele cuvinte cu voce tare — De ce? întrebă Louise, cu indiferenţă — Am căpătat de la el ceea ce am vrut — Cum adică? Louise o privi cu o expresie goală şi abătută Cecilia simţi brusc o recunoştinţă uriaşă şi trase adânc aer în piept N-avea niciodată să fie precum Louise; ea era o persoană mult mai puternică Însă poate că Louise fusese şi ea puternică, odată Poate că avusese speranţe multe şi voinţa de a face ca lucrurile să meargă bine Acele speranţe se năruiseră în prezent Nu îi rămăseseră decât vinul şi anii plini de minciuni Preţ de o clipă, Cecilia se gândi să o mintă pe Louise, sau măcar să-i ascundă adevărul pentru o vreme Oricum avea să se afle în curând Însă apoi ea realiză că trebuia să îi spună Nu putea minţi pe cineva care pierduse toate lucrurile la care ţinuse vreodată — Sunt însărcinată E copilul lui Erik, zise ea La început, amândouă rămaseră tăcute Apoi Cecilia continuă: — I-am spus foarte clar să singurul lucru care mă interesează de la el este sprijinul financiar Şi l-am ameninţat că îţi voi spune ţie totul Louise pufni Apoi începu să râdă Râsetul deveni mai puternic şi mai strident Lacrimile începură a-i năpădi chipul şi Cecilia o privi, fascinată Nu s-ar fi aşteptat nici la acea reacţie Fără îndoială că Louise era plină de surprize — Mulţumesc, îi spuse femeia, după ce se potoli din râs — De ce îmi mulţumeşti? se miră Cecilia Întotdeauna o plăcuse pe Louise Dar nu îndeajuns încât să nu se mai culce cu soţul ei — Fiindcă mi-ai tras un şut sănătos în fund Exact lucrul de care aveam nevoie Doamne-Dumnezeule, uită-te la mine Privi în jos, către bluza greşit încheiată, şi aproape că îşi smulse nasturii, încercând să remedieze situaţia Degetele îi tremurau — Cu plăcere, îi răspunse Cecilia, neputându-se abţine din a face haz de situaţie Ce intenţionezi acum? — Să-i spun ceea ce a auzit deja de la tine Îi voi spune să se ducă naibii, spuse Louise cu fermitate, pierzându-şi acea privire absentă Sentimentul că încă mai deţinea controlul asupra vieţii sale triumfase în bătălia cu vechea ei dispoziţie resemnată — Asigură-te că rezolvi mai întâi partea financiară, zise Cecilia, sec Trebuie să recunosc că Erik mi-a sucit minţile pentru o vreme, dar ştiu ce fel de bărbat este cu adevărat N-o să-ţi lase nicio leţcaie dacă îl părăseşti Bărbaţii de teapa lui Erik refuză să fie abandonaţi — Nu-ţi face griji Mă voi asigura să profit din plin de pe urma lui, zise Louise, îndesându-şi în pantaloni bluza încheiată corect Cum arăt? Îmi curge machiajul? — Puţin Stai un pic, ţi-l retuşez eu Cecilia se ridică, umezi o bucăţică dintr-un şervet de bucătărie, apoi se apropie de faţa Louisei Îi şterse cu grijă rimelul de sub ochi Se opri brusc atunci când simţi pe pântec mâna Louisei La început, amândouă rămaseră în tăcere Apoi Louise şopti: — Sper să fie băiat Fetele şi-au dorit dintotdeauna un frăţior • — Dumnezeule, exclamă Paula E una dintre cele mai îngrozitoare poveşti pe care le-am auzit vreodată Patrik îi spusese ce aflase Erica de la Sanna Paula îi aruncă pe furiş o privire colegului său, care se aşeză lângă ea, pe scaunul pasagerului După ce cu o zi în urmă, pe şosea, cei doi văzuseră moartea cu ochii, ea nu intenţiona să îl lase înapoi la volan decât atunci când avea să pară mai odihnit — Însă ce legătură are cu ancheta? Totul s-a întâmplat cu mulţi ani în urmă — Treizeci şi şapte de ani, mai precis Şi nu ştiu dacă are vreo legătură cu ancheta, însă totul pare să aibă legătură cu Christian Cred că răspunsul se află undeva în trecut; acolo vom găsi conexiunea cu celelalte evenimente Asta dacă există, într-adevăr, o legătură, adăugă el Poate că ei au fost doar martori nevinovaţi, care apoi au fost luaţi în vizor fiindcă erau prieteni cu Christian Însă noi asta va trebui să aflăm şi putem la fel de bine să începem cu începutul Paula depăşi un camion, aproape ratând ieşirea spre Trollhättan — Eşti sigur că nu vrei să conduc eu? întrebă neliniştit Patrik, apucând strâns mânerul uşii — Acum vezi şi tu cum e, râse Paula După întâmplarea de ieri, nu mai am încredere în tine Apropo, ai reuşit să te odihneşti puţin? Îi aruncă o privire şi acceleră când trecu printr-un sens giratoriu — Află că da, zise Patrik Am dormit câteva ore, după care am petrecut o seară frumoasă şi relaxantă alături de Erica A fost excelent — Trebuie să ai mai multă grijă de tine — Exact asta mi-a spus şi Annika Voi două ar trebui să încetaţi cu atitudinea asta de mamă cloşcă, spuse Patrik Paula îşi îndreptă privirea asupra hărţii pe care o scoseseră la imprimantă, de pe internet Apoi se uită către indicatoarele de pe marginea drumului, fiind cât pe ce să lovească un ciclist care îi apăruse brusc în faţă, din partea dreaptă — Lasă-mă pe mine să studiez harta S-ar părea că nu e adevărat mitul cum că fetele se pricep să facă mai multe lucruri simultan, zise Patrik, rânjind — Ai grijă ce spui, replică Paula, fără însă a părea insultată — Fă dreapta aici Ne apropiem, spuse Patrik O să fie interesant Se pare că documentele există, iar femeia cu care am discutat la telefon a ştiut imediat la ce caz mă refeream Ce-i drept, nu e genul de lucru pe care să îl poţi uita uşor — E fantastic că lucrurile au mers atât de simplu cu procurorul Altminteri ar fi fost dificil să căpătăm acces la asemenea documente — Ai dreptate, zise Patrik concentrându-se asupra hărţii — Iată-ne ajunşi, spuse Paula, arătând spre clădirea din Trollhättan unde se afla autoritatea pentru protecţie socială Câteva minute mai târziu, ei se prezentară Evei-Lena Skog, femeia cu care vorbise Patrik la telefon — Sunt mulţi oameni pe-aici care încă îşi amintesc povestea, le spuse ea, scoţând din birou un dosar cu hârtii îngălbenite de vreme S-a întâmplat cu mult timp în urmă, dar a fost imposibil de uitat, zise ea, dându-şi la o parte o şuviţă căruntă Părul său lung, prins la spate, într-un coc îngrijit, îi dădea un aspect tipic de învăţătoare — A suspectat cineva gravitatea situaţiei? întrebă Paula — Da şi nu Primisem câteva înştiinţări şi efectuasem Deschise dosarul şi trecu încet cu degetul peste prima pagină — Efectuasem două vizite la domiciliu — Şi nimic nu indicase necesitatea vreunei intervenţii? întrebă Patrik — E greu de explicat, erau alte vremuri, oftă Skog În ziua de azi, am fi intervenit mult mai devreme, dar în trecut ei bine, pur şi simplu nu ne ducea mintea Din câte am înţeles, lucrurile se îmbunătăţeau în anumite perioade şi e foarte probabil ca vizitele noastre să se fi desfăşurat chiar atunci, când ea se descurca mai bine — Şi nu au existat rude sau prieteni care să ia măsuri? întrebă Paula Îi era greu să înţeleagă cum se putuse întâmpla aşa ceva fără ca nimeni să observe — Nu existau alţi membri ai familiei Şi nici prieteni nu cred să fi fost Duceau o viaţă extrem de izolată, motiv pentru care lucrurile sau şi petrecut în modul acela Dacă nu ar fi fost mirosul Înghiţi în sec şi plecă privirea — Am progresat foarte mult de atunci Aşa ceva n-ar mai fi posibil în zilele noastre — Să sperăm că nu, spuse Patrik — Din câte am înţeles, aveţi nevoie de aceste informaţii pentru anchetarea unei crime, zise Skog, împingând dosarul către ei, de-a lungul biroului Însă veţi avea grijă cu materialele, da? Noi oferim acces la genul acesta de dosare doar în circumstanţe excepţionale — Vom fi extrem de discreţi Vă promit, zise Patrik Şi sunt sigur că aceste documente ne vor ajuta să facem progrese în ancheta noastră Skog îl privi cu un interes pe care şi-l ascunse cu greu — Ce legătură ar putea avea ancheta dumneavoastră cu această situaţie? Totul s-a petrecut în urmă cu atât de mulţi ani — Mă tem că nu pot discuta asta, zise Patrik Adevărul era că nici el nu avea idee Însă trebuia să pornească de undeva 20 — Mami? El încercă din nou să o scuture, dar femeia nu se mişcă Nu-şi dădea seama de cât timp stătuse acolo Nu avea decât trei ani şi nu ştia cum să citească orele pe ceas Dar afară se întunecase de două ori Nici lui, nici mamei nu le plăcea întunericul Întotdeauna lăsau aprinsă lampa când se băgau în pat, iar el îi dăduse drumul de unul singur, atunci când apartamentul devenise mult prea întunecat Apoi se strecurase încetişor alături de ea Aşa dormeau de obicei Aproape unul de celălalt, foarte aproape Îşi lipi faţa de trupul catifelat al femeii Mama nu era deloc costelivă, nu avea nimic proeminent sau dur Avea doar catifelare, căldură şi siguranţă Însă cu o seară în urmă, ea nu îi mai păruse caldă Apropiindu-se şi mai mult, băiatul îi dăduse un mic ghiont, dar femeia nu se clintise Apoi el scosese din dulap o pătură suplimentară, cu toate că se temea să pună tălpile pe podea atunci când era întuneric Îi era teamă de monstrul de sub pat Însă nu voise ca mama să îngheţe O învelise cu grijă în pătura dungată, cu miros foarte ciudat Femeia tot nu se încălzise Şi nici el Tremurând, stătuse lipit de ea întreaga noapte, aşteptând să se trezească, pentru ca straniul coşmar să se năruie Când începu să se lumineze de ziuă, el coborî din pat Apoi trase din nou pătura peste ea, fiindcă se mişcase în timpul nopţii De ce dormea atât de mult? Ea niciodată nu dormea atât de mult Uneori, îşi mai petrecea ziua în pat, dar se trezea din când în când Vorbea cu el şi îl ruga să îi aducă un pahar cu apă sau alte mărunţişuri În zilele petrecute în pat, ea spunea lucruri stranii Lucruri care îl speriau Uneori şi ţipa la el Însă ar fi preferat până şi asta, în loc să o vadă întinsă în pat, nemişcată şi rece Îşi simţi stomacul chinuit de foame Poate că mama l-ar fi considerat isteţ dacă, atunci când se trezea, descoperea că el pregătise micul dejun Ideea îl bine dispuse puţin, iar băiatul se îndreptă spre bucătărie Însă la jumătatea drumului, ceva îi trecu prin minte, determinându-l să se întoarcă Voia să vină şi Teddy Nu voia să meargă singur Târându-şi ursuleţul pe podea, el se îndreptă iar spre bucătărie Sandvişuri Asta îi pregătea lui mama Sandvişuri cu gem Deschise frigiderul Găsi borcanul cu gem, cel cu capac roşu şi eticheta cu căpşune Găsi şi untul Le scoase cu grijă din frigider şi le ridică pe masă Apoi aduse un scaun şi îl aşeză în faţă, pentru a se putea urca pe el Începea să arate a aventură Se întinse după cutia pentru pâine şi scoase două felii Trase de un sertar şi găsi în el un cuţit din lemn, pentru unt Mama nu îi dădea voie să se folosească de cuţite adevărate Începu să întindă untul pe una din bucăţile de pâine, apoi gem pe cealaltă După care le împreună repede În regulă Sandvişul era gata Coborî de pe scaun şi deschise din nou frigiderul Găsi o sticlă cu suc pe una dintre etajerele de pe uşă Cu puţin efort, ridică sticla şi o aşeză pe masa din bucătărie Ştia unde se aflau paharele: în bufetul de deasupra cutiei pentru pâine Se urcă din nou pe scaun, apoi deschise bufetul şi scoase din el un pahar Nu voia să-l scape Mama s-ar fi supărat dacă spărgea un pahar Îl puse pe masă, aşeză sandvişul lângă el şi împinse la loc scaunul Urcă din nou pe el, îngenunchind pentru a putea turna sucul Sticla era grea, iar băiatul se chinui să o ţină deasupra paharului Pe masă ajunse cam la fel de mult suc ca în pahar Fu nevoit să se aplece şi să soarbă ceea ce se vărsase pe muşama Sandvişul avea un gust minunat Era primul sandviş pe care îl făcuse de unul singur, şi îl mâncă pe tot din câteva înghiţituri lacome Apoi îşi dădu seama că mai avea loc în stomac pentru mai mult, iar de data asta, ştia ce era de făcut Mama urma să fie atât de mândră de el atunci când avea să se trezească şi să descopere că îşi putea pregăti singur sandvişurile ••• — A văzut cineva ceva? întrebă Patrik, discutând la telefon cu Martin Nu? În regulă Oricum nu prea mă aşteptam Dar continuaţi să căutaţi Nu se ştie niciodată Termină conversaţia şi luă o gură din hamburger Se opriseră la McDonald’s pentru a lua prânzul şi a stabili un plan de acţiune — Nimic? întrebă Paula, care îi ascultase conversaţia, în timp ce se jucase distrată cu cartofii prăjiţi — Momentan, nimic Nu prea locuiesc mulţi oameni prin zonă acum, pe timp de iarnă Aşa că nu-i de mirare că n-au prea avut noroc — Cum merg treburile în Badholmen? — Au îndepărtat cadavrul, zise Patrik, muşcând iar din hamburger Ceea ce înseamnă că Torbjörn şi echipa lui vor termina în curând A promis că mă sună dacă descoperă ceva — Şi ce să facem acum? Înainte de-a comanda mâncarea, ei se uitaseră prin copiile documentelor primite de la biroul serviciilor sociale Totul părea să corespundă cu ceea ce Sanna îi dezvăluise Ericăi — Mergem înainte Ştim că la puţin timp după aceea, Christian a fost plasat unui cuplu pe nume Lissander Aici, în Trollhättan — Mă întreb dacă încă mai locuiesc aici, zise Paula Patrik se şterse pe mâini cu grijă, după care frunzări dosarul, în căutarea paginii corecte Apoi memoră numele şi sună la informaţii — Bună ziua Aş dori să ştiu dacă aveţi vreun număr de telefon al familiei Ragnar şi Iréne Lissander, în Trollhättan Bine, mulţumesc Patrik se lumină la chip şi îi făcu semn Paulei că avusese noroc — Mi-aţi putea da adresa? — Încă mai locuiesc aici? întrebă Paula, îndesându-şi în gură câţiva cartofi prăjiţi — Aşa s-ar părea Ce-ai zice să mergem să stăm puţin de vorbă cu ei? Patrik se ridică în picioare, privind-o nerăbdător pe Paula — N-ar fi mai bine să le telefonăm înainte? — Nu, vreau să văd ce se întâmplă dacă mergem acolo fără să anunţăm Trebuie să existe un motiv pentru care Christian să-şi fi schimbat numele la loc după cel al mamei biologice, fără a pomeni cuiva, nici măcar soţiei sale, de existenţa unor părinţi temporari — Poate că nu a locuit prea mult cu ei — E posibil, dar nu cred să fie aşa Patrik încercă să îşi justifice sentimentul puternic că pista pe care o găsiseră merita urmată — Pentru că nu şi-a schimbat numele decât atunci când a împlinit optsprezece ani De ce să fi aşteptat? De ce să mai fi adoptat numele lor, dacă nu a locuit cu ei prea multă vreme? — Presupun că ai dreptate în legătură cu asta, zise Paula, fără însă a părea convinsă Dar aveau să afle în curând La scurt timp, avea să iasă la iveală una din piesele lipsă ale misterului legat de Christian Thydell Sau, mai bine zis, Christian Lissander • Erica ezită, cu mâna pe telefon Să o facă, să nu o facă? În cele din urmă, hotărî că lucrurile oricum aveau să devină publice Ar fi fost mai bine ca Gaby să afle vestea de la ea — Bună, sunt Erica Închise ochii, în vreme ce Gaby o copleşi cu obişnuitele salutări exuberante Dar Erica o întrerupse pe directoarea editurii în mijlocul torentului său de cuvinte — Gaby, Christian a murit Se făcu brusc linişte După care o auzi pe Gaby inspirând profund — Poftim? Cum? se bâlbâi aceasta E aceeaşi persoană care a ? — Nu ştiu Erica închise din nou ochii Rostite cu voce tare, vorbele îi părură şi mai cumplite: — A fost găsit spânzurat, în dimineaţa asta Poliţia nu face dezvăluiri momentan Nu ştim dacă a fost sinucidere sau Nu îşi putu încheia fraza — Spânzurat? exclamă Gaby Nu se poate! Erica nu îi răspunse imediat Ştia că, înainte de a deveni realitate, veştile trebuiau mai întâi să se sedimenteze Trecuse, la rându-i, prin aceeaşi experienţă, atunci când Patrik o anunţase — Te voi ţine la curent dacă mai aflu ceva, zise Erica Însă ţi-aş fi recunoscătoare dacă jurnaliştii ar fi păstraţi cât mai la distanţă Şi-aşa îi e greu familiei, în clipele astea — Sigur, sigur, spuse Gaby, părând să vorbească serios Dar ţine-mă la curent, bine? — Aşa voi face, zise Erica, închizând telefonul Era conştientă că şi dacă Gaby ar fi rezistat impulsului de a anunţa presa, nu avea să dureze mult până ca vestea morţii lui Christian să apară pe prima pagină a tuturor publicaţiilor Devenise star peste noapte, iar ziariştii realizaseră foarte repede că reprezenta material bun pentru ştiri Fără îndoială că moartea lui misterioasă avea să domine titlurile din următoarele zile Biata Sanna şi bieţii copilaşi Erica abia îi putuse privi pe băieţi atunci când fusese nevoită să aibă grijă de ei, acasă la Agneta Stăteau pe podea, jucându-se cu un maldăr imens de cuburi Lego Fericiţi şi fără griji, doar ciorovăindu-se un pic, din când în când, ca orice fraţi Terifianta întâmplare cu vopseaua roşie, din urmă cu o zi, păruse că le ieşise din minte Însă poate că nu se manifestau Poate că sufereau lăuntric, deşi în exterior nu era evident Iar în momentele acelea, tatăl lor pierise Cum aveau să le fie afectate vieţile? Erica stătuse pe canapea fără a scoate o vorbă, până când, în cele din urmă, se forţase să-i privească Cu capetele apropiate, cei doi băieţei discutau unde anume să pună sirena pe ambulanţa de jucărie Le semănau atât de mult şi lui Christian, şi Sannei Iar în clipele acelea, deveniseră unicele semne lăsate în urmă de bărbat În afară de cartea lui, fireşte În afară de Sirena Brusc, Erica simţi un puternic impuls de a citi din nou povestea De a o citi ca pe un memorial pentru Christian Mai întâi o verifică pe Maia, care dormea adânc, în pătuţul ei Fetiţa avusese voie să rămână acasă şi să nu mai meargă la creşă în ziua aceea, din moment ce dimineaţa fusese atât de agitată Erica îi mângâie cu blândeţe căpşorul bălai, culcat pe pernă Apoi merse după carte, se aşeză confortabil şi deschise romanul la prima pagină • Aveau să-l înmormânteze pe Magnus peste două zile Peste două zile, urma să fie într-o groapă din pământ Cia nu părăsise casa de când aflase vestea că Magnus fusese găsit mort Nu putea suporta ideea că oamenii aveau să se holbeze la ea, nu putea suporta să le vadă privirile încărcate de compasiune, întrebându-se ce anume făcuse oare Magnus, pentru a merita o asemenea moarte Probabil că toată lumea specula cu privire la ce făcuse bărbatul pentru a-şi atrage acea nenorocire Ştia că oamenii vorbeau; de-a lungul anilor, şi ea participase la bârfele oraşului Era bucuroasă că nu contribuise cu mult, însă chiar şi aşa, ea ascultase, fără a protesta în vreun fel „Nu există fum fără foc” „Mă întreb cum de şi-au permis o excursie în Thailanda Pesemne că el e plătit la negru” „N-o să-ţi vină să crezi ce decolteuri a început să poarte, dintr-odată Mă întreb pe cine o vrea să impresioneze” Zvonuri împrăştiate, scoase din context, apoi strânse răbdător, pentru a forma un amalgam de adevăr şi ficţiune Până când, într-un final, zvonul devenea literă de lege Îşi imagina ce fel de poveşti trebuiau să circule prin oraş Însă nu contau, atât timp cât ea putea rămâne în casă Abia era în stare să se gândească la caseta pe care Ludvig o arătase poliţiştilor, cu o zi în urmă Nu minţise când le spusese că nu ştia nimic despre existenţa înregistrării În acelaşi timp, aceasta o pusese pe gânduri Uneori simţise că Magnus îi ascundea ceva Sau să fi fost o născocire de-a ei, din clipa în care viaţa îi fusese întoarsă pe dos, într-un mod năucitor? Dar Cia îşi aminti vag că se întrebase uneori ce anume se ascundea în spatele ciudatei melancolii care îl cuprindea câteodată pe soţul său – altminteri o persoană veselă Se lăsa asupra lui ca o umbră, ca o eclipsă de soare Cu câteva ocazii, ea chiar îl descususe puţin Da, îşi amintea Îi mângâiase obrazul şi îl întrebase la ce se gândea Şi de fiecare dată fusese ca şi cum ar fi aprins din nou lumina, îndepărtând umbrele, înainte ca ea să le fi putut distinge mai mult — Iubito, la tine mă gândesc, fireşte, îi răspunsese Magnus, aplecându-se pentru a-i da o sărutare Uneori, Cia observase acea umbră chiar şi când nu existau indicii externe De fiecare dată, respinsese totul, fiindcă se întâmpla atât de rar, şi nu avea nimic concret pe care să se fi putut baza Însă după evenimentele din ziua precedentă, nu-şi putea scoate acel lucru din minte Acea umbră Să fi fost ea motivul pentru care Magnus nu mai era în viaţă? De unde apăruse? El de ce nu îi spusese nimic, niciodată? Dacă, de fapt, ea nu-şi cunoştea cu adevărat soţul? În mintea Ciei, umbra devenea din ce în ce mai mare Îşi imagină chipul lui Magnus Nu al bărbatului afectuos şi iubitor, alături de care avusese îndeajuns noroc să se trezească în fiecare dimineaţă, timp de douăzeci de ani În schimb, văzu chipul din înregistrarea video Disperat şi schimonosit Cia îşi acoperi faţa cu mâinile şi plânse Nu mai era sigură pe nimic Avea senzaţia că Magnus murise a doua oară, şi nu credea că va putea supravieţui acelei noi pierderi • Patrik sună la uşă, care îi fu deschisă la scurt timp Un bătrân scund şi costeliv se uită atent afară — Da? — Patrik Hedström De la secţia de poliţie Tanum Iar aceasta e colega mea, Paula Morales Bărbatul le studie chipurile — Aţi bătut cale lungă Cu ce vă pot ajuta? zise el încet, cu toate că vocea lui avea o tentă precaută — Sunteţi Ragnar Lissander? — Da, aşa e — Am dori să intrăm şi să discutăm puţin cu dumneavoastră Preferabil şi cu soţia dumneavoastră, dacă e acasă, zise Patrik Cu toate că i se adresă pe un ton politicos, era evident că nu intenţiona să accepte un răspuns negativ Bărbatul păru a ezita o clipă Apoi se dădu la o parte şi le făcu loc să intre — Soţia mea nu se simte foarte bine, aşa că se odihneşte Mă duc să văd dacă poate să vină jos câteva clipe — Ar fi bine, zise Patrik, nesigur dacă Ragnar Lissander se aştepta ca ei să stea pe hol, în vreme ce el urca la etaj — Intraţi şi luaţi loc, le spuse el, răspunzând parcă întrebării nerostite a lui Patrik Patrik şi Paula se uitară în direcţia în care indica bărbatul, apoi intrară la stânga, într-o cameră de zi Aruncară o privire în timp ce îl ascultară pe domnul Lissander urcând scările — Nu e un loc tocmai plăcut, nu-i aşa? şopti Paula Patrik se văzu nevoit să-i dea dreptate Camera de zi arăta mai mult a model dintr-un magazin de mobilă decât a încăpere aflată în folosinţă Totul strălucea a spray de lustruit mobila, iar ocupanţii păreau a avea o pasiune pentru elemente decorative Canapeaua era din piele maro şi dinaintea ei stătea măsuţa obligatorie pentru cafea Pe sticlă nu se distingea nicio amprentă, iar Patrik se înfioră la gândul cum ar fi arătat masa cu pricina în propria lui casă, cu degetele lipicioase ale Maiei prin preajmă Lucrul cel mai izbitor era că nu existau obiecte personale în cameră Lipseau fotografiile, desenele făcute de nepoţi, felicitările cu gânduri dragi din partea membrilor familiei sau a prietenilor Patrik se aşeză cu grijă pe canapea, iar Paula i se alătură Auzeau voci la etaj, o discuţie aprinsă, însă nu putură desluşi vorbele După alte câteva minute, pe scări se auziră paşii a două persoane Ragnar Lissander apăru în cadrul uşii „Chiar că arată ca un bătrânel sfrijit”, îşi zise Patrik Cărunt, adus de spate şi invizibil Femeia din urma sa era cu totul diferită Ea nu merse, ci mărşălui către ei, îmbrăcată într-un halat ce părea a fi compus dintr-o sumedenie de volane în culoarea piersicii Femeia scoase un oftat adânc atunci când dădu mâna cu Patrik — Chiar sper să fie important, fiindcă îmi întrerupeţi siesta Patrik avu senzaţia că fusese transportat într-un film mut, din anii douăzeci — Avem doar câteva întrebări, zise el, aşezându-se la loc Iréne Lissander se instală pe fotoliul din faţa lui Nu se mai obosise să o salute pe Paula — Aşa deci, Ragnar mi-a spus că sunteţi din Se întoarse către soţul ei — Parcă Tanumshede ai zis, nu? Bărbatul mormăi afirmativ, aşezându-se la celălalt capăt al canapelei Mâinile îi atârnau între genunchi, iar ochii îi erau aţintiţi asupra măsuţei strălucitoare din sticlă — Nu înţeleg ce aţi putea dori de la noi, zise arogant femeia Patrik nu se putu abţine din a-i arunca o privire Paulei Aceasta îşi dădu discret ochii peste cap — Anchetăm o crimă, explică bărbatul Şi am găsit informaţii din trecut cu privire la un eveniment care a avut loc aici, în Trollhättan, în urmă cu treizeci şi şapte de ani Cu coada ochiului, Patrik îl văzu pe Ragnar tresărind — Aţi luat în îngrijire un copil în perioada aceea, nu? — Christian, zise Iréne, mişcând nervos dintr-un picior Purta pantofi de casă cu toc şi cu vârful deschis Avea o pedichiură impecabilă, de un roşu-aprins, care contrasta puternic cu nuanţa halatului — Exact Christian Thydell, care apoi a primit numele dumneavoastră de familie Lissander — Şi l-a schimbat mai târziu, şopti Ragnar, atrăgându-şi o privire ucigătoare din partea soţiei Rămase din nou tăcut şi gârbovit — L-aţi adoptat? întrebă Paula — Nu, în niciun caz, spuse Iréne, dându-şi la o parte o şuviţă de păr brunet, în mod evident vopsit Doar a locuit cu noi I s-a permis să folosească acelaşi nume de familie de de dragul convenienţei Patrik era uluit Câţi ani petrecuse oare Christian în acel cămin, tratat precum un umil locatar, asta dacă era să judece după răceala cu care vorbea despre el mama sa adoptivă? — Înţeleg Şi cât timp a locuit Christian cu dumneavoastră? Îşi simţi dezaprobarea din glas, dar Iréne Lissander nu păru s-o observe — Hmm, cât a stat, Ragnar? Cât a fost aici băiatul? Soţul nu îi răspunse, aşa că femeia se întoarse spre Patrik În continuare, ea nu catadicsise să-i arunce măcar o privire Paulei Patrik avu senzaţia că restul femeilor nu existau în lumea lui Iréne — Nu ar trebui să fie greu de stabilit Avea cam trei ani când a venit la noi Şi la ce vârstă a plecat, Ragnar? Să fi avut vreo optsprezece ani, spuse femeia, scuzându-se printr-un zâmbet A vrut să-şi croiască destinul în altă parte Iar de-atunci n-am mai auzit nimic de el Nu-i aşa, Ragnar? — Da, aşa e, şopti Ragnar Lissander Pur şi simplu a dispărut Patrik îl compătimi pe bătrânel Să fi fost oare mereu aşa? Terorizat şi intimidat? Sau să-l fi stors Iréne de întreaga sa virilitate, de-a lungul anilor petrecuţi împreună? — Aşadar, nu ştiţi unde s-a dus? — Deloc N-avem idee Iréne mişcă din nou nervos din picior — De ce ne puneţi asemenea întrebări? zise Ragnar În ce fel e implicat Christian în ancheta acestei crime? Patrik ezită — Din nefericire, trebuie să vă anunţ că a fost găsit mort în dimineaţa aceasta Ragnar nu îşi putu ascunde şocul El măcar ţinuse la Christian şi nu îl considerase un simplu locatar — Cum a murit? întrebă el, cu vocea tremurândă — A fost găsit spânzurat Doar atât ştim, pentru moment — Avea familie? — Da, doi fii minunaţi şi o soţie pe nume Sanna Locuia în Fjällbacka şi lucra pe post de bibliotecar Săptămâna trecută i-a fost publicat primul roman Se numeşte Sirena Şi a primit recenzii fantastice — Deci el era, zise Ragnar Am citit în ziar despre cartea cu pricina, fiindcă titlul mi-a atras atenţia Dar poza cu el nu semăna deloc cu acel Christian care a stat cu noi — Cine ar fi crezut? Un băiat ca el să ajungă cineva? zise Iréne, cu o expresie împietrită pe chip Patrik îşi muşcă limba pentru a nu-i spune ceva urât Trebuia să fie profesionist şi să nu îşi piardă din vedere obiectivele Se simţi transpirat şi se trase de cămaşă, pentru a se aerisi puţin — Christian a avut un început dur în viaţă Se vedea acest lucru în comportamentul lui? — Era micuţ Copiii uită foarte repede asemenea lucruri, zise Iréne, fluturând din mână cu indiferenţă — Uneori avea coşmaruri, zise Ragnar — Dar toţi copiii au coşmaruri Nu, noi n-am observat nimic Era un băiat destul de ciudat, dar având în vedere trecutul său, ei bine — Ce ştiţi despre mama lui biologică? — O stricată Clasă inferioară Şi nu prea întreagă la minte, oftă Iréne, bătându-şi cu degetul peste tâmplă Însă eu chiar nu înţeleg ce credeţi că am putea noi să vă spunem Dacă nu mai aveţi alte nelămuriri, eu aş vrea să merg înapoi la etaj şi să mă întind Nu mă simt prea bine — Doar câteva întrebări, zise Patrik Mai e ceva ce aţi dori să menţionaţi în legătură cu copilăria lui? Căutăm o persoană, foarte posibil de sex feminin, care l-a ameninţat pe Christian – şi pe alţii — Ei bine, pe atunci fetele nu prea roiau în jurul lui, zise Iréne cu indiferenţă — Nu mă refer la aventuri sentimentale Exista vreo femeie care să îi fi fost apropiată? — Nu Cine să fi fost? Doar pe noi ne avea Patrik se pregătea să încheie conversaţia, când Paula interveni cu o întrebare: — Un ultim lucru În Fjällbacka a fost găsit mort şi un alt bărbat Magnus Kjellner, unul dintre prietenii lui Christian Iar alţi doi amici par să fi fost supuşi aceluiaşi gen de ameninţări pe care le primise şi Christian Cei doi sunt Erik Lind şi Kenneth Bengtsson Recunoaşte-ţi numele respective? — După cum am spus, noi n-am primit vreo veste de la el de când s-a mutat, zise Iréne, ridicându-se brusc în picioare Iar acum va trebui să mă scuzaţi Am o inimă slăbită, iar şocul a fost atât de mare, încât trebuie să mă întind puţin Părăsi camera, iar cei trei o auziră urcând la etaj — Aveţi idee cine ar putea fi? întrebă Ragnar, aruncând o privire spre uşa pe care tocmai plecase soţia lui — Nu, pentru moment, nu, zise Patrik Însă cred că personajul-cheie din întreaga situaţie e Christian Şi nu am de gând să renunţ până nu voi afla cum şi de ce Mai devreme, am fost nevoit să îi dau soţiei vestea morţii lui — Înţeleg, şopti Ragnar Deschise iar gura, ca pentru a mai spune ceva, dar apoi îşi strânse buzele Se ridică şi îi privi pe Paula şi pe Patrik — Vă conduc spre ieşire Odată ajunşi în cadrul uşii, Patrik avu sentimentul că nu ar fi trebuit să plece Voia să rămână şi să îl scuture bine pe acel bărbat, până când avea să le spună ceea ce fusese pe cale să le dezvăluie În schimb, Patrik îşi apăsă doar cartea de vizită în mâna lui Ragnar, după care plecă, însoţit de Paula 21 O săptămână mai târziu, proviziile se terminaseră El mâncase toată pâinea cu câteva zile în urmă, după care se mulţumise cu fulgi de porumb, din pachetul cel mare Fără lapte Atât laptele, cât şi sucul se terminaseră, însă îi rămăsese apa, pe care o băuse direct de la robinet, după ce împinsese un scaun în dreptul chiuvetei Însă în clipele acelea, nu mai avea nimic de mâncare Oricum nu avusese din start prea multe în frigider, iar în cămară nu descoperise decât conserve, pe care nu le putuse deschide Îi trecuse prin minte să plece singur la cumpărături Ştia unde păstra mama banii – în poşeta aflată mereu pe holul de la intrare Însă nu reuşise să deschidă uşa Îi fusese imposibil să descuie broasca, indiferent cât de mult se străduise Altminteri, mama ar fi fost cu atât mai mândră de el I-ar fi putut arăta că nu îşi făcuse doar sandvişurile, ci şi plecase la cumpărături, de unul singur, cât timp ea dormise În ultimele zile, băiatul începuse să se întrebe dacă ea nu cumva era bolnavă Însă ştia că atunci când o persoană era bolnavă, făcea febră şi începea să ardă Mama era foarte rece Şi mirosea ciudat El trebuia să îşi ţină respiraţia atunci când se strecura în pat, pentru a dormi alături de ea De asemenea, femeia devenise oarecum lipicioasă Băiatul nu ştia despre ce era vorba, însă dacă ea izbutise să se murdărească cu clei, pesemne că se dăduse jos din pat, atunci când el nu fusese atent Poate că în curând avea să se trezească Îşi petrecea zilele jucându-se singur Stătea în camera lui, cu jucăriile împrăştiate în jur Ştia, de asemenea, cum să dea drumul la televizor, atingând butonul cel mare Uneori prindea câte o emisiune pentru copii, pe care o urmărea cu plăcere, după ce întreaga zi se jucase de unul singur Însă probabil că mama avea să fie furioasă, văzând cât de murdar devenise apartamentul El trebuia să îl cureţe Însă era flămând Atât de flămând De câteva ori se uitase către telefon şi chiar ridicase receptorul, ascultând ca semnalul să spună „bip, bip, bip” Dar cui să-i fi telefonat? Nu cunoştea numărul nimănui Iar pe ei nu îi suna nimeni niciodată Mama avea să se trezească în curând Avea să se ridice din pat, să facă o baie şi să îndepărteze acel miros care pe el îl îngreţoşa Apoi avea să miroasă din nou a mama Stomacul îi urlă de foame atunci când se strecură în pat, apropiindu-se de ea Nu îi plăcea deloc mirosul, dar întotdeauna dormea alături de mama Altminteri, nu îi venea somnul Trase pătura deasupra lor Dindărătul ferestrei, căzu întunericul ••• Gösta se ridică de îndată ce îi auzi pe Patrik şi pe Paula intrând Secţia de poliţie fusese învăluită de o atmosferă apăsătoare Cu toţii se simţeau frustraţi Aveau nevoie de un indiciu concret pentru a putea avansa cu ancheta — Hai să ne întâlnim în bucătărie peste cinci minute, zise Patrik, dispărând apoi în birou Gösta intră în bucătărie şi luă loc în scaunul preferat, de lângă geam După alte cinci minute apărură şi ceilalţi, unul după celălalt Ultimul care ajunse fu Patrik Se instală în faţa bufetului, cu spatele rezemat de acesta şi cu braţele încrucişate — După cum ştiţi, Christian Thydell a fost găsit mort în dimineaţa aceasta În clipa de faţă, nu putem stabili cu exactitate dacă a fost vorba de omor sau sinucidere Va trebui să aşteptăm rezultatele autopsiei Am discutat cu Torbjörn şi, din nefericire, nu are multe lucruri de adăugat Dar conform examinării preliminare, la locul faptei nu par să existe deloc urme ale vreunei încăierări Martin ridică mâna — Dar urme de paşi? Orice care să denote că bărbatul nu a fost singur în momentul morţii? Dacă exista zăpadă pe trepte, pot fi ridicate urmele, pentru analiză? — L-am întrebat pe Torbjörn în legătură cu asta, zise Patrik Dar ar fi imposibil de stabilit dacă au fost făcute urme de paşi şi, în plus, toată zăpada a fost suflată de pe trepte Însă criminaliştii au reuşit să descopere nişte amprente, cu precădere pe balustradă, şi bineînţeles că le vor analiza cu atenţie Va dura câteva zile până să primim un raport Se întoarse pentru a-şi umple paharul cu apă de la robinet, după care luă câteva înghiţituri — Aţi mai aflat ceva în urma discuţiilor cu vecinii? — Nu, zise Martin Cred că am bătut la toate uşile din partea sudică a oraşului Dar nimeni nu pare să fi văzut nimic — Bine Trebuie să mergem acasă la Christian şi să facem o percheziţie corespunzătoare Să vedem dacă putem găsi vreun indiciu că ucigaşul venise întâi acolo — Ucigaşul? întrebă Gösta Aşadar, tu crezi că e omor, nu sinucidere? — Momentan, nici eu nu ştiu ce să cred, răspunse Patrik, ştergându-şi fruntea, ostenit Dar până aflăm mai multe, eu sugerez să presupunem că şi Christian a fost ucis Se întoarse către Mellberg — Tu ce crezi, şefu’? Întotdeauna era îndeajuns de înţelept încât să pretindă măcar a-l implica şi pe şef — Sunt de acord, răspunse Mellberg — De asemenea, va trebui să ne luptăm puţin cu presa De îndată ce lucrurile vor ieşi la suprafaţă, interesul media va deveni imens Recomandarea mea e ca nimeni să nu discute cu jurnaliştii; trimiteţi-i pe toţi la mine — Mă văd nevoit să obiectez cu privire la asta, zise Mellberg În calitate de şef al secţiei, eu ar trebui să fiu responsabil cu o sarcină atât de importantă precum relaţiile cu presa Patrik îşi cântări opţiunile Ar fi fost un coşmar să îi ofere lui Mellberg libertatea deplină de a sta de vorbă cu jurnaliştii Pe de altă parte, ar fi fost nevoie de mult prea multă energie pentru a încerca să-l descurajeze — În regulă, să zicem că tu vei păstra legătura cu media Dar dacă îmi e permis un sfat, având în vedere circumstanţele, ar fi bine să le dezvălui cât mai puţin posibil — Nu-ţi face griji Cu vasta mea experienţă, îi voi putea învârti pe degete, zise Mellberg, lăsându-se pe spate în scaun — Paula şi cu mine am fost în Trollhättan, după cum probabil ştiţi cu toţii — Aţi aflat ceva? întrebă Annika, nerăbdătoare — Încă nu sunt sigur Însă cred că ne aflăm pe drumul cel bun, aşa că vom continua săpăturile Patrik luă din nou o gură de apă Sosise momentul să le dezvăluie colegilor să-i descoperirile făcute şi lucrurile pe care îi venea atât de greu să le asimileze — După cum a aflat Annika, Christian a rămas orfan la o vârstă fragedă Trăia doar cu mama lui, Anita Thydell Nu se ştie cine era tatăl Conform informaţiilor primite de la autoritatea pentru protecţie socială, băiatul şi mama lui erau extrem de izolaţi şi uneori Anitei îi venea greu să îi poarte de grijă lui Christian, din cauza unei boli mintale de care suferea, în combinaţie cu abuzul de medicamente Autorităţile îi ţineau pe cei doi sub observaţie după ce primiseră câteva telefoane din partea vecinilor, însă, din câte am înţeles, vizitele la domiciliu au fost efectuate în perioadele în care Anita avea cât de cât situaţia sub control Cel puţin, asta a fost explicaţia pe care am primit-o noi pentru faptul că nimeni nu a intervenit Asta şi faptul că „erau alte vremuri atunci”, adăugă Patrik, fără a-şi ascunde sarcasmul din voce — Într-o zi, când Christian avea trei ani, un alt locatar le-a raportat celor de la serviciile sociale că din apartamentul Anitei se simţea un miros cumplit Autorităţile au făcut rost de cheia principală, iar când au pătruns înăuntru, l-au găsit pe Christian alături de mama lui, decedată Se presupune că fusese moartă de o săptămână, iar Christian supravieţuise mâncând ce găsise prin bucătărie şi bând apă de la robinet Dar se pare că mâncarea s-a terminat după câteva zile, fiindcă la sosirea poliţiei şi a medicilor, băiatul era lihnit şi slab L-au găsit semiconştient, zgribulit lângă corpul mamei sale — Dumnezeule mare, zise Annika, înlăcrimată Gösta clipi, încercând la rându-i să îşi ţină lacrimile în frâu, iar Martin se înverzise la faţă Părea a se chinui din răsputeri să nu vomite — Din păcate, necazurile lui Christian nu s-au încheiat acolo Foarte curând, a fost dat în îngrijirea unei familii temporare, un cuplu pe nume Lissander Paula şi cu mine le-am făcut azi o vizită — Nu cred să fi avut o copilărie uşoară alături de ei, zise încet Paula Sinceră să fiu, mie doamna Lissander nu mi s-a părut chiar normală Gösta avu o străfulgerare Lissander Unde mai auzise acel nume? Cumva, îl asocia cu Ernst Lundgren, fostul lor coleg care fusese dat afară din poliţie Gösta încercă să îşi dea seama care putea fi legătura Se gândi să le spună tuturor că numele îi părea cunoscut, dar apoi hotărî să aştepte până avea să îşi amintească el singur explicaţia Patrik continuă: — Soţii Lissander spun că nu au mai păstrat legătura cu Christian de când acesta a împlinit optsprezece ani Pare-se că atunci a rupt complet relaţia cu ei şi a plecat — Crezi că spun adevărul? întrebă Annika Patrik se uită la Paula, care dădu afirmativ din cap — Da, zise el Ori se pricep foarte bine să mintă — Şi nu ştiau vreo femeie care să îi fi purtat ranchiună lui Christian? întrebă Gösta — Ei au zis că nu Dar nu sunt sigur dacă erau complet sinceri — Christian avea fraţi sau surori? — N-au pomenit nimic, dar poate că reuşeşti tu să afli, Annika N-ar trebui să fie greu de cercetat Îţi voi da toate numele şi informaţiile de care ai nevoie Poţi să începi chiar acum? — Sigur, dacă vrei, spuse Annika Nu va dura mult — În regulă, excelent Pe dosarul de pe biroul meu vei găsi un bilet cu tot ce trebuie să ştii — Mă întorc imediat, zise Annika, ridicându-se în picioare — Ce-ar fi să stăm de vorbă cu Kenneth? Acum că a murit şi Christian, poate că se hotărăşte să facă vreo dezvăluire, zise Martin — Bună idee Înseamnă că avem de bifat următoarele lucruri de pe listă: să stăm de vorbă cu Kenneth şi să facem o percheziţie corespunzătoare acasă la Christian De asemenea, va trebui să aflăm toate detaliile cu privire la viaţa lui Christian, de dinainte de a sosi în Fjällbacka Gösta şi Martin, discutaţi voi cu Kenneth, în regulă? Bărbaţii dădură afirmativ din cap, iar Patrik se întoarse către Paula — Noi doi vom merge până acasă la Christian Dacă vom găsi ceva interesant, vom anunţa echipa de criminalişti — Sună bine, zise femeia — Mellberg, tu stai aici, la secţie, şi răspunde întrebărilor venite din partea presei, continuă Patrik Iar Annika va face în continuare săpături în trecutul lui Christian Măcar avem în clipa de faţă câteva informaţii de la care putem porni — Chiar mai multe decât ţi-ar trece prin minte, zise Annika, apărând în cadrul uşii — Ai aflat ceva, zise Patrik — Da, spuse ea, privindu-l nerăbdătoare pe colegul său Soţii Lissander au avut o fiică, la doi ani după ce l-au luat la ei pe Christian Aşadar, el are o soră Allis Lissander • — Louise? strigă Erik, din holul principal Să fi avut oare atât de mult noroc, încât să nu o găsească pe femeie acasă? În cazul acela, nu s-ar mai fi văzut nevoit să inventeze o scuză pentru plecarea sa temporară Fiindcă trebuia să îşi facă bagajele Se simţea cuprins de febră, ca şi cum întregul corp i-ar fi spus să părăsească oraşul Se ocupase de toate chestiunile practice Îşi făcuse o rezervare pe numele său, la avionul ce pleca a doua zi Nu se obosise cu construirea unei identităţi false Ar fi durat mult prea mult timp şi, dacă era să fie sincer, nici nu ştia cum anume să procedeze Însă nu exista motiv să creadă că vreo persoană ar fi intenţionat să îl împiedice Odată sosit la destinaţie, avea să fie prea târziu Ajuns în faţa camerelor de la etaj ale fiicelor sale, Erik şovăi Dorea să fi putut intra ca să arunce o privire, în loc de bun-rămas Dar în acelaşi timp, nu se putu convinge să o facă Era mult mai uşor să se concentreze doar asupra lucrurilor pe care le avea de rezolvat Aşeză valiza pe pat Întotdeauna stătea depozitată jos, în pivniţă, deci până ca Louise să îi sesizeze dispariţia, el avea să fie departe Intenţiona să plece în seara aceea Lucrurile aflate de la Kenneth îl tulburaseră cumplit, făcându-l să nu mai vrea să zăbovească o clipă Avea să îi scrie un bilet Louisei, explicându-i că fusese nevoit să plece urgent într-o călătorie de afaceri Apoi urma să se ducă la aeroportul Landvetter din Göteborg şi să ia o cameră la un hotel din preajmă A doua zi după-masă, avea să se afle într-un avion, îndreptându-se către emisfera sudică Undeva unde să i se piardă urma Erik zvârli hainele în geamantan, una după alta Nu putea lua multe cu el Dacă femeia s-ar fi întors acasă, el s-ar fi văzut nevoit să ascundă valiza sub pat şi să se prefacă a-şi pregăti bagajul de mână, pe care îl ţinea în dormitor Pe acela îl lua mereu în călătoriile de afaceri Preţ de o clipă, se opri Amintirea care ieşise la suprafaţă refuza să se afunde iar în obscuritate Erik nu ar fi putut spune că îl supărase în mod special Toată lumea făcea greşeli; era ceva omenesc Dar îl fascina gândul că o persoană putea fi mânată de un scop atât de ferm În definitiv, totul se întâmplase cu multă vreme în urmă Se scutură Nu avea rost să cugete prea mult Peste o zi, avea să fie în siguranţă ••• Raţele veniră în goană spre el Deja erau buni prieteni Întotdeauna se oprea acolo, aducând cu el o pungă de pâine uscată Raţele îi plutiră pe lângă picioare, dornice să primească ceea ce urma să li se ofere Ragnar se gândi la conversaţia cu poliţiştii şi la Christian Trebuia să fi făcut mai mult Trebuia să-şi fi dat seama, chiar şi în trecut Întreaga sa viaţă, el nu fusese decât un spectator, fricos şi tăcut, care privise, fără a interveni Spectatorul ei Aşa stătuseră lucrurile între cei doi, de la bun început Niciunul nu reuşise să spargă tiparul pe care îl creaseră Iréne fusese întotdeauna preocupată de propria sa frumuseţe Iubise lucrurile bune din viaţă: petrecerile, băutura şi bărbaţii care o admirau Ragnar ştia de aceştia Doar pentru că se ascunsese dindărătul imperfecţiunilor sale, nu însemna că ignorase aventurile ei cu alţi bărbaţi Iar bietul băiat nu avusese nicio şansă Christian nu reuşise niciodată să se ridice la nivelul aşteptărilor ei, nu îi putuse da ceea ce femeia îşi dorea Pesemne băiatul crezuse că Iréne o iubea pe Allis, dar se înşelase Iréne era incapabilă de a iubi pe cineva Ea doar se văzuse reflectată în frumuseţea fiicei sale Ragnar îşi dorea să fi stat de vorbă cu băiatul, înainte ca acesta să fi fost alungat, precum un câine Nu era întocmai sigur de adevăr sau de ce anume se întâmplase El nu îi semăna lui Iréne, care îl acuzase şi îl condamnase fără a sta pe gânduri Îndoielile îl tot măcinaseră pe Ragnar şi continuau să o facă Însă de-a lungul timpului, amintirile se atenuaseră El şi Iréne îşi văzuseră de viaţă El stătuse undeva, în fundal, în vreme ce femeia continuase să creadă că încă era frumoasă Nimeni nu îndrăznise a-i spune că înfăţişarea i se degradase, drept care femeia se purta ca şi cum în orice moment continua să fie sufletul petrecerii Ca şi cum ar fi putut fi acea femeie atrăgătoare şi dezirabilă din trecut Însă lucrurile trebuiau să înceteze În momentul acela, Ragnar înţelese motivul pentru care veniseră poliţiştii şi realiză că făcuse o greşeală Una imensă, fatidică Şi sosise clipa să îndrepte lucrurile Ragnar scoase din buzunar cartea de vizită a lui Patrik Apoi îşi luă telefonul mobil şi formă numărul • — Am senzaţia că numai pe şoseaua asta mergem în ultima vreme, spuse Gösta, trecând în viteză prin Munkedal — Aşa şi este, zise Martin Îi aruncă o privire întrebătoare colegului său, care fusese neobişnuit de tăcut de când plecaseră din Tanumshede Gösta oricum nu era un individ vorbăreţ, dar în clipele acelea părea mai taciturn ca de obicei — S-a întâmplat ceva? întrebă Martin după o vreme, nemaiputând suporta tăcerea — Poftim? Nu, nu-i nimic, zise Gösta Martin nu insistă Ştia că nu avea rost să îl preseze pe Gösta, dacă acesta nu voia să îi împărtăşească frământările Avea să o facă la momentul potrivit — Ce poveste îngrozitoare Nu a avut un început bun în viaţă, zise Martin Se gândi la fetiţa lui şi la cum ar fi fost ca ea să treacă printr-o experienţă atât de groaznică Erau adevărate lucrurile pe care le spunea lumea în legătură cu momentul în care o persoană ajungea părinte Devenea de o mie de ori mai sensibilă cu privire la orice situaţie dificilă în care erau implicaţi copii — Bietul băieţaş, zise Gösta, părând brusc mai puţin abătut — Nu crezi că ar trebui să amânăm discuţia cu Kenneth până aflăm mai multe despre soră, despre Allis? — Sunt sigur că Annika o să verifice totul de câte trei ori cât timp noi suntem plecaţi de la secţie Primul lucru pe care trebuie să îl aflăm e unde o putem găsi pe Allis — N-am putea să-i întrebăm pe soţii Lissander? zise Martin — Având în vedere că nici măcar nu au pomenit de existenţa ei atunci când Patrik şi Paula i-au vizitat, presupun că Patrik presimte că e ceva suspect în toată situaţia asta Şi nu strică să aflăm cât mai multe informaţii despre familie Martin înţelese că Gösta avea dreptate Se simţi prost fiindcă pusese o asemenea întrebare — Crezi că ea este capul răutăţilor? — N-am idee E prea devreme să facem asemenea speculaţii Restul drumului către spital fu parcurs în tăcere După ce parcară maşina, cei doi merseră direct la salonul în care era internat Kenneth — Ne-am întors, zise Gösta, intrând în cameră Kenneth nu răspunse, ci doar îi privi ca şi cum nu i-ar fi păsat cine venise la el — Cum te simţi? Au început să ţi se vindece rănile? întrebă Gösta, luând loc pe acelaşi scaun ca şi în trecut — Va dura mult mai mult de-atât, zise Kenneth, mişcându-şi braţele pansate Îmi dau calmante Aşa că nu doare prea mult — Ai auzit de Christian? Kenneth dădu afirmativ din cap — Da — Nu pari foarte tulburat, zise Gösta rece, fără însă a părea neprietenos — Nu totul e vizibil la exterior Gösta îi aruncă o privire nelămurită — Ce face Sanna? întrebă Kenneth şi, pentru prima oară, cei doi îi observară o licărire în priviri Era compasiune Kenneth ştia ce însemna pierderea unei persoane iubite — Nu prea bine, zise Gösta, scuturând din cap Am fost pe-acolo în dimineaţa asta E extrem de trist şi pentru băieţi — Da, aşa e, încuviinţă Kenneth, întunecându-se la chip Martin începu să se simtă de prisos El încă rămăsese în picioare, dar în cele din urmă îşi trase un scaun de cealaltă parte a patului, vizavi de Gösta Apoi îşi privi colegul care dădu din cap, încurajându-l să pună întrebări — Credem că toate întâmplările din ultima vreme au legătură cu Christian, drept care am făcut cercetări cu privire la trecutul lui Printre lucrurile aflate se numără şi faptul că în copilărie a avut un alt nume de familie Christian Lissander De asemenea, el are o soră vitregă, pe nume Allis Lissander L-ai auzit vreodată pomenind aceste lucruri? Kenneth nu îi răspunse imediat — Nu Nu îmi par cunoscute Gösta îşi aţinti privirea asupra bărbatului, de parcă ar fi vrut să pătrundă în mintea lui, pentru a vedea dacă spunea sau nu adevărul — Am mai spus-o în trecut şi o voi repeta: dacă ştii ceva şi nu ne spui, îţi pui în primejdie atât propria viaţă, cât şi pe cea a lui Erik Acum că prietenul vostru a murit, bănuiesc că realizezi cât de gravă e situaţia — Nu ştiu nimic, zise Kenneth, cu mult calm — Dacă ne ascunzi informaţii, noi tot le vom descoperi, mai devreme sau mai târziu — Şi sunt sigur că veţi lucra foarte conştiincios, zise Kenneth Întins acolo, cu braţele bandajate puse deasupra cuverturii albastre de spital, părea mic şi fragil Martin şi Gösta făcură schimb de priviri Îşi dădură seama că nu aveau să afle mai multe din partea lui Kenneth, însă niciunul dintre ei nu credea că bărbatul le spusese adevărul • Erica închise cartea Petrecuse ultimele câteva ore citind, ghemuită într-un fotoliu şi întreruptă doar de Maia, care din când în când o mai vizita pentru a-i cere câte ceva În asemenea ocazii, Erica era extrem de recunoscătoare fiindcă fetiţa ei se putea juca şi singură Romanul era şi mai bun citit a doua oară Cu adevărat excepţional Nu era o carte înălţătoare şi optimistă; dimpotrivă, îi umpluse mintea cu gânduri negre Dar, cu toate acestea, trata subiecte care dădeau de gândit, lucruri care te obligau să adopţi o poziţie şi să afli astfel ce fel de persoană erai cu adevărat Din punctul de vedere al Ericăi, povestea era despre vinovăţie şi despre modul în care aceasta putea să macine lăuntric o persoană Pentru prima oară, femeia se întrebă ce anume dorise Christian să transmită prin intermediul cărţii, ce mesaj ar fi vrut să prezinte povestea lui Aşeză cartea în poală, încercată de sentimentul că îi scăpase ceva aflat chiar sub propriul nas Un lucru pe care ea fusese mult prea năucită sau oarbă pentru a-l vedea Răsfoi până la sfârşitul cărţii, pentru a se uita la supracopertă, pe care apărea o fotografie alb-negru cu Christian O imagine tipică de autor, în care bărbatul purta ochelari cu rame din metal Fusese chipeş, într-o manieră oarecum rezervată În priviri i se citea cu uşurinţă o singurătate care făcea imposibil de stabilit dacă bărbatul era vreodată prezent cu adevărat Întotdeauna părea a fi singur, evitând compania celorlalţi De parcă s-ar fi aflat într-un balon protector În mod paradoxal, tocmai acea distanţare îi atrăsese pe ceilalţi la el Oamenii îşi doreau întotdeauna să aibă ceea ce nu puteau atinge Exact aşa stătuseră lucrurile şi cu Christian Erica se ridică greoi din fotoliu Se simţise oarecum vinovată deoarece fusese atât de captivată de roman, încât îşi ignorase fetiţa Cu mare efort, izbuti să se aşeze pe podea, lângă Maia, care era extaziată fiindcă mama i se alăturase la joacă Dar sirena din carte îi stărui în minte Ericăi Sirena voia să spună ceva Christian voia să spună ceva Erica nu avea niciun dubiu în acea privinţă Îşi dorea nespus să ştie despre ce anume era vorba • Patrik nu se putu abţine şi îşi scoase telefonul mobil din buzunar, pentru a se uita din nou la ecran — Potoleşte-te, zise Paula, râzând Annika nu te va suna mai repede doar pentru că îţi tot verifici tu neîncetat mobilul Îţi promit că îl vei auzi atunci când va suna — Ştiu, zise Patrik, zâmbind cu stânjeneală Simt că ne aflăm atât de aproape în momentele astea Se întoarse la verificarea sertarelor şi la deschisul bufetelor din bucătăria casei lui Christian şi a Sannei Nu durase mult până să capete un mandat de percheziţie Problema era că nu ştiau ce anume să caute — Ar trebui să aflăm cu uşurinţă adresa lui Allis Lissander, îl consolă Paula Probabil că Annika va suna dintr-o clipă în alta, pentru a ne da informaţii — Aşa e, zise Patrik, uitându-se în maşina de spălat vase Nu existau semne că bărbatul ar fi primit vreun musafir cu o zi în urmă Şi nici nu găsiseră urme ale vreunei intrări prin efracţie sau ale plecării din casă a bărbatului, împotriva voinţei sale — Dar de ce soţii Lissander nu au pomenit nimic despre această fiică? — Vom afla, mai devreme sau mai târziu Însă eu cred că ar fi înţelept să facem noi propriile cercetări cu privire la Allis, înainte de-a vorbi din nou cu părinţii ei — Sunt de acord Însă vor avea multe răspunsuri de dat Patrik şi Paula urcară la etaj Şi acolo, totul părea la fel ca în ziua precedentă – cu excepţia camerei copiilor Textul de pe perete, cuvintele de un roşu însângerat fuseseră acoperite cu un strat gros de vopsea neagră Se opriră în cadrul uşii — Pesemne că a zugrăvit ieri peste cuvinte, zise Paula — E de înţeles Probabil că şi eu aş fi făcut acelaşi lucru — Aşadar, ce crezi? întrebă Paula, intrând în dormitorul alăturat Îşi puse mâinile în şolduri şi inspectă camera, înainte de a porni o cercetare meticuloasă — În legătură cu ce? zise Patrik, alăturându-i-se, mergând spre dulap şi deschizându-i uşile — Christian a fost omorât? Sau şi-a curmat singur viaţa? — Ştiu ce-am declarat la şedinţa de la secţie, însă nu exclud nicio posibilitate Christian era un personaj straniu De puţinele ori în care am stat de vorbă cu el, mi-a dat senzaţia că prin minte îi treceau lucruri pur şi simplu inimaginabile Dar, în orice caz, s-ar părea că nu există vreun bilet de sinucigaş — Oamenii nu lasă întotdeauna bilete Ştii asta la fel de bine ca şi mine Paula trase cu grijă de sertarele biroului, întinzându-şi mâna înăuntru, pentru a le parcurge conţinutul — Ai dreptate, însă dacă am fi găsit unul, nu ar mai fi fost nevoie de speculaţii cu privire la cele întâmplate Patrik îşi îndreptă spinarea, luând o pauză, pentru a-şi trage sufletul Inima îi bătea puternic, iar bărbatul îşi şterse sudoarea de pe frunte — Nu cred să existe pe-aici vreun lucru ce merită inspectat mai amănunţit, zise Paula, închizând şi ultimul sertar Mergem? Patrik ezită Nu voia să se dea bătut, însă Paula avea dreptate — Haide înapoi la secţie, să aşteptăm informaţii de la Annika Poate că Gösta şi Martin au avut mai mult noroc cu Kenneth — Să sperăm, zise Paula, părând sceptică Când dădură să plece, lui Patrik îi sună telefonul Îl smulse din buzunar, însă fu dezamăgit când observă că nu era căutat de cei de la secţie Ba chiar îi era necunoscut numărul — Patrik Hedström, poliţia Tanum, zise el, sperând ca discuţia să fie scurtă, pentru a nu ţine linia ocupată, în caz că Annika încerca să îl sune Brusc, el înlemni — Bună ziua, Ragnar Îi făcu semn Paulei, care se opri la jumătatea drumului spre maşină — Da? Înţeleg Ei bine, şi noi am aflat câteva lucruri Desigur Vorbim despre asta când ne vom întâlni Ne-am putea îndrepta chiar acum într-acolo Să venim acasă la dumneavoastră? A, în regulă Găsim noi Ne vedem în curând Încheie conversaţia şi o privi pe colega sa — Era Ragnar Lissander Zice că are ceva să ne spună Şi ceva să ne arate, de asemenea • Pe tot parcursul drumului dinspre Uddevalla, numele i se tot învârtise prin minte Lissander De ce îi era atât de greu să-şi amintească unde îl mai auzise? Iar gândurile îl tot duceau spre fostul lui coleg, Ernst Lundgren Într-un fel sau altul, numele avea legătură cu el Apropiindu-se spre ieşirea către Fjällbacka, Gösta luă într-un final o decizie Răsuci de volan spre dreapta şi părăsi autostrada — Ce faci? întrebă Martin Credeam că ne întoarcem la secţie — Mai întâi va trebui să facem o oprire acasă la cineva — Acasă la cineva? La cine? — La Ernst Lundgren Gösta schimbă viteza şi viră la stânga — De ce mergem să-l vedem pe Ernst? Gösta îi povesti lui Martin ceea ce îl frământa — Şi n-ai idee unde ai mai auzit numele, în trecut? — Dacă aş fi avut, ţi-aş fi spus, se răsti Gösta Suspectă că Martin îl considera uituc din cauza vârstei sale înaintate — Linişteşte-te, zise Martin Ne vom duce acasă la Ernst şi îl vom întreba, să vedem dacă îţi trezeşte vreo amintire Ar fi excelent să aibă şi el într-un final o contribuţie pozitivă — Ar fi o noutate, nu-i aşa? Gösta nu se putu abţine să nu zâmbească Ca şi colegii săi, nu avea o părere foarte bună despre competenţa ori personalitatea lui Ernst În acelaşi timp, nu îl detesta din tot sufletul, cum ştia că o făceau alţii, poate cu excepţia lui Mellberg După ce lucrase cu Ernst vreme atât de îndelungată, Gösta se obişnuise cu el Şi nici nu putea ignora faptul că, de-a lungul anilor, se distraseră de nenumărate ori Pe de altă parte, Ernst avea neîndoielnic tendinţa de a da lucrurile peste cap Mai ales ultima dată când făcuse parte din echipa de anchetatori, chiar înainte de a fi concediat Însă poate că avea să fie de ajutor, într-un final — Pare să fie înăuntru, zise Martin, atunci când ajunseră în faţa casei — Aşa s-ar părea, spuse Gösta, parcând lângă maşina lui Ernst Ernst le deschise uşa înainte ca ei să sune Pesemne că îi văzuse pe geamul din bucătărie — Ca să vezi! Nu mă aşteptam la asemenea musafiri de vază, spuse el, dându-le drumul înăuntru Martin privi în jur Spre deosebire de Gösta, el nu mai fusese niciodată acasă la Ernst, însă nu rămase impresionat Cu toate că nici el nu îşi păstrase ordine în apartament, pe vremea când era burlac, totuşi nu se apropiase niciodată de haosul la care asista în clipele acelea Vasele murdare stăteau stivuite în chiuvetă, pretutindeni erau împrăştiate haine, iar masa din bucătărie părea să nu fi fost vreodată ştearsă — Nu am prea multe să vă ofer, zise Ernst Dar pot oricând să vă servesc cu un păhărel Se întinse după o sticlă din bufet — Eu conduc, zise Gösta — Dar tu? Pari să ai nevoie de ceva care să te pună pe picioare, spuse Ernst, întinzându-i sticla lui Martin, care însă îl refuză — Bine, bine Văd că sunteţi nişte abstinenţi Îşi turnă o duşcă sănătoasă şi o bău pe nerăsuflate — În regulă Ce vă aduce pe-aici? Se aşeză pe un scaun, la masă, urmat îndeaproape de cei doi foşti colegi — Mă tot gândesc la ceva care s-ar putea ţie să-ţi fie cunoscut, zise Gösta — Aha Deci asta e — Are de-a face cu un nume Îmi sună cunoscut şi, din cine ştie ce motiv, îl tot asociez cu tine — Ce-i drept, noi doi am lucrat împreună timp de mulţi ani, zise Ernst, gata să izbucnească în plâns Pesemne că nu era prima duşcă de pe ziua respectivă — Aşa e, spuse Gösta, dând din cap Iar acum am nevoie de ajutorul tău Poţi sau nu să păstrezi secretul? Ernst cugetă preţ de o secundă Apoi oftă şi mişcă prin aer paharul gol — În regulă Să auzim — Îmi dai cuvântul tău de onoare că tot ce îţi zic va rămâne între noi? Gösta îl fixă cu privirea pe Ernst, care scutură din cap, fără prea multă tragere de inimă — Bine, bine Hai, pune-mi odată întrebarea — Anchetăm uciderea lui Magnus Kjellner, despre care sunt sigur că ai auzit În cadrul anchetei, am dat peste numele Lissander Nu ştiu de ce, dar îmi sună cunoscut Şi mă face cumva să mă gândesc la tine Îl recunoşti? Ernst se legănă puţin cu scaunul În cameră domni o tăcere mormântală cât timp Ernst se gândi la întrebare, iar Gösta şi Martin îl priviră fix, cu nerăbdare Brusc, lui Ernst îi apăru un zâmbet pe chip — Lissander Bineînţeles că recunosc numele Fir-aş al naibii! • Stabiliseră întâlnirea în singurul loc din Trollhättan pe care Patrik şi Paula erau siguri că îl puteau găsi: McDonald’s de lângă pod Acolo şi luaseră prânzul, cu câteva ore mai înainte Ragnar Lissander îi aştepta înăuntru şi Paula i se aşeză alături, în vreme ce Patrik le cumpără cafea Ragnar părea şi mai invizibil decât fusese în timpul vizitei de acasă Un bărbat scund, cu început de chelie, îmbrăcat într-o haină bej Îi tremură uşor mâna când acceptă ceaşca de cafea şi îi fu greu să-i privească în ochi — Doreaţi să stăm de vorbă? zise Patrik — Noi noi nu v-am spus chiar totul Patrik nu răspunse Era curios să afle ce explicaţie avea să le dea bărbatul pentru faptul că nu pomeniseră nimic despre fiica lor — Vedeţi dumneavoastră, n-a fost întotdeauna simplu Am avut o fiică Allis Christian avea cam cinci ani când ea s-a născut, şi nu i-a fost uşor Ar fi trebuit să Îi pieri vocea şi luă o gură de cafea, înainte de a continua — Cred că a rămas marcat pe viaţă după experienţa avută Nu ştiu câte aţi aflat, însă Christian a stat singur cu mama sa, decedată, mai bine de-o săptămână Era bolnavă mintal şi nu putea mereu să aibă grijă de el – şi nici de ea însăşi În cele din urmă, a murit în apartamentul lor, şi Christian nu a putut anunţa pe nimeni Crezuse că ea dormea — Da, am aflat Am stat de vorbă cu cei de la autoritatea pentru protecţie socială şi am primit cópii ale documentelor legate de cazul respectiv Patrik îşi dădu seama cât de protocolar sunase Însă acela era singurul mod în care putea păstra distanţa necesară faţă de cumplitul eveniment — A murit ca urmare a unei supradoze? întrebă Paula Nu avuseseră încă vreme să parcurgă toate detaliile — Nu, nu era o drogată Trecea prin perioade negre, când bea prea mult şi, bineînţeles, lua medicamentele ce-i fuseseră prescrise Însă în cele din urmă, i-a cedat inima — Din ce motiv? Patrik chiar nu putea înţelege — Nu s-a îngrijit, apoi au apărut alcoolul şi medicamentele Era obeză Cântărea cu mult peste o sută treizeci de kilograme Ceva îi licări în minte lui Patrik Ceva fără sens Însă ceva la care trebuia să se gândească puţin mai târziu — Apoi Christian a venit să stea la dumneavoastră? zise Paula — Da, atunci a venit să locuiască la noi Iréne a fost cea care a hotărât să îl adoptăm Se părea că nu puteam avea propriii noştri copii — Însă până la urmă nu l-aţi adoptat, nu-i aşa? întrebă Patrik — Probabil că am fi făcut-o dacă Iréne nu ar fi rămas gravidă la puţin timp după aceea — E un lucru care se întâmplă destul de des, interveni Paula — Aşa a zis şi doctorul Iar după naşterea fiicei noastre, Iréne a părut să îşi piardă interesul faţă de Christian Ragnar Lissander privi pe fereastră, ţinând strâns în mână ceaşca de cafea — Poate că i-ar fi fost mai bine băiatului dacă lui Iréne i s-ar fi îndeplinit dorinţa — Care anume? întrebă Patrik — Să îl trimită înapoi Nu era de părere că trebuia să îl mai ţinem cu noi, din moment ce aveam propriul copil, spuse el, zâmbindu-le stânjenit Îmi dau seama cum sună, dar Iréne poate fi destul de dificilă uneori, iar lucrurile devin uşor exagerate Însă ea nu e întotdeauna atât de rea precum pare Uşor exagerate? Patrik nu mai avea mult şi se îneca, dezgustat Vorbeau despre o femeie care, după naşterea propriului său bebeluş, dorea să returneze copilul luat în grijă Iar bătrânul îi lua chiar apărarea — Însă nu l-aţi dat înapoi, nu? zise el, pe un ton rece — Nu A fost una dintre puţinele ocazii în care am pus piciorul în prag La început, a refuzat să mă asculte, însă când i-am spus că nu avea să dea bine, a fost de acord să îl lase să rămână Însă poate că nu ar fi trebuit să intervin Vocea i se stinse din nou, iar cei doi văzură cât de greu îi era să discute pe acel subiect — Cum s-au înţeles Christian şi Allis când au crescut? întrebă Paula, însă Ragnar nu păru să o audă Bărbatul dădea impresia că era adânc cufundat în propriile sale gânduri Spuse cu o voce stinsă: — Ar fi trebuit să am mai multă grijă de ea Bietul băiat Nu înţelegea nimic — Ce anume nu înţelegea? întrebă Patrik, aplecându-se înainte Ragnar tresări şi se trezi din visare Îl privi pe Patrik — Aţi vrea să o cunoaşteţi pe Allis? Cred că ar fi bine să o întâlniţi, pentru a putea înţelege — Da, am dori să o cunoaştem pe Allis, răspunse Patrik, neputându-şi ascunde agitarea Când putem face asta? Unde se află? — Putem merge acum, zise bătrânul, ridicându-se în picioare În drum spre maşină, Patrik şi Paula făcură schimb de priviri Să fi fost oare Allis femeia pe care o căutau? Aveau în sfârşit să încheie acel caz? • Când intrară, femeia stătea jos, cu spatele la ei Părul ei lung îi trecea de talie Era negru şi strălucitor — Bună, Allis Sunt tata Vocea bărbatului răsună în cămăruţă Cineva făcuse o încercare timidă de a adăuga locului câteva nuanţe intime, însă fără prea mult succes Pe pervaz stătea un ghiveci cu o plantă veştejită, iar de perete era agăţat un afiş cu filmul Le grand bleu, deasupra unui pat îngust, cu o pătură uzată Exista, de asemenea, şi un mic birou, cu un scaun dinaintea lui Acolo stătea aşezată femeia Mâinile i se mişcau, însă Patrik nu putu să vadă ce anume făcea Nu reacţionă atunci când tatăl ei îi vorbi — Allis, repetă bărbatul, făcând-o să se întoarcă încet Patrik se uită la ea, surprins Femeia din faţa lui era incredibil de frumoasă Calculă rapid că trebuia să aibă în jur de treizeci şi cinci de ani, însă arăta cu cel puţin zece ani mai tânără Niciun rid nu brăzda chipul său oval Ochii îi erau imenşi şi foarte albaştri, cu gene dese şi negre Patrik se surprinse fixând-o cu privirea — E o fată frumoasă, Allis a noastră, zise Ragnar, îndreptându-se către ea Îi puse mâna pe umăr, iar femeia îşi rezemă capul de el Ca o pisicuţă, lipindu-se de stăpânul ei Mâinile îi atârnau molatice, în poală — Avem musafiri, Allis Ei sunt Patrik şi Paula, zise el, după care ezită Sunt prieteni cu Christian În ochi îi apăru o licărire atunci când auzi pomenit numele fratelui său Ragnar îi mângâie cu blândeţe părul — Aşadar, acum ştiţi Acum aţi întâlnit-o pe Allis — De când? întrebă Patrik, fără să-şi poată lua ochii de la ea Asemănarea cu mama sa era izbitoare Însă cu toate acestea, exista o diferenţă semnificativă Toată răutatea ce se întipărise pe chipul mamei îi lipsea acelei minunate creaturi Patrik îşi dădu seama că era un mod straniu de a o descrie, însă nu îi trecu prin minte unul mai potrivit — De multă vreme N-a mai locuit acasă din vara în care a împlinit treisprezece ani Acesta e al patrulea loc în care stă Nu prea mi-au plăcut celelalte, însă acesta e destul de drăguţ Se aplecă, sărutându-şi fiica pe creştet Nicio reacţie nu apăru pe chipul ei, însă femeia se lipi şi mai mult de el — Ce ? Paula nu ştia cum să-şi formuleze întrebarea — Ce e în neregulă cu ea? zise Ragnar Dacă e să mă întrebaţi pe mine, aş zice că nimic E perfectă Însă ştiu la ce vă referiţi Şi vă voi spune într-o clipă Se lăsă pe vine, în faţa lui Allis, şi îi vorbi cu blândeţe Acolo, alături de fiica sa, el nu mai era invizibil Stătea mai drept, iar ochii îi erau limpezi Acolo, el era cineva Era tăticul lui Allis — Scumpo, azi tata nu poate să stea foarte mult Am vrut doar să îi cunoşti pe prietenii lui Christian Femeia îl privi Apoi se întoarse şi luă ceva de pe birou Un desen Îl ridică în aer, pentru a i-l arăta — E pentru mine? Ea scutură din cap, iar umerii lui Ragnar se gârboviră puţin — E pentru Christian? şopti el Femeia dădu aprobator din cap şi ridică iar desenul — Promit că i-l voi trimite Urma unui zâmbet Apoi se întoarse spre birou şi mâinile începură să i se mişte iar Se apucase de un nou desen Patrik aruncă o privire spre hârtia pe care o ţinea Ragnar Lissander Recunoscu imediat stilul desenului — Şi întotdeauna v-aţi ţinut de cuvânt, nu-i aşa? I-aţi trimis lui Christian desenele, spuse el, după ce părăsiră camera lui Allis — Nu toate Face foarte multe Însă din când în când îi mai trimiteam câte unul, ca să ştie că fata se gândea la el În ciuda tuturor celor întâmplate — De unde aţi ştiut adresa la care să le trimiteţi? Din câte am înţeles, Christian a rupt orice fel de legătură cu dumneavoastră şi cu soţia dumneavoastră, de cum a împlinit optsprezece ani, zise Paula — Da, aşa e Dar Allis chiar şi-a dorit ca el să primească acele desene, aşa că am încercat să-i aflu adresa Presupun că şi eu am fost puţin curios La început, l-am căutat după numele nostru de familie, însă fără succes Apoi am încercat numele de familie al mamei şi am găsit o adresă în Göteborg Pentru o vreme, i-am pierdut urma, fiindcă s-a mutat, iar scrisorile s-au întors, dar apoi am dat din nou de el În Rosenhillsgatan Însă n-am ştiut că s-a mutat în Fjällbacka Eu îl credeam tot la Göteborg, din moment ce scrisorile nu îmi fuseseră returnate Ragnar se întoarse în camera lui Allis, pentru a-şi lua rămas-bun, apoi îi conduse pe coridor, în vreme ce Patrik îi povesti despre bărbatul care avusese grijă de scrisorile lui Christian După aceea, se aşezară într-o cameră luminoasă şi mare, ce servea atât drept sală de mese, cât şi ca bufet Avea un aer impersonal, cu palmieri care duceau lipsă atât de apă, cât şi de atenţie, la fel precum planta din camera lui Allis Erau numai ei trei în toată încăperea — Plângea mult, zise Ragnar, trecându-şi mâna peste faţa de masă de culoare pastelată Probabil din cauza colicilor În timpul sarcinii, Iréne îşi pierduse deja interesul faţă de Christian, aşa că odată cu naşterea lui Allis şi cu epuizarea pe care a adus-o, soţia mea nu a mai avut timp pentru băiat Iar Christian era deja foarte vulnerabil după toate câte i se întâmplaseră — Şi dumneavoastră? întrebă Patrik Când îi văzu expresia lui Ragnar, îşi dădu seama că atinsese un punct nevralgic — Eu? Ragnar încetă să-şi mai mişte mâna pe masă — Eu am închis ochii şi am refuzat să văd Iréne a fost întotdeauna cea care lua hotărârile Iar eu am lăsat-o Pur şi simplu a fost mai uşor în felul acela — Christian nu o plăcea pe sora lui mai mică? întrebă Patrik — Obişnuia să stea lângă pătuţul ei, privind-o fix I-am observat expresia înnegurată de pe chip, însă niciodată nu am crezut că A trebuit doar să plec din cameră, ca să deschid uşa cuiva care sunase la sonerie Privind ţintă într-un punct aflat undeva, în spatele lor, Ragnar păru cufundat cu totul în amintire — Am fost plecat doar câteva clipe Paula deschise gura ca să pună o întrebare, însă hotărî să nu-l întrerupă Trebuia lăsat să-şi spună povestea în ritmul lui Era evident că bărbatului îi era greu să îşi găsească vorbele Tot corpul îi era încordat, iar umerii, gârboviţi — Iréne urcase la etaj, să tragă un pui de somn şi, ca niciodată, Allis mi-a fost încredinţată mie Altfel, Iréne nu permitea nimănui să aibă grijă de ea Era un bebeluş atât de drăguţ, chiar dacă plângea mereu Era ca şi cum Iréne căpătase brusc o păpuşă nouă cu care să se joace O păpuşă pe care nu accepta să o împartă cu nimeni altcineva Urmă o altă pauză, iar Patrik făcu un real efort pentru a nu-l obliga pe bărbat să-şi continue povestea — Am fost plecat doar câteva minute , repetă Ragnar Era ca şi cum s-ar fi împotmolit Ca şi cum i-ar fi fost imposibil să exprime în cuvinte restul poveştii — Unde se afla Christian? întrebă calm Patrik, vrând să îi dea o mână de ajutor — În baie Cu Allis Eu o spălam Aveam o drăcie în care puneai bebeluşul, ca să ai ambele mâini libere, să-i poţi face baie Am umplut cada cu apă, după care am aşezat-o pe Allis în scăunelul pentru baie Şi acolo a rămas aşezată Paula dădu din cap Şi ele aveau un dispozitiv similar pentru fiul lor, Leo — Când m-am întors în baie Allis era Nu mişca Avea capul scufundat complet în apă Ochii îi erau deschişi, larg deschişi Ragnar se legănă puţin în scaun Era evident că trebuia să se forţeze să continue, să se confrunte cu acele amintiri şi imagini cumplite — Christian stătea pur şi simplu acolo, rezemat de cadă, uitându-se la ea Ragnar îşi fixă privirea asupra celor doi poliţişti, de parcă s-ar fi întors brusc în prezent — Stătea nemişcat şi zâmbea — Dar aţi salvat-o, nu? zise Patrik, simţind cum pe braţe i se făcuse pielea de găină — Da, am salvat-o A început să respire din nou Apoi am văzut Îşi drese vocea — Am văzut dezamăgirea din ochii lui Christian — I-aţi povestit soţiei cele întâmplate? — Nu, n-ar fi fost Nu! — Christian a încercat să-şi înece surioara, şi dumneavoastră nu i-aţi spus soţiei? întrebă Paula, privindu-l cu neîncredere — Am simţit că îi datoram ceva, după toate lucrurile prin care trecuse Dacă i-aş fi spus lui Iréne, s-ar fi descotorosit imediat de el Iar băiatul nu ar fi făcut faţă unui asemenea şoc În plus, răul fusese deja făcut Părea ca şi cum bărbatul şi-ar fi pledat cauza — În clipele acelea, n-am realizat cât de grave vor fi urmările Însă nu mai conta, oricum, fiindcă situaţia nu se mai putea schimba N-ar fi ajutat cu nimic să scăpăm de Christian — Aşadar, v-aţi purtat ca şi cum nimic nu s-ar fi întâmplat? zise Patrik Ragnar oftă, gârbovindu-se şi mai mult — Da, m-am prefăcut că nu s-a întâmplat nimic Însă niciodată nu i-am mai permis să stea singur cu ea Niciodată — A mai avut vreo tentativă? întrebă femeia, palidă la faţă — Nu, nu cred Într-un fel, părea mulţumit Allis a încetat să mai plângă la fel de mult De regulă stătea nemişcată, fără să mai ceară atenţie — Când aţi observat dumneavoastră şi soţia dumneavoastră că situaţia nu era în regulă? întrebă Patrik — Treptat, a început să fie evident Fetiţa nu învăţa la fel de repede precum alţi copii Când, într-un final, am reuşit să o fac pe Iréne să accepte situaţia, şi am mers cu fetiţa la consult ei bine, doctorii au tras concluzia că ea suferea de o leziune cerebrală ireversibilă care îi va opri dezvoltarea psihică — Soţia dumneavoastră a suspectat ceva? întrebă Paula — Nu Până şi doctorul a spus că probabil fusese aşa încă de la naştere Şi că pur şi simplu nu s-a văzut decât după o vreme, când a început să crească — Şi cum au stat lucrurile cu copiii, mai târziu? — Cât timp aveţi la dispoziţie? spuse Ragnar, zâmbind, însă zâmbetul lui era trist — Lui Iréne nu-i păsa decât de Allis Era cel mai frumos copil pe care îl văzusem vreodată, şi nu o spun doar pentru că e fiica mea Doar aţi văzut cum arată Gândul lui Patrik fugi pentru o clipă la acei imenşi ochi albaştri — Iréne a iubit întotdeauna orice lucru frumos Ea însăşi a fost răpitoare în tinereţe şi cred că a văzut în Allis o confirmare a propriei frumuseţi Şi-a dedicat întreaga atenţie fiicei sale — Şi Christian? zise Patrik — Christian? Era ca şi cum nu ar fi existat — Trebuie să fi fost groaznic, spuse Paula — Da, zise Ragnar Însă el şi-a creat propria formă de revoltă Îi plăcea să mănânce şi se îngrăşa foarte repede Probabil a moştenit asta de la mama lui Când a observat că obiceiul de a mânca o deranja pe Iréne, a început să o facă şi mai des, îngrăşându-se pentru a-i face ei în ciudă Şi a funcţionat Amândoi s-au angajat într-o luptă permanentă din cauza mâncării, iar Christian a reuşit s-o învingă — Aşadar, Christian a fost mereu supraponderal în copilărie? întrebă Patrik Încercă să şi-l imagineze pe zveltul Christian, pe care îl ştia el, ca pe un băieţaş dolofan, însă nu izbuti — Nu a fost doar plinuţ, a fost gras Foarte gras — Ce sentimente avea Allis faţă de Christian? întrebă Paula Ragnar zâmbi şi, de data aceea, zâmbetul i se reflectă şi în privire — Allis îl iubea pe Christian Îl adora Întotdeauna se ţinea după el, ca un căţeluş — Şi cum reacţiona Christian? întrebă Patrik Ragnar se opri şi cugetă — Nu cred că îl deranja prea tare În general, o lăsa în pace Dar din când în când părea surprins de iubirea cu care îl copleşea Ca şi cum nu ar fi înţeles de ce — Poate că într-adevăr nu înţelegea, zise Paula Apoi ce s-a întâmplat? Cum a reacţionat Allis când el a plecat? O cortină păru a cădea peste chipul lui Ragnar — Multe s-au întâmplat dintr-odată Christian a dispărut, iar noi nu am mai fost în stare să îi purtăm de grijă lui Allis – nu aşa cum ar fi avut ea nevoie — De ce nu? De ce nu a mai putut locui acasă? — Practic era deja mare şi avea nevoie de mai mult sprijin şi ajutor decât i-am fi putut oferi noi Brusc, dispoziţia lui Ragnar Lissander se schimbă, dar Patrik nu înţelese motivul — Nu a învăţat niciodată să vorbească? interveni el Allis nu scosese o vorbă cât timp fuseseră în cameră — Poate vorbi, însă nu vrea, zise Ragnar, cu aceeaşi expresie închistată — Ar exista vreun motiv ca ea să-i poarte pică lui Christian? Ar fi în stare să-i facă rău? Lui sau altei persoane din preajma sa? Patrik şi-o imagină din nou – acea fată cu părul lung şi negru, cu mâinile mişcându-se deasupra hârtiei albe, desenând imagini ce i-ar fi putut aparţine unui copil de cinci ani — Nu, Allis n-ar face rău niciunei muşte, zise Ragnar De aceea am şi vrut să vă aduc aici, ca să o puteţi cunoaşte N-ar putea face rău nimănui Şi îl iubeşte îl iubea pe Christian Scoase afară desenul pe care i-l dăduse fata şi îl aşeză pe masa de dinaintea lor În susul paginii, un soare imens, în josul paginii, iarbă verde şi flori Două siluete: una mare şi una mică, ţinându-se fericite de mână — L-a iubit pe Christian, repetă bărbatul — Şi-l mai aduce aminte? Au trecut atâţia ani de când nu s-au văzut, sublinie Paula Ragnar nu-i răspunse Arătă doar spre desen Spre cele două siluete Allis şi Christian — Întrebaţi-i pe cei care lucrează aici, dacă pe mine nu mă credeţi Dar Allis nu e femeia pe care o căutaţi Nu ştiu cine ar vrea să-i facă rău lui Christian A dispărut din vieţile noastre când avea optsprezece ani S-or fi întâmplat multe de atunci, dar Allis l-a iubit Şi încă îl iubeşte Patrik îl privi pe bătrânel Realiză că trebuia să facă exact cum sugerase Ragnar Trebuia să interogheze personalul instituţiei Însă era convins că tatăl lui Allis spusese adevărul Ea nu era femeia pe care o căutau Se întorseseră din nou de unde plecaseră • — Am ceva important de raportat, îl întrerupse Mellberg pe Patrik, atunci când acesta se pregătea să le prezinte noile informaţii Voi lucra cu jumătate de normă pentru o vreme Mi-am dat seama că felul în care am condus operaţiunile aici, la secţie, a avut atâta succes, încât acum vă pot încredinţa tuturor sarcini precise Cunoştinţele şi experienţa mea vor putea fi de folos în altă parte Cu toţii îl priviră uluiţi — A sosit vremea să mă dedic celei mai importante resurse a societăţii noastre: generaţia următoare Cei cărora le aparţine viitorul, zise Mellberg, prinzându-şi degetele mari pe după bretele — O să lucreze la centrul de tineret? îi şopti Martin lui Gösta, care dădu din umeri, drept răspuns — În plus, e important să le oferim o şansă femeilor Şi imigranţilor, zise el, aruncându-i o privire Paulei Ştiu că ţie şi Johannei vă e greu să vă descurcaţi cu concediul de maternitate la care aveţi dreptul amândouă, pentru a avea grijă de Leo Iar băiatul are nevoie încă de la bun început de un exemplu masculin puternic Aşa că voi lucra aici cu jumătate de normă; deja a fost aprobat de superiori Restul timpului mi-l voi petrece cu băiatul Mellberg privi în jur, pesemne aşteptându-se la aplauze din partea colegilor Însă camera fusese învăluită de o tăcere stupefiată Cea mai surprinsă era Paula Nu ştiuse nimic despre asta, dar cu cât se gândea mai mult, cu atât îi şi plăcea mai tare Însemna că Johanna putea începe munca în curând, în vreme ce Paula ar fi combinat programul de muncă şi orele de concediu maternal În plus, nu putea nega faptul că Mellberg îl îngrijea bine pe Leo Se dovedise a fi o excelentă dădacă, poate exceptând incidentul scutecului lipit cu bandă adezivă După atenuarea şocului iniţial, Patrik nu putu decât să fie de acord cu planul Din punct de vedere practic, însemna că programul de la secţie al lui Mellberg avea să fie redus cu cel puţin jumătate Lucru care s-ar fi putut dovedi benefic — Îţi laud iniţiativa, Mellberg Mi-aş dori ca mai mulţi oameni să-ţi împărtăşească atitudinea, zise Patrik Iar acum cred că ar fi bine să ne întoarcem la anchetă S-au întâmplat multe azi Le povesti despre cel de-al doilea drum pe care el şi Paula îl făcuseră în Trollhättan, despre discuţia cu Ragnar Lissander şi despre vizita pe care i-o făcuseră lui Allis — Aşadar, nu puneţi la îndoială inocenţa ei? întrebă Gösta — Sunt sigur că nu ea e vinovata Am discutat cu personalul; capacitatea mentală a lui Allis e similară cu cea a unui copil — Nu-mi pot imagina cum a fost Christian în stare să trăiască mai departe, conştient de ce i-a făcut surorii sale, zise Annika — Iar faptul că ea îl adora nu avea cum să fi uşurat situaţia, adăugă Paula Trebuie să fi fost o povară grea pentru el Asta în cazul în care şi-a conştientizat fapta — Şi noi avem ceva de raportat, zise Gösta, dregându-şi vocea şi aruncându-i o privire lui Martin Mi s-a părut că recunosc numele de Lissander, însă nu-mi puteam aminti unde îl mai auzisem Şi nici nu eram sută la sută sigur Materia cenuşie nu mai e ca pe vremuri, zise el, făcând semn către tâmplă — Şi? zise Patrik nerăbdător Gösta îi aruncă din nou o privire lui Martin — Ei bine, mai întâi am stat de vorbă cu Kenneth Bengtsson, care însă pretinde că nu ştie nimic În plus, susţine că nu a mai auzit numele de Lissander Însă eu mă tot întrebam de ce ori de câte ori auzeam acel nume îmi venea în minte fostul nostru coleg, Ernst Aşa că ne-am dus la el — Aţi fost acasă la Ernst? zise Patrik Dar de ce? — Ascultă ce are de spus Gösta, replică Martin, iar Patrik rămase tăcut — În regulă, ei bine, i-am spus lui Ernst ce mă apăsa Iar el şi-a dat seama — Ce şi-a dat seama? întrebă Patrik, aplecându-se spre el — Mi-a spus unde mai auzisem numele de Lissander, răspunse Gösta Au locuit o vreme aici, în Fjällbacka — Cine? întrebă Patrik, uluit — Domnul şi doamna Lissander, Iréne şi Ragnar Alături de copiii lor, Christian şi Allis — Dar e imposibil, zise Patrik, scuturând din cap Dacă ar fi adevărat, cum de nu l-a recunoscut nimeni pe Christian? Cred că Ernst se înşală — Nu, e adevărat, spuse Martin E clar că semăna cu mama sa biologică şi a fost supraponderal în copilărie Elimină vreo şaizeci de kilograme, adaugă o pereche de ochelari şi lasă să treacă douăzeci de ani, şi ar fi greu de crezut că e una şi aceeaşi persoană — Cum de îi ştia Ernst? Cum de îi ştiai tu? întrebă Patrik — Ernst era înnebunit după Iréne S-ar părea că s-au cunoscut la o petrecere, după care Ernst a vrut mereu să treacă pe lângă casa lor cu maşina, ori de câte ori avea ocazia Aşa că am trecut deseori pe strada lor — Unde locuiau? întrebă Paula — Într-una din casele de lângă docul pazei de coastă — Vrei să spui, lângă Badholmen? întrebă Patrik — Da, foarte aproape Casa îi aparţinuse mamei lui Iréne Era o adevărată scorpie, din câte-am auzit Timp de mulţi ani, ea şi fiica sa nu au păstrat deloc legătura, însă la moartea bătrânei, Iréne a moştenit casa, drept care familia Lissander s-a mutat aici, din Trollhättan — Ernst cunoştea motivul pentru care au plecat apoi din Fjällbacka? întrebă Paula — Nu, n-avea idee Dar se pare că s-a întâmplat destul de brusc — Aşadar, Ragnar nu ne-a dezvăluit chiar totul, zise Patrik Începuse să se sature de toţi acei oameni cu secrete pe care însă refuzau să le divulge Dacă toată lumea ar fi binevoit să coopereze, probabil că ar fi soluţionat acel caz cu mult timp în urmă — Aţi făcut treabă bună, zise el, uitându-se spre Gösta şi Martin Voi sta din nou de vorbă cu Lissander Trebuie să existe un motiv pentru care să nu fi pomenit de perioada petrecută în Fjällbacka Doar îşi dădea seama că nu era decât o chestiune de timp până ca noi să aflăm, oricum — Dar asta tot nu ne dezvăluie identitatea femeii pe care o căutăm Pare să fie o persoană pe care o cunoscuse cât locuise în Göteborg După ce s-a mutat de acasă şi înainte de a se întoarce în Fjällbacka, alături de Sanna, zise Martin, gândind cu voce tare — Mă întreb de ce-o fi revenit aici, interveni Annika — Trebuie să aflăm mai multe despre anii petrecuţi de Christian la Göteborg, zise Patrik Până în momentul de faţă, nu cunoaştem decât trei femei care să fi făcut parte din viaţa lui Christian: Iréne, Allis şi mama lui biologică — Să fie oare Iréne? Ar avea motiv de răzbunare, ţinând cont de ce i-a făcut Christian lui Allis, zise Martin Patrik se opri o clipă, dar apoi scutură din cap — Şi eu m-am gândit la ea, şi nu o putem exclude Însă n-aş crede Potrivit spuselor lui Ragnar, femeia nu a aflat niciodată ce s-a întâmplat Şi chiar dacă ar fi făcut-o, de ce să-i fi luat în vizor pe Magnus şi pe ceilalţi? Şi-o imagină pe femeia răutăcioasă pe care o întâlniseră în locuinţa din Trollhättan Îi auzi din nou remarcile sfidătoare cu privire la Christian şi la mama lui Brusc, îi veni o idee Ceva ce nu-i dăduse pace, de când se întâlniseră a doua oară cu Lissander Era singurul lucru care nu părea să se potrivească Patrik luă telefonul mobil şi formă rapid un număr Toţi cei de la masă îl priviră surprinşi, dar bărbatul ridică un deget spre ei, semn că nu ar fi trebuit să vorbească — Bună ziua, aici Patrik Hedström Voiam de fapt să discut cu Sanna În regulă, înţeleg Dar aţi putea să o întrebaţi ceva, din partea mea? Este important Întrebaţi-o dacă rochia albastră pe care a găsit-o e măsura ei Da, ştiu că e o întrebare ciudată Însă ne-ar fi de mare ajutor dacă aţi putea să i-o transmiteţi Mulţumesc Patrik aşteptă, iar după o clipă, Agneta, sora Sannei, reveni pe fir — A, da? În regulă, bine Mulţumesc mult Şi salutaţi-o pe Sanna Cu o expresie gânditoare pe chip, Patrik încheie conversaţia — Rochia albastră era mărimea Sannei — Şi? zise Martin, părând să vorbească în numele tuturor — E oarecum straniu, având în vedere că mama lui Christian cântărea peste o sută treizeci de kilograme Aşa că rochia trebuie să aparţină altcuiva Christian a minţit-o pe Sanna când i-a spus că era a mamei lui — Să fi fost a lui Allis? — Posibil Dar eu nu cred Trebuie să fi existat o altă femeie în viaţa lui Christian • Erica se uită la ceas Ziua de lucru a lui Patrik se dovedea lungă Încă nu primise vreun semn de la el, de când plecase de acasă în dimineaţa aceea, dar nici nu voise să-l deranjeze, telefonându-i Pesemne că moartea lui Christian crease un haos total la secţia de poliţie Patrik avea să se întoarcă atunci când era posibil Spera să-i fi trecut supărarea Nu mai fusese niciodată cu adevărat furios pe ea, iar ultimul lucru pe care Erica îl dorea era să-l dezamăgească ori să-l supere Îşi mângâie uşor pântecul Părea să crească incontrolabil, iar uneori se simţea atât de îngrozită de ceea ce avea să urmeze, încât abia mai putea respira În acelaşi timp, aştepta totul cu emoţie O încercau sentimente atât de ambigue: bucurie şi nelinişte; panică şi nerăbdare Toate amestecate cu o fericire imensă Şi pe Anna trebuiau să o încerce sentimente similare Erica se simţi vinovată fiindcă nu-şi prea ascultase sora vorbind despre propria ei sarcină Fusese atât de prinsă de problemele sale Însă după toate cele întâmplate cu Lucas – fostul soţ al Annei şi tatăl celor doi copii ai ei – probabil că o sumedenie de sentimente îi fuseseră trezite şi ei, odată cu noua sarcină Şi cu noul bărbat din viaţa sa Erica se ruşină de egoismul pe care îl dovedise, vorbind numai despre propriile griji şi sentimente Avea să o sune pe Anna a doua zi, de dimineaţă, propunându-i să bea o cafea împreună sau poate să meargă la plimbare Atunci ar fi putut sta de vorbă, aşa cum se cuvenea Maia îşi făcu apariţia şi i se urcă în braţe Părea obosită, cu toate că nu era decât ora şase, cu două ceasuri mai devreme faţă de ora ei de culcare — Tati? zise Maia, apăsându-şi obrazul de pântecele Ericăi — Vine tati în curând, spuse Erica Însă nouă ne e foame, deci cred că ar trebui să pregătim cina Ce zici, scumpo? Să ne distrăm ca fetele, în seara asta? Maia dădu afirmativ din cap — Ce zici de cârnaţi Falun şi macaroane? Cu mult ketchup Maia încuviinţă din nou Mama ştia exact ce să servească la o cină ca între fete • — Cum facem? zise Patrik, trăgându-şi un scaun lângă Annika Afară era întuneric beznă şi toată lumea ar fi trebuit să plece acasă cu mult timp în urmă, dar nimănui nu-i trecuse măcar prin minte să părăsească secţia de poliţie Evident, cu excepţia lui Mellberg, care ieşise pe uşă, fluierând, cu un sfert de oră mai devreme — Să începem cu arhivele publice, deşi mă îndoiesc că vom găsi ceva Eu le-am mai parcurs, atunci când i-am făcut o verificare, şi nu cred să-mi fi scăpat ceva Annika păru să se scuze, iar Patrik o bătu uşor pe umăr — Ştiu că eşti perfecţionistă când vine vorba de cercetări, însă oricui i se poate întâmpla să omită ceva Dacă ne uităm prin ele împreună, poate vom găsi ceva care să-ţi fi scăpat prima dată Îmi imaginez că a locuit cu o femeie cât timp a stat în Göteborg – sau cel puţin, a avut o relaţie cu cineva Poate aflăm ceva care să ne ajute să dăm de persoana respectivă — Să sperăm, zise Annika, mişcând monitorul computerului, pentru ca şi Patrik să poată vedea Însă, după cum am spus, Christian n-a mai fost căsătorit — Dar copii? Annika tastă ceva, apoi arătă cu degetul spre ecran — Nu, nu apare listat drept tatăl altor copii în afară de Melker şi Nils — La naiba, zise Patrik, trecându-şi mâna prin păr Poate că e o teorie stupidă Nu ştiu de ce am senzaţia asta că ne-a scăpat ceva Răspunsul trebuie să fie undeva în dosarele acestea Se ridică şi se duse în birou Stătu acolo vreme îndelungată, cu privirea ţintă spre perete Gândurile negre îi fură brusc întrerupte de ţârâitul telefonului — Patrik Hedström Simţi cât de descurajată îi părea vocea Dar atunci când bărbatul de la celălalt capăt al firului se prezentă şi îi explică motivul pentru care îl suna, Patrik începu să-şi îndrepte spinarea Douăzeci de minute mai târziu, el dădu buzna în biroul Annikăi — Maria Sjöström! — Maria Sjöström? — Christian a locuit în Göteborg cu o femeie pe nume Maria Sjöström — Cum ai ? zise Annika Dar Patrik continuă, fără a-i răspunde la întrebare — Există şi un copil Emil Sjöström Sau, mai bine zis, exista un copil — Ce vrei să spui? — Au murit Atât Maria, cât şi Emil au murit E un caz nerezolvat de omucidere — Ce se petrece aici? Martin venise în fugă după ce îl auzise pe Patrik strigând în biroul Annikăi Până şi Gösta se mişcase mai rapid decât în mod normal, având în vedere că apăruse în cadrul uşii, înghesuindu-se înăuntru, alături de ceilalţi — Tocmai am vorbit cu un bărbat pe nume Sture Bogh E un inspector de poliţie din Göteborg, ieşit la pensie Patrik făcu o pauză teatrală înainte de a continua — A citit în ziar despre Christian şi ameninţările primite de acesta şi i-a recunoscut numele dintr-una din anchetele sale S-a gândit că ar putea deţine informaţii care să ne ajute Patrik le povesti colegilor discuţia avută cu fostul ofiţer de poliţie În ciuda tuturor anilor scurşi, Sture Bogh nu putuse uita acele morţi tragice şi îi făcu lui Patrik un rezumat al aspectelor importante din anchetă Cu toţii rămaseră înmărmuriţi auzind povestea — Putem face rost de documentele anchetei? întrebă Martin, nerăbdător — E un pic cam târziu acum Cred că ar fi greu, zise Patrik — Nu strică să încercăm, spuse Annika Am eu numărul poliţiei din Göteborg, chiar aici Patrik oftă — Nevastă-mea o să creadă că am fugit în Rio cu o blondă voluptuoasă, dacă mai stau mult pe-aici — Sun-o mai întâi pe Erica, apoi vom încerca să dăm de cineva la secţia din Göteborg Patrik cedă Nimeni nu voia să plece, lucru care, de altfel, era valabil şi pentru el, aşa că hotărî să stea până când aveau să facă tot ce le stătea în puteri — În regulă, însă va trebui să vă găsiţi ceva de lucru, cât timp dau eu telefoanele astea Nu vreau să-mi suflaţi în ceafă Merse în biroul său, închise uşa, apoi sună acasă Erica se arătă extrem de înţelegătoare Ea şi Maia deja luaseră cina Brusc, Patrik simţi o dorinţă atât de puternică de a merge acasă, la fetele sale, încât aproape izbucni în plâns Nu-şi amintea să fi fost vreodată atât de obosit Însă trase adânc aer în piept şi formă numărul pe care i-l dăduse Annika La început, Patrik nu-şi dădu seama că îi răspunse cineva — Alo? se auzi o voce la celălalt capăt al firului, făcându-l să tresară, atunci când înţelese că trebuia să spună ceva Se prezentă şi explică ce anume dorea Spre mirarea lui Patrik, colegul din Göteborg fu extrem de prietenos şi dornic să-l ajute, oferindu-se să încerce să dea de urma documentelor din cadrul anchetei Patrik puse receptorul în furcă şi îşi ţinu pumnii strânşi După o aşteptare de circa un sfert de oră, telefonul sună — Serios? Da? Lui Patrik aproape că nu-i veni să creadă atunci când colegul său îl anunţă că găsise dosarul Patrik îi mulţumi din suflet, rugându-l apoi să pună deoparte documentele Avea să le ridice a doua zi În cel mai rău caz, ar fi mers el însuşi în Göteborg, sau poate ar fi convins secţia să plătească un curier După ce închise telefonul, Patrik rămase pe scaunul de la birou Ştia că ceilalţi aşteptau veşti cu privire la dosarul anchetei Însă mai întâi trebuia să-şi adune gândurile Toate detaliile, toate piesele acelui puzzle i se învârteau prin minte Ştia că ele se potriveau, cumva Nu trebuia decât să afle cum anume • Erik se simţi neaşteptat de trist atunci când se pregăti să plece Fireşte că nu era uşor să îşi ia la revedere de la fiicele sale Le îmbrăţişă pe fiecare în parte, spunând că avea să se întoarcă peste câteva zile Dar fu surprins că i se părea, de asemenea, dificil să-şi ia adio de la casă şi de la Louise, care stătea în hol, privindu-l cu o expresie de nepătruns Planul său iniţial fusese de a se strecura din casă, lăsând doar un bilet în urmă Însă brusc, simţise nevoia de a-şi lua adio cum se cuvenea Pentru a nu trezi bănuieli, el pusese deja geamantanul mare în portbagajul maşinii Voia ca Louise să creadă că era vorba de o simplă călătorie de afaceri, care necesita un mic bagaj de mână Cu toate că îi era neaşteptat de greu să le spună la revedere, Erik ştia că avea să se obişnuiască rapid cu noua sa viaţă Nu trebuia decât să se gândească la avocatul suedez Joachim Posener, care fugise din ţară în 1997, suspectat că delapidase fonduri Izbutise să stea departe, fără a suferi mustrări de conştiinţă fiindcă lăsase un copil în urma sa În plus, propriile lui fete erau deja adolescente Nu prea mai aveau nevoie de el — Ce fel de călătorie de afaceri e asta? îl întrebă Louise Ceva din vocea femeii îi atrase atenţia Doar nu ştia, nu? Respinse acel gând Chiar dacă avea bănuieli, femeia nu putea face nimic — Mă întâlnesc cu un furnizor nou, zise el, jucându-se cu cheile de la maşină Când se gândi mai bine, realiză că era chiar amabil Intenţiona să ia maşina mică şi să-i lase Louisei Mercedesul Iar banii din cont aveau să fie destui pentru a le acoperi cheltuielile pe timp de un an, incluzând şi ipoteca Aşa că aveau destul timp să-şi construiască un plan Erik îşi îndreptă spatele Nu avea niciun motiv să se simtă josnic Nu era problema lui dacă cineva avea să sufere din cauza faptelor sale Viaţa lui era în pericol şi nu putea sta cu mâinile-n sân, aşteptând ca trecutul să-l ajungă din urmă — Mă întorc poimâine, zise el vioi, făcându-i Louisei un semn cu capul Trecuseră ani de zile de când nu-i mai dăduse o îmbrăţişare şi un sărut, înainte de a pleca într-o călătorie — Întoarce-te când vrei, zise ea, ridicând din umeri Din nou, bărbatul avu senzaţia că femeia se purta ciudat, însă probabil că nu era decât imaginaţia lui Iar peste două zile, când ea avea să-l aştepte acasă, Erik urma să se afle deja într-un loc sigur — Pa, zise el, întorcându-i spatele — Pa, spuse Louise Se urcă în maşină şi plecă în trombă, privind o ultimă dată în oglinda retrovizoare După care porni radioul şi începu să fredoneze Aventura începuse • Erica îl privi cu îngrijorare atunci când Patrik intră pe uşă Maia se dusese la culcare de ceva vreme, iar Erica stătea pe canapea, cu o ceaşcă de ceai — Zi grea? întrebă ea, circumspectă, ridicându-se şi luându-l în braţe Patrik o mângâie şi rămase nemişcat, câteva clipe — Am nevoie de un pahar cu vin, zise el Se duse în bucătărie, în vreme ce Erica se întoarse pe canapea Auzi clinchetul unui pahar şi pocnetul unui dop Îşi aminti cât de minunat era un pahar cu vin, dar în perioada aceea, ea trebuia să se mulţumească doar cu ceai Acela era unul dintre dezavantajele sarcinii şi alăptatului – nu se putea bucura din când în când de un pahar cu vin roşu Uneori mai lua o gură din paharul lui Patrik şi era nevoită să se mulţumească doar cu atât — Ce bine e să fii acasă, oftă adânc Patrik, aşezându-se lângă ea O cuprinse cu braţul pe după umeri şi îşi rezemă picioarele pe măsuţa de cafea — Iar eu mă bucur că eşti acasă, zise Erica, cuibărindu-se mai aproape Timp de câteva minute, niciunul nu scoase un cuvânt, în timp ce Patrik îşi sorbi vinul — Christian are o soră, zise el, într-un final Erica tresări — O soră? Asta n-am mai auzit-o până acum Mereu spunea că nu are familie — Nu a fost tocmai adevărat Ştiu că probabil voi regreta faptul că ţi-am spus, dar sunt atât de obosit Toate lucrurile pe care le-am aflat azi mi se tot învârt prin minte şi chiar am nevoie să stau de vorbă cu cineva Însă lucrurile astea trebuie să rămână între noi doi În regulă? spuse el, aruncându-i o privire neînduplecată — Promit Haide, spune-mi Aşadar, Patrik îi povesti tot ce aflase Stătură în sufrageria cufundată în întuneric, singura lumină fiind cea de la ecranul televizorului Erica nu rosti o vorbă, ci doar îl ascultă cu atenţie Tresări când Patrik îi dezvălui motivul afecţiunii cerebrale a lui Allis şi modul în care Christian trăise cu secretul respectiv în toţi acei ani, protejat, dar şi urmărit îndeaproape de Ragnar Erica scutură din cap după ce Patrik îşi termină povestea cu privire la Allis şi la copilăria aspră pe care Christian fusese obligat să o îndure până când plecase de la familia Lissander — Bietul Christian — Dar povestea nu s-a terminat — Ce vrei să spui? întrebă Erica, după care icni, atunci când unul dintre bebeluşi o lovi puternic în zona plămânilor Gemenii păreau foarte vioi în seara aceea — Christian a cunoscut o femeie cât timp a locuit în Göteborg Numele său era Maria Avea un copil mic, aproape nou-născut, atunci când drumurile lor s-au intersectat Ea nu păstra deloc legătura cu tatăl copilului Maria şi Christian s-au mutat împreună la scurt timp, într-un apartament din Partille Băiatul, Emil, a devenit ca un fiu pentru Christian Se pare că cei trei au fost foarte fericiţi împreună — Şi ce s-a întâmplat? Erica nu era sigură că voia să afle Ar fi fost mai simplu să-şi ducă mâinile la urechi şi să blocheze ceea ce îşi imagina a fi o poveste cumplită şi dificil de ascultat Însă nu se putu abţine să nu-l întrebe pe Patrik ce anume se petrecuse — Într-o zi de miercuri din luna aprilie, Christian s-a întors acasă de la universitate Patrik vorbi pe un ton neutru, iar Erica îl luă de mână — Uşa era descuiată, lucru care din start l-a tulburat Îi strigă pe Maria şi pe Emil, însă nimeni nu îi răspunse Merse prin apartament, căutându-i Totul părea la fel ca de obicei Jachetele lor stăteau atârnate în cuier, aşa că nu îşi imagină să fi plecat Iar căruciorul lui Emil era încă sub scară — Nu ştiu dacă vreau să aflu mai multe, şopti Erica, însă Patrik, cu privirea aţintită drept înainte, nu păru să o audă — Într-un final, i-a găsit În baie Amândoi se înecaseră — Dumnezeule mare! exclamă Erica, acoperindu-şi gura cu mâna — Băiatul stătea întins pe spate, în cadă Capul mamei era cufundat în apă, însă restul corpului se afla în afara căzii Autopsia a dezvăluit prezenţa unor vânătăi lăsate de vârfurile unor degete, pe ceafă Cineva a ţinut-o cu forţa sub apă — Cine? — Nu ştiu Poliţia nu a reuşit să găsească asasinul În mod straniu, Christian nu a fost considerat suspect niciodată, cu toate că el era cel mai apropiat de victime Din cauza asta nu am aflat nimic despre caz, atunci când am căutat în arhivele poliţiei — Cum e posibil aşa ceva? — Nu sunt foarte sigur Toţi cei care îi cunoşteau au declarat că formau un cuplu extrem de fericit Până şi mama femeii l-a apărat pe Christian În plus, un vecin a văzut o femeie intrând în apartament cam în perioada în care au avut loc omorurile, conform datelor furnizate de medicul legist — O femeie? zise Erica Aceeaşi care a ? — Chiar nu mai ştiu ce să cred Ancheta asta mă scoate din minţi Cumva, toate se leagă – toate lucrurile care i s-au întâmplat lui Christian Cineva l-a urât atât de mult, încât nici măcar trecerea timpului nu i-a putut tempera sentimentele — Şi n-ai idee cine ar putea fi? Erica simţi o idee încolţindu-i în minte, însă nu şi-o putu explica Imaginea era vagă Însă de un lucru era sigură: Patrik avea dreptate Cumva, toate evenimentele se legau între ele — Te-ai supăra dacă m-aş duce la culcare? zise Patrik, punându-i mâna pe genunchi — Deloc Chiar aşa să faci, iubitule, îl îndemnă ea, absentă Eu voi mai sta trează o vreme După care voi veni şi eu în pat — În regulă Îi dădu o sărutare, apoi se îndreptă către dormitorul lor, de la etaj Femeia rămase locului, pe canapea, în întuneric La televizor erau ştirile, însă Erica opri sonorul, pentru a-şi putea asculta propriile gânduri Allis Maria şi Emil Exista acolo ceva ce ar fi trebuit să fie evident, ceva ce să fi putut înţelege Ridică privirea spre cartea de pe măsuţă O luă încetişor, aşezându-şi-o în poală, pentru a putea privi coperta şi titlul Sirena Se gândi la depresie şi la vinovăţie La mesajul pe care Christian voise să-l transmită prin intermediul romanului său Erica ştia că răspunsul se afla acolo, în cuvintele şi propoziţiile pe care bărbatul le lăsase în urmă Iar ea intenţiona să afle care era acel răspuns 22 Coşmarurile începuseră să-l bântuie noapte de noapte, de parcă ar fi aşteptat trezirea conştiinţei sale De fapt, era straniu că durase atât de mult În definitiv, fusese dintotdeauna conştient de cele întâmplate Rememorase felul în care dăduse la o parte scăunelul special pentru cadă şi o lăsase pe Allis să se scufunde în apă Felul în care trupuşorul ei se zbătuse şi încercase să respire, ca mai apoi să încremenească Văzuse mereu acei ochi albaştri care îl priveau, înceţoşaţi, de sub apă Ştiuse dintotdeauna, dar nu înţelesese cu adevărat Pricepuse, în cele din urmă, datorită unui lucru mărunt, unui mic detaliu Se petrecuse într-o zi, în acea ultimă vară Înţelesese deja că nu mai putea rămâne Locul lui nu fusese niciodată acolo, însă adevărul nu i se dezvăluise decât treptat În cele din urmă, îşi dăduse seama că trebuia să părăsească familia Vocile îi spuseseră acelaşi lucru Apăruseră şi ele, într-o zi, fără să fi fost neplăcute ori răutăcioase, ci mai degrabă nişte prieteni şi confidenţi care îi şopteau în ureche Singura dată când avea îndoieli cu privire la decizia sa era atunci când se gândea la Allis Însă acea ezitare nu dura niciodată mult – fiindcă vocile se amplificau Aşa că hotărî să stea până la sfârşitul verii Apoi urma să plece, fără a mai privi în urmă Iar tot ce se lega de mama şi tata avea să rămână în trecut În ziua cu pricina, Allis dorise îngheţată Ea întotdeauna voia îngheţată, iar dacă băiatul avea chef, o însoţea uneori până la chioşcul de lângă piaţetă Fata cerea mereu acelaşi lucru: un cornet cu trei cupe de îngheţată de căpşune Uneori, el se prefăcea dinadins că nu înţelege şi îi cumpăra, în schimb, îngheţată de ciocolată Atunci ea scutura cu putere din cap şi îl trăgea de braţ, chinuindu-se să spună cuvântul „căpşune” Allis era mereu în al nouălea cer când primea această mică trataţie Se lumina la chip de bucurie şi, cu multă satisfacţie, începea să lingă metodic îngheţata De jur-împrejur, ca să nu înceapă să picure Acelaşi lucru se întâmplă şi în ziua respectivă Îşi primi cornetul şi începu să se îndepărteze încetişor, în vreme ce băiatul aşteptă propria îngheţată, după care le plăti pe amândouă Întorcându-se ca s-o urmeze pe Allis, el se opri brusc Erik, Kenneth şi Magnus Toţi trei stând acolo, privindu-l Erik rânjea Simţi îngheţata topindu-se în cornetul pe care îl ţinea în mână, însă fu nevoit să treacă pe lângă ei Încercă să se uite drept înainte, către apă Încercă să le ignore privirile şi felul în care inima îi spărgea pieptul, bătând din ce în ce mai tare Făcu un pas înainte, apoi altul Dintr-odată, simţi cum cade cu capul înainte Erik întinsese piciorul chiar în clipa în care trecuse pe lângă el Greutatea corpului său îi făcu încheieturile să tremure Îngheţata îi zbură din mână, aterizând pe trotuarul murdar — Hopa, zise Erik Kenneth râse nervos, dar Magnus îi aruncă lui Erik o privire încărcată de reproş — Chiar trebuia să faci asta? întrebă el Erik nu păru să-l bage în seamă Ochii îi scânteiau — Nu-ţi trebuia mai multă îngheţată Cu un efort, băiatul se ridică în picioare Îl dureau braţele, iar pietricele ascuţite i se lipiseră de palme Se scutură şi plecă şchiopătând, mişcându-se cât putu de repede, în vreme ce râsetele lui Erik îi răsunară în urechi La mică distanţă îl aştepta Allis O ignoră şi merse în continuare Cu coada ochiului, o văzu grăbindu-se spre el, dar băiatul nu se opri pentru a-şi trage sufletul decât atunci când ajunseră aproape de casă Allis se opri, la rându-i După care întinse cornetul spre el — Uite, Christian Ia îngheţata mea E de căpşune Îi privi braţul întins, ţinând cornetul de îngheţată Îngheţata de căpşune, pe care Allis o iubea la nebunie În clipa aceea, conştientiză cu adevărat ceea ce îi făcuse Iar vocile începură să strige Nu mai aveau mult şi îi făceau capul să explodeze Căzu în genunchi, cu mâinile peste urechi Trebuia să le oprească După care se simţi cuprins de braţele lui Allis, iar totul se cufundă în tăcere ••• Patrik dormise buştean toată noaptea Însă tot nu se simţea odihnit — Iubito? Niciun răspuns Privi spre ceas şi blestemă, în sinea lui Opt şi jumătate Era cazul să îi dea zor; aveau multe de făcut în ziua aceea — Erica? Coborî la parter, însă nu auzi niciun sunet din partea soţiei ori a fiicei sale În bucătărie găsi aşteptându-l cafea proaspătă şi un bileţel scris de mâna Ericăi Iubitule, am dus-o pe Maia la creşă M-am tot gândit la ceea ce mi-ai spus ieri şi aş vrea să verific ceva Te sun de îndată ce aflu mai multe Ai putea afla pentru mine două lucruri? 1 Avea Christian vreo poreclă pentru Allis? 2 De ce boală mintală suferea mama lui Christian? Te pup şi te îmbrăţişez, Erica P S Să nu fii supărat pe mine Ce mai punea iar la cale? Ar fi trebuit să-şi dea seama că soţia lui nu avea cum să se stăpânească Ridică de pe masă telefonul şi formă numărul de mobil al Ericăi După ce sună de câteva ori, intră căsuţa vocală Îşi spuse că trebuia să se calmeze, din moment ce oricum nu putea face nimic în clipele acelea Era obligatoriu să ajungă la secţie, chiar dacă nu ştia unde s-ar fi putut afla soţia lui În plus, întrebările din bilet îi stârniseră interesul Să-şi fi construit vreo teorie? Erica era fără îndoială inteligentă Şi deseori vedea lucruri care lui îi scăpau Patrik nu şi-ar fi dorit decât ca ea să nu mai plece brusc, de una singură Îşi bău ceaşca de cafea, stând în picioare, lângă bufet După un moment de ezitare, umplu cana specială de voiaj pe care i-o făcuse cadou Erica, de Crăciun Urma să aibă nevoie de cofeină suplimentară în ziua respectivă Primul lucru pe care îl făcu odată ajuns la secţie fu să intre în bucătărie, pentru a bea o a treia ceaşcă — Ce-avem azi în plan? întrebă Martin atunci când aproape se ciocniră unul de celălalt, pe hol — Trebuie să parcurgem întregul material cu privire la uciderea prietenei lui Christian, Maria, şi a copilului acesteia Îi voi suna pe cei din Göteborg pentru a vedea dacă ne pot trimite dosarele Probabil că vor fi livrate prin curier, ceea ce înseamnă că va trebui să ascund într-un fel cheltuiala, ca Mellberg să nu observe Apoi vom vedea dacă Torbjörn are veşti de la laboratorul criminalistic, în legătură cu cârpa şi cutia de vopsea din pivniţa lui Christian Nu cred să fie încă gata raportul, însă am putea măcar să-i strângem puţin cu uşa Ai putea începe tu cu asta? — Sigur, mă ocup eu Altceva? — Pentru moment, nu, zise Patrik Trebuie să verific ceva cu Lissander Îţi voi spune de îndată ce aflu mai multe — Bine Să mă anunţi dacă te mai pot ajuta cu ceva, zise Martin Patrik intră în birou Era ciudat cât de obosit se simţea Nici măcar toată cofeina aceea nu avusese vreun efect în ziua respectivă Trase adânc aer în piept, încercând să îşi recapete forţele, după care îl sună pe tatăl adoptiv al lui Christian — Nu prea pot vorbi acum, zise Ragnar, şi Patrik înţelese că Iréne trebuia să fie prin preajmă — Nu am decât două întrebări, spuse el, trezindu-se că şoptea, cu toate că nu era nevoie Îi trecuse prin minte să-l întrebe pe Ragnar de ce nu pomenise nimic despre perioada cât fuseseră în Fjällbacka Însă hotărî să aştepte până când puteau discuta fără atâtea restricţii În plus, avu sentimentul că erau mult mai importante întrebările la care dorea răspunsuri Erica — În regulă, zise Ragnar Însă rapid Patrik îi puse întrebările din biletul soţiei sale şi fu surprins de lucrurile pe care le află Ce însemnau ele oare? Îi mulţumi lui Ragnar, sfârşi conversaţia, apoi o sună din nou pe Erica Însă tot căsuţa vocală îi preluă apelul Aşa că îi lăsă un mesaj, după care se lăsă pe spate, în scaun Cum se potriveau în cadru acele noi informaţii? Şi unde se afla Erica? • — Erica! Thorvald Hamre se aplecă şi o cuprinse în braţe Cu toate că Erica avea aproape un metru şaptezeci înălţime şi se îngrăşase considerabil, în comparaţie cu el, se simţea minusculă — Bună, Thorvald! Mulţumesc că ai fost de acord să ne vedem pe nepusă masă, zise ea, îmbrăţişându-l — Eşti întotdeauna bine-venită Ştii doar Bărbatul avea o urmă de accent norvegian Trăia în Suedia de aproape treizeci de ani şi, cu trecerea timpului, devenise un admirator al Göteborgului, mai înfocat decât oamenii născuţi acolo Un steag imens al echipei de fotbal IFK îi atesta devotamentul — Cum ţi-aş putea fi de folos de data asta? La ce proiect captivant lucrezi momentan? Cu ochii licărind, Thorvald se trase de enorma mustaţă căruntă Se împrieteniseră pe vremea când Erica avusese nevoie de cineva care să o poată ajuta cu aspectele psihologice ale cărţilor ei poliţiste, inspirate din evenimente reale Thorvald era un terapeut de succes, având propriul său cabinet privat, însă îşi dedica tot timpul liber studiului laturii întunecate a naturii umane Făcuse chiar un curs cu FBI-ul Erica nu voia să speculeze motivele care îl determinaseră să fie atât de interesat tocmai de subiectul respectiv Important era că bărbatul se dovedise un psihiatru extraordinar de competent, dispus să-i împărtăşească şi ei cunoştinţele dobândite — Am nevoie de răspunsuri la câteva întrebări Sper să mă poţi ajuta — Sigur Îţi stau mereu la dispoziţie Erica îl privi, recunoscătoare, apoi se întrebă cu ce anume să înceapă Nu izbutise încă să pună cap la cap toate informaţiile Modelul se tot schimba, precum formele şi culorile dintr-un caleidoscop Însă pe undeva trebuia să existe o structură, şi poate că Thorvald i-ar fi putut da o mână de ajutor în găsirea acesteia Înainte de-a ajunge la Göteborg, ascultase mesajul lui Patrik, însă hotărâse să nu-l sune În momentele acelea, chiar nu avea chef să-i dea socoteală Informaţia pe care i-o lăsase în mesaj nu o surprinsese; ea doar îi confirmase bănuielile După ce stătu un moment, pentru a-şi aduna gândurile, începu să-i spună lui Thorvald povestea O istorisire lungă, fără pauze, în care îi dezvălui tot ceea ce ştia Thorvald o ascultă atent, cu coatele aşezate pe birou şi cu degetele împreunate Din când în când, Erica simţise un nod în stomac, auzind ea însăşi cât de cumplită era povestea Când femeia încheie, Thorvald nu spuse nimic, pentru început Erica aproape că îşi simţi răsuflarea tăiată, de parcă ar fi alergat într-un maraton Unul dintre bebeluşi o lovi cu putere în diafragmă, ca pentru a-i aminti că existau pe lume şi lucruri bune şi pline de iubire — Tu ce părere ai? întrebă Thorvald, în cele din urmă După o clipă de ezitare, Erica îşi expuse teoria Îi trecuse prin minte cu o noapte în urmă, stând întinsă în pat, uitându-se ţintă în tavan, în vreme ce Patrik dormea adânc, lângă ea Gândul se conturase şi mai mult în timpul călătoriei făcute de-a lungul autostrăzii E6, către Göteborg Realizase rapid că trebuia să stea de vorbă cu Thorvald El şi-ar fi putut da seama dacă teoria sa era într-adevăr pe cât de absurdă părea I-ar fi zis dacă nu cumva îşi dăduse prea tare frâu liber imaginaţiei Însă cuvintele bărbatului nu fură acelea În schimb, el o privi şi îi spuse: — E foarte posibil Ceea ce îmi sugerezi tu e foarte posibil Erica oftă adânc, simţindu-se în acelaşi timp neliniştită şi uşurată În clipele acelea, nu se mai îndoia de propria idee Dar consecinţele erau aproape inimaginabile Discutară preţ de un ceas Erica îi puse întrebări lui Thorvald şi încercă să absoarbă toate informaţiile căpătate Dacă intenţiona să meargă mai departe cu acea teorie, avea nevoie să îşi pună laolaltă toate datele Altminteri totul ar fi putut lua o întorsătură greşită şi, în plus, Ericăi îi mai lipseau vreo câteva segmente din acel puzzle Avea îndeajuns pentru a vedea motivul, dar încă existau goluri Pe care ea era nevoită să le astupe, înainte de a-şi prezenta acea teorie Odată întoarsă în maşină, Erica îşi rezemă fruntea de volan Simţi răcoarea pe piele Nu era deloc nerăbdătoare cu privire la vizita care urma şi la întrebările pe care avea să le pună – sau la răspunsurile pe care era posibil să le audă Exista o anume piesă din acel puzzle pe care nu era sigură că voia să o afle Însă nu avea de ales Porni maşina şi se îndreptă spre Uddevalla Privind spre telefon, îşi dădu seama că avea două apeluri pierdute de la Patrik Acesta pur şi simplu trebuia să mai aştepte • Louise telefonă la bancă de îndată ce se deschise Erik întotdeauna o subestimase Ea se pricepea să amăgească oamenii şi să afle ceea ce dorea În plus, deţinea toate informaţiile de care era nevoie pentru a pune întrebările corecte – numerele de cont şi codul de identificare fiscală Avea, de asemenea, şi o voce atât de eficientă şi de impunătoare, încât bancherul nici măcar nu pusese la îndoială dreptul ei la informaţiile respective După ce închise telefonul, Louise rămase pe scaun, la masa din bucătărie, pentru a cugeta Totul dispăruse Ei bine, nu chiar totul Fusese îndeajuns de generos încât să îi lase puţin, ca să se poată descurca pentru o vreme Însă, în mare, le golise conturile bancare, atât pe cel personal, cât şi pe cel al companiei Furia o cuprinse ca o forţă primitivă Nu avea de gând să-i permită aşa ceva Era atât de prost, încât o considerase şi pe ea la fel Îşi rezervase un bilet de avion pe numele său, iar Louise nu trebui să dea prea multe telefoane pentru a afla cu exactitate ce cursă avea să ia şi către ce destinaţie Femeia se ridică şi scoase un pahar din bufet Îl ţinu sub robinetul cutiei cu vin, pe care îl învârti, privind apoi cum minunatul lichid stacojiu ţâşni afară În ziua aceea, avea nevoie mai mult ca oricând de vin Îşi duse paharul la buze, dar se opri când aroma băuturii îi umplu nările Nu era momentul potrivit Gândul acela o surprinse, având în vedere că în ultimii câţiva ani fusese întotdeauna momentul pentru un pahar cu vin Însă nu şi în ziua aceea Acum, trebuia să aibă mintea limpede şi să fie puternică Acum, trebuia să dea dovadă de fermitate Dispunea de toate informaţiile necesare Putea da din bagheta sa magică, făcând totul să dispară cu un „puf”, întocmai precum Magica De Spell Chicoti, după care începu să râdă în hohote Râse atunci când aşeză paharul pe masă şi continuă să râdă când îşi privi reflexia în uşa frigiderului Recăpătase controlul propriei vieţi Iar în curând lucrurile aveau să facă „puf” • Totul fusese aranjat Curierul care aducea documentele din Göteborg se afla pe drum Patrik ştia că ar fi trebuit să fie mulţumit, însă nu putu simţi vreo bucurie adevărată Încă nu dăduse de Erica şi îl neliniştea gândul că aceasta umbla singură, cu sarcina atât de avansată, implicându-se în cine ştie ce Ştia că îşi putea purta şi singură de grijă Acela era unul dintre nenumăratele motive pentru care o iubea Însă nu putea să nu fie îngrijorat — Vor fi aici în jumătate de oră! strigă Annika, fiindcă ea se ocupase de comanda făcută curierului — Excelent! îi răspunse el Apoi se ridică şi îşi luă haina Îi bombăni Annikăi ceva de neînţeles când trecu pe lângă ea, în drum spre ieşire, apoi fugi prin vântul tăios până la magazinul Hedemyr Patrik era supărat pe el însuşi Ar fi trebuit să o facă mai devreme, însă pur şi simplu nu era modul în care se ocupa de obicei de o anchetă Se vedea nevoit să recunoască faptul că ideea nici măcar nu-i trecuse prin minte Ea încolţise abia atunci când auzise porecla pe care i-o dăduse Christian surorii lui Sirena Raionul de cărţi se afla la parterul magazinului, iar Patrik îl găsi rapid Erau expuse cu precădere cărţi ale unor scriitori locali şi bărbatul zâmbi când văzu un teanc mare cu operele Ericăi, alături de o siluetă în mărime naturală, din carton, ce o înfăţişa — Ce groaznic că lucrurile s-au terminat aşa, spuse vânzătorul, atunci când Patrik plăti cartea Neavând chef de bârfe mărunte, el doar dădu din cap Strecură apoi cartea în jachetă şi fugi înapoi la secţia de poliţie Annika îi aruncă o privire atunci când intră, dar nu spuse nimic Patrik merse în birou şi închise uşa, după care se aşeză, încercând să se instaleze cât se putea de comod Deschise romanul lui Christian şi începu să citească De fapt, existau multe alte lucruri de care s-ar fi putut ocupa – atât chestiuni practice, cât şi treburi poliţieneşti Însă ceva îi spusese că era important Aşa că, pentru prima dată în cariera sa, Patrik Hedström stătu la birou, citind un roman, în timpul programului • Kenneth nu era sigur când urma să fie externat, însă chiar nu mai conta Putea rămâne acolo sau putea merge acasă Ea avea să-i dea de urmă, indiferent unde s-ar fi aflat Poate că ar fi fost mai bine să-l găsească la el acasă, unde prezenţa lui Lisbet era încă palpabilă În plus, existau câteva lucruri de care dorea să se ocupe, mai întâi Incluzând înmormântarea lui Lisbet Slujba avea să fie doar pentru familie şi prietenii apropiaţi Fără doliu, fără muzică funebră Iar femeia avea să poarte eşarfa sa galbenă Ea fusese de neclintit în privinţa aceea O bătaie sfioasă în uşă îl trezi din visare Întoarse capul Erica Falck Ce voia, oare? se întrebă el, cu toate că nu îl interesa prea mult — Pot intra? întrebă femeia Asemenea tuturor celorlalţi, ea nu se putu abţine să-i privească braţele bandajate Kenneth îi făcu semn cu mâna, un gest ambiguu, ce ar fi putut însemna ori să intre, ori să dispară de-acolo Nici măcar el nu era sigur ce voia Însă Erica intră în cameră, îşi trase un scaun şi i se aşeză la căpătâi Îi aruncă o privire prietenoasă — Ştiaţi cine era Christian, nu-i aşa? Nu Christian Thydell, ci Christian Lissander La început, bărbatul se gândi să o mintă, la fel cum procedase şi în cazul poliţiştilor care îl vizitaseră Însă tonul femeii era diferit Şi expresia, la fel Ea ştia Ea deja avea răspunsul sau cel puţin, o parte din acesta — Da, ştiu, spuse bărbatul Ştiu cine era — Povestiţi-mi despre el, zise Erica Şi, inexplicabil, Kenneth se simţi obligat să-i vorbească — Nu sunt prea multe de povestit Era cel pe care îl necăjeau toţi, la şcoală Iar noi noi am fost cei mai răi Cu Erik în frunte — L-aţi agresat? — Pe vremea aceea, nu i-am fi zis aşa Însă îi făceam viaţa un calvar, ori de câte ori aveam ocazia — De ce? zise Erica, iar întrebarea păru a zăbovi în aer, pentru o clipă — De ce? Cine ştie? Era diferit şi nu era de-al locului În plus, mai era şi gras Oamenii au mereu nevoie de cineva pe care să-l bruftuluiască şi să-l privească de sus — Înţeleg un asemenea comportament din partea lui Erik Dar dumneavoastră? Şi Magnus? Cu toate că femeia nu păruse să-i fi făcut un reproş, remarca sa tot îl indispuse pe Kenneth El însuşi se întrebase de multe ori acelaşi lucru Din caracterul lui Erik lipsea ceva Era greu de stabilit cu precizie, însă posibil să fi fost incapacitatea de a simţi empatie Nu era o scuză, dar explica totuşi comportamentul lui Însă Kenneth şi Magnus aveau mai multă minte Drept urmare, să fi fost oare păcatele lor mai grave sau mai uşoare? Kenneth nu îşi putea răspunde la acea întrebare — Eram tineri şi proşti, zise el, realizând însă cât de falsă îi păruse afirmaţia Continuase să-i dea ascultare lui Erik, să fie condus de el Ba chiar îl şi admirase Era vorba doar de simpla prostie omenească De teamă şi de laşitate — Aşadar, nu l-aţi recunoscut pe Christian atunci când s-a mutat aici, adult fiind? întrebă Erica — Nu, niciodată Dacă mă puteţi crede, nu am făcut vreodată legătura Şi nici ceilalţi Christian devenise o persoană complet diferită Nu era vorba doar de înfăţişare, ci şi Nu era aceeaşi persoană Chiar şi acum, când am aflat Kenneth scutură din cap — Dar Allis? Povestiţi-mi despre Allis Bărbatul se schimonosi Nu dorea să vorbească despre Allis Ar fi fost ca şi cum şi-ar fi vârât mâna în foc De-a lungul anilor, Kenneth îşi îngropase atât de adânc în subconştient toate gândurile legate de ea, încât era ca şi cum fata nu ar fi existat vreodată Însă acele vremuri se încheiaseră Pur şi simplu avea să fie nevoit să îndure flăcările, dacă s-ar fi ajuns la asta Fiindcă trebuia să povestească despre ea — Era atât de frumoasă, încât ajungea să o priveşti, şi ţi se tăia respiraţia Dar de îndată ce se mişca ori începea să vorbească, îţi puteai da seama că nu era tocmai normală Mereu stătea agăţată de Christian Nu ne dădeam seama dacă lui îi plăcea sau nu Uneori îl irita, alteori aproape că părea fericit să o vadă — Aţi stat vreodată de vorbă cu Allis? — Nu, exceptând batjocurile pe care i le strigam Se simţi nespus de ruşinat Îşi amintea limpede totul, tot ceea ce făcuse Ca şi cum s-ar fi întâmplat cu o zi în urmă; chiar se întâmplase cu o zi în urmă Ba nu, trecuse multă vreme de atunci Bărbatul începu să se simtă confuz În clipele acelea, amintirile pe care le înăbuşise păreau să se reverse cu asemenea forţă, încât nimiceau totul în calea lor — Când Allis avea treisprezece ani, familia Lissander s-a mutat din Fjällbacka, iar Christian s-a desprins de ei Ceva s-a petrecut, şi cred că dumneavoastră ştiţi despre ce a fost vorba Vocea Ericăi era calmă, necritică şi, din acel motiv, Kenneth se hotărî să-i spună Oricum avea să afle, în cele din urmă Iar în curând, el urma să i se alăture lui Lisbet — Se întâmpla în luna iulie, zise el, închizând ochii 23 Christian simţi zbuciumul punând stăpânire asupra corpului său Devenea din ce în ce mai rău, nelăsându-l să doarmă noaptea Şi făcându-l să vadă mereu ochi, pe sub apă Trebuia să plece – era conştient de asta Dacă avea de gând să îşi afle rostul, era necesar să plece de acolo Departe de tata, de mama şi de Allis În mod straniu, gândul cel din urmă era cel mai dureros Gândul despărţirii de Allis — Alo! Hei, tu! Se întoarse, mirat Ca de obicei, era în drum spre Badholmen Îi plăcea să stea acolo, privind către Fjällbacka, pe deasupra apei — Aici! Christian nu ştiu ce să creadă În apropierea cabinelor de schimb, îi văzu pe Erik, Magnus şi Kenneth Iar Erik îl striga Christian le aruncă o privire circumspectă Indiferent ce voiau, nu putea fi de bun augur Însă tentaţia era mult prea mare şi, cu o falsă nonşalanţă, el îşi îndesă mâinile în buzunare şi merse agale spre cei trei băieţi — Vrei un fum? întrebă Erik, întinzându-i o ţigară Christian scutură din cap Încă aştepta fatidicul moment, în care toţi trei aveau să-l atace Se aştepta la orice, dar nu la o asemenea dovadă de bunăvoinţă — Stai jos, îi spuse Erik, lovind uşor cu mâna locul de lângă el Ca prin vis, Christian se aşeză Întreaga situaţie îi părea de necrezut Îşi imaginase de atâtea ori o asemenea scenă, şi-o dorise şi tânjise după ea Iar în clipele acelea, ea chiar avea loc Christian stătea acolo, ca şi cum ar fi aparţinut grupului — Ce faci diseară? întrebă Erik, făcând schimb de priviri cu Kenneth şi Magnus — Nimic special De ce? — Vrem să dăm aici o petrecere O întrunire privată, ca să zic aşa, spuse Erik, râzând — Serios? întrebă Christian, schimbându-şi poziţia, ca să stea mai comod — Vrei să vii? — Eu? zise Christian, nesigur dacă auzise bine — Da, tu Însă toată lumea trebuie să aducă ceva, ca să poată intra, spuse Erik, făcând din nou schimb de priviri cu Magnus şi Kenneth Aşadar, exista o şmecherie, după cum îşi imaginase Oare ce sarcină umilitoare îi pregătiseră? — Ce trebuie să aduc? întrebă el, deşi era conştient că nu ar fi trebuit să le dea apă la moară Cei trei băieţi şuşotiră În cele din urmă, Erik îl privi şi spuse, provocator: — O sticlă de whisky Atâta tot? Băiatul simţi o uşurare imensă Putea foarte simplu să scoată pe furiş o sticlă, din casă — În regulă Nicio problemă La ce oră să vin? Eric pufăi de câteva ori din ţigară Părea atât de experimentat, cu acea ţigară în mână Atât de matur — Trebuie să ne asigurăm că nu ne deranjează nimeni Aşadar, după miezul nopţii Să zicem pe la şi jumătate? Christian îşi dădu seama că aproba din cap cu prea multă nerăbdare — Bine La şi jumătate Voi veni — Foarte bine, zise Erik Christian plecă în grabă Picioarele îi păreau mai uşoare ca niciodată Poate că dăduse norocul peste el şi avea să-şi găsească locul, într-un final Restul zilei trecu foarte încet Într-un final, sosi vremea de culcare, însă el nu îndrăzni să închidă ochii, de teamă să nu adoarmă Aşa că rămase acolo, treaz de-a binelea, privind cum acele ceasornicului se mutau încetişor spre miezul nopţii La douăsprezece şi un sfert, el se dădu jos din pat şi se îmbrăcă cu grijă, pentru a nu face zgomot Se strecură la parter şi merse până la dulăpiorul cu băuturi Înăuntru se aflau câteva sticle cu whisky O luă pe cea care era aproape plină Sticla scoase un clinchet şi, preţ de o clipă, el încremeni Însă nimeni nu păru să audă sunetul Ajuns lângă Badholmen, îi auzi pe ceilalţi băieţi Păreau să fi fost acolo de ceva vreme, ca şi cum petrecerea ar fi început fără el Pentru o clipă, îi trecu prin minte să se întoarcă din drum Ar fi putut merge înapoi acasă, s-ar fi putut strecura înăuntru, ar fi putut aşeza sticla în dulăpior şi s-ar fi putut băga în pat Dar apoi îl auzi pe Erik râzând şi voi să ia şi el parte la distracţie; voia să fie unul dintre băieţii cu care Erik făcea schimb de priviri Aşa că merse mai departe, ţinând strâns la subsuoară sticla de whisky — Hei, ia uitaţi, zise Erik, bolborosindu-şi cuvintele şi arătând spre Christian Iată că vine regele petrecerii Începu să râdă pe înfundate, urmat îndeaproape de Kenneth şi Magnus Magnus părea să fi băut cel mai mult Se legăna şi îi venea greu să se concentreze — Ai adus biletul de intrare? întrebă Erik, făcându-i semn să vină mai aproape Temător, Christian îi dădu sticla Aveau de gând să-şi bată joc de el? Aveau să-l alunge, din moment ce le adusese deja ce îi ceruseră? Însă nimic nu se întâmplă Erik pur şi simplu deschise sticla, luă o gură sănătoasă de whisky, apoi i-o înmână lui Christian Băiatul se holbă doar Îşi dorea să bea, dar nu ştia dacă să îndrăznească Erik îl îndemnă să încerce, iar Christian înţelese că trebuia să-i dea ascultare, dacă voia să facă parte din grup Se aşeză, cu sticla în mână, şi o ridică spre buze Şi aproape se înecă atunci când înghiţi prea mult whisky — Cum a fost, băiete? Râzând, Erik îl bătu pe spinare — Bun, zise Christian, luând o nouă gură, drept dovadă Sticla trecu de la unul la celălalt de câteva ori, iar Christian începu să simtă o căldură plăcută răspândindu-i-se prin trup Neliniştea îi dispăru Whisky-ul îndepărtase toate lucrurile care în ultima vreme îl ţinuseră treaz pe timp de noapte Ochii Mirosul cărnii putrezind Mai luă încă o gură Magnus stătea întins pe spate, privind cerul înstelat Kenneth nu spunea prea multe El doar era de acord cu tot ce zicea Erik Însă lui Christian îi plăcea compania lor Era cineva Făcea parte dintr-un grup — Christian? se auzi o voce Băiatul se întoarse să se uite Ce căuta ea acolo? De ce a trebuit să apară, ca să strice totul? Vechea lui furie se stârni din nou — Cară-te, mârâi Christian, după care văzu chipul fetei schimonosindu-se, plin de dezamăgire — Christian? repetă ea, cu vocea înecată de lacrimi Băiatul se ridică s-o alunge, însă Erik îi puse mâna pe braţ — Las-o să stea, zise el, iar Christian îl privi, uimit Îi dădu ascultare, aşezându-se la loc — Vino aici! zise Erik, făcându-i semn lui Allis să se apropie Fata îi aruncă o privire întrebătoare lui Christian, dar acesta nu făcu decât să dea din umeri — Stai jos, porunci Erik Dăm o petrecere — Petrecere! spuse Allis, luminându-se la faţă — Ce noroc că ai trecut pe-aici Avem nevoie şi de nişte fete frumoase Erik îşi puse un braţ în jurul ei şi îi atinse o şuviţă de păr negru Allis începu să râdă Îi plăcea să fie numită frumoasă — Poftim Dacă vrei să vii la petrecerea noastră, trebuie să bei Îi luă sticla lui Kenneth, care tocmai se pregătea să ia o duşcă, şi i-o dădu lui Allis Din nou, fata îl privi pe Christian, însă acestuia nu îi păsa Dacă avea de gând să se tot ţină după el, trebuia să joace după cum i se cânta Fata începu să tuşească, iar Erik o bătu pe spinare — Aşa, aşa, ce fată bună Nu-ţi face griji, te vei obişnui Trebuie doar să încerci din nou Ezitând, ea ridică sticla şi mai luă o înghiţitură De data aceea, fu mai bine — Bravo Ăsta e genul de fată care-mi place Una drăguţă, care ştie cum să bea whisky, zise Erik cu un zâmbet care îi întoarse lui Christian stomacul pe dos Voia s-o apuce de mână pe Allis şi s-o ducă acasă Dar în clipa aceea, Kenneth se aşeză lângă el, îşi puse braţul pe după umărul lui şi bolborosi: — La naiba, Christian, gândeşte-te – iată-ne aici cu tine şi cu sora ta Pun pariu că nu ţi-ai fi imaginat asta vreodată, nu-i aşa? Însă noi am ştiut că există un tip pe cinste sub toată grăsimea aia Kenneth arătă cu degetul spre burta lui, iar Christian nu ştiu dacă să considere acea remarcă drept un compliment sau o insultă — E tare drăguţă sora ta, zise Erik, venind şi mai aproape de Allis O ajută să ridice iar sticla, turnându-i pe gât şi mai mult whisky Ochii fetei sticleau, iar pe chip ea avea un zâmbet larg Dintr-odată, Christian simţi cum totul începu să se învârtă Întregul Badholmen se învârtea De jur-împrejur, precum globul pământesc Chicoti şi se lăsă pe spate, lângă Magnus, privind stelele care păreau că se rotesc pe cer Un scâncet din partea lui Allis îl făcu să se ridice Vedea ca prin ceaţă, dar îi distingea pe Erik şi pe Allis Şi i se păru că băiatul îşi strecurase mâna pe sub bluza lui Allis Însă nu era sigur, din moment ce totul se învârtea în jurul său Se întinse din nou — Sst , se auzi vocea lui Erik, urmată de acelaşi scâncet dinspre Allis Christian se rostogoli pe o parte, rezemându-şi capul de braţ Îi privi pe Erik şi pe sora sa Cămaşa dispăruse Fata avea sâni mici, perfecţi Acela fusese primul gând care îi trecu prin minte – că fata avea sânii perfecţi Nu-i mai văzuse niciodată — Nu te teme, vreau doar să pun mâna Erik îi frământă sânii şi începu să gâfâie Kenneth îi privi bustul gol — Hai şi pune mâna, zise Erik, făcându-i semn lui Kenneth Christian văzu că Allis era speriată şi încerca să-şi acopere sânii cu braţele Însă băiatul avea capul greu; abia şi-l putea ridica Kenneth se aşeză lângă Allis După ce aşteptă un semn din partea lui Erik, el ridică mâna şi începu să-i atingă sânul stâng La început îl strânse încetişor, apoi mai brusc, iar Christian îi observă umflătura din pantalonii scurţi — Mă întreb dacă şi restul e la fel de frumos, murmură Erik Ce zici, Allis? Şi acolo, jos, e la fel de bine? Fata avea ochii mari şi speriaţi Însă nu părea să ştie cum să se apere Fără a-i opune rezistenţă, ea îl lăsă pe Erik să-i scoată lenjeria Băiatul o lăsă cu fusta pe ea, ridicând-o doar, pentru a-i arăta lui Kenneth — Ce zici? Nu cred să mai fi umblat nimeni pe-aici Îi depărtă genunchii, iar Allis, împietrită, îl lăsă, incapabilă să protesteze — La naiba, fii atent aici Magnus, trezeşte-te! Să vezi ce pierzi Băiatul mormăi doar Un sunet nedesluşit, ameţit de băutură Christian simţi un nod puternic în stomac Nu era bine ce se întâmpla acolo O vedea pe Allis privindu-l ţintă, implorându-l, fără cuvinte, să o ajute Însă ochii fetei erau la fel ca atunci când îl privise de sub apă, iar Christian nu se putu clinti din loc, nu izbuti să o ajute Nu putu decât să se întindă pe o parte şi să lase lumea să se învârtă cu el — Eu sunt primul, zise Erik, descheindu-se la pantaloni Ţine-o jos dacă începe să se împotrivească Kenneth dădu din cap Era palid la faţă, dar nu-şi putea lua privirea de la sânii lui Allis, scăldaţi în lumina lunii Erik o forţă să stea pe spate, nemişcată, cu privirea ţintă spre cer La început, Christian se simţi uşurat când privirea fetei dispăru În loc să fie îndreptată asupra lui, aceasta se mutase către stele Nodul din stomac deveni din ce în ce mai sâcâitor şi, cu un efort, el se ridică în capul oaselor Vocile urlau la el, iar Christian era conştient că ar fi trebuit să intervină, însă nu ştia cum Allis nu spunea o vorbă Pur şi simplu stătea întinsă acolo, lăsându-l pe Erik să-i desfacă picioarele, lăsându-l să stea aplecat deasupra ei, împingând Începu să plângă De ce trebuise ca fata să strice totul? Să-i fure momentul acela, să-l urmărească peste tot, să-l iubească? Niciodată nu-i ceruse dragoste O ura Iar ea stătea pur şi simplu întinsă acolo Brusc, Erik încetă să se mai mişte, apoi scoase un geamăt Se îndepărtă, încheindu-se la şliţ Îşi aprinse o ţigară, împreunându-şi palmele în jurul chibritului, după care îl privi pe Kenneth — E rândul tău — Cine, eu? se bâlbâi Kenneth — Da, acum e rândul tău, zise Erik, pe un ton care cerea supunere Kenneth ezită După care privi din nou sânii lui Allis, acei sâni fermi, cu sfârcuri roz, care se întăriseră în briza văratică Începu să-şi descheie fără grabă pantalonii, apoi se mişcă mai repede, aruncându-se asupra fetei şi împingându-se în ea Nu dură mult până când scoase şi el un geamăt, tremurând din toţi rărunchii — Impresionant, zise Eric, pufăind din ţigară Acum e rândul lui Magnus Arătă cu degetul spre băiat, care adormise, cu saliva curgându-i în colţul gurii — Magnus? N-o să fie niciodată în stare E prea pilit, râse Kenneth, fără să o mai privească pe Allis — Atunci o să-i dăm noi o mână de ajutor, spuse Erik, ridicându-l pe Magnus Haide, ajută-mă, îi spuse lui Kenneth, care se grăbi să-l asculte Împreună, îl traseră pe Magnus până lângă Allis, iar Erik începu să-i desfacă pantalonii — Dă-i jos izmenele, îi porunci lui Kenneth, care, cu o expresie dezgustată, făcu ceea ce i se spuse Magnus nu era pregătit să facă nimic, iar pentru o clipă, Erik păru iritat Îi trase câteva şuturi băiatului, trezindu-l puţin — Hai să-l punem pe ea Dar de tras, o să i-o tragă şi el Vocile se domoliseră, răsunându-i uşor în minte Avu senzaţia că urmărea un film, nu scene reale, scene la care participa şi el Îi văzu aruncându-l pe Magnus deasupra lui Allis, văzu cum băiatul se trezi îndeajuns cât să înceapă a scoate nişte sunete animalice dezgustătoare El însă nu ajunse la fel de departe precum ceilalţi; cam pe la jumătate, Magnus îşi pierdu cunoştinţa, rămânând deasupra fetei, cu trupul său greoi Însă Erik era mulţumit Îl dădu la o parte pe Magnus, fiindcă el era iar pregătit Părea să-l excite imaginea fetei întinse acolo, atât de frumoasă şi de distantă O bruscă din ce în ce mai puternic, ţinând-o de părul ei lung şi trăgând aşa de tare, încât îi smulse câteva smocuri mari Apoi fata începu să ţipe Sunetul fu brusc şi neaşteptat, străpungând noaptea şi făcându-l pe Erik să se oprească subit Băiatul o privi cuprins de panică Trebuia să-i oprească ţipetele Christian le auzi năvălind cu forţa peste tăcerea sa Îşi duse mâinile la urechi, dar aceasta nu ajută cu nimic Erau aceleaşi ţipete ca pe vremea când ea fusese bebeluş, când îi răpise totul Îl văzu pe Erik stând lângă ea, ridicând palma şi lovind-o, încercând, la rându-i, să-i potolească urletele Cu fiecare lovitură, capul fetei se lovi de puntea din lemn, săltând înapoi, de fiecare dată Apoi veni sunetul cumplit pe care îl făcu pumnul lui Erik, atunci când o izbi peste faţă Îl văzu pe Kenneth, alb ca varul, privindu-l ţintă pe Erik Şi Magnus fusese trezit de ţipete Nesigur pe picioare, el se ridică, uitându-se la Erik şi la Allis, apoi la pantalonii săi descheiaţi În clipa aceea, ţipetele încetară Totul se cufundă în tăcere Iar Christian fugi Se ridică şi fugi – departe de Allis, departe de Badholmen Fugi acasă, intră pe uşa principală, merse la etaj, în camera lui, unde se aruncă în pat, trăgându-şi pătura peste cap, pentru a acoperi vocile Cu timpul, lumea încetă să se mai învârtă ••• — Am lăsat-o acolo, zise Kenneth, fără a o putea privi în ochi pe Erica Pur şi simplu am lăsat-o acolo — Apoi ce s-a întâmplat? întrebă Erica Tonul ei părea în continuare lipsit de reproş, ceea ce îl făcu pe bărbat să se simtă şi mai rău — Am fost terifiat Dimineaţa, când m-am trezit, am crezut pentru o clipă că nu fusese decât un coşmar, însă apoi am realizat că de fapt avusese loc, că noi chiar o Vocea lui Kenneth se frânse — Toată ziua am aşteptat ca poliţia să bată la uşă — Însă nu a făcut-o? — Nu La câteva zile după aceea, am auzit că familia Lissander s-a mutat — Dar voi trei? Aţi vorbit despre asta? — Nu, niciodată Nu e ca şi cum am fi luat hotărârea de a nu mai vorbi despre asta, ci pur şi simplu n-am mai făcut-o Până la acea petrecere de Sânziene, când Magnus a băut un pic cam mult şi a pomenit subiectul — Atunci a fost prima oară? întrebă Erica, neîncrezătoare — Da, atunci a fost prima oară Însă eu ştiam că Magnus suferea Pe el l-a chinuit cel mai mult fapta noastră Eu am reuşit cumva să înăbuş totul M-am concentrat asupra lui Lisbet şi asupra vieţii mele Am ales să dau totul uitării Iar Erik ei bine, el nici măcar nu a avut nevoie să uite Nu cred că l-a deranjat în vreun fel — Şi cu toate acestea, aţi rămas prieteni, ani de-a rândul — Da, şi nu prea ştiu de ce Însă noi merităm asta, zise el, arătând spre braţele bandajate Eu merit şi mai rău, dar Lisbet, nu Ea a fost complet inocentă Lucrul cel mai groaznic e că probabil a aflat despre cele întâmplate Cred că a fost ultimul lucru pe care l-a auzit, înainte să moară Eu nu eram persoana pe care şi-o imaginase ea Viaţa noastră împreună fusese o minciună, zise Kenneth, străduindu-se să nu plângă — Ceea ce aţi făcut voi trei a fost cumplit, zise Erica Nu cred că poate fi descris în alt mod Însă viaţa pe care ai avut-o alături de Lisbet nu a fost o minciună, şi cred că ea a ştiut asta Indiferent ce i s-a spus — Voi încerca să-i explic, spuse bărbatul Ştiu că eu urmez Va veni şi după mine, după care voi avea şansa de a-i explica Trebuie să cred că va fi posibil, altminteri , spuse el, întorcându-şi faţa — La ce vă referiţi? Cine va veni după dumneavoastră? — Allis, fireşte Să nu fi ascultat Erica tot ceea ce îi spusese până atunci? — Ea e vinovată pentru toate aceste lucruri — Nu e Allis, îi zise Erica Nu e Allis • Patrik închise cartea Nu înţelesese chiar totul – se dovedise puţin cam complicat pentru gusturile lui, iar limbajul era oarecum întortocheat, pe alocuri –, însă reuşise să urmărească firul naraţiunii Şi îşi dădu seama că ar fi trebuit să citească mai devreme cartea, fiindcă anumite lucruri i se clarificau, în momentele acelea O amintire apăru la suprafaţă O imagine fugară cu dormitorul Ciei şi al lui Magnus Un lucru pe care îl observase, dar căruia nu îi dăduse importanţă, pe atunci Nu exista vreun motiv ca acesta să îi fi atras atenţia, dar Patrik nu se putu abţine să nu-şi facă reproşuri Formă numărul de pe mobilul său — Bună, Ludvig Mama ta e acasă? Rămase pe fir, ascultând paşii băiatului şi un murmur vag Apoi Cia ridică receptorul — Bună ziua, aici Patrik Hedström Îmi cer scuze că te deranjez, dar m-am tot gândit la ceva Ce anume a făcut Magnus în seara de dinaintea dispariţiei? Nu, nu mă refer la întreaga seară, ci doar înainte să vă culcaţi Da? Toată noaptea? Bine, mulţumesc Încheie conversaţia Se potrivea Totul se potrivea Însă îşi dădu seama că nu avea să ajungă prea departe doar pe baza teoriei Avea nevoie de dovezi concrete Şi nici nu le-ar fi putut spune colegilor săi, înainte de a strânge dovezile respective, altminteri era posibil să nu i se dea crezare Dar exista o persoană cu care ar fi putut sta de vorbă, o persoană care l-ar fi putut ajuta Se întinse iar după telefon — Iubito, ştiu că nu îmi răspunzi fiindcă poate crezi că sunt supărat pe tine sau că voi încerca să te conving să încetezi ceea ce faci Însă tocmai am terminat de citit Sirena şi cred că amândoi urmărim aceeaşi pistă Am nevoie de ajutorul tău, aşa că sună-mă cât poţi de repede Te sărut şi te îmbrăţişez Te iubesc — Au sosit documentele din Göteborg, se auzi o voce, dinspre uşă, făcându-l pe Patrik să tresară — Vai, te-am speriat? întrebă Annika Am bătut la uşă, dar se pare că nu m-ai auzit — Nu, mi-era mintea departe, zise el, scuturându-se — Cred că ar fi bine să mergi la doctor, să-ţi faci un control, îi spuse Annika Nu arăţi bine — Sunt doar puţin obosit, murmură el Însă mi-ai dat veşti bune în legătură cu documentele Trebuie să mă duc acasă pentru o vreme, aşa că le voi lua cu mine — Sunt pe biroul meu, la recepţie, zise ea, părând în continuare îngrijorată Zece minute mai târziu, Patrik ieşi pe coridor, cu hârtiile de la Annika — Patrik! îl strigă din spate Gösta — Da? zise el, pe un ton mult mai iritat decât intenţionase Însă era extrem de grăbit — Tocmai am vorbit cu Louise, soţia lui Erik Lind — Şi? zise Patrik, în continuare fără vreo urmă de entuziasm — Conform spuselor ei, Erik e pe cale de a părăsi ţara Le-a golit toate conturile bancare, atât cele personale, cât şi cele ale companiei Are bilet de avion la ora cinci, de pe aeroportul Landvetter — Serios? întrebă Patrik, brusc interesat — Da, am verificat eu Ce vrei să facem? — Ia-l pe Martin şi plecaţi imediat spre Göteborg Voi da un telefon pentru a face aranjamentele necesare şi pentru a-i ruga pe colegii de acolo să se întâlnească la aeroport cu voi — Plăcerea va fi de partea mea! În drum spre maşină, Patrik nu putu să nu zâmbească Gösta avea dreptate Avea să fie o reală plăcere să-i dea lui Erik planurile peste cap Apoi bărbatul se gândi la cartea pe care tocmai o citise, iar zâmbetul îi pieri de pe chip Speră să o găsească acasă pe Erica Avea nevoie de ea pentru a pune punct acelei anchete • Patrik ajunsese la aceeaşi concluzie Erica îşi dădu seama de acest lucru de îndată ce ascultă mesajul Însă bărbatul nu ştia chiar totul Nu auzise povestea pe care i-o spusese ei Kenneth Fusese nevoită să facă un ocol spre Hamburgsund, pentru a se ocupa de ceva Însă odată ajunsă înapoi pe autostradă, Erica apăsă pedala de acceleraţie Nu avea motiv să se grăbească, dar se simţea nerăbdătoare Sosise momentul ca toate secretele să iasă la iveală Intrând pe aleea privată a casei lor, văzu parcată în faţă maşina lui Patrik Îi telefonase pentru a-l anunţa că era pe drum şi pentru a-l întreba dacă voia să se întâlnească la secţia de poliţie Însă el ajunsese deja acasă şi aştepta acolo Atât pe ea, cât şi piesa ei din puzzle — Bună, iubitule Erica intră în bucătărie şi îi dădu soţului ei o sărutare — Am citit cartea, zise el Femeia dădu din cap — Trebuia să-mi fi dat seama şi mai devreme Însă eu citisem un manuscris neterminat Şi în etape – nu totul dintr-odată Încă nu reuşesc să-mi dau seama cum de a putut să-mi scape — Eu ar fi trebuit să citesc mai devreme cartea, zise Patrik Magnus a citit-o cu o noapte înainte de a dispărea Perioadă care probabil a coincis şi cu moartea lui Tocmai am vorbit cu Cia, care mi-a spus că Magnus a început să o citească seara, surprinzând-o fiindcă a rămas treaz toată noaptea, pentru a o termina De dimineaţă l-a întrebat dacă era bună Însă el i-a răspuns că nu dorea să discute despre carte până nu stătea de vorbă cu Christian Partea cea mai rea e că dacă ne uităm prin notiţele noastre, sunt sigur că vom descoperi în declaraţia Ciei că ea a mai pomenit aceste lucruri, mai demult Doar că noi nu le-am acordat importanţă şi nu ne-am mai gândit la asta — Magnus trebuie să fi înţeles totul după citirea manuscrisului, şopti Erica Şi a realizat cine era de fapt Christian — Iar Christian probabil a intenţionat ca el să afle Altminteri, nu i-ar fi dat lui Magnus cartea — Dar de ce Magnus? De ce nu Kenneth sau Erik? — Christian trebuie să se fi simţit atras înapoi în Fjällbacka, spre toţi cei trei bărbaţi, zise Erica, gândindu-se la ceea ce discutase cu Thorvald, psihiatrul Poate părea ciudat, şi probabil că nici el nu a putut să-şi explice situaţia După care bănuiesc că a început să-l simpatizeze pe Magnus Din ce am auzit în legătură cu el, cred că Magnus era o persoană foarte de treabă În plus, el a luat parte împotriva voinţei sale — De unde ştii? întrebă Patrik, tresărind În roman scrie doar că au fost implicaţi trei băieţi Dar nu se dau prea multe detalii — Am stat de vorbă cu Kenneth, răspunse calmă Erica Mi-a spus tot ce s-a petrecut în acea noapte Apoi îi relată povestea lui Kenneth, iar Patrik se îngălbeni la faţă din ce în ce mai mult — La naiba Şi au scăpat nepedepsiţi De ce soţii Lissander nu au raportat niciodată violul? De ce au plecat pur şi simplu din Fjällbacka şi au trimis-o pe fată de acasă? — Nu ştiu Dar sunt sigură că părinţii adoptivi ai lui Christian ar putea răspunde la acele întrebări — Aşadar, Erik, Kenneth şi Magnus au violat-o pe Allis, în vreme ce Christian i-a privit De ce nu a încercat să-i oprească? De ce nu a ajutat-o? Din cauza asta a primit acele scrisori de ameninţare, cu toate că nu a luat parte la viol? Patrik începu să mai recapete puţină culoare în obraji Trase adânc aer în piept, înainte de a continua: — Allis e singura care avea motiv să caute răzbunare, însă nu poate fi ea vinovata În plus, nu ştim cine e de vină pentru asta Îi întinse Ericăi un maldăr de hârtii — Uite toate documentele din ancheta uciderii Mariei şi a lui Emil Înecaţi în propria lor cadă Cineva l-a ţinut sub apă pe băiatul de un an, până când acesta a încetat să mai respire, după care i-a făcut acelaşi lucru şi mamei Singurul indiciu primit de poliţie a venit din partea unui vecin, care a văzut o femeie cu păr lung şi negru părăsind apartamentul Însă, după cum am zis, nu putea fi Allis şi eu cred că nici Iréne, cu toate că ea ar fi avut, de asemenea, motive să facă aşa ceva Aşadar, cine naiba a fost femeia? Frustrat până peste măsură, el bătu cu pumnul în masă Erica îl aşteptă să se calmeze Apoi îi spuse, încet: — Cred că ştiu Şi cred că ţi-o pot dovedi • Erik se spălă pe dinţi, îşi puse costumul şi îşi făcu meticulos nod la cravată Apoi se pieptănă şi, la sfârşit, îşi ciufuli puţin părul, cu degetele Se privi cu satisfacţie în oglindă Era un bărbat chipeş şi plin de succes, care îşi avea viaţa sub control Ridică valiza cu o mână şi bagajul mai mic cu cealaltă Biletul de avion îi fusese lăsat la recepţie, iar în clipele acelea, se afla în siguranţă alături de paşaport, în buzunarul hainei sale Aruncă o ultimă privire în oglindă, apoi ieşi din camera de hotel Avea să-i rămână timp şi pentru o bere, înainte de a se îmbarca Putea sta acolo, în linişte, privindu-i pe toţi suedezii alergând de colo-colo, conştient fiind că în curând nu mai trebuia să aibă de-a face cu ei Aveau o gândire prea comună, se discuta prea mult despre dreptate Viaţa nu era dreaptă Unii oameni aveau trăsături superioare altora Iar într-o ţară diferită, ar fi căpătat o reală şansă de a profita de acele însuşiri În curând, urma să plece Dăduse deoparte frica de „ea”, îngropând-o adânc în subconştient În curând, n-avea să mai conteze Ea nu l-ar mai fi putut găsi vreodată • — Cum intrăm înăuntru? zise Patrik, în faţa uşii căsuţei plutitoare Erica nu-i mai dezvăluise nimic în legătură cu lucrurile pe care le ştia ori le suspecta Ea doar insistase ca Patrik s-o însoţească — Am luat eu cheile de la Sanna, zise Erica, scoţând din poşetă un breloc mare Patrik zâmbi Soţia lui era descurcăreaţă, fără doar şi poate — Ce anume căutăm? întrebă el, urmându-şi soţia în micuţa locuinţă plutitoare Erica nu îi răspunse direct la întrebare, ci doar spuse: — Acesta e singurul loc la care m-am putut gândi, care să fi fost în întregime al lui Christian — Dar nu îi aparţine Sannei? întrebă Patrik, clipind pentru a se obişnui cu lumina slabă — În acte, da Însă Christian se retrăgea mereu aici pentru a fi singur şi a scrie Cred că l-a considerat refugiul său privat — Şi? zise Patrik, aşezându-se pe canapeaua îngustă, de lângă perete Era atât de obosit, încât abia se mai putea ţine pe picioare — Nu ştiu, zise Erica, uitându-se nesigură în jur Mă gândeam că — La ce te gândeai? întrebă Patrik Căsuţa plutitoare nu reprezenta cine ştie ce ascunziş, indiferent ce anume ar fi căutat ei Se compunea din două încăperi minuscule, iar tavanul era atât de jos, încât Patrik fu nevoit să se aplece Locul era plin de echipament vechi pentru pescuit, iar o masă extensibilă deteriorată stătea lângă fereastră Oricine s-ar fi aflat acolo ar fi avut o privelişte minunată spre arhipelagul Fjällbacka Şi spre Badholmen — Sper să aflăm cât mai curând, zise Patrik, privind spre turnul cu platforma de sărituri, o siluetă întunecată ce se contura pe fundalul cerului — Ce să aflăm? întrebă Erica, cercetând spaţiul înghesuit — Dacă a fost crimă sau sinucidere — Te referi la Christian? zise Erica, neaşteptând însă un răspuns din partea lui De-aş putea măcar găsi la naiba, am crezut că atunci am fi putut să Începu să se bâlbâie, iar Patrik nu se putu abţine să nu râdă — Pari foarte confuză N-ai putea măcar să-mi spui ce anume căutăm? Poate că atunci ţi-aş fi şi eu de folos — Cred că Magnus a fost ucis aici Şi speram să găsesc ceva Verifică amănunţit pereţii aspri din lemn, vopsiţi în albastru — Aici? Patrik se ridică, începând şi el să examineze pereţii Apoi aruncă o privire spre podea şi după o clipă, spuse: — Covorul — Ce-i cu el? E imaculat — Tocmai E prea curat De fapt, ai zice că-i nou Haide, ajută-mă să-l ridic Apucă unul din capetele covorului rustic şi greu Cu un efort, Erica îl apucă pe celălalt — Vai, scuze, iubito S-ar putea să fie prea dificil pentru tine, zise Patrik cu îngrijorare atunci când o auzi gâfâind — E-n regulă, spuse ea Hai s-o facem, în loc să stăm la taclale Mutară covorul la o parte şi priviră scândurile din lemn, de dedesubt Păreau foarte curate — Poate în cealaltă cameră? zise Erica Dar atunci când aruncară o privire, observară că podeaua era la fel de curată şi fără vreun covor deasupra — Mă întreb dacă — Ce anume? zise Erica, însă Patrik nu-i răspunse În schimb, bărbatul se lăsă pe vine şi începu să examineze crăpăturile dintre scânduri După câteva clipe, el se ridică — Trebuie să-i chemăm aici pe criminalişti, apoi să aşteptăm rezultatele Însă cred că ai dreptate Locul a fost curăţat cu meticulozitate, dar se pare că între scândurile astea a curs sânge — Dacă e adevărat, nu s-ar fi îmbibat şi pardoseala cu puţin sânge? întrebă Erica — Da, însă ar fi mai greu de observat cu ochiul liber dacă cineva a curăţat podeaua, în prealabil Patrik miji privirea spre scândurile vechi, care erau decolorate de vreme în nenumărate locuri — Să fi murit aici? Cu toate că Erica fusese sigură de teoria sa, ea îşi simţi totuşi inima bătând cu putere — Da, aşa cred Iar locul se află în apropierea apei, pentru a scăpa uşor de cadavru Acum vrei să-mi spui ce se petrece? — Haide mai întâi să aruncăm încă o privire, zise ea, ignorând expresia frustrată de pe chipul lui Patrik Du-te şi verifică sus Arătă cu degetul spre podul de deasupra lor Singurul mod de acces îl reprezenta o scară din funie — Glumeşti? — Ori tu, ori eu, zise Erica, punându-şi demonstrativ mâinile pe pântecele uriaş — Bine, oftă el Presupun că n-o fi prea greu să urc până acolo Şi bănuiesc că tot nu îmi vei dezvălui ce anume caut, nu-i aşa? — Nu sunt tocmai sigură, zise Erica sincer Am doar sentimentul că — Un sentiment? Te aştepţi să mă caţăr pe scara asta pentru un sentiment? — Fă-o şi gata Patrik urcă pe scară şi se târî în pod — Vezi ceva? strigă femeia, întinzându-şi gâtul — Normal că văd ceva Dar sunt mai mult pături vechi, cârpe, nişte reviste cu benzi desenate Pare mai degrabă colţul copiilor — Nimic altceva? zise Erica, dezamăgită — Nu, nu s-ar părea Patrik începu să coboare pe scara din funie, dar apoi se opri la mijloc — Ce-i acolo? — Unde? — Acolo, spuse el, arătând spre un chepeng aflat chiar lângă intrarea în pod — De obicei, e locul în care oamenii îşi depozitează toate vechiturile, în casele astea plutitoare, dar haide să verificăm — Bine, uşurel O fac eu Încercă să se balanseze pe scară, folosind o mână pentru a desface încuietoarea Văzu că era posibil să îndepărteze complet uşa, aşa că apucă de o latură, o trase şi i-o dădu femeii, care se afla sub el Apoi se întoarse pentru a arunca o privire înăuntru — Ce naiba? exclamă el, cu stupoare Dintr-odată, cârligele care ataşau scara de tavan cedară, făcându-l pe Patrik să se prăbuşească la podea, cu o bufnitură • Louise umplu cu apă minerală un pahar pentru vin, apoi îl ridică pentru un toast În curând, totul avea să se sfârşească pentru el Poliţistul cu care stătuse de vorbă înţelesese imediat ce anume se întâmpla Şi o asigurase că avea să ia măsuri prompte De asemenea, îi mulţumise pentru telefon „Pentru puţin”, fusese răspunsul ei „Plăcerea a fost de partea mea” „Mă întreb ce vor face cu el?” se gândi ea Ideea respectivă nu îi trecuse prin cap, până în clipele acelea Unicul său gând fusese de a-l opri, de a-l împiedica să fugă cu coada între picioare, precum o brută laşă Însă ce s-ar fi întâmplat dacă Erik era trimis la închisoare? Ar mai fi căpătat ea toţi banii? Începu să se neliniştească, dar apoi se calmă Fireşte că avea să primească înapoi banii Şi intenţiona să savureze pe deplin cheltuirea fiecărui bănuţ în parte Bărbatul avea să stea acolo, în celula sa, ştiind că Louise prăda toţi banii lui – de fapt, toţi banii ei Şi nu ar fi avut ce să facă Brusc, ea luă o hotărâre Voia să-i vadă expresia Voia să vadă cum arăta Erik atunci când îşi dădea seama că totul se sfârşise • — Am văzut multe la viaţa mea, dar asta asta chiar le întrece pe toate, zise Torbjörn, aflat pe scara pe care o împrumutaseră de la casa plutitoare de alături — Chiar că le întrece pe toate, spuse Patrik, masându-se la şale, unde se lovise, în urma căzăturii Îl durea puţin şi pieptul — În orice caz, ăsta e sânge, fără doar şi poate Şi chiar mult Torbjörn arătă spre podea, care, în clipele respective, avea un luciu straniu Luminolul dezvăluia toate urmele de sânge, indiferent cât de mult fusese curăţată suprafaţa — Am luat câteva mostre pe care laboratorul le va putea compara cu sângele victimei — Bun Mulţumesc — Aşadar, lucrurile astea îi aparţin lui Christian Thydell? zise Torbjörn Bărbatul pe care l-am dat jos din ştreang, în turnul cu platforma de sărituri? Se strecură în spaţiul restrâns, iar Patrik i se alătură, urcând cu grijă pe scară — Aşa s-ar părea — Dar de ce ? începu Torbjörn, după care se opri Nu era cazul Sarcina lui era să asigure probele medico-legale, iar cu vremea, avea să capete şi toate răspunsurile Arătă cu degetul — Asta e scrisoarea la care te refereai? — Da Măcar dovedeşte că s-a sinucis — Fără îndoială, zise Torbjörn, deşi tot nu îi venea să-şi creadă ochilor Întregul spaţiu era plin cu lucruri femeieşti Haine, machiaj, bijuterii, pantofi Şi o perucă lungă, un păr brunet — Le vom lua pe toate Va dura ceva până să le strângem Torbjörn se dădu înapoi cu atenţie, până când ajunse la marginea chepengului şi îşi putu coborî picioarele, pentru a-l urma pe Patrik în jos, pe scară — Am văzut multe la viaţa mea , murmură el, din nou — Eu mă întorc la secţie Există câteva chestiuni pe care trebuie să le revizuiesc, înainte de a-mi prezenta raportul, zise Patrik Dă-mi un telefon mai târziu, când terminaţi aici, spuse el, întorcându-se spre Paula, care îi privea pe criminaliştii aflaţi la muncă — Rămâi aici? — Desigur, îi răspunse ea Patrik părăsi ambarcaţiunea şi inspiră adânc aerul proaspăt, marin După ce-i aflaseră ascunzătoarea lui Christian, Erica îi dezvăluise mai mult din poveste În combinaţie cu scrisoarea depistată de ei, piesele acelui puzzle începeau să-şi găsească locul, una câte una Era de neimaginat, însă Patrik ştia că descoperise adevărul Acum, el înţelegea totul Iar atunci când Gösta şi Martin aveau să se întoarcă din Göteborg, Patrik urma să le explice colegilor săi întreaga poveste tristă • — Mai sunt două ore până la decolare Chiar nu era cazul să ajungem atât de devreme Martin aruncă o privire spre ceas atunci când se apropiară de aeroportul Landvetter — Nu cred că e nevoie să tăiem frunză la câini, aşteptându-l, zise Gösta, virând în parcarea din afara terminalului pentru zboruri internaţionale Haide să intrăm şi să aruncăm o privire în jur şi, dacă îl găsim, şi punem mâna pe nemernic — N-ar trebui să aşteptăm întăriri din Göteborg? întrebă Martin, care întotdeauna se neliniştea dacă lucrurile nu erau făcute ca la carte — Noi doi îi putem face faţă uşor acestui individ, zise Gösta — Bine, spuse Martin, neîncrezător Se dădură jos din maşină şi intrară în aeroport — Aşadar, cum procedăm? zise Martin, uitându-se în jur — Ce-ai zice de-o cafea? Şi în acelaşi timp, putem supraveghea zona — Dar n-ar fi cazul să ne plimbăm pe-aici, căutându-l pe Erik? — Păi, eu ce-am zis? În acelaşi timp, putem sta şi la pândă Dacă ne aşezăm acolo, zise Gösta, arătând spre un chioşc cu cafea, în mijlocul zonei pentru plecări, vom avea o vizibilitate excelentă în ambele direcţii Va trebui să treacă pe lângă noi, odată ajuns — Bine, ai dreptate Martin se înduplecă Ştia că discuţiile nu-şi aveau rostul atunci când Gösta îşi punea în gând să bea o ceaşcă de cafea Fiecare îşi cumpără o cafea şi o prăjitură cu migdale Apoi se aşezară la o masă Gösta se lumină la faţă când luă prima înghiţitură — Asta e mâncare pentru sufletul omului Martin nu se mai obosi să-i spună că prăjitura cu migdale nu prea se putea numi „mâncare” Însă nu putu nega faptul că era delicioasă Tocmai terminase de mâncat şi ultima fărâmă, când zări pe cineva cu coada ochiului — Priveşte, nu e el? Gösta se întoarse brusc — Mda Ai dreptate Haide să-l luăm pe sus Se ridică neobişnuit de iute, iar Martin sări în picioare, pentru a-l urma Erik mergea cu paşi repezi, cu o geantă într-o mână şi un geamantan mare în cealaltă Era îmbrăcat impecabil, în costum, cu cravată şi cămaşă albă Gösta şi Martin fură nevoiţi să alerge puţin pentru a-l prinde din urmă Fiind cel dintâi care se ridicase de la masă, Gösta îl ajunse primul, punându-i mâna pe umăr — Erik Lind? Vă rugăm să ne însoţiţi Erik se întoarse, cu o expresie uimită pe chip Preţ de o clipă, păru că vrea să fugă, dar se mulţumi să-i dea la o parte mâna lui Gösta — Pesemne că e o neînţelegere Eu plec într-o călătorie de afaceri, zise bărbatul Nu ştiu despre ce e vorba, însă am un avion de prins Merg la o întâlnire importantă Broboane de sudoare îi năpădiră fruntea — Mă tem că tot veţi fi nevoit să ne însoţiţi Veţi avea mai târziu ocazia să vă prezentaţi explicaţiile, zise Gösta, mânându-l pe Erik spre ieşire Toată lumea se oprise să-i privească — Înţelegeţi că trebuie să urc în acel avion! — Înţeleg, zise calm Gösta, după care se întoarse spre Martin Poţi să-i iei tu bagajele? Martin încuviinţă, dar blestemă, în sinea lui El niciodată nu avea parte de lucrurile captivante • — Aşadar, a fost Christian? întrebă Anna, cu gura căscată — Da şi nu, zise Erica Am discutat cu Thorvald în legătură cu asta şi se pare că nu vom şti niciodată cu siguranţă Însă totul indică în aceeaşi direcţie — Christian avea personalitate multiplă? Iar cele două identităţi nu erau conştiente una de existenţa celeilalte? Anna părea sceptică Venise imediat când Erica îi dăduse telefon, odată întoarsă de la căsuţa plutitoare Patrik fusese nevoit să meargă înapoi la secţie şi Erica nu voia să fie singură Sora ei, Anna, era unica persoană căreia dorea să i se destăinuie în legătură cu tot ce aflase — Aşa s-ar părea Thorvald l-a bănuit pe Christian de schizofrenie Boala sa mai prezenta şi aspecte ale unei aşa-numite tulburări de identitate disociativă Asta i-a produs scindarea personalităţii Se poate trage de la o cantitate enormă de stres, apărând ca o modalitate de a face faţă realităţii Iar Christian avea, fără îndoială, nişte evenimente extrem de traumatizante în trecutul său Mai întâi, moartea mamei şi săptămâna petrecută lângă cadavrul ei Apoi ceea ce, din punctul meu de vedere, a fost de-a dreptul abuz infantil, ba poate chiar comportament psihotic, din partea lui Iréne Lissander Modul în care părinţii lui adoptivi au decis să-l ignore după naşterea lui Allis trebuie să fi fost resimţit precum un nou abandon Drept care, el a dat vina pe bebeluş – a dat vina pe Allis — Şi a încercat să o înece? zise Anna, ducându-şi către pântec o mână protectoare — Da A salvat-o tatăl ei, însă fetei îi fusese deja grav afectat creierul, din cauza lipsei de oxigen Domnul Lissander a hotărât să-l protejeze pe Christian, păstrând tăcerea cu privire la ceea ce se întâmplase Probabil s-a gândit că-l ajută pe băiat, însă eu nu sunt sigură că a luat decizia corectă Gândeşte-te cum e să trăieşti ştiind că ai făcut aşa ceva Sentimentul de vinovăţie trebuie să fi fost cumplit Cu cât înainta în vârstă, cu atât Christian devenea din ce în ce mai conştient de fapta sa Iar vina îi era probabil cu atât mai mare, fiindcă Allis îl iubea — În ciuda lucrurilor pe care i le făcuse — Ea nu a ştiut niciodată Nimeni nu a ştiut, cu excepţia lui Ragnar Lissander şi a lui Christian — Iar apoi, violul — Da Apoi, violul, zise Erica, simţind un nod în gât Făcu o socoteală cu tot ce se întâmplase în viaţa lui Christian, de parcă s-ar fi confruntat cu o problemă de matematică, ce îşi găsise într-un final rezolvarea În realitate însă, era o tragedie Telefonul sună şi Erica răspunse — Erica Falck Da? Nu N-am comentarii Nu mă mai sunaţi! strigă ea, trântind furioasă receptorul — Ce-a mai fost şi asta? întrebă Anna — Un reporter de la ziar Voia să comentez în legătură cu moartea lui Christian Vulturii dau din nou târcoale Şi nici măcar nu ştiu încă toată povestea, zise ea, oftând Biata, biata Sanna — Dar când s-a îmbolnăvit Christian? Anna încă părea confuză şi Erica înţelegea de ce Pusese o sumedenie de întrebări atunci când stătuse de vorbă cu Thorvald, iar acesta încercase să-i răspundă la toate, cu multă răbdare — Mama lui suferea de schizofrenie, iar afecţiunea este ereditară Deseori îşi face apariţia în anii adolescenţei, moment în care e posibil să fi observat şi Christian nişte modificări pe care nu şi le-a putut explica în întregime Un sentiment de nelinişte, vise, voci, viziuni – există multe simptome Probabil că domnul şi doamna Lissander n-au observat deloc, fiindcă băiatul a plecat de-acasă cam în perioada respectivă Sau, mai degrabă, a fost alungat — Alungat? — Da, asta spunea scrisoarea pe care o lăsase în ambarcaţiune Fără măcar a face vreo investigaţie, soţii Lissander au presupus că băiatul a fost cel care a violat-o pe Allis Iar Christian nu s-a apărat în faţa lor Probabil că se simţea atât de vinovat că nu intervenise şi nu o protejase, încât a considerat că fusese de aceeaşi teapă cu făptaşii Dar asta e doar speculaţia mea, zise Erica — Aşa că l-au alungat? — Da, iar în momentul de faţă, nu îmi dau seama cum evenimentul i-ar fi putut afecta boala Însă Patrik ar trebui să caute nişte dosare medicale Dacă, odată ajuns în Göteborg, Christian a beneficiat de vreun tratament sau vreo îngrijire, ar trebui să existe o înregistrare, pe undeva Nu mai rămâne decât ca ea să fie găsită Erica făcu o pauză Îi era atât de greu să înţeleagă toate lucrurile prin care trecuse Christian Şi toate faptele acestuia — Patrik crede că poliţia va redeschide ancheta cu privire la uciderea femeii cu care locuia Christian şi a băieţelului acesteia Având în vedere toate informaţiile care au ieşit acum la iveală — Crezi că i-a omorât şi pe ei? Dar de ce? — E foarte posibil să nu aflăm niciodată cu siguranţă dacă el a făcut-o, zise Erica Sau motivul, de altfel Dacă cealaltă personalitate – Sirena sau Allis, sau cum vrei să o numeşti – era furioasă pe Christian, poate că nu suporta să-l vadă fericit În orice caz, asta e teoria lui Thorvald şi s-ar putea să aibă dreptate Poate că fericirea lui Christian a declanşat ceva Însă, după cum am zis, nu cred că vom afla niciodată răspunsul 24 De fapt, ea nu avea nimic împotriva copilului sau a femeii Chiar nu dorea să le facă rău Însă, cu toate acestea, nu le putea permite să trăiască Făceau un lucru pe care nu-l mai reuşise nimeni altcineva Îl făceau fericit pe Christian Bărbatul râdea deseori Un râset lipsit de griji, copios, care pornea dinspre stomac şi clocotea spre suprafaţă Ea ura acel râset Ea nu mai putea râde; era pustiită şi rece pe dinăuntru, neînsufleţită Şi el fusese mort, însă datorită femeii şi copilului, revenise din nou la viaţă Uneori, îi privea pe ascuns Femeia purta copilaşul în braţe Dansau, iar el zâmbea atunci când micuţul începea să râdă Era fericit, însă nu o merita El îi răpise totul, o coborâse în apă, până când aceasta îi umpluse plămânii şi îi tăiase tot oxigenul spre creier, lăsând-o parcă să se stingă încetişor, în vreme ce nivelul apei se ridica, acoperindu-i chipul Dar în ciuda tuturor acestor lucruri, îl iubise El însemnase totul pentru ea Nu îi păsa de ceilalţi, nu îi păsa cum îl priveau Ea îl vedea ca pe cel mai chipeş şi mai drăguţ om de pe pământ Eroul ei Însă el o trădase Le permisese să o ia, să o violeze şi să o lovească până îi trosniseră oasele feţei O lăsase să stea întinsă acolo, cu picioarele desfăcute, privind ţintă spre cerul înstelat Iar apoi, el fugise Ea încetase să-l mai iubească, iar odată cu ea, nimeni nu avea să-l mai iubească vreodată După cum nici lui nu avea să-i mai fie permis vreun sentiment de dragoste Precum acela simţit faţă de femeia în rochie albastră şi faţă de copilul care nici măcar nu era al lui El nu se afla acasă în clipele acelea Ca de obicei, uşa nu era încuiată Femeia fusese neglijentă El întotdeauna o certase cu privire la acest lucru, spunându-i că ar fi trebuit să încuie uşa, fiindcă niciodată nu se ştia cine ar fi putut încerca să intre Apăsă cu grijă pe clanţă şi deschise uşa O auzi pe femeie fredonând în bucătărie Din baie veni un sunet de apă împroşcată Copilaşul stătea în cadă, ceea ce însemna că femeia avea să intre în baie dintr-o clipă în alta Ea avea mereu grijă Niciodată nu-l lăsa pe copil prea mult singur în cadă Intră în baie Băieţelul se lumină la chip atunci când o văzu — Sst, zise ea, deschizând larg ochii, de parcă ar fi fost un joc Copilul râse Ascultând după sunete de paşi, ea merse până la cadă şi privi în jos, către bebeluşul dezbrăcat Nu era vina lui, însă îl făcea pe Christian fericit Lucru pe care ea nu îl putea permite Luă copilul de braţe şi îl ridică puţin, pentru a-l putea aşeza pe spate, în cadă Băiatul încă râdea Fericit şi sigur de faptul că nimic rău nu se putea întâmpla în lume Atunci când apa îi acoperi faţa, el încetă să mai râdă şi începu să fluture din mâini şi din picioare Însă nu era greu să-l ţină locului Ea pur şi simplu îi puse o mână pe piept şi apăsă uşor Copilaşul flutură mâinile din ce în ce mai tare, până când mişcările începură să i se domolească, pentru ca apoi el să rămână împietrit În clipele acelea, auzi paşii femeii Privi în jos, spre copil Întins acolo, el părea atât de calm şi de liniştit Se ridică şi stătu cu spatele lipit de perete, în dreapta uşii care se deschise Femeia intră în baie Când îl văzu pe băieţel, ea se opri brusc Apoi ţipă şi fugi spre el Se dovedi aproape la fel de uşor precum şi cu bebeluşul În tăcere, ea se strecură înainte şi o apucă de gât pe femeie, care stătea aplecată deasupra marginii căzii Îşi folosi propria greutate pentru a-i ţine capul sub apă Dură mai puţin timp decât se aşteptase ea Nu privi înapoi atunci când plecă Simţi doar o satisfacţie răspândindu-i-se prin corp Christian nu avea să mai fie fericit ••• Patrik privea desenele Şi brusc, înţelese Silueta mare şi cea mică – Christian şi Allis Iar într-unul din desene, siluetele negre, mult mai întunecate decât restul Christian luase vina asupra lui Patrik tocmai stătuse de vorbă cu domnul Lissander, care îi confirmase bănuielile Când Allis s-a întors acasă în noaptea aceea, Ragnar şi soţia lui au bănuit că violatorul fusese Christian Îi trezise un ţipăt, iar atunci când se dăduseră jos din pat, pentru a afla ce se petrecuse, o găsiseră pe Allis întinsă pe podeaua din hol Nu purta decât o fustă, iar faţa îi era însângerată şi tumefiată Când alergară spre ea, fata nu spusese decât un cuvânt „Christian”, şoptise ea Iréne fugise la etaj şi îl smulsese din pat Îi simţise alcoolul din respiraţie şi trase imediat propriile concluzii Dacă era să fie sincer, şi Ragnar crezuse acelaşi lucru, cu toate că avusese câteva îndoieli Poate de aceea îi şi trimisese în continuare desenele lui Allis Fiindcă nu fusese niciodată sigur de cele întâmplate Gösta şi Martin reuşiseră să îl înhaţe pe Erik înainte ca acesta să urce în avion Patrik tocmai primise raportul acestora, prin care îi dădeau de ştire că se aflau în drum spre secţie, de la aeroportul Landvetter Bine că reuşiseră Mai târziu, trebuiau să vadă ce măsuri se puteau lua, după atâţia ani de la producerea incidentului Măcar Kenneth nu mai avea de gând să păstreze tăcerea; Erica era convinsă de acest lucru Şi chiar şi în lipsa unor mărturii, Erik tot trebuia să dea socoteală pentru şmecheriile sale financiare Probabil că avea să ajungă în spatele gratiilor, cel puţin o vreme Dar având în vedere circumstanţele, pedeapsa nu părea îndeajuns de mare — Au început să sune ziariştii! Mellberg dădu buzna în birou, radiind precum un soare — Lucrurile se vor anima pe-aici Reclamă bună pentru secţie — Presupun că da, zise Patrik, privind încă desenele — Ne-am descurcat bine cu ancheta asta, Hedström! Trebuie să recunosc Ne-a luat ceva timp, însă odată ce am dat bice, drumul a fost liber — Aşa e, zise Patrik În ziua aceea, nu avea energia necesară pentru a se simţi iritat de Mellberg Îşi dădu cu mâna peste piept, încă îl durea Pesemne că atunci când căzuse cu scara, se lovise mai tare decât şi-ar fi imaginat — Ar fi bine să mă întorc la mine în birou, spuse Mellberg Tocmai a sunat un reporter de la Aftonbladet şi e doar o chestiune de timp până să primim telefoane şi de la Expressen — Hmm, mormăi Patrik, masându-şi în continuare pieptul Îl durea tare! Poate că avea să-i mai treacă dacă se mişca puţin Se ridică şi merse în bucătărie Tipic! Ori de câte ori voia o ceaşcă de cafea, recipientul era gol Paula îşi făcu apariţia — Am terminat acolo Sunt năucită N-aş fi suspectat niciodată aşa ceva — Da, greu de crezut, zise Patrik Îşi dădu seama cât de indiferent sunase, dar era epuizat Nu avea chef să mai discute despre anchetă, nu voia să se mai gândească la Allis şi la Christian, sau la un băieţel care stătuse de veghe lângă trupul neînsufleţit al mamei sale, în vreme ce acesta se descompunea în arşiţa verii Cu ochii ţintă spre cafetieră, puse înăuntru câteva linguriţe de cafea De câte să fi fost nevoie? Două sau trei? Nu îşi mai putea aduce aminte Încercă să se concentreze, însă următoarea linguriţă ateriză pe lângă vas Vârî linguriţa în pachetul de cafea măcinată, pentru a scoate mai mult, însă o durere subită în piept îi tăie răsuflarea — Patrik, ce s-a întâmplat? Patrik? Auzi vocea Paulei, însă aceasta venea de undeva, de departe O ignoră, vrând să termine de pus cafeaua în vas, dar mâna refuză să-i dea ascultare Văzu o străfulgerare prin faţa ochilor, iar durerea din piept se făcu, brusc, de o mie de ori mai cumplită Apucă să îi treacă prin minte faptul că lucrurile nu erau în regulă, că urma să se întâmple ceva Apoi totul se întunecă • — Şi-a trimis singur scrisorile de ameninţare? întrebă Anna, schimbându-şi poziţia Bebeluşul o apăsa pe vezică şi ea chiar avea nevoie la toaletă, însă nu îi venea să plece — Da, şi pe celelalte, la fel, zise Erica Nu ştim încă dacă a primit şi Magnus Probabil că nu — De ce au început să sosească atunci când s-a apucat să lucreze la carte? — Din nou, avem doar teorii Însă conform spuselor lui Thorvald, e posibil ca lui Christian să-i fi fost greu să-şi ia medicamentele pentru schizofrenie în acelaşi timp în care scria romanul Acele pastile au efecte secundare importante, cum ar fi oboseala sau letargia, şi poate că asta îi îngreuna munca Eu cred că a încetat să mai ia medicamente, iar în momentele respective, boala a răbufnit, după ce fusese ţinută în frâu timp de mulţi ani Apoi a început să se manifeste şi tulburarea de personalitate Ţinta principală a urii lui Christian era el însuşi, iar eu presupun că nu a mai putut face faţă sentimentului de vinovăţie, care devenea din ce în ce mai cumplit Aşa că s-a scindat: pe de o parte, Christian, care încerca să uite şi să ducă o viaţă normală; pe de altă parte, Sirena sau Allis, care îl ura pe Christian şi voia ca el să îşi resimtă vina Erica încercă să-i explice, răbdătoare Nu era uşor de înţeles; de fapt, sarcina era aproape imposibilă Thorvald avusese grijă să sublinieze faptul că boala rareori căpăta o formă atât de extremă Cazul lui Christian nu era nici pe departe obişnuit Însă bărbatul nu avusese un trai obişnuit Îndurase lucruri care ar fi distrus până şi cea mai puternică persoană — Tocmai de aceea şi-a pus capăt zilelor, spuse Erica În scrisoarea pe care a lăsat-o în urmă, a zis că a fost nevoit să-şi salveze fiii din calea ei Iar unicul mod de a o face era de a-i oferi acesteia ceea ce îşi dorea Pe el — Însă el a fost cel care a scris cuvintele pe peretele din camera copiilor El era ameninţarea — Da, exact Atunci când şi-a conştientizat dragostea faţă de băieţii lui, a înţeles că singurul mod de a-i proteja era să omoare persoana care le voia răul Adică pe sine În lumea lui, Sirena era adevărată, nu o plăsmuire a imaginaţiei sale Ea chiar exista şi voia să-i ucidă familia Aşa cum îi omorâse şi pe Maria şi pe fiul ei, Emil Drept care el şi-a salvat fiii, luându-şi propria viaţă Anna îşi şterse o lacrimă — Întreaga situaţie e înfiorătoare Mobilul Ericăi începu să ţârâie strident Femeia luă telefonul, iritată — Dacă iar e vreun reporter nenorocit, o să Alo, da, aici Erica Falck Se lumină brusc la faţă — Bună, Annika! După care expresia i se schimbă din nou, iar răsuflarea i se tăie — Ce-ai spus? Unde l-au dus? Serios? În Uddevalla? Anna o privi cu îngrijorare pe Erica Mâna surorii ei mai mari începu să tremure pe telefon — Ce s-a întâmplat? o întrebă Anna, la finalul conversaţiei Erica înghiţi în sec Ochii i se umplură de lacrimi — Patrik s-a prăbuşit la birou, şopti ea Zic că s-ar putea să fie un atac de cord Îl duc cu ambulanţa, în Uddevalla Preţ de o secundă, Anna fu atât de şocată, încât înlemni Apoi îşi veni în fire, se ridică brusc şi se îndreptă spre uşă Cheile de la maşină erau pe masa din hol, iar femeia merse până acolo şi le înşfăcă — Plecăm în Uddevalla Haide Conduc eu Erica îşi urmă sora, fără să spună o vorbă Avea senzaţia că lumea întreagă stătea să se prăbuşească deasupra ei • Louise ieşi într-o asemenea viteză de pe aleea din faţa casei, încât cauciucurile împrăştiară pietrişul în aer Trebuia să se grăbească Avionul lui Erik urma să decoleze peste două ore, iar femeia voia să fie de faţă în clipa în care poliţia îl prindea pe bărbat Conduse rapid Era necesar, dacă voia să ajungă la timp Însă atunci când se apropie de benzinărie, îşi dădu seama că îşi uitase portofelul acasă Şi nu avea destulă benzină pentru a parcurge tot drumul spre Göteborg Înjură zgomotos şi viră brusc, la intersecţie Urma să piardă timp, însă nu avea de ales Însă chiar şi aşa, faptul că recăpătase controlul îi dădea un sentiment minunat La acele lucruri îi fugiră gândurile, în timp ce goni prin Fjällbacka Simţea că renăscuse Tot corpul i se relaxase în mod plăcut; senzaţia de putere o făcuse să se simtă frumoasă şi invincibilă Viaţa era minunată şi, pentru prima oară în mulţi ani, lumea îi aparţinea Erik avea să fie surprins Probabil că nu i-ar fi trecut niciodată prin minte că ea ar fi putut să-i ghicească planurile, şi cu atât mai puţin că ar fi fost în stare să sune la poliţie Râse în vreme ce maşina trecu în viteză peste panta de pe Galärbacken Acum era liberă Avea să evadeze din acel dans umilitor Avea să scape de toate acele minciuni şi remarci înjositoare, avea să scape de el Louise apăsă şi mai tare pedala de acceleraţie, până la capăt Maşina zbură ca săgeata, îndreptându-se către noua ei viaţă Era stăpână pe viteză, era stăpână pe tot Era stăpână pe propria ei viaţă Nu observă decât prea târziu Preţ de o clipă, aruncase o privire spre mare, minunându-se cât de frumoasă era gheaţa Durase doar o secundă, însă fusese de ajuns Brusc, înţelese că intrase pe contrasens şi apucă să le vadă pe cele două femei din maşina care se îndrepta spre ea, două femei cu gurile larg deschise, ţipând îngrozite După aceea, Louise auzi sunetul metalului izbindu-se de metal şi răsunând la impactul cu masivul zid de piatră Apoi se lăsă tăcerea virtual-project eu VP - 75